
МОЛИТВЫ УТРЕННИЕ 


Востав от сна, прежде всякого другого дела, стань 
благоговейно, представляя себя пред Всевидящим Бо- 
гом, и, совершая крестное знамение, произнеси: 


Во имя Отца, и Сына, и Святаго Духа, Аминь. 


Затем немного подожди, пока все чувства твои не 
придут в тишину и мысли твои не оставят все зем- 
ное, и тогда произноси следующие молитвы, без по- 
спешности и со вниманием сердечным: 


Молитва мытаря 
(Евангелие от Луки, глава 18, стих 18) 


Боже, милостив буди мне грешному. (Поклон) 


Молитва предначинательная 


Гӧсподи Иисусе Христе, Сыне Божий, молӣтв ра- 
ди Пречистыя Твоея Матере и всех святых, помилуй 
нас. Аминь. 


Слава Тебё, Боже наш, слава Тебе. 


Молитва Святому Духу 
Царю Небёсный, Утёшителю, Душе истины, Иже 
везде сый и вся исполняяй, Сокровище благих и жиз- 


Примечание. Напечатанное полужирным и курсивом 
(название молитв и пояснения) не читается во время молитвы. 

ни Подётелю, прииди и вселися в ны, и очисти ны от 
ВСЯКИЯ сквёрны, и спаси, Блаже, души наша.* 


Трисвятое 


Святый Боже, Святый Крепкий, Святый Безсмёрт- 
ный, помилуй нас. (Читается трижды, с крестным 
знамением и поясным поклоном.) 


Слёва Отцу и Сыну и Святбму Духу, и ныне и при- 
сно и во вбки векбв. Аминь. 


Молятва ко Пресвятой Троице 


Пресвятая Трӧице, помилуй нас; Господи, очисти 
грехи наша; Владыко, прости беззакония наша; Свя- 
тый, посети и исцели немощи наша, имене Твоего 
ради. 

Господи, помилуй. (Трижды) Слава, и ныне.** 


Молитва Господия 


Отче наш, Иже еси на небесёх! Да святится имя 
Твоё, да прийдет Царствие Твоё, да будет вбля Твоя, 
яко на небеси и на земли. Хлеб наш насущный даждь 
нам днесь; и остави нам долги наша, якоже и мы ос- 


* От Пасхи до Вознесения вместо этой молитвы читается тро- 
парь: «Христос воскрёсе из мёртвых, смёртию смерть поправ, и 
сущим во гробёх живбт даровав». (Трижды) 

От Вознесения до Троицы начинаем молитвы со «Святый Бо- 
же...», опуская все Предшествующие. 

Всю Светлую седмицу вместо этого правила читаются часы 
Святой Пасхи (см. стр. 125). 

Эти замечания ОТНОСЯТСЯ и к молитвам на сон грядущим. 

жж Когда написано «Слава», «И ныне», надо читать полно- 
стью: «Слава Отцу и Сыну и Святбму Духу», «И ныне и присно 
и во вбки веков. Аминь. 

тавляем должником нашим; и не введи нас во иску- 
шеёние, но избави нас от лукаваго. 


Тропари Троичные 


Воставше от сна, припадаем Ти, Блаже, и ангель- 
скую песнь вопиём Ти, Сильне: Свят, Свят, Свят еси, 
Боже, Богородицею помилуй нас. 


Слава: От одра и сна воздвигл мя еси, Господи, ум 
мой просвети и сердце, и устнё мой отверзи, во 6же п6- 
ти Тя, Святая Трбице: Свят, Свят, Свят еси, Боже, Бо- 
городицею помилуй нас. 


И ныне: Внезапно Судия приидет, и коегождо дея- 
ния обнажатся, но страхом зовём* в полунощи: Свят, 
Свят, Свят еси, Боже, Богородицею помилуй нас. 


Господи, помилуй. (12 раз) 


Молитва ко Пресвятой Троице 


От сна востав, благодарю Тя, Святая Троице, яко 
многия ради Твоея благости и долготерпёния не про- 
гнёвался еси на мя, лениваго и грешнаго, нижё погу- 
бил мя еси со беззаконьми мойми; но человеколюбст- 
вовал еси обычно и в нечаянии лежащаго воздвӣгл мя 
еси, во ёже утреневати и славословити державу Твою. 
И ныне просвети мой очи мысленныя, отвёрзи моя ус- 
та поучатися словесем Твоим, и разумети заповеди 
Твоя, и творити волю Твою, и пёти Тя во исповеда- 
нии сердёчнем, и воспевати всесвятое имя Твоё, Отца 
и Сына и Святаго Духа, ныне и присно и во вёки ве- 
ков. Аминь. 


* В церковнославянском языке нет звука ё, и поэтому надо 
читать «зовбём», а не «зовём», «твое», а не «твоё», «мое», а не «моё» 
И т. Д. 

Приидите, поклонимся Царёви нашему Богу. (По- 
клон) 


Приидите, поклонимся и припадём Христу, Царе- 
ви нашему Богу. (Поклон) 


Приидите, поклонимся и припадем Самому Христу, 
Царёви и Богу нашему. (Поклон) 


Псалом 50 


Помилуй мя, Боже, по велицей милости Твоей, и по 
множеству щедрот Твойх очисти беззаконие мое. Наи- 
паче омый мя от беззакония моего, и от греха моего 
очисти мя; яко беззаконие моё аз знаю, и грех мой 
прёдо мнбю есть выну. Тебё единому согреших и лу- 
кавое пред Тобою сотворих; яко да оправдишися во 
словесех Твоих, и победиши внегда судити Ти. Се бо, 
в беззакониих зачат есмь, и во гресёх роди мя мати 
моя. Се бо, истину возлюбил еси; безвёстная и тайная 
премудрости Твоея явил ми еси. Окропиши мя иссо- 
пом, и очищуся; омыеши мя, и паче снёга убелюся. 
Слуху моему даси радость и весёлие; возрадуются кб- 
сти смирённыя. Отврати лице Твое от грех моих и вся 
беззакония моя очисти. Сердце чисто созижди во мне, 
Боже, и дух прав обнови во утробе моей. Не отвержи 
менё от лица Твоего и Духа Твоего Святаго не оты- 
мӣ от менё. Воздаждь ми радость спасёния Твоего и 
Духом Владычним утверди мя. Научу беззаконныя 
путём Твоим, и нечестӣвии к Тебё обратятся. Избави 
мя от кровей, Боже, Боже спасёния моего; возрадует- 
ся язык мой правде Твоёй. Господи, устнё мой отвёр- 
зеши, и уста моя возвестят хвалу Твою. Яко аще бы 
восхотел еси жертвы, дал бых убо: всесожжения не 
благоволиши. Жертва Богу дух сокрушен; сердце со- 
крушённо и смирённо Бог не уничижит. Ублажи, Го- 


МОЛИТВЫ УТРЕННИЕ 7 


споди, благоволёнием Твоим Сиона, и да созиждутся 
стены Иерусалимския. Тогда благоволиши жёртву 
правды, возношение и всесожегаемая; тогда возложат 
на олтарь Твой тельцы. 


Символ веры 


'Вёрую во единаго Бога Отца, Вседержителя, Твор- 
ца небу и земли, видимым же всем и невидимым. 
2 И во единаго Господа Иисуса Христа, Сына Божия, 
Единороднаго, Иже от Отца рождённаго прежде всех 
век; Свёта от Света, Бога истинна от Бога истинна, 
рождённа, несотворённа, единосущна Отцу, Имже вся 
быша. Нас ради человек и нашего ради спасения 
сшеёдшаго с небёс и воплотившагося от Духа Свята и 
Марии Дёвы и вочеловёчшася. * Распятаго же за ны 
при Понтийстем Пилате, и страдавша, и погребённа. 
ЗИ воскрёсшаго в трётий день по Писанием. И воз- 
шеёдшаго на небеса, и седяща одесную Отца. ' И паки 
грядущаго со славою судити живым и мёртвым, Его- 
же Царствию не будет конца. * И в Духа Святаго, Го- 
спода, Животворящаго, Иже от Отца исходящаго, 
Иже со Отцём и Сыном спокланяема и сславима, гла- 
голавшаго пророки. ° Во едину Святую, Соборную и 
Апобстольскую Цёрковь. ® Исповёдую едино крещёние 
во оставление грехов. "Чаю воскресёния мёртвых, 
Зи жизни будущаго вёка. Аминь. 


Молитва 1-я, святого Макария Великого 


Боже, очисти мя грёшнаго, яко николиже сотворих 
благое пред Тобою; но избави мя от лукаваго, и да бу- 
дет во мне воля Твоя, да неосуждённо отвёрзу уста 
моя недостӧйная и восхвалю имя Твоё святое, Отца и 
Сына и Святаго Духа, ныне и присно и во вёки веков. 
АМИНЬ. 

Молитва 2-я, того же святого 


От сна востав, полунощную песнь приношу Ти, 
Спасе, и припадая вопию Ти: не даждь ми уснути во 
греховней смерти, но ущёдри мя, распныйся волею, и 
лежащаго мя в лености ускорив возстави, и спаси мя 
в предстоянии и молитве, и по сне нощнём возсияй ми 
день безгрешен, Христё Боже, и спаси мя. 


Молитва 3-я, того же святого 


К Тебе, Владыко Человеколюбче, от сна востав 
прибегаю, и на дела Твоя подвизаюся милосёрдием 
Твоим, и молюся Тебе: помози ми на всякое врёмя, во 
всякой вёщи, и избави мя от всякия мирския злыя вё- 
щи и диавольскаго поспешёния, и спаси мя, и введи 
в Царство Твоё вёчное. Ты бо еси мой Сотворитель и 
всякому благу Промысленник и Податель, о Тебе же 
все упование моё, и Тебе славу возсылаю, ныне и при- 
сно и во вёки веков. Аминь. 


Молитва 4-я, того же святого 


Господи, Иже многою Твоёю благостию и велики- 
ми щедрбтами Твойми дал еси мне, рабу Твоему, ми- 
мошедшее время нощи сея без напасти прейти от вся- 
каго зла протӣвна; Ты Сам, Владыко, всяческих Твор- 
че, сподоби мя истинным Твойм свётом и просвещён- 
ным сёрдцем творити волю Твою, ныне и присно и во 
вёки веков. Аминь. 


Молитва 5-я, свт. Василия Великого 


Господи Вседержителю, Боже сил и всякия плоти, 
в вышних живый и на смирённыя призираяй, сердца 
же и утробы испытуяй и сокровённая человеков яве 
предвёдый, Безначальный и Присносущный Свете, у 

Него же несть пременёние, или преложения осенение; 
Сам, Безсмертный Царю, приимӣ молёния наша, яже 
в настоящее ‘врёмя, на множество Твойх щедрот дер- 
зающе, от сквёрных к Тебё устен творим, и остави нам 
прегрешения наша, яже дёлом, и словом, и мыслию, 
ведением, или невёдением согрешённая нами; и очи- 
сти ны от всякия сквёрны плоти и духа. И даруй нам 
бодренным сёрдцем и трезвенною мыслию всю настоя- 
щаго жития нощь прейти, ожидающим пришествия 
свётлаго и явлённаго дне Единорбднаго Твоего Сына, 
Господа и Бога и Спаса нашего Иисуса Христа, в бнь- 
же со славою Судия всех приидет, комуждо отдати по 
делом его; да не падше и обленившеся, но бодрствую- 
ще и воздвижени в делание обрящемся готови, в ра- 
дость и Божественный чертог славы Его совнидем, 
идёже празднующих глас непрестанный, и неизречен- 
ная сладость зрящих Твоего лица доброту неизречён- 
ную. Ты бо еси истинный Свет, просвещаяй и освя- 
щаяй всяческая, и Тя поёт вся тварь во вёки веков. 
Аминь. 


Молитва 6-я, того же святого 


Тя благословим, вышний Боже и Господи милости, 
творящаго присно с нами великая же и неизследован- 
ная, славная же и ужасная, ихже несть числа, подав- 
шаго нам сон во упокоёние немощи нашея и ослаб- 
ление трудов многотрудныя плоти. Благодарим ТЯя, 
яко не погубил еси нас со беззаконьми нашими, но че- 
ловеколюбствовал еси обычно, и в нечаянии лежащия 
ны воздвигл еси, во ёже славословити державу Твою. 
'Темже молим безмерную Твою благость, просвети на- 
ша мысли, очеса, и ум наш от тяжкаго сна лености 
возстави: отвёрзи наша уста, и исполни я Твоего хва- 
ления, яко да возможем непоколёблемо пёти же и ис- 

повёдатися Тебе, во всех, и от всех славимому Богу, 
Безначальному Отцу, со Единородным Твойм Сыном 
и Всесвятым и Благим и Животворящим Твоим Ду- 
хом, ныне и присно и во вёки веков. Аминь. 


Молитва 7-я, ко Пресвятой Богородице 


Воспеваю благодать Твою, Владычице, молю 'Тя, ум 
мой облагодати. Ступати право мя настави, путём 
Христовых заповедей. Бдёти к пёсни укрепи, уныния 
сон отгоняющи. Связана пленицами грехопадёний, 
мольбами Твоими разреши, Богоневесто. В нощи мя 
и во дни сохраняй, борющих враг избавляющи мя. 
Жизнодателя Бога рбждшая, умерщвлёна мя страсть- 
ми оживи. Яже Свёт невечёрний рождшая, душу мою 
ослёепшую просвети. О дивная Владычня палато, дом 
Духа Божёственна менё сотвори. Врача рождшая, 
уврачуй души моея многолётныя страсти. Волнующа- 
ся житёйскою бурею, ко стези мя покаяния направи. 
Избави мя огня вёчнующаго, и чёрвия же злаго, и 
тартара. Да мя не явиши бесом радование, иже мно- 
гим грехом повинника. Нова сотвори мя, обетшавша- 
го нечувственными, Пренепорбчная, согрешении. 
Странна муки всякия покажи мя, и всех Владыку 
умоли. Небесная ми улучити веселия, со всёми свя- 
тыми, сподоби. Пресвятая Дёво, услыши глас непо- 
требнаго раба Твоего. Струю давай мне слезам, Пре- 
чистая, души моея сквёрну очищающи. Стенания от 
сердца приношу Ти непрестанно, усёрдствуй, Вла- 
дычице. Молебную службу мою приими, и Богу бла- 
гоутробному принеси. Превышшая Ангел, мирскаго 
мя превышша слития сотвори. Светоносная Сёне не- 
бесная, духовную благодать во мне направи. Руце воз- 
дею и устнеё к похвалению, осквернёны сквёрною, Все- 
непорочная. Душетлённых мя пакостей избави, Хри- 

ста прилежно умоляющи; Емуже честь и поклонение 
подобает, ныне и присно и во вёки векбв. Аминь. 


Молитва 8-я, 
ко Господу нашему Иисусу Христу 


Многомӣлостиве и Всемилостиве Боже мой, Госпо- 
ди Иисусе Христё, многия ради любвё сшел и вопло- 
тился еси, яко да спасёши всех. И паки, Спасе, спаси 
мя по благодати, молю Тя; аще бо от дел спасёши мя, 
несть се благодать, и дар, но долг паче. Ей, многий в 
щедротах и неизреченный в милости! Вёруяй бо в Мя, 
рекл еси, о Христё мой, жив будет и не узрит смёр- 
ти во вёки. Аще убо вёра, яже в Тя, спасает отчаян- 
ныя, се верую, спаси мя, яко Бог мой еси Ты и Созда- 
тель. Вера же вмёсто дел да вменится мне, Боже мой, 
не обрящеши бо дел отнюд оправдающих мя. Но та 
вёра моя да довлеет вмёсто всёх, та да отвещает, та да 
оправдит мя, та да покажет мя причастника славы 
'Твоея вечныя. Да не убо похитит мя сатана, и похва- 
лится, Слове, еже отторгнути мя от Твоея рукй и 
ограды; но или хощу, спаси мя, или не хощу, Хрис- 
тё Спасе мой, предвари скоро, скоро погибох: Ты бо 
еси Бог мой от чрёва матере моея. Сподоби мя, Гбӧс- 
поди, ныне возлюбити Тя, якоже возлюбих иногда той 
самый грех; и паки поработати Тебе без лёности 
тощно, якоже поработах прежде сатанё льстивому. 
Наипаче же поработаю Тебе, Господу и Богу моему 
Иисусу Христу, во вся дни живота моего, ныне и 
присно и во веки веков, аминь. 


Молитва 9-я, к Ангелу хранителю 


Святый Ангеле, предстояй окаянной моёй души и 
страстной моей жизни, не остави мене грешнаго, ни- 


12 МОЛИТВЫ УТРЕННИЕ 


жё отступи от менё за невоздержание мое. Не даждь 
мёста лукавому дёмону обладати мною, насильством 
смёртнаго сего телесе; укрепи бедствующую и худую 
мою руку и настави мя на путь спасёния. Ей, святый 
Ангеле Божий, хранителю и покровителю окаянныя 
моея души и тела, вся мне прости, еликими тя оскор- 
бих во вся дни живота моего, и аще что согреших в 
прешёдшую нощь сию, покрый мя в настоящий день, 
и сохрани мя от всякаго искушёния противнаго, да ни 
в коем гресё прогнёваю Бога, и молися за мя ко Гбс- 
поду, да утвердит мя в страсе Своем, и достойна по- 
кажет мя раба Своея благости. Аминь. 


Молитва 10-я, 
ко Пресвятой Богородице 


Пресвятая Владычице моя Богородице, святыми 
Твойми и всесильными мольбами отжени от менб, 
смирённаго и окаяннаго раба Твоего уныние, забве- 
ние, неразумие, нерадёние, и вся сквёрная, лукавая и 
хульная помышлёния от окаяннаго моего сёрдца и от 
помраченнаго ума моего; и погаси пламень страстей 
мойх, яко нищ есмь и. окаянен. И избави мя от мно- 
гих и лютых воспоминаний и предприятий, и от всех 
действ злых свободи мя. Яко благословёна еси от всех 
родов, и славится пречестное имя Твоё во вёки веков. 
Аминь. 


Молитвенное призывание святого, 
имя которого носишь 


Моли Бога о мне, святый угодниче Божий (имя), 
яко аз усёрдно к тебё прибегаю, скорому помощнику 
и молитвеннику о душе моей. 

Песнь Пресвятой Богородице 


Богородице Дёво, радуйся, Благодатная Марие, 
Господь с Тобою; благословёна Ты в женах и благо- 
словён плод чрева Твоего, яко Спаса родила еси душ 
наших. 


Тропарь Кресту и молитва за отечество 


Спаси, Господи, люди Твоя, и благослови достоя- 
ние Твоё, победы на сопротивныя даруя, и Твоё со- 
храняя Крестом Твойм жительство. 


Молитва о живых 


Спаси, Господи, и помилуй отца моего духовнаго 
(имя), родителей моих (имена), сродников (имена), на- 
чальников, наставников, благодётелей (имена их) и 
всех православных христиан. 


Молитва о усопших 


Упокой, Господи, души усопших раб Твоих: роди- 
телей моих, сродников, благодётелей (имена их), и всех 
православных христиан, и прости им вся согрешёния 
вольная и невбльная, и даруй им Царствие Небёсное. 


Если можешь, читай вместо кратких молитв о живых и усоп- 
шит этот помянник: 


О живых 


Помяни, Господи Иисусе Христе, Боже наш, мило- 
сти и щедроты Тзоя от вёка сущия, ихже ради и во- 
человечился еси, и распятие и смерть, спасения ради 
право в Тя вёрующих, претерпёти изволил еси; и вос- 
крёс из мёртвых, вознеслся еси на небеса и седиши 
одесную Бога Отца, и призираеши на смирённыя 
мольбы всем сердцем призывающих Тя: приклони ухо 

Твоё, и услыши смирённое молёние менё, непотрёбна- 
го раба Твоегб, в воню благоухания духбвнаго, Тебё 
за вся люди Твоя приносящаго. И в первых помяни 
Цёрковь Твою Святую, Собборную и Апостольскую, 
юже снабдёл еси честною Твоёю Кровию, и утверди, 
и укрепи, и разшири, умножи, умири, и непреобори- 
му адовыми враты во веки сохрани; раздирания Церк- 
вей утиши, шатания языческая угаси, и ересей воста- 
ния скоро разори и искорени, и в ничтоже силою Свя- 
таго Твоего Духа обрати. (Поклон) 


Спаси, Господи, и помилуй Богом хранимую стра- 
ну нашу, власти и вбинство ея, огради миром держа- 
ву их, и покори под нозе Православных всякаго вра- 
га и супостата, и глаголи мирная и благая в сердцах 
их о Цёркви Твоёй Святеёй, и о всех людех Твойх: да 
тихое и безмолвное житие поживём во правовёрии и 
во всяком благочёстии и чистоте. (Поклон) 


Спаси, Господи, и помилуй Великаго Господина и 
Отца нашего Святейшего Патриарха Алексия, преос- 
вящённыя митрополиты, архиепископы и епископы 
православныя, иерби же и диаконы, и весь причет 
церковный, яже поставил еси пастй словесное Твое 
стадо, и молитвами их помилуй и спаси мя грёшна- 
го. (Поклон) 


Спаси, Господи, и помилуй отца моего духовнаго 
(имя его), и святыми егб молитвами прости моя согре- 
шеёния. (Поклон) 


‘Спаси, Господи, и помилуй родители моя (имена 
ит), братию и сестры, и сродники моя по плоти, и вся 
ближния рода моего, и други, и даруй им мирная 
Твоя и премирная благая. (Поклон) 

Спаси, Господи, и помилуй по множеству щедрот 
Твоих вся священнойноки, йноки же и инокини, и вся 
в девстве же и благоговёнии и постничестве живущия 
в монастырех, в пустынях, в пещерах, горах, столпех, 
затворех, разсвлинах каменных, островёх же морских, 
и на всяком месте владычествия Твоего правовёрно 
живущия и благочёстно служащия Ти, и молящия- 
ся Тебё: облёгчи им тяготу, и утёши их скорбь, и к 
подвигу о Тебе силу и крепость им подаждь, и молит- 
вами их даруй ми оставление грехов. (Поклон) 


Спаси, Господи, и помилуй старцы и юныя, нищия 
и сироты и вдовицы, и сущия в болезни и в печалех, 
бедах же и скбрбех, обстояниих и пленёниих, темни- 
цах же и заточёниих, изряднее же в гонёниих, Тебе 
ради и веры православныя, от язык безбожных, от от- 
ступник и от еретиков, сущия рабы Твоя, и помяни 
я, посети, укрепи, утёши, и вскоре силою Твобю ос- 
лабу, свободу и избаву им подаждь. (Поклон) 


Спаси, Господи, и помилуй благотворящия нам, ми- 
лующия и питающия нас, давшия нам милостыни, и 
заповёдавшия нам недостойным молитися о них, и 
упокоевающия нас, и сотвори милость Твою с ними, 
даруя им вся, яже ко спасёбнию прошения, и вечных 
благ восприятие. (Поклон) 


Спаси, Господи, и помилуй посланныя в службу, 
путешёствующия, отцы и братию нашу, и вся право- 
славныя христианы. (Поклон) 


Спаси, Господи, и помилуй ихже аз безумием мо- 
им соблазних, и от пути спасӣтельнаго отвратих, к де- 
лом злым и неподобным приведох; Божёственным 
Твоим Промыслом к пути спасёния паки Фэвратй 
(Поклон) 

Спаси, Господи, и помилуй ненавидящия и обидя- 
щия мя, и творящия ми напасти, и не остави их по- 
гибнути мене ради, грёшнаго. (Поклон) 


Отступившия от православныя вёры и погибельны- 
ми ересьми ослеплённыя, свётом Твоего познания про- 
свети и Святей Твоёй А пбетольстей Соббрней Цёрк- 
ви причти. (Поклон) ь 


О усопших 


Помянӣ, Господи, от жития сего отшедшия право- 
вёрныя цари и царицы, благовёрныя князи и княги- 
ни, святёйшия патриархи, преосвящённыя митрополи- 
ты, архиепископы и епископы православныя, во 
перёйстем же и в причте церковнем, и монашестем чи- 
не Тебё послужившия, и в вёчных Твойх селёниих со 
святыми упокой. (Поклон) 


Помяни, Господи, души усбпших рабов Твоих, ро- 
дителей моих (имена ит), и всех сродников по плоти; 
и прости их вся согрешеёения вольная и невольная, да- 
руя им Царствие и причастие вёчных Твойх благих и 


Твоея безконёчныя и блажённыя жизни наслаждёние. 
(Поклон) 


Помяниӣ, Господи, и вся в надёжди воскресёния и 
жизни вечныя усбпшия, отцы и братию нашу, и се- 
стры, и зде лежащия и повсюду, православныя хри- 
стианы, и со святыми Твойми, идёже присещает свет 
лица Твоего, всели, и нас помилуй, яко Благ и Чело- 
веколюбец. Аминь. (Поклон) 


Нодаждь, Господи, оставление грехов всем прежде 
отшедшим в вёре и надежди воскресёния, отцём, бра- 
тиям и сестрам нашим и сотворй им вёчную память. 
(Трижды) 

Окончание молитв 


Достойно есть яко воистину блажити Тя Богороди- 
цу, Присноблажённую и Пренепорбчную и Матерь 
Бога нашего. Честнёйшую Херувим и славнейшую 
без сравнёния Серафим, без истлёния Бога Слова 
рождшую, сущую Богорбдицу Тя величаем.* 


Слава, и ныне: Гӧсподи, помилуй. (Трижды) 


Господи, Иисусе Христе, Сыне Божий, молитв ра- 
ди Пречистыя Твоея Матере, преподобных и богонос- 
ных отец наших и всех святых помилуй нас. Аминь. 


* От Пасхи до Вознесения вместо этой молитвы читается при- 
пев и ирмос 9-й песни пасхального канона: 

«Ангел вопияше Благодатней: Чистая Дёво, радуйся! И паки 
реку: радуйся! Твой Сын воскрёсе триднёвен от гроба и мёртвыя 
воздвигнувый; людие, веселитеся! 

Светися, светйся, новый Иерусалиме, слава бо Господня на те- 
бе возсия. Ликуй ныне и веселися, Сибне. Ты же, Чистая, кра- 
суйся, Богородице, о востании Рождества Твоего». 

Это замечание относится и к молитвам на сон грядущим. 

Во имя Отца, и Сына, и Святаго Духа. Аминь. 


Господи Иисусе Христё, Сыне Ббжий, молитв ра- 
ди Пречистыя Твоея Матере, преподобных и богонбс- 
ных отёц наших и всех святых, помилуй нас. Аминь. 


Слава Тебе, Боже наш, слава Тебе. 


Царю Небёсный, Утёшителю, Душе истины, Иже 
везде сый и вся исполняяй, Сокровище благих и жиз- 
ни Подателю, прииди и вселися в ны, и очисти ны от 
всякия сквёрны, и спаси, Блаже, души наша. 


Святый Боже, Святый Крепкий, Святый Безсмёрт- 
ный, помилуй нас. (Трижды) 


Слава Отцу и Сыну и Святому Духу, и ныне и при- 
сно и во веки веков. Аминь. 


Пресвятая Троице, помилуй нас; Господи, очисти 
грехи наша; Владыко, прости беззакбния наша; Свя- 
тый, посети и исцели немощи наша, имене Твоего 
ради. 

Господи, помилуй. (Трижды) Слава, и ныне: 


Отче наш, Иже еси на небесех! Да святится имя 
Твоё, да прийдет Царствие Твоё, да будет воля Твоя, 
яко на небеси и на земли. Хлеб наш насущный даждь 
нам днесь: и остави нам долги наша, якоже и мы ос- 

тавляем должником нашим; и не введи нас во иску- 
шение, но избави нас от лукаваго. 


Тропари 


Помилуй нас, Господи, помилуй нас; всякаго бо от- 
вёта недоумёюще, сию Ти молитву яко Владыце 
грешнии приносим: помилуй нас. 


Слава: Господи, помилуй нас, на Тя бо уповахом; 
не прогнёвайся на ны зело, нижё помяни беззакбний 
наших, но призри и ныне яко благоутробен, и изба- 
ви ны от враг наших; Ты бо еси Бог наш, и мы лю- 
дие Твои, вси дела руку Твоёю, и имя Твоё призы- 
ваем. 


И ныне: Милосердия двери отверзи нам, благосло- 
вённая Богородице, надёющиися на Тя да не погиб- 
нем, но да избавимся Тобою от бед: Ты бо еси спасё- 
ние рода христианскаго. 


Господи, помилуй. (12 раз) 


Молитва 1-яу святого Макария Великого, 
к Богу Отцу 


Боже вёчный и Царю всякаго создания, сподоби- 
вый мя даже в час сей доспети, прости ми грехи, яже 
сотворих в сей день делом, словом и помышлёнием, и 
очисти, Господи, смиренную мою душу от всякия 
сквёрны плоти и духа. И даждь ми, Господи, в нощи 
сей сон прейти в мире, да востав от смиреннаго ми ло- 
жа, благоугожду пресвятому имени Твоему, во вся 
дни живота моего, и поперу борющия мя враги плот- 
ския и безплотныя. И избави мя, Господи, от помы- 
шлёний суетных, оскверняющих мя, и похотей лука- 
вых. Яко Твоё есть царство и сила и слава, Отца и Сы- 

на и Святаго Духа, ныне и присно и во вёки веков. 
Аминь. 


Молитва 2-я, святого Антиоха, 
ко Господу нашему Иисусу Христу 


Вседержителю, Слбво Отчее, Сам совершён сый, 
Иисусе Христё, многаго ради милосердия Твоегб ни- 
когдаже отлучайся менё, раба Твоего, но всегда во 
мне почивай. Иисусе, добрый Пастырю Твоих овёц, не 
предаждь менё крамолё змиине, и желанию сатанину 
не остави менё, яко сёмя тли во мне есть. Ты убо, Гб- 
споди Боже покланяемый, Царю Святый, Иисусе 
Христё, спяща мя сохрани немерцающим светом, Ду- 
хом Твоим Святым, Имже освятил еси Твоя ученики. 
Даждь, Господи, и мне, недостойному рабу Твоему, 
спасение Твоё на ложи моём: просветӣ ум мой светом 
разума святаго Евангелия Твоего, душу люббвию 
Креста Твоего, сёрдце чистотою словесё 'Твоего, тело 
моё Твоёю страстию безстрастною, мысль мою Твойм 
смирёнием сохрани, и воздвигни мя во врёмя подоб- 
но на Твоё славословие. Яко препрославлен еси со 
Безначальным Твоим Отцём и с Пресвятым Духом во 
веки. Аминь. 


Молитва 3-я, ко Пресвятому Духу 


Господи, Царю Небесный, Утёшителю, Душе исти- 
ны, умилосёрдися и помилуй мя грешнаго раба Твое- 
го, и отпусти ми недостбойному, и прости вся, елика 
Ти согреших днесь яко человек, паче же и не яко че- 
ловёк,.но и горёе скота, вольныя моя грехи и невӧль- 
ныя, вёдомыя и невёдомыя: яже от юности и от нау- 
ки злы, и яже суть от нагльства и уныния. Аще име- 
нем Твойм кляхся, или похулих 6 в помышлёнии мо. 

ём; или кого укорих; или оклеветах кого гнёвом мо- 
им, или опечалих, или о чем прогнёвахся; или солгах, 
или безгодно спах, или нищ прийде ко мне, и презрёх 
его; или брата моего опечалих, или свадих, или кого 
осудих; или развеличахся, или разгордёхся, или раз- 
гневахся; или стоящу ми на молитве, ум мой о лукав- 
ствии мира сего подвижеся, или развращение помыс- 
лих; или объядохся, или опихся, или без ума смеях- 
ся; или лукавое помыслих, или доброту чуждую ви- 
дев, и тою уязвлен бых сердцем; или неподобная гла- 
гӧлах, или греху брата моего посмеяхся, моя же суть 
безчисленная согрешёния; илӣ о молитве не радих, 
или ино что содёях лукавое, не помню, та бо вся и 
больша сих содёях. Помилуй мя, Твборче мой Влады- 
ко, унылаго и недостбйнаго раба Твоего, и остави ми, 
и отпусти, и прости мя, яко Благ и Человеколюбец, 
да с миром лягу, усну и почию, блудный, грешный и 
окаянный аз, и поклонюся, и воспою, и прославлю 
пречестнове имя Твое, со Отцём, и Единорбдным Его 
Сыном, ныне и присно, и во вёки. Аминь. 


Молитва 4-я, святого Макария Великого 


Что Ти принесу, или что Ти воздам, великодарови- 
тый Безсмёртный Царю, щёдре и человеколюбче Гб- 
споди, яко ленящася мене на Твое угождёние, и ни- 
чтоже благо сотворша, привёл еси на конбц мимошед- 
шаго дне сего, обращение и спасёние души моёй 
строя? Милостив ми буди грёшному и обнажённому 
всякаго дёла блага, возстави падшую мою душу, оск- 
вернившуюся в безмёрных согрешениих, и отыми от 
мене весь помысл лукавый видимаго сего жития. Про- 
сти моя согрешения, едине Безгрёшне, яже Ти согре- 
ших в сей день, ведением и невёдением, словом, и дё- 
лом, и помышлёнием, и всеми мойми чувствы. Ты 

Сам, покрывая, сохрани мя от всякаго сопротивнаго 
обстояния Божественною Твоёю властию, и неизре- 
чённым человеколюбием, и силою. Очисти, Боже, очи- 
сти множество грехбв моих. Благоволи, Господи, из- 
бавити мя от сети лукаваго, и спаси страстную мою 
душу, и осени мя свётом лица Твоего, егда приидеши 
во славе, и неосуждённа ныне сном уснути сотвори, 
и без мечтания, и несмущён помысл раба Твоего со- 
блюди, и всю сатанину дётель отжени от мене, и про- 
свети ми разумныя очи сердёчныя, да не усну в 
смерть. И посли ми Ангела мирна, хранителя и на- 
ставника души и тёлу моему, да избавит мя от враг 
моих; да востав со одра моего, принесу Ти благодар- 
ственныя мольбы. Ей, Господи, услыши мя грёшнаго 
и убогаго раба Твоего, изволёнием и совестию; даруй 
ми воставшу словесём Твойм поучитися, и уныние бе- 
сӧвское далёче от мене отгнано быти сотвори Твойми 
Ангелы; да благословлю имя Твое святое, и прослав- 
лю, и славлю Пречистую Богорбдицу Марию, Юже 
дал еси нам грёшным заступлёние, и приими Сию мо- 
лящуюся за ны; вем бо, яко подражает Твое челове- 
колюбие, и молящися не престаёт. Тоя заступлёнием, 
и Честнаго Креста знамением, и всех святых Твойх 
ради, убогую душу мою соблюди, Иисусе Христе Бо- 
же наш, яко Свят еси, и препрославлен во вёки. 
Аминь. 


Молитва 5-я 


Господи Боже наш, еже согреших во дни сем сло- 
вом, дёлом и помышлёнием, яко Благ и Человеколю- 
бец прости ми. Мирен сон и безмятежен даруй ми. 
Ангела Твоего хранителя посли, покрывающа и со- 
блюдающа мя от всякаго зла, яко Ты еси хранитель 
душам и телесем нашим, и Тебе славу возсылаем, От- 

цу и Сыну и Святому Духу, ныне и присно и во ве- 
ки веков. Аминь. 


Молитва 6-я 


Господи Боже наш, в Негоже вёровахом, и Егоже 
имя паче всякаго имене призываем, даждь нам, ко сну 
отходящим, ослабу души и тёлу, и соблюди нас от 
всякаго мечтания, и темныя сласти кроме; устави 
стремление страстей, угаси разжжёния востания телё- 
снаго. Даждь нам целомудренне пожити дёлы и сло- 
весы; да добродётельное жительство восприёмлюще, 
обетованных не отпадём благих Твоих, яко благосло- 
вен еси во вёки. Аминь. 


Молитва 7-я, святого Иоанна Златоуста 
(24 молитвы, по числу часов дня и ночи) 


Господи, не лиши менё небёсных Твойх благ. ? Го- 
споди, избави мя вёчных мук. * Господи, умом ли или 
помышлёнием, словом или делом согреших, прости 
мя. “Господи, избави мя всякаго невбдения и забвё- 
ния, и малодушия, и окаменённаго нечувствия. ° Го- 
споди, избави мя от всякаго искушения. ° Господи, 
просвети моё сердце, еже помрачи лукавое похотёние. 
' Господи, аз яко человек согреших, Ты же, яко Бог 
щедр, помилуй мя, видя немощь души моея. * Госпо- 
ди, посли благодать Твою в помощь мне, да прослав- 
лю имя Твое святое. ° Господи Иисусе Христеё, напи- 
ши мя раба Твоего в книзе животней и даруй ми ко- 
нёц благий. ° Господи, Боже мой, аще и ничтоже бла- 
го сотворих пред Тобою, но даждь ми по благодати 
Твоёй положити начало благое. " Господи, окропи в 
сердце моём рӧсу благодати Твоея. ё Господи небесе 
и земли, помяни мя грешнаго раба Твоего, студнаго 
и нечистаго, во Царствии Твоём. Аминь. 

' Господи, в покаянии приими мя. ? Господи, не ос- 
тави мене. 3 Господи, не введи мене в напасть. *Госпо- 
ди, даждь ми мысль благу. ° Господи, даждь ми слё- 
зы и память смёртную, и умиление. * Господи, даждь 
ми помысл исповедания грехов моих. 'Господи, даждь 
ми смирение, целомудрие и послушание. ° Господи, 
даждь ми терпение, великодушие и кротость. ° Гӧспо- 
ди, всели в мя корень благих, страх Твой в сёрдце моё. 
ю Господи, сподоби мя любити Тя от всея души моея 
и помышлёния и творити во всем волю Твою. " Гӧс- 
поди, покрый мя от человёк нёкоторых, и бесов, и 
страстей, и от всякия иныя неподобныя вещи.  Гос- 
поди, веси, яко твориши, якоже Ты волиши, да будет 
воля Твоя и во мне грешнем, яко благословён еси во 
вёки. Аминь. 


Молитва 8-я, ко Господу нашему Иисусу Христу 


Господи Иисусе Христе, Сыне Божий, ради чест- 
нейшия Матере Твоея, и безплотных Твоих Ангел, 
Пророка же и Предтёчи и Крестителя Твоего, богогла- 
голивых же апостол, светлых и добропобедных муче- 
ник, преподобных и богонбсных отёц, и всех святых 
молитвами, избави мя настоящаго обстояния бесов- 
скаго. Ей, Господи мой и Творче, не хотяй смёрти 
грешнаго, но якоже обратитися и живу быти ему, 
даждь и мне обращёние окаянному и недостойному; 
изми мя от уст пагубнаго змия, зияющаго пожрёти мя 
и свести во ад жива. Ей, Господи мой, утешение мов, 
Иже мене ради окаяннаго в тлённую плоть оболкий- 
ся, исторгни мя от окаянства, и утешение подаждь 
души моёй окаянней. Всади в сёрдце моб творӣти 
Твоя повеления, и оставити лукавая деяния, и полу- 
чити блаженства Твоя: на Тя бо, Господи, уповах, спа- 
сӣ мя. 

Молитва 9-я, ко Пресвятой Богородице, 
Петра Студийского 


К Тебв Пречистей Божией Матери аз окаянный 
припадая молюся: вёси, Царице, яко безпрестани со- 
грешаю и прогневляю Сына Твоего и Бога моего, и 
многажды аще каюся, лож пред Богом обретаюся, и 
каюся трепёща: не ужёли Господь поразит мя, и по 
часе паки таяжде творю; ведущи сия, Владычице моя 
Госпоже Богорбдице, молю, да помилуеши, да укре- 
пиши, и благая творити да подаси ми. Веси бо, Вла- 
дычице моя Богородице, яко отнюд имам в ненависти 
злая моя дела, и всёю мыслию люблю закон Бога мо- 
его; но не вем, Госпожё Пречистая, откуду яже нена- 
вижду, та и люблю, а благая преступаю. Не попущай, 
Пречистая, воли моёй совершатися, не угбдна бо ес гь, 
но да будет воля Сына Твоегб и Бога моего: да мя 
спасёт, и вразумит, и подаст благодать Святаго Духа, 
да бых аз отсёле престал сквернодейства, и прочее по- 
жил бых в повелёнии Сына Твоего, Емуже подобает 
всякая слава, честь и держава, со Безначальным Его 
Отцём, и Пресвятым и Благим и Животворящим Его 
Духом, ныне и присно, и во вёки веков, аминь. 


Молитва 10-я, 
ко Пресвятой Богородице 


Благаго Царя благая Мати, Пречистая и Благосло- 
венная Богородице Марие, милость Сына Твоего и Бо- 
га нашего излёй на страстную мою душу и Твойми 
молитвами настави мя на деяния благая, да прочее 
врёмя живота моего без порока прейду и Тобою рай 
да обрящу, Богородице Дёво, едина Чистая и Благо- 
словенная. 

Молитва 11-я, 
ко святому Ангелу хранителю 


Ангеле Христов, хранителю мой святый и покро- 
вителю души и тёла моего, вся ми прости, елика со- 
греших во днешний день, и от всякаго лукавствия 
противнаго ми врага избави мя, да ни в коемже гре- 
сё прогневаю Бога моего; но моли за мя грёшнаго и 
недостойнаго раба, яко да достойна мя покажеши 
благости и милости Всесвятыя Троицы и Матере Го- 
спода моего Иисуса Христа и всех святых. Аминь. 


Кондак Богородице 


Взбранной Воеводе победительная, яко избавльше- 
ся от злых, благодарственная восписуем Ти раби 
Твой, Богородице, но Яко имущая державу непобеди- 
мую, от всяких нас бед свободи, да зовём Ти: радуй- 
ся, Невёсто Неневеёстная. 


Преславная Приснодёво, Мати Христа Бога, прине- 
си нашу молитву Сыну Твоему и Богу нашему, да 
спасёт Тоббю души наша. 

Все упование моё на Тя возлагаю, Мати Божия, со- 
храни мя под кровом Твоим. | 

Богородице Дево, не прёзри мене грёшнаго, трёбую- 
ща Твоея помощи и Твоегб заступлёния, на Тя бо 
упова душа моя, и помилуй мя. 


Молитва святого Иоанникия 


Упование моё Отец, прибёжище моё Сын, покров 
мой Дух Святый: Троице Святая, слава Тебе. 


Достойно есть яко воистинну блажити Тя, Богоро- 
дицу, Присноблаженную и Пренепорочную и Матерь 
Бога нашего. Честнейшую Херувим и славнейшую 

без сравнёния Серафим, без истления Бога Слова 
рождшую, сущую Богородицу Тя величаем. 


Слава, и ныне: Господи, помилуй. (Трижды) 


Господи Иисусе Христё, Сыне Божий, молитв ра- 
ди Пречистыя Твоея Матере, преподобных и богонос- 
ных отец наших и всех святых, помилуй нас. Аминь. 


Молитва святого Иоанна Дамаскина 


Владыко Человеколюбче, не ужёли мне одр сей 
гроб будет, или еще окаянную мою душу просвети- 
ши днем? Се ми гроб предлежит, се ми смерть пред- 
стойт. Суда Твоего, Господи, боюся и муки безконёч- 
ныя, злое же творя не престаю: Тебе Господа Бога 
моего всегда прогневляю, и Пречистую Твою Матерь, 
и вся Небёсныя силы, и святаго Ангела хранителя 
моего. Вем убо, Господи, яко недостбин есмь челове- 
колюбия Твоего, но достбин есмь всякаго осуждёния 
и муки. Но, Господи, или хощу, илӣ не хощу, спаси 
мя. Аще бо праведника спасёши, ничтоже вёлие; и 
аще чистаго помилуеши, ничтоже дивно: достойни бо 
суть милости Твоея. Но на мне грешнем удиви ми- 
лость Твою: о сем яви человеколюбие Твое, да не 
одолёет моя злоба Твоёй неизглаголанней благости и 
милосердию: и якоже хощеши, устрой о мне вещь. 


Просвети очи мой, Христе Боже, да не когда усну 
в смерть, да не когда речёт враг мой: укрепихся на 
него. 


Слава: Заступник души моея буди, Боже, яко по- 
средё хожду сетей многих; избави мя от них и спаси 
мя, Блаже, яко Человеколюбец. 


И ныне: Преславную Божию Матерь, и святых Ан- 
гел Святёйшую, немблчно воспойм сёрдцем и усты, 

Богородицу сию исповёдающе, яко войстинну рожд- 
шую нам Бога воплощенна, и молящуюся непрестан- 
но о душах наших. 


Знаменуй себя крестом и говори молитву 
Честному Кресту: 


Да воскреснет Бог, и расточатся врази Его, и да бе- 
жат от лица Его ненавидящии Его. Яко исчезает дым, 
да исчёзнут; яко тает воск от лица огня, тако да по- 
гибнут беси от лица любящих Бога и знаменующих- 
ся крестным знамением, и в веселии глаголющих: 
радуйся, Пречестный и Животворящий Кресте Госпо- 
день, прогоняяй бесы силою на тебе пропятаго Госпо- 
да нашего Иисуса Христа, во ад сшедшаго и поправ- 
шего силу диаволю, и даровавшаго нам тебе Крест 
Свой Честный на прогнание всякаго супостата. 
О, Пречестный и Животворящий Крёсте Господень! 
Помогай ми со Святою Госпожею Дёвою Богородицею 
и со всёми святыми во вёки. Аминь. 


Или кратко: 
Огради мя, Господи, силою Честнаго и Животворя- 
щаго Твоего Креста, и сохрани мя от всякаго зла. 
Молитва 


Ослаби, остави, прости, Боже, прегрешения наша, 
вольная и невӧльная, яже в слове и в дёле, яже в ве- 
дении и не в вёдении, яже во дни и в нощи, яже во 
уме и в помышлёнии: вся нам прости, яко Благ и Че- 
ловеколюбец. 


Молитва 


Ненавидящих и обидящих нас прости, Господи Че- 
ловеколюбче. Благотворящим благосотвори. Братиям 

и сродником нашим даруй яже ко спасёнию проше- 
ния и жизнь вёчную. В нёмощех сущия посети и 
исцеление даруй. Иже на мори управи. Путешеству- 
ющим спутешёствуй. Служащим и милующим нас 
грехбв оставление даруй. Заповёдавших нам недостой- 
ным молитися о них помилуй по велицей Твобй ми- 
лости. Помяни, Господи, прежде усопших отёц и бра- 
тий наших и упокой их, идёже присещает свет лица 
Твоего. Помянӣ, Господи, братий наших пленённых и 
избави я от всякаго обстояния. Помяни, Господи, пло- 
доносящих и добродёлающих во святых Твойх цёрк- 
вах, и даждь им яже ко спасению прошения и жизнь 
вёчную. Помяни, Господи, и нас, смирённых и грёш- 
ных и недостойных раб Твоих, и просветийи наш ум 
свётом разума Твоего, и настави нас на стезю запове- 
дей Твойх, молитвами Пречистыя Владычицы нашея 
Богорбдицы и Приснодёвы Марии и всех Твойх свя- 
тых: яко благословен еси во вёки веков. Аминь. 


Исповедание грехов повседневное 


Исповёдаю Тебе Господу Богу моему и Творцу, во 
Святей Троице Единому, славимому и покланяемому, 
Отцу, и Сыну, и Святому Духу, вся моя грехи, яже 
содеях во вся дни живота моего, и на всякий час, и в 
настоящее время, и в прешёдшия дни и нощи, делом, 
словом, помышлёнием, объядёнием, пиянством, тайно- 
ядёнием, празднословием, унынием, лёностию, преко- 
словием, непослушанием, оклеветанием, осуждением, 
небрежёнием, самолюбием, многостяжанием, хищёни- 
ем, неправдоглаголанием, скверноприбытчеством, 
мшелоймством, ревнованием, завистию, гневом, памя- 
тозлобием, нёнавистию, лихоймством и всёми мойми 
чувствы: зрением, слухом, обонянием, вкусом, осяза- 
нием и прочими мойми грехи, душёвными вкупе и те- 

лёсными, ймиже Тебе Бога моего и Творца прогнёвах, 
и ближняго моего онеправдовах: о сих жалёя, винна 
себе Тебё Богу моему представляю, и имёю волю кая- 
тися: точию, Господи Боже мой, помози ми, со слеза- 
ми смирённо молю Тя: прешёдшая же согрешёния 
моя милосёрдием Твойм прости ми, и разреши от всех 
сих, Яже изглаголах пред Тобою, яко Благ и Челове- 
колюбец. 


Когда отходишь ко сну, произноси: 


В руце Твой, Господи Иисусе Христё, Боже мой, 
предаю дух мой: Ты же мя благослови, Ты мя помӣ- 
луй и живот вёчный даруй ми. Аминь. 


КАНОН ПОКАЯННЫЙ 
КО ГОСПОДУ НАШЕМУ ИИСУСУ ХРИСТУ 


Глас 6-й 


Песвь 1 


Яко по суху пешешёствовав Израиль, по бёздне стопами, го- 
нителя фарабна видя потопляема, Богу побёдную песнь пойм, 
вопия ше. 


Припев:* Помилуй мя, Боже, помилуй мя. 


Ныне приступих аз грешный и обременённый к Те- 
б6, Владыце и Богу моему; не смёю же взирати на неё- 
бо, токмо молюся, глаголя: даждь ми, Господи, ум, да 
плачуся дел мойх горько. 


О, горе мне грешному! Паче всех человек окаянен 
есмь, покаяния несть во мне; даждь ми, Господи, слё- 
зы, да плачуся дел мойх горько. 


Слава: Безумне, окаянне человече, в лёности врёмя 
губиши; помысли житиё твоё, и обратися ко Господу 
Богу, и плачися о дёлех твойх горько. 


* В канонах припев как молитвенное воззвание произносит- 
ся перед первым и вторым (и третьим, когда он есть) тропарём 
каждой песни, но не читается перед тропарями, начинающими- 
ся со «Слава Отцу и Сыну и Святому Духу» и «И ныне и при- 
сно и во веки веков. Аминь». 

И ныне: Мати Божия Пречистая, воззри на мя 
грёшнаго, и от сёти диаволи избави мя, и на путь по- 
каяния настави мя, да плачуся дел мойх горько. 


Песвь 3 


Несть свят, якоже Ты, Господи Боже мой, вознесый рог вёр- 
? ? Ф Р } Ф 
ных Твоих, Блаже, и утвердивый нас на камени исповедания 
Твоего. 


Внегда поставлени будут престоли на судйищи 
страшнем, тогда всех человёк дела обличатся; горе та- 
мо будет грешным, в муку отсылаемым; и то вёдущи, 
душе моя, покайся от злых дел твойх. 


Праведницы возрадуются, а грешнии восплачутся, 
тогда никтоже возможет помощи нам, но дела наша 
осудят нас; темже прежде конца покайся от злых дел 
ТВОЙХ. 


Слава: Увы мне великогрешному, иже дёлы и 
мысльми осквернився, ни капли слез имёю от жесто- 
сёрдия; ныне возникни от земли, душе моя, и покай- 
ся от злых дел твойх. 


И ныне: Се, взывает, Госпожё, Сын Твой, и поуча- 
ет нас на доброе, аз же грешный добра всегда бёгаю; 
но Ты, Милостивая, помилуй мя, да покаюся от злых 
мойх дел. 


Седален, глас 6-й 


Помышляю день страшный и плачуся деяний мойх 
лукавых: како отвещаю Безсмертному Царю, или 
коим дерзновёнием воззрю на Судию, блудный аз? 
Благоутробный Отче, Сыне Единородный и Душе 
Святый, помилуй мя. 


Слава, и ныне: Богородичен 

Связан многими ныне пленӣцами грехов и содер- 
жимь лютыми страстьми и бедами, к Тебё прибегаю, 
моему спасению, и вопию: помози ми, Дёво, Мати Бо- 
жия. 


Песнь 4 


Христос моя сила, Бог и Господь, честная Церковь боголёп- 
но поёт, взывающи от смысла чиста, о Гӧсподе празднующи. 

Широк путь зде и угӧдный сласти творити, но 
горько будет в послёдний день, егда душа от тёла раз- 
лучатися будет: блюдися от сих, человёче, Царствия 
ради Божия. 


Почто убогаго обидиши, мзду наёмничу удёржу- 
еши, брата твоего не любиши, блуд и гордость гбни- 
ши? Остави убо сия, душе моя, и покайся Царствия 
ради Божия. 


Слава: О, безумный человёче, доколе углебаеши, 
яко пчела, собирающи богатство твоё? Вскоре бо по- 
гибнет, яко прах и пёпел: но более взыщи Царствия 
Божия. 


И ныне: Госпоже Богородице, помилуй мя грёшна- 
го, и в добродетели укрепи, и соблюди мя, да наглая 
смерть не похитит мя неготоваго, и доведи мя, Дёво, 
Царствия Божия. 


Песнь 5 


Божиим свётом Твойм, Блаже, утренюющих Ти души любб- 
вию озари, молюся, Тя вёдети, Слове Божий, истиннаго Бога, от 
мрака греховнаго взывающа. 

Воспомяни, окаянный человёче, како лжам, клеве- 
там, разбою, нёмощем, лютым зверём, грехов ради по- 
рабощён еси; душё моя грёшная, тогб ли восхотбла 
еси? 


ЗА КАНОН ПОКАЯННЫЙ 


Трепещут ми уди, всеми бо сотворих вину: очима 
взираяй, ушима слышай, языком злая глагӧляй, все- 
го себё геённе предаяй; душе моя грешная, сего ли 
восхотёла еси? 


Слава: Блудника и разбойника кающася приял еси, 
Спасе, аз же един леностию греховною отягчихся и 
злым делом поработихся; душе моя грёшная, сего ли 
восхотёла еси? 


И ныне: Дивная и скорая помбщнице всем челове- 
ком, Мати Божия, помозй мне недостойному, душа бо 
моя грешная того восхоте. 


Песнь 6 


Житёйское мбре, воздвизаемое зря напастей бурею, к тихому 
пристанищу Твоему притек, вопию Ти: возведи от тли живот 
мой, Многомилостиве. 


Житие на земли блудно пожих и душу во тьму 
предах, ныне убо молю Тя, Милостивый Владыко: 
свободи мя от работы сея вражия, и даждь ми разум 
творити волю Твою. 


Кто творит таковая, якоже аз? Якоже бо свиния ле- 
жит в калу, тако и аз греху служу. Но ты, Господи, 
исторгни мя от гнуса сего и даждь ми сёрдце творӣ- 
ти заповеди Твоя. 


Слава: Воспрянӣ, окаянный человече, к Богу, вос- 
помянув своя согрешения, припадая ко Творцу, сле- 
зя и стеня; Той же, яко милосёрд, даст ти ум знати вӧ- 
лю Свою. 


И ныне: Богорбдице Дёво, от видимаго и невидима- 
го зла сохрани мя, Пречистая, и приимӣ молйтвы моя, 
и донеси я Сыну Твоему, да даст ми ум творити во- 
лю Его. 

Кондак 


Душё моя, почто грехами богатбеши, почто волю 
диаволю твориши, в чесбм надёжду полагаеши? Пре- 
стани от сих и обратися к Богу с плачем, зовущая: ми- 
лосерде Господи, помилуй мя грешнаго. 


Икое 


Помысли, душе моя, горький час смёрти и страш- 
ный суд Творца твоего и Бога: Ангели бо грозыжи 
поймут тя, душе, и в вёчный огнь введут: убо преж- 
де смёрти покайся, вопиющи: Господи, помилуй мя 
грешнаго. 


Песнь 7 

Росодательну убо пещь содела Ангел преподобным отроком, 
хёлдеи же опаляющее велёние Божие, мучителя увеща вопити: 
благословён еси, Боже отёц нангих. 

Не надейся, душе моя, на тлённое богатство и на 
неправедное собрание, вся бо сия не веси кому оста- 
виши, но возопий: помилуй мя, Христе Боже, недо- 
стойнаго. 

Не уповая, душе моя, на телесное здравие и на ско- 
ромимоходящую красоту, вӣдиши бо, яко сильнии и 
младии умирают; но возопий: помӣлуй мя, Христе Бо- 
же, недостойнаго. 

Слава: Воспомяни, душе моя, вёчное житие, Царст- 
во Небёсное, уготбванное святым, и тьму кромёшную 
и гнев Божий злым, и возопӣй: помилуй мя, Христе 
Боже, недостойнаго. 


И ныне: Припади, душе моя, к Божмей Матери и 
помолйся Той, есть бо скорая помощница кающимся, 
умолит Сына Христа Бога, и помилует мя недостой- 
наго. 

Песнь 8 


Из пламене преподобным рбсу источил еси и праведнаго 
жертву водбю попалил еси: вся бо творӣши, Христе, токмо еже 
хотёти. Тя превозносим во вся вёки. 


Како не имам плакатися, егда помышляю смерть, 
видех бо во гробе лежаща брата моего, безславна и бе- 
зобразна? Что убо чаю, и на что надбюся? "Токмо 
даждь ми, Господи, прежде конца покаяние. (Дважды) 


Слава: Вёрую, яко прийдеши судити живых и 
мертвых, и вси во своём чину станут, старии и мла- 
дии, владыки и князи, дёвы и свящённицы; где обря- 
щуся аз? Сего ради вопию: даждь ми, Господи, прёеж- 
де конца покаяние. 


И ныне: Пречистая Богорбдице, приими недостой- 
ную молитву мою и сохрани мя от наглыя смерти, и 
даруй ми прежде конца покаяние. 


Песнь 9 


Бога человеком невозможно видети, на Негоже не смёют чи- 
ни Ангельстии взирати; Тобою же, Всечистая, явися человеком 
Слово Воплощенно, Егоже величающе, с небесными вби Тя 
ублажаем. 


Ныне к вам прибегаю, Ангели, Архангели и вся не- 
бесныя силы, у Престола Божия стоящии, молитеся 
ко Творцу своему, да избавит душу мою от муки вёч- 
НЫЯ. 


Ныне плачуся к вам, святии патриарси, царие и 
пророцы, апостоли и святителие и вси избраннии 
Христовы: помозите ми на судё, да спасёт душу мою 
от силы вражия. 


Слава: Ныне к вам воздежу руце, святии мучени- 
цы, пустынницы, девственницы, праведницы и вси 

святии, молящиися ко Господу за весь мир, да поми- 
лует мя в час смерти моея. 


И ныне: Мати Божия, помози ми, на Тя сильне на- 
дёеющемуся, умоли Сына Своего, да поставит мя не- 
достойнаго одесную Себё, егда сядет судяй живых и 
мёртвых, аминь. 


Молитва 


Владыко Христе Боже, Иже страстьми Свойми 
страсти моя исцеливый и язвами Свойми язвы моя ув- 
рачевавый, даруй мне, много Тебе прегрешившему, 
слёзы умиления; сраствори моему телу от обоняния 
Животворящаго Тела Твоего, и наслади душу мою 
Твовю Честною Кровию от гбрести, ёюже мя сопро- 
тивник напои; возвыси мой ум к Тебе, долу поник- 
ший, и возведи от пропасти погибели: яко не имам 
покаяния, не имам умилёния, не имам слезы утеши- 
тельныя, возводящия чада ко своему наследию. Омра- 
чихся умом в житейских страстёх, не могу воззрети 
к Тебе в болезни, не могу согрётися слезами, яже к 
Тебе любве. Но, Владыко Господи Иисусе Христе, со- 
кровище благих, даруй мне покаяние всецёлое и сёрд- 
це люботрудное во взыскание Твоё, даруй мне благо- 
дать Твою и обновй во мне зраки Твоего образа. 
Оставих Тя, не остави менё; изыди на взыскание мое, 
возведи к пажити Твоёй и сопричти мя овцам избран- 
наго Твоего стада, воспитай мя с ними от злака Бо- 
жёственных Твоих Таинств, молитвами Пречистыя 
Твоея Матере и всех святых Твоих. Аминь. 


КАНОН МОЛЕБНЫЙ 
КО ПРЕСВЯТОЙ БОГОРОДИЦЕ, 


поемый во всякой скорби душевной и обстоянии 


Творение Феостирикта монаха 


Тропарь Богородице, глас 4-й 


К Богорбдице прилежно ныне притецём, грешнии 
и смирённии, и припадем, в покаянии зовуще из глу- 
бины души: Владычице, помози, на ны милосердовав- 
ши, потщися, погибаем от множества прегрешений, не 
отврати Твоя рабы тщи, Тя бо и едину надежду има- 
мы. (Дважды) 

Слава, и ныне: Не умолчим никогда, Богородице, 
силы Твоя глагдӧлати, недостойнии: аще бо Ты не бы 
предстояла молящи, кто бы нас избавил от толиких 
бед, кто же бы сохранил до ныне свободны? Не отсту- 
пим, Владычице, от Тебе: Твоя бо рабы спасаеши при- 
сно от всяких лютых. 


И псалом 50: Помилуй мя, Боже... (см. стр. 6). 


Канон ко Пресвятой Богородице, глас 8-й 


Песнь 1 


Воду прошед, яко сушу, и египетскаго зла избежав, израиль - 
тянин вопияше: Избавителю и Богу нашему пойм. 

Припев: Пресвятая Богородице, спаси нас. 


Многими содержимь напастьми, к Тебё прибегаю, 
спасёния иский: о Мати Слова и Дбво, от тяжких и 
лютых мя спаси. 


Страстёй мя смущают прилози, многаго уныния ис- 
полнити мою душу: умирӣ, Отроковице, тишинбю Сы- 
на и Бога Твоего, Всенепорочная. 


Слава: Спаса рождшую Тя и Бога, молю, Дево, из- 
бавитися ми лютых: к Тебе бо ныне прибегая, про- 
стираю и душу и помышлеёние. 


И ныне; Недугующа тблом и душею, посещения 
Божёственнаго и промышлёния от Тебб сподобби, еди- 
на Богомати, яко благая, Благаго же Родительница. 


Песнь З 


Неббснаго круга Верхотвбрче Господи, и Цёркве Зиждителю, 
Ты менб утверди в любви Твобӣ, желаний краю, верных утверж- 
дёние, едине Человеколюбче. 


Предстательство и покров жизни моея полагаю Тя, 
Богородительнице Дево: Ты мя окорми ко пристани- 
щу Твоему, благих виновна; верных утверждение, 
едина Всепетая. 


Молю, Дёво, душёвное смущение и печали моея бу- 
рю разорити; Ты бо, Богоневбстная, начальника тиши- 
ны Христа родила еси, едина Пречистая. 


Слава: Благодётеля рождши добрых виновнаго, 
благодеяния богатство всем источи, вся бо можеши, 
яко сильнаго в крёпости Христа рождши, Богобла- 
жённая. 


И ныне: Лютыми недуги и болёзненными страсть- 
ми истязаему, Дёво, Ты ми помози: исцелёний бо не- 

оскудное Тя знаю сокрбвище, Пренепорочная, неиж- 
диваемое. 


Спаси от бед рабы Твоя, Богородице, яко вси по 
Бозе к Тебё прибегаем, яко нерушимей стене и пред- 
стательству. 


Призри благосердием, всепётая Богородице, на моё 
лютое телесё озлобление, и исцели души моея болёзнь. 


Тропарь, глас 2-й . 


Моление тёплое и стена необоримая, милости ис- 
точниче, мирови прибежище, прилежно вопиём Ти: 
Богородице Владычице, предвари, и от бед избави нас, 
едина вскоре предстательствующая. 


Песнь 4 


Услышах, Господи, смотрения Твоего таинство, разумех де- 
ла Твоя и прославих Твоё Божество. 

Страстёй мойх смущение, кормчию рождшая Гос- 
пода, и бурю утиши мойх прегрешёний, Богоневёст- 
ная. 


Милосёрдия Твоего бездну призывающу подаждь 
ми, Яже Благосёрдаго рождшая и Спаса всех пою- 
щих ТЯя. 


Наслаждающеся, Пречистая, Твойх дарований, бла- 
годарственное воспеваем пение, ведуще Тя Бого- 
матерь. 


Слава: На одре болёзни моея и немощи низлежащу 
ми, яко Боголюбива, помози, Богорбдице, едина При- 
снодево. 


И ныне: Надёжду и утверждёние и спасёния стё- 
ну недвижиму имуще Тя, Всепётая, неудобства вся- 
каго избавляемся. 

Песнь 5 


Просветӣ нас повелёнии Твойми, Господи, и мышцею Твоёю 
высӧкою Твой мир подаждь нам, Человеколюбче. 

Исполни, Чистая, весёлия сёрдце моё, Твою нетлён- 
ную дающи радость, весёлия рождшая виновнаго. 


Избави нас от бед; Богорбдице чистая, вёчное рожд- 
ши избавлёние, и мир, всяк ум преимущий. 


Слава: Разреши мглу прегрешений моих, Богоневе- 
сто, просвещёнием Твоея свётлости, Свет рождшая 
Божественный и превёчный. 


И ныне: Исцели, Чистая, души моея неможение, 
посещёния Твоего сподобльшая, и здравие молӣтва- 
ми Твойми подаждь ми. 


Песнь 6 


Молитву пролию ко Господу, и Тому возвещу печали моя, 
яко зол душа моя испблнися, и живот мой аду приближися, и 
молюся яко Иона: от тли, Боже, возведи мя. 

Смёрти и тли яко спасл есть, Сам Ся издав смерти, 
тлёнием и смертию моё естество, ято бывшее, Дёво, 
моли Господа и Сына Твоего, врагов злодействия мя 
избавити. 


Предстательницу Тя живота вем и хранительницу 
твёрду, Дёво, и напастей решащу молвы, и налоги бе- 
сов отгоняющу; и молюся всегда, от тли страстёй мо- 
их избавити мя. 


Слава: Яко стёну прибёжища стяжахом, и душ все- 
совершённое спасение, и пространство в скбрбех, От- 
роковице, и просвещением Твоим присно радуемся: о, 
Владычице, и ныне нас от страстей и бед спаси. 


И ныне: На одрё ныне немощствуяй лежу, и несть 
исцеления плоти моёй: но, Бога и Спаса миру и Из- 

бавителя недугов рождшая, Тебе молюся, Благой: от 
тли недуг возстави мя. 


Кондак, глас 6-й 


Предстательство христиан непостыдное, ходатайст- 
во ко Творцу непреложное, не прёзри грешных молеё- 
ний гласы, но предвари, яко Благая, на помощь нас, 
вёрно зовущих Ти; ускори на молитву, и потщися на 
умоление, предстательствующи присно, Богородице, 
чтущих Тя. 


Другой кондак, глас тот же 


Не имамы иныя помощи, не имамы иныя надёж- 
ды, разве Тебе, Пречистая Дёво. Ты нам помози, на 
Тебе надёемся, и Тобою хвалимся. Твой бо есмы ра- 
бы, да не постыдимся. 


Стихира, глас тот же 


Не ввёри мя человеческому предстательству, Пре- 
святая Владычице, но приими молёние раба Твоего: 
скорбь бо обдержит мя, терпети не могу дёмонскаго 
стреляния, покрова не имам, ниже где прибегну ока- 
янный, всегда побеждаемь, и утешеёния не имам, раз- 
ве Тебе, Владычице мира, упование и предстательст- 
во верных, не прёзри моление мое, полёзно сотвори. 


Песнь 7 


От Иудеи дошёдше отроцы, в Вавилоне иногда, вёрою Трби- 
ческою пламень пещный попраша, поюще: отцёв Боже, благосло- 
вён еси. 

Наше спасёние якоже восхотёл есй, Спасе, устрб- 
ити, во утробу Дёвыя вселился еси, Юже миру пред- 
стательницу показал еси: отец наших Боже, благосло- 
вён еси. 

Волителя милости, Егоже родила еси, Мати чистая, 
умоли избавитися от прегрешёний и душевных скверн 
вёрою зовущим: отец наших Боже, благословён еси. 


Слава: Сокрбвище спасёния и Источник нетления, 
Тя рождшую, и столп утверждёния, и дверь покая- 
ния, зовущим показал еси: отёц наших Боже, благо- 
словён еси. 


И ныне: Телёсныя слабости и душёвныя недуги, 
Богородительнице, люббвию приступающих к крову 
Твоему, Дёво, исцелити сподбби, Спаса Христа нам 
рождшая. 


Песнь 8 


Царя Небёснаго, Егоже поют вби ангельстии, хвалите и пре- 
возносите во вся вёки. 


Пбмощи яже от Тебё трёбующия не прёзри, Дёво, 
поющия и превозносящия Тя во вёки. 


Неможёние души моея исцеляеши и телёсныя бо- 
лёзни, Дёво, да Тя прославлю, Чистая, во веки. 


Слава: Исцелёний богатство изливаеши вёрно 
поющим Тя, Дёво, и превозносящим неизречённое 
Твоё рождество. 


И ныне: Напастей Ты прилоги отгоняеши и стра- 
стёй находы, Дёво: тёмже Тя поём во вся вёки. 


Песнь 9 


Войстинну Богорбдицу Тя исповёдуем, спасённии Тобою, Дё- 
во Чистая, с безплотными лики Тя величающе. 


Тока слез мойх не отвратися, Яже от всякаго ли- 
ца всяку слёзу, отъемшаго, Дево, Христа рождшая. 

Радости моё сердце исполни, Дёво, Яже радости 
приёмшая исполнёние, греховную печаль потребляю- 
щи. 


Пристанище и предстательство к Тебё прибегаю- 
щих буди, Дёво, и стена нерушӣмая, прибёжище же 
и покров и весёлие. 


ъ 


Слава: Свёта Твоегб зарями просвети, Дёво, мрак 
невёдения отгоняющи, благовёрно Богородицу Тя ис- 
повёдающих. 


И ныне: На мёсте озлоблёния немощи смирившаго- 
ся, Дёво, исцели, из нездравия во здравие претво- 
ряющи. 


Стихиры, глас 2-й 


Высшую небес и чистшую свётлостей солнечных, 
избавльшую нас от клятвы, Владычицу мира пёснь- 
ми ПОЧТИМ. 


От многих мойх грехбв немощствует тёло, немощ- 
ствует и душа моя; к Тебе прибегаю, Благодатней, на- 
дёждо ненадёжных, Ты ми помози. 


Владычице и Мати Избавителя, приими молёние 
недостойных раб Твоих, да ходатайствуеши к Рожд- 
шемуся от Тебе; о, Владычице мира, буди Ходатаица! 


Поём прилежно Тебё песнь ныне, всепётой Богорб- 
дице, радостно: со Предтёчею и всёми святыми моли, 
Богородице, еже ущедрити ны. 


Вся Ангелов вбинства, Предтёче Господень, апосто- 
лов двоенадесятице, святии вси с Богорбдицею, сотво- 
рите молитву, во еже спастися нам. 

Молитвы ко Пресвятой Богородице 


Царице моя преблагая, надёждо моя Богородице, 
приятелище сирых и странных предстательнице, скор- 
бящих радосте, обидимых покровительнице! Зриши 
мою беду, зриши мою скорбь, помозӣ ми яко нёмощ- 
ну, окорми мя яко странна. Обиду мою вёси, разреши 
ту, яко волиши: яко не имам иныя помощи разве Те- 
бё, ни иныя предстательницы, ни благия утёшитель- 
ницы, токмо Тебё, о Богомати, Яко да сохраниши мя 
и покрыеши во вёки веков. Аминь. 


К кому возопию, Владычице? К кому прибёгну в 
горести моей, аще не к Тебё, Царице Небесная? Кто 
плач мой и воздыхание моё приимет, аще не Ты, Пре- 
непорочная, надеждо христиан и прибежище нам 
грешным? Кто паче Тебё в напастех защитит? Услы- 
ши убо стенание моё, и приклони ухо Твоё ко мне, 
Владычице Мати Бога моего, и не прёзри мене, трё- 
бующаго Твоея помощи, и не отрини мене грешнаго. 
Вразуми и научи мя, Царице Небёсная; не отступи от 
менё раба Твоего, Владычице, за роптёние моё, но бу- 
ди мне Мати и заступница. Вручаю себё милостиво- 
му покрову Твоему: приведи мя грёшнаго к тихой и 
безмятежней жизни, да плачуся о гресёх моих. К ко- 
му бо прибегну повӣнный аз, аще не к Тебё, упова- 
нию и прибёжищу грешных, надёждою на неизречён- 
ную милость Твою и щедроты Твоя окриляемь? 
О, Владычице Царице Небёсная! Ты мне упование и 
прибежище, покров и заступлёние и помощь. Цари- 
це моя преблагая и скорая заступнице! Покрый Тво- 
им ходатайством моя прегрешёния, защити менё от 
враг видимых и невидимых; умягчи сердца злых че- 
ловёк, возстающих на мя. О, Мати Господа моего 
Творца! Ты есй корень дёвства и неувядаемый цвет 

чистоты. О, Богородительнице! Ты подаждь ми по- 
мощь немощствующему плотскими страстьми и бо- 
лёзнующему сёрдцем, едино бо Твоё и с Тобою Твое- 
го Сына и Бога нашего имам заступлёние; и Твойм 
пречудным заступлёнием да избавлюся от всякия бе- 
ды и напасти, о пренепорбчная и преславная Божия 
Маги Марие. Темже со упованием глагблю и вопию: 
радуйся, благодатная, радуйся, обрадованная; радуй- 
ся, преблагословённая, Господь с Тобою. 


КАНОН АНГЕЛУ ХРАНИТЕЛЮ 


Тропарь, глас 6-й 


Ангеле Божий, хранителю мой святый, живот мой 
соблюди во страсе Христа Бога, ум мой утверди во ис- 
тиннем пути, и к любви горней уязви душу мою, да 
тобою направляемь, получу от Христа Бога вёлию ми- 
ость. 


Слава, и ныне: Богородичен 


Святая Владычице, Христа Бога нашего Мати, яко 
всех Творца недоуменно рождшая, моли благость Его 
всегда, со хранителем мойм Ангелом, спасти душу 
мою, страстьми одержимую, и оставление грехов да- 
ровати ми. 


Канон, глас 8-й 


Песнь 1 


Поим Гоӧсподеви, провёдшему люди Своя сквозё Чермное мо- 
ре, яко един славно прославися. 


Иисусу: Господи Иисусе Христе Боже мой, поми- 
луй мя. * 


* Тропарь Иисусу Христу только в первой и девя'. ›й песнях 
канона. 

Песнь воспёти и восхвалити, Спасе, Твоего раба до- 
стойно сподоби, безплотному Ангелу, наставнику и 
хранителю моему. 


Припев: Святый Ангеле Божий, хранителю мой, 
моли Бога о мне. 


Един аз в неразумии и в лености ныне лежу, на- 
ставниче мой и хранителю, не остави менё погибающа. 


Слава: Ум мой твоёю молитвою направи, творити 
ми Божия повелёния, да получу от Бога отдание гре- 
хов, и ненавидети ми злых настави мя, молюся ти. 


И ныне: Молися, Девице, о мне, рабё Твоём, ко Бла- 
годателю, со хранителем мойм Ангелом, и настави мя 
творити заповеди Сына Твоего и Творца моего. 


Песнь 3 


Ты еси утверждение притекающих к Тебе, Господи, Ты еси 
свет омрачённых, и поёт Тя дух мой. 


Все помышлёние моё и душу мою к тебё возложих, 
хранителю мой; ты от всякия мя напасти вражия из- 
бави. 


Враг попирает мя, и озлобляет, и поучает всегда 
творити своя хотёния; но ты, наставниче мой, не ос- 
тави менё погибающа. 


Слава: Пети песнь со благодарёнием и усёрдием 
Творцу и Богу даждь ми, и тебё, благому Ангелу хра- 
нителю моему: избавителю мой, изми мя от враг оз- 
лобляющих мя. 


И ныне: Исцели, Пречистая, моя многонедужныя 
струпы, яже в души, прожени враги, иже присно бб- 
рются со мною. 

Седален, глас 2-й 


От любвё душёвныя вопию ти, хранителю моея ду- 
ши, всесвятый мой Ангеле: покрый мя и соблюди от 
лукаваго ловлёния всегда, и к жизни настави небёс- 
ней, вразумляя и просвещая и укрепляя мя. 


Слава, и ныне: Богородичен 


Богорбдице безневёстная Пречистая, Яже без сёме- 
не рождши всех Владыку, Того со Ангелом хранӣте- 
лем мойм моли, избавити ми ся всякаго недоумения, 
и дати умилёние и свет души моёй и согрешением 
очищёние, Яже едина вскоре заступающи. 


Песвь 4 


Услышах, Господи, смотрёния Твоего таинство, разумёх де- 
ла Твоя, и прославих Твое Божество. 


Моли Человеколюбца Бога ты, хранителю мой, и не 
остави менё, но присно в мире житиё моё соблюди и 
подаждь ми спасение необоримое. 


Яко заступника и хранителя животу моему приём 
тя от Бога, Ангеле, молю тя, святый, от всяких мя бед 
свободи. 


Слава: Мою сквёрность твоёю святынею очисти, 
хранителю мой, и от части шуия да отлучен буду мо- 
литвами твойми и причастник славы явлюся. 


И ныне: Недоумение предлежит ми от обышедших 
мя зол, Пречистая, но избави мя от них скоро: к Те- 
бё бо единей прибегох. 


Песвь 5 


Утренююще вопиём Ти: Господи, спасй ны; Ты бо есй Бог 
наш, разве Тебе иного не вёмы. 

Яко имея дерзновение к Богу, хранителю мой свя- 
тый, Сего умоли от оскорбляющих мя зол избавити. 


Свёте свётлый, свётло просвети душу мою, настав- 
ниче мой и хранителю, от Бога данный ми Ангеле. 


Слава: Спяща мя зле тяготбю греховною, яко бдя- 
ща сохрани, Ангеле Божий, и возстави мя на славо- 
словие молением твойм. 


И ныне: Марие, Госпоже Богородице безневестная, 
надеждо верных, вражия возношёния низложи, пою- 
щия же Тя возвесели. 


Песнь 6 


Ризу мне подаждь светлу, одеяйся светом яко ризою, много- 
милостиве Христе Боже наш. 

Всяких мя напастей свободи, и от печалей спаси, 
молюся ти, святый Ангеле, данный ми от Бога, хра- 
нителю мой добрый. 


Освети ум мой, блаже, и просвети мя, молюся ти, 
святый Ангеле, и мыслити ми полезная всегда наста- 
ВИ МЯ. 


Слава: Устави сердце моё от настоящаго мятёжа, и 
бдети укрепи мя во благих, хранителю мой, и наста- 
ви мя чудно к тишине животней. 


И ныне: Слово Божие в Тя вселися, Богородице, и 
человеком Тя показа небёсную лествицу; Тобою бо к 
нам Вышний сошёл есть. 


Кондак, глас 4-й 


Явися мне милосёрд, святый Ангеле Господень, 
хранителю мой, и не отлучайся от мене сквернаго, но 
просвети мя светом неприкосновённым и сотвори мя 
достойна Царствия Небёснаго. 

Икос 


Уничижённую душу мою многими соблазны, ты, 
святый предстателю, неизречённыя славы небёсныя 
сподбби, и певёц с лики безплотных сил Божиих, по- 
милуй мя и сохрани, и помыслы добрыми душу мою 
просвети, да твоёю славою, Ангеле мой, обогащуся, и 
низложи зломыслящия мне враги, и сотвори мя до- 
стӧйна Царствия Небеснаго. 


Песнь 7 


От Иудби дошёдше бтроцы, в Вавилоне иногда, верою Трои- 
ческою пламень пёщный попраша, поюще: отцёв Боже, благосло- 
вен еси. 

Милостив буди ми и умоли Бога, Господень Анге- 
ле, имёю бо тя заступника во всем животе моём, на- 
ставника же и хранителя, от Бога дарованнаго ми во 
веки. 


Не остави в путь шёствующия душй моея окаян- 
ныя убити разбойником, святый Ангеле, яже ти от 
Бога предана бысть непорбчне; но настави ю на путь 
покаяния. 


Слава: Всю посрамлену душу мою привожду от лу- 
кавых ми помысл и дел: но предвари, наставниче мой, 
и исцеление ми подаждь благих помысл, уклоняти ми 
ся всегда на правыя стези. 


И ныне: Премудрости исполни всех и крепости Бо- 
жеёственныя, Ипостасная Премудросте Вышняго, Бо- 
горбдицы ради, верою вопиющих: отец наших Боже, 
благословен еси. 


Песнь 8 


Царя Небеснаго, Егоже поют вои ангельстии, хвалите и пре- 
возносйте во вся вёки. 

От Бога посланный, утверди живот мой, раба тво- 
его, преблагий Ангеле, и не остави менё во веки. 


Ангела тя суща блага, души моея наставника и 
хранителя, преблажённе, воспеваю во вёки. 


Слава: Буди ми покров и забрало в день испытания 
всех человёк, воньже огнём искушаются дела благая 
же и злая. 


И ныне: Буди ми помощница и тишина, Богорбди- 
це Приснодёво, рабу Твоему, и не остави менё лишё- 
на быти Твоего владычества. 


Песвь 9 


‚ Войстинну Богородицу Тя исповёдуем, спасённии Тобою, Де- 
во Чистая, с безплотными лики Тя величающе. 
Иисусу: Помилуй мя, едине Спасе мой, яко мило- 
стив еси и милосёрд, и праведных ликов сотвори мя 
причастника. 


Мыслити ми присно и творити, Господень Ангеле, 
благая и полезная даруй, яко сильна яви в немощи и 
непорочна. 


Слава: Яко имея дерзновение к Царю Небёсному, 
Того моли, с прочими безплотными, помиловати мя 
окаяннаго. 


И ныне: Много дерзновение имущи, Дево, к Во- 
площшемуся из Тебе, преложи мя от уз и разрешение 
ми подаждь и спасёние, молитвами Твойми. 


Молитва Ангелу хранителю 


Ангеле Христов святый, к тебё припадая молюся, 
хранителю мой святый, приданный мне на соблюдё- 
ние души и тёлу моему грешному от святаго крещё- 
ния, аз же своею лёностию и свойм злым обычаем 

прогнёвах твою пречистую свётлость и отгнах тя от 
себё всеми студными дёлы: лжами, клеветами, завис- 
тию, осуждением, презбрством, непокорством, брато- 
ненавидением, и злопомнёнием, сребролюбием, пре- 
любодеянием, яростию, скупостию, объядёнием без 
сытости и опивством, многоглаголанием, злыми по- 
мыслы и лукавыми, гордым обычаём и блудным 
возбешёнием, имый самохотёние на всякое плотскбе 
вожделёние. О, злое моё произволёние, егоже и скоти 
безсловёснии не творят! Да како возможеши воззрёти 
на мя, или приступити ко мне, аки псу смердящему? 
Которыма очима, Ангеле Христов, воззриши на мя, 
оплётшася зле во гнусных дёлех? Да како ужё возмо- 
гу отпущения просӣти горьким и злым моим и лука- 
вым деянием, в няже впадаю по вся дни и нощи и на 
всяк час? Но молюся ти припадая, хранителю мой 
святый, умилосёрдися на мя грёшнаго и недостбйна- 
го раба твоего (имя), буди ми помощник и заступник 
на злаго моего сопротивника, святыми твоими молит- 
вами, и Царствия Божия причастника мя сотвори со 
всёми святыми, всегда, и ныне, и присно, и во вёки ве- 
ков. Аминь. 

Глас 2-й 


Песнь 1 


Во глубинё постла иногда фараонитское всевбинство преору- 
жеённая сила, воплощиееся же Слово всезлбобный грех потреби- 
ло есть: препрославленный Господь, славно бо прославися. 


Припев: Святый великий Иоанне Предтёче Госпо- 
день, моли Бога о нас. 


Крестителю и Предтече Христов, погружаемый все- 
гда сластьми телёсными ум мой управи и волны стра- 
стей укроти, яко да в тишине Божёственней быв, пес- 
нословлю тя. 


Недоуменным просветився просвещением, яко 
многосвётлая звезда, мысленному Востоку предтёкл 
еси, Имже озаритися сердцу моему, Крестителю, мо- 
ли, омраченному всеми бесовскими приложении. 


Слава: В реце бездну иногда, Всемудре, погрузил 
еси, потоп содевающую благодатию всего преступлё- 
ния. Но молюся, потоки, блаженне, мойх прегрешёний 
изсуши, Божественным ходатайством твоим. 


И ныне: Чистыя Дёвы, Бога воплотившия, сродник 
был еси, блажённе Предтече, с Нею же тя чтим и мо- 
лим, иже в Божественнем храме твоём ныне живуще, 
храмы и нас сотвори Духа Святаго. 

Песнь 3 


На камени мя вёры утвердив, разширил еси уста моя на вра- 
ги моя, возвесели бо ся дух мой, внегда пеёти: несть свят, якоже 
Бог наш, и несть праведен паче Тебе, Господи. 

Исцели струпы души моея и ум мой, омраченный 
небрежбнием, озари Божёственным твойм ходатайст- 
вом, Господень Предтёче, и всякаго избави мя сопро- 
тивнаго обстояния, молюся. 

Неплбдствие разрешил еси рождшия, родився Бо- 
жиим промышлёнием, премудре прорбче; неплодное 
убо сёрдце моё плодонбсно ныне содёлай, Господень 
Предтёче, ходатайством твойм, добродётелей приноси- 
ти прозябёния. 

Слава: Любовию твобёю созидающаго Божественный 
дом, вышняго жития улучити моли: и иже вёрою хра- 
му твоему служащия, храмы Духа Божественнаго со- 
твори, Крестителю и Предтёче, ходатайствы твоими. 

И ныне: Веселяшеся Предтёча, в ложеснах носим 
матерних, и покланяшеся Господу, носиму в ложес- 
нах Твойх, Благодатная, Егоже моли от всякия скор- 
би избавити мя. 


Седален, глас 2-й 


Благоутробия ради милости, Блаже, спасти Твое 
создание, Христе, пришел еси, преклонь небеса схож- 
дением Твоим. Темже страшное смотрение Твое, по- 
юще, вопиём, Ти: мольбами Предтёчи Твоего очище- 
ние грехбв подаждь нам, яко Един благоутробен. 


Слава, и ныне: Богородичен 


Предстательнице теплая христианом, Сыну Твоему 
молися присно, Богородице, всякаго злодёйства и 
огорчения избавити нас борца и дати нам прощение, 

в нихже согрешихом, за милосёрдие щедрот, Твойми 
молитвами, Мати Дёво. 


Песнь 4 


Пришёл еси от Девы, не ходатай, ни ангел, но Сам, Господи, 
воплощся и спасл еси всего мя человёка. Тем зову Ти: слава си- 
ле Твоёй, Господи. 

Преклоншему небеса и человёком бесёдовавшу, 
главу преклонӣл еси десницею твоею, пребогате; ёю- 
же мя соблюди, во смирёнии сохраняя сёрдце мое. 


Пустыня тебё гражданина непрохӧдная имяше, 
блаженне Предтёче, темже вопию ти: пусту всякаго 
Божёственнаго деяния бывшу душу мою, плодонос- 
ну сотвори. 


Закон Божественный управляя, беззаконно заклан 
был еси. Тёмже молюся тебе: беззаконнующа мя все- 
гда и прельщаема бесовскими прельщёнми исправи. 


Слава: Создав себе храм Владыце Царю, к Божёст- 
венным селёнием ныне пришел еси, Предтёче: яже по- 
лучити моли, тебё пресвятый дом Воздвигшаго. 


И ныне: Призри на мя недугующаго, Всенепорбч- 
ная, и разреши страсти моя лютыя и неудобоисцёль- 
ныя, яко да величаю Тя, возвеличившую все человё- 
чество. 


Песнь 5 


Просвещёние во тьме лежащих, спасёние отчаянных, Христе 
Спасе мой, к Тебё утренюю, Царю мира, просвети мя сиянием 
Твоим: инбго бо разве Тебё Бога не знаю. 

В течениих Иорданских струю нетлёния, Предтёче, 
крестив Христа, моли, истекания страстёй мойх изсу- 
шити, и потоки сладостныя наследовати, и праведных 
красная радования. 

Ужеё рыдаю, и содрогаюся страхом, и недоумени- 
ем всегда содержимь есмь, помышляя моя содёланная 
и будущий суд ужасный: Благоутробне Господи, по- 
щади мя Твоего Крестителя мольбами. 


Законополагаяй людем спасение, Предтече, в рас- 
каянии прегрешёний бывшее, посредё закона и бла- 
годати стал еси. Сего ради молим тя, образми покая- 
ния нас просвети. 


Слава: Даждь ми врёмя покаяния, унынно прешеёд- 
шее все иждившему, Благодётелю, имёя на сиё моля- 
щаго Тя, Слове, Иоанна великаго, Предтёчу и покая- 
ния всемирнаго проповедника. | 


И ныне: Навёты и ловлёнии льстиваго умертвихся, 
Владычице Всенепорбчная, оживи мя, яже рождшая 
Живот всех, Богородице, ипостасный, да Тя пою бла- 
гочёстно Всенепорочную. 


Песнь 6 


В бездне грехбвней валяяся, неизследную милосёрдия Твоего 
призываю бёздну: от тли, Боже, мя возведи. 


Глас Слӧва проповёдавый, всех гласы восприём, 
проси грехов прощение даровати вврою поющим тя. 


Сокрушёние души моея исцели, и грехов брёмя 
разреши, и паче надёжды спаси мя молитвами твой- 
ми, блаженне Предтёче. 


Слава: Иисуса, Егоже рукою твоёю крестил еси, 
Предтёче, моли, руки греха избавити мя, взимающа к 
Нему руце присно, всеславне. 


И ныне: Дреманием лёностным одержимь есмь, сон 
греховный тяготит сёрдце моё: Твойм, Пречистая, 
бдённым ходатайством, воздвигни и спаси мя. 

Кондак, глас 3-й 


Прежде неплоды днесь Христова Предтёчу ражда- 
ет, и той есть исполнёние всякаго пророчества: Егоже 
бо пророцы проповёдаша, на Сёго во Иордане руку 
положив, явися Божия Слова пророк, проповедник, 
вкупе и Предтёча. 


+ 


Икос 


Восхвалим ныне Господня Предтёчу, егоже свя- 
щённику Елисавеёт роди из ложесн неплодных, но не 
без сёмене: Христос бо един вместилище пройде не- 
проходимо без сёмене. Иоанна неплбды роди, без му- 
жа же сего не роди: Иисуса же, осенением Отца и Ду- 
ха Божия, Дёва роди Чистая. Но безсёменному яви- 
ся от неплодове пророк, проповёдник, вкупе и Пред- 
тёча. 


Песнь 7 


Богопротивное велёние беззаконнующаго мучителя высок 
пламень вознесло есть; Христос же простре богочестивым отро- 
ком рбсу духовную, сый благословён и препрославлен. 

Из кӧрене секирою твоего покаяния исторг язвы 
страстнаго сёрдца моего, всадӣ, Предтёче, Божёствен- 
ное безстрастие и страх чистейший Божий, всякия 
злобы отчуждающий мя. 


Во струях Иорданских яко крестил еси покрываю- 
щаго водами превыспренняя Господа, Того моли вӧ- 
ду даровати Божественнаго умилёния присно очима 
мойма, славный Предтече. 


Слава: Иже миру вземлющаго грех, Агнца Божия, 
Предтёче, проповёдав, Того моли от козлищ части 
явити мя чужда, и десным Его овцам и менё сочета- 
ти, славне. | 

И ныне: Неплбдная утрӧба носяше Тя, Дево, во 
чрёве носившую Слбво воплощённо: Егбже Божеёст- 
венными взыгрании великий Предтёча, неплодныя 
всесвятый плод, позна радуяся и поклонися. 


Песвь 8 


Пещь иногда огненная в Вавилбне действа разделяше, Божи- 
им велёнием халдёи опаляющая, вёрныя же орошающая, пою- 
щия: благословите, вся дела Господня, Господа. 


Даждь десницу мне, на земли лежащему, Предте- 
че, иже десницу простёр, омыл еси водами Несквеёр- 
наго: и избави мя скверны телёсныя, всего мя очищая 
покаянием, и спаси мя. 


Имущи, душё, врёмя покёятися, лёности тяжчай- 
ший сон оттряси и спешно побди, вопиющи Влады- 
це твоему: Милосёрде, ущёдри мя, Крестителя Твоего 
мольбами. 


Потбоцы страстёй и воды злобы до души моея вни- 
доша: блаженне Предтёче, потщися скоро изъяти мя, 
иже речными струями измыл еси безстрастия тишай- 
шую пучину. 


Слава: Увы. мне многа зла сотворшему! увы мне, 
единому прогневавшему Бога Преблагаго! Крестите- 
лю Христов, помози ми, и подаждь прегрешёний мо- 
йх разрешение, и долгов мойх отсечёние ходатайствы 
ТВОЙМИ. 


ГА 


И ныне: Вышняго Бога плотию рождшая, от гнбя 
мя возстави страстей, оскорбляющих мя: и люте все- 
го обнищавша, Божественными обогатӣ, Пречистая, 
добродётельми, яко да воспою Тя спасаемь. 

Песнь 9 


Безначальна Родителя Сын, Бог и Господь, воплощся от Дё- 
вы, нам явися, омраченная просветӣти, собрати расточённая, тем 
Всепетую Богородицу величаем. 


Кала мя избави грехӧвнаго, Господи, Безгрешне 
Едине и Многомилостиве, Крестителя мольбами, иже 
Тебе проповёда всему миру Агнца Божия, вземлюща- 
го человёков грехи. 


Яко шипок благовонен, яко благоуханный кипарис, 
яко неувядаемый крин, яко миро честно имёяй тя, 
Господень Предтече, мойх дел злосмрадия избавляю- 
ся молитвами твойми, притекая к покрбву твоему. 


Неплодствовати мя неплодными дёлы, всеблажеён- 
не, сотвори, добродетелей благоплодие присно прино- 
сяща, чадо мя Господне творя, и причастника Божеё- 
ственному Царствию, и святых собору купножителя. 


Слава: Нам любящим тя, любовию почитающим, и 
в Божественнем храме твоём ликующим, даждь с не- 
бесё разрешёние лютых, Предтёче Господень, и жития 
исправление, и прегрешёний избавление. 


И ныне: Носиму во утробе Богоматерни, вся нося- 
щему манием, поклонился еси, пророче: с Неюже мо- 
ли смиренней спастися души моей, во многая впадаю- 
щей по вся дни согрешения. 


Молитва ко святому Иоанну Предтече 


Крестителю Христов, проповедниче покаяния, 
кающагося не прёзри мене, но совокупляяся с вои не- 
бесными, молися ко Владыце за мене недостойнаго, 
унылаго, немощнаго и печальнаго, во многия беды 
впадшаго, утруждённаго бурными помыслы ума мо- 
его: аз бо есмь вертеп злых дел, отнюдь не имеяй кон- 

ца греховному обычаю: пригвождён бо есть ум мой 
земным вещеём: что сотворю, не вём. И к кому прибёг- 
ну, да спасёна будет душа моя? токмо к тебе, святый 
Иоанне, благодати тезоимените, яко тя пред Господем 
по Богорбдице вем больша быти рождённых всех, ибо 
ты сподӧбился еси коснутися верху Царя Христа, 
взёмлющаго грехи мира, Агнца Божия: Егоже моли за 
грешную мою душу, да понё от ныне, в первыйнаде- 
сять час, понесу тяготу благую и прииму мзду с по- 
слёдними. Ей, Крестителю Христов, честный Предте- 
че, крайний прорбче, пёрвый (во благодати) мучени- 
че, постников и пустынников наставниче, чистоты 
учителю и ближний друже Христов, тя молю, к тебе 
прибегаю: не отрини мене от твоего заступления, но 
возстави мя падшагося многими грехи; обнови душу 
мою покаянием, яко вторым крещёнием, понёже обое- 
го начальник еси: крещёнием омываяй прародитель- 
ный грех, покаянием же очищаяй коегождо дёло 
сквёрно; очисти мя грехами осквернённаго и понуди 
внити, аможе ничтоже скверно входит, во Царствие 
Небёсное. Аминь. 


АКАФИСТ 
СЛАДЧАЙШЕМУ ГОСПОДУ НАШЕМУ 
ИИСУСУ ХРИСТУ 


Кондак 1 


Возбранный Воевбдо и Господи, ёда победителю, 
яко избавлься от вёчныя смерти, похвальная воспи- 
сую Ти, создание и раб Твой; но яко имбяй милосёр- 
дие неизречённое, от всяких мя бед свободи, зовуща: 
Иисусе, Сыне Божий, помилуй мя. 


Икос 1 


Ангелов Творче и Господи сил, отвёрзи ми недо- 
умённый ум и язык на похвалу пречистаго Твоего 
имене, якоже глухому и гугнивому дрёвле слух и 
язык отвёрзл еси, и глаголаше зовый таковая: Иису- 
се пречудный, Ангелов удивление; Иисусе пресиль- 
ный, прародителей избавление. Иисусе пресладкий, 
патриархов величание; Иисусе преславный, вёрных 
укреплёние. Иисусе прелюбимый, пророков исполнё- 
ние; Иисусе предивный, мучеников крёпосте. Иисусе 
претихий, монахов радосте; Иисусе премилостивый, 
пресвитеров сладосте. Иисусе премилосёрдый, постни- 
ков воздержание; Иисусе пресладостный, преподоб- 
ных радование. Иисусе пречестный, девственных це- 

ломудрие; Иисусе предвёчный, грешников спасение. 
Иисусе, Сыне Божий, помилуй мя. 


Кондак 2 


Видя вдовицу зёльне плачущую, Господи, якоже 
тогда умилосёрдився, сына ея на погребение несома 
воскресил еси: сице и о мне умилосёрдися, Человеко- 
любче, и грехами умерщвлённую мою душу воскре- 
си, зовущую: Аллилуиа. 


Икос 2 


Разум неуразумённый разумёти Филипп ищя, Го- 
споди, покажи нам Отца, глаголаше; Ты же к нему: 
толикое врёмя сый со Мною, не познал ли еси, яко 
Отбц во Мне, и Аз во Отцё есмь? Тёмже, Неизследо- 
ванне, со страхом зову Ти: Иисусе, Боже предвёчный; 
Иисусе, Царю пресильный. Иисусе, Владыко долго- 
терпеливый; Иисусе, Спасе премилостивый. Иисусе, 
хранителю мой преблагий; Иисусе, очисти грехи моя. 
Иисусе, отыми беззакония моя; Иисусе, отпусти не- 
правды моя. Иисусе, надёждо моя, не остави мене; 
Иисусе, помӧщниче мой, не отрини мене. Иисусе, 
Создателю мой, не забуди менё; Иисусе, Пастырю мой, 
не погуби менё. Иисусе, Сыне Божий, помилуй мя. 


Кондак 3 


Силою свыше апостолы облекий, Иисусе, во Иеру- 
салиме седящия, облецы и менё, обнажённаго от вся- 
каго благотворёния, теплотою Духа Святаго Твоего, и 
даждь ми с любовию пёти Тебе: Аллилуиа. 


Икос 3 


Имёяй богатство милосердия, мытари и грешники, 
и невёрныя призвал еси, Иисусе; не прёзри и мене ны- 

не, подобнаго им, но яко многоцённое миро, приими 
песнь сию: Иисусе, сило непобедимая; Иисусе, милосте 
безконечная. Иисусе, красото пресвётлая; Иисусе, лю- 
бы неизречённая. Иисусе, Сыне Бога Живаго; Иисусе, 
помилуй мя грешнаго. Иисусе, услыши мя, в беззако- 
ниих зачатаго; Иисусе, очисти мя, во гресех рожден- 
наго. Иисусе, научи мя непотрёбнаго; Иисусе, освети 
мя тёмнаго. Иисусе, очисти мя сквёрнаго; Иисусе, воз- 
веди мя блуднаго. Иисусе, Сыне Божий, помилуй мя. 


Кондак 4 


Бурю внутрь имёяй помышлений сумнительных, 
Петр утопаше, узрев же во плоти Тя суща, Иисусе, и 
по водам ходяща, позна Тя Бога истиннаго, и руку 
спасёния получив, рече: Аллилуиа. 


Икос 4 


Слыша слепый мимоходяща Тя, Господи, путём, 
вопияше: Иисусе, Сыне Давидов, помилуй мя! И, при- 
звав, отверзл еси очи его. Просвети убо милостию 
Твоёю очи мысленныя сёрдца и мене, вопиюща Ти и 
глаголюща: Иисусе, вышних Создателю; Иисусе, ниж- 
них Искупителю. Иисусе, преиспӧодних потребителю; 
Иисусе, всея твари украсителю. Иисусе, души моея 
утёешителю; Иисусе, ума моего просветителю. Иисусе, 
сердца моего весёлие; Иисусе, тела моего здравие. 
Иисусе, Спасе мой, спаси мя; Иисусе, свете мой, про- 
свети мя. Иисусе, муки всякия избёви мя; Иисусе, 
спаси мя недостойнаго. Иисусе, Сыне Божий, поми- 
луй мя. 


Кондак 5 


Боготочною Кровию якоже искупил еси нас древ- 
ле от законныя клятвы, Иисусе, сице изми нас от сё- 

ти, еюже змий запят ны страстьми плотскими, и блуд- 
ным наваждёнием, и злым унынием, вопиющия Ти: 
Аллилуиа. 


Икос 5 


Видевше отроцы еврёйстии во образе человёчестем 
Создавшаго рукбю человёка, и Владыку разумёвше 
Его, потщашася вётвьми угодити Ему, осанна вопию- 
ще. Мы же песнь приносим Ти, глаголюще: Иисусе, 
Боже истинный; Иисусе, Сыне Давидов. Иисусе, Ца- 
рю преславный; Иисусе, Агнче непорочный. Иисусе, 
Пастырю предивный; Иисусе, хранителю во младости 
моёй. Иисусе, кормителю во юности моей; Иисусе, по- 
хвало в старости моей. Иисусе, надёждо в смерти мо- 
ей; Иисусе, животё по смёрти мобй. Иисусе, утешение 
моё на судё Твоём; Иисусе, желание моё, не посрами 
мене тогда. Иисусе, Сыне Божий, помилуй мя. 


Кондак 6 


Проповёдник богонбсных вещание и глаголы ис- 
полняя, Иисусе, на земли явлься и с человёки Невме- 
стимый пожил еси, и болезни наша подъял еси, отню- 
дуже ранами Твойми мы исцелёвше, пети навыкохом: 
Аллилуиа. 


Икос 6 


Возсия вселённей просвещёние истины Твоея, и от- 
гнася лесть бесӧвская: идоли бо, Спёсе наш, не терпя- 
ще Твоея крепости, падоша. Мы же, спасёние полу- 
чивше, вопиём Ти: Иисусе, йстино, лесть отгонящая; 
Иисусе, свёте, превышший всех свётлостей. Иисусе, 
Царю, премогаяй всех крёпости; Иисусе, Боже, пре- 
бываяй в милости. Иисусе, Хлёбе животный, насыти 

мя алчущаго; Иисусе, источниче разума, напой мя 
жаждущаго. Иисусе, одёеждо весёлия, одёй мя тлён- 
наго; Иисусе, покрове радости, покрый мя недостой- 
наго. Иисусе, подателю просящим, даждь ми плач за 
грехи моя; Иисусе, обрётение ищущим, обрящи душу 
мою. Иисусе, отвёрзителю толкущим, отвёрзи сердце 
моё окаянное; Иисусе, Искупителю грёшных, очисти 
беззакония моя. Иисусе, Сыне Божий, помилуй мя. 


Кондак 7 


Хотя сокровённую тайну от века открыти, яко ов- 
ча на заколёние ведён был еси, Иисусе, и яко агнец 
прямо стригущаго его безгласен, и яко Бог из мёрт- 
вых воскрёсл еси, и со славою на небеса вознёслся еси, 
и нас совоздвигл еси, зовущих: Аллилуиа. 


Икос 7 


Дивную показа тварь, явлёйся Творец нам: без сё- 
мене от Девы воплотися из гроба, печати не рушив, 
воскрёсе, и ко апостолом, двёрем затворённым, с пло- 
тию вниде. Тёмже чудящеся, воспоим: Иисусе, Слове 
необымённый; Иисусе, Слове несоглядаемый. Иисусе, 
сило непостижимая; Иисусе, мудросте недомыслимая. 
Иисусе, Божество неописанное; Иисусе, господство 
неисчетное. Иисусе, царство непобедимое; Иисусе, вла- 
дычество безконёчное. Иисусе, крепосте высочайшая; 
Иисусе, власте вёчная. Иисусе, Творче мой, ущёдри 
мя; Иисусе, Спасе мой, спаси мя. Иисусе, Сыне Бо- 
жий, помилуй мя. 


Кондак. 8 


Странно Бога вочеловёчшася вӣдяще, устранимся 
суетнаго мира и ум на Божёственная возложим. Се- 

гб бо ради Бог на землю сниде, да нас на небеса воз- 
ведёт, вопиющих Ему: Аллилуиа. 


Икос 8 


Весь бе в нижних, и вышних никакоже отступи 
Неисчётный, егда волею нас ради пострада, и смертию 
Своєю нашу смерть умертвӣ, и воскресбнием живот 
дарова поющим: Иисусе, сладосте сердёчная; Иисусе, 
крёпосте телёсная. Иисусе, свбтлосте душбёвная; 
Иисусе, быстротб умная. Иисусе, радосте совестная; 
Иисусе, надёждо извёстная. Иисусе, памяте предвёч- 
ная; Иисусе, похвало высокая. Иисусе, славо моя пре- 
вознесённая; Иисусе, желёние моё, не отрини мене. 
Иисусе, Пастырю мой, взыщӣ менё; Иисусе, Спасе 
мой, спаси менё. Иисусе, Сыне Божий, помилуй мя. 


Кондак 9 


Все естество Ангельское безпрестани славит пресвя- 
тбе имя Твоё, Иисусе, на небеси, Свят, Свят, Свят, во- 
пиюще; мы же грёшнии на земли брёнными устнами 
вопиём: Аллилуиа. 


Икос 9 


Ветия многовещанныя якоже рыбы безгласныя ви- 
дим о Тебб, Иисусе, Спасе наш: недоумёют бо глаго- 
лати, како Бог непреложный и человёк совершенный 
пребываеши? Мы же тёинству дивящеся, вопиём вёр- 
но: Иисусе, Боже предвёчный; Иисусе, Царю царст- 
вующих. Иисусе, Владыко владёющих; Иисусе, Судие 
живых и мёртвых. Иисусе, надёждо ненадёжных; 
Иисусе, утешёние плачущих. Иисусе, славо нищих; 
Иисусе, не осуди мя по делом мойм. Иисусе, очисти 
мя по милости Твоёй; Иисусе, отжени от менё уны- 

ние. Иисусе, просвети моя мысли сердёчныя: Иисусе, 
даждь ми память смёртную. Иисусе, Сыне Божий, по- 
милуй мя. 


Кондак 10 


Спасти хотя мир, Востбоче востоком, к тёмному за- 
паду — естеству нашему пришеёд, смирился‘еси до 
смёрти; темже превознесёся имя Твоё паче всякаго 
имене, и от всех колён небёсных и земных слышиши: 
Аллилуиа. 


Икос 10 


Царю Превёчный, Утёшителю, Христё истинный, 
очисти ны от всякия сквёрны, якоже очистил еси дё- 
сять прокажённых, и исцели ны, якоже исцелил еси 
сребролюбивую душу Закхба мытаря, да вопиём Ти, 
во умилёнии зовуще: Иисусе, сокровище нетлённое; 
Иисусе, богатство неистощимое, Иисусе, пище креп- 
кая; Иисусе, питие неисчерпаемое. Иисусе, нищих 
одеяние; Иисусе, вдов заступлёние. Иисусе, сирых за- 
щитниче; Иисусе, труждающихся помоще. Иисусе, 
странных наставниче; Иисусе, плавающих кормчий. 
Иисусе, бурных отишие; Иисусе Боже, воздвигни мя 
падшаго. Иисусе, Сыне Божий, помилуй мя. 


Кондак 11 


Пение всеумилённое приношу Ти недостойный, во- 
пию Ти яко хананба: Иисусе, помилуй мя; не дщерь 
бо, но плоть имам, страстьми люте бесящуюся и яро- 
стию палимую, и исцеление даждь вопиющу Ти: Ал- 
лилуиа. 


Икос 11 


Светоподательна светильника сущим во тьме нера- 
зумия, прежде гоняй Тя Павел, богоразумнаго гласа 

силу внуши и душёвную быстроту уясни; сице и ме- 
нё т6ёмныя зёницы душёвныя просвети, зовуща: Иису- 
се, Царю мой прекрёпкий; Иисусе, Боже мой пресиль- 
ный. Иисусе, Господи мой пребезсмёртный; Иисусе, 
Создателю мой преславный. Иисусе, Наставниче мой 
предобрый; Иисусе, Пастырю мой прещёдрый. Иису- 
се, Владыко мой премилостивый; Иисусе, Спасе мой 
премилосёрдый. Иисусе, просвети моя чувствия, по- 
темнённая страстьми; Иисусе исцели моё тело, оструп- 
лённое грехми. Иисусе, очисти мой ум от помыслов 
суетных; Иисусе, сохрани сёрдце мое от похотей лу- 
кавых. Иисусе, Сыне Божий, помилуй мя. 

Кондак 12 
Благодать подаждь ми, всех долгов решителю, 
Иисусе, и приимӣ мя кающася, якоже приял еси 
Петра, отвёргшагося Тебё, и призови мя унывающа- 
го, якоже дрёвле Павла, гоняща Тя, и услыши мя, во- 
пиюща Ти: Аллилуиа. 


Икос 12 


Поюще Твоё вочеловёчение, восхваляем Тя вси, и 
вёруем со Фомбю, яко Господь и Бог еси, седяй со От- 
цём и хотяй судити живым и мёртвым. Тогда убо спо- 
доби мя деснаго стояния, вопиющаго: Иисусе, Царю 
предвёчный, помилуй мя; Иисусе, цвёте благовонный, 
облагоухай мя. Иисусе, теплотб любимая, огрёй мя; 
Иисусе, храме предвёчный, покрый мя. Иисусе, одёж- 
до светлая, украси мя; Иисусе, бисере честный, осияй 
мя. Иисусе, каменю драгий, просвети мя; Иисусе, 
солнце правды, освети мя. Иисусе, свете святый, обли- 
стай мя; Иисусе, болезни душевныя и телёсныя изба- 
ви мя. Иисусе, из руки сопротивныя изми мя; Иису- 
се, огня негасимаго и прочих вечных мук свободи мя. 
Иисусе, Сыне Божий, помилуй мя. 

Кондак 13 


О, пресладкий и всещёдрый Иисусе! Приими ны- 
не малое молёние сиё наше, якоже приял еси вдови- 
цы две лёпте, и сохрани достояние Твоё от враг вй- 
димых и невидимых, от нашёствия иноплеменник, от 
недуга и глада, от вския скорби и смертоносныя ра- 
ны, и грядущия изми муки всех, вопиющих Ти: Ал- 
лилуиа. 


Этот кондак читается трижды, затем 1-й икос: Ангелов 
Творче... и 1-й кондак: Возбранный Воеводо... 


Молитва 


Владыко Господи Иисусе Христе Боже мой, Иже 
неизречённаго ради Твоего человеколюбия на конёц 
веков во плоть оболкийся от Приснодёвы Марии, 
славлю о мне Твоё спасительное промышлеёение, раб 
Твой, Владыко; песнословлю Тя, яко Тебе ради Отца 
познах; благословлю Тя, Егоже ради и Дух Святый в 
мир прийде; покланяюся Твоёй по плоти Пречистей 
Матери, таковёй страшней тайне послужившей; вос- 
хваляю Твоя Ангельская ликостояния, яко воспева- 
тели и служители Твоего величествия; ублажаю 
Предтёчу Иоанна, Тебё крестившаго, Господи; почи- 
таю и провозвестившая Тя пророки, прославляю апоб- 
столы Твоя святыя; торжествую же и мученики, свя- 
щеённики же Твоя славлю; покланяюся преподобным 
Твоим, и вся Твоя праведники пёстунствую. Такова- 
го и толикаго многаго и неизреченнаго лика Божеёст- 
веннаго в молитву привожду Тебе, всещёдрому Богу, 
раб Твой, и сего ради прошу моим согрешёнием про- 
щёния, еже даруй ми всех Твойх ради святых, изряд- 
нее же святых Твойх щедрот, яко благословён еси во 
веки, аминь. 


АКАФИСТ 
ПРЕСВЯТОЙ БОГОРОДИЦЕ 


Кондак 1 


Взбранной Воевбде победительная, яко избавльше- 
ся от злых, благодарственная восписуем Ти раби 
Твой, Богородице, но яко имущая державу непобеди- 
мую, от всяких нас бед свободи, да зовем Ти: радуй- 
ся, Невёсто Неневёстная. 


Икос 1 


Ангел предстатель с небесё послан бысть рещи Бо- 
горбдице: радуйся, и со безплотным гласом воплоща- 
ема Тя зря, Господи, ужасашеся и стояше, зовый к 
Ней таковая: Радуйся, Еюже радость возсияет: радуй- 
ся, Еюже клятва исчёзнет. Радуйся, падшаго Адама 
воззвание; радуйся, слез Евиных избавление. Радуй- 
ся, высото неудобовосходимая человеческими помыс- 
лы; радуйся, глубинб неудобозримая и ангельскима 
очима. Радуйся, яко еси Царёво седалище; радуйся, 
яко носиши Носящаго вся. Радуйся, Звездо, являю- 
щая Солнце; радуйся, утробо Божёственнаго вопло- 
щения. Радуйся, Еюже обновляется тварь; радуйся, 
Еюже покланяемся Творцу. Радуйся; Невёсто Нене- 
вёстная. 

Кондак 2 


Видящи Святая Себе в чистоте, глаголет Гаврийлу 
дерзостно: преславное твоего гласа неудобоприятель- 
но души Моей является: безсёменнаго бо зачатия рож- 
дествӧ како глаголеши, зовый: Аллилуиа. 


Икос 2 \ 


Разум недоразумеваемый разумети Дёва ищущи, 
возопи к служащему: из боку чисту, Сыну како есть 
родитися мощно, рцы Ми? К Нёйже он речё со стра- 
хом, обаче зовый сице: Радуйся, совёта неизречённа- 
го Тайннице; радуйся, молчания просящих вёро. Ра- 
дуйся, чудёс Христовых начало; радуйся, велёний Его 
главизно. Радуйся, лествице небёсная, Еюже сниде 
Бог; радуйся, мосте, преводяй сущих от земли на нё- 
бо. Радуйся, Ангелов многословущее чудо; радуйся, 
бесов многоплачёвное поражение. Радуйся, Свет неиз- 
речённо родившая; радуйся, 6же како, ни единаго же 
научившая. Радуйся, премудрых превосходящая ра- 
зум; радуйся, верных озаряющая смыслы. Радуйся, 
Невесто Неневёстная. 


Кондак 3 


Сила Вышняго осени тогда к зачатию Браконеис- 
кусную, и благоплодная Тоя ложесна, яко село пока- 
за сладкое, всем хотящим жати спасбние, всегда пё- 
ти сице: Аллилуиа. 


Икос 3 


Имущи Богоприятную Дёва утрббу, востечё ко 
Елисавёти: младёнец же бноя абие познав Сея цело- 
вание, радовашеся, и играньми яко пёсньми вопияше 
к Богорбдице: Радуйся, отрасли неувядаемыя розгб; 

радуйся, Плода безсмертнаго стяжание. Радуйся, Дё- 
лателя делающая Человеколюбца; радуйся, Садителя 
жизни нашея рождшая. Радуйся, ниво, растящая гоб- 
зование щедрот; радуйся, трапезо, носящая обилие 
очищёния. Радуйся, яко рай пищный процветаеши; 
радуйся, яко пристанище душам готбовиши. Радуйся, 
приятное молитвы кадило; радуйся. всего мира очи- 
щение. Радуйся, Божие к смертным благоволение; ра- 
дуйся, смертных к Богу дерзновение. Радуйся, Невё- 
сто Неневёстная. 


Кондак 4 


Бурю внутрь имея помышлёний сумнительных, це- 
ломудренный Иосиф смятеёся, к Тебе зря небрачней, 
и бракоокрадованную помышляя, Непорочная; увёдев 
же Твоё зачатие от Духа Свята, рече: Аллилуиа. 


Икое 4 


Слышаша пастырие Ангелов поющих плотское 
Христово пришествие, и тёкше яко к Пастырю видят 
Сего яко агнца непорочна, во чреве Мариине упасша- 
ся, Юже поюще рёша: Радуйся, Агнца и Пастыря Ма- 
ти; радуйся, дворе словёсных овёц. Радуйся, невиди- 
мых врагов мучение; радуйся, райских дверей отвер- 
зёние. Радуйся, яко небёсная срадуются земным; ра- 
дуйся, яко земная сликовствуют небёсным. Радуйся, 
апостолов немолчная уста; радуйся, страстотерпцев 
непобедимая дёрзосте. Радуйся, твёрдое веры утверж- 
дёние; радуйся, свётлое благодати познание. Радуйся, 
Еюже обнажися ад; радуйся, Еюже облекохомся сла- 
вою. Радуйся, Невёсто Неневёстная. 


Кондак 5 


Боготёчную звезду узрёвше волсви, тоя послёдова- 
ша зари, и яко светильник держаще ю, тою испыта- 

ху крёпкаго Царя, и достигше Непостижимаго, возра- 
довашася, Ему вопиюще: Аллилуиа. 


Икос 5 


Видеша отроцы халдёйстии на руку Девичу Со- 
здавшаго руками человёки, и Владыку разумевающе 
Его, аще и рабий прият зрак, потщашася дарми по- 
служити Ему, и возопити Благословённей: Радуйся, 
Звезды незаходимыя Мати; радуйся, зарё таинствен- 
наго дне. Радуйся, прелести пещь угасившая; радуй- 
ся, Трбицы тайнники просвещающая. Радуйся, мучи- 
теля безчеловёчнаго изметающая от начальства; ра- 
дуйся, Господа Человеколюбца показавшая Христа. 
Радуйся, варварскаго избавляющая служения; радуй- 
ся, тимёния изымающая дел. Радуйся, огня поклоне- 
ние угасившая; радуйся, пламене страстёй изменяю- 
щая. Радуйся, верных наставнице целомудрия; радуй- 
ся, всех родов весёлие. Радуйся, Невесто Неневёстная. 


Кондак 6 


Проповёдницы богонбснии, бывше волсви, возвра- 
тишася в Вавилон, скончавше Твоё пророчество, и 
проповёдавше Тя Христа всем, оставиша Ирода яко 
буеслбвна, не вёдуща пёти: Аллилуиа. 


Икос 6 


Возсиявый во Египте просвещёние истины, отгнал 
еси лжи тьму: идоли бо его, Спасе, не терпяще Твоея 
крепости, падоша, сих же избавльшиися вопияху к 
Богородице: Радуйся, исправлёние человеков; радуй- 
ся, низпадёние бесов. Радуйся, прелести державу по- 
правшая; радуйся, идольскую лесть обличившая. Ра- 
дуйся, море, потопившее фарабна мысленнаго; радуй- 

ся, каменю, напойвший жаждущия жизни. Радуйся, 
огненный столпе, наставляяй сущия во тьме; радуй- 
ся, покрове миру, ширший облака. Радуйся, пище, 
манны приёмнице; радуйся, сладости святыя служӣ- 
тельнице. Радуйся, земле обетования; радуйся, из не- 
яже течёт мед и млеко. Радуйся, Невёсто Неневёстная. 


Кондак 7 


Хотящу Симебну от нынешняго вёка преставити- 
ся прелёстнаго, вдался еси яко младёнец тому, но по- 
знался еси ему и Бог совершённый. Тёмже удивися 
Твоей неизречённей премудрости, зовый: Аллилуиа. 


Икое 7 


Новую показа тварь, явлься Зиждитель нам от Не- 
го бывшим, из безсёменныя прозяб утробы, и сохра- 
нив Ю, якоже бе, нетлённу, да чудо видяще, воспоём 
Ю, вопиюще: РАдуйся, цвёте нетлёния; радуйся, вён- 
че воздержания. Радуйся, воскресения образ облиста- 
ющая; радуйся, ангельское житиб являющая. Радуй- 
ся, древо светлоплодовитое, от негоже питаются 
вёрнии; радуйся, древо благосеннолиственное, имже 
покрываются мнози. Радуйся, во чрёве носящая Из- 
бавителя пленённым; радуйся, рождшая Наставника 
заблудшим. Радуйся, Судии праведнаго умолёние; ра- 
дуйся, многих согрешёний прощёние. Радуйся, одёж- 
дө нагих дерзновёния; радуйся, любы, всякое желание 
побеждающая. Радуйся, Невёсто Неневбстная. 


Кондак 8 


Странное рождество видевше, устранимся мира, ум 
на небеса преложше: сего бо ради высбкий Бог на зем- 

ли явися смирённый человек, хотяй привлещи к вы- 
сотё Тому вопиющия: Аллилуиа. 


Икос 8 


Весь бе в нижних и вышних никакоже отступи 
неописанное Слово: снизхождёние бо Божёственное, 
не прехождёние же местное бысть, и рождество от Дё- 
вы Богоприятныя, слышащия сия: Радуйся, Бога не- 
вместимаго вместилище; радуйся, честнаго таинства 
двёри. Радуйся, невёрных сумнительное слышание; 
радуйся, вёрных известная похвало. Радуйся, колес- 
нице пресвятая Сущаго на Херувимех; радуйся, се- 
ление преславное Сущаго на Серафимех. Радуйся, 
противная в тожде собравшая; радуйся, девство и 
рождество сочетавшая. Радуйся, Еюже разрешися 
преступлёние; радуйся, Еюже отвёрзеся рай. Радуй- 
ся, ключу Царствия Христова; радуйся, надёждо благ 
вёчных. Радуйся, Невёсто Неневёстная. 


Кондак 9 


Всякое естество ангельское удивися великому 
Твоего вочеловёчения дёлу; неприступнаго бо яко Бо- 
га, зряще всем приступнаго Человёка, нам убо спре- 
бывающа, слышаща же от всех: Аллилуиа. 


Икос 9 


Ветия многовещанныя, яко рыбы безгласныя ви- 
дим о Тебе, Богородице, недоумевают бо глаголати, 
еже како и Дёва пребываеши, и родити возмогла еси. 
Мы же, таинству дивящеся, вёрно вопиём: Радуйся, 
премудрости Божия приятелище, радуйся, промыш- 
ления Его сокровище. Радуйся, любомудрыя нему- 
дрыя являющая; радуйся, хитрословёсныя безсловёс- 

ныя обличающая. Радуйся, яко обуяша лютии взы- 
скателе; радуйся, яко увядоша баєнотворцы. Радуй- 
ся, афинёйская плетёния растерзающая; радуйся, ры- 
барския мрёжи исполняющая. Радуйся, из глубины 
невбдения извлачающая; радуйся, многи в разуме про- 
свещёющая. Радуйся, кораблю хотящих снастися; ра- 
дуйся, пристанище житёйских плаваний. Радуйся, 
Невёсто Неневеёстная. 


Кондак 10 


Спасти хотя мир, Иже всех Украситель, к сему са- 
мообетован прийде, и Пастырь сый, яко Бог, нас ра- 
ди явйся по нам человёк: подобным бо подобное при- 
звав, яко Бог слышит: Аллилуна. 


Икос 10 


Стена еси дёвам, Богородице Дёво, и всем к Тебе 
прибегающим: ибо небесё и земли Творец устрои Тя, 
Пречистая, всёлься во утробе Твоей, и вся приглаша- 
ти Тебе научи: Радуйся, столпе дбёвства; радуйся, 
дверь спасёния. Радуйся, начальнице мысленнаго 
наздания; радуйся, подательнице Божёственныя бла- 
гости. Радуйся, Ты бо обновила еси зачатыя студно; 
рёдуйся, Ты бо наказала еси окраденныя умом. РА- 
дуйся, тлителя ємыслов упраждняющая; радуйся, 
Сёятеля чистоты рождшая. Радуйся, чертоже безеё- 
меннаго уневёщения; радуйся, вёрных Гоеподеви со- 
четавшая. Радуйся, добрая младопитательнице дёвам; 
радуйся, невестокрасительнице душ святых. Радуйся, 
Невёсто Неневестная. 


Кондак 11 


Пёние всякое побеждается, спростретиєя тшащееся 
ко множеству многих щедрот Твоих: равночисленныя 

бо песка песни аще приносим Ти, Царю Святый, ни- 
чтоже совершаем достойно, яже дал еси нам, Тебё во- 
пиющим: Аллилуиа. 


Икос 11 


Светоприёмную свещу, сущим во тьме явльшуюся, 
зрим Святую Дёву, невещёственный бо вжигающи 
огнь, наставляет к разуму Божеёственному вся, зарёю 
ум просвещающая, званием же почитаемая, сими: Ра- 
дуйся, луче умнаго Солнца; радуйся, светило незахо- 
димаго Света. Радуйся, молние, души просвещающая; 
радуйся, яко гром враги устрашающая. Радуйся, яко 
многосвётлое возсияваеши просвещение; радуйся, яко 
многотекущую источаеши реку. Радуйся, купели жи- 
вописующая образ; радуйся, греховную отъёмлющая 
сквёрну. Радуйся, бане, омывающая совесть; радуйся, 
чаше, чёрплющая радость. Радуйся, обоняние Христо- 
ва благоухания; радуйся, животе тайнаго весёлия. РА- 
дуйся, Невёсто Неневестная. 


Кондак 12 


Благодать дати восхотёв, долгов древних, всех дол- 
гов Решитель человеком, прийде Собою ко отшёдшим 
Того благодати, и раздрав рукописание, слышит от 
всех сице: Аллилуиа. 


Икос 12 


Поюще Твое Рождество, хвалим Тя вси, Яко оду- 
шевлённый храм, Богородице: во Твоёй бо вселився 
утробе содержай вся рукою Господь, освяти, просла- 
ви и научи вопити Тебе всех: Радуйся, селение Бога 
и Слова; радуйся, святая святых большая. Радуйся, 
ковчеже, позлащенный Духом; радуйся, сокровище 

живота неистощимое. Радуйся, честный вёнче людей 
благочестивых; радуйся, честная похвалб иерёев бла- 
гоговёйных. Радуйся, Церкве непоколебимый стӧлпе; 
радуйся, Царствия нерушимая стено. Радуйся, Еюже 
воздвижутся побёды; радуйся, Еюже низпадают вра- 
ЗИ. Радуйся, тбла моего врачевание; радуйся, души 
моея спасёние. Радуйся, Невёсто Неневестная. 


Кондак 13 


О, Всепётая Мати, рождшая всех святых Святёейшее 
Слово! Нынешнее прибмши приношёние, от всякия 
избави напасти всех, и будущия изми муки, о Тебе во- 
пиющих: Аллилуиа. 


Этот. кондак читается трижды, затем 1-й икос: Ангел пред- 
статель... и 1-й кондак: Взбранной Воеводе... 


Молитвы 


О, Пресвятая Госпожё Владычице Богородице, 
вышши еси всех Ангел и Архангел, и всея твари чест- 
нёйши, помбщнице еси обидимых, ненадёющихся на- 
дёяние, уббгих заступнице, печальных утешёние, ал- 
чущих кормительнице, нагих одеяние, больных исце-. 
лёние, грешных спасёние, христиан всех поможёние и 
заступлёние. О, Всемилостивая Госпожё, Дёво Бого- 
родице Владычице, милостию Твоёю спаси и помилуй 
святёйшия патриархи православныя, преосвящённыя 
митрополиты, архиепископы и епископы и весь свя- 
щённический и иноческий чин, и вся православныя 
христианы ризою Твоёю честнбю защити; и умоли, 
Госпожё, из Тебе без сёмене воплотившагося Христа 
Бога нашего, да препояшет нас силою Своёю свыше, 
на невидимыя и вйдимыя враги наша. О, Всемилос- 
тивая Госпожё Владычице Богородице! Воздвигни нас 

из глубины греховныя и избави нас от глада, губи- 
тельства, от труса и потопа, от огня и меча, от нахож- 
дёния иноплемённых и междоусббныя брани, и от 
напрасныя смерти, и от нападёния вражия, и от тле- 
твӧрных ветр, и от смертоносныя язвы, и от всякаго 
зла. Подаждь, Госпожё, мир и здравие рабом Твоим, 
всем православным христиёном, и просвети им ум, и 
очи сердёчнии, ёже ко спасёнию; и сподоби ны, грёш- 
ныя рабы Твоя, Царствия Сына Твоего, Христа Бога 
нашего; яко держава Его благословена и препрослав- 
лена, со Безначальным Его Отцём, и с Пресвятым, и 
Благим, и Животворящим Его Духом, ныне и присно, 
и во вёки веков. Аминь. 


О, Пресвятая Дёво Мати Господа, Царице Небесё и 
земли! Вонми многоболёзненному воздыханию души 
нашея, призри с высоты святыя Твоея на нас, с вёрою 
и люббвию покланяющихся пречистому образу Тво- 
ему. Се бо грехми погружаемии и скорбьми обуревае- 
мии, взирая на Твой образ, яко живёй Ти сущей с на- 
ми, принбсим смирённыя моления наша. Не имамы бо 
ни иныя помощи, ни инаго предстательства, ни уте- 
шения, токмо Тебе, о, Мати всех скорбящих и обре- 
менённых. Помозй нам немощным, утолӣ скорбь 
нашу, настави на путь правый нас, заблуждающих, 
уврачуй и спаси безнадежных, даруй нам прочее врё- 
мя живота нашего в мире и тишине проводити, по- 
даждь христианскую кончину, и на страшнем судё 
Сына Твоего явйся нам милосёрдая Заступница, да 
всегда поём, величаем и славим Тя, Яко благую За- 
ступницу рода христианскаго, со всёми угодившими 
Богу. Аминь. 


АКАФИСТ 
СВЯТИТЕЛЮ НИКОЛАЮ 


Кондак 1 


Возбранный Чудотворче и изрядный угбдниче 
Христов, миру всему источаяй многоценное милости 
миро, и неисчерпаемое чудёс море, восхваляю тя лю- 
бовию, Святителю Николае: ты же яко имёяй дерзно- 
вёние ко Господу, от всяких мя бед свободи, да зову 
ти: Радуйся, Николае, великий Чудотворче. 


Икос 1 


Ангела образом, земнаго суща естеством яви тебе 
всея твари Создатель; благоплодную бо доброту души 
твоея провӣдев, преблажённе Николае, научи всех во- 
пити тебе сице: Радуйся, от утробы матерния очищён- 
ный; радуйся, даже до конца освящённый. Радуйся, 
рождением свойм родителей удививый; радуйся, си- 
лу душёвную абие по рождествё явивый. Радуйся, са- 
де земли обетования; радуйся, цвёте Божественнаго 
саждёния. Радуйся, лозо добродётельная винограда 
Христова; радуйся, древо чудоточное рая Иисусова. 
Радуйся, крине райскаго прозябёния; радуйся, мӣро 
Христова благоухания. Радуйся, яко тобою отгбнит- 
ся рыдание; радуйся, яко тоббю приносится радова- 
ние. Радуйся, Николае, великий Чудотворче. 


82 АКАФИСТ СВЯТИТЕЛЮ НИКОЛАЮ 


Кондак 2 


Видяще твоих мир излияние, Богомудре, просвеща- 
емся душами и телесы, дивнаго тя мироточца живо- 
нӧсна, Николае, разумёюще: чудесы бо яко водами, 
благодатию Божиею изливающимися, напаяеши вёр- 
но вопиющих к Богу: Аллилуиа. , 


Икос 2 


Разум неуразумённый вразумляя о Святёй Трбице, 
был еси в Никёи со святыми отцы поборник исповё- 
дания православныя вёры: равна бо Отцу Сына испо- 
вёдал еси, соприсносущна и сопрестольна, Ариа же 
безумнаго обличил еси. Сего ради вёрнии научишася 
воспевати тебе: Радуйся, великий благочёстия стблпе; 
радуйся, верных прибёжища граде. Радуйся, твёрдое 
православия укрепление; радуйся, честнбе Пресвятыя 
Трбицы носило и похвалёние. Радуйся, Отцу, равно- 
чёстна Сына проповёдавый; радуйся, Ариа возбесив- 
шагося от Собора святых отгнавый. Радуйся, отче, от- 
цёв славная красото; радуйся, всех богомудрых пре- 
мудрая доброто. Радуйся, огненная словеса испущаяй; 
радуйся, добре стадо своё наставляяй. Радуйся, яко 
тобою вёра утверждается; радуйся, яко тобою ёресь 
низлагается. Радуйся, Николае, великий Чудотворче. 


Кондак 3 


Силою, данною ти свыше, слезу всяку отъял еси от 
лица люте страждущих, богоносе отче Николае: алчу- 
щим бо явился еси кормитель, в пучине морстей су- 
щим изрядный правитель, недугующим исцелёние, и 
всем всяк помощник показался еси, вопиющим Богу: 
Аллилуиа. 

Икос 3 


Имёяше войстинну, отче Николае, с небесё песнь 
тебё воспеваема быти, а не от земли: како бо кто от че- 
ловёк возмбжет твоея святыни величия: проповёдати; 
но мы, люббвию твоёю побеждаеми, вопибм ти сице: 
Радуйся, образе агнцев и пастырей; радуйся, святое 
очистилище нравов. Радуйся, добродётелей великих 
вместилище; радуйся, святыни чистое и честное жи- 
лище. Радуйся, светильниче всесвётлый и вселюби- 
мый; радуйся, свёте златозарный и непорбчный. Ра- 
дуйся, достойный Ангелов собесёдниче; радуйся, до- 
брый человбков наставниче. Радуйся, правило веры 
благочестивыя; радуйся, образе кротости духовныя. 
Радуйся, яко тоббю от страстёй телёсных избавляем- 
ся; радуйся, Яко тоббю сладостей духовных исполня- 
емся. Радуйся, Никблае, великий Чудотворче. 


Кондак 4 


Буря недоумёния смущает ми ум, како достойно 
есть пёти чудеса твоя, блажённе Николае; никтоже бо 
может я исчестӣ, аще бы и многи языки имёл, и гла- 
гӧлати восхотёл; но мы дивно Богу в тебе прослав- 
ляющемуся дерзаем воспевати: Аллилуиа. 


Икос 4 


Слышаша, богомудре Николае, ближнии и дальнии 
величие чудёс твоих, яко по воздуху лёгкими благо- 
датными крилами навыкл есй сущих в бедах предва- 
ряти, скоро от тех избавляя всех, вопиющих к тебе та- 
ковая: Радуйся, избавление от печали; радуйся, подая- 
ние благодати. Радуйся, нечаемых зол прогонӣтелю; 
радуйся, желаемых благих насадителю. Радуйся, ско- 
рый утёшителю в беде сущих; радуйся, страшный на- 

казателю обидящих. Радуйся, чудёс пучино, Богом 
излиянная; радуйся, закона Христова скрижали Бо- 
гом писанныя. Радуйся, крёпкое падающих возведё- 
ние; радуйся, право стоящих утверждение. Радуйся, 
яко тобою всякая лесть обнажается; радуйся, яко то- 
бою всякая истина сбывается. Радуйся, Николае, ве- 
ликий Чудотворче. 


Кондак 5 


Боготёчная звезда явился еси, наставляя по морю 
плавающих люте, имже смерть предстояше вскоре 
иногда, аще не бы ты предстал еси призывающим тя 
в помощь, Чудотворче святый Николае; уже бо не- 
стыдно бесом летающим, и погрузити корабли хотя- 
щим запретив, отгнал еси их, вёрныя же научил еси 
спасающему тобою Богу взывати: Аллилуиа. 


Икос 5 


Видеша отроковицы, на брак сквёрный нищеты ра- 
ди уготованныя, великое твоё к нищим милосёрдие, 
преблажённе отче Николае, егда старцу родителю их 
нощию узельцы три злата таяся подал еси, самағо со 
дщерьми избавляя от падёния грехбвнаго. Того ради 
слышиши от всех сице: Радуйся, милости превеликия 
сокровище; радуйся, промышлёния о людех прияте- 
лище. Радуйся, пище и отрадо к тебё прибегающих; 
радуйся, хлебе неснедаемый алчущих. Радуйся, богат- 
ство бедне живущим на земли Богом данное; радуйся, 
воздвижение скорое убогих. Радуйся, быстрое нищих 
услышание; радуйся, скорбящих приятное попечение. 
Радуйся, триёх дев непорочный невестителю; радуй- 
ся, чистоты усёрдный хранителю. Радуйся, ненадёж- 

ных надбяние; радуйся, всего мира наслаждение. Ра- 
дуйся, Никблае, великий Чудотворче. 


Кондак 6 


Проповёдует мир весь тебё, преблажённе Николае, 
скораго в бедах заступника: яко многажды во едином 
часё, по земли путешёствующим и по мбрю плаваю- 
щим, предваряя, пособствуеши, купно всех от злых 
сохраняя, вопиющих к Богу: Аллилуиа. 


Икос 6 


Возсиял еси свет живбтный, избавление нося воевб- 
дам, неправедную смерть прияти имущим, тебё, доб- 
рый пастырю Никблае, призывающим, егда вскоре 
явлься во сне царёви, устрашил есй егӧ, сих же 
невреждённых отпустити повелёл еси. Сего ради с ни- 
ми купно и мы благодарственно вопиём ти: Радуйся, 
усёрдно призывающим тя помогаяй; радуйся, от 
неправеднаго убиёния избавляяй. Радуйся, от лест- 
ныя сохраняяй клеветы; радуйся, неправедныя раз- 
рушаяй совёты. Радуйся, растерзаяй лжу яко паучи- 
ну; радуйся, возношаяй славно истину. Радуйся, 
неповинных от уз разрешение; радуйся, и мертвецев 
оживлёние. Радуйся, проявителю правды; радуйся, 
помрачителю неправды. Радуйся, яко тобою неповин- 
нии избавлени от меча; радуйся, яко тоббю наслади- 
шася свёта. Радуйся, Николае, великий Чудотворче. 


Кондак 7 


Хотя богохульное еретическое отгнати злосмрадие, 
миро воистинну благовӧнное, таинственное явился 
еси, Николае; люди мирёйския упасл еси, и весь мир 
свойм благодатным миром исполнил еси. И от нас убо 

богомёрзкое греховное злосмрадие отжени, да благо- 
приятно Богу вопиём: Аллилуиа. 


Икос 7 


Новаго тя Ноя, наставника ковчёга спасительнаго 
разумёем, отче святый Николае, бурю всех лютых раз- 
гоняющаго направлением свойм, тишину же божёст- 
венную приносящаго вопиющим таковая: Радуйся, 
обуреваемых тихое пристанище; радуйся, утопающих 
извёстное хранилище. Радуйся, плавающих посредё 
пучин добрый кормчий; радуйся, треволнёния мор- 
ская уставляющий. Радуйся, превождёние сущих в 
вихрех; радуйся, согрёяние сущих во мразех. Радуй- 
ся, сияние, скорбный мрак разгоняющее; радуйся, све- 
тӣло, вся концы земли просвещающее. Радуйся, от 
бездны греховныя человёки избавляяй; радуйся, в бёз- 
дну адскую сатану ввергаяй. Радуйся, яко тоббю 
дерзновённо бездну милосердия Божия призываем; 
радуйся, яко тобою от потопа гнёва избавльшеся, мир 
с Богом обретаем. Радуйся, Николае, великий Чудо- 
творче. | 


Кондак 8 


Странное чудо является притекающим к тебе, бла- 
жённе Николае, свящённая твоя цёрковь: в ней бо и 
малое молёние приносяще, вёлиих недугов приёмлем 
исцелёние, аще токмо по Бозе упование на тя возло- 
жим, верно вопиюще: Аллилуиа. 


Икос 8 


Весь еси всем войстинну помощник, богоносе Ни- 
кблае, и собрал еси вкупе вся прибегающия к тебе, 
яко свободитель, питатель и врач скорый всем зем- 
ным, на похвалу всех подвизая, вопити к тебе сице: 

Радуйся, всяких исцелёний источниче; радуйся, лю- 
те страждущим помбщниче. Радуйся, зарё, сияющая 
в нощи грехбвной блуждающим; радуйся, росб небо- 
точная в знби трудов сущим. Радуйся, подаваяй 
требующим благостроёние; радуйся, уготовляяй про- 
сящим изобилие. Радуйся, многажды прошение 
предваряяй; радуйся, старым сединам силу обновля- 
яй. Радуйся, многих заблуждёний от пути истинна- 
го обличителю; радуйся, таин Божиих вёрный служи- 
телю. Радуйся, яко тобою зависть попираем; радуйся, 
яко тоббю благонравное житиб исправляем. Радуйся, 
Никӧлае, великий Чудотворче. 


Кондак 9 


Всякия утолй болёзни, великий наш заступниче 
Никблае: растворяя благодатная врачевания, услаж- 
дающая души наша, сердца же веселящая всех усерд- 
но к помощи твоёй притекающих, Богу же вопиющих: 
Аллилуиа. 


Икос 9 


Ветия суемудренныя нечестивых видим тоббю по- 
срамленныя, богомудре отче Никблае: Ариа бо хуль- 
ника, разделяюща Божество, и Савёллиа, смешающа 
Святую Трбицу, препрёл, нас же во православии 
укрепил еси. Сего ради вопиём ти сице: Радуйся, щи- 
те, защищаяй благочёстие; радуйся, мечу, посецаяй 
злочёстие. Радуйся, учителю Божественных велёний; 
радуйся, губителю богопротивных учёний. Радуйся, 
лёствице, Богом утверждённая, ёюже восходим к не- 
беси; радуйся, покрове, Богом зданный, имже покры - 
ваются мнӧзи. Радуйся, немудрых умудривый твой- 
ми словесы; радуйся, ленивых подвигнувый твойми 
нравы. Радуйся, свётлосте заповедей Божиих неуга- 

симая; радуйся, луче оправданий Господних пресвет- 
лая. Радуйся, яко учёнием твоим сокрушаются ерети- 
ческия главы; радуйся, яко тобою вернии сподобля- 
ются славы. Радуйся, Николае, великий Чудотворче. 


Кондак 10 


Спасти хотя душу, плоть твою духови покорил еси 
войстинну, отче наш Никблае: молчаньми бо прежде 
и борёньми с помыслы, деянию богомыслие приложил 
еси, богомыслием же разум совершен стяжал еси, им- 
же дерзновённо с Богом и Ангелы бесёдовал еси, все- 
гда вопиющи: Аллилуиа. 


Икос 10 


Стена еси похваляющим, преблаженне, чудеса твоя, 
и всем к заступлёнию твоему прибегающим; тёмже и 
нас, в добродётели убогих, от нищеты, напасти, неду- 
гов и нужд различных свобождай, вопиющих ти с 
любӧвию таковая: Радуйся, от убожества вёчнаго 
изымаяй; радуйся, богатство нетленное подаваяй. Ра- 
дуйся, брашно негиблющее алчущим правды; радуй- 
ся, питиё неисчерпаемое жаждущим жизни. Радуйся, 
от мятёжа и брани соблюдаяй; радуйся, от уз и пле- 
нёния свобождаяй. Радуйся, преславный в бедах за- 
ступниче; радуйся, превеликий в напастех защитни- 
че. Радуйся, многих от погибели исхитивый; радуй- 
ся, безчисленных невреждённо сохранивый. Радуйся, 
яко тоббю лютыя смёрти грешнии избегают; радуйся, 
яко тобою жизнь вечную кающиися получают. Ра- 
дуйся, Николае, великий Чудотворче. 


Кондак 11 


Пение Пресвятёй Троице паче иных принёсл еси, 
преблажённе Николае, умом, словом и делом: многим 

бо испытанием правовёрная повелёния уяснил еси, вё- 
рою, надёждою и люббвию наставляя нас в Троице 
Единому Богу воспевати: Аллилуиа. 


Икос 11 


Светозарную лучу во мрёце жития сущим неугаси- 
мую, видим тя, Ббгом избранне отче Николае: с неве- 
щбственными бо ангельскими свёты бесёдуеши о не- 
созданном Трбическом Свете, вёрных же души про- 
свещёеши, вопиющих ти таковая: Радуйся, озарение 
Трисблнечнаго света; радуйся, деннице незаходимаго 
солнца. Радуйся, свеще, божественным пламенем воз- 
жжбнная; радуйся, яко угасил есй бесбвский пламень 
нечбстия. Радуйся, свётлое правовёрия проповёдание; 
радуйся, доброзрачное свёта Евангельскаго сияние. 
Радуйся, молние, ёреси пожигающая; радуйся, громе, 
устрашающий соблазняющия. Радуйся, истиннаго на- 
учителю разума; радуйся, таинственнаго изъявйтелю 
ума. Радуйся, яко тобою попрася поклонёние твари; 
радуйся, яко тоббю научихомся покланятися Творцу 
в Трбице. Радуйся, Николае, великий Чудотворче. 


Кондак 12 


Благодать данную ти от Бога сведущии, радующе- 
ся твою память празднуем по долгу, преславный от- 
че Никблае, и к чудному заступлёнию твоему все- 
душно притекёем; преславных же твойх деяний, яко 
песка морскаго и множества звёзднаго исчести не мо- 
гуще, недоумёнием объяти бывше, вопиём к Богу: Ал- 
лилуиа. 


Икос 12 


Поюще твоя чудеса, восхваляем тя, всехвальне Ни- 
кблае: в тебё бо Бог в Трбице прославляемый дивно 

прославися. Но аще и попремногу составленныя от 
души псалмы и пёсни приносим ти, Чудотворче свя- 
тый, ничтоже творим равно дарованию чудёс твойх, 
имже удивляющеся, вопиём к тебё таковая: Радуйся, 
Царя царствующих и Господа господствующих слу- 
жителю; радуйся, служителей Его небесных сожите- 
лю. Радуйся, людем вёрным поможение; радуйся, рб- 
да христианскаго возвышёние. Радуйся, побёды тёзо- 
именитый; радуйся, венценосче нарочитый. Радуйся, 
всех добродетелей зерцало; радуйся, всех притекаю- 
щих к тебё крёпкое забрало. Радуйся, по Бозе и Бо- 
горӧдице, все наше упование; радуйся, телёс наших 
здравие и душ спасёние. Радуйся, яко тобою от вёч- 
ныя смёрти свобождаемся; радуйся, яко тобою безко- 
нёчныя жизни сподобляемся. Радуйся, Николае, ве- 
ликий Чудотворче. 


Кондак 13 


О, пресвятый и пречудный отче Николае, утешение 
всех скорбящих, нынешнее наше приимй приношение, 
и от геённы избавитися нам Господа умоли, богопри- 
ятным Твойм ходатайством, да с тобою воспеваем: Ал- 
лилуиа. 


Этот кондак читается трижды, затем 1-й икос: Ангела об- 
разом... и 1-й кондак: Возбранный Чудотворче... 


Молитва 


О, всесвятый Николае, угодниче преизрядный Гос- 
пӧдень, тёплый наш заступниче, и вездё в скборбех 
скорый помощниче! Помози мне грешному и уныло- 
му в настоящем сем житий, умоли Господа Бога да- 
ровати ми оставлёние всех мойх грехов, елико согре- 
ших от юности моея, во всем житий моём, дёлом, сло- 

вом, помышлёнием и всёми мойми чувствы; и во ис- 
ходе души моея помози ми окаянному, умоли Госпо- 
да Бога, всея твари Содётеля, избавити мя воздушных 
мытарств и вёчнаго мучения: да всегда прославляю 
Отца и Сына и Святаго Духа, и твоё милостивное 
предстательство, ныне и присно и во вёки веков. 
Аминь. 


Тропарь, глас 4-й 


Правило вёры и образ кротости, воздержания учи- 
теля яви тя стаду твоему яже вещей истина; сего ра- 
ди стяжал еси смирением высокая, нищетою богатая, 
отче священноначальниче Николае, моли Христа Бо- 
га спастися душам нашим. 


Кондак, глас 3-й 


В Мирех, святе, священнодействитель показался 
еси: Христово бо, преподобне, Евангелие исполнив, по- 
ложил душу твою о людех твойх, и спасл еси непо- 
винныя от смерти; сего ради освятился еси, яко вели- 
кий тайнник Божия благодати. 


ПОСЛЕДОВАНИЕ 
КО СВЯТОМУ ПРИЧАЩЕНИЮ 


Молитвами святых отёц наших, Господи Иисусе 
Христё Боже наш, помилуй нас. Аминь. 


Царю Небесный... Трисвятое. Пресвятая Троице... 
Отче наш... Господи, помилуй (12 раз). Приидите, по- 
клонимся... (трижды). 


Псалом Давиду, 22 


Господь пасеёт мя, и ничтоже мя лишит. На месте 
злачне, тамо всели мя, на воде покойне воспита мя. 
Душу мою обрати, настави мя на стези правды, имене 
ради Своего. Аще бо и пойду посреде сёни смёртныя, 
не убоюся зла, яко Ты со мною еси, жезл Твой и па- 
лица Твоя, та мя утешиста. Уготовал еси предо мною 
трапезу сопротив стужающым мне, умастил еси елёом 
главу мою, и чаша Твоя упоявающи мя, яко держав- 
на. И милость Твоя поженёт мя вся дни живота мое- 
го, и еже вселити ми ся в дом Господень, в долготу 
ДНИЙ. 


Псалом Давиду, единыя от суббот, 23 


Господня земля, и исполнёние ея, вселённая и вси 
живущии на ней. Той на морях основал ю есть, и на 
реках уготовал ю есть. Кто взыдет на гору Господню? 
Или кто станет на мёсте святём Его? Неповинен ру- 

кама и чист сёрдцем, иже не прият всуе душу свою, 
и не клятся лёстию искреннему своему. Сей приймет 
благословение от Господа, и милостыню от Бога, Спа- 
са своего. Сей род ищущих Господа, ищущих лице 
Бога Иаковля. Возмите врата князи ваша, и возмите- 
ся врата вёчная, и внидет Царь славы. Кто есть сей 
Царь славы? Господь крёпок и силен, Господь силен 
в брани. Возмите врата князи ваша, и возмитеся вра- 
та вечная, и внидет Царь славы. Кто есть сей Царь 
славы? Господь сил, Той есть Царь славы. 


Аллилуиа, 115 


Вёровах, тёмже возглаголах, аз же смирихся зело. 
Аз же рех во изступлёнии моём: всяк человек ложь. 
Что воздам Господеви о всех, яже воздадё ми? Чашу 
спасения прииму и имя Господне призову, молитвы 
моя Господеви воздам пред всеми людьми Его. Чест- 
на пред Господем смерть преподобных Его. О, Госпо- 
ди, аз раб Твой, аз раб Твой и сын рабыни Твоея; рас- 
терзал еси узы моя. Тебё пожру жертву хвалы, и во 
имя Господне призову. Молитвы моя Господеви воз- 
дам пред всеми людьми Егб, во дворех дому Господ- 
ня, посредё тебё, Иерусалиме. 


Слава, и ныне: Аллилуиа (трижды). И три по- 
клона. 


Тропари, глас 8-й 


Беззакония моя прёзри, Господи, от Дёвы рождёй- 
ся, и сёрдце моб очисти, храм то творя пречистому 
Твоему Тёлу и Крови, нижё отрини менёб от Твоего 
лица, без числа имёяй вёлию милость. 


Слава: Во причастие святынь Твойх како дерзну 
[вниду|, недостойный? Аще бо дерзну к Тебё присту- 

пити с достойными, хитон мя обличает, яко несть ве- 
чёрний, и осуждение исходатайствую многогрёшной 
души мобй. Очисти, Господи, сквёрну души моея, и 
спаси мя, яко Человеколюбец. 

И ныне: Многая множества мойх, Богородице, пре- 
грешёний, к Тебё прибегох, Чистая, спасёния требуя: 
посетй немощствующую мою душу, и молӣ Сына 
Твоего и Бога нашего, дати ми оставлёние, яже содё- 
ях лютых, Едина благословённая. 


[Во святую же Четыредесятницу: 


Егда славнии ученицы на умовёнии вёчери просве- 
щахуся, тогда Иуда злочестивый сребролюбием неду- 
говав омрачашеся, и беззаконным судиям Тебё пра- 
веднаго Судию предаёт. Виждь, имёний рачителю, сих 
ради удавлёние употребивша: бежи несытыя души, 
Учителю таковая дерзнувшия. Иже о всех благий Го- 
споди, слава Тебе. | 


Псалом 50: Помилуй мя, Боже... (стр. 6). 


Канон, глас 2-й 


Песнь 1 


Грядите, людие, пойм песнь Христу Богу, раздёльшему мо- 
ре, и наставльшему люди, Яже изведё из работы египетския, яко 
прославися. 

Припев: Сёрдце чисто созӣжди во мне, Боже, и дух 
прав обнови во утробе моей. 

Хлеб живота вёчнующаго да будет ми Тёло Твоё 
Святбе, благоутробне Господи, и Честная Кровь, и не- 
дуг многообразных исцеление. 


Припев: Не отвёржи мене от лица Твоего, и Духа 
Твоего Святаго не отыми от мене. 

Рене 


Осквернён дёлы безмёстными окаянный, Твоегб 
Пречистаго Тёла и Божёственныя Крбве недостбин 
есмь, Христё, причащения, егоже мя сподоби. 


Припев: Пресвятая Богородице, спаси нас. 


Богородичен: Землё благая, благословённая Богоне- 
вбсто, клас прозябшая неоранный и спасительный ми- 
ру, сподоби мя сей ядуща спастӣся. 


Пеень 3 


На камени мя пёры утвердив, разширил еси уста моя на вра- 
ги моя. Возвесели бо ся дух мой, внегда пеёти: несть свят, якоже 
Бог наш, и несть праведен паче Тебе, Гбсподи. 


Слёзныя ми подаждь, Христе, капли, сквёрну сёрд- 
ца моего очищающия: яко да благою совестию очи- 
щен, верою прихожду и страхом, Владыко, ко прича- 
щению Божеёественных даров Твойх. 


Во оставлёние да будет ми прегрешёний Пречистое 
Тёло Твоё, и Божёственная Кровь, Духа же Святаго 
общение, и в жизнь вечную, Человеколюбче, и стра- 
стей и скорбёй отчуждёние. 


Богородичен: Хлеба животнаго Трапёза Пресвятая, 
свыше милости ради сшёдшаго, и мирови новый жи- 
вот дающаго, и мене ныне сподоби недостойнаго, со 
страхом вкусити сего, и живу быти. 


Песнь 4 


Пришёл еси от Дёвы, не ходатай, ни Ангел, но Сам, Гӧсподи, 
воплотцся, и спасл еси всего мя человёка. Тем зову Ти: слава си- 
ле Твоєй, Господи. 


Восхотёл еси, нас ради воплощся, Многомилости- 
ве, заклан быти яко овча, грех ради человёческих: тём- 
же молю Тя, и моя очисти согрешёния. 

Исцели души моея язвы, Господи, и всего освяти: 
и сподоби, Владыко, яко да причащуся тайныя Твоея 
Божественныя вёчери, окаянный. 


Богородичен: Умилостиви и мне Сущаго от утробы 
Твоея, Владычице, и соблюди мя несквёрна раба Тво- 
его и непорбчна, яко да приём умнаго бисера, освя- 
щуся. 


Песнь 5 


Света подателю и веков Творче, Господи, во свёте Твойх по- 
велёний настави нас; разве бо Тебе иного бога не знаем. 


Якоже предрекл еси, Христе, да будет убо худому 
рабу Твоему, и во мне пребуди, якоже обещался еси: 
се бо Тёло Твоё ям Божественное, и пию Кровь Твою. 


Слове Божий и Боже, угль Тела Твоего да будет 
мне помрачённому в просвещеёние, и очищение осквер- 
нённой души моей Кровь Твоя. 


Богородичен: Марие, Мати Божия, благоухания че- 
стное селёние, Твойми молитвами сосуд мя избранный 
содёлай, яко да освящёний причащуся Сына Твоего. 


Песнь 6 


В бездне греховней валяяся, неизслёдную милосёрдия Твоего 
призываю бёздну: от тли, Боже, мя возведи. 


Ум, душу и сёрдце освяти, Спасе, и тёло моё, и спо- 
доби неосуждённо, Владыко, к страшным Тайнам 
приступити. 


Да бых устранился от страстей, и Твоея благодати 
имёл бы приложёние, живота же утверждение, при- 
чащёнием Святых, Христе, Таин Твойх. 

Богородичен: Божие, Боже, Слово Святое, всего мя 
освяти, ныне приходящаго к Божёственным Твойм 
Тайнам, Святыя Матере Твоея мольбами. 


Кондак, глас 2-й 


Хлеб, Христе, взяти не презри мя, Тело Твоё, и Бо- 
жеёственную Твою ныне Кровь, пречӣстых, Владыко, 
и страшных Твойх Таин причаститися окаяннаго, да 
не будет ми в суд, да будет же ми в живот вёчный и 
безсмёртный. 


Песнь 7 


Тӧлу златому премудрыя дёти не послужиша, и в пламень 
сами поидоша, и боги их обругаша, среди пламене возопиша, и 
ороси я Ангел: услышася ужё уст ваших молитва. 

Источник благих, причащение, Христё, безсмёрт- 
ных Твойх ныне Таинств да будет ми свет, и живот, 
и безстрастие, и к преспеянию же и умножёнию до- 
бродётели Божёственнейшия ходатайственно, едине 
Блаже, яко да славлю Тя. 


Да избавлюся от страстёй, и врагов, и нужды, и 
всякия скорби, трепетом и любовию со благоговени- 
ем, Человеколюбче, приступаяй ныне к Твоим без- 
смертным и Божёственным Тайнам, и пети Тебе спо- 
доби: благословен еси, Господи, Боже отёц наших. 


Богородичен: Спаса Христа рождшая паче ума, Бо- 
гоблагодатная, молю Тя ныне, раб Твой, Чистую 
нечистый: хотящаго мя ныне к пречистым Тайнам 
приступити, очисти всего от сквёрны плоти и духа. 


Песвь 8 


В пещь огненную ко отрокбм еврейским снизшедшаго, и пла- 
мень в рбсу преложшаго Бога, пойте дела яко Господа, и пре- 
возносите во вся вёки. 

Небёсных, и страшных, и святых Твойх, Христё, 
ныне Таин, и Божественныя Твоея и тайныя вёчери 


общника быти и менё сподоби отчаяннаго, Боже Спа- 
се мой. 


Под Твоё прибёг благоутрббие, Блаже, со страхом 
зову Ти: во мне пребуди, Спасе, и аз, якоже рекл еси, 
в Тебе; се бо дерзая на милость Твою, ям Тёло Твоё, 
и пию Кровь Твою. 


Припев: Пресвятая Троице, Боже наш, слава Тебе. 


Троичен: Трепёщу, приёмля огнь, да не опалюся 
яко воск и яко трава; бле страшнаго таинства! дле бла-- 
гоутробия Божия! Како Божеёственнаго Тёла и Кро- 
ве брёние причащаюся, и нетлёнен сотворяюся? 


Песвь 9 


Безначальва Родителя Сын, Бог и Господь, воплбщься от Дё- 
вы нам явйся, омрачённая просветити, собрати расточённая: тем 
всепетую Богорбдицу величаем. 

Христос есть, вкусите и видите: Госпбдь нас ради, 
по нам бо древле бывый, единою Себё принёс, 
яко приношёние Отцу Своему, присно закалается, 
освящаяй причашающияся. = 


Душею и тёлом да освящуся, Владыко, да просве- 
щуся, да спасуся, да буду дом Твой причащеёнием 
священных Таин, живущаго Тя имея в себё со Отцём 
и Духом, Благодётелю Многомилостиве. 


Якоже огнь да будет ми, и яко свет, Тёло Твоё и 
Кровь, Спасе мой. пречестная, опаляя грехбвное веще- 
ство, сжигая же страстей тёрние, и всего мя просве- 
щая, покланятися Божеству Твоему. 


Богородичен: Бог воплотӣся от чистых кровей Тво- 
их; темже всякий род поёт Тя, Владычице, умная же 

мнбжества славят, яко Тобою яве узреша всёми Вла- 
дычествующаго, осуществовавшагося человечеством. 


Достойно есть... Трисвятое. Пресвятая Троице... От- 
че наш... Тропарь дня, или праздника. Если неделя, тро- 
парь воскресный по гласу. Если же нет, настоящие 
тропари, глас 6-й: . 


Помилуй нас, Господи, помилуй нас: всякаго бо от- 
вбта недоумбюще, сию Ти молитву, яко Владыце, 
грешнии приносим: помилуй нас. 


Слава: Господи, помилуй нас, на Тя бо уповахом; 
не прогнбвайся на ны зелб, нижё помянӣ беззаконий 
нёших, но призри и ныне яко благоутрббен, и избё- 
ви ны от враг наших. Ты бо есй Бог наш, и мы лю- 
дие Твой, вси делё руку Твобю, и ймя Твоё призы- 
ваем. 


И ныне: Милосёрдия двёри отвёрзи нам, благосло- 
вённая Богородице, надёющиися на Тя да не погиб- 
нем, но да избавимся Тобою от бед: Ты бо еси спасё- 
ние рода христианскаго. 


Господи, помилуй (40). И поклоны, сколько хочешь. 


И стихи: 


Хотя ясти, человёче, Тёло Владычне, 
Страхом приступи, да не опалӣищися: 

огнь бо есть. 
Божественную же пия Кровь ко общёнию, 
Пёрвее примирися тя опечаливщим. 
Таже дерзёя, таинственное брашно яждь. 


Прежде причастия страшныя жертвы, 


Животворящаго Тёла Владычня, 
Сим помолися образом со трёпетом: 

Молитва Василия Великого, 1-я 


Владыко Господи Иисусе Христе, Боже наш, ис- 
тӧчниче жизни и безсмёртия, всея твари видимыя и 
невидимыя Содётелю, безначальнаго Отца соприсно- 
сущный Сыне и собезначальный, премногия ради бла- 
гости в послёдния дни в плоть оболкийся, и распный- 
ся, и погребыйся за ны неблагодарныя и злонравныя, 
и Твоёю кровию обновӣвый растлевшее грехом есте- 
ство наше, Сам, Безсмёртный Царю, приими и моё 
грёшнаго покаяние, и приклони ухо Твоё мне, и ус- 
лыши глаголы моя. Согреших бо, Господи, согреших 
на нёбо и пред Тобою, и несмь достбин воззрёти на 
высоту славы Твоея: прогнёвах бо Твою благость, 
Твоя заповеди преступив, и не послушав Твоих пове- 
лёний. Но Ты, Господи, незлобив сый, долготерпелив 
же и многомилостив, не предал еси мя погибнути со 
беззаконьми мойми, моего всячески ожидая обращеё- 
ния. Ты бо рекл еси, Человеколюбче, пророком Тво- 
им: яко хотёнием не хощу смерти грешника, но еже 
обратӣтися и живу быти ему. Не хощеши бо, Влады- 
ко, создания Твоею руку погубити, ниже благоволи- 
ши о погибели человёчестей, но хощеши всем спасти- 
ся, и в разум истины приити. Тёмже и аз, аще и не- 
достоин есмь небесё и земли, и сея приврёменныя 
жизни, всего себё повинув греху, и сластём поработив, 
и Твой осквернив Образ; но творёние и создание Твоё 
быв, не отчаяваю своего спасения окаянный, на Твоё 
же безмёрное благоутробие дерзая, прихожду. При- 
ими убо и мене, Человеколюбче Господи, якоже блуд- 
ницу, яко разбойника, яко мытаря и яко блуднаго, и 
возми моё тяжкое бремя грехов, грех взёмляй мира, и 
немощи человёческия исцеляяй, труждающияся и об- 
ременённыя к Себё призываяй и упокоеваяй, не при- 

шёдый призвати праведныя, но грешныя на покаяние. 
И очисти мя от всякия сквёрны плоти и духа, и на- 
учи мя совершати святыню во страсе Твоём: яко да 
чистым свёдением сбвести моея, святынь Твойх часть 
прибмля, соединюся святому Телу Твоему и Крови, и 
имёю Тебё во мне живуща и пребывающа, со Отцем, 
и Святым Твойм Духом. Ей, Господи Иисусе Христе, 
Боже мой, и да не в суд ми будет причастие пречис- 
тых и животворящих Таин Твойх, ниже да немощен 
буду душею же и тёлом, от ёже недостойне тем при- 
чащатися, но даждь ми, даже до конёчнаго моего из- 
дыхания, неосуждённо восприимати часть святынь 
Твойх, в Духа Святаго общёние, в напутие живота 
вечнаго, и во благонриятен отвёт на страшнем суди- 
щи Твоём: яко да и аз всёми избранными Твойми 
общник буду нетлённых Твойх благ, яже уготовал 
есй любящим Тя, Господи, в нихже препрославлен 
еси во вёки. Аминь. 


Молитва святого Иоанна Златоустого, 2-я 


Господи Боже мой, вем, яко несмь достоин, ниже 
доволен, да под кров внидеши храма души моея, за- 
нёже весь пуст и пался есть, и не имаши во мне мё- 
ста достойна еже главу подклонити; но Якоже с вы- 
соты нас ради смирил еси Себё, смирися и ныне сми- 
рению моему; и якоже восприял еси в вертёпе и в яс- 
лех безсловёсных возлещи, сице восприими и в яслех 
безсловёсныя моея души, и во осквернённое моё тёло 
внити. И якоже не неудостбил еси внити, и свечеря- 
ти со грешники в дому Симона прокажённаго, тако 
изволи внити и в дом смирённыя моея души, прока- 
жеённыя и грешныя; и якоже не отринул есй подбб- 
ную мне блудницу и грешную, пришёдшую и прикос- 
‘нувшуюся Тебе, сице умилосёрдися и о мне грёшнем, 

приходящем и прикасающем Ти ся; и якоже не воз- 
гнушался есй сквёрных ея уст и нечистых, целующих 
Тя, нижё мойх возгнушайся сквёрнших оныя уст и 
нечистших, нижё мёрзких мойх и нечистых устён, и 
сквёрнаго и нечистейшаго моего языка. Но да будет 
ми угль пресвятаго Твоего Тёла, и честныя Твоея 
Крове, во освящёние и просвещёние и здравие смирен- 
ней моей души и тёлу, во облегчёние тяжестей мнб- 
гих мойх согрешёний, в соблюдёние от всякаго диа- 
вольскаго действа, во отгнание и возбранбние злаго 
моего и лукаваго обычая, во умерщвлёние страстей, 
в снабдёние заповедей Твойх, в приложёние Божёст- 
венныя Твоея благодати, и Твоего Царствия присвоё- 
ние. Не бо яко презираяй прихожду к Тебе, Христе 
Боже, но яко дерзая на неизречённую Твою благость, 
и да не на мнӧзе удаляяйся общёния Твоегб, от мыс- 
леннаго волка звероуловлён буду. Тёмже молюся Те- 
бё: яко един сый Свят, Владыко, освятӣи мою душу и 
тёло, ум и сёрдце, чревеса и утробы и всего мя обно- 
ви, и вкоренй страх Твой во удесёх мойх, и освяще- 
ние Твоё неотъёмлемо от менё сотвори; и буди ми по- 
мощник и заступник, окормляя в мире живот мой, 
сподобляя мя и одесную Тебе предстояния со святы- 
ми Твойми, молитвами и молёньми Пречистыя Твоея 
Матере, невещёственных Твойх служителей и пречи- 
стых сил, и всёх святых, от вёка Тебё благоугодив- 
ших. Аминь. 


Молитва Симеона Метафраста, 3-я 


Едине чистый и нетлённый Господи, за неизречён- 
ную милость человеколюбия наше все восприёмый 
смешеёние, от чистых и девственных кровёй паче ес- 
тества Рождшия Тя, Духа Божественнаго нашеёстви- 
ем, и благоволёнием Отца присносущнаго, ·Христб 

Иисусе, премудросте Божия, и мире, и сило; Твойм 
восприятием животворящая и спасительная страда- 
ния восприёмый, крест, гвоздия, копиё, смерть, 
умертвӣ моя душетленныя страсти телёсныя. Погре- 
бёнием Твоим адова пленивый царствия, погреби моя 
благими помыслы лукавая совётования, и лукавствия 
духи разори. Триднёвным Твойм и живоносным вос- 
кресёнием падшаго праотца возставивый, возстави мя 
грехом поползшагося, образы мне покаяния предла- 
гая. Преславным Твойм вознесёнием плотское обожи- 
вый восприятие, и сиё десным Отца седёнием почтый, 
сподбби мя причастием святых Твоих Таин десную 
часть спасёемых получити. Снитием Утёшителя Твое- 
го Духа сосуды чёстны свящённыя Твоя ученики со- 
дёлавый, приятелище и менё покажи Тогб пришёст- 
вия. Хотяй паки приити судити вселённей правдою, 
благоволи и мне усрёсти Тя на облацех, Судию и 
Создателя моего, со всёми святыми Твойми: да безко- 
нёчно славословлю и воспеваю Тя, со безначальным 
Твоим Отцём, и Пресвятым и Благим и Животворя- 
щим Твойм Духом, ныне и присно, и во вёки веков. 
Аминь. 


Молитва святого Иоанна Дамаскина, 4-я 


Владыко Господи Иисусе Христе, Боже наш, еди- 
не имёяй власть человёком оставляти грехи, яко благ 
и Человеколюбец прёзри моя вся в ведении и не в вё- 
дении прегрешёния, и сподоби мя неосуждённо при- 
частитися Божеёственных, и преславных, и пречистых, 
и животворящих Твойх Таин, не в тяжесть, ни в му- 
ку, ни в приложение грехов, но во очищёние, и освя- 
щение, и обручёние будущаго живота и царствия, в 
стену и помощь, и в возражёние сопротивных, во ис- 
треблёние многих мойх согрешёний. Ты бо еси Бог 

милости, и щедрот, и человеколюбия, и Тебе славу 
возсылаем, со Отцем, и Святым Духом, ныне и при- 
сно, и во вёки веков. Аминь. 


Молитва святого Василия Великого, 5-я 


Вем, Господи, яко недостойне причащаюся пречи- 
стаго Твоего Тёла и честныя Твоея Крове, и повинен 
есмь, и суд себё ям и пию, не разсуждая Тела и Кро- 
ве Тебё Христа и Бога моего, но на щедроты Твоя 
дерзая прихожду к Тебе рекшему: ядый Мою плоть, 
и пияй Мою кровь, во Мне пребывает, и Аз в нем. 
Умилосердися убо, Господи, и не обличи мя грешна- 
го, но сотвори со мною по милости Твоей; и да будут 
ми святая сия во исцелёние, и очищёние, и просвещеё- 
ние, и сохранёние, и спасение, и во освящёние души 
и тёла; во отгнание всякаго мечтания, и лукаваго дея- 
ния, и действа диавольскаго, мысленне во удесёх мо- 
их действуемаго, в дерзновёние и любовь, яже к Тебе; 
во исправление жития и утверждение, в возращение 
добродётели и совершенства; во исполнение заповедей, 
в Духа Святаго общение, в напутие живота вечнаго, 
во ответ благоприятен на страшнем судищи Твоём: не 
в суд или во осуждение. 


Молитва святого Симеона Нового Богослова, 6-я 


От сквёрных устен, от мерзкаго сердца, от нечиста- 
го языка, от души осквернёны, приими молёние, Хри- 
сте мой, и не прёзри моих ни словёс, ниже образов, 
нижё безстудия. Даждь ми дерзновённо глагблати, 
яже хощу, Христе мой, паче же и научи мя, что ми 
подобает творити и глаголати. Согреших паче блуд- 
ницы, яже уведе, где обитаеши, миро купивши, при- 
иде дёрзостне помазати Твой нозе, Бога моего, Влады- 


ПОСЛЕДОВАНИЕ КО СВЯТОМУ ПРИЧАЩЕНИЮ 105 


ки и Христа моего. Якоже дну не отринул еси при- 
шёдшую от сбрдца, нижб менё возгнушайся, Слове: 
Твой же ми подаждь нозе, и держати и целовати, и 
струями слёзными, яко многоцённым миром, сия дёр- 
зостно помазати. Омый мя слезами мойми, очисти мя 
ими, Слове. Остави и прегрешёния моя, и прощение 
ми подаждь. Вёси зол множество, вёси и струпы моя, 
и Язвы зриши моя; но и вёру вёси, и произволение 
эриши, и воздыхание слышиши. Не таится Тебе, Бо- 
же мой, Творче мой, Избавителю мой, ниже капля, 
слёзная, нижб капли часть нёкая. Несодёланное мое 
видесте очи Твои, в книзе же Твоёй и ещё несодёян- 
ная написана Тебё суть. Виждь смирение мое, виждь 
труд мой елик, и грехи вся остави ми, Боже всячес- 
ких: да чистым сёрдцем, притрёпетною мыслию, и 
душёю сокрушеённою, несквёрных Твойх причащуся 
и пресвятых Таин, имиже оживляется и обожается 
всяк ядый же и пияй чистым сёрдцем; Ты бо рекл 
еси, Владыко мой: всяк ядый Мою Плоть, и пияй Мою 
Кровь, во Мне убо сей пребывает, в нёмже и Аз есмь. 
Истинно слово всяко Владыки и Бога моего: божест- 
венных бо причащаяйся и боготворящих благодатей, 
не убо есмь един, но с Тобою, Христе мой, Свётом три- 
солнечным, просвещающим мир. Да убо не един пре- 
буду кромё Тебе Живодавца, дыхания моего, живота 
моего, радования моегб, спасения миру. Сего ради к 
Тебе приступих, якоже зриши, со слезами, и душёю 
сокрушённою, избавления мойх прегрешений прошу 
прияти ми, и Твойх живодательных и непорочных 
Таинств причаститися неосуждённо, да пребудеши, 
якоже рекл еси, со мною треокаянным: да не кромё 
обрет мя Твоея благодати, прелёстник восхитит мя 
льстивне, и прельстӣв отведёт боготворящих Твойх 
словёс. Сего ради к Тебё припадаю, и тёпле вопию Ти: 

якоже блуднаго приял еси, и блудницу пришедшую, 
тако приими мя блуднаго и сквёрнаго, Щёдре. Душею 
сокрушённою, ныне бо к Тебе приходя, вем, Спасе, 
яко иный, якоже аз, не прегреши Тебё, ниже содёя 
деяния, яже аз содёях. Но сиё паки вем, яко не ве- 
личество прегрешёний, ни грехов множество пре- 
восходит Бога моего многое долготерпёние и чело- 
веколюбие крайнее; но милостию сострастия тёпле 
кающияся, и чистиши, и свётлиши, и света твориши 
причастники, общники Божества Твоего содёловаяй 
независтно, и странное и Ангелом, и человбческим 
мыслем, бесвдуеши им мнӧгажды, якоже другом 
Твоим истинным. Сия дерзостна творят мя, сия вперя- 
ют мя, Христе мой. И дерзая Твоим богатым к нам 
благодеянием, радуяся вкупе и трепёща, огнёви при- 
чащаюся трава сый, и странно чудо, орошаемь 
неопально, якоже убо купина дрёвле неопальне горя- 
щи. Ныне благодарною мыслию, благодарным же 
сердцем, благодарными удесы моими, души и тёла 
моего, покланяюся и величаю, и славословлю Тя, Бо- 
же мой, яко благословенна суща, ныне же и во вёки. 


Молитва святого Иоанна Златоустого, 7-я 


Боже, ослаби, остави, прости ми согрешёния моя, 
елика Ти согреших, аще словом, аще дёлом, аще по- 
мышлёнием, волею илӣ неволею, разумом или нера- 
зумием, вся ми прости яко благ и Человеколюбец, и 
молитвами Пречистыя Твоея Матере, умных Твойх 
служителей и святых сил, и всех святых, от вёка Те- 
бё благоугодивших, неосуждённо благоволӣ прияти 
ми святое и пречистое Твоё Тело и честную Кровь, во 
исцеление души же и тёла, и во очищение лукавых 
моих помышлёний. Яко Твоё есть царство и сила и 

слава, со Отцём и Святым Духом, ныне и присно, и во 
вбёки веков. Аминь. 


Его же, 8-я 


Несмь доволен, Владыко Гӧсподи, да внидеши под 
кров души моея: но понёже хощеши Ты, яко Челове- 
колюбец, жити во мне, дерзая приступаю; повелевае- 
ши, да отвёрзу двёри, яже Ты един создал есй, и Внӣ- 
деши со человеколюбием якоже еси, внидещи и про- 
свещаеши помрачённый мой пбмысл. Вёрую, яко сиё 
сотворйши: не бо блудницу, со слезами пришёдшую 
к Тебё, отгнал еси; ниже мытаря отвёргл еси покаяв- 
шася; ниже разбойника, познавша Царство Твоё, от- 
гнёл еси; нижб гонителя покёявшася оставил еси, еже 
бе; но от покаяния Тебе пришёдшия вся, в лицё Тво- 
ИХ другбв вчинил еси, Един сый благословённый все- 
гда, ныне и в безконёчныя вёки. Аминь. 


Его же, 9-я 


Господи Иисусе Христе, Боже мой, ослаби, остави, 
очисти и прости ми грёшному, и непотребному, и не- 
достойному рабу Твоему прегрешения, и согрешёния, 
и грехопадёния моя, елика Ти от юности моея, даже 
до настоящаго дне и часа согреших: аще в разуме и 
В неразумии, Аще в словесёх или дёлех, или помыш- 
лёниих и мислех, и начинёниих, и всех моих чувст- 
вах. И молитвами безсёменно рождшия Тя, Пречис- 
тыя и Приснодёвы Марии, Матере Твоея, единыя не- 
постыдныя надёжды и предстательства и спасёния 
моегб, сподбби мя неосуждённо причаститися пречи- 
стых, безсмёртных, животворящих и страшных Тво- 
их Таинств, во оставлёние грехов и в жизнь вёчную: 
во освящёние, и просвещёние, крёпость, исцеление, и 
здравие души же и тёла, и в потреблёние и всесовер- 

шённое погублёние лукавых моих помыслов, и по- 
мышлеёний, и предприятий, и нощных мечтаний, тём- 
ных и лукавых духов; яко Твоё есть царство, и сила, 
и слава, и честь, и поклонёние, со Отцем и Святым 
Твоим Духом, ныне и присно, и во вёки веков. Аминь. 


Молитва св. Иоанна Дамаскина, 10-я 


Пред дверьми храма Твоего предстою, и лютых по- 
мышлёний не отступаю; но Ты, Христе Боже, мыта- 
ря оправдивый, и хананёю помиловавый, и разбойни- 
ку рая двёри отвёрзый, отверзи ми утробы человеко- 
любия Твоегб, и приими мя приходяща и прикасаю- 
щася Тебе, яко блудницу, и кровоточивую: ова убо 
края ризы Твоея коснувшися, удобь исцеление при- 
ят, ова же пречистеи Твои нозе удержавши, разрешё- 
ние грехӧв понесё. Аз же, окаянный, все Твоё Тело 
дерзая восприяти, да не опален буду; но приими мя, 
якоже обныя, и просвети моя душёвныя чувства, по- 
паляя моя греховныя вины, молитвами безсёменно 
Рождшия Тя, и небесных сил; яко благословён еси во 
веки веков. Аминь. 


Молитва святого Иоанна Златоустого 


Верую, Господи, и исповёдую, яко Ты еси войстин- 
ну Христос, Сын Бога живаго, пришёдый в мир грёш- 
ныя спасти, от нихже первый есмь аз. Ещё верую, яко 
сие есть самое пречистое Тёло Твоё, и сия есть самая 
честная Кровь Твоя. Молюся убо Тебе: помилуй мя, 
и прости ми прегрешёния моя, вольная и невольная, 
яже словом, яже дёлом, яже вёдением и невёдением, 
и сподоби мя неосуждённо причаститися пречистых 
Твойх Таинств, во оставлёние грехов, и в жизнь вёч- 
ную. Аминь. 

Приходя же причаститься, произноси мысленно 
эти стихи Метафраста: 


Сё приступаю к Божёственному Причащёнию. 
Содётелю, да не опалӣши мя приобщением: 
Огнь бо еси, недостойныя попаляяй. 

Но убо очисти мя от всякия сквёрны. 


Затем: 


Вёчери Твоея тайныя днесь, Сыне Божий, прича- 
стника мя приимӣ; не бо врагом Твоим тайну повём, 
ни лобзания Ти дам, яко Иуда, но яко разбойник ис- 
повёдаю Тя: помянй мя, Господи, во Царствии Твоём. 


И стихи: 


Боготворящую Кровь ужаснися, человёче, зря: 
Огнь бо есть, недостойныя попаляяй. 
Божественное Тёло и обожает мя и питает: 
Обожает дух, ум же питает странно. 


Потом тропари: 


Усладил мя еси любовию, Христе, и изменил мя 
еси Божёственным Твойм рачёнием; но попали огнём 
невещёственным грехи моя, и насытитися еже в Те- 
бё наслаждёния сподоби: да ликуя возвеличаю, Бла- 
же, два пришествия Твоя. 


Во свётлостех Святых Твойх како вниду, недостой- 
ный? А ще бо дерзну совнити в чертог, одёжда мя об- 
личает, яко несть брачна, и связан извёржен буду от 
Ангелов. Очисти, Господи, сквёрну души моея, и спа- 
си мя, яко Человеколюбец. 


Также молитву: 


Владыко Человеколюбче, Господи Иисусе. Христе 
Боже мой, да не в суд ми будут Святая сия, за ёже 

недостойну ми быти: но во очищение и освящение ду- 
ши же и тёла, и во обручёние будущия жизни и цар- 
ствия. Мне же, еже прилеплятися Богу, благо есть, 
полагати во Господе упование спасёния моего. 


И еще: Вечери Твоея тайныя... 


Примечание. Желающий причаститься должен достой- 
но приготовиться к этому Святому Таинству. Приготовление это 
(в церковной практике оно называется говёнием) продолжается 
несколько дней и касается как телесной, так и духовной жиз- 
ни человека. Телу предписывается воздержание, т. е. телесная 
чистота и ограничение в пище (пост). В дни поста исключается 
пища животного происхождения — мясо, молоко, яйца и, при 
строгом посте, рыба. Хлеб, овощи, фрукты употребляются в уме- 
ренном количестве. Ум не должен рассеиваться по мелочам жи- 
тейским и развлекаться. 

В дни говения надлежит посещать богослужение в храме, ес- 
ли позволяют обстоятельства, и более прилежно выполнять до- 
машнее молитвенное правило: кто читает обычно не все утрен- 
ние и вечерние молитвы, пусть читает все полностью, кто не чи- 
тает каноны, пусть в эти дни читает хотя бы по одному канону. 
Накануне причащения надо быть на вечернем богослужении и 
прочитать дома, кроме обычных молитв на сон грядущим, канон 
покаянный, канон Богородице и Ангелу хранителю. Каноны чи- 
тают или один за другим полностью, или соединяя таким обра- 
зом: читается ирмос первой песни покаянного канона («Яко по 
суху...») и тропари, затем тропари первой песни канона Богоро- 
дице («Многими содержимь...»), опуская ирмос «Воду прошед...», 
и тропари канона Ангелу хранителю, тоже без ирмоса «Поим 
Господеви..» Также читают и следующие песни. Тропари перед 
каноном Богородице и Ангелу хранителю, а также стихиры по- 
сле канона Богородице в таком случае опускаются. 

Читается также канон ко причащению и, кто пожелает, — ака- 
фист Иисусу Сладчайшему. После полуночи уже не едят и не 
пьют, ибо принято приступать к Таинству Причащения натощак. 
Утром прочитываются утренние молитвы и все последование ко 
Святому Причащению, кроме канона, прочитанного накануне. 

Перед причащением необходима исповедь — вечером ли, или 
утром, перед Литургией. 


БЛАГОДАРСТВЕННЫЕ МОЛИТВЫ 
ПО СВЯТОМ ПРИЧАЩЕНИИ 


Слава Тебё, Боже. Слава Тебе, Боже. Слава Тебе, 
Боже. 


Благодарственная молитва, 1-я 


Благодарю Тя, Господи Боже мой, яко не отрӣнул 
мя еси грешнаго, но общника мя быти святынь Тво- 
их сподббил еси. Благодарю Тя, яко менё недостбй- 
наго причаститися пречистых Твойх и небёсных Да- 
ров сподобил еси. Но Владыко Человеколюбче, нас 
ради умерый же и воскресый, и даровавый нам 
страшная сия и животворящая Таинства, во благодея- 
ние и освящение душ и телёс наших, даждь быти сим 
и мне во исцелёние души же и тела, во отгнание вся- 
каго сопротивнаго, в просвещение очию сердца моего, 
в мир душевных моих сил, в вёру непостыдну, в лю- 
бовь нелицемерну, во исполнение премудрости, в со- 
блюдёние заповедей Твоих, в приложение Божеёствен- 
ныя Твоея благодати, и Твоего Царствия присвоение: 
да во святыни Твоей теми сохраняемь, Твою благодать 
поминаю всегда, и не ктому себе живу, но Тебе наше- 
му Владыце и благодётелю; и тако сего жития изшёд 
о надежди живота вечнаго, в присносущный достиг- 
ну покой, идёже празднующих глас непрестанный, и 
безконёчная сладость, зрящих Твоего лица доброту 

неизречённую. Ты бо еси истинное желание, и неиз- 
речённое весёлие любящих Тя, Христё Боже наш, и 
Тя поёт вся тварь во вёки. Аминь. 


Молитва 2-я, святого Василия Великого 


Владыко Христе Боже, Царю веков и Содётелю 
всех, благодарю Тя о всех, яже ми еси подал благих, 
и о причащёнии пречистых и животворящих Твойх 
Таинств. Молю убо Тя, Блаже и Человеколюбче: со- 
храни мя под кровом Твоим, и в сёни крилу Твоёю; 
и даруй ми чистою совестию, даже до послёдняго мо- 
его издыхания, достойно причащатися святынь Тво- 
их, во оставлёние грехов и в жизнь вёчную. Ты бо еси 
хлеб животный, источник святыни, Податель благих, 
и Тебё славу возсылаем, со Отцём и Святым Духом, 
ныне и присно, и во вёки веков. Аминь. 


Молитва 3-я, Симеона Метафраста 


Давый пищу мне плоть Твою вблею, огнь сый и 
опаляяй недостойныя, да не опалиши мене, Содётелю 
мой; паче же пройди во уды моя, во вся составы, во 
утробу, в сердце. Попали тёрние всех мойх прегрепиё- 
ний. Душу очисти, освяти помышлёния. Составы 
утверди с костьми вкупе. Чувств просветӣ простую 
пятерицу. Всего мя спригвозди страху Твоему. При- 
сно покрый, соблюди же, и сохрани мя от всякаго дё- 
ла и слова душетлённаго. Очисти, и омый, и украси 
мя, удобрӣ, вразуми, и просвети мя. Покажи мя Твоё 
селение едӣнаго Духа, и не ктому селёние греха. Да 
яко Твоего дому, входом причащеёния, яко огня менё 
бежит всяк злодей, всяка страсть. Молитвенники Те- 
бе приношу вся святыя, чиноначалия же безплотных, 
Предтёчу Твоего, премудрыя апостолы, к сим же 

Твою несквёрную чистую Матерь, ихже мольбы, Бла- 
гоутробне, приими, Христё мой, и сыном свёта содё- 
лай Твоего служителя. Ты бо еси освящёние и еди- 
ный наших, Блаже, душ и свётлость; и Тебё лепопо- 
добно, яко Богу и Владыце, славу вси возсылаем на 
всяк день. 


Молитва 4-я 


Тёло Твоё святое, Господи Иисусе Христе Боже 
наш, да будет ми в живот вёчный, и Кровь Твоя че- 
стная во оставлёние грехов: буди же ми благодарёние 
сие в радость, здравие и весёлие; в страшное же и вто- 
рое пришествие Твоё сподоби мя грёшнаго стати одес- 
ную славы Твоея, молитвами Пречистыя Твоея Мате- 
ре, и всех святых. 


Молитва 5-я, ко Пресвятой Богородице 


Пресвятая Владычице Богородице, свёте помрачен- 
ныя моея души, надёждо, покрове, прибёжище, уте- 
п6ние, радование мое, благодарю Тя яко сподобила 
мя еси, недостойнаго, причастника быти пречистаго 
Тела и честныя Крӧве Сына Твоего. Но рождшая 
истинный Свет, просвети моя умныя очи сёрдца; Яже 
источник безсмёртия рождшая, оживотворй мя 
умерщвленнаго грехом; Яже милостиваго Бога любо- 
благоутробная Мати, помилуй мя, и даждь ми умиле- 
ние, и сокрушёние в сёрдце моём, и смирёние в мыс- 
лех моих, и воззвание в пленёниих помышлёний мойх;: 
и сподоби мя, до послёдняго издыхания, неосужден- 
но приимати пречистых Таин освящение, во исцелё- 
ние души же и тёла. И подаждь ми слезы покаяния 
и исповёдания, во еже пёти и славити Тя во вся дни 
живота моего, яко благословенна и препрославленна 
еси во вёки. Аминь. 


114 БЛАГОДАРСТВЕННЫЕ МОЛИТВЫ 


Ныне отпущаеши раба Твоего, Владыко, по глаго- 
лу Твоему с миром: яко видеста очи мой спасёние 
Твоё, еже еси уготдвал пред лицём всех людей, свет 
во откровёние языков и славу людей Твоих Израиля. 


Трисвятое. Пресвятая Троице... Отче наш... 


Тропарь святому Иоанну Златоустому, глас 8-й 


Уст твоих, якоже свётлость огня, возсиявши бла- 
годать, вселенную просвети; не сребролюбия мирови 
сокровища сниска, высоту нам смиренномудрия по- 
каза, но твойми словесы наказуя, отче Иоанне Злато- 
усте, моли Слбва Христа Бога спастися душам нашим. 


Кондак, глас 6-й 


Слава: От небёс приял еси Божёственную благо- 
дать, и твоими устнами вся учиши покланятися в 
Трбице Единому Богу, Иоанне Златоусте всеблажён- 
не, преподббне, достойно хвалим тя: еси бо наставник, 
яко божёственная являя. 


И ныне: Предстательство христиан непостыдное, 
ходатайство ко Творцу непреложное, не прёзри грёш- 
ных молений гласы, но предвари, яко Благая, на по- 
мощь нас, вёрно зовущих Ти: ускори на молитву, и 
потщися на умолёние, предстательствующи присно, 
Богородице, чтущих ТЯя. 


Если совершалась литургия святого Василия Вели- 
кого, читай тропарь Василию Великому, глас 1-й: 


Во всю землю изыде вещание твоё, яко приёмшую 
слово твоё, имже боголепно научил еси, естество су- 
щих уяснил еси, человёческия обычаи украсил еси, 
царское священие, отче преподббне, моли Христа Бо- 
га, спастися душам нашим. 

Кондак, глас 4-й 


Слава: Явился еси основание непоколебимое цёрк- 
ве, подая всем некрадомое господство человёком, за- 
печатлёя твоими велёньми, небоявлённе Василие пре- 
подобне. 


И ныне: Предстательство христиан... 


Если совершалась литургия Преждеосвященных Да- 
ров, читай тропарь святому Григорию Двоеслову, 
глас 4-й: 

Иже от Бога свыше Божественную благодать вос- 
приём, славне Григорие, и Того силою укрепляемь, 
евангельски шёствовати изволил еси, отонудуже у 
Христа возмездие трудов приял еси, всеблажеённе: 
Егоже моли, да спасет души наша. 


Кондак, глас 3-й 


Слава: Подобоначальник показался еси Начальни- 
ка пастырем Христа, иноков чреды, отче Григорие, ко 
ограде небёсней наставляя, и оттуду научил еси ста- 
до Христово заповедем Его: ныне же с ними радуеши- 
ся, и ликуеши в небесных кровех. 


И ныне: Предстательство христиан... 


Господи, помилуй (12 раз). Слава, и ныне. Честней- 
шую Херувим... 


После причащения да пребывает каждый в чистоте, 
воздержании и немногословии, чтобы достойно сотра- 
нить в себе Христа принятого. 


м2 > 
—-5 5 6 


> 


ВО СВЯТУЮ И ВЕЛИКУЮ 
НЕДЕЛЮ ПАСХИ 


Стихира в начале утрени, глас 6-й 


Воскресёние Твоё, Христё Спасе, Ангели поют на 
небесёх, и нас на земли сподоби чистым сёрдцем Те- 
бе славити. 


"Тропарь, глас 5-й 


Христос воскрёсе из мёртвых, смёртию смерть по- 
прав, и сущим во гробёх живот даровав. 


Канон, глас 1-й 


Песнь 1 


Воскресения день, просветимся людие. Пасха, Господня Пас- 
ха: от смерти бо к жизни, и от земли к небеси, Христос Бог нас 
преведё, победную поющыя. 


Припев: Христос воскресе из мертвых. 


Очистим чувствия, и узрим неприступным светом 
воскресения, Христа блистающася, и радуйтеся реку - 
ща, ясно да услышим, победную поюще. 


Небеса убо достойно да веселятся, земля же да ра- 
дуется, да празднует же мир, видимый же весь и не- 
видимый, Христос бо воста, веселие вечное. 

Богородичны* 


Припев: Слава: И ныне: или Пресвятая Богороди- 
це, спаси нас. 


Слава: Умерщвления предел сломила еси, вечную 
жизнь рождшая Христа, из гроба возсиявшаго днесь, 
Дево Всенепорочная, и мир просветившаго. 


И ныне: Воскресшаго видевши Сына Твоего и Бо- 
га, радуйся со Апостолы Богоблагодатная чистая, и 
еже радуйся первее, яко всех радости вина восприя- 
ла еси, Богомати Всенепорочная. 


Песнь 3 


Приидите, пиво пием новое, не от камене неплодна чудодё- 
емое, но нетления источник из гроба одождивша Христа, в Нем- 
же утверждаемся. 

Ныне вся исполнишася света, небо же и земля и 
преисподняя: да празднует убо вся тварь востание 
Христово, в немже утверждается. 


Вчера спогребохся Тебе, Христё, совостаю днесь 
воскресшу Тебе, сраспинахся Тебе вчера: Сам мя 
спрослави, Спасе, во Царствии Твоем. 


Слава: На нетленную жизнь прихожду днесь, бла- 
гостию Рождшагося из Тебе, Чистая, и всем концем 
свет облиставшаго. 


И ныне: Бога, Егоже родила еси плотию, из мерт- 
вых, якоже рече, воставша видевши, Чистая, ликуй, 
и Сего яко Бога, Пречистая, возвеличай. 


Ипакой, глас 4-й 


Предварившыя утро яже о Марии, и обретшыя ка- 
мень отвалён от гроба, слышаху от Ангела: во свете 


* Поемыя со второго дня Пасхи и до отдания. 

присносущнем Сущаго с мертвыми что ищете яко че- 
ловека; видите гробныя пелены, тецыте, и миру про- 
поведите, яко воста Господь, умертвивый смерть, яко 
есть Сын Бога, спасающаго род человеческий. 


Песнь 4 


На божественней стражи Богоглаголивый Аввакум да станет 
с нами, и покажет светоносна Ангела, ясно глаголюща: днесь 
спасение миру, яко воскрёсе Христос, яко всесилен, 


Мужеский убо пол, яко развёрзый девственную 
утробу, явися Христос, яко человек же, агнец наре- 
чеся, непорочен же, яко невкусен сквёрны, наша Пас- 
ха, и яко Бог истинен, совершен речеся. 


Яко единолетный агнец, благословенный нам венец 
Христос, волею за всех заклан бысть: Пасха чисти- 
тельная, и паки из гроба красное, правды нам возсия 
Солнце. 


Богоотец убо Давид пред сённым ковчегом скака- 
ше играя, людие же Божии святии, образов сбытие 
зряще, веселимся Божественне, яко воскрбсе Христос, 
яко всесилен. 


Слава: Создавый Адама, Твоего праотца, Чистая, 
зиждется от Тебе, и смертное жилище разори Своею 
смертию днесь, и озари вся Божественными блистань- 
ми воскресения. 


И ныне: Егоже родила еси Христа, прекрасно из 
мертвых возсиявша, Чистая, зрящи, добрая и непороч- 
ная в женах и красная, днесь во спасение всех, со 
Апостолы радующися Того прославляй. 


Песвь 5 


Утренюем утреннюю глубоку, и вместо мира песнь принесем 
Владыце, и Христа узрим правды Солнце, всем жизнь возсияюща. 

Безмерное Твое благоутробие адовыми узами со- 
держимии зряще, к свету идяху, Христе, веселыми 
ногами, Пасху хваляще вечную. 


Приступим, свещенбснии, исходящу Христу из 
гроба яко жениху, и спразднуим любопразднственны- 
ми чинми Пасху Божию спасительную. 


Слава: Просвещается Божественными лучами и 
живоносными воскресения Сына Твоего, Богомати 
Пречистая, и радости исполняется благочестивых со- 
брание. 


И ныне: Не разверзл еси врата девства в воплоще- 
нии, гроба не разрушил еси печатей Царю создания, 
отнюдуже воскресшаго Тя зрящи, Мати радовашеся. 


Песнь 6 


Снизшел еси в преисподняя земли, и сокрушил еси верей веч- 
ныя, содержащыя связанныя, Христе, и тридневен, яко от кита 
Иона, воскресл еси от гроба. 


Сохранив цёла знамения, Христе, воскресл еси от 
гроба, ключи Девы невредивый в рождестве Твоем, и 
отверзл еси нам райския двери. 


Спасе мой, живое же и нежёртвенное заколёние, 
яко Бог Сам Себе волею привед Отцу, совоскресил еси 
всероднаго Адама, воскрес от гроба. 


Слава: Возведёся древле держимое смертию и тле- 
нием, воплотившимся от Твоего пречистаго чрева, к 
нетленней и присносущней жизни, Богородице Дево. 


И ныне: Сниде в преисподняя земли, в ложесна 
Твоя, Чистая, сшедый и вселивыйся, и воплотивый- 
ся паче ума, и воздвиже с Собою Адама, воскрес от 
гроба. 

Кондак, глас 8-й 


Аще и во гроб снизшел еси, Безсмертне, но адову 
разрушил еси силу, и воскресл еси, яко Победитель, 
Христе Боже, женам мироносицам вещавый: радуй- 
теся! и Твоим апостолом мир даруяй, падшим пода- 
яй воскресение. 


\ 


Икос 


Еже прежде солнца Солнце зашедшее иногда во 
гробе, предвариша ко утру, ищущыя яко дне миро- 
носицы девы, и друга ко друзёй вопияху: о другини, 
приидите, вонями помажем Тело живоносное и погре- 
бённое, плоть Воскресившаго падшаго Адама, лежа- 
щую во гробе. Идем, потщимся якоже волсви, и по- 
клонимся, и принесем мира, яко дары, не в пеленах, 
но в плащанице обвитому, и плачим, и возопиим: 
о Владыко, востани! падшым подаяй воскресение. 


Воскресение Христово видевше, поклонӣмся Свя- 
тому Господу Иисусу, единому безгрешному, Кресту 
Твоему покланяемся, Христе, и святое воскресение 
Твое поем и славим: Ты бо еси Бог наш, разве Тебе 
иного не знаем, имя Твое именуем. Приидите, вси вер- 
нии, поклонимся святому Христову воскресению: се 
бо прийде Крестом радость всему миру; всегда благо- 
словяще Господа, поём воскресение Его, распятие бо 
претерпёв, смертию смерть разруши. (Трижды) 


Воскрес Иисус от гроба, якоже проречё, даде нам 
живот вечный и велию милость. (Трижды) 
Песвь 7 


Отроки от пещи избавивый, быв человек, страждет яко смер- 
тен, и страстию смертное, в нетления облачит благолепие, един 
благословён отцев Бог, и препрославлен. 

Жены с миры Богомудрыя в след Тебе течаху: Его- 
же яко мёртва со слезами искаху, поклонишася ра- 
дующыяся живому Богу, и Пасху тайную Твоим, 
Христе, учеником благовестиша. 


Смерти празднуем умерщвление, адово разрушение, 
иного жития вечнаго начало, и играюще поем винов- 
наго, единаго благословеннаго отцев Бога, и препро- 
славленнаго. 


Яко воистину священная и всепразднственная, сия 
спасительная нощь, и светозарная, светоноснаго дне 
востания сущи провозвестница, в нейже безлетный 
Свет из гроба, плотски всем возсия. 


Слава: Умертвив Сын Твой смерть, Всенепорочная, 
днесь, всем смертным пребывающий живот во веки ве- 
ков дарова, един благословенный отцев Бог и препро- 
славленный. 


И ныне: Всем царствуяй созданием, быв человек, 
вселися в Твою, Богоблагодатная, утробу, и распятие 
претерпев и смерть, воскресе Боголепно, совозставив 
нас, яко всесилен. 


Песнь 8 


Сей нареченный и святый день, един суббот царь и господь, 
праздников праздник и торжество есть торжеств, в бньже бла- 
гословим Христа во веки. 


Приидите новаго винограда рождения, Божествен- 
наго веселия; в нарочитом дне воскресения, Царствия 
Христова приобщимся, поюще Его яко Бога во веки. 


Возведи окрест очи твои, Сионе, и виждь, се бо при- 
идоша к тебе яко Богосветлая светила, от запада, и се- 
вера, и моря, и востока чада твоя, в тебе благословя- 
щая Христа во веки. 

Троичен: Пресвятая Троице, Боже наш, слава Тебе. 


Отче Вседержителю, и Слове, и Душе, треми соеди- 
няемое во ипостасех естество, Пресущественне и Пре- 
божественне, в Тя крестихомся, и Тя благословим во 
вся веки. 


Слава: Прииде Тобою в мир Господь, Дево Богоро- 
дице, и чрево адово расторг, смертным нам воскресе- 
ние дарова. Темже благословим Его во веки. 


И ныне: Всю низложив смерти державу Сын Твой, 
Дево, Своим воскресением, яко Бог крепкий совозне- 
се нас и обожи. Темже воспеваем Его во веки. 


Песнь 9 


Припев: Величит душа моя воскресшаго триднев- 
но от гроба, Христа жизнодавца. 
Светися, светися, новый Иерусалиме: слава бо Господня на те- 


бе возсия, ликуй ныне и веселися, Сионе: Ты же Чистая красуй- 
ся, Богородице, о востании рождества Твоего. 


Припев: Христос новая Пасха, жертва живая, 
Агнец Божий, вземляй грехи мира. 


О, Божественнаго! о, любезнаго! о, сладчайшаго 
Твоего гласа! С нами бо неложно обещался еси быти, 
до скончания века, Христе: Егоже вернии, утвержде- 
ние надежды имуще, радуемся. 


Припев: Ангел вопияше Благодатней: Чистая Де- 
во, радуйся! и паки реку: радуйся! Твой Сын воскре- 
се тридневен от гроба, и мертвыя воздвигнувый: лю- 
дие, веселитеся! 


О, Пасха велия, и священнейшая Христе! о, мудро- 
сте, и Слове Божий, и сило! Подавай нам истее Тебе 
причащатися, в невечёрнем дни царствия Твоего. 


ПАСХАЛЬНЫЙ КАНОН 123 


Слава: Согласно, Дево, Тебе блажим вернии: радуй- 
ся, двере Господня, радуйся, граде одушевленный: ра- 
дуйся, Еяже ради нам ныне возсия свет из Тебе Рож- 
деннаго из мертвых воскресения. 


И ныне: Веселися и радуйся Божественная двере 
Света: зашедый бо Иисус во гроб возсия, просияв 
солнца светлее, и верныя вся озарив, Богорадованная 
Владычице. 


Ексапостиларий самогласен 


Плотию уснув яко мертв, Царю и Господи, тридне- 
вен воскресл еси, Адама воздвӣг от тли и упразднив 
смерть: Пасха нетления, мира спасение. (Трижды) 


Стихиры Пасхи, глас 5-й 


Стил: Да воскреснет Бог, и расточатся врази Его. 


Пасха священная нам днесь показася: Пасха нова, 
святая, Пасха таинственная, Пасха всечестная, Пасха 
Христос Избавитель: Пасха непорочная, Пасха вели- 
кая, Пасха верных, Пасха двери райския нам отвер- 
зающая: Пасха всех освящающая верных. 


Стих: Яко исчезает дым, да исчезнут. 


Приидите от видения, жены благовестницы, и Сио- 
ну рцыте: приими от нас радости благовещения вос- 
кресения Христова: красуйся, ликуй и радуйся, Иеру- 
салиме, Царя Христа узрев из гроба, яко жениха про- 
исходяща. 

Стих: Тако да погибнут грешницы от лица Бо- 
жия, а праведницы да возвеселятся. 

Мироносицы жены, утру глубоку представшя гро- 
бу Жизнодавца, обретоша Ангела на камени седяща, 
и той, провещав им, сӣце глаголаше: что ищите Жи- 

ваго с мертвыми? что плачете Нетленнаго во тли? шед- 
шя проповёдите учеником Его. 


Стил: Сей день, егоже сотвори Господь, возраду- 
емся и возвеселимся в онь. 


Пасха красная, Пасха, Господня Пасха! Пасха все- 
честная нам возсия! Пасха! радостию друг друга объи- 
мем! О, Пасха! избавление скорби, ибо из гроба днесь 
яко от чертога возсияв Христос, жены радости испол- 
ни, глаголя: проповедите А постолом. 


Слава Отцу и Сыну и Святому Духу, и ныне и 
присно и во веки веков. Аминь. 


Воскресения день, и просветимся торжеством, и 
друг друга объимем, рцем: братие! и ненавидящым нас 
простим вся воскресением и тако возопийм: Христос 
воскресе из мертвых, смертию смерть поправ и сущым 
во гробех живот даровав. 


ЧАСЫ СВЯТОЙ ПАСХИ* 


Аще иерей: Благословен Бог наш... 

Мирский же глаголет: Молитвами святых отец на- 
ших, Господи Иисусе Христе, Боже наш, помилуй 
нас. Аминь. 


Христос воскрёсе из мёртвых, смёртию смерть по- 
прав, и сущим во гробёх живот даровав. (Трижды) 


Таже глаголем (трижды) 


Воскресение Христово видевше... (см. стр. 120) 


Ипакои (единожды) 


Предварившыя утро яже о Марии, и обретшыя ка- 
мень отвалён от гроба, слышаху от Ангела: во свете 
присносущнем Сущаго с мертвыми что ищете яко че- 
ловека? видите гробныя пелены, тецыте, и миру про- 
поведите, яко воста Господь, умертвивый смерть, яко 
есть Сын Бога, спасающаго род человеческий. 


Кондак (единожды) 
А ще и во гроб снизшел еси, Безсмертне, но адову 


разрушил еси силу, и воскресл еси, яко Победитель, 


* Это последование бывает во всю Светлую седмицу вместо 
повечерия и полунощницы, а также вместо утренних и вечерних 
МОЛИТВ. 

Христе Боже, женам мироносицам вещавый: радуй- 
теся! и Твоим апостолом мир даруяй, падшим пода- 
яй воскресение. 


И сей тропарь (единожды) 


Во гробе плотски, во аде же с душею, яко Бог, в 
раи же с разбойником, и на престоле был еси, Хри- 
сте, со Отцем и Духом, вся исполняяй, неописанный. 


Слава: Яко живоносец, яко рая краснейший, воис- 
тину и чертога всякаго царскаго показася светлейший, 
Христе, гроб Твой, источник нашего воскресения. 


И ныне: Вышняго освященное Божественное селе- 
ние, радуйся: Тобою бо дадёся радость, Богородице, 
зовущым: благословенна Ты в женах еси, Всенепороч- 
ная Владычице. 


Господи, помилуй (40 раз). Слава, и ныне. Честней- 
шую Херувим... Именем Господним благослови, отче. 


Иерей: Молитвами святых отец наших... 
И глаголем трижды тропарь 


Христос воскресе... Слава, и ныне. Господи, поми- 
луй (трижды), Благослови. И отпуст от иерея. Мир- 
ский же глаголет: 


Господи Иисусе Христе, Сыне Божий, молитв ра- 
ди Пречистыя Твоея Матере, преподобных и богонос- 
ных отёц наших и всех святых помилуй нас. Аминь. 


ПРАВИЛО ОТ ОСКВЕРНЕНИЯ 


Внегда случится кому искуситися во сне по дейст- 
ву диаволю, востав от одра, творит поклоны, глаголя: 


Боже, милостив буди мне грешному. 


Таже начало обычное по: Отче наш... Господи, по- 
милуй (12 раз). Слава, и ныне. Приидите, поклоним- 
ся... (трижды). Помилуй мя, Боже... (стр. 6). 


И тропари сия, глас 7-й 


Пастырю добрый, душу Твою положивый о нас, 
сведый сокровенная, содеянная мною, Едине Блаже, 
упаси мя разумом заблуждшаго, и исхити мя от вол- 
ка, Агнче Божий, и помилуй мя. 


Отягчен сном уныния, помрачаюся прелестию гре- 
ховною: но даруй ми утро покаяния, просвещая очи 
мысленныя, Христе Боже, просвещение души моея, и 
спаси мя. 


Мглою греховною и сластьми житейскими сплета- 
ем ум окаянныя души моея, страсти различныя раж- 
дает, и в помысл умиления не приходит. Но ущедри, 
Спасе, смирение мое, и даждь ми помысл умиления, 
да и аз спасаем прежде конца воззову благоутробию 
Твоему: Господи Христе Спасе мой, отчаяннаго спа- 
си мя и недостойнаго. 

Яко впадый в разбойники, и уязвен, тако и аз впа- 
дох во многия грехи, и уязвена ми есть душа. К ко- 
му прибегну повинный аз: токмо к Тебе, милосердо- 
му душ Врачу: излей на мя, Боже, великую Твою ми- 
лостьЬ. 


Слава: Яко блудный сын приидох и аз, Щедре: при- 
ими мя, Отче, возвращающася, яко единаго ` от наем- 
ник Твоих, Боже, и помилуй мя. 


И ныне: Богородичен 


Избави, Богородице, от обдержащих нас грехов: яко 
иного упования вернии не имамы, разве Тебе, и от Те- 
бе рождшагося Господа. 


Таже: Господи, помилуй (40). И поклонов 8, с мо- 
литвою: Боже, милостив ми буди, и прости мя блуд- 
наго за имя Твое Святое. 


Затем молитва 1-я, святого Василия Великого 


Паки запят бых окаянный умом и лукавым обы- 
чаем, работая греху. Паки князь тьмы и страстных 
сладостей родитель, пленена мя сотвори, и якоже ра- 
ба смиреннаго, того хотением, и желанием плотским 
работати принуждает мя. И что сотворю, Господи мой, 
и Избавителю, и Заступниче, уповающим на Тя, аще 
не к Тебе паки возвращуся и постеню, и милости ис- 
прошу о содеянных мною; но боюся и трепещу, да не 
како всегда исповедаяся, и отступити злых обещавая- 
ся, и на кийждо час согрешая: и не воздав молитвы 
моея Тебе Богу моему, долготерпение Твое воздвиг- 
ну к негодованию. И кто стерпит гнева Твоего, Гос- 
поди; ведый убо множество щедрот Твоих, и пучину 
человеколюбия Твоего, паки возверзаю себе на ми- 
лость Твою, и взываю Ти: еже согреших, прости. По- 
милуй мя падшаго, даждь ми руку помощи, в тине 

сластей погруженному. Не остави, Господи, создание 
Твое растлитися беззаконьми моими и грехи моими: 
но обычным Твоим милосердием и благостию при- 
нуждаем, избави от кала и скверны телесныя и стра- 
стных помышлений, оскверняющих всегда душу мою 
окаянную: се бо, Господи, якоже зриши, несть в ней 
места чиста, но вся проказися, и все тело объят язва. 
Сам убо, Человеколюбче, врачу душ и телес и мило- 
сти источниче, очисти ту слез моих течением, сих из- 
ливая на мя обильно: излей на мя человеколюбие 
Твое, и даждь ми исцеление и очищение, и исцели со- 
крушение мое, и не отврати лица Твоего от мене, да 
не якоже вещь, пояст мя отчаяния огнь: но якоже 
рекл еси, неложный Боже, яко велия радость бывает 
на небеси о едином грешнице кающемся, сие сотвори 
и на мне грешнем, и не затвори ушию благоутробия 
Твоего, в молитве покаяния моего; но отверзи их, и 
яко кадило исправи ту пред Тобою: веси бо немощь 
естества Создателю, и удобь поползновение юности, и 
тяжесть тела, и презираеши грехи, и покаяние прием- 
леши призывающих Тя истиною. Яко благословися и 
прославися пречестное и великолепое имя Твое, От- 
ца и Сына и Святаго Духа, ныне и присно и во веки 
веков. Аминь. 


Молитва 2-я, того же святого Василия 


Многомилостиве, нетленне, нескверне, безгрешне 
Господи, очисти мя, непотребнаго раба Твоего, от вся- 
кия скверны плотския и душевныя, и от невнимания 
и уныния моего прибывшую ми нечистоту, со инеми 
всеми беззаконии моими, и яви мя нескверна, Влады- 
ко, за благость Христа Твоего, и освяти мя нашестви- 
ем Пресвятаго Твоего Духа: яко да возбнув от мглы 
нечистых привидений диавольских, и всякия сквер- 

ны, сподоблюся чистою совестию отверсти скверная 
моя и нечистая уста, и воспевати всесвятое имя Твое, 
Отца и Сына и Святаго Духа, ныне и присно и во ве- 
ки веков. Аминь. 


Молитва 3-я 


Господи Боже наш, еже согрещих... (стр. 25) 


Молитва 4-я 


Господи, не лиши мене небесных Твоих благ... 
(стр. 26) 


Молитва 5-я, ко Пресвятой Богородице 


Пресвятая Владычице моя Богородице... (стр. 13) 


Таже: Честнейшую Херувим... Слава, и ныне. Гос- 
поди, помилуй (трижды). Господи, благослови. И от- 
пуст: 

Господи Иисусе Христе, Боже наш, молитв ради 
Пречистыя Твоея Матере и всех святых, спаси мя 
грешнаго. 


Молитва от осквернения 


Господи Боже наш, Едине Благий и Человеколюб- 
че, Едине Святый и на святых почиваяй, Иже верхов- 
ному Твоему апостолу Петру явивый видением, ни- 
чтоже скверно, или нечисто мнети, от Тебе сотворен- 
ных на пищу и в наслаждение человеком, и сосудом 
Твоим избранным, апостолом Павлом вся чиста чис- 
тым заповедавый: Ты Сам Владыко Пресвятый при- 
зыванием страшнаго и пречистаго Твоего имене, и 
знамением Честнаго и Животворящаго Креста, благо- 
слови и очисти мя, раба Твоего (имя), осквернивша- 
гося от всякаго неприязненнаго духа, от всякаго меч- 

тания и гада ядовитаго, от всякаго беззакония и от 
всякия лести, от всякаго потвора и от всякия суеты, 
и от всякаго недуга, и всякия язи, и от всякаго про- 
тивнаго злодейства диаволя. И ныне недостойнаго ме- 
не раба Твоего сподоби по Твоему милосердию слу- 
жити пречистым Твоим Тайнам. И прежде очисти ми 
душу и тело от всякйя скверны, и остави всякое пре- 
грешение, вольное и невольное, еже согреших во вся 
дни живота моего, делом, словом и помышлением, во 
дни и в нощи, и до нынешняго часа. И даждь ми, Гос- 
поди, служение сие страшное небесных Чинов, и при- 
частие пречистых Твоих Таин, не в суд, ни во осуж- 
дение, но в прощение грехов, и в Духа Святаго при- 
шествие, и живот присносущныя радости, егоже уго- 
товал еси истинным Твоим служебником. Сохрани мя, 
Владыко Всесильне, от всякаго греха и злобы, соблю- 
ди нескверна и непорочна от всякия проказы против- 
наго диавола: и даждь ми, Господи, служити Тебе в 
преподобии и правде до последняго дне и часа и скон- 
чания моего: Ты бо еси благословляяй и освящаяй 
всяческая, Христе Боже наш, и Тебе славу возсыла- 
ем со Безначальным Твоим Отцем и со Пресвятым и 
Благим и Животворящим Твоим Духом, ныне и при- 
сно и во веки веков. Аминь. 


БОГОРОДИЧНОЕ ПРАВИЛО 


Ежедневно читается 150 раз:* Богородице Дево, ра- 
дуйся, Благодатная Марие, Господь ‘с Тобою; благо- 
словена Ты в женах и благословен плод чрева Твое- 
го, яко Спаса родила еси душ наших. 


После каждого десятка читается по одному разу: 
Отче наш, Иже еси на небесех! Да святится имя Твое, 
да приидет Царствие Твое, да будет воля Твоя, яко на 
небеси и на земли. Хлеб наш насущный даждь нам 
днесь; и остави нам долги наша, якоже и мы остав- 
ляем должником нашим; и не введи нас во искуше- 
ние, но избави нас от лукаваго. 


Милосердия двери отверзи нам, благословенная Бо- 
городице, надеющиися на Тя да не погибнем, но да 
избавимся Тобою от бед: Ты бо еси спасение рода хри- 
стианскаго. 


Первый десяток** Вспоминаем Рождество Пресвя- 
той Богородицы. Молимся о матерят, отцат и детях. 


* Если по непривычке трудно будет одолевать ежедневно 
150 раз, следует читать поначалу 50 раз. 

** Ниже приводится схема, в которую вкладывал свои мо- 
литвы Приснодеве Марии владыка Серафим (Звездинский). Ис- 
полняя Богородичное правило, он молился за весь мир и охва- 
тывал этим правилом всю жизнь Царицы Небесной. После каж- 
дого десятка читаются дополнительные молитвы, например те, 
которые указаны далее. 

О, Пресвятая Владычице Богородице, спаси и со- 
храни рабов Твоих (имена родителей и сродников), а 
умерших со святыми упокой в вечной славе Твоей. 


Второй десяток. Вспоминаем Введение во храм Пре- 
святой Девы Богородицы. Молимся о заблудших и от- 
павших от Церкви. 


О, Пресвятая Владычице Богородице, спаси и со- 
храни и соедини (или присоедини) к святой Право- 
славной Церкви заблудших и отпавших рабов Твоих 
(имена). 


Третий десяток. Вспоминаем Благовещение Пресвя- 
той Богородицы. Молимся об утолении скорбей и уте- 
щении скорбящих. 


О, Пресвятая Владычице Богородице, утоли наши 
скорби и пошли утешение скорбящим и болящим ра- 
бам Твоим (имена). 


Четвертый десяток. Вспоминаем встречу Пресвя- 
той Богородицы с праведной Елизаветою. Молимся о 
соединении разлученных, у кого близкие или дети в раз- 
луке или пропали без вести. 


О, Пресвятая Владычице Богородице, соедини в 
разлуке находящихся рабов Твоих (имена). 


Пятый десяток. Вспоминаем Рождество Христово, 
молимся о возрождении душ, о новой жизни во Христе. 


О, Пресвятая Владычице Богородице, даруй мне, во 
Христа крестившемуся, во Христа облещися. 


Шестой десяток. Вспоминаем Сретение Господне, и 
прореченное св. Симеоном слово: «И Тебе Самой оружие 
пройдет душу». Молимся, чтобы Матерь Божия встре- 
тила душу в час кончины и сподобила при последнем 

издыхании причаститься Святых Таин и провела бы 
душу через страшные мытарства. 


О, Пресвятая Владычице Богородице, сподоби ме- 
ня при последнем издыхании причаститься Святых 
Таин Христовых и Сама проведи душу чрез страш- 
ные мытарства. 


Седьмой десяток. Вспоминаем бегство в Египет Бо- 
жией Матери с Богомладенцем, молимся, чтобы Ца- 
рица Небесная помогла бы избежать искушений в этой 
жизни и избавила бы от напастей. 


О, Пресвятая Владычице Богородице, не введи ме- 
ня во искушение в сей жизни и избави меня от вся- 
ких напастей. 


Восьмой десяток. Вспоминаем исчезновение двенад- 
цатилетнего отрока Иисуса в Иерусалиме и скорбь Бо- 
жией Матери по поводу этого. Молимся, испрашивая 
у Богоматери постоянную Иисусову молитву. 


О, Пресвятая Владычице Богородице, Пречистая 
Дево Марие, даруй мне непрестанную молитву Иису- 
сову. 


Девятый десяток. Вспоминаем чудо в Кане Галилей- 
ской, когда Господь претворил воду в вино по слову Бо- 
жией Матери: «Вина нет у них». Просим у Божией 
Матери помощи. в делах и избавления от нужды. 


О, Пресвятая Владычице Богородице, помоги мне 
во всех делах моих и избави меня от всяких нужд и 
печали. 


Десятый десяток. Вспоминаем стояние Божией 
Матери у Креста Господня, когда скорбь, как оружие, 
пронзила Ее душу. Молимся Божией Матери о подкреп- 
лении душевных сил и об отгнании уныния. 

О, Пресвятая Владычице Богородице, Преблагосло- 
венная Дево Марие, укрепи мои силы душевные и от- 
жени от меня уныние. 


Одиннадцатый десяток. Вспоминаем Воскресение 
Христово и молитвенно просим Божию Матерь вос- 
кресить душу и подать новую бодрость к подвигу. 


О, Пресвятая Владычице Богородице, воскреси ду- 
шу мою и даруй мне постоянную готовность к по- 


двигу. 

Двенадцатый десяток. Вспоминаем Вознесение 
Христово, при котором присутствовала Матерь Бо- 
жия. Молимся и просим Царицу Небесную вознести ду- 
шу от земных суетных забав и направить на стрем- 
ление к горнему. 


О, Пресвятая Владычице Богородице, избави меня 
от помышлений суетных и даруй мне ум и сердце, 
стремящееся ко спасению души. 


Тринадцатый десяток. Вспоминаем сионскую горни- 
цу и сошествие Святаго Дута на апостолов и Божию 
Матерь и молимся: «Сердце чисто созижди во мне, Бо- 
же, и дух прав обнови во утробе моей. Не отвержи ме- 
не от лица Твоего и Дута Твоего Святаго не отыми 
от мене». 


О, Пресвятая Владычице Богородице, ниспосли и 
укрепи благодать Святаго Духа в сердце моем. 


Четырнадцатый десяток. Вспоминаем Успение Пре- 
святыя Богородицы и просим мирной и безмятежной 
кончины. 


О, Пресвятая Владычице Богородице, даруй мне 
мирную и безмятежную кончину. 

Пятнадцатый десяток. Вспоминаем славу Божией 
Матери, которой увенчивается Она от Господа после 
преселения Ее от земли на небо, и молим Царицу Не- 
бесную не оставлять верных, сущих на земле, но защи- 
щать их от всякаго зла, покрывая их честным Своим 
омофором. 


О, Пресвятая Владычице Богородице, сохрани ме- 
ня от всякаго зла и покрый меня честным Твоим омо- 


фором. 


МОЛИТВЫ ЗА БЛИЖНИХ 


Господи, благослови меня принести молитвы и мо- 
ления Твоему Благоутробию о моем ничтожестве и о 
всех моих родных и знаемых как здравствующих, так 
и почивших, за коих Ты умер на кресте. 


МОЛИТВЫ КО ГОСПОДУ 
Молитва 1-я 


Господи, да не яростию Твоею обличиши нас, ни- 
же гневом Твоим накажеши нас, рабов Твоих (имена), 
но сотвори с нами по милости Твоей, Врачу и Исце- 
лителю душ наших. Настави нас ко пристанищу хо- 
тения Твоего, просвети очи сердец наших в познание 
'Твоея истины, и даруй нам прочее время настояща- 
го дне мирное и безгрешное, и все время живота на- 
шего, молитвами Святыя Богородицы и всех святых, 
яко Твоя держава и Твое есть царство и сила и сла- 
ва, Отца и Сына и Святаго Духа, ныне и присно и во 
веки веков. Аминь. 


Молитва 2-я 


Господи Боже мой, Ты знаешь, что для нас спаси- 
тельно, помоги рабам Твоим (имена) и н пс уст” том 
грешить пред Тобою и погибнуть во грехах наших, се 
бо грешны и немощны есмы; не предай нас врагам на- 

шим, к Тебе прибегаем; избави нас, Господи, ибо Ты 
напта крепость и упование, и Тебе слава и благодаре- 
ние во веки веков. Аминь. 


Молитва 3-я 


Господи Боже наш, не остави нас, рабов Твоих 
(имена), многомутное бо волнение житейскаго моря 
ум наш мутит; и злаго разбойника стрелы, лукавии 
помыслы, души наша поразиша. Се бо запяты умом 
и несмыслены, к своему хотению ввергше себе в зло- 
смрадную тину беззаконий; но очисти и спаси, и про- 
сти, и помилуй нас, Человеколюбче, злыми напасть- 
ми одержимых, тяготою отчаяния удавленых и умер- 
ших душею; и направи нас на путь спасения, и утвер- 
ди нозе наша пред Тобою стояти день и нощь, и Твоея 
помощи взыскати, и Тебе хвалити и славити вся дни 
живота нашего, всегда, ныне и присно и во веки ве- 
ков. А минь. 


Молитва 4-я 


Отче Небесный, Царю Славы, Едине Безгрешный, 
Иже крепостию и промыслом Твоея благости ни еди- 
ному человеку погибнути хощеши, но всем спастися 
и в разум приити, не остави нас погибнути; вемы бо, 
яко велия милость Твоя на нас. Кто бо Ти согреших 
на всяк день и отвратися от Тебе? Несть никтоже ин, 
якоже мы, страстные. Господи, да не яростию Твоею 
обличи нас, ниже гневом Твоим накажи нас. Но яко- 
же имея утробу щедрот, обрати и ущедри, и помилуй, 
и буди нам Помощник в час, егда побеждаеми будем 
от страстей. Едине Милосерде, Едине Человеколюбче, 
Едине Милостиве, помилуй нас. Врачу душам и теле- 
сем, исцели души наша, яко согрешихом Ти, яко 

блудный, яко блудница, яко разбойник и яко мытарь, 
никогдаже зазреваем злым нашим. Вопием Ти, Госпо- 
ди, не восхити окаянных душ наших, в сластех жи- 
вущих и беззакониих, неготовых и безответных от 
жития сего. Но презри глубину множества согреше- 
ний наших и не посецы нас, яко неплодную смоквь. 
Но яко здание и тварь руку Твоею, благоволи покая- 
нием обращения к Тебе от злых наших обратитися и 
покланятися, и славити, и благодарити пречестное и 
великолепое имя Твое, Отца и Сына и Святаго Духа, 
ныне и присно и во веки веков. Аминь. 


Молитва 5-я 


Господи Боже нащ, помяни нас, грешных и непо- 
требных раб Твоих (имена), внегда призывати нам свя- 
тое имя Твое, и не посрами нас от чаяния милости 
Твоея, но даруй нам, Господи, вся яже ко спасению 
прошения, и сподоби нас любити, и боятися Тебе от 
всего сердца нашего, и творити во всех волю Твою. 
Яко Благ и Человеколюбец Бог еси, и Тебе славу воз- 
сылаем, Отцу и Сыну и Святому Духу, ныне и при- 
сно и во веки веков. Аминь. 


Молитва 6-я, свт. Василия Великого 


Боже вечный, Безначальный и Присносущный Све- 
те, всякия твари Содетелю, милости источниче, бла- 
гости пучино и человеколюбия неизследимая бездно: 
просвети на ны (имена) свет лица Твоего, Господи, 
возсияй в сердцах наших умное солнце правды, и 
Твоего веселия души наша исполни, и научи нас Тво- 
им поучатися присно и вещати судьбам, и исповеда- 
тися Тебе выну, нашему Владыце и Благодателю; рук 
наших дела к Твоей исправи воли, и деяти нам Тебе 

благоугодная и любезная благопоспеши, да и о нашем 
недостоинстве прославится Твое пресвятое имя, Отца 
и Сына и Святаго Духа, Единого божества же и Цар- 
ства: Емуже подобает всякая слава, честь и поклоне- 
ние. Аминь. 


Молитва 7-я 


Владыко Господи! Твой есть день и Твоя есть нощь, 
Тебе вся тварь работает, и всякое дыхание славит Тя; 
мы же, окаянныя рабы Твоя (имена), все житие наше 
скончав блудно, страхом одержимы есмы, яко помя- 
нухом дни первыя, и доныне, в няже вся безместная 
сотворихом злая; и того ради не имамы к Тебе дерз- 
новения, яко беззакония наша велика, и безмерни гре- 
си наша, врази же всегда стужают нам. Но, Господи 
наш, Господи, отверзый устне немому, и наша уста от- 
верзи, да глаголем в молитве угодная Тебе; се бо, ду- 
ши наша яко земля безводная и не могут приносити 
о себе плода, но даждь нам от семене Святаго Твоего 
Духа и напой нас росою благодати Твоея, да прине- 
сем Тебе плод покаяния. Господи Иисусе Христе, хо- 
тяй всем человеком спастися, услыши молитву нашу, 
молитвами святых апостол Твоих, яко тии молятся за 
ны, и теми у Тебе просим прощения, яко тех молит- 
вы присно послушаеши; молением их спаси нас, греш- 
ных, исцели болезни сердец наших, уврачуй струпы 
душ наших, разжзи утробы наша пламенем страха 
Твоего, да пояст терние грехов наших, и души наша 
любовию прохлади, к Тебе бо желаем, Истинному 
Свету и Подателю Света, у Тебе Единаго просим ми- 
лости, спаси ны: насыти алчущия и напой жаждущия 
души наша от потока безчисленнаго милосердия 
Твоего: покрый нас благодатию Твоего человеколюбия 
от всякаго зла, да Тобою храними, избавимся многих 

сетей лукаваго, по вся дни на нас пропинаемых, и да 
не похвалятся врази наши о нас, рабах Твоих, упо- 
вающих на Тя. Спаси нас по милости Твоей, да воз- 
дадим обеты наша, до последняго издыхания каяйся 
о своих согрешениих, и прославим пресвятое имя 
Твое, со Отцем и Святым Духом, ныне и присно и во 
веки веков. А минь. 


Молитва 8-я 


Господи Иисусе Христе, Единородный Сыне, Сый 
в недре Отчи Истинный Боже, Источниче жизни и 
безсмертия, Добрый Пастырю Своих словесных овец, 
не предаждь нас, грешных рабов Своих (имена), в ра- 
дость поругания врагом, покаяния праваго пути ищу- 
щих. Укрепи ны, Милостиве, сильною Твоею десни- 
цею. Без Твоея бо помощи не можем ничтоже о себе 
творити; спящих нас соблюди, в пути ходящих сохра- 
ни, от напасти заступи, от враг спаси, от похотей 
плотских удали; радости спасения насыти сердца на- 
ши, плоть нашу в чистоте соблюди, мысли наши Сво- 
им милосердием огради. Ты управи, Господи, и утвер- 
ди нас, яко истинных Своих угодников, вся дни Те- 
бе работати и хвалитися величеством в Твоей мило- 
сти, и радоватися нам подаждь. Ты бо еси Бог наш, 
и мы раби Твои, разве бо Тебе иного Бога не вемы. 
Яко Милостив еси и Человеколюбец, и Тебе славу 
возсылаем, со Отцем и Святым Духом, ныне и присно 
и во веки веков. Аминь. 


Молитва 9-я 


Не вниди с рабами Твоими (имена) в суд, Христе, 
вемы бо осуждающыя нас грехи, и Тебе взываем: мо- 
литвами Рождшия Тя помилуй нас, смиренных и 

недостойных, яко разбойника и блудницу, мытаря и 
блуднаго, Человеколюбче, не бо праведныя пришел 
спасти, но паче грешныя. 


Молитва 10-я 


Господи! Не остави нас, Тебя оставляющих еже- 
минутно! Не отрини нас, Тебе измевяющих непрёстан- 
но! Помоги нам, рабам Твоим (имена), тьмами грехов 
и напастей омраченным! Восприими в Твою любовь, 
милость и попечение! 


Молитва 11-я 


Господи! Отвали от душ рабов Твоих (имена) ка- 
мень ожесточения, лености, нерадения и косности и 


воскреси бедныя смердящия души наши к жизни в 
Тебе! 


Молитва 12-я 


Господи Иисусе Христе, Сыне Бога Живаго, Твор- 
че неба и земли, Спасителю мира! Се аз, недостойный 
и паче всех грешнейший, смиренно колена сердца мо- 
его пред славою величества Твоего преклонив, воспе- 
ваю Крест Твой Честный и страдания Твоя, и благо- 
дарение Тебе, Царю всех и Богу, принощу, яко бла- 
гоизволил еси вся труды и всякия беды, напасти и 
мучения яко человек понести, да всем нам во всяких 
печалех, нуждах и озлоблениих состраждущий По- 
мощник и Спаситель будеши. Вем, Всесильне Влады- 
ко, яко вся сия Тебе убо не быша потребна, но чело- 
веческаго ради спасения, да всех нас искупиши от 
лютыя работы вражия, Крест и страдания претерпел 
еси. Что убо воздам Тебе, Человеколюбче, о всех, яже 
претерпел еси мене ради, грешнаго, не вем: душа бо 

и тело и вся благая от Тебе суть, и аз Твой есмь. То- 
чию на безчисленное Твое милосердие надеяся, Бла- 
гоутробне Господи, пою Твое неизреченное долготер- 
пение, славлю Твою безмерную милость, покланяюся 
Твоим Пречистым Страстем и, вселюбезно лобызая яз- 
вы Твоя, вопию: помилуй раб Твоих (имена) и мя, 
грешнаго, и сотвори, да не безплоден будет в нас 
Крест Твой Святый, да причащаяся зде с верою стра- 
данием Твоим, сподобимся видети и славу Царствия 
Твоего на Небеси. Аминь. 


МОЛИТВЫ К БОЖИЕЙ МАТЕРИ 
Молитва 1-я 


О Пресвятая Дево, Мати Господа Вышняго, Всеми- 
лостивая Заступнице и Покровительнице всех к Те- 
бе с верою прибегающих! Призри с высоты небесныя 
славы Своея на рабов Божиих (имена) и на нас, при- 
падающих ко подножию Твоему, услыши смиренную 
молитву нас, грешных и недостойных рабов Твоих, и 
принеси ю пред возлюбленнаго Сына Твоего. О Пре- 
благословенная Богородице! Ты, именуемая Скоропо- 
слушнице и всех скорбящих Радосте, услыши и нас, 
скорбных; Ты, именуемая Утоление печали, утоли и 
наши душевные болезни и печали; Ты, Купино Не- 
опалимая, сохрани мир и всех нас от вредоносных ог- 
ненных стрел вражиих; Ты, Взыскание погибших, не 
попусти нас погибнути в бездне грехов наших; Ты, 
Целительнице страждущих, исцели и нас, уязвленных 
от немощей душевных и телесных; Ты, Нечаянная Ра- 
досте, радостию спасения Твоего отъемли от нас страх 
грядущаго мучения; Ты, Споручнице грешных, буди 
и нам, грешным, Благосердою Споручницею покаяния 
и спасения нашего. На Тебе по Бозе все наше упова- 

ние возлагаем, буди нам выну Неусыпная Ходатаи- 
ца и Всесильная Предстательница пред Сыном Тво- 
им, Господом нашим Иисусом Христом; укрепи в нас 
веру в Него, утверди в любви Его, научи нас любити 
и славити и Тебя, Пресвятую Матерь Божию, Пребла- 
гословенную Марию; Вседержавному Покрову Твое- 
му, Богородице, вручаем себе на’ вся веки. Аминь. 


Молитва 2-я 


Пресвятая Мати Божия, моли Сына Своего и Бога 
об откровении ума раб Твоих (имена) и о благослове- 
нии начинаний наших, и ниспослании свыше помощи 
в делах наших, и оставлении грехов наших, и о по- 
лучении вечных благ. 


Молитва 3-я 


О Владычице наша Преблагословенная, Защитнице 
рода человеческаго,. прибежище и спасение притекаю- 
щих к Тебе! Вемы, воистину вемы, яко зело согреши- 
хом, и прогневахом, Премилостивая Госпоже, рожден- 
наго плотию от Тебе Сына Божия. Но имамы многия 
образы, прежде нас прогневавших Его милосердие: 
мытари, блудницы и прочия грешники, имже дадеся 
прощение грехов их, покаяния ради и исповедания. 
Тыя убо образы помилованных очесем грешных душ 
нашых представляя, и на толикое Божие милосердие, 
оныя приимшее, взирая, дерзаем и мы, грешныя, при- 
бегнути с покаянием ко Твоему благоутробию. О Все- 
милостивая Владычице! Подаждь нам руку помощи 
и испроси у Сына Твоего и Бога тяжким нашим гре- 
хом прощение. Веруем и исповедуем, яко Той, Егоже 
родила еси, Сын Твой, есть воистину Христос, Сын 
Бога Живаго, Судия живых и мертвых, воздаяй ко- 

муждо по делом его. Веруем же паки и исповедуем 
Тебе быти истинную Богородицу, милосердия источ- 
ник, утешение плачущих, взыскание погибших, 
сильную и непрестающую к Богу Ходатаицу, зело 
любящую род христианский и Споручницу нашего 
покаяния: воистину бо несть человеком иныя помощи 
и покрова разве Тебе, Госпоже Премилостивая, и ни- 
ктоже уповая на Тя постыдеся когда, и Тобою 
умоляя Бога никтоже оставлен бысть. Того ради и мы 
Твою неисчетную благость молим: -отверзи двери 
милосердия Твоего нам, рабам Божиим (имена), 
заблуждшим и падшим в тимение глубины, не воз- 
гнушайся нас, скверных, не презри грешнаго моления 
нашего, не остави нас, окаянных, яко в погибель злоб- 
ный враг похитити нас ищет, но умоли о нас рожден- 
наго от Тебе Милосердаго Бога; да простит великия 
наши грехи, и избавит нас от пагубы нашея, яко да 
и мы, со всеми получившими прощение, воспоим и 
прославим безмерное милосердие рожденнаго от Те- 
бе Бога, и Твое непостыдное о нас заступление, в жиз- 
ни сей и в нескончаемом веце. Аминь. 


Молитва 4-я, пред иконой «Утоли моя печали» 


Надеждо всем концем земли и рабам Твоим (име- 
на), Ты, Пречистая Дево, Госпоже Богородице, утеше- 
ние наше! Не гнушайся нас, грешных, на Твою бо ми- 
лость уповаем. Угаси в нас пламень греховный и по- 
каянием ороси изсохшая сердца наша, очисти ум наш 
от греховных помыслов; приими воздыхание от души 
и сердца мольбу Ти приносящих. Буди о нас Хода- 
таица к Сыну Твоему и Богу, и укроти ярость Его 
праведную Матерними Твоими молитвами. Душевныя 
и телесныя язвы исцели, Госпоже Богородице, утоли 
болезни душ и телес, утиши бурю злых нападений 

вражеских; отъими бремя грехов наших и не остави 
нас до конца погибнути. Ты бо еси возведение чело- 
веческому роду, в печали скорая Помощница. Мати 
истинная Христа Бога нашего, помогай нам, грешным 
рабам Твоим (имена), всегда, и ныне и присно и во ве- 
ки веков. Аминь. 


Молитва 5-я 


Богородице Царице Владычице, Госпоже Дево Ма- 
рие, Мати Бога нашего! Сын Твой и Бог всех не пре- 
зре грешных, прибегших к Нему, но вся спасе. Мы же, 
окаянныя рабы Твоя (имена), крещение* осквернихом 
и заповеди Сына Твоего и Бога нашего не сохранив. 
К Тебе убо, Госпоже, прибегаем: научи нас творити 
волю Сына Твоего, Господа нашего, да спасет ны и 
введет в разум истинный, и подаст благодать Духа 
Святаго, да не объяты будем сетьми вражиими. Иныя 
бо помощи не обретоша от юности нашея, разве Те- 
бе, Госпоже Богородице, но многажды прогневахом 
Тя, Ты же не возгнушайся нас. Мы же, окаянныя, не- 
чувствены Твоея милости и во глубину безумия впа- 
дохом. Но к Тебе напрестанно вопием: помилуй ны, 
Владычице, и воздвигни ны из пропасти греховныя, 
подаждь нам руку помощи, долу лежащим, укрепи 
немощных, очисти скверных, спаси погибающих; да 
вси грешнии, видевше милосердие Твое на нас, недо- 
стойных, прибегнут под кров Твой и прославят Сы- 
на Твоего, со Отцем и Святым Духом, ныне и присно 
и во веки веков. Аминь. 


Молитва 6-я 


Не умолчим пети, Богородице, милости Твоя все- 
гда раби Твои, зовуще и глаголюще: Пресвятая Дево, 


* и священство... 

всех нас, наипаче же раб Твоих (имена), изми от коз- 
ней вражиих и нужд и всякаго прещения: Ты бо еси 
наше заступление. 


Молитва 7-я 


Услыши нас, Госпоже, в печали, и на молитвы на- 
ши обрати Матернее лице Твое; не отвержи нас, ра- 
бов Твоих (имена), в страшный час смерти, но пред- 
стани душе нашей, внегда разлучатися ей от тела; по- 
сли Ангела мирна в сретение ея, имже от злых духов 
безопасно да соблюдется, покажи ей милостива и бла- 
гоуветлива правосуднаго Судию веков, Иже предста- 
тельством Твоим прощение ей подаст и удостоит веч- 
наго покоя с избранными Божиими. 


Молитва 8-я 


Пресвятая Дева, Мати Христа Бога нашего, смирен- 
но молимся Ти: душ наших страсти лютыя исцели и 
прощение даруй нашим многим прегрешениям, ихже 
безумно содеяхом рабы Твоя (имена). Душу и тело 
осквернихом, окаянныя, увы нам, что сотворим в час 
онь, внегда грознии Ангели душу нашу разлучат от 
страстнаго нашего телесе? Тогда помощница нам бу- 
ди и предстательница теплейшая, Тя бо имамы твер- 
дую и необоримую стену, рабы Твоя. 


Молитва 9-я 


Пресвятая Владычице моя Богородице, просим и 
молим Тя усердно: избави нас, рабов Твоих (имена), 
от внезапныя и лютыя смерти, наипаче же в час кон- 
чины нашея милостива предстани нам и руки бесов- 
ския исхити, суда, прения и страшнаго истязания, и 
мытарств горьких, и князя лютаго, и вечнаго осуж- 
дения всесильною Твоею помощию свободи нас. 

Молитва 10-я 


О Пресвятая Богородице, Мати наша милосердая! 
Яви на нас, в печали сущих и во гресех всегда пре- 
бывающих рабех Твоих (имена), милость Свою и не 
презри нас, многогрешных рабов Своих. 


Молитва 11-я 


К Тебе прибегаем, Пресвятая Богородице, многое 
множество сознавая прегрешений наших и молимти- 
ся: посети немощствующыя наши души и испроси у 
возлюбленнаго Сына Твоего и Бога нашего дати нам, 
рабам Твоим (имена), прощение. Едина Пречистая и 
Благословенная, все упование наше на Тя возлагаем: 
Премилосердная Мати Божия, сохрани нас под кро- 
вом Твоим. 


Молитва 12-я 


Пресвятая Дево! Мати Света и Живота! Молим Те- 
бя мы, непотребныя рабы Твоя (имена), моли Сына 
Твоего, мы бо за премногия грехи наша недостойны 
сами воздеть нечистых рук наших к Нему, ни возне- 
сти лукавых очей наших на высоту славы Его! Ты, 
яко имуща к Нему Матернее дерзновение, моли Его, 
да благодатию Своею введет нас путем имже весть, в 
Царствие Отца Его, и богатою милостию Своею и 
неизглаголанными щедротами Своими сотворит нас, 
недостойных, достойными вечныя славы, уготованныя 
любящим Его. Аминь. 


Молитва 13-я 


К Тебе прибегаем, Преславная Богородице, не отри- 
ни ны, многогрешныя рабы Твоя (имена), но настави 
на путь истинный, покрый от сонма лукавнующих; 

Ты бо никогда никому, толкущему в двери милосер- 
дия Твоего, не возбранила еси. 


Молитва 14-я 


Услыши, Владычице, глас мой, внегда молитими- 
ся к Тебе, избави душу мою и души раб Твоих (име- 
на), егда изыти им от телесе, от ужаса жестокаго 
адскаго врага. Коим дерзновением воззрим на правед- 
наго Судию и Бога нашего? Ты, Помощнице, стани 
одесную нас и испроси грехом нашим прощение, и 
прежде, неже будут страшная сия испытания о нас, 
просвети очи душ наших и прожени слепоту грехов- 
ную; даждь нам на Тя надежду имети в жизни нашей 
и во исходе нашем. 


Молитва 15-я 


Мати Божия, молим Тя усердно, не остави нас, ра- 
бов Твоих (имена), без Твоея всесильныя помощи, 
наипаче во время искушения, егда, в суете мятущи- 
ся, забываем о Боге и спасении своем. Царице Небес- 
ная, не остави нас Своим милостивым покровом и в 
жизни сей, и при кончине нашей. 


Молитва 16-я, пред иконой «Казанская» 


О Пресвятая Госпоже, Владычице Богородице! Со 
страхом, верою и любовию пред честною и чудотвор- 
ною иконою Твоею припадающе, молим Тя: не отвра- 
ти лица Твоего от прибегающих к Тебе. Умоли, ми- 
лосердая Мати, Сына Твоего и Бога нашего, Господа 
Иисуса Христа, да сохранит мирну страну нашу, Цер- 
ковь же Свою Святую непоколебиму да соблюдет, и 
от неверия, ересей и раскола да избавит. Не имамы бо 
иныя помощи, не имамы иныя надежды, разве Тебе, 

Пречистая Дево; Ты еси всесильная христиан Помощ- 
ница и Заступница. Избави же всех с верою Тебе мо- 
лящихся от падений греховных, от навета злых чело- 
век, от всяких искушений, скорбей, болезней, бед и от 
внезапныя смерти. Даруй нам, рабам Твоим (имена), 
дух сокрушения, смирение сердца, чистоту помышле- 
ний, исправление греховныя жизни и оставление пре- 
грешений, да вси, благодарне воспевающе величия 
Твоя и милости Твоя являемыя зде на земли, сподо- 
бимся и Небеснаго Царствия, и тамо со всеми святы- 
ми прославим пречестное и великолепое имя Отца и 
Сына и Святаго Духа во веки веков. Аминь. 


Молитва 17-я 


О Преблагословенная Приснодево Марие, молимся 
Ти: буди нам, грешным рабом Твоим (имена), кормчая, 
дондеже в бурном море века сего плаваем, наипаче 
же при кончине жизни нашея; благополучно да до- 
стигнем пристанища Небеснаго Иерусалима, идеже 
Ти будем хвалити и блажити во вся веки веков. 
Аминь. 


Молитва 18-я, пред иконой «Троеручица» 


О Пресвятая Госпоже Владычице Богородице, ве- 
лие чудо святому Иоанну Дамаскину явившая, яко 
веру истинную и надежду несумненную показавше- 
му! Услыши нас, грешных раб Твоих (имена), пред 
чудотворною Твоею иконою усердно молящихся и 
просящих Твоея помощи: не отрини моления сего 
многих ради прегрешений наших, но, яко Мати мило- 
сердия и щедрот, избави нас от болезней, скорбей и 
печалей, прости содеянныя нами грехи, исполни ра- 
дости и веселия всех чтущих святую икону Твою, да 

радостно воспоем и любовию прославим имя Твое, яко 
Ты еси от всех родов избранная, благословенная во ве- 
ки веков. Аминь. 


Молитва 19-я 


Призри на нас, всемилостивая Госпоже, и помилуй 
нас, рабов Твоих (имена), любящих святое имя Твое; 
всем сердцем нашим взываем и молимся Тебе, Влады- 
чице: направи стопы наша на путь спасения и да не 
обладает волею нашею всякое беззаконие. 


Молитва 20-я 


Вознесем Тя, возлюбленную Матерь Сына Божия, 
и на всяк день воспоим Тебе хвалы. Очи наши упо- 
вают на Тя, Госпоже, пошли нам брашно и пищу во 
благо время, алчущую же душу рабов Божиих (име- 
на) напитай и насыти небесною сладостию, и мы, ра- 
би Твои, благословим Тя, яко Премилосердную Ма- 
терь, во веки веков. Аминь. 


Молитва 21-я, пред иконой «Целительница» 


Приими, о Всеблагословенная и Всемощная Госпо- 
же Владычице Богородице Дево, сия молитвы, со сле- 
зами Тебе ныне приносимыя от нас, недостойных раб 
Твоих (имена), ко Твоему цельбоносному образу пе- 
ние возсылающих со умилением, яко Тебе Самой зде 
сущей и внемлющей молению нашему. По коемуждо 
бо прошению исполнение твориши, скорби облегчае- 
ши, немощным здравие даруеши, разслабленныя и не- 
дужныя исцеляеши, от бесных бесы прогоняеши, оби- 
димыя от обид избавляеши, прокаженныя очищаеши 
и малыя дети милуеши; еще же, Госпоже Владычи- 
це Богородице, и от уз и темниц свобождаеши и вся- 

кия многоразличныя страсти врачуеши; вся бо суть 
возможна ходатайством Твоим к Сыну Твоему, Хри- 
сту Богу нашему. О Всепетая Мати, Пресвятая Бого- 
родице! Не престай молитися о нас, недостойных ра- 
бех Твоих, славящих Тя и почитающих Тя, и покла- 
няющихся со умилением пречистому образу Твоему, 
и надежду имущих невозвратну и веру несумненну 
к Тебе, Приснодеве Преславней и Непорочней, ныне 
и присно и во веки веков. 


Молитва 22-я 


О Пресвятая Владычице наша Богородице, мило- 
сердия сущий источник, покрове, упование и прибе- 
жище христиан! Тебе, всесильней предстательнице и 
споручнице покаяния и спасения нашего, мы, греш- 
ныя рабы Твоя (имена), вручаем души и телеса наши, 
вход и исход наш, веру и жительство наше, кончину 
и число дней наших, глаголы и помышления наши, 
дела и начинания наша. Ты же, Милостивая Мати Бо- 
жия, нами руководствуй, покрывай, соблюдай и спа- 
сай нас от всех бесовских козней невредимых, да не- 
молчно, до последнего издыхания взываем Ти: Радуй- 
ся Невесто Неневестная. 


МОЛИТВЫ СВЯТЫМ 
Собору двенадцати Апостолов 


О святии апостоли Христовы: Петре и Андрее, 
Иакове и Иоанне, Филиппе и Варфоломее, Фомо и 
Матфее, Иакове и Иудо, Симоне и Матфие! Услыши- 
те наши молитвы и воздыхания, сердцем сокрушен- 
ным ныне приносимые и помозите нам, рабам Божи- 
им (имена). Вашим мощным пред Господем ходатай- 
ством, избавитися от всякаго зла и вражия лести, 

твердо же преданную вами веру православную сохра- 
няти, в ней же вашим предстательством ни ранами, ни 
прещением, ни мором, ни коим гневом от Создателя 
нашего умалени будем, но мирное зде поживем жи- 
тие и сподобимся видети благая на земли живых, сла- 
вяще Отца и Сына и Святаго Духа, Единаго в Трои- 
це славимаго и покланяемаго Бога, ныне и присно и 
во веки веков. 


Св. равноапостольным Кириллу и Мефодию 


О святии равноапостольнии Мефодие и Кирилле! 
Ныне к вам усердно прибегаем и в сокрушении сер- 
дец наших молимся: молите Господа, да наставит и 
обратит нас, на путь спасения. Не оставите нас, недо- 
стойных чад ваших (имена), дадите нам, молитвами 
вашими, о православии ревность, да ею возгреваеми, 
отеческая предания добре сохраним, уставы и обычаи 
церковныя верно соблюдати потщимся, всяких лже- 
учений странных отбежим, и тако в житии богоугод- 
нем на земли преспевающе, жизни райския на небе- 
си сподобимся, и тамо с вами вкупе Владыку всех, в 
Троице Единаго Бога, прославим во веки веков. 


Св. равноапостольному князю Владимиру 


О великий угодниче Божий, равноапостольный 
княже Владимире! Призри на немощи наши и умоли 
Премилосердаго Царя Небеснаго, да не прогневается 
на ны зело и да не погубит нас со беззаконьми наши- 
ми, но да помилует и спасет нас по милости Своей, да 
всадит в сердца наша покаяние и спасительный страх 
Божий, да просветит Своею благодатию ум наш, во 
еже оставити нам стези нечестия и на путь спасения 
обратитися, неуклонно же заповеди Божия творити и 

уставы Святыя Церкве соблюдати. Моли, благосерде, 
Человеколюбца Бога, да явит нам великую милость 
Свою: да избавит нас от смертоносных болезней и от 
всякаго зла, да сохранит и спасет рабов Божиих (име- 
на) от всех козней и наветов вражиих и да все мы спо- 
добимся с тобою вечнаго блаженства, хваляще и пре- 
возносяще Бога во веки веков. 


Св. равноапостольной 
княгине Ольге 


О святая равноапостольная княгине Ольго, приими 
убо похвалу от нас, недостойных раб Божиих (имена), 
пред честною твоею иконою молящихся и смиренно 
просящих: огради нас твоими молитвами и заступле- 
нием от напастей и бед, и печалей, и лютых грехов; 
еще же и от будущих мук избави ны, честно творя- 
щия святую память твою и славящия прославльша- 
го тя Бога, во Святей Троице прославляемаго, Отца и 
Сына и Святаго Духа, ныне и присно и во веки веков. 


Преп. Даниилу Московскому 


О преподобне княже Данииле, к иконе твоей при- 
текающе, усердно молим тя: призри на нас (имена), с 
верою под кров молитв твоих прибегающих. Пролей 
теплое твое ходатайство ко Спасу всех, яко да утвер- 
дит миром приход сей и храм сей добре да сохранит, 
благочестие и любовь в людех православных насаж- 
дая, злобу же, междоусобие и нравов развращение ис- 
кореняя; всем же нам вся благая ко временному жи- 
воту и вечному спасению даруй молитвам твоими, яко 
да прославляем дивнаго во святых своих Христа Бо- 
га нашего вкупе со Отцем и Святым Духом во веки 
веков. Аминь. 

Преп. Сергию и Герману Валаамским 


О преподобнии и Богоноснии отцы наши Сергие и 
Германе! С верою и любовию припадающе к святей 
иконе вашей, умиленно молим вас: не забудите нас, 
недостойных и грешных (имена), но предстательством 
вашим оградите нас от злых козней вражиих: утоли- 
те возстание страстей: укрепите немощь нашу в ду- 
ховных бранех и подвизех, предлежащих нам: отже- 
ните всякое уныние и печаль греховную от сердец на- 
ших, и небесное утешение низпослите нам во трудех 
и скорбех наших. В страшный же час смертный пред- 
станите всем нам, яко же блазии ходатаи и темных 
зраков демонских прогонителие: да в мире и покаянии 
скончавше земное поприще наше, достигнем и вечных 
благ наслаждения, и купно с вами да воспоем и про- 
славим всесвятое имя Отца и Сына и Святаго Духа, 
ныне и присно и во веки веков. Аминь. 


Св. равноапостольным Константину и Елене 


О святии равноапостольнии Константине и Елено! 
Избавите приход сей и храм наш от всякаго навета 
вражия и не оставите заступлением вашим нас, не- 
мощных (имена), умолите благость Христа Бога наше- 
го даровати нам помыслов мир, от пагубных страстей 
и всякия скверны воздержание, благочестие же нели- 
цемерное. Испросите нам, угодницы Божии, свыше 
дух кротости и смиренномудрия, дух терпения и по- 
каяния, да прочее время жития нашего в вере и со- 
крушении сердечнем поживем, и тако в час сконча- 
ния нашего благодарне восхвалим прославльшаго вас 
Господа, Безначальнаго Отца, Единороднаго Его Сы- 
на и Единосущнаго Всеблагаго Духа, Троицу Нераз- 
дельную, во веки веков. 

Преп. Иову Почаевскому 


О преславный угодниче Божий, преподобне отче 
Иове, к тебе ныне притекаем и просим и молим: ук- 
репи нас, недостойных (имена) во православии и еди- 
номыслии, настави нас на путь всякия добродетели и 
благостыни, избавляющи от искушений и грехов, не 
остави нас сирых и безпомощных. Ей, угодниче Бо- 
жий, призри милостивно от престола Царя славы, 
Емуже ты ныне предстоиши со всеми святыми, на 
храм (дом) сей и сохрани его молитвами твоими и при- 
ход наш от всех зол видимых и невидимых: да тако 
твоею помощию и ходатайством спасаеми, в веце сем 
и по скончании живота нашего сподобимся купно с 
тобою славити и воспевати всечестное имя Отца и Сы- 
на и Святаго Духа во веки веков. Аминь. 


Св. благоверному князю Вячеславу Чешскому 


О святый княже Вячеславе! Усердно просим тя мо- 
литися за ны, (имена), да простит Господь Бог наши 
согрешения вольные и невольные и очистит нас от 
всякия скверны плоти и духа, да избавит нас от коз- 
ней диавола и сохранит от клеветы людския, да ут- 
вердит нас в истинной вере и благочестии, да соблю- 
дет от суемудрых и душетленных учений, да сохра- 
нит сердца наша от соблазнов мира сего и да научит 
огребатися* от плотских страстей и похотей, да тако 
горняя мудрствовати, а не земная, прославляя Едино- 
сущную Троицу во веки и в век века. Аминь. 


Св. князю Олегу Брянскому 


О: преподобне отче, благоверне княже Олеже! Воз- 
зри, преблаженне, милостивно на дом (приход) сей и 


* Воздерживаться, отвращаться. 

люди, в нем живущия, и не отвержи требующих твоея 
помощи, не презри нас, молящихся тебе, но помози 
нам (имена) скорым предстательством твоим, да вся- 
ких бед, напастей и скорбей в сей жизни временней 
избежавше, кончину непостыдну обрящем, и тако на 
земли богоугодно поживше, жизни райския на небе- 
си сподобимся, идеже вкупе с тобою прославим чело- 
веколюбие и щедроты в Троице славимаго Бога, От- 
ца и Сына и Святаго Духа, во веки веков. Аминь. 


Святой равноапостольной Нине, 
просветительнице Грузии 


О всехвальная и предивная равноапостольная Ни- 
но, к тебе прибегаем и умильно тебе просим: огради 
нас (имена) от всяких зол и скорбей, вразуми врагов 
святыя Церкви Христовы и посрами противников 
благочестия и умоли Всеблагаго Бога Спасителя на- 
шего, Емуже ты ныне предстоиши, да дарует народу 
православному мир, долгоденствие и во всяком доб- 
рем начинании поспешение, и да приведет Господь нас 
в Небесное Свое Царствие, идеже вси святии славосло- 
вят всесвятое Его имя, ныне и присно и во веки ве- 
ков. Аминь. 


Св. Архангелу Гавриилу 


О святый Архангеле Гаврииле! Всеусердно молим 
тя, настави нас, раб Божиих (имена), к покаянию от 
злых дел и ко утверждению в вере нашей, укрепи и 
огради души наша от искушений прельстительных и 
умоли Создателя нашего о отпущении грехов наших. 
О святый великий Гаврииле Архангеле! Не презри 
нас, грешных, молящихся тебе о помощи и заступле- 
нии твоем, в веце сем и в будущем, но присно помощ- 

ник нам явися, да непрестанно славим Отца и Сына 
и Святаго Духа державу и твое предстательство во ве- 
ки веков. | 


Преп. Антонию, Феодосию и прочим отцам 
Киево-Печерским 


О угодницы Христовы, преподобнии отцы наши 
Антоние и Феодосие и вси святии Киево-Печерстии, 
светильницы пресветлые, святостию иноческаго жи- 
тия первые просиявшие на земле Российстей, покро- 
вители града Киева и всего отечества нашего! К вам, 
молитвенникам теплым и предстателям непостыдным, 
усердно притекаем, в нуждах и скорбях наших уте- 
шения и помощи просяще. Помозите нам, рабам Бо- 
жиим (имена), заступницы наши! Утвердите нас в ве- 
ре святей, сохраните Церковь Божию от пагубных 
ересей и расколов, научите нас всегда творити запо- 
веди Божия и вся предания церковная, от отец нам 
заповеданная, будите нам благосердые отцы и теплые 
молитвенницы, яко да прославим имя Живоначаль- 
ныя Троицы, Отца и Сына и Святаго Духа во веки. 
Аминь. 


Святителям Софронию и Иннокентию Иркутским 


Святители Христовы! Предстоя у престола Божия, 
призрите с небесе на нас, грешных и недостойных раб 
Божиих (имена). Возгрейте сердца немощных людей 
и призовите к покаянию и исправлению жизни гре- 
ховныя. Утвердите нас вашею благодатною помощию, 
предстательством вашим и молитвами приход сей от 
всякаго зла и навета вражия оградите, спасите и со- 
храните именем Господа Бога и Спаса нашего Иису- 
са Христа, Емуже славу приносим во веки. Аминь. 

Блаженному Иоанну Власатому, 
Ростовскому чудотворцу 


О всесвятый угодниче Христов, Иоанне преблажен- 
не! Услыши нас, молящихся тебе и прибегающих под 
кров твой, яви на нас (имена) многую твою милость 
и исходатайствуй нам от Всевышняго богоприятными 
твоими молитвами вся полезная ко спасению душ и 
телес наших: сохрани приход наш и люди, живущия 
в нем, от всякаго озлобления помощию твоею. Темже 
святую твою память чтуще воспети тебе дерзаем си- 
цевая: радуйся, христиан всех теплый к Богу молеб- 
ниче; радуйся, приходу нашему похвало и утвержде- 
ние; и якоже ныне, тако и при кончине нашей испро- 
си у Христа Бога обрести нам велию милость. 


Святителю Феодосию, 
архиепископу Черниговскому 


О священная главо, святителю Феодосие! Услыши 
нас призывающих тя и припадающих ко святей ико- 
не твоей. Поминай нас, раб Божиих (имена), у престо- 
ла Вседержителева и не престай моляся о нас ко Хри- 
сту Богу: тебе бо дадеся благодать молитися за ны. 
Испроси предстательством твоим у Всемилостиваго 
Бога нашего нам здравие душевное и телесное, тихое 
и богоугодное житие, благую христианскую кончину 
и добрый ответ на Страшнем суде Христове и Царст- 
вия Небеснаго наследники быти покажи, да просла- 
вим имя Отца и Сына и Святаго Духа, во веки веков. 


Св. великомученику Никите 


О великий Христов страстотерпче Никито! Услы- 
ши молитву нас, грешных, и избави нас (имена) от 
всякия печали и находящия напасти, от внезапныя 

смерти и от всякаго зла: в час же разлучения души 
от тела отжени, страстотерпче, всякую лукавую 
мысль и лукавыя бесы, яко да приимет души наша с 
миром в место светло Христос Господь Бог наш, яко 
от Него очищение грехов, и Той есть спасение душ 
наших, Кмуже подобает всякая слава, честь и покло- 
нение, со Отцем и Святым Духом, ныне и присно и во 
веки веков. 


Св. мученицам Вере, Надежде, Любви 
и матери их Софии 


О святыя мученицы Веро, Надеждо и Любы, и му- 
драя мати Софие! К вам ныне со усердною молитвою 
притекаем. Умолите убо Господа, да в скорбех и на- 
пастех неизреченною благодатию Своею покрыет ны, 
раб Своих (имена), и сохранит, и Того славу, яко солн- 
це незаходимое, зрети да сподобит. Споспешествуйте 
нам во смиренных молениих наших, да простит Гос- 
подь Бог грехи и беззакония наша, и да помилует нас, 
грешных, и щедрот Своих да сподобит нас Христос 
Бог, Емуже славу возсылаем, со Безначальным Его 
Отцем, и Пресвятым и Благим и Животворящим Его 
Духом, ныне и присно и во веки веков. 


Св. мученику Леониду и мученицам Хариессе, 
Нике, Галине, Калисе, Нунехии, Василиссе, Феодоре, 
Ирине и иже с ними пострадавшим 


О святии мученицы! Прострите благоприятныя мо- 
литвы ваша ко Господу и Создателю нашему и умо- 
лите Его благость даровати нам (имена) зся к вечному 
спасению потребная, таже и к житию сему временно- 
му нужная: веруем бо несомненно, яко вся возможна 
вам, яко истинным Его угодником. Ей, чудотворцы 

святии! Не посрамите упования нашего, но молитва- 
ми вашими сотворите нас наследники быти Царствия 
Христова, да прославляем человеколюбие в Трои- 
це славимаго и покланяемаго Бога, Отца и Сына и 
Святаго Духа, и ваше святое заступление, во веки 
веков. 


Св. мученикам князю Михаилу и болярину его 
Феодору, Черниговским чудотворцам 


О святии великомученицы Христовы княже Миха- 
иле и болярине Феодоре! Помилуйте ны, грешныя и 
недостойныя (имена), в бедах и скорбех и в печалех 
пребывающия, и от всякия злыя напасти, от злаго же 
и обидящаго человека нас охраните, ибо дана вам 
бысть таковая благодать от Бога, еже молитися за нас, 
грешных, в бедах и напастех зле страждущих. Буди- 
те убо нам поборницы крепцыи на вся видимыя и 
невидимыя враги наша. О Великомученицы княже 
Михаиле и болярине Феодоре, предстоятели Небесна- 
го Царя! Не отвержите моления нашего от нас прино- 
симаго, но от настоящих бед и скорбей и печалей, 
таже и от будущаго мучения избавите нас, верно во- 
пиющих Богу: Аллилуиа. 


Святителю Питириму Тамбовскому 


О великий угодниче Божий, святителю Питириме! 
К тебе смиренно припадаем и усердно молимся: яви 
нам, грешным (имена), любовь твою отеческую и мно- 
гомощное твое заступление. Испроси нам веру праву, 
надежду несомненну, любовь нелицемерну, в добрых 
делах преспеяние, во искушениях мужество, в зло- 
страданиях терпение, в молитве постоянство, здравие 
же и спасение. Призри милостиво на нас и вся про- 

шения наша во благо исполни, и всем нам в жизни 
временней и вечней потребная даруй, во славу Отца 
и Сына и Святаго Духа. Аминь. 


Св. мученику Иоанну Воину 


О преславный угодниче Христов Иоанне Воине! 
Храбр был еси в ратех, врагом прогонитель и обиди- 
мых заступник, ныне же и всем православным хри- 
стианом скорый помощник являешися. Помяни нас, 
грешных и недостойных, и заступи нас в бедах и 
скорбех и печалех и во всякой злой напасти, и от вся- 
каго злаго и обидящаго человека защити нас: тебе бо 
дана бысть от Бога благодать молитися за ны греш- 
ныя (имена), зле страждущия. О великий поборниче, 
врагов прогонителю, христолюбиваго воинства покро- 
вителю и обидимых заступниче, Иоанне Воине! Не за- 
буди нас грешных, молящихся тебе и твоея помощи 
и неоскудныя милости просящих, и сподоби ны греш- 
ныя и недостойныя неизреченная благая от Бога по- 
лучити. Яко Тому подобает всякая слава, честь и по- 
клонение, Отцу и Сыну и Святому Духу, ныне и при- 
сно и во веки веков. 


Св. царице Грузинской Тамаре 


О святая царице Тамаро! Не забуди нас, но поми- 
най во святых твоих молитвах раб Божиих (имена), 
моли за ны, царице святая. Не отступи от нас духом, 
сохраняй нас от стрел вражиих, от прелести бесовския 
и козней диавольских. Испроси нам время на покая- 
ние и невозбранно прейти от земли на небо чрез мы- 
тарства горьких бесов, да твоим предстательством от 
вечныя муки избавльшеся, Небесное Царствие насле- 
довати сподобимся со всеми праведными, от века уго- 

дившими Христу Господу нашему: Емуже подобает 
всякая слава, честь и поклонение, ныне и в безконеч- 
ныя веки веков. 


Св. праведному Артемию Веркольскому 


Святый угодниче Божий, Артемие праведный! При- 
зри милостивно на усердную молитву нас, грешных 
(имена), и твоим благомощным предстательством про- 
щение согрешений наших у Господа испроси, пре- 
спеяние же в вере и благочестии и от козней диаволь- 
ских ограждение исходатайствуй нам. Наипаче же мо- 
ли Господа, да сподобит всех нас по христианстей 
кончине Небесное Царствие получити, идеже вси пра- 
веднии купно с тобою славят Отца и Сына и Свята- 
го Духа во веки веков. 


Св. великомученику Димитрию Солунскому 


Святый великомучениче Христов Димитрие! Пред- 
стоя со дерзновением Небесному Царю, испроси у Не- 
го прощение согрешений наших и о еже избавитися 
нам, окаянным (имена) от всегубительныя язвы, огня 
и вечныя казни. Моли благость Его, еже ущедрити 
приход (дом) сей и храм наш. Испроси нам благодат- 
ное укрепление на дела благая, да благоугодное Вла- 
дыце нашему Христу Богу зде творяще, сподобимся 
молитвами Твоими наследовати Царствие Небесное и 
тамо прославляти Его, со Отцем и Святым Духом, во 
веки веков. 


Святителям Гурию, Варсонофию 
и Герману Казанским 


О великие угодницы Христовы, Гурие, Варсонофие 
и Германе! Испросите нам, рабам Божиим (имена), у 

Господа помощь в немощех, утешение в скорбех, здра- 
вие в недузех душевных и телесных: умолите Его да- 
ровати нам оставление всех, елика согрешихом от 
юности нашея в житии сем, и при кончине нашей 
испросите нам время покаяния, да искренним испо- 
веданием грехов сию предваривше, безбедно прейдем 
воздушныя мытарства и избавимся от осуждения и 
муки, милостию Безначальнаго Отца, благодатию Со- 
безначальнаго Сына и освящением Присносущнаго 
Духа, во веки веков. 


Св. Архангелу Рафаилу 


О святый Архангеле Рафаиле! Всеусердно молим 
тя, буди нам путеводитель в жизни нашей, сохрани от 
всех видимых и невидимых враг, исцели душевныя и 
телесныя болезни наша, управи жизнь нашу к покая- 
нию во гресех и ко творению добрых дел. О святый 
великий Рафаиле Архангеле! Услыши нас, грешных 
раб Божиих (имена), молящихся тебе, и сподоби в 
здешней и будущей жизни благодарити и славити об- 
щаго Создателя нашего в безконечныя веки веков. 


Блаженному Максиму юродивому, 
Московскому чудотворцу 


О угодниче Божий, блаженне Максиме! Помолися 
Господу Богу о нас, рабех Божиих (имена), к земли 
приверженных, да обратит Господь наша мысли и же- 
лания к небесным и да укрепит будущих нетленных 
сокровищ желати, да подаст нам силу к побеждению 
страстей, мыслей и желаний греховных, да пленит 
наш ум в послушание веры, да избавит от высоко- 
умия, суемудрия и мудрость духовную нам дарует: 
таже окамененная сердца наша слезами умиления и 

о гресех сокрушения да растворит и да согреет я к на- 
шему Создателю любовию и братолюбием ко ближ- 
ним нашим. Блаженне Максиме, принеси ко Господу 
молитву о нас, яко да не по грехом нашим воздаст 
нам, ниже по беззаконием нашим накажет нас, но да 
пробавит милость Свою на нас, от всяких нужд, бед, 
напастей, скорбей и болезней избавляя, и имиже весть 
судьбами да наставит нас на путь спасения, и да спо- 
добит нас христианскую кончину неболезнену, непо- 
стыдну и мирну прияти и Небеснаго Царствия насле- 
дие получити со всеми святыми во веки веков. 


Свт. Арсению Тверскому, св. князю Михаилу 
Тверскому, преп. Ефрему и Аркадию Новоторжским, 
св. Анне Кашинской, преп. Нилу Столобенскому 


О святителю Арсение, святый княже Михаиле, пре- 
подобные Ефреме и Аркадие, святая благоверная кня- 
гине Анно и преподобне отче наш Ниле! Испросите 
нам, рабам Божиим (имена), у Господа Бога предста- 
тельством вашим мир, здравие, долгоденствие и во 
всем благоспешество. Будите нам помощницы вся, 
яже ко спасению и пользе нашей, восприяти: охраняй- 
те нас от искушений и напастей, во временней жиз- 
ни приходящих, и не лишите нас ходатайства ваше- 
го ко Христу Богу, во еже получити нам прегреше- 
ний прощение и сподобитися небеснаго селения со из- 
бранными Его, яко да и в сем славится пречестное и 
великолепое имя Его во веки веков. 


Св. благоверным князем 
Александру Невскому и Димитрию Донскому 


О святые благоверные князи Александре и Дими- 
трие! Призрите милостивно на ны, недостойныя рабы 

Божии (имена), и исходатайствуйте нам житие тихое 
и безмятежное, и к вечному Царствию шествие не- 
уклонное вашим предстательством устройте нам, да 
сохранит нас Господь Бог Своею благодатию в мире, 
здравии, долгоденствии и всяком благополучии в дол- 
жайшая лета, да присно славим и благословим Бога 
в Троице Святей славимаго, Отца и Сына и Святаго 
Духа, ныне и присно, и во веки веков. 


Святителям Василию Великому, 
Григорию Богослову и Иоанну Златоустому 


О великие и пресветлые святители, Василие, Гри- 
горие и Иоанне! Призрите от высот небесных на нас, 
раб Божиих (имена), и умолите Господа, Егоже вер- 
ные на земли служители были еси, да дарует нам ве- 
ры правыя твердое и неизменное сохранение, Церкви 
Святей послушание, жития нашего исправление и во 
всех нуждах, скорбех и искушениих скорое поможе- 
ние, терпение же и укрепление. Подайте нам ваше 
святое благословение, да оным осеняемии во вся дни 
богоугодно в мире и покаянии поживем и во Царст- 
вии Небеснем сподобимся купно с вами и со всеми 
святыми Живоначальную Троицу, Отца и Сына и 
Святаго Духа, воспевати и славити во веки веков. 


Св. первомученику архидиакону Стефану 


О святый первомучениче, апостоле архидиаконе 
Стефане! Преклоньше колена души и сердца нашего, 
тя молим: воздежи руце твои ко Господу и сподвижи 
всему роду человеческому Предстательницу и Хода- 
таицу к Сыну Своему, Пресвятую Матерь Деву, и о 
нас (имена), присно прогневляющих грехом и ленос- 
тию, моли Благаго Спаса нашего, да подаст нам бла- 


МОЛИТВЫ ЗА БЛИЖНИХ 167 


годать во благовременную помощь к покаянию, и тво- 
им предстательством и заступлением Пресвятыя Ма- 
тере Своея, в день он страшный и праведный, да не 
поставит пред нами грехи наша, но по щедротам Сво- 
им, тобою умолен быв, да речет душе нашей: спасе- 
ние ваше есмь Аз во веки веков. 


Святым женам-мироносицам 


О святыя Марфо и Марие и прочии святыя жены- 
мироносицы! Умолите Возлюбленнаго вами и вас воз- 
любившаго Сладчайшаго Иисуса, Егоже вы исповеда- 
ли есте Христа, Сына Божия, да даст и нам, грешным 
рабам Божиим (имена), грехов оставление, в вере пра- 
вей нелицемерное и твердое стояние. Вселите в серд- 
ца наша дух страха Божия, смиреннаго на Бога упо- 
вания, терпения и ко ближним милосердия. Избави- 
те нас молитвами вашими от искушений житейских, 
бед и напастей, да тихое и мирное житие поживше 
зде, с помыслы непорочными и сердцем чистым, пред- 
станем на оный Страшный суд, и добрый ответ на нем 
воздавше, радости неизреченныя во Царствии Небес- 
нем сподобимся во веки веков. 


Преп. Кириллу Белоезерекому 


О преподобне и богоносне отче Кирилле! Припада- 
ем к тебе и просим тя, небеснаго заступника нашего: 
яви велие милосердие твое нам, рабам Божиим (име- 
на), и пролей теплые молитвы о нас ко Господу Бо- 
гу. Исходатайствуй нам здравие душевное и телесное, 
мирное и безмятежное житие, непостыдную христи- 
анскую кончину и добрый ответ на С ~ те’ 
Христове. Огради храм (дом) сей от всякаго зла и осе- 
ни нас небесным твоим благословением. Буди о нас 

теплый предстатель ко Господу и сподоби нас помо- 
щию твоею спасение вечное получити и Царствие Не- 
бесное унаследовати, да славословим велия щедроты 
и неизреченныя милости Отца и Сына и Святаго Ду- 
ха, в Троице покланяемаго Бога, и твое отеческое за- 
ступление, во веки веков. 


Св. первоверховным апостолам 
Петру и Павлу 


О святии апостоли Петре и Павле, не отлучайтеся 
духом от нас, грешных раб Божиих (имена), да не раз- 
лучимся вконец от любве Божия, но крепким заступ- 
лением вашим нас защитите, да помилует Господь 
всех нас молитв ваших ради, да истребит же рукопи- 
сание безмерных грехов наших, и да сподобит со все- 
ми святыми блаженнаго Царствия и брака Агнца Сво- 
его, Емуже честь и слава, и благодарение и поклоне- 
ние во веки веков. | 


Св. пророку Божию Илии 


О святый пророче Божий Илие, моли о нас Чело- 
веколюбца Бога, да подаст нам, рабам Божиим (име- 
на), дух покаяния и сокрушения о гресех наших, и 
всесильною Своею благодатию да поможет нам пути 
нечестия оставити, преспевати же во всяком деле бла- 
зе, и в борьбе со страстьми и похотьми нашими да ук- 
репит нас; да всадит в сердца наша дух смирения и 
кротости, дух братолюбия и незлобия, дух терпения 
и целомудрия, дух ревности ко славе Божией и о спа- 
сении своем и ближних доброе попечение. Отврати от 
нас предстательством твоим праведный гнев Божий, 
да тако в мире и благочестии поживше в сем веце, 
сподобимся причастия вечных благ во Царствии Гос- 

пода и Спаса нашего Иисуса Христа, Емуже подоба- 
ет честь и поклонение, со Безначальным Его Отцем и 
Пресвятым Духом, во веки веков. 


Св. великомученице Варваре 


Святая великомученице Христова Варваро! Моли с 
нами и о нас, рабах Божиих (имена), умоляемаго от 
Своего милосердия Бога, да милостивно услышит нас, 
просящих Его благостыню, и не отставит от нас вся 
ко спасению и житию нужная прошения, христиан- 
скую же кончину жития нашего безболезненну, непо- 
стыдну, мирну и Божественных Таин причастну да 
дарует, да благодатию Божиею и твоим теплым пред- 
стательством, душею и телом всегда здрави пребыва- 
юще, славим дивнаго во святых Своих Бога Израиле- 
ва, не удаляющаго помощи Своея от нас, всегда, ны- 
не и присно и во веки веков. 


Преп. Тихону Калужскому 


О преподобне отче наш Тихоне! Моли милостива- 
го Бога о нас, смиренных и недостойных, раб Божи- 
их (имена), да избавит храм (дом) сей и приход наш 
от всяких бед и зол, да отпустит нам вся прегреше- 
ния наша, да спасет нас благодатию Своею и сподо- 
бит радости вечныя наслаждатися в горнем оном 
Иерусалиме купно с тобою и со всеми святыми, от ве- 
ка Ему благоугодившими, в нихже в Троице слави- 
мый Бог благословен есть всегда, ныне и присно и во 
веки веков. 


Св. Алексию, человеку Божию 


О Христов угодниче, святый человече Божий 
Алексие! Призри милостивно на нас, раб Божиих 

(имена), и простри молитвенно ко Господу Богу чест- 
нии руце твои, и испроси нам от Него оставление со- 
грешений наших вольных и невольных, мирную и 
христианскую жития кончину и добрый ответ на 
Страшнем суде Христове. Ей, угодниче Божий, не по- 
срами упования нашего, еже на тя, по Бозе и Бого- 
родице, возлагаем; но буди нам помощник и покрови- 
тель во спасение; да твоими молитвами получивше 
благодать и милость от Господа, прославим человеко- 
любие Отца и Сына и Святаго Духа и твое святое за- 
ступление, ныне и присно и во веки веков. 


Преп. Онуфрию Великому 


О преподобне отче Онуфрие! Молим тя: услыши 
нас, грешных и недостойных раб Божиих (имена), в 
час сей, и приими сие малое моление наше; рукопи- 
сание дел наших скверных и нечистых молитвою 
твоею изглади, твоим заступлением присно нас по- 
крывай и ко уготованному верным пресветлому чер- 
тогу молитвами твоими приведи. Умоли убо Милос- 
тиваго Бога, да отпустит нам вся прегрешения наша 
вольная и невольная и вся злая дела нами сотворен- 
ная, и да избавит нас твоим предстательством от веч- 
ных мук, и сподобит нас радости вечныя насладити- 
ся, купно со всеми святыми, во веки веков. 


Блаженным Василию и Иоанну, 
юродивым Московским 


О угодницы Христовы, преблаженне Василие и 
Иоанне! Услышите ны, многогрешныя, ныне вопию- 
щия к вам: помилуйте нас, раб Божиих (имена), и 
умилосердитеся над убожеством нашим, и молитва- 
ми вашими исцелите всяк недуг и болезнь души и те- 

ла нашего грешнаго, и сподобите ны течение жизни 
сея невредимо от видимых и невидимых враг и без- 
грешно прейти, и христианскую кончину непостыд- 
ну, мирну, безмятежну, и Небеснаго Царствия насле- 
дие получити со всеми святыми во веки веков. 


Св. Стефану, Герасиму, Питириму и Ионе, 
епископам Пермским 


О преподобнии и богоблаженнии отцы наши Сте- 
фане, Герасиме, Питириме и Ионо! К вам мы, окаян- 
нии, благонадежно притекаем и пред святым вашим 
образом вопием, просяще помощи вашея и к Богу хо- 
датайства, да вашими молитвами испросите нам, ра- 
бам Божиим (имена), от Него милость: оставление 
многих наших согрешений, душам и телесем здравие 
со спасением; да благоволит же Господь вашими мо- 
литвами безбедно в мире сем ходити нам до сконча- 
ния жития нашего, во время же разлучения нашего 
от жизни сея дух наш Аггелы Своими в покаянии и 
мире милостивно да приимет, яко да от мрачных и 
злоковарных и лютых духов демонских на воздусе 
прошедше невозбранно, к Нему непостыдно предста- 
нем и поклонимся, и безсмертныя и блаженныя жиз- 
ни сподобимся, со всеми святыми во веки веков. 


Св. мученикам Антонию, Иоанну 
и Евстафию Виленским 


Святии мученицы Антоние, Иоанне и Евстафие! 
Призрите с небеснаго чертога на требующих вашея 
помощи раб Божиих (имена), и не отвергните проше- 
ний наших, но молите Христа Бога, да сохранит нас 
от всякаго лютаго обстояния, да не осудит нас, греш- 
ных, по беззаконием нашим, и да не во зло обратим 

благая, даруемая нам от Бога. Да молитвами вашими 
даст нам Господь мир помыслов, от пагубных страстей 
воздержание и от всякия скверны удаление, да мы 
вси в мире и благочестии поживем в настоящем веце, 
и достигнем вечныя жизни на небеси, благодатию 
Господа нашего Иисуса Христа, Емуже подобает вся- 
кая слава, честь и держава, со Отцем и Святым Ду- 
хом, ныне и присно и во веки веков. 


Свт. Иоасафу Белгородскому 


О угодниче Божий святителю Иоасафе! Из глуби- 
ны сердца взываем к тебе раби Божии (имена), огра- 
ди нас от соблазна, ересей и расколов, научи горняя 
мудрствовати, разсеянный ум наш просвети и на путь 
истины направи, охладевшее сердце согрей любовию 
ко ближнему и ревностию ко исполнению велений 
Божиих, грехом и нерадением ослабленную волю на- 
шу оживотвори благодатию Духа Всесвятаго: да тво- 
ему пастырскому гласу последующе, сохраним в чи- 
стоте и правде души наша, и тако, Богу помогающу, 
Небеснаго Царствия достигнем, идеже купно с тобою 
воспрославим пречестное и великолёпое имя Отца и 
Сына и Духа Святаго во веки веков. 


Святым мученикам Адриану и Наталии 


О святии мученицы Адриане и Наталие! Услыши- 
те нас, раб Божиих (имена), в час сей к вам молящих- 
ся: помолитеся о нас Владыце Христу Богу, много бо 
дерзновение к Нему стяжали есте, искреннии молеб- 
ницы о нас суще. Умолите Господа отпустити наша 
грехи и Небеснаго Царствия сподобити нас, да куп- 
но с вами прославим великолепое имя Пресвятыя 
Троицы, Отца и Сына и Святаго Духа, во веки веков. 


МОЛИТВЫ ЗА БЛИЖНИХ 173 


Преп. Арсению Великому 


О преподобне и богоносне отче наш Арсение! При- 
падаем ти и молимся: помолися ко Господу Богу и 
Спасу нашему Иисусу Христу, да дарует нам, рабам 
Божиим (имена), вся ко спасению душевному благо- 
потребныя дары Своя: веру праву, надежду благу, 
любовь нелицемерну, благочестие непоколебимое, лю- 
бомудрие христопоследовательное и вся добродетели, 
во святем Евангелии Им заповеданныя; да будем под- 
ражатели твоего богоугоднаго жития и, вкупе с то- 
бою, сподобимся спасение вечное получити и Царст- 
вие Небесное унаследити. Ей, угодниче Божий! Не 
презри нас, но помози нам, небесным предстательст- 
вом твоим, благочестно житие временное скончати, 
кончину благую прияти и блаженства райскаго спо- 
добитися: да прославим человеколюбие и щедроты в 
Троице славимаго и покланяемаго Бога, Отца и Сы- 
на и Святаго Духа, и твое святое заступление, во ве- 
ки веков. 


Священномученику Игнатию Богоносцу 


О великий угодниче Христов, священномучениче 
Игнатие! Призри милостивым твоим оком и простри 
ко Господу теплыя твоя молитвы, и испроси душам 
нашим оставление прегрешений. Се бо мы, раби Бо- 
жии (имена), сердцем сокрушенным и духом смирен- 
ным тебе, ходатая милостива ко Владыце и молитвен- 
ника за ны, грешныя, призываем, тебе убо просим: не 
презри нас недостойных, твоея помощи требующих, и 
исходатайствуй нам вся ко спасению полезная, яко да 
получивше благодать и милость, прославим всех бла- 
гих Источника и Дародателя, Бога Единаго, Отца и 
Сына и Святаго Духа, ныне и присно и во веки веков. 

Преподобному Антонию Римлянину 
Новгородскому 


Пастырю предобрый и наставниче наш, преподоб- 
не отче Антоние! Ты, яко имеяй дерзновение ко Вла- 
дыце Христу, буди молитвенник и ходатай о нас, не- 
достойних рабех твоих, иконе твоей покланяющихся 
(имена) и просящих от тебе милостиваго заступления. 
Ей, угодниче Христов, не презри убогаго сего моле- 
ния нашего, но призри на ны милостивно, коегождо 
потребу исполняя, болящим здравие, путешествую- 
щим в пути благопоспешество, плавающим скорое и 
безбедное плавание даруя: храм (дом, приход) же сей 
от всяких бед, внезапно находящих, сохрани и в нем 
молящияся и труждающияся, купно же и им благо- 
деющия, от всяких напастей свободи: да вси твоими 
молитвами на земли богоугодно поживем, и Небесна- 
го Царствия наследницы будем, достойни славослови- 
ти Всесвятую Троицу, Отца и Сына и Святаго Духа, 
в безконечныя веки веков. Аминь. 


Преп. Герману Аляскинскому 


О преподобне отче Германе, новоявленный угодни- 
че, Аляски просветителю! Молим тя: ходатайствуй о 
нас, грешных рабех Божиих (имена), пред престолом 
Вседержителя Бога, да дарует нам вся потребная к 
животу и благочестию, душам и телесем нашим здра- 
вие, во всех благих преспеяние и Свою всесильную 
помощь во всяких икушениях, бедах же и напастех, 
воздвизаемых на ны от врага спасения нашего. Наи- 
паче же испроси, угодниче Христов, всем нам грехов 
отпущение, христианскую кончину жития и наследие 
Царствия Небеснаго у Христа Бога нашего, Емуже 

честь и слава, со Отцем и Святым Духом, ныне и при- 
сно и во веки веков. 


Псковским преподобным 


О преподобнии и богоблаженнии отцы наши Ни- 
кандре, Иоакиме, Онуфрие, Корнилие, Савво, Евфро- 
синие, Серапионе, Илларионе, Марко, Ионо, Вассиане, 
Дорофее, Мартирие, Василие, Иоасафе, Досифее, Ха- 
ритоне, Игнатие, Харалампие, Памфиле, Ниле, Феофи- 
ле, Иакове, Авраамие, Корнилие, Иоанне, преподобная 
мати наша Вассо и прочие чудотворцы Псковские! 
Приимите ныне нас, к вам усердно молящихся и при- 
падающих ко святым иконам вашим, духом же на не- 
бесех предстоящии Святей Троице со Ангелы и пре- 
подобных отец лики, молитеся о нас, чадех ваших 
(имена), отцы, да избавимся всяких скорбей, болезней, 
бед и обстояний и благочестно поживем в настоящем 
житии, ходяще в заповедех и оправданиях Господних 
безпорочно. Испросите нам грехов прощение, телесем 
здравие и вечное спасение, яко да вашим предстатель- 
ством спасаеми, славу возсылаем Отцу и Сыну и Свя- 
тому Духу, ныне и присно и во веки веков. Аминь. 


Святому равноапостольному 
Николаю Японскому 


О великий угодниче Христов, равноапостольный 
святителю Николае! Услыши ны, раб Божиих (имена), 
и призри на немощи наша, и умоли Премилосердаго 
Царя Небеснаго, да не прогневается на ны зело и да 
не погубит нас со беззаконьми нашими, но да поми- 
лует и спасет нас по милости Своей, да всадит в серд- 
ца наша покаяние и спасительный страх Божий, да 
просветит Своею благодатию ум наш, во еже остави- 


176 МОЛИТВЫ ЗА БЛИЖНИХ 


ти нам стези нечестия и неуклонно же заповеди Бо- 
жия творити и уставы Святыя Церкве соблюдати. Мо- 
ли, благосерде, Человеколюбца Бога, да явит нам ве- 
ликую милость Свою и да избавит нас, к святей ико- 
не твоей с верою прибегающих, от бед и напастей, не- 
дугов телесных и душевных, и да сподобит Царствия 
Своего Небеснаго во веки веков. 


Св. праведному Иоанну Русскому Исповеднику 


О святый новоявленный угодниче Божий Иоанне 
Русский! Подвигом добрым подвизаяся на земли, вос- 
приял еси на небесех венец правды, еже уготовал есть 
Господь всем любящим Его. Темже взирающе на свя- 
тый твой образ, радуемся о преславнем скончании 
жительства твоего и чтем святую память твою. Ты же, 
предстояй престолу Божию, приими моления наша, 
раб Божиих (имена), и ко Всемилостивому Богу при- 
неси, о еже простити нам всякое прегрешение и по- 
мощи нам стати противу козней диавольских, да из- 
бавльшеся от скорбей, болезней, бед и напастей и вся- 
каго зла, благочестно и праведно поживем в нынеш- 
нем веце и сподобимся предстательством твоим, аще 
и недостойни есмы, видети благая на земли живых, 
славяще Единаго во святых Своих славимаго Бога, 
Отца и Сына и Святаго Духа, ныне и во веки веков. 


Преподобной Марии Египетской 


О великая Христова угодница, преподобная мати 
Марие! Услыши недостойную молитву нас, грешных 
(имена), избави нас, преподобная мати, от страстей, 
воюющих на души наша, от всякия печали и находя- 
щия напасти, от внезапныя смерти и от всякаго зла, 
в час же разлучения души от тела отжени, святая 


МОЛИТВЫ ЗА БЛИЖНИХ 177 
угодница, всякую лукавую мысль и лукавые бесы, 
яко да приимет души наша с миром в место светло 
Христос Господь Бог наш, яко от Него очищение гре- 
хов, и Той есть спасение душ наших, Емуже подоба- 
ет всякая слава, честь и поклонение, со Отцем и Свя- 
тым Духом, ныне и присно и во веки веков. 


Преподобному Никандру Псковскому 


О преподобне и достоблаженне отче наш Никанд- 
ре! К тебе припадающе с любовию, молим тя, досто- 
чудне: настави и вразуми нас, раб Божиих (имена), хо- 
дити по стопам твоим: буди на пути сем избранный 
вождь нам, якоже древле Моисей бяше людем Изра- 
илевым. Испроси нам, отче, молитвами твоими у Хри- 
ста Бога: да освятит благодатию Своею души и теле- 
са наша, ум наш да просветит светом богопознания, 
совесть нашу от мертвых дел да очистит, от грехов- 
ных же помышлений и губительнаго уныния да ог- 
радит и дарует нам искреннее покаяние, сердец со- 
крушение, слезное умиление, воздержание и трез- 
вость, смиренномудрие и кротость, чистоту душевную 
и телесную, страннолюбие и друг ко другу нелице- 
мерную любовь, яко да воспоем и прославим в 'Трои- 
це славимаго Единаго Бога Отца и Сына и Святаго 
Духа, ныне и в безконечныя веки веков. 


Св. великомученику Феодору Стратилату 


О святый, славный и всехвальный великомучени- 
че Феодоре Стратилате! Молим тя пред иконою тво- 
ею святою: моли с нами и о нас, раб Божиих (имена), 
умоляемаго от Своего благосердия Бога, да милостив- 
но услышит нас, благостыни у Него просящих, и вся 
наша ко спасению и житию нужная прошения да ис- 

полнит. Еще же молим тя, святый победоносче Фео- 
доре Стратилате, разруши силы возстающих на ны 
врагов, видимых и невидимых. Умоли же Господа Бо- 
га, всея твари Создателя, избавити нас от вечнаго му- 
чения, да всегда прославляем Отца и Сына и Свята- 
го Духа и твое исповедуем предстательство, ныне и 
присно и во веки веков. 


Преп. Зосиме и Савватию Соловецким 


О преподобнии отцы, велиции заступницы и ско- 
рии услышателие молитв, угодницы Божии и чудо- 
творцы Зосимо и Савватие! Не забудите, якоже обе- 
щастеся, посещати чада ваша. Аще бо и отъидосте от 
нас телом, но духом присно с нами пребываете. Мо- 
лим убо вас, о преподобнии, избавите ны от огня и ме- 
ча, от нашествия иноплеменников и междоусобныя 
брани, от тлетворных ветров и от внезапныя смерти и 
от всех прилог бесовских, находящих на ны. Услыши- 
те нас, грешных (имена), и приимите молитву сию и 
моление наше, яко кадило благовонное, яко жертву 
благоугодную, и души наша, злыми делы и советы и 
помыслы умерщвленныя, оживите. И якоже умер- 
шую отроковицу возстависте, и неисцельныя раны 
многих исцелисте, и от духов нечистых зле мучимыя 
избависте; тако и нас, содержимых во узах вражиих, 
изьмите, и от сетей диавола избавите, из глубины пре- 
грешений изведите, и милостивым вашим посещени- 
ем и ходатайством от враг видимых и невидимых ог- 
радите ны, благодатию и силою Пресвятыя Троицы, 
всегда, ныне и присно и во веки веков. Аминь. 


Святым страстотерпцам Борису и Глебу 


О двоице священная, братие прекраснии, доблии 
страстотерпцы Борисе и Глебе, от юности Христу ве- 

рою, чистотою и любовию послужившии, и кровьми 
вашими яко багряницею украсившиися, и ныне со 
Христом царствующии! Не забудите и нас, рабов Бо- 
жиих (имена), сущих на земли, но, яко теплии заступ- 
ницы, вашим сильным ходатайством пред Христом 
Богом сохраните юныя во святей вере и чистоте не- 
вреждены от всякаго прилога неверия и нечистоты, 
оградите всех нас от всякия скорби, озлоблений и вне- 
запныя смерти, укротите всякую вражду и злобу, дей- 
ством диавола воздвизаемую от ближних и чуждих. 
Молим вас, христолюбивии страстотерпцы, испроси- 
те у Великодаровитаго Владыки всем нам оставление 
прегрешений наших, единомыслие и здравие, избав- 
ление от нашествия иноплеменных, междоусобныя 
брани, язвы и глада. Снабдевайте своим заступлени- 
ем страну нашу и всех, чтущих святую память вашу, 
во веки веков. Аминь. 


Св. апостолу и евангелисту Иоанну Богослову 


О великий и всехвальный апостоле и евангелисте 
Иоанне Богослове, наперсниче Христов, теплый наш 
заступниче и скорый в скорбех помощниче! Умоли 
Господа Бога даровати нам оставление всех прегреше- 
ний наших, елика согрешихом от юности нашея во 
всем житии нашем делом, словом, помышлением и 
всеми нашими чувствы; во исходе же душ наших по- 
мози нам, грешным (имена), избавитися от воздушных 
мытарств и вечнаго мучения, да твоим милостивным 
предстательством прославляем Отца и Сына и Свята- 
го Духа, ныне и присно и во веки веков. Аминь. 


Св. Анастасии Узорешительнице 


О многострадальная и премудрая великомученице 
Христова Анастасие! Ты душею на небеси у престо- 

ла Господня предстоиши, на земли же, данною тебе 
благодатию, различная совершаеши исцеления. При- 
зри убо милостивно на нас (имена), просящия твоея 
помощи: простри ко Господу святыя молитвы твоя о 
нас, и испроси нам оставление согрешений наших, не- 
дужным исцеление, скорбящим и бедствующим ско- 
рую помощь; умоли Господа, да подаст всем нам хри- 
стианскую кончину и добрый ответ на Страшнем су- 
де Своем, да сподобимся и мы купно с тобою слави- 
ти Отца и Сына и Святаго Духа во веки веков. Аминь. 


Св. великомученице Екатерине 


О святая дево и мученице Екатерино! Молим тя: 
призри на бедствия нас, грешных раб Божиих (име- 
на), сотвори нас горняя мудрствовати, а не земная. По- 
спеши нам молитвами твоими побеждати плотская 
похотения, к миру пристрастие и козни злых духов, 
на нас злобно воюющих; да твоим предстательством во 
дни жития сего свободни явимся от враждебных их 
нападений и по исходе от воздушных их истязаний. 
О премудрая дево! Даруй нам вся яже к пользе про- 
шения, можеши бо многая испросити у Возлюбленна- 
го Жениха твоего, Христа Бога нашего. Мы вемы, яко 
много может молитва праведнаго, поспешествуемая 
благостию Милосердаго Бога, Емуже слава, честь и 
благодарение всегда, ныне и присно и во веки веков. 


Св. праведному Симеону Богоприимцу 


О Богоприимче Симеоне! Услыши нас, грешных 
раб Божиих (имена), и не отыми покров твой святый 
от нас, моли благость Господа, яко да отвратит от нас 
гнев Свой, праведно по делом нашим на ны движи- 
мый, и, презрев безчисленная прегрешения наша, об- 

ратит нас на путь покаяния и на стези заповедей Сво- 
их утвердит нас. Огради молитвами твоими в мире 
жизнь нашу и во всем благом благое поспешение ис- 
проси, вся к животу и благочестию потребная нам да- 
руя, яко да тихое и безмолвное житие поживем во 
всяком благочестии и чистоте, и тако в вечный до- 
стигнем покой, идеже сподобимся Небеснаго Царствия 
Христа Бога нашего, Емуже всякая слава подобает, со 
Отцем и Пресвятым Его Духом, ныне и присно и во 
веки веков. 


Святителю Спиридону Тримифунтскому 


О преблаженне святителю Спиридоне! Умоли бла- 
госердие Человеколюбца Бога, да не осудит нас по 
беззаконием нашим, но да сотворит с нами по милости 
Своей. Испроси нам, рабам Божиим (имена), у Хри- 
ста и Бога нашего мирное и безмятежное житие, здра- 
вие душевное и телесное. Избави нас от всяких бед 
душевных и телесных, от всех томлений и диаволь- 
ских наветов. Поминай нас у престола Вседержителя 
и умоли Господа, да подаст многих наших грехов про- 
щение, безбедное и мирное житие, да дарует нам, кон- 
чины же живота непостыдныя и мирныя и блажен- 
ства вечнаго в будущем веце сподобит нас, да непре- 
станно возсылаем славу и благодарение Отцу и Сы- 
ну и Духу Святому, ныне и присно и во веки веков. 


Святителю Митрофану Воронежскому 


О святителю отче Митрофане! Приими сие малое 
моление от нас, грешных раб Божиих (имена), к тебе 
прибегающих, и теплым твоим предстательством умо- 
ли Господа и Бога нашего, Иисуса Христа, яко да по- 
даст нам согрешений наших прощение и избавит нас 

от бед, печалей, скорби и болезней душевных и теле- 
сных, обдержащих нас; да подаст вся на пользу на- 
стоящаго жития нашего потребная; да дарует нам 
скончати житие сие привременное в покаянии и да 
сподобит нас, грешных и недостойных, Небеснаго 
Царствия Своего, во еже со всеми святыми славити 
Его безконечное милосердие, со Безначальным Его От- 
цем и Святым и Животворящим Его Духом, во веки 
веков. 


Преп. Сергию Радонежскому 


О преподобне и богоносне отче наш Сергие! Воззри 
на нас (имена) милостивно и, к земли приверженных, 
возведи к высоте небесней. Укрепи наше малодушие 
и утверди нас в вере, да несомненно уповаем получи- 
ти вся благая от благосердия Владыки Бога молитва- 
ми твоими. Испроси предстательством твоим всякий 
дар всем и коемуждо благопотребен и вся ны споспе- 
шествующими твоими молитвами сподоби в день 
Страшнаго суда шуия части избавитися, десныя же 
страны общники быти и блаженный оный глас Вла- 
дыки Христа услышати: приидите, благословеннии 
Отца Моего, наследуйте уготованное вам Царствие от 
сложения мира. Аминь. 


Св. праведному Иоанну Кронштадтскому 


О великий чудотворче и предивный угодниче Бо- 
жий, богоносне отче Иоанне! Призри на нас и внем- 
ли благосердно молению нашему, яко великих даро- 
ваний сподоби тя Господь, да ходатаем и присным мо- 
литвенником за нас, рабов Божиих (имена), будеши. 
Се бо страстьми греховными обуреваеми и злобою сне- 
даеми, заповеди Божия пренебрегохом, покаяния сер- 

дечнаго и слез воздыхания не принесохом, сего ради 
многим скорбем и печалем достойни явихомся. 

Ты же, отче праведный, велие дерзновение ко Гос- 
поду и сострадание к ближним своим имея, умоли 
Всещедраго Владыку мира, да пробавит милость Свою 
на нас и потерпит неправдам нашим, не погубит нас 
грех ради наших, но время на покаяние милостивно 
нам дарует. 

О святче Божий, помози нам веру православную 
непорочно соблюсти и заповеди Божии благочестно 
сохранити, да не обладает нами всякое беззаконие, ни- 
же посрамится Правда Божия в неправдах наших, но 
да сподобимся достигнути кончины христианския, 
безболезненныя, непостыдныя, мирныя и Тайн Божи- 
их причастныя. 

Еще молим тя, отче праведне, о еже Церкви нашей 
Святей до скончания века утвержденной быти, Оте- 
честву же нащему мир и пребывание испроси и от 
всех зол сохрани, да тако народи наши, Богом храни- 
ми, в единомыслии веры и во всяком благочестии и 
чистоте, в лепоте духовнаго братства, трезвении и со- 
гласии свидетельствуют: яко с нами Бог! В Немже 
живем и движемся, и есмы, и пребудем во веки. 
Аминь. 


Святым Ксенофонту и Марии 


О святии Ксенофонте и Марие со чадами вашими 
Аркадием и Иоанном! Се мы недостойнии и грешнии 
к вам усердно прибегаем и с упованием крепким мо- 
лимся: милостивно услышите ныне глас наш молеб- 
ный и потщитеся на помощь нашу, и ныне любовь ва- 
шу к нам, рабам Божиим (имена), явите благодатным 
действом богоприятных молитв ваших низпошлите и 
нам великую и богатую милость Господню, да воспо- 

ем и прославим дивнаго во святых Своих Бога, Отца 
и Сына и Святаго Духа, ныне и присно и во веки 
веков. 


Св. мученикам Евстафию Плакиде и Евфимии 


О преславнии святии и многострадальнии велико- 
мученицы Христовы Евстафие и Евфимие! Услыши- 
те ны грешныя и недостойныя рабы Божии (имена), 
святую многострадальную память вашу праздную- 
щыя. Испросите нам у Господа многомощными мо- 
литвами вашими благодать, яже ко спасению, и всех 
грехов содеянных нами прощение, земли благоплодие, 
миру мирное устроение и от лютых диавольских коз- 
ней свобождение, христианскую кончину жития на- 
шего и немятежное чрез воздушная мытарства к не- 
беси прехождение: вы бо прияли есте благодать сию 
от Господа, еже молитися за ны, и аще восхощете по- 
миловати нас, почитающих священную память вашу, 
вся можете сотворити. Не презрите убо нас недостой- 
ных, святии великомученицы Евстафие и Евфимие. 
Испросите от Господа вся благая и полезная душам 
нашым, яко да и мы удостоимся купно с вами слави- 
ти и воспевати всесвятое и великолепое имя Его во 
премирном Царствии Небеснем, идеже есть всех свя- 
тых жилище, во веки веков. 


Святым праведным Богоотцем 
Иоакиму и Анне 


О святии праведницы, Богоотцы Иоакиме и Анно! 
Молите Милосердаго Господа, яко да отвратит от нас 
гнев Свой, по делом нашим праведно на ны движи- 
мый, и да безчисленная прегрешения наша презрев, 
обратит нас, раб Божиих (имена), на путь покаяния, 

и на стези заповедей Своих да утвердит нас. Таже мо- 
литвами вашими в мире жизнь нашу сохраните, и во 
всех благих благое поспешение испросите, вся к жи- 
воту и благочестию потребная нам от Бога дарующе, 
от всяких напастей и бед и внезапныя смерти пред- 
стательством вашим нас избавляюще и от всех враг 
видимых и невидимых защищающе, и тако в мире 
временное сие житие прешедше, в вечный достигнем 
покой, идеже вашим святым умолением да сподобим- 
ся Небеснаго Царствия Христа Бога нашего, Емуже, 
со Отцем и Пресвятым Духом, подобает всякая сла- 
ва, честь и поклонение во веки веков. 


Преп. Кириллу и Марии, 
родителям преп. Сергия Радонежского 


О раби Божии, схимонаше Кирилле и схимонахи- 
не Марие! Внемлите смиренному молению нашему. 
Аше бо временное житие ваше скончали есте, но ду- 
хом от нас не отступаете, присно по заповедем Господ- 
ним шествовати нас научающе и крест свой терпели- 
во носити нам пособствующе. Се бо вкупе со препо- 
добным и богоносным отцем нашим Сергием, вашим 
возлюбленным сыном, дерзновение ко Христу Богу и 
ко Пречистей Его Матери стяжали есте. Темже и ны- 
не будите молитвенницы и ходатаи о нас, недостой- 
ных рабах Божиих (имена). Будите нам заступницы 
крепции, да верою живуще, заступлением вашим со- 
храняеми, невредими от бесов и от человек злых пре- 
будем, славяще Святую Троицу, Отца и Сына и Свя- 
таго Духа, ныне и присно и во веки веков. Аминь. 


Святым Петру и Февронии Муромским 


О угодницы Божии, благовернии княже Петре и 
княгине Февроние, к вам прибегаем и к вам со упо- 


186 МОЛИТВЫ ЗА БЛИЖНИХ 


ванием крепким молимся: вознесите о нас, грешных 
(имена), святыя молитвы ваши ко Господу Богу и ис- 
просите у благости Его вся благопотребная душам и 
телесем нашим: веру праву, надежду благу, любовь 
нелицемерну, благочестие непоколебимо, в добрых де- 
лех преуспеяние. И ходатайствуйте нам у Царя Не- 
беснаго житие благополучное и добрую христиан- 
скую кончину. Ей, чудотворцы святии! Не презрите 
молитв наших, но будите о нас приснии предстателие 
ко Господу, и сподобите нас помощию вашею спасе- 
ние вечное получити и Царствие Небесное унаследо- 
вати, да славословим неизреченное человеколюбие От- 
ца и Сына и Святаго Духа, в Троице покланяемаго 
Бога во веки веков. 


Св. великомученику Прокопию 


О святый страстотерпче Христов Прокопие! Услы- 
ши нас грешных, предстоящих ныне пред Святою 
иконою твоею и умильно молящих тя: помолимся о 
нас (имена) к Иисусу Христу Богу нашему и Его 
рождшей Матери, Владычице нашей Богородице, еже 
отпустити нам согрешения наша, яже содеяхом. Ис- 
проси у Господа к пользе душевней и телесней ми- 
лость, мир, благословение, во еже избавитися нам всем 
в день судный страшный, шуия части спастися, ста- 
ти же одесную со избранными Его к наследию Цар- 
ствия Небеснаго, яко Тому подобает всякая слава, 
честь и поклонение со Безначальным Его Отцем и 
Пресвятым и Благим и Животворящим Его Духом, 
ныне и присно и во веки веков. Аминь. 


Св. апостолу Симону Зилоту 


Святый славный и всехвальный апостоле Христов 
Симоне, сподобивыйся прияти в дом твой в Кане Га- 

лилейстей Господа нашего Иисуса Христа и Его Пре- 
чистую Матерь, Владычицу нашу Богородицу, и оче- 
видцем быти преславнаго чудесе Христова, на браце 
твоем явленнаго, претворения воды в вино! Молим тя 
с верою и любовию: умоли Христа Господа претвори- 
ти души наша из грехолюбивых в боголюбивыя; со- 
храни и соблюди нас, рабов Божиих (имена), молит- 
вами твоими от искушений диавольских и падений 
греховных и испроси нам свыше помощь во время 
уныния и безпомощия нашего, да не преткнемся о ка- 
мень соблазна, но неуклонно шествуем спасительным 
путем заповедей Христовых, дондеже достигнем оби- 
телей райских, идеже ты ныне водворяешися и весе- 
лишися. Ей, апостоле Спасов! Не посрами нас, крепце 
на тя уповающих, но буди нам помощник и покрови- 
тель во всем житии нашем, и помози нам благочестно 
и богоугодно житие сие временное скончати, благую 
и мирную христианскую кончину получити и добра- 
го ответа сподобитися на Страшнем суде Христове, да 
избежавше мытарств воздушных и власти лютаго ми- 
родержца, унаследуем Царство Небесное и прославим 
великолепое имя Отца и Сына и Святаго Духа во ве- 
ки веков. Аминь. 


Святым сорока мученикам Севастийским 


О страстотерпцы Христовы, во граде севастийстем 
мужественно пострадавший, к вам, яко молитвенни- 
кам нашим усердно прибегаем и просим: испросите у 
Всещедраго Бога прощение согрешений наших и жи- 
тия нашего исправление, да в покаянии и нелицемер- 
ной любви друг ко другу поживше, со дерзновением 
предстанем страшному судищу Христову и вашим 
предстательством одесную Праведнаго Судии предста- 
нем. Ей, угодницы Божии, будите нам, рабам Божи- 

им (имена), защитницы от всех враг видимых и неви- 
димых, да под кровом святых ваших молитв избавим- 
ся от всех бед, зол и напастей до последнего дне жиз- 
ни нашея, и тако прославим великое и достопоклоня- 
емое имя Вседетельныя Троицы, Отца и Сына и Свя- 
таго Духа, ныне и присно и во веки веков. Аминь. 


Св. мученикам Гурию, Самону и Авиву 


О преславнии мученицы Гурие, Самоне и Авиве! 
Защитите нас, раб Божиих (имена), от напастей злых 
человек и козней демонских: оградите нас от нечаян- 
ныя смерти, избавите от огня, меча и всякаго душе- 
пагубнаго обстояния. Ей, страстотерпцы Христовы, 
устройте нам молитвами вашими вся благая и полез- 
ная, да благочестно житие временное прешедше и 
кончину непостыдну стяжавше, удостоимся теплым 
заступлением вашим со всеми святыми одесную Пра- 
восуднаго Бога Судии стати и Того непрестанно сла- 
вити, со Отцем и Святым Духом, во веки веков. 


Святой блаженной Ксении Петербургской 


О препростая образом жития своего, бездомная на 
земли, наследнице же обителей Отца Небеснаго, бла- 
женная страннице Ксение! Якоже прежде к надгро- 
бию твоему недужнии и скорбнии припадавшии и 
абие утешениями исполняемии, сице ныне и мы (име- 
на), обуреваемии тлетворными обстоянии, тебе прибе- 
гающе, с надеждою просим: помолися, благая небоше- 
ственнице, дабы исправилися стопы наша по словеси 
Господню к деланию заповедей Его, и да упразднит- 
ся богоборное безбожие, пленившее град твой и стра- 
ну твою, повергающее нас, многогрешных, в смертное 
братоненавидение, гордое самовозбешение и хульное 


молитвы за Ближних __ мә 
отчаяние. О блаженнейшая Христа ради, посрамив- 
шая суемудрость века сего, испроси у Творца и По- 
дателя всяческих благ даровати нам смирения, кро- 
тости и любве в сокровище сердца нашего, веры в ук- 
репление молитвы, надежды в покаянии, крепости в 
многотрудном житии, милосерднаго исцеления души 
и тела нашего, целомудрия в супружестве и благопо- 
печения о ближних и искренних своих, всего жития 
нашего обновление в чистительней бане покаяния, 
яко да всехвально воспевающе память твою, просла- 
вим в тебе чудодействующаго, Отца и Сына и Свята- 
го Духа, Троицу Единосущную и Нераздельную во 
веки веков. Аминь. 


Преподобномученику Корнилию Псково-Печерскому 


О святый преподобномучениче Корнилие! Призри 
милостивно на скорби наша душевныя и телесныя, и 
избаву нам подаждь; помози нам, рабам Божиим (име- 
на), святче Божий, избавитися от навета злых чело- 
век, от нихже и сам ты невинно на земли пострадал 
еси; защити нас от насилия диавола, люте на нас вою- 
ющаго. Умоли Господа Бога и Пречистую Его Матерь 
даровати нам тихое и безгрешное житие, братскую не- 
лицемерную любовь и мирную христианскую кончи- 
ну, да чистою совестию предстанем нелицеприятному 
Страшному судилищу Христову и во Царствии Его 
прославим Животворящую Троицу, Отца и Сына и 
Святаго Духа, во веки веков. 


Святителю Алексию Московскому 


О священнейший отче, святителю Христов Алек- 
сие, пастырю и учителю наш, не отрини нас (имена), 
с верою притекающих к твоему заступлению, но ско- 

ро потщися помолитися Царю царствующих и Госпо- 
ду господствующих, да избавит стадо Свое от волков, 
губящих е, и всяку страну христианскую огради и со- 
храни святыми твоими молитвами от мирского мяте- 
жа и труса, нашествия иноплеменник и междоусоб- 
ныя брани, от глада же и губительства, потопа, и ме- 
ча, и огня, и напрасныя смерти, и якоже исцелением 
от слепоты царицы агарянския спасл еси отечество 
твое, тако помилуй и нас, умом, словом и делом во 
тьме греховней сущих, и избави нас гнева Божия и 
вечныя казни, яко да твоим ходатайством и помощию, 
Своим же милосердием и благодатию, Христос Бог 
тихое и безгрешное житие даст нам пожити в веце сем 
и на Страшнем судище Своем сподобит деснаго стоя- 
ния со всеми святыми. Аминь. 


Священномученику А нтипе Пергамскому 


О преславный священномучениче Антипо и скорый 
помощниче христианом в болезнех! Верую от всея ду- 
ши и помышления, яко дадеся тебе от Господа дар бо- 
лящия исцеляти, недугующия врачевати и разслаб- 
ленныя укрепляти. Сего ради к тебе, яко благодатно- 
му врачу болезней, аз, немощный, прибегаю и, твой 
досточтимый образ со благоговением лобызая, молю- 
ся: твоим предстательством у Царя Небеснаго испро- 
си мне, болящему, исцеление от удручающия мя зуб- 
ныя болезни. А ще бо и недостоин есмь тебе, благост- 
нейшаго отца и приснаго заступника моего, но ты, 
быв подражатель человеколюбия Божия, сотвори мя 
достойна твоего заступления чрез мое обращение от 
злых дел ко благому житию, уврачуй обильно даро- 
ванною тебе благодатию язвы и струпы души и тела 
моего, даруй ми здравие и спасение и во всем благое 
поспешение, да тако, тихое и безмолвное житие пожив 

во всяком благочестии и чистоте, сподоблюся со все- 
ми святыми славити всесвятое имя Отца и Сына и 
Святаго Духа, во веки веков. Аминь. 


Св. великомученику Артемию 


Святый угодниче Божий, Артемие праведный! При- 
зри милостивно на усердную молитву нас, грешных 
(имена), и твоим благомощным предстательством про- 
щение согрешений наших у Господа испроси, преспе- 
яние же в вере и благочестии и от козней диавольских 
ограждение исходатайствуй нам. Наипаче же моли 
Господа, да сподобит всех нас по христианской кон- 
чине Небесное Царствие получити, идеже вси правед- 
нии купно с тобою славят Отца и Сына и Святаго Ду- 
ха во веки веков. 


Преп. Серафиму Саровскому 


О преподобне отче Серафиме! Вознеси о нас, рабех 
Божиих (имена), благомощную твою молитву ко Гос- 
поду сил, да дарует нам вся благопотребная в жизни 
сей и вся к душевному спасению полезная, да огра- 
дит нас от падений греховных и истинному покаянию 
да научит нас, во еже безпреткновенно внити нам в 
вечное Небесное Царство, идеже ты ныне в незаходи- 
мей сияеши славе, и тамо воспевати со всеми святы- 
ми Живоначальную Троицу во веки веков. 


Св. Симеону Верхотурскому 


О святый и праведный Симеоне, милостивно при- 
зри на нас, многогрешных раб Божиих (имена), и ис- 
проси нам от Бога прощение согрешений наших, в ня- 
же впадаем множицею во вся дни жития нашего. И 
якоже прежде овым убо от очныя зельныя болезни ни 

мало зрети могущим исцеление очес, овым же близ 
смерти бывшим от лютых недугов врачевание, и иным 
иная многая преславная благодеяния даровал еси: си- 
це избави и нас от недугов душевных и телесных и 
от всякия скорби и печали, и вся благая к настояще- 
му житию нашему и к вечному спасению благопо- 
требная нам от Господа испроси, да тако твоим пред- 
стательством и молитвами стяжавше вся нам полез- 
ная, аще и недостойнии, благодарне восхваляюще тя, 
прославим Бога, дивнаго во святых Своих, Отца и Сы- 
на и Святаго Духа, ныне и присно и во веки веков. 
Аминь. 


Преподобному Марону Сирийскому 


О преподобне и богоносне отче наш Мароне! Нази- 
рай свыше милостивно и молися Владыце Милости- 
вому и Всещедрому всех благ Подателю Богу о со- 
блюдении страны нашея от неверия и развращения. 
Буди молебник и о нас, грешных! Ко Владыце Госпо- 
ду честнии твои руце в час сей простри и от Него ми- 
лость и щедроты испроси, и приими ны (имена), во 
свое ходатайство и заступление, от всех бед и лютых 
болезней сохрани и от всяких страстей свободи, и от 
нестерпимыя и неутешимыя огневицы и трясавицы 
молитвами твоими избави нас, и от нападения бесов, 
от видимых и невидимых врагов соблюди, и согреше- 
нием нашим прощения испроси, и спасены Христу 
нас представи, во еже, в день Страшнаго суда, с ра- 
достию предстати нам пред лицем неизреченныя сла- 
вы Его, и милостивное призвание в Царство Небесное 
от Него услышати, и в неизреченней радости зрети 
преславную Его лица доброту сподоби благодатию и 
человеколюбием Господа Бога и Спаса нашего Иису- 
са Христа. Яко держава Его благословена и препро- 

славлена, со Безначальным Его Отцем и Пресвятым и 
Благим и Животворящим Его Духом, ныне и присно 
и во веки веков. Аминь. 


Святителю Димитрию Ростовскому 


О святителю Димитрие, великий угодниче Христов, 
златоусте Российский! Услыши нас грешных, моля- 
щихся тебе, и принеси молитву нашу к Человеколюб- 
цу Богу о рабах Божиих (имена). Умоли Его благо- 
сердие, да не осудит нас по беззаконием нашим, но да 
сотворит с нами по милости Своей. Испроси нам у 
Христа Бога нашего мирное и безмятежное житие, 
здравие душевное и телесное. Даруй нам богоугодно 
прейти поприще временныя жизни, избави нас от воз- 
душных мытарств и настави нас на путь, ведущий в 
селения праведных; подаждь нам твое архипастыр- 
ское и святое благословение, да оным осеняеми, изба- 
вимся от козней лукаваго и избегнем от всякой беды 
и напасти. Услыши моление наше, отче Димитрие, и 
моли непрестанно о нас Всесильнаго Бога, славимаго 
и покланяемаго в трех ипостасех, Емуже подобает 
всякая слава, честь и держава во веки веков. 


Преп. Давиду Гареджийскому 


О всесветле, богохнальне, авва Давиде, святче Бо- 
жий! Ты силою благаго законоположения явился еси 
нам, кознями лукаваго связанным и обуреваемым, яко 
наставник в покаянии и помощник в молитве. Того 
ради дано тебе множество даров благодати и чудотво- 
рения, разрешения грех наших и прегрешений остав- 
ление, болезней исцеление и диавольских наветов от- 
гнание. Темже твоею отеческою милостию в богоцар- 
ственном разумении, многотрудными молитвами и мо- 

леньми твоими, наипаче же непрестанным твоим за- 
ступлением о нас, рабех Божиих (имена), да возставит 
Господь Бог ны, во грех впадшие, силою Своею непо- 
бедимою на всякаго видимаго и невидимаго врага, да- 
бы благодаряще совершая святую память твою, же- 
ланием возжелали мы покланятися Превечному Бо- 
гу в Троице Единому, Отцу и Сыну и Святому Духу, 
ныне и присно и во веки веков. Аминь. 


Преп. Иакову Железноборовскому 


О богоблаженне и преподобне отче Иакове! Испро- 
си наших согрешений прощение, отжени от нас, раб 
Божиих (имена), облак страстей, просвети наши ду- 
шевныя очи, и гугнивый язык исправи, смысл очис- 
ти и разум освяти. Прииди посреде нас невидимо и от 
всех нас моления Богови возсылаемая приими и до- 
неси сия ходатайственне всех Творцу и Избавителю, 
в Троице Святей покланяемому Истинному Богу на- 
шему, яко да согрешением нашим оставление полу- 
чим, благодатию и человеколюбием Господа нашего 
Иисуса Христа, с Нимже Отцу слава со Святым Ду- 
хом, ныне и присно и во веки веков. 


Преп. Александру Свирскому 


О преподобне и богоносне отче наш Александре! 
Испроси нам вся к житию сему временному благопо- 
требная, паче же к вечному спасению нашему нуж- 
ная. Буди нам, рабам Божиим (имена), чудотворче 
святый, во всякой скорби и обстоянии скорый помощ- 
ник. Наяпаче же в час кончины нашея явися нам за- 
ступник благосердый, да не предани будем на мытар- 
ствах воздушных власти злобнаго миродержца, но да 
сподобимся непреткновеннаго восхода во Царствие 

Небесное. Ей, отче, молитвенниче наш присный! 
Не посрами упования нашего, не презри смиренных 
молений наших, но присно о нас пред престолом 
Живоначальныя Троицы предстательствуй, да сподо- 
бимся вкупе с тобою и со всеми святыми, аще и недо- 
стойни есмы, в селениих райских славити величие, 
благодать и милость Единаго в Троице Бога, Отца и 
Сына и Святаго Духа, во веки веков. 


Преп. Иринарху, затворнику Ростовскому 


О преподобне отче Иринарше! Се мы молим тя 
усердно: буди ходатай наш присный, испроси нам, ра- 
бам Божиим (имена), от Христа Бога мир, тишину, 
благоденствие, здравие и спасение, и от всех врагов 
видимых и невидимых ограждение, покрый же нас 
ходатайством твоим от нахождения всяких бед и 
скорбей, паче же от искушений врага темнаго, да вси 
мы с тобою прославляем всесвятое имя Отца и Сына 
и Святаго Духа, ныне и присно и во веки веков. 
Аминь. 


Святым седми отрокам во Ефесе 


О пречуднии святии седмочисленнии отроцы, Ефе- 
са града похвало и всея вселенныя упование! Воззри- 
те с высоты небесныя славы на нас, любовию память 
вашу чтущих, наипаче же на младенцы христиан- 
ския, вашему заступлению от родителей своих препо- 
рученныя. Низведите на ня благословение Христа Бо- 
га, рекшаго: оставите детей приходити ко Мне. Боля- 
щия убо в них исцелите, скорбящия утешите; сердца 
их в чистоте соблюдите, кротостию исполните я, и в 
земли сердец их зерно исповедания Божия насадите 
‘и укрепите, во еже от силы в силу им возрастати. И 

всех нас, святей иконе вашей предстоящих рабоз Бо- 
жиих (имена), и тепле вам молящихся, сподобите Цар- 
ствие Небесное улучити и немолчными гласы радова- 
ния тамо прославляти великолепое имя Пресвятыя 


Троицы, Отца и Сына и Святаго Духа, во веки веков. 
Аминь. 


Великомученику Пантелеимону, 
святым Косме и Дамиану, св. мученикам Киру 
и Иоанну, священномученику Ермолаю, св. мученику 
Диомиду, св. мученикам Фотию и Аниките 


О великие Христовы угодницы и чудотворцы Пан- 
телеимоне, Космо и Дамиане, Кире и Иоанне, Ермолае, 
Диомиде, Фотие и Аникито! Услышите нас, вам мо- 
лящихся (имена). Вы весте наши скорби и недуги, 
слышите воздыхания множества к вам притекающих. 
Сего ради к вам яко скорым помощникам и теплым 
молитвенникам нашим зовем: не оставляйте нас ва- 
шим у Бога ходатайством. Мы присно заблуждаем от 
пути спасения, руководите нас, милостивые наставни- 
цы. Мы немощны есмы в вере, утвердите нас, право- 
верия учители. Мы зело убози сотворихомся добрых 
дел, обогатите нас, благосердия сокровища. Мы при- 
сно наветуеми есмы от враг видимых и невидимых и 
озлобляеми, помозите нам, безпомощных заступницы. 
Гнев праведный, движимый на ны за беззакония на- 
ша, отвратите от нас вашим ходатайством у престола 
Судии Бога, Емуже вы предстоите на небеси, святые 
праведницы. Услышите, молим вас, велиции Христо- 
вы угодницы, вас с верою призывающия и испроси- 
те молитвами вашими у Отца Небеснаго всем нам про- 
щение грехов наших и от бед избавление. Вы бо по- 
мощницы, заступницы и молитвенницы, и о вас сла- 

ву возсылаем Отцу и Сыну и Святому Духу, ныне и 
присно и во веки веков. 


Св. апостолу Фоме 


О святый апостоле Христов Фомо! Молим тя: сохра- 
ни и соблюди нас молитвами твоими от искушений 
диавольских и падений греховных и испроси нам, ра- 
бам Божиим (имена), свыше помощь во время неверия, 
да не преткнемся о камень соблазна, но неуклонно 
шествуем спасительным путем заповедей Христовых, 
дондеже достигнем оных блаженных обителей рай- 
ских. Ей, апостоле Спасов! Не посрами нас, но буди 
нам помощник и покровитель во всем житии нашем 
и помози нам благочестно и богоугодно житие сие 
временное скончати, христианскую кончину получи- 
ти и добраго ответа сподобитися на Страшнем суде 
Христове; да прославим великолепое имя Отца и Сы- 
на и Святаго Духа, во веки веков. 


Святителю Тихону Задонскому 


О святителю, отче наш Тихоне! Услыши нас и по- 
тщися благоприятным твоим ходатайством умолити 
Господа, да пробавит Своя великия и богатыя мило- 
сти на нас, грешных и недостойных рабех Своих (име- 
на), да уврачует Своею благодатию неисцельныя яз- 
вы и струпы растленных душ и телес наших, да рас- 
творит окаменелая сердца наша слезами умиления и 
сокрушения о премногих согрешениях наших и да из- 
бавит ны от вечных мук и огня геенскаго, да дарует 
в нынешнем веце мир и тишину, здравие и спасение, 
да тако сподобимся, со Ангелы и со всеми святыми, 
славити и воспевати всесвятое имя Отца и Сына и 
Святаго Духа, во веки веков. 

Св. мученику Полиевкту 


О святый мучениче Полиевкте! Услыши ныне нас, 
к тебе усердно молящихся. Молися о нас, рабех Бо- 
жиих (имена), да избавимся от всяких скорбей, болез- 
ней, бед и обстояний и благочестно поживем в насто- 
ящем житии, ходяще в заповедех и оправданиих Гос- 
подних безпорочно. Испроси нам грехов прощение, те- 
лесем здравие, жития исправление и вечное спасение, 
яко да твоим теплым предстательством спасаеми, сла- 
ву возсылати сподобимся в Троице славимому Богу 
нашему, Отцу и Сыну и Святому Духу, ныне и при- 
сно и во веки веков. 


Святителю Иоанну Златоустому 


О святителю великий Иоанне Златоусте! Многая и 
различная дарования от Господа приял еси и, яко раб 
благий и верный, вся данныя тебе таланты добре ум- 
ножил еси, сего ради воистину вселенский учитель 
был еси, яко всяк возраст и всяко звание от тебе по- 
учается. Мы же, грешнии (имена), по единому кийждо 
свое дарование имуще, единения духа в союзе мира не 
имамы, но бываем тщеславни, друг друга раздража- 
юще, друг другу завидяще; сего ради дарования на- 
ша разделенная не в мир и спасение, но во вражду и 
осуждение нам являются. Темже к тебе, святителю 
Божий, припадаем, раздором обуреваеми, и в сокру- 
шении сердца просим: молитвами твоими отжени от 
сердец наших всяку злобу, недоброжелательство, гор- 
дость и зависть, нас разделяющия, да во мнозех удех 
едино тело церковное невозбранно пребудем, да по 
словеси твоему молитвенному возлюбим друг друга и 
единомыслием исповемы Отца и Сына и Святаго Ду- 

ха, Троицу Единосущную и Нераздельную, ныне и 
присно, и во веки веков. Аминь. 


Преп. Ефрему Сирину 


О угодниче Христов, отче наш Ефреме! Принеси 
молитву нашу к милостивому и всесильному Богу и 
испроси нам, рабам Божиим (имена), у благости Его 
вся яже на пользу душам и телесем нашим, веру пра- 
ву, надежду несумненну, любовь нелицемерну, кро- 
тость и незлобие, во искушениях мужество, в злостра- 
даниях терпение, во благочестии преспеяние, да не во 
зло обратим дары Всеблагаго Бога. Не забуди, чудо- 
творче святый, и святый храм (дом) сей и приход наш: 
сохрани и соблюди их молитвами твоими от всякаго 
зла. Ей, святче Божий, сподоби нас кончину благую 
улучити и Царствие Небесное унаследити, да просла- 
вим дивнаго во святых Своих Бога, Емуже подобает 
всякая слава, честь и держава, во веки веков. 


Св. мученику Вонифатию 


О многострадальный и всехвальный мучениче Во- 
нифатие! Ко твоему заступлению ныне прибегаем. Мо- 
лений наших не отвержи, но милостиво услыши нас. 
Исцели братию и сестры наша (имена), тяжким неду- 
гом пиянства одержимыя, и того ради от матере своея 
Церкви Христовой и вечнаго спасения отпадающия. 
О святый мучениче Христов, коснися сердец их дан- 
ною ти от Бога благодатию, скоро возстави от паде- 
ний греховных и ко спасительному воздержанию при- 
веди их. Умоли Господа Бога, Егоже ради и страдал 
еси, да простив нам согрешения наша, не отвратит ми- 
лости Своея от людей Своих, но да укрепит нас в трез- 
вости и целомудрии, да поможет Своею десницею 

трезвящимся спасительный обет свой до конца сохра- 
нити, да во дни и в нощи о Нем бодрствующе и доб- 
рый ответ о Нем воздати на Страшнем судище. При- 
ими, угодниче Божий, молитвы матерей, о чадех сво- 
их слезы проливающих; жен честных, о мужех рыда- 
ющих; чад сирых и убогих, пияницами оставленных; 
всех нас, к иконе твоей припадающих, да приидет сей 
вопль молитвами твоими ко Престолу Всевышняго. 
Покрый и соблюди нас от лукаваго ловления и всех 
козней вражиих. В страшный час исхода нашего по- 
моги прейти непреткновенно воздушныя мытарства, 
молитвами твоими избави нас вечнаго осуждения, и 
да покрыет нас милость Божия, в нескончаемые ве- 
ки веков. Аминь. 


Свт. Вонифатию Милостивому 


О всесвятой Вонифатий, милостивый раб Милосер- 
даго Владыки! Услышь прибегающих к тебе, одержи- 
мых пагубным пристрастием к винопитию и, как в 
своей земной жизни ты никогда не отказывал в помо- 
щи просящим тебя, так и теперь избавь этих несчаст- 
ных (имена). Аминь. 


Преп. Моисею Мурину 


О преподобный, ты от тяжких грехов достиг пре- 
чудных добродетелей, помоги молящимся тебе рабам 
Божиим (имена), влекомым в погибель оттого, что пре- 
даются безмерному, вредному для души и тела упо- 
треблению вина. Склони на них свой милостивый 
взор, не отклони и не презри их, но внемли им, при- 
бегающим к тебе. Моли, святой Моисей, Владыку 
Христа, чтобы не отверг их Он, Милосердный, и да не 
возрадуется диавол их погибели, но да пощадит Гос- 

подь этих безсильных и несчастных, которыми овла- 
дела пагубная страсть пиянства, ведь мы все Божии 
создания и искуплены Пречистою Кровию Сына Его. 
Услышь же, преподобный Моисей, их молитву, отго- 
ни от них диавола, даруй им силу победить страсть, 
помоги им, простри твою руку, выведи их на путь до- 
бра, освободи их от рабства страстей и избавь их от 
винопития, чтобы они, обновленные, в трезвении и 
светлом уме возлюбили воздержание и благочестие, и 
вечно прославляли Всеблагого Бога, всегда спасающе- 
го Свои создания. Аминь. 


Св. Архистратигу Божию Михаилу 


О святый Михаиле Архангеле, помилуй нас, греш- 
ных, требующих твоего заступления, сохрани нас, раб 
Божиих (имена), от всех видимых и невидимых враг, 
паче же подкрепи от ужаса смертнаго и от смущения 
диавольскаго и сподоби нас непостыдно предстати Со- 
здателю нашему в час страшнаго и праведнаго Суда 
Его. О всесвятый, великий Михаиле Архистратиже! 
Не презри нас, грешных, молящихся тебе о помощи 
и заступлении твоем в веце сем и в будущем, но спо- 
доби нас тамо купно с тобою славити Отца и Сына и 
Святаго Духа во веки веков. 


Преподобному Макарию Великому 


О преподобне отче Макарие! Молим тя мы, недо- 
стойные, испроси предстательством твоим у Всемило- 
стиваго Бога нашего нам здравие душевное и теле- 
сное, тихое и богоугодное житие и добрый ответ на 
Страшнем Суде Христове. Угаси молитвами твоими 
разжженые на рабов Божиих (имена) стрелы диаволь- 
ския, да не прикоснется нам злоба греховная, да бла- 

гочестно скончавше временное житие, сподобимся на- 
следовати Царствие Небесное и купно с тобою слави- 
ти Отца и Сына и Святаго Духа во веки веков. Аминь. 


Священномученику Харалампию 


О священнейшая главо, пастырю добрый словесных 
овец Христовых, священномученниче Христов Хара- 
лампие, великий о нас заступниче в скорбех и бедах 
и во всех нуждах! Услыши нас, грешных и недостой- 
ных раб твоих (имена), молящихся тебе, да твоими 
всесильными молитвами Всеблагий Господь избавит 
ны от всякаго злаго обстояния, простит вся согреше- 
ния, вольная и невольная, сподобит ны прочая лета 
жизни нашея скончати в соблюдении заповедей Его 
и покаянии. Испроси, угодниче Божий, да пребудет 
благословение Царя Небеснаго над благословенною 
Им Россиею, да будет на месте сем мир, телесам здра- 
вие и душам спасение. На твоя моления, на тя, свя- 
щенномучениче Христов Харалампие, уповаем, полу- 
чити велию милость от Господа в безконечный век. 
Аминь. 


Священномученику Киприану и мученице Иустине 


О святие священномучениче Киприане и мучени- 
це Иустина! Внемлите смиренному молению нашему. 
Аще бо временное житие ваше мученически за Хри- 
ста скончали есте, но духом от нас не отступаете ес- 
те, присно по заповедем Господним шествовати нас 
научающе и крест свой терпеливо нести нам пособст- 
вующе. Се, дерзновение ко Христу Богу и Пречистей 
Его Матери стяжали есте. Темже и ныне будите мо- 
литвенницы и ходатаи о нас, недостойных (имена). Бу- 
дите нам заступницы крепции, да заступлением ва- 

шим сохраняеми невредимы от бесов, волхвов и от че- 
ловек злых пребудем, славяще Святую Троицу: Отца 
и Сына и Святаго Духа, ныне и присно, и во веки ве- 
ков. Аминь. 


Святителю Нифонту Цареградскому 


О великий угодниче Божий, святителю Нифонте! 
К тебе смиренно припадаем и усердно молимся: яви 
нам, грешным (имена), любовь твою отеческую и мно- 
гомощное твое заступление. Испроси нам веру праву, 
надежду несомненну, любовь нелицемерну, в добрых 
делах преспеяние, во искушениях мужество, в зло- 
страданиях терпение, в молитве постоянство, здравие 
же и спасение. Призри милостиво на нас и вся про- 
шения наша во благо исполни, и всем нам в жизни 
временней и вечней потребная даруй, во славу Отца 
и Сына и Святаго Духа. Аминь. 


Преподобному Антонию Великому 


О великий угодниче Божий, преподобне отче Ан- 
тоние! Яко имеяй дерзновение ко Владыце Христу и 
ко Пречистей Его Матери, буди о нас, недостойных 
(имена), молитвенник теплый, заступая нас от всяких 
бед и напастей, да твоими молитвами невредимы от 
враг видимых и невидимых пребудем. Моли милосер- 
дие Божие, да спасет нас от прегрешений наших, 
имиже веси судьбами. Моли благость Его, еже мило- 
стивно храму (дому) сему потребная подавати, жизнь 
нашу умирити и вся прихожаны храма сего помило- 
вати, и спасти души наша, да непрестанно славим, 
хвалим, поем и величаем пречестное и великоленое 
имя Отца и Сына и Святаго Духа ныне и присно, и 
во веки веков. Аминь. 

Св. мученице Татьяне 


О святая мученице Татиано, приими ныне нас, мо- 
лящихся и припадающих к святой иконе твоей. Мо- 
лися о нас, рабех Божиих (имена), да избавимся вся- 
ких скорбей и болезней душевных и телесных и бла- 
гочестне поживем в настоящем житии, и в будущем 
веке сподоби нас со всеми святыми поклонятися в 
Троице славимому Богу, Отцу и Сыну и Святому Ду- 
ху, ныне и присно и во веки веков. Аминь. 


Московским святым 


О преподобнии и богоноснии отцы наши Москов- 
ские, пастырие и учителие, постницы и исповедницы, 
земнии ангелы, небеснии человецы: великие святите- 
лие Петре, Алексие, Ионо, Филиппе, Ермогене, Инно- 
кентие, Иове, Тихоне, Макарие, Филарете и Стефане 
Пермский; преподобнии Сергие, Никоне, Михее и про- 
чие Радонежские чудотворцы; преподобнии схимона- 
ше Кирилле и схимонахине Марие; преподобный Ан- 
дроник, преподобнии Афанасие Высоцкий, Савво Сто- 
рожевский и Савво Стромынский; царевиче Димитрие, 
преподобная мати Евдокие (Евфросиния), преподобне 
отче Ферапонте Можайский и преподобне отче Анд- 
рее (Рублев); святии благоверные чудотворцы княже 
Данииле Московский и Димитрие Донской; блажен- 
нии юродивые Христа ради Василие, Иоанне и Мак- 
симе Московские чудотворцы; преподобномученице и 
Великая Княгине Елисавето и инокине Варваро и все 
новомученицы и исповедницы Московские, к вам при- 
бегаем, вам молимся и мили ся деем, не забудите нас, 
прибегающих к вам, будите молитвенницы о прихо- 
де сем (храме сем, доме сем); мы же, яко немощны су- 
ще, ничтоже можем творити без вашего заступления, 

просим предстательства вашего о нас, недостойних, 
пред Господом Богом, в бедах утешения, в несчастии 
покровительства, в обидах заступления и во всех при- 
ключающихся злых радости и упования, темже не 
яко неключими раби, но яко ваши сынове да пребу- 
дем и молитвами вашими живот вечный в Царствии 
невечернем наследим. Аминь. 


Всем святым, в земле Российстей просиявшим 


О преславнии и всехвальнии угодницы Божии, вси 
святии ведомыя и неведомыя в земле Российстей про- 
сиявшии! К вам, яко к теплым ходатаям и предстате- 
лям нашим с любовию прибегаем и смиренно молим- 
ся: умолите Господа Бога, да вашими благоприятны- 
ми молитвами, Своим же человеколюбием да дарует 
нам (имена) тихое и благочестное житие в веце сем по- 
жити, да избавит нас от искушений и соблазнов лу- 
каваго диавола и от бед и напастей, и от всякаго зла; 
на Страшнем же суде Своем да сподобит нас деснаго 
стояния и наследники Царствия Своего Небеснаго да 
сотворит, яко благословися пречестное и великолепое 
имя Отца и Сына и Святаго Духа, ныне и присно и 
во веки веков. Аминь. 


Молитва по призывании святых 


Боже Святый и во святых почивающий! Воспоми- 
ная святых Твоих и их богоугодное похваляя житие, 
Тебе Самаго в них действовавшаго, прилежно молю 
Тя: даждь мне, грешному, последовати их учению, 
привету, вере, долготерпению, любви, и их молитвен- 
ным пособием, паче же Твоею вседействующей бла- 
годатию, небесныя с ними сподобитися славы и хва- 
лити пресвятое имя Твое, Отца и Сына и Святаго Ду- 
ха, во веки. Аминь. 


МОЛИТВЫ О ДЕТЯХ 
И СЕМЕЙНОМ БЛАГОПОЛУЧИИ 


Ежедневные молитвы о чадах 


Господи Иисусе Христе, буди милость Твоя на де- 
тях моих (имена), сохрани их под кровом Твоим, по- 
крый от всякаго лукаваго похотения, отжени от них 
всякаго врага и супостата, отверзи им уши и очи сер- 
дечныя, даруй умиление и смирение сердцам их. 


Господи, все мы создание Твое, пожалей детей мо- 
их (имена), и обрати их на покаяние. 


Спаси, Господи, и помилуй детей моих (имена) и 
просвети им ум светом разума Евангелия Твоего и на- 
стави их на стезю заповедей Твоих и научи их, Спа- 
се, творити волю Твою, яко Ты еси Бог наш. 


Воздыхание матери о своих детях* 


Боже! Создателю всех тварей прилагая милость к 
милости, Ты соделал меня достойной быть матерью 
семейства; благость Твоя даровала мне детей, и я дер- 
заю сказать: они Твои дети! Потому что Ты даровал 
им бытие, оживотворил их душой безсмертной, возро- 
дил их крещением для жизни, сообразной с Твоей во- 


* Молитву эту раздавали верующим в Казанской Амвроси- 
евской женской пустыни при с. Шамордино. 

лей, усыновил их и принял в недра Церкви Своей, 
Господи! Сохрани их в благодатном состоянии до кон- 
па жизни; сподоби их быть причастниками таинств 
Твоего завета; освящай Твоей истиной; да святится в 
них и через них святое имя Твое! Ниспосли мне твою 
благодатную помощь в их воспитании для славы име- 
ни Твоего и пользы ближнего! Подаждь мне для сей 
цели способы, терпение и силы! Научи меня насадить 
в их сердце корень истинной мудрости — страх Твой! 
Озари их светом управляющей вселенную Твоей Пре- 
мудрости! Да возлюбят Тебя всей душой и помышле- 
нием своим; да прилепятся к Тебе всем сердцем и во 
всю жизнь свою да трепещут слов Твоих! Даруй мне 
разум убедить их, что истинная жизнь состоит в со- 
блюдении заповедей твоих; что труд, укрепляемый 
благочестием, доставляет в сей жизни безмятежное 
довольствие и в вечности — неизреченное блаженст- 
во. Открой им разумение Твоего Закона! Да до конца 
дней своих действуют в чувстве вездеприсутствия 
Твоего! Насади в их сердце ужас и отвращение от вся- 
кого беззакония; да будут непорочными в путях тво- 
их; да памятуют всегда, что Ты, Всеблагий Боже, рев- 
нитель закона и правды Твоей! Соблюди их в целому- 
дрии и благоговении к имени Твоему! Да не порочат 
Церкви Твоей своим поведением, но да живут по ее 
предписаниям! Одушеви их охотою к полезному уче- 
нию и соделай способными на всякое доброе дело! Да 
приобретут истинное понятие о тех предметах, коих 
сведения необходимы в их состоянии; да просветятся 
познаниями благодетельными для человечества. Гос- 
поди! Умудри меня напечатлеть неизгладимыми чер- 
тами в уме и сердце детей моих опасение содружеств 
с незнающими страха Твоего, внушить им всемерное 
удаление от всякого союза с беззаконными. Да не вни- 

мают они гнилым беседам; да не слушают людей лег- 
комысленных; да не совратят их с пути Твоего дур- 
ные примеры; да не соблазнятся они тем, что иногда 
путь беззаконных благоуспешен в сем мире! 

Отче небесный! Даруй мне. благодать всемерно бе- 
речься подавать детям моим соблазн моими поступ- 
ками, но, постоянно имея в виду их поведение, отвле- 
кать их от заблуждений, исправлять их погрешности, 
обуздывать упорство и строптивость их, воздерживать 
от стремления к суете и легкомыслию; да не увлека- 
ются они безумными помыслами, да не ходят вслед 
сердца своего, да не возгордятся в помыплении сво- 
ем, да не забудут Тебя и закона Твоего. Да не погу- 
бит беззаконие ума и здоровья их, да не расслабят 
грехи душевных и телесных сил их. Судья Правед- 
ный, наказывающий детей за грехи родителей до тре- 
тьего и четвертого рода, отврати такую кару от детей 
моих, не наказывай их за грехи мои; но окропи их ро- 
сою благодати Твоей, да преуспевают в добродетели 
и святости, да возрастают в благоволении Твоем и в 
любви людей благочестивых. 

Отче щедрот и всякого милосердия! По чувству ро- 
дительскому я желала бы детям своим всякого оби- 
лия благ земных, желала бы им благословения от ро- 
сы небесной и от тука земного, но да будет с ними 
святая воля Твоя! Устрой судьбу их по Твоему бла- 
говолению, не лиши их в жизни насущного хлеба, 
ниспосылай им все необходимое во времени для при- 
обретения блаженной вечности, будь милостив к ним, 
когда согрешат перед Тобою, не вменяй им грехов 
юности и неведения их, приведи в сокрушение их 
сердца, когда будут противиться руководству благо- 
сти Твоей; карай их и милуй, направляя на путь бла- 
гоугодный Тебе, но не отвергай их от лица Твоего! 

Принимай с благоволением молитвы их, даруй им ус- 
пех во всяком добром деле; не отврати лица Твоего от 
них во дни скорби их, да не постигнут их искушения 
выше сил их. Осеняй их Твоей милостью, да ходит 
Ангел Твой с ними и сохранит их от всякого несча- 
стия и злого пути, Всеблагий Боже! Соделай меня ма- 
терью, веселящейся о детях своих, да будут они от- 
радой моей в дни жизни моей и опорою мне в старо- 
сти моей. Удостой меня, с упованием на Твое мило- 
сердие, предстать с ними на Страшном суде Твоем и 
с недостойным дерзновением сказать: Вот я и дети 
мои, которых Ты дал мне, Господи! Да совокупно с 
ними прославляя неизреченную благость и вечную 
любовь Твою, превозношу пресвятое имя Твое, Отче, 
Сыне и Душе Святый, во веки веков. Аминь. 


Молитва о детях преп. Амвросия Оптинского 


Господи, Ты Един вся веси, все можеши и всем хо- 
щешь спастись и в разум Истины прийти. Вразуми де- 
тей моих (имена) познанием истины Твоея и воли 
Твоея Святыя и укрепи их ходити по заповедям Тво- 
им и меня, грешную, помилуй. 


Молитва перед началом обучения дитяти 


Господи Боже и Создателю наш, образом Своим 
нас, людей, украсивший, избранных Твоих научив- 
ший закону Твоему, так что внимающие ему дивят- 
ся, детям тайны премудрости открывший, Соломону 
и всем ищущим ее даровавший — открой сердца, умы 
и уста рабов Твоих сих (имена), чтобы уразуметь си- 
лу закона Твоего и успешно познать преподаваемое 
им полезное учение для славы пресвятого имени 
Твоего, для пользы и устроения Святой Твоей Церк- 

ви и разумения благой и совершенной воли Твоей. Из- 
бавь их от всяких козней вражеских, сохрани их в ве- 
ре Христовой и чистоте во все время жизни их, да бу- 
дут крепки разумом и исполнением заповедей Твоих. 
И так наученные прославят пресвятое имя Твое и бу- 
дут наследниками Царствия Твоего, ибо Ты, Бог, кре- 
пок милостию и благ крепостию, и Тебе подобает вся- 
кая слава, честь и поклонение Отцу и Сыну и Свято- 
му Духу, всегда, ныне и присно и во веки веков. 
Аминь. 


Молитва перед учением 


Преблагий Господи, низпосли нам благодать Духа 
Твоего Святаго, дарствующаго и укрепляющаго ду- 
шевныя наши силы, дабы, внимающе преподаваемо- 
му нам учению, возросли мы Тебе, нашему Создате- 
лю, во славу, родителем же нашим на утешение, 
Церкви и отечеству на пользу. 


Молитва после учения 


Благодарим Тебе, Создателю, яко сподобил еси нас 
благодати Твоея, во еже внимати учению. Благосло- 
ви наших начальников, родителей и учителей, веду- 
щих нас к познанию блага, и подаждь нам силу и 
крепость к продолжению учения сего. 


Молитвы к Божией Матери 


О Пресвятая Владычице Дево Богородице, спаси и 
сохрани под кровом Твоим моих чад (имена), всех от- 
роков, отроковиц и младенцев, крещеных и безымян- 
ных и во чреве матери носимых. Укрой их ризою Тво- 
его материнства, соблюди их в страхе Божием и в по- 
слушании родителям, умоли Господа моего и Сына 

Твоего, да дарует им полезное ко спасению их. Вру- 
чаю их Материнскому смотрению Твоему, яко Ты еси 
Божественный Покров рабам Твоим. 


Матерь Божия, введи меня во образ Твоего небес- 
ного материнства. Уврачуй душевные и телесные ра- 
ны чад моих (имена), моими грехами нанесенные. Вру- 
чаю дитя мое всецело Господу моему Иисусу Христу 
и Твоему, Пречистая, небесному покровительству. 
Аминь.* 


Молитва к Ангелу хранителю 


Святый Ангеле хранителю моих чад (имена), по- 
крый их твоим покровом от стрел демона, от глаз обо- 
льстителя и сохрани их сердце в ангельской чистоте. 
Аминь. 


Божией Матери Млекопитательнице 
Тропарь, глас 3-й 


Без семене от Божественнаго Духа, волею же От- 
чею зачала еси Сына Божия, от Отца без матери 
прежде век суща, нас же ради из Тебе без отца быв- 
ша, плотию родила еси и Младенца млеком питала 
еси, темже не престай молити избавитися от бед ду- 
шам нашим. 


Кондак, глас 5-й 


Душ наших чувствия очистиши, узрим на иконе 
таинство преславное, Творца вселенныя и Господа 
вышних сил, во объятиях держима и от сосцу Твоею 
яко Младенца питаема, и, со страхом и радостию по- 
кланяющеся Тебе и рождшемуся от Тебе Спасу на- 


* Из женского монастыря в Шуе, Ивановской области. 

шему, воззовем: Радуйся, Владычице, жизни нашея 
Питательница. 


Молитва 


Приими, Госпоже Богородительнице, слезныя мо- 
ления рабов Твоих, к Тебе притекающих. Зрим Тя на 
святей иконе, на руках носящую и млеком питающую 
Сына Твоего и Бога нашего, Господа Иисуса Христа. 
А ще и безболезненно родила еси Его, а паче матерние 
скорби веси и немощи сынов и дщерей человеческих 
зриши. Темже тепле припадающе к цельбоносному 
образу Твоему и умиленно сей лобызающе, молим Тя, 
Всемилостивая Владычице: нас, грешных, осужден- 
ных в болезнех родити и в печалех питати чада на- 
ша, милостивно пощади и сострадательно заступи, 
младенцы же наша, такожде и родившия их, от тяж- 
каго недуга и горькия скорби избави. Даруй им здра- 
вие и благомощие, да и питаемии от силы в силу воз- 
растати будут, и питающие их исполнятся радостию 
и утешением, яко да и ныне предстательством Твоим 
из уст младенец и ссущих Господь совершит хвалу 
Свою. О, Мати Сына Божия! Умилосердися на мате- 
ри сынов человеческих и на немощныя люди Твоя: 
постигающия нас болезни скоро исцели, належащия 
на нас скорби и печали утоли, и не презри слез и воз- 
дыханий рабов Твоих. Услыши нас в день скорби 
пред иконою Твоею припадающих и в день радости 
избавления приими благодарное хваление сердец на- 
ших. Вознеси мольбы наша ко престолу Сына Твое- 
го и Бога нашего, да милостив будет ко грехом и не- 
мощем нашим и пробавит милость Свою ведущим имя 
Его, яко да и мы, и чада наша, прославим Тя, мило- 
сердую Заступницу и верную надежду рода нашего, 
во веки веков. А минь. 

Молитва о детях ко Господу 


Сладчайший Иисусе, Боже сердца моего! Ты даро- 
вал мне детей по плоти, они Твои по душе; и мою и 
их души искупил Ты Своею неоцененною кровию; ра- 
ди крови Твоея Божественныя умоляю Тебя, Слад- 
чайший мой Спаситель: благодатию Твоею прикос- 
нись сердец детей моих (имена) и крестников моих 
(имена), огради их страхом Твоим Божественным, 
удержи их от дурных наклонностей и привычек, на- 
правь их на светлый путь жизни, истины и добра, 
украси жизнь их всем добрым и спасительным, 
устрой судьбу их якоже Ты Сам хощеши и спаси ду- 
ши их имиже веси судьбами. 

Господи Боже отцев наших! Детям моим (имена) и 
крестникам моим (имена) дай сердце правое, чтобы со- 
блюдать заповеди Твои, откровения Твои и уставы 
Твои и исполнять все это. 


Молитва супругов, детей не имущих 


Услышь нас, Милосердный и Всемогущий Боже, да 
молением нашим ниспослана будет благодать Твоя. 
Будь милостив, Господи, к молитве нашей, воспомя- 
ни закон Твой об умножении рода человеческого и 
будь милостивым Покровителем, да Твоею помощью 
сохранится Тобою же установленное. Ты властною 
силою Твоею из ничего все сотворил и положил нача- 
ло всего в мире существующего; сотворил и человека 
по образу Своему и высокою тайною освятил союз су- 
пружества в предуказание тайны единения Христа с 
Церковью.* Призри, Милосердный, на рабов Твоих 
сих, союзом супружеским соединенных и умоляющих 


* Еф. 5, 16-33. 

о Твоей помощи, да будет на них милость Твоя, да бу- 
дут плодовиты и да увидят они сыны сынов своих да- 
же до третьяго и четвертаго рода и до желаемой ста- 
рости доживут и войдут в Царство Небесное через 
Господа нашего Иисуса Христа, Которому всякая сла- 
ва, честь и поклонение подобает со Святым Духом во 
веки. Аминь. | 


Молитвенное воздыхание жены 
во время беременности 


О, Преславная Матерь Божия, помилуй меня, рабу 
Твою, прииди ко мне на помощь во время моих болез- 
ней и опасностей, с которыми рождают чад все бед- 
ные дщери Евы. Вспомни, о, Благословенная в женах, 
с какою радостью и любовию Ты шла поспешно в 
горнюю страну посетить сродницу Твою Елисавету во 
время ее беременности, и какое чудесное действие 
произвело благодатное посещение Твое и в матери, и 
в младенце.* И по неисчерпаемому благосердию Тво- 
ему даруй и мне, униженнейшей рабе Твоей, разре- 
шиться от бремени благополучно; даруй мне сию бла- 
годать, чтобы дитя, покоящееся теперь под моим серд- 
цем, пришедши в чувство, с радостным взыгранием, 
подобно святому младенцу Иоанну, поклонялось Бо- 
жественному Господу Спасителю, Который из любви 
к нам, грешным, не возгнушался и Сам стать младен- 
цем. Неизглаголанная радость, которою преисполни- 
лось девственное Твое сердце при воззрении на ново- 
рожденнаго Твоего Сына и Господа, да усладит 
скорбь, предстоящую мне среди болезней рождения. 
Жизнь мира, мой Спаситель, рожденный Тобою, да 
спасет меня от смерти, пресекающей жизнь многих 


* Лк. 1, 41-45. 

матерей в час разрешения, и да причтет плод чрева 
моего к числу избранных Божиих. Услышь, Пресвя- 
тая Царица Небесная, смиренную мольбу мою и при- 
зри на меня, бедную грешницу, оком Твоея благода- 
ти; не постыди моего упования на Твое великое ми- 
лосердие и осени меня. Помощница христиан, Исце- 
лительница болезней, да сподоблюсь и я испытать на 
себе, что Ты, Матерь милосердия, и да прославлю все- 
гда Твою благодать, не отвергшую никогда молитвы 
бедных и избавляющую всех призывающих Тебя во 
время скорби и болезни. Аминь. 


О здоровье детей молятся: св. великомученице Екатерине 
(стр. 180), св. Симеону Богоприимцу (стр. 180). О благополучном 
замужестве, устройстве детей в обществе и избавлении от ма- 
тернальных трудностей: свт. Николаю Чудотворцу (стр. 90), свт. 
Спиридону Тримифунтскому (стр. 181), свт. Митрофану Воро- 
нежскому (стр. 181). О помощи в учении: преп. Сергию Радонеж- 
скому (стр. 182), св. праведному Иоанну Кронштадтскому 
(стр. 182). В печали о детях в неизвестной отлучке: преп. Ксе- 
нофонту и Марии (стр. 183). О без вести пропавших детях и в 
утешение о скончавшихся детях: великомученикам Евстафию 
Плакиде и Евфимии (стр. 184). О покровительстве супружества: 
св. Богоотцам Иоакиму и Анне (стр. 184), преп. Кириллу и Ма- 
рии Радонежским (стр. 185), св. Петру и Февронии Муромским 
(стр. 185), великомученику Прокопию (стр. 186), св. апостолу Си- 
мону Зилоту (стр. 186). О скором возвращении путешествующе- 
го мужа: сорока мученикам Севастийским (стр. 187). Об устра- 
нении семейных неурядиц: святым Гурию, Самону и Авиву 
(стр. 188). О всякой семейной нужде: святой блаженной Ксении 
Петербургской (стр. 188). 


МОЛИТВЫ О БОЛЯЩИХ 


Тропарь, глас 4-й 


Скорый в заступлении един сый, Христе, скорое 
свыше покажи посещение страждущему рабу Твое- 
му (имя), и избави от недуг и горьких болезней; и воз- 
двигни во еже пети Тя и славити непрестанно, молит- 
вами Богородицы, Едине Человеколюбче. 


Кондак, глае 2-й 


На одре болезни лежащаго и смертною раною уязв- 
леннаго, якоже иногда воздвигл еси, Спасе, Петрову 
тёщу и разслабленнаго на одре носимаго; сице и ны- 
не, Милосерде, страждущаго посети и исцели: Ты бо 
един еси недуги и болезни рода нашего понесый и вся 
могий, яко Многомилостив. 


Молитва 


Владыко, Вседержителю, Святый Царю, наказуяй 
и не умерщвляяй, утверждаяй низпадающия и возво- 
дяй низверженныя, телесныя человеков скорби ис- 
правляяй, молимся Тебе, Боже наш, раба Твоего (имя, 
немощствующа посети милостию Твоею, прости ему 
всякое согрешение вольное и невольное. Ей, Господи, 
врачебную Твою силу с небесе низпосли, прикосни- 
ся телеси, угаси огнёвицу, укроти страсть и всякую 

немощь таящуюся, буди врач раба Твоего (имя), воз- 
двигни его от одра болезненнаго и от лсжа озлобле- 
ния цёла и всесовершенна, даруй его Церкви Твоей 
благоугождающа и творяща волю Твою. Твое бо есть, 
еже миловати и спасати ны, Боже наш, и Тебе славу 
возсылаем, Отцу и Сыну и Святому Духу, ныне и 
присно и во веки веков. Аминь. 


Молитва об исцелении больного 


О, Премилосердный Боже, Отче, Сыне и Святый 
Душе, в нераздельней Троице поклоняемый и слави- 
мый, призри благоутробно на раба Твоего (имя), бо- 
лезнию одержимаго; отпусти ему вся согрешения его; 
подай ему исцеление от болезни; возврати ему здра- 
вие и силы телесныя; подай ему долгоденственное и 
благоденственное житие, мирные Твои и премирные 
блага, чтобы он вместе с нами приносил благодарные 
мольбы Тебе, Всещедрому Богу и Создателю моему. 


Пресвятая Богородица, всесильным заступлением 
Твоим помоги мне умолить Сына Твоего, Бога моего, 
об исцелении раба Божия (имя). 


Все святые и Ангелы Господни, молите Бога о 
больном рабе Его (имя). Аминь. 


Молитва в болезни 


Господи Боже, Владыко жизни моей, Ты по благо- 
сти Своей сказал: не хочу смерти грешника, но чтоб 
он обратился и жив был. Я знаю, что эта болезнь, ко- 
торою я страдаю, есть наказание Твое за мои грехи и 
беззакония; знаю, что по делам моим я заслужил тяг- 
чайшее наказание, но, Человеколюбче, поступай со 
мною не по злобе моей, а по безпредельному милосер- 
дию Твоему. Не пожелай смерти моей, но дай мне си- 

лы, чтобы я терпеливо сносил болезнь, как заслужен- 
ное мною испытание, и по исцелении от нее обратился 
всем сердцем, всею душою и всеми моими чувствами 
к Тебе, Господу Богу, Создателю моему, и жив был 
для исполнения святых Твоих заповедей, для спокой- 
ствия моих родных и для моего благополучия. Аминь. 


Молитва болящей 


Господи, видишь ты мою болезнь. Ты знаешь, как 
я грешна и немощна: помоги мне терпеть и благода- 
рить Твою Благость. Господи, сотвори, чтобы болезнь 
эта была в очищение многих моих грехов. Владыко 
Господи, я в руках Твоих, помилуй меня по воле Тво- 
ей и, если мне полезно, исцели меня вскоре. Достой- 
ное по делам моим приемлю; помяни мя, Господи, во 
Царствии Твоем! Слава Богу за все! 


Молитва об исцелении 


Владыко Вседержителю, Врачу душ и телес наших, 
смиряяй и возносяяй, наказуяй и паки исцеляяй! Ра- 
ба Твоего (имя) немощствующа посети милостию 
Твоею, простри мышцу Твою, исполнену исцеления и 
врачбы, и исцели его, возстави от одра и немощи. За- 
прети духу немощи, остави от него всяку язву, вся- 
ку болезнь, всяку огневицу и трясавицу, и еже есть 
в нем согрешение или беззаконие, ослаби, остави, про- 
сти Твоего ради человеколюбия. Ей, Господи, поща- 
ди создание Твое во Христе Иисусе, Господе нашем, 
с Нимже благословен еси, и со Пресвятым, и Благим, 
и Животворящим Твоим Духом, ныне и присно и во 
веки веков. Аминь. 


Молитва во время повальной болезни 


Господи Боже наш! Услышь с высоты святаго Тво- 
его Престола нас, грешных и недостойных рабов Тво- 

их, благость Твою грехами своими прогневавших и 
милосердие Твое удаливших, и не взыскивай с рабов 
Твоих, но отврати страшный гнев Твой, справедливо 
нас постигший, прекрати пагубное наказание, удали 
страшный меч Твой, невидимо и безвременно нас по- 
ражающий, и пощади несчастных и слабых рабов 
Твоих, и не обрекай на смерть души наши, в покая- 
нии прибегающих с истомленным сердцем и со сле- 
зами к Тебе, Богу Милосердому, мольбам (нашим) 
внимающему и перемену подающему. Ибо Тебе (од- 
ному только) принадлежит милость и спасение, Боже 
наш, и Тебе славословие приносим, Отцу и Сыну и 
Святому Духу, ныне и присно и во веки веков. Аминь. 


Молитва от недуга, скорби* 


Спаси, Господи, и помилуй раба Твоего (имя) сло- 
вами Божественного Евангелия, чтомыми о спасении 
раба Твоего. Попали, Господи, терние всех его согре- 
шений, и да вселится в него благодать Твоя, опаля- 
ющая, очищающая, освящающая всего человека во 
имя Отца и Сына и Святаго Духа. Аминь. 


Молитва благодарственная, 
святого Иоанна Кронштадтского** 


Слава Тебе, Господи, Иисусе Христе, Сыне Едино- 
родный, Безначального Отца, едине изцеляяй всяк не- 
дуг и всяку язю в людех, яко помиловал мя еси греш- 
ного и избавил еси мя от болезни моей, не попустив 


* Каждый день нужно читать по одной главе Евангелия, а 
перед и после главы сию молитву. 

** Когда получишь исцеление от какой бы то ни было бо- 
лезни, воздай благодарение Господу следующим кратким славо- 
словием. 

ей развиться и умертвить меня по грехам моим. Да- 
руй мне отныне, Владыко, силу твердо творить волю 
Твою во спасение души моей окаянной и в славу 
Твою со Безначальным Твоим Отцем и Единосущным 
Твоим Духом, ныне и присно и во веки веков. Аминь. 


Молитва о том, чтобы ухаживать 
с любовью за болящими 


Господи, Иисусе Христе, Сыне Бога Живаго, Агнче 
Божий, вземляй грехи мира, Пастырю добрый, поло- 
живый душу Твою за овцы Твоя, Небесный Врачу 
душ и телес наших, исцеляй всякий недуг и всякую 
язву в людях Твоих! Тебе припадаю, помози мне, 
недостойной рабе Твоей. Призри, Многомилостиве, на 
делание и служение мое, даждь ми быти верною в ма- 
ле, послужити болящим Тебе ради, носити немощи 
немощных, и не себе, но Тебе Единому угодити во вся 
дни живота моего. Ты бо рекл еси, о Сладчайший 
Иисусе: понеже сотвористе единому сих братий Мо- 
их меньших, Мне сотвористе. Ей, Господи, суди мне, 
грешной, по сему глаголу Твоему, яко да сподоблю- 
ся творити благую Твою волю во отраду и утешение 
искушаемых, недугующих раб Твоих, их же искупил 
еси честною Твоею Кровию. Ниспосли ми благодать 
Твою, попаляющую во мне страстей терние, призва- 
вый мене, грешную, на дело служения о Твоем име- 
ни; без Тебе не можем творити ничесоже: посети убо 
нощию и искуси сердце мое, внегда предстояти ми у 
возглавия болящих и низверженных; уязви душу мою 
Твоею любовию, вся терпящею и николиже отпадаю- 
щею. Тогда возмогу, Тобою укрепляема, подвигом до- 
брым подвизатися и веру соблюсти, даже до послед- 
него моего издыхания. Ты бо еси Источник исцелений 
душевных же и телесных, Христе, Боже наш, и Те- 

бе, яко Спасителю человеков и Жениху душ, гряду- 
щему в полунощи, славу и благодарение и поклоне- 
ние возсылаем, ныне и присно и во веки веков. Аминь. 


Об исцелении недугов телесных молятся: 


В болезнях головы: св. Иоанну Крестителю (стр. 60), преп. 
Корнилию Псково-Печерскому (стр. 189). В болезнях глаз: пред 
иконой Божией Матери «Казанская» (стр. 149), свт. Алексию 
Московскому (стр. 189). При зубной боли: священномученику 
Антипе Пергамскому (стр. 190). В болезнях живота: великому- 
ченику Артемию (стр. 191). При увечье или боли рук: пред ико- 
ной Божией Матери «Троеручица» (стр. 150). В болезнях ног: 
преп. Серафиму Саровскому (стр. 191), св. Симеону Верхотурско- 
му (стр. 19). При лихорадке: преп. Марону Сирийскому (стр. 192). 
При грудных и легочных болезнях: свт. Димитрию Ростовско- 
му (стр. 193). В женских немощах: преп. Давиду Гареджийско- 
му (стр. 193). При параличе: преп. Иакову Железноборовскому 
(стр. 194). При расслаблении членов: преп. Александру Свирско- 
му (стр. 194). При безсоннице: преп. Иринарху Ростовскому 
(стр. 195), семи отрокам Ефесским (стр. 495). Вообще в болезнен- 
ном состоянии: великомученику Пантелеимону, святым Косме 
и Дамиану, Киру и Иоанну, Ермолаю, Диомиду, Фотию и Ани- 
ките (стр. 196) 


Об исцелении недугов душевных молятся: 


При обуревании неверием: апостолу Фоме (стр. 197). В уны- 
нии: свт. Тихону Задонскому (стр. 197). О соблюдении обетов: 
мученику Полиевкту (стр. 198). В отчаянии: свт. Иоанну Злато- 
усту (стр. 198). При гневливости: преп. Ефрему Сирину (стр. 199). 
При высокоумии, самомнении и кичливости: преп. Сергию Ра- 
донежскому (стр. 182). Об исцелении недуга пьянства: пред ико- 
ной Божией Матери «Неупиваемая Чаша» (стр. 241), св. мучени- 
ку Вонифатию, свт. Вонифатию Милостивому, преп. Моисею Му- 
рину (стр. 199-200). 

Глас 3-й 


Песнь 1 


Пресекаемое море жезлом дрёвле, Израиль прбйде яко по пу- 
стыни, и крестообразно яве предуготовляет стези. Сего ради по- 
им во хвалении чудному Богу нашему, яко прославися. 

Припев: Милостиве Господи, услыши молитву раб 
Своих, молящихся Тебе. 


В день печали, нашёдшия на ны, к Тебе, Христё 
Спасе, припадающе, Твоея милости просим. Облёгчи 
болезнь раба Твоего, изреки нам яко и сотнику: иди, 
се здрав есть отрок твой. 


Мольбы и молёния, с воздыханием к Тебе вопиём, 
Сыне Божий, помилуй нас. Воздвигни со одра лежа- 
щаго, яко разслабленнаго, словом: возьми одр твой, 
глаголя, отпущаются ти греси твои. 


Слава: Твоего, Христе, образа подобию поклоняю- 
щеся, верою целуем, и болящему здравия просим, 
подражающе кровоточивей, яже подбльца риз Твоих 
коснуся, и исцеление недуга прият. 


И ныне: Пречистая Госпоже Богородице, всем из- 
вестная Помощница, не прёзри нас, к Тебе припадаю- 
щих, моли яко блага Своего Сына и Бога нашего да- 
ти здравие болящему, да Тя с нами прославляет. 

Песнь З 
Иже от не сущих вся приведый, словом созидаемая, соверша - 
емая духом, Вседержителю Вышний, в любви Твоей утверди 
мене. 
Иже от тяжких болезней на земли повёржен, к Те- 
бе, Христв, с нами вопиёт, подаждь здравие телеси его, 
яко же Иезекйии плакавшуся к Тебе. 


Прӣзри, Господи, на наше смирение, и не помяни 
беззакбний наших, но вёры ради болящаго, яко про- 
кажённаго, словом исцели ему болезнь, да Твое, Хри- 
стё Боже, славится имя. 


Слава: Церковь, юже еси освятил, на ту, Христе, не 
даждь поношёния, но воздвигни невидимо в недузе на 
одрё лежащаго, в нёйже мблимтися: да не рекут 
невёрнии, где есть Бог их. 


И ныне: Твоему пречистому, Богородице, образу 
руце воздёюще вопиём, услыши раб Твоих молитву и 
спаси в болезни лежащаго, да от болезни возстав, воз- 
даст обёты, яже в печали глаголаша уста его. 


Седален, глас 8-й 


. На одрё греховнем лежаща мя, и страстьми уязве- 
на, и якоже воздвӣгл еси Петрову тёщу и спасё раз- 
слабленнаго носима со одром, тако и ныне посетӣ, Ми- 
лостиве, болящаго, понесый недуги рода нашего. Те- 
бе Единаго вёмы, терпелива и милосёрда, милостива 
врача душам и телесём, Христа Бога нашего, наводя- 
ща недуги и паки исцеляюща, подавающа прощение 
кающимся о согрешениих, Единаго милосёрдаго и ми- 
лостиваго. 


Слава: Аз грешный плачуся на одрё своем лежа, 
прощение ми подаждь, Христе Боже, и от болезни сея 

воздвигни мя, и яже есмь от юности грехи сотворил, 
избыти ми сих молитвами Богородицы даруй. 


И ныне: Умилосёрдися и спаси мя, воздвигни мя от 
одра болёзненнаго, мощь бо моя во мне изнеможе и 
весь нечаянием одержим есмь, Мати Божия Пречис- 
тая, исцели недугующа люте, Ты бо еси помощница 
христианом. 


Песнь 4 


Положил еси к нам твёрдую любовь Господи: Единороднаго 
бо Твоего Сына за ны на смерть дал еси, темже Ти зовем благо- 
даряще: слава силе Твоей, Господи. 


Уже отчаянна лютым недугом и к смерти прибли- 
жившася, возврати, Христе, на живот и даждь плачу- 
щимся утёху, да вси прославляем Твоя святая чудеса. 


Тебе, Творче, каемся во своих гресёх, яко не хоще- 
ши смерти грешничи, оживи, уздрави болящаго, да 
востав послужит Ти, исповёдуя с нами Твою благость. 


Слава: Слезы Манасиины, Ниневитян покаяние, Да- 
видово исповёдание приим, вскоре спасл еси, и наши 
молитвы ныне приими, даждь здравие болящему, о 
немже Тя молим. 


И ныне: Подаждь нам Твою милость, Госпожё, все- 
гда на Тя надёющимся, испроси здравие болящему, 
врачебнии Твои руце с Предтёчею, Богородице, ко 
Господу Богу простирающи. 


Песнь 5 


На земли невидимый явился еси, и человёком волею сожил 
есй непостижимый, и к Тебе утренююще, воспеваем Тя, Чело- 
веколюбче. 

Дщерь Иайрову уже умёрщу, яко Бог оживил еси, 
и ныне возведи, Христё Боже, от врат смертных бо- 
лящаго, Ты бо еси путь и живот всем. 


Сына вдбвича оживив Спасе, и тоя слезы преложив 
на радость, спаси от недуга тлеющаго раба Своего, да 
и наша скорбь и болезнь на радость приидет. 


Слава: Огненну болезнь тёщи Петрове прикосновё- 
нием Твоим исцелив, и ныне возстави болящаго раба 
Твоего, да востав яко Иона, послужит Ти. 


И ныне: Скӧрбнии, смирённии, грешнии, не иму- 
щии дерзновёния к Тебе, Пречистая Богомати, вопи- 
ём, умолӣ Сына Своего Христа дати болящему здра- 
вие телеси. 


Песнь 6 


Бёздна последняя грехов обыде мя, и исчезает дух мой: но 
прострый, Владыко, высокую Твою мышцу, яко Петра мя, Уп- 
равителю, спаси. 


Бёздну милосёрдия и милости имея, Христе Боже, 
услыши моления раб Твоих. Ты бо еси Петром Тави- 
фу воскресив, Ты и ныне в болезни лежащаго воз- 
двигни, послушав церковных молитвенник. 


Врачу душам и телесём нашим, понесый недуги 
всего мира, Христе, и Енёя Павлом исцеливый, Ты и 
ныне болящаго исцели святых апостол молитвами. 


Слава: Преложи, Христё, на радость рыдание о не- 
дужнем скорбящем, да Твою получивши милость, 
внидут в дом Твой со обётными дарми, славяще Тя в 
Троице Единаго Бога. 


И ныне: Приидите, о друзи, поклонимся моляще- 
ся о болящем Божией Матери. Та бо имеет власть не- 

дужныя исцеляти, со безмёздникома вкупе, духовным 
невидимо помазующи маслом. 


Кондак, глас 3-й 


Душу мою, Господи, во гресёх всяческих, безмёст- 
ными деяньми разслаблену воздвигни божественным 
Своим человеколюбием, яко же и разслабленнаго воз- 
двигл еси дрёвле, да зову Ти спасаемь: щёдре Христе, 
даждь ми исцеление. 


Икос 


Иже руки Своея горстию содержай концы, Иису- 
се Боже, Иже Отцу собезначальный и Духу Святому 
совладычествуя яко плотию, явился еси недуги исце- 
ляя и страсти очистил еси, слепыя просветил еси, и 
разслабленнаго словом Божёственным совозставил 
еси, сего право ходяща сотворив и одр повелел еси на 
рамо взяти. Тем же вси с ним воспеваем и поем: щё- 
дре Христе, даждь ми исцеление. 


Песнь 7 


Прежде образу златому, персидскому чтилищу ӧтроцы не по- 
клонишася, триё поюще посредё пещи: отцёв Боже, благосло- 
вен еси. 

О, Кресте Пресвятый Христов, честнбе Дрёво Жи- 
вотное, Тобою смерть погибе и мертвии воскресобша, и 
ныне болящаго исцелӣ и оживи, якоже при Елене 
умершую девицу. 

Долгую и лютую болезнь Иовлю на гноищи и в 
червёх, того молящася, словом исцелил еси, Господи. 
И ныне же в церкви о болящем молим Тя, яко благ 
исцели невидимо молитвами святых Твоих. 


Слава: Вси вёмы, яко умрети нам есть, Тебе Богу 
тако извдлившу, но на мало время, Милостиве, здра- 

вия просим болящему, премени от смерти на живот, 
даждь скорбящим утеху. 


И ныне: Пособствуй и помогай нашему сиротству, 
Богородице, Ты бо вёси время и час, когда умолити 
Сына Своего и Бога нашего, дати болящему здравие 
и прощение от всех грех. 


Песнь 8 


Служити Живому Богу, в Вавилоне бтроцы претерпевше, 
о мусикийских органех нерадиша, и посредё пламене стояще, бо- 
голёпную песнь воспеваху, глаголюще: благословите, вся дела 
Господня, Господа. 


Милость покажи, Владыко, в болезни раба Твоего, 
и скоро исцели, милостиве Христё Боже, и еще смер- 
ти не предаждь судней, да Ти покаяние воздаст. Сам 
бо рекл еси: не хощу смерти грешничи. 


Господи милостиве, Твоя преславная чудеса да и до 
нас ныне достигнут: б6сы прожени, недуги погуби, ра- 
ны исцели, болезни уврачуй, и потворы и чародёяния 
и всякия Язи избави ны. 


Слава: Запретивый, Христё, морским ветром, и 
страх ученик на радость преложивый, и ныне запре- 
тй тяжким болёзнем, труждающим раба Твоего, да 
вси возвеселимся хваляще Тя во веки. 


И ныне: Избави, Богородице, от обышёдших ны пе- 
чалей, различных недуг, отравы же и чародейства, и 
бесбвскаго мечтания и от навёта злых человек и от на- 
прасныя смерти, молимтися. 


Песнь 9 


На Синайстей горе виде Тя в купинё Моисей, неопально огнь 
Божества зачёншую во чреве: Данийл же Тя виде гору несеко- 
мую. жезл прозябший, Исаиа взываше, от корене Давидова. 

Источниче жизни, подателю, Христе, милости, не 
отврати лица Твоего от нас. Облегчи болезнь утруж- 
дённому болёзнию, и воздвйгни яко Фаддёем Авгаря, 
да присно Тебе славит со Отцем и Святым Духом. 


Евангельскому вврующе гласу, Твоего ищем обёта, 
Христё: просите бо, рёче, и дастся вам. Тем и ныне 
предстояще мблим Тя, возстави со одра здрава лютым 
повёржена недугом, да Тя с нами вкупе величает. 


Слава: Мучимый недугом, внутрь невидимыми ра- 
нами, Тебе, Христе, с нами вопиёт, не нам, Господи, 
не нас ради, вси бо мы исполнены грехов, но Матер- 
ними Твоими и Предтёчевыми молитвами даждь ис- 
целёние болящему, да Тя вси возвеличим. 


И ныне: Божия Мати Пречистая, со всеми святы- 
ми призываем Тя, со ангелы и архангелы, с прорбки 
и патриархи, со апостолы, с преподобными и правед- 
ными молитися Христу Богу нашему дати здравие 
болящему, да Тя вси величаем. 


Молитва 


Боже сильный, милостию стрбяй вся на спасение 
роду человеческому, посети раба Своего сего (имя), на- 
рицающа имя Христа Твоего, исцели его от всякаго 
недуга плотскаго; и отпусти грех и греховныя соблаз- 
ны, и всяку напасть, и всяко нашествие неприязнено 
далёче сотвори от раба Твоего. И воздвигни от одра 
греховнаго, и устрой его во Святую Твою Церковь 
здрава душею и телом, и дёлы добрыми славящаго со 
всеми людьми имя Христа Твоего, яко Тебе славу воз- 
съылаем, со Безначальным Ти Сыном, и со Святым Ду- 
хом, ныне и присно и во веки веков. Аминь. 


= 


АКАФИСТ 
ВЕЛИКОМУЧЕНИКУ И ЦЕЛИТЕЛЮ 
ПАНТЕЛЕИМОНУ 


Кондак 1 


Избранный страстотёрпче Христов и врачу благо- 
датный, туне подаяй недугующим исцеления, пёснь- 
ми восхваляем тя, заступника нашего. Ты же, яко 
имёяй дерзновение ко Господу, от всяких бед и болез- 
ней свобождай нас, люббвию тебе зовущих: Радуйся, 
великомучениче и целителю Пантелеймоне. 


Икос 1 


Ангела земнаго и небёснаго человека вёмы тя, слав- 
ный Пантелеймоне: ангельскою бо непорбчностию и 
мученичеством украшен, преселился еси от земли на 
Небо, идёже со Ангелы и всеми святыми предстоя 
Престолу Господа славы, молися о нас, земных, почи- 
тающих тя звании сими: Радуйся, свётлосте благочё- 
стия; радуйся, преславный светильниче Церкве. Ра- 
дуйся, мучеников пречестных украшение; радуйся, 
верных в непоколебимом терпении утверждение. Ра- 
дуйся, юности преизрядная похвало; радуйся, побор- 
ниче Христов, в мужестве неодоленный. Радуйся, 
произрастший в мире, премирен явивыйся; радуйся, 
ангеле во плоти, превосходяй смертных. Радуйся, 

небожителю всеблажённый; радуйся, Божественнаго 
разума вместилище. Радуйся, имже вера возвысися; 
радуйся, имже прелесть низложися. Радуйся, велико- 
мучениче и целителю Пантелеймоне. 


Кондак 2 


Ридя тя Владыка сосуд избран, возлюби души 
твоея доброту. Ты бо земную всякую сладость и сла- 
ву презрёв, венцем мученическим возжелёл еси укра- 
ситися, уязвлен Божественною любовию, и вдохновён- 
но поя: Аллилуиа. 


Икос 2 


Разум богодухновён имея, о доблий войтелю Пан- 
телеимоне, изумил еси царя Максимиана мужеством 
души твоея и словесы, имиже дерзновенно проповеё- 
дал еси Христа. Темже похваляюще дерзновение твое, 
глаголем ти сице: Радуйся, угрозы Максимиана пре- 
зрёвый; радуйся, советом нечестивых не покоривый- 
ся. Радуйся, насаждение истиннаго богопочитания; 
радуйся, искоренение дёмонскаго служения. Радуй- 
ся, неистовства мучителей изобличителю; радуйся, 
идольския прёлести низложителю. Радуйся, разгна- 
вый нечестивых соббрища; радуйся, пременивый 
тленная на Небесная. Радуйся, собесёдниче невещёст- 
венных Ангелов; радуйся, сликовствователю много- 
страдальных святых. Радуйся, имже сатана посра- 
мися; радуйся, имже Христос прославися. Радуйся, 
великомучениче и целителю Пантелеймоне. 


Кондак 3 


Силою Вышняго, дарованною тебе, и крепким тер- 
пением твоим обезсилил еси мучителеву дерзость, му- 

жественный победоносче: огня, зверей, колеса не убо- 
явся и мечём усечён во главу, венёц победы приял еси 
от Христа Бога, взывая Ему: Аллилуиа. 


Икос 3 


Имущи обитель твоя вседрагую главу твою, бого- 
мудрый страстотёрпче, яко превеликое сокровище, * 
радости исполняется о сем и, любовию воспевающи 
данную тебе от Бога благодёть исцелёний, благодар- 
но зовет ти: Радуйся, Никомидии светильниче всесвёт- 
лый; радуйся, чтущей тя обители страже неусыпный. 
Радуйся, имже охладё безбожие; радуйся, имже воз- 
растё богопознёние. Радуйся, светлая страстотёрпцев 
славо; радуйся, радостное православных слышание. 
Радуйся, исцелёний благодатный истӧчниче; радуйся, 
дарований великих вместилище. Радуйся, благовонное 
миро, облагоухающее души; радуйся, яко помогаеши 
призывающим тя. Радуйся, слепым зрёние даровавый; 
радуйся, хромым благошёствие устрбивый. Радуйся, 
великомучениче и целителю Пантелеймоне. 


Кондак 4 


Бурею помышлений многобожия одержимь, нече- 
стивый царь смутися, увёдев от завиствовавших тебе 
врачёв, яко всякия неисцёльныя недуги целиши ты 
именем Христа. Мы же, с веселием славяще дивнаго 
в тебе Бога, вопиём Ему: Аллилуиа. 


Икос 4 


Слышавше никомидийстии людие о великом со- 
страдании твоем к страждущим и о безмёздном вра- 


* Честная глава св. великомученика Пантелеимона находит- 
ся на Афоне, в Русеком Пантелеимоновом монастыре. 

чевании от всяких болезней, устремишася вси к тебе, 
с верою во врачующую благодать, в тебе-сущую, и, 
приёмлюще скорая исцёления от всяких болезней, 
прославляху Бога и тебе величаху, всемилостиваго 
целителя своего, зовуще ти: Радуйся, помазанный ми- 
ром благодати; радуйся, храме Бога освящённый. Ра- 
дуйся, великая благочестивых славо; радуйся, твёрдая 
озлобляемых стено. Радуйся, мудрых превосходяй ра- 
зумом; радуйся, верных осияваяй мысли. Радуйся, Бо- 
жественных даров приятелище и многообразных нам 
милостей Господних источниче; радуйся, скорый по- 
мощниче страждущим. Радуйся, обуреваемых приста- 
нище; радуйся, заблуждших наставниче. Радуйся, бо- 
лящих туне врачуяй; радуйся, обильно исцелёния ис- 
точаяй. Радуйся, великомучениче и целителю Панте- 
леимоне. 


Кондак 5 


Чудо преславное сотвори тобою Господь, егда чрез 
служителя Своего Ермолаа призва тя в чудный Свой 
свет. Ехидною бо вёлиею угрызёно умёршее отроча по 
молитве твоей ко Христу абие оживеё и воста здраво. 
Познав убо Жизнодавца всех Истиннаго Бога, с твер- 
дою вёрою воззвал еси Ему: Аллилуиа. 


Икос 5 


Узрё свет слепый, емуже с призыванием имене 
Христова прикоснулся еси ты, славне. Ермолаем бо 
пресвитером просвещён, отринув отёческое многобб- 
жие, восприял еси матернее благочестие, имже и от- 
ца просветил еси. Сего ради тебе, славному угоднику 
Божию и чудному врачу, взываем: Радуйся, к Богу 
вёлие рачёние имбяй; радуйся, присногорящий огню 

Божёственныя любвё. Радуйся, дёятельный послуша- 
телю священных поучений Ермолада; радуйся, послё- 
довавый советам матере твоея Еввулы. Радуйся, яко 
вся раздал еси, да Христа приобрящеши; радуйся, лю- 
бовь к миру люббвию Бӧжиею победивый. Радуйся, 
яко вместо сладких мира за Христа лютая страдания 
приял еси; радуйся, Яко общник сотворился еси Стра- 
стём Христовым. Радуйся, восторжествовавый над 
всеми страстьми; радуйся, украсивыйся благодатным 
безстрастием. Радуйся, исполняяй радости притекаю- 
щия к тебе; радуйся, туне исцеляяй всех благодатию 
Христовою. Радуйся, великомучениче и целителю 
Пантелеймоне. 


Кондак 6 


Проповёдник истины явӣся просвёщенный тобою 
телёсне и душёвне слепец: подобно бо евангельскому 
слепцу, дерзновённо пред всеми исповёда Света 
Истиннаго, Христа, просвещающа всякаго человека, 
нечестиваго же царя и боги языческия укорӣв, чрез 
мёчное усечёние взыде к немерцающему свету на 
Небеси пёти Богу: Аллилуиа. 


Икос 6 


С светлым лицём представ судилищу царёву, дерз- 
новённо взывал еси, преблажённе, во услышание всех: 
всецелёбная сила моя и слава Христос есть, Истинный 
Бог, Владыка всех, мёртвыя воскрешаяй и всяк недуг 
отгоняяй. За таковое исповёдание ублажающе тя, гла- 
голем: Радуйся, уста громогласная Божества Христо- 
ва; радуйся, языче медоточный, вещаяй Его домостро- 
ительство. Радуйся, ветие превысшаго Богословия; 
радуйся, сёятелю мудрый благочёстия. Радуйся, слад- 

козвучная веры свиреёль; радуйся, славный проповед- 
ниче Православия. Радуйся, прежде смерти явивый 
дивная; радуйся, по смерти совершаяй чудная. Радуй- 
ся, зрителю славы Христовой; радуйся, послушателю 
молящихся тебе. Радуйся, подателю милости тоя трёе- 
бующим; радуйся, ходатаю благ почитающим память 
твою. Радуйся, великомучениче и целителю Пантеле- 
имоне. 


Кондак 7 


Миро излияся на душу твою, богомудрый целёбни- 
че, от Утёшителя Духа; тёмже по смёрти честныя ос- 
танки твоя, благоуханием своим страстёй злосмрадие 
отгоняя, исцеление подают вопиющим верою Богу: 
Аллилуиа. 


Икос 7 


Егда узрёеша идольстии чтители многолётна раз- 
слабленна, молитвою твоёю, святе, воздвигнута и хо- 
дяща, мнози увёроваша во Христа; жрецы же бесов- 
стии, завистию снедаеми, подвигоша царя на ярость. 
Тебе убо нещадно за Христа стружему и опаляему 
бывшу, со умилёнием зовем: Радуйся, наслаждёния 
земная презрёвый; радуйся, благ вещёственных пре- 
высший. Радуйся, яко вся красная мира сего ни во 
что же вменил еси; радуйся, яко славу скоротекущую 
с себе отрясл еси. Радуйся, неуловимь пребывый лов- 
лении Велиара; радуйся, победивый мучителей ковар- 
ства. Радуйся, не пощадивый за Христа жизни своея; 
радуйся, враг явивыйся враждёебныя плоти. Радуйся, 
многобожия широту утеснивый; радуйся, Божествен- 
ною силою идолы поправый. Радуйся, острейшая 
стрело, язвящая враги; радуйся, предстателю, засту- 

паяй вёрующия. Радуйся, великомучениче и целите- 
лю Пантелеимоне. 


Кондак 8 


Страннолёпно являшеся тебе Господь, ободряя и 
соблюдая в мучбниих за имя Его: во образе бо пресвӣ- 
тера Ермолаа, клокбчущее блово, в нёже ввёржен был 
еси, охлади, и в мбри отрешив вёлий камень от выи 
твоея, изведё невреждённа на землю. Ты же, паки 
представ пред царя, торжёственне пел еси Христу Бо- 
гу: Аллилуиа. 


Икос 8 


Весь умне на Небеси водворяяся, и низу на земли 
сущих не оставляеши, сопребывая с нами всечестною 
главою твобю, великий страстотёрпче Христбв, приём- 
ля от Господа и подая просвещение и освящение во- 
пиющим тебе таковая: Радуйся, премудросте Божест- 
венныя исполненный; радуйся, промышлёния Божия 
о нас тайнниче. Радуйся, богомудренных умов услаж- 
дёние; радуйся, боголюбивых душ увеселёние. Радуй- 
ся, пресвётлый Христов бисере; радуйся, освящённый 
душёю и телом. Радуйся, во дворех перворождённых 
на Небеси вселивыйся; радуйся, в присноблаженных 
обитаяй чертозех. Радуйся, света Троическаго зрите- 
лю; радуйся, в молитвах к Богу теплый о нас пред- 
стателю. Радуйся, просвещёние душам подаваяй; ра- 
дуйся, скорбящим утешение низпосылаяй. Радуйся, 
великомучениче и целителю Пантелеимоне. 


Кондак 9 


Всякое естество удивися, Пантелеимоне, сиянию в 
тебе благодати и богатству добродётелей: ангелоподбб- 


236 АКАФИСТ ВЕЛИКОМУЧЕНИКУ 


ней чистоте твоей, великому мужеству в лютых стра- 
даниих, крепкой любве ко Христу и многому состра- 
данию к людем, в нихже твориши преславная, во ёже 
пёти: Аллилуиа. 


Икос 9 


Ветия многовещанныя не возмогут по достоянию 
восхвалити борёния твоя, славный добропобёднице, 
како непобедимою силою Божиею юный лёты побе- 
ди древняго исконнаго врага и посрами идольскую 
прёлесть. Мы же, удивления исполненнии, зовем ти: 
Радуйся, радостное зрелище Ангелов; радуйся, благо- 
говёйное удивление человеков. Радуйся, кровь за 
Христа излиявый и в смерти млеко источивый; радуй- 
ся, тёло за Него мученической смерти предавый. Ра- 
дуйся, исповедничества правило; радуйся, доблий 
воине Царя царей. Радуйся, тьмы державца победи- 
вый; радуйся, поббдою твобю небесных и земных об- 
веселивый. Радуйся, Горняго мира обитателю блажеён- 
ный; радуйся, дольняго мира мудрый странниче. Ра- 
дуйся, дрёво, украшённое плодами благодатных даро- 
ваний; радуйся, носяй добропобёдныя вётви. Радуй- 
ся, великомучениче и целителю Пантелеймоне. — 


Кондак 10 


Сострадания исполнен, яко истинный подражатель 
Подателя милости Господа, честный страдальче, Пан- 
телеимоном (си есть, всемилостивым) от Него преиме- 
нован еси, на вся притекающия к тебе милость изли- 
вая, юже и нам неоскудно источай, о тебе вопиющим 
Богу: Аллилуиа. 

Икос 10 


Стёну тя твёрду обрёт мучитель, никиими же му- 
ками победиму, покусися сокрушити крепость твою 
зубы зверей и остриями мучилищнаго колеса, обаче 
и в сем ничтоже успев: сила бо Христова лютость зве- 
рёй укроти, а страшное коло, на нёмже обращаемо бе 
тело твое, абие сокрушися. Тебе убо непобедимому 
страстотёрпцу зовем: Радуйся, честное Христово 
избрание; радуйся, непорочное Богови благоухание. 
Радуйся, твёрдый адаманте Церкве; радуйся, непоко- 
лебимый столпё, досязаяй до небесё. Радуйся, звери 
видимыя укрощаяй; радуйся, драконов невидимых со- 
крушаяй. Радуйся, обагрённый твобю за Христа кро- 
вию, срастворбнною млеком; радуйся, неувядаемыя 
приёмый венцы. Радуйся, радость причинивый Анге- 
лом и человёком; радуйся, прославленный Богом на 
Небеси и на земли. Радуйся, небожителю, ликов- 
ствуяй с мученики; радуйся, насыщаяйся лицезрени- 
ем Христа пресладким. Радуйся, великомучениче и 
целителю Пантелеимоне. 


Кондак 11 


Песнь исходную приносим твоему за Христа зако- 
лёнию свящённому, в нёмже вместе с кровию млеко 
истеч6 от тебе, великомучениче, и масличина, под 
нёюже усечён был еси, исполнися целительных пло- 
дов. Тёмже Христу, дивно прославляющему славя- 
щия Его, тёпле вопиём: Аллилуиа. 


Икос 11 


Светозарная луча был еси, богомудре, во тьме мно- 
гобожия седящим, путеводящая к Солнцу Правды 
Христу Богу, Емуже молися, во свете заповедей Его 

присно пребывати и нам, сицевая радостная тебе при- 
носящим: Радуйся, пресвётлая звездо, на мысленней 
твёрди блистающая; радуйся, луча, христоименӣтым 
людем светящая. Радуйся, таинственно облиставае- 
мый от Солнца Христа; радуйся, умне землю обтека- 
яй. Радуйся, селение красное Пресвятаго Духа; радуй- 
ся, сосуде пречестный, изливаяй исцелёния. Радуйся, 
чистоты сокровище; радуйся, милости тезоимените. 
Радуйся, Царствия Небеснаго наслёдниче; радуйся, 
вёчныя славы сопричастниче. Радуйся, предстателю 
б6дствующим в мӧри житейстем; радуйся, безсрёбре- 
ниче, помогаяй призывающим тя с верою. Радуйся, 
великомучениче и целителю Пантелеимоне. 


Кондак 12 


Благодати обилие приял еси, преблажённе, по оби- 
лию любве твоея ко Христу Богу, Иже и яви тя мно- 
гоцелёбным источником, безмездно врачующим ду- 
шеёвныя и телёсныя болезни притекающих к тебе с ве- 
рою и Богу вопиющих: Аллилуиа. 


Икос 12 


Поюще многострадальныя подвиги твоя за Христа, 
славный страстотёрпче, хвалим долготерпёние твое, 
ублажаем мученическую кончину, почитаем и свя- 
щённую память твою, заступниче наш и целителю, и 
в похвалу сицевая тебе зовем: Радуйся, благочестия 
трубо благозвучная; радуйся, мечу, посекаяй нечеёстие. 
Радуйся, строганный на древе за Распростёершаго ру- 
це Свои на дрёве Крёстнем; радуйся, яко опаляемь за 
Него, прелести пещь погасил еси. Радуйся, язвами 
твоими враги уязвивый; радуйся, кровию твоёю токи 
идольския крове изсушивый. Радуйся, в кипящее 

олово ввёрженный за Христа; радуйся, погруженный 
за имя Его в водах морских. Радуйся, промышлени- 
ем Божиим невреждён в сих пребывый; радуйся, яко 
чрез огнь и воду мучений вшел еси в покой Небесный. 
Радуйся, изливаяй неизсякаемыя струй милости вер- 
ным; радуйся, благосострадательный врачу, исцеления 
благодать подаваяй. Радуйся, великомучениче и це- 
лителю Пантелеймоне. 


Кондак 13 


О многострадальный и предйӣвный страстотёерпче 
Христов и целителю наш Пантелеймоне! Милостиво 
приём сиё малое от нас приношёние, от многообраз- 
ных недугов исцели ны и предстательством твоим со- 
храни от враг видимых и невидимых и вечнаго мучё- 
ния избавитися нам Господа умоли, да во Царствии 
Его выну воспеваем: Аллилуиа. 


Этот. кондак читается трижды, затем 1-й икос: Ангела зем- 
наго... и 1-й кондак: Избранный страстотерпче... 


Молитва 
великомученику Пантелеимону 


О великий Христов угодниче и преславный целеб- 
ниче, великомучениче Пантелеимоне! Душею на Не- 
беси Престолу Божию предстояй и триипостасныя 
Его славы наслаждаяйся, телом же и ликом святым 
на земли в Божественных храмех почиваяй и данною 
ти свыше благодатию различная чудеса источаяй, 
призри милостивным твоим оком на предстоящия лю- 
ди, честнёй твоей иконе умильно молящияся и про- 
сящия от тебе целёбныя помощи и заступления: про- 
стри ко Господу Богу нашему тёеплыя твоя молитвы 
и испроси душам нашим оставлёние согрешёний. Се 

бо мы, за беззакония наша не смёюще возвести очеса 
наша к высоте Небёсней, ниже вознести глас молёб- 
ный к Его в Божестве неприступней славе, сердцем 
сокрушённым и духом смиренным тебе, ходатая ми- 
лостива ко Владыце и молитвенника за ны, грешныя, 
призываем, яко ты приял еси благодать от Него неду- 
ги отгоняти и страсти исцеляти. Тебе убо просим: 
не прёзри нас, недостойных, молящихся тебе и твоея 
помощи требующих. Буди нам в печалех утешитель, 
в недузех лютых страждущим врач, напаствуемым 
скорый покровитель, очесём недугующим прозрёния 
датель, ссущим и младенцем в скорбех готовейший 
предстатель и исцелитель: исходатайствуй всем вся, 
‘Яже ко спасению полезная, Яко да твоими ко Госпо- 
ду Богу молитвами получивше благодать и милость, 
прославим всех благих Источника и Дароподателя 
Бога, Единаго в Троице Святёй славимаго Отца и Сы- 


на и Святаго Духа, ныне и присно и во веки веков. 
Аминь. 


Тропарь, глас 3-й 


Страстотёрпче святый и целебниче Пантелеймоне, 
моли милостиваго Бога, да прегрешений оставление 
подаст душам нашим. 


Кондак, глас 5-й 


Подражатель сый Милостиваго, и исцелений бла- 
годать от Него приём, страстотёрпче и мучениче Хри- 
ста Бога, молитвами твоими душёвныя наша недуги 
исцели, отгоняя присно борца соблазны от вопиющих 
верно: спаси ны, Господи. 


„20 ӨР еол Ф— 


АКАФИСТ ПРЕСВЯТОЙ БОГОРОДИЦЕ 
РАДИ ИКОНЫ ЕЯ, ИМЕНУЕМОЙ 
«НЕУПИВАЕМАЯ ЧАША» 


Кондак 1 


Избранное и дивное избавление нам даровася, — 
Твой образ честный, Владычице Богородице, яко из- 
бавльшеся явлением его от недугов душевных и те- 
лесных и скорбных обстояний, благодарственная хва- 
ления приносим Ти, Всемилостивая Заступнице. Ты 
же, Владычице, «Неупиваемою Чашею» нами имену- 
емая, приклонися благоутробно к нашим воздыхани- 
ем и воплем сердечным, и избавление подаждь страж- 
дущим недугом пианства, да с верою воззовем Ти: Ра- 
дуйся, Владычице, Неупиваемая Чаша, духовную 
жажду нашу утоляющая. 


Икос 1 


Ангельстии чини и праведников сонмы непрестан- 
но славят Тя, Царицу Богородицу, ходатаицу о мно- 
гогрешнем роде христианском, погрязшем в безза- 
конии и пребывающем во гресех, ибо во утешение и 
спасение даруеши ему милость Свою чрез многоиме- 
нуемыя чудотворныя иконы Твоя, ихже яко звезды 
небесныя по всей земли нашей зрим; к единому же из 
сих образов, «Неупиваемая Чаша» именуемому, при- 

падающе, из глубины сердца взываем Ти: Радуйся, 
неприступнаго Божества селение; радуйся, непрестан- 
ное людей удивление. Радуйся, скорбями грехи наша 
очищающая; радуйся, печальми напта немощи врачу- 
ющая. Радуйся, милость Свою чрез чудотворныя ико- 
ны Твоя нам свыше посылающая; радуйся, явлением 
их скорбная сердца наша возвеселяющая. Радуйся, 
пречудное всех с Богом примирение; радуйся, геенны 
вечныя избавление. Радуйся, Владычице, Неупивае- 
мая Чаша, духовную жажду нашу утоляющая. 


Кондак 2 


Видящи, Пресвятая Владычице, скорби сердечныя, 
муки душевныя, искреннее покаяние людей, одержи- 
мых губительным пороком пианства, благоволила еси 
явити Богоспасаемому граду Серпухову милость 
Свою явлением пречуднаго образа Своего «Неупива- 
емая Чаша», да вси к нему припадающе с верою и со- 
крушенным сердцем, получивше исцеление от тяжка- 
го недуга своего, из глубины души вопиют Богу: Ал- 
лилуиа. 


Икос 2 


Разумев трикратное явление преподобнаго Варла- 
ама и повеление его в путь шествовати в богоспасае- 
мый град Серпухов, человек некий, страстию пианст- 
ва одержимый, обрете тамо в монастыре икону Твою 
святую, «Неупиваемая Чаша» именуемую. Мы же, ви- 
дяще таковое о нас, грешных, попечение, с благогове- 
нием вопием Ти: Радуйся, чрез благочестивых людей 
славу чудес Твоих грешным открывающая; радуйся, 
путеводительнице прозорливая, путь спасения им по- 
казующая. Радуйся, всеблагая наша наставнице, лю- 

бовию Твоею нас привлекающая; радуйся, за вся бла- 
годеяния Твоя благодарению нас научающая. Радуй- 
ся, скорбь нашу в радость претворяющая; радуйся, 
несомненною надеждою нас увеселяющая. Радуйся, 
губительныя страсти наша разрушающая; радуйся, 
благим намерением способствующая. Радуйся, Влады- 
чице, Неупиваемая Чаша, духовную жажду нашу 
утоляющая. 


Кондак 3 


Сила Вышняго и благодать Владычицы укрепляше 
некоего человека, страждущаго недугом пианства, егда 
он, нозе расслаблены имуще, иде во град Серпухов, 
повеление Богоматери, чрез преподобнаго Варлаама 
реченное, исполняя. Пришед же во град сей, обрете 
икону Пречистыя Богоматери, абие исцеле от недуга 
своего, душевнаго и телеснаго, и из глубины души 
благодарственно воззва Богу: Аллилуиа. 


Икос 3 


Имуще источник неоскудеваемый, неупиваемую 
чашу небесных дарований, не токмо люди града Сер- 
пухова, но и вси православнии христианы иных гра- 
дов и весей, притекающии к Твоему пречудному об- 
разу, «Неупиваемая Чаша» именуемому, и пред сим 
получив исцеление, припадающе, благодарными уста- 
ми вопиют Ти: Радуйся, купель, в нейже вся скорби 
наша погружаются; радуйся, чаше, еюже радость спа- 
сения нашего восприемлем. Радуйся, наша немощи 
душевныя и телесныя врачующая; радуйся, страсти 
наша силою молитв Твоих укрощающая. Радуйся, ко- 
емуждо во всякой потребе просящим полезная дару- 
ющая; радуйся, безчисленныя щедроты всем подаю- 

щая. Радуйся, милости сокровище нам открывающая; 
радуйся, милосердие к падшим являющая. Радуйся, 
Владычице, Неупиваемая Чаша, духовную жажду 
нашу утоляющая. 


Кондак 4 


Бурю внутрь имущии помышлений сумнительных, 
но с искренним покаянием притекающии к Твоему 
неизреченному милосердию, одержимии пианствен- 
ною страстию, получают исцеление, и из глубины 
сердца вопиют рожденному от Тебе Спасителю наше- 
му: Аллилуиа. 


Икос 4 


Слыша Господь тяжкия скорби, вопли и плач жен, 
стариц, детей, сродницы коих обуреваеми суть пиан- 
ственною страстию, дарова им, Владычице, Твою ико- 
ну, от неяже вси притекающии обретают утешение и 
радость духовную, и вопиют Ти со слезами: Радуйся, 
Агнице, рождшая Агнца, вземлющаго грехи мира; ра- 
дуйся, чаше, черплющая нам радость от источника 
безсмертия. Радуйся, скорбных матерей утешение; ра- 
дуйся, безнадежных надеждо. Радуйся, притекающих 
к Тебе благодатное охранение; радуйся, скорбящих 
отрадо и увеселение. Радуйся, волнение страсти пи- 
анства утишающая; радуйся, руку помощи 'Твоея. тре- 
бующим простирающая. Радуйся, Владычице, Неупи- 
ваемая Чаша, духовную жажду нашу утоляющая. 


Кондак 5 


Яко боготечную звезду, честную икону Твою Ты 
нам показала еси, Владычице мира, юже мы зряще, с 
верою сердечною молящеся Тебе, Богородице, глаго- 

лем: Исцели пианством и иною болезнию душевною 
и телесною страждущих, верных же научи воспева- 
ти хвалу Богу: Аллилуиа. 


Икос 5 


Видяще чудеса преславныя и знамения пречудныя, 
бываемыя не токмо от иконы Твоея, Богомати, во гра- 
де Серпухове явленныя, но и от по подобию сея ико- 
ны списанных изображений, припадающе к ним, сми- 
ренно вопием Ти: Радуйся, скоропредстательная 
помощнице усердно к Тебе притекающих; радуйся, 
благосердная услышательнице молений наших. Ра- 
дуйся, град Серпухов благословением Твоим осенив- 
шая; радуйся, в пределах Московских славу чудес 
Твоих показавшая. Радуйся, всем требующим сокро- 
вище исцелений неоскудное; радуйся, в трезвении 
благоподвизающихся всемощная покровительнице. 
Радуйся, ведущим брань противу мира, плоти, диаво- 
ла и пианства добрая споспешнице; радуйся, в мире 
благочестно живущих усердная заступнице. Радуйся, 
Владычице, Неупиваемая Чаша, духовную жажду 
нашу утоляющая. 


Кондак 6 


Проповедающе чудеса Твоя, Богородительнице, от 
иконы Твоея, «Неупиваемая Чаша» именуемыя, бы- 
ваемыя, молим Тя, Пречистая, со слезами: избави всех 
нас от виннаго пристрастия и от падения греховнаго, 
научи нас воздержанию, подвизая воспевати Богу: 
Аллилуиа. 


Икос 6 


Возсияла еси в светлости Божественныя славы, Де- 
во Богоотроковице, на младенца, превечнаго Бога, 

Господа нашего Иисуса Христа, зряше, Иже в сосу- 
де, аки в неупиваемей чаше предстоит, якоже Тя ви- 
дим изображенную на иконе Твоей, «Неупиваемая 
Чаша» таинственно пронареченней, от неяже избавле- 
ние от пианственней страсти притекающим с верою 
даруеши, сего ради со слезами приносим Тебе гласы 
немолчныя сице: Радуйся, яко о тебе радуется и тор- 
жествует ангельский собор и человеческий род; ра- 
дуйся, яко Твоя слава превосходит похвалы земныя 
и небесныя. Радуйся, таинственным изображением 
Сына в сосуде Тайну Божественныя Евхаристии нам 
открывающая; радуйся, рожденнаго Тобою Агнца, 
всегда ядомаго и никогдаже иждиваемаго, нам дивно 
указующая. Радуйся, Чаше жизни и безсмертия, ко 
вратам вечныя жизни нас приводящая; радуйся, ис- 
точником нетления и радости жаждущия души на- 
пояющая. Радуйся, неисчетною благостию не остав- 
ляющая самых презренных и отверженных; радуйся, 
от рова погибели милосердием Твоим исхищающая 
безнадежных. Радуйся, Владычице, Неупиваемая Ча- 
ша, духовную жажду нашу утоляющая. 


Кондак 7 


Хотя человек некий возблагодарити Тя, Владычи- 
це, за исцеление от недуга пианства, украси Твою пре- 
чудную икону, Богомати, во граде Серпухове пребы- 
вающую, из глубины сердца воспевая Богу: Алли- 
луиа. 


Икос 7 


Новое чудо видим, Владычице, от иконы Твоея 
святыя: страждущий бо недугом пианства некий раб 
Божий Стефан, прибегая к Твоему матернему пред- 

стательству, от тяжкого недуга своего избавися, и 
благодаряще Тя, благолепными дары икону Твою 
украси, и припадающе к ней, со слезами возопи Тебе 
тако: Радуйся, Живоносный Источниче исцелений; ра- 
дуйся, Чаше небесная Божественных дарований. Ра- 
дуйся, реко исцелений приснотекущая; радуйся, мо- 
ре, вся наша страсти потопляющее. Радуйся, под тя- 
жестию греха пианства падающих матернима рукама 
Твоима возставляющая; радуйся, благодарственныя 
дары не отвергающая. Радуйся, сердца благочестивых 
людей возвеселяющая; радуйся, вся благая наша про- 
шения исполняющая. Радуйся, Владычице, Неупива- 
емая Чаша, духовную жажду нашу утоляющая. 


Кондак 8 


Странно и сумнительно неверующим слышати, ка- 
ко икона Твоя святая «Неупиваемая Чаша» Божест- 
венных исцелений источает чудо. Мы же, верующе 
слову Твоему, Владычице, реченному к первописан- 
ней Твоей иконе: «Благодать Рождшагося от Мене и 
Моя с сею иконою да будет», — веруем, яко и сия 
икона Твоя благодать Твою источает. Темже благого- 
вейно поклоняющеся, лобызаем ю, вопиюще Богу: 
Аллилуиа. 


Икос 8 


Все упование людие, страждущии недугом пианст- 
ва, на Тя, Владычице, возлагают. Приклонися к немо- 
щем и страстем нашим, кто бо нас, грешных, изведет 
из рова погибели и нищеты духовныя и телесныя, 
аще не Ты, Владычице; сего ради, приклонше коле- 
на пред Твоим пречистым образом, вопием Ти тако: 
Радуйся, моления грешников не отвергающая; радуй- 
ся, призывающим Тя Свою небесную помощь ниспо- 


248 АКАФИСТ ПРЕСВЯТОЙ БОГОРОДИЦЕ 


сылающая. Радуйся, глубину милосердия Твоего 
грешным показующая; радуйся, отчаянных и безна- 
дежных ободряющая. Радуйся, одержимым страстию 
пианства руку помощи простирающая; радуйся, тер- 
пеливых страдальцев благодатными дарами утешаю- 
щая. Радуйся, недуги наша, душевныя и телесныя, 
врачующая; радуйся, суетныя радости мира сего пре- 
зирати нас научающая. Радуйся, Владычице, Неупи- 
ваемая Чаша, духовную жажду нашу утоляющая. 


Кондак 9 


Всякое естество ангельское удивися делу Твоего 
милосердия, Господи, яко даровал еси грешному ро- 
ду человеческому твердую Заступницу и Помощни- 
цу, к нашим немощем приклоняющуюся, и от горь- 
каго недуга пианства свобождающую, верныя же на- 
учающую пети Богу: Аллилуиа. 


Икос 9 


Ветия человечестии недоумеют восхвалити по до- 
стоянию славное, Владычице, иконы Твоея явление, 
ниже мы, грешнии, от скверных устен наших возмо- 
жем принести достойное похваление Заступнице 
нашей. Обаче неисчетная чудеса, иконою Твоею явля- 
емая, видевше, душею и сердцем радуяся, Тебе гла- 
голем: Радуйся, от священнаго лика Твоего чудеса 
источающая; радуйся, от бед и скорбей скоро избав- 
ляющая. Радуйся, отвергающих Тя посрамляющая; 
радуйся, от всякаго зла прибегающих к Тебе сохра- 
няющая. Радуйся, кротким сиянием Твоим мрак гре- 
ха и мглу страстей наших разгоняющая; радуйся, 
души наша любовию к Тебе и Сыну Твоему испол- 
няющая. Радуйся, на стезю покаяния нас премудре 

наставляющая; радуйся, добраго ответа пред Судиею 
Праведным нам усердная ходатаице. Радуйся, Влады- 
чице, Неупиваемая Чаша, духовную жажду нашу 
утоляющая. 


Кондак 10 


Спасти хотя многия страждущия недугом пиан- 
ства, чудную икону Твою, Богомати, даровала еси, да 
вси, одержимии сею страстию, к чудотворному обра- 
зу Твоему притекают, и, получив исцеление, во уми- 
лении взывают Богу: Аллилуиа. 


Икос 10 


Стена еси и щит, Богомати, людем, страждущим 
недугом пианства, и всем, усердно к Тебе притекаю- 
щим, и икону Твою святую благоговейно чтущим. 
Ибо сию дарова нам благих податель Господь в по- 
мощь и врачевство от губительной страсти, и сим вну- 
тает нам пети Тебе: Радуйся, отчаянных надеждо и 
печалей наших утоление; радуйся, болезней душев- 
ных и телесных исцеление. Радуйся, нашу скверну 
чистотою Твоею очищающая; радуйся, Своею благо- 
датию наше недостоинство просвещающая. Радуйся, 
брение наше тленное в нетление облекающая; радуй- 
ся, моления наша Твоим предстательством подкреп- 
ляющая. Радуйся, в неможении нашем нас утвержда- 
ющая; радуйся, облегающий нас облак страстей ско- 
ро разгоняющая. Радуйся, Владычице, Неупиваемая 
Чаша, духовную жажду нашу утоляющая. 


Кондак 11 


Пение наше смиренное, от полноты любви и усер- 
дия Тебе приносимое, не презри, Чистая, и не отвра- 
ти от отчаявшихся и страждущих недугом пианства 

лика Своего, но помоги им и нам очиститься от вся- 
кия скверны греховныя, да возможем достойно и пра- 
ведно пети Богу: Аллилуиа. 


Икос 11 


Светоприемную свещу зрим Тя, Пресвятая Дево, 
ибо образ Твой святый лучами благодати Твоея мглу 
греховную прогоняет и на светлую стезю добродете- 
лей наставляет с верою зовущих Ти таковая: Радуй- 
ся, заступлением Твоим от суеты мира сего многомя- 
тежнаго нас избавляющая; радуйся, приражения 
страстей плотских отражати нам помогающая. Радуй- 
ся, мысль благу в сердце наше полагающая; радуйся, 
нечистую совесть нашу просвещающая. Радуйся, от 
мучительнаго недуга пианства страждущих избавля- 
ющая; радуйся, к искреннему покаянию и вразумле- 
нию призывающая. Радуйся, души всех озлобленных 
умягчающая; радуйся, на помощь Тя призывающих 
и имя Твое славящих спасающая. Радуйся, Владычи- 
це, Неупиваемая Чаша, духовную жажду нашу уто- 
ляющая. 


Кондак 12 


Благодать Божия, присущая иконе Твоей, «Неупи- 
ваемая Чаша» именуемой, влечет к ней, Владычице, 
всех скорбящих, обездоленных, вдов и стариц, а наи- 
паче же всех страждущих недугом пианства, и не 
тщетны отходят, Пречистая, от неупиваемыя чаши 
Твоих Божественных дарований, но неоскудно полу- 
чая цельбы от чудотворнаго образа Твоего, Всеблагая, 
благодарственно поют Богу: Аллилуиа. | 


Икос 12 


Поюще Твоя чудеса и велию милость, людем, одер- 
жимым страстию пианства, явленныя, молим Тя, Вла- 

дычице, спаси и помилуй, и настави нас на стезю пра- 
ву, и не остави нас, покрова Твоего ищущих и зову- 
щих Ти: Радуйся, к воздержанию от греха пианства 
всех подвизающая; радуйся, от пристрастия к вину 
росою милости Твоея свобождающая. Радуйся, страж- 
дущих от тяжкого греха пианства присное врачевание; 
радуйся, бедствующим в страстех скорая помощнице. 
Радуйся, малодушных дивное ободрение; радуйся, 
благодушных велия радость. Радуйся, гордых смиря- 
ющая; радуйся, смиренныя возвышающая и всем спа- 
сения желающая. Радуйся, Владычице, Неупиваемая 
Чаша, духовную жажду напгу утоляющая. 


Кондак 13 


О премилостивая Мати сладчайшаго Господа наше- 
го Иисуса Христа! Нынешнее наше услыши моление 
и избави нас от всех недугов, душевных и телесных, 
наипаче же свободи страждущих недугом пианства 
рабов Твоих (имена), да не во зле погибнут, но да спа- 
сенныя Тобою, присно вопиют Богу: Аллилуиа. 

Этот кондак читается трижды, затем 1-й икос: Ангельстии 


чини и праведников сонмы... и 1-й кондак: Избранное и дивное 
избавление... 


Молитва 


О, премилосердная Владычице! К Твоему заступле- 
нию ныне прибегаем, молений наших не презри, но 
милостиво услыши нас: жен, детей, матерей; и тяж- 
ким недугом пианства одержимых и того ради от ма- 
тере своея — Церкви Христовой и спасения отпада- 
ющих братий и сестер и сродник наших исцели. 

О, милостивая Мати Божия, коснися сердец их и 
скоро возстави от падений греховных, ко спаситель- 
ному воздержанию приведи их. 

Умоли Сына Своего, Христа Бога нашего, да про- 
стит нам согрешения наша и не отвратит милости 
Своея от людей Своих, но да укрепит нас в трезвении 
и целомудрии. 

Приими, Пресвятая Богородице, молитвы матерей, 
о чадах своих слезы проливающих, жен, о мужех сво- 
их рыдающих, чад, сирых и убогих, заблуждшими ос- 
тавленных, и всех нас, к иконе Твоей припадающих. 
И да приидет сей вопль наш, молитвами Твоими, ко 
престолу Всевышняго. 

Покрый и соблюди нас от лукавого ловления и 
всех козней вражиих, в страшный же час исхода на- 
шего помоги пройти непреткновенно воздушная мы- 
тарства, молитвам Твоими избави нас вечнаго осуж- 
дения, да покрыет нас милость Божия в нескончае- 
мыя веки веков. Аминь. 


Тропарь, глас 4-й 


Днесь притецем вернии к Божественному и пречуд- 
ному образу Пресвятыя Богоматери, напояющей вер- 
ных сердца небесною неупиваемою чашею Своего ми- 
лосердия, и людем верным чудеса показующей. Яже 
мы видяще и слышаще духовно празднуем и тепле 
вопием: Владычице премилостивая, исцели наша не- 
дуги и страсти, молящи Сына Твоего Христа Бога на- 
шего спасти души наша. 


Кондак, глас 6-й 


Бысть чрево Твое святая Трапеза, имущая Небес- 
наго Хлеба, Христа Бога нашего, от Негоже всяк 
ядый не умирает, якоже рече всех, Богородительни- 
це, Питатель. 


АКАФИСТ 
ВЕЛИКОМУЧЕНИКУ И ПОБЕДОНОСЦУ 
ГЕОРГИЮ 


Кондак 1 


Возбранному воеводе и победоносцу Георгию соста- 
вим похвалу, яко ходатаю нашему и скорому помощ- 
нику: ты же, святый великомучениче, яко имеяй 
дерзновение ко Господу, от всяких нас бед свободи, да 
зовем ти: радуйся, Гебргие, великий победоносче. 


Икос 1 


Ангелов Творец и всея твари Содетель, явивый тя 
Церкви Своей веры поборника и за веру непобедима- 
го страстотерпца, внушает нам, за подвиги страданий 
твоих, восхваляти тя, святе Георгие, сице: Радуйся, до 
конца Иисуса Сына Божия возлюбивый; радуйся, за 
имя Его с любовию душу свою положивый. Радуйся, 
исповедниче, от Бога призванный; радуйся, подвиж- 
ниче, Божиею благодатию прославленный. Радуйся, 
Ангелов сожителю; радуйся, пророков равностоятелю. 
Радуйся, Георгие, великий победоносче. 


Кондак 2 


Видя гонение нечестивых на христианы, не убоял- 
ся еси козни их и мучительства, Богомудре, но яко 

добрый воин Христов, вся своя нищым раздав, вблею 
потёекл еси на совет их неправедный, Христу, Вождю 
и Богу своему поя: Аллилуиа! 


Икос 2 


Разумно уразумев Единаго Бога, в триёх ипостасех 
боголепно покланяемаго, твердым умом исповедал еси 
Его на соббрищи нечестивых, и тако обличил еси бе- 
зумнаго царя безумное поклонение твари. Сего ради 
за твое высокое любомудрие приими от нас, Георгие, 
усердныя похвалы: Радуйся, Единаго Истиннаго Бо- 
га проповедниче; радуйся, Пресвятыя Троицы верный 
защитниче. Радуйся, вёлию православнаго исповеда- 
ния тайну неверным показавый; радуйся, идольскаго 
служения прелесть обличивый. Радуйся, риторе Бо- 
жественный; радуйся, витие, премудрости исполнен- 
ный. Радуйся, Георгие, великий победоносче. 


Кондак 3 


Сила Божия, просвещающая всякаго человека, гря- 
дущаго в мир, и в темнице тя, страждущаго, посети- 
ла есть, смиренномудре Георгие: понеже ты вся жи- 
тия сего тленная, яко умёты презрев, Единому Хри- 
сту прилепился еси, да за имя Его добре вбинствовав, 
сподобишися тому со Ангелы вечно воспевати: Алли- 
луиа. 


Икое 3 


Имея ум и сердце, Духом Святым озарённыя, ты по 
внушению Его поревновал еси подвизатися за имя 
Христово, до крове стоя бо мужественно в вере, обли- 
чил еси вознесенную нечестиваго соборища гордыню. 
Сего ради хвалим гя, всемудре Георгие, сице: Радуй- 

ся, щите, воздвигнутый на охранение благочестия; ра- 
дуйся, мечу, подъятый на посечение нечестия. Радуй- 
ся, столпе веры; радуйся, стено и утверждение Хри- 
стовы Церкви. Радуйся, верных удобрение: радуйся, 
неверных страх и посрамлёние. Радуйся, Георгие, ве- 
ликий победоносче. 


Кондак 4 


Безумный мучитель, дышущий на тя убийством, 
страстотерпче Георгие, жаждал бо крбве твоея, яко 
пес алчный, повелевая распяти на колесе тело твое и 
злейшым мукам предати: ты же, возмогая о Господе, 
с твердым упованием к Богу взывал еси: Аллилуиа. 


Икос 4 


Слышавше от тебе Диоклитиан и жрецы йдольстии 
словеса премудрости, распыхахуся на тя злобою, па- 
че же егда рекл еси: о царю мучителю! почто мя всуе 
истязуеши, мне бо еже жити Христос, и еже умрёти 
приобретение; трудно ти есть против рожна прати. Се- 
го ради мы взываем ти, великоименӣте Георгие, сице: 
Радуйся, за мужественное исповедание веры на коле- 
се кровь свою пролиявый; радуйся, кровию своею тор- 
жество веры возвеличивый. Радуйся, Апостолов со- 
ревнителю; радуйся, вольным Христовым страстем 
подражателю. Радуйся, поборниче веры непоколеби- 
мый; радуйся, страстотерпче, адаманта твердейший. 
Радуйся, Георгие, великий победоносче. 


Кондак 5 


Боготечной звезде подобен был еси Георгие, чудес- 
ным бо от Ангела исцелением и видимым от колеса 
отрешёнием научил еси неверных веровати в Троицу 


256 АКАФИСТ ВЕЛИКОМУЧЕНИКУ 


Единосущную и Той купно с тобою воспевати: Алли- 
луиа. 


Икос 5 


Видеша нарӧди чудеса силы Божия, яве на тебе 
бываемыя, с кротостию учение Христово от тебе при- 
яша и возопиша, глаголюще: воистинну велик Бог 
христианский! Сего ради и мы, восхваляя тя, досто- 
славне Георгие, взываем сице: Радуйся, светоносным 
спасения словом тму неверия разгнавый; радуйся, му- 
ченическим веры исповеданием неверныя ко Христу 
обративый. Радуйся, легебны вбин земных в небесное 
воинство предводяй; радуйся, яко воин Христов с не- 
бесными вои пребываяй. Радуйся, ратоборцев славо; 
радуйся, пресветлаго мученическаго лика красото. Ра- 
дуйся, Георгие, великий победоносче. 


Кондак 6 


Проповедником истины, духоносным А постолом 
поревновав, Крестом миру распялся еси, страстотерп- 
че: се бо яко Иона во чрево китово, в пещь нераство- 
ренныя извести стремглав ввержен был еси, да про- 
славится тебе ради дивный во святых Господь, Ему 
же ты и в рове известнем, яко во храме славы, умно 
взывал еси: Аллилуиа. 


Икос 6 


Возсиявый в тридневном Своем от гроба востании, 
Всесильный ада и смерти Победитель Иисус, спасё тя 
от адова истления, страстотерпче Георгие: по триёх бо 
днех обретоша тя в извести жива, и в воздеянии рук 
поюща Бога: сего ради вельми пристрашни быша и 
ужасошася. Мы же, радующеся, восписуем ти побед- 
ную песнь: Радуйся, позорным в известный ров низ- 

вержением, вознесенную диавола гордыню низложи- 
вый; радуйся, дивным от Бога спасением, зверство му- 
чителя победивый. Радуйся, яко незлобив сый, за тво- 
ривших ти напасть молился еси, яко за благотворцев; 
радуйся, яко о обращении их, якоже Павел о евреех, 
болезновал еси. Радуйся, мужу желаний; радуйся, со- 
суде избранный. Радуйся, Георгие, великий победо- 
носче. 


Кондак 7 


Хотяй всячески уловити сердце твое к прелести 
идол, нечестивый мучитель умышляет прельстити тя 
волшебными чаровании: ты же, богоизбранне, с Дави- 
дом восклицая: о Бозе спасение мое и слава моя, вер- 
но Тому пел еси: Аллилуиа. 


Икос 7 


Новое показа зло лукавый оный сатаны служитель 
Диоклитиан, егда в безумной своей ко идолом ревно- 
сти, повелё напоити тя, Георгие, ядом: ты же испол- 
нен сый веры и упования, аще и смертное испил, оба- 
че без вреда пребыл еси, богохвальне, темже и мы во- 
пием ти: Радуйся, яко в уповании на Бога Жива не 
посрамился еси; радуйся, яко мучителя ни во чтоже 
вменил еси. Радуйся, бесов отгнателю; радуйся, вол- 
шебныя козни разрушителю. Радуйся, яко тобою ди- 
вен Бог во святых Своих является; радуйся, яко то- 
бою благочестно имя Христово прославляется. Радуй- 
ся, Георгие, великий победоносче. 


Кондак 8 


Странный и страшный совет бысть от некоего 
волхва нечестивому царю, да повелит ти, в доказа- 

тельство правости веры Христовой, словом воскреси- 
ти мертваго: ты же, Георгие, ничтоже сумняся, воспе- 
вал еси Тому, Иже несть Бог мертвых, но Бог живых: 
Аллилуиа. 


Икос 8 


Всежеланный и Сладчайший Иисус, Егоже ты 
всею душею и всем сердцем возлюбил еси, всеблажен- 
не Георгие, слыша теплое веры твоея моление, вско- 
ре повеле по слову твоему воскреснути мертвому, про- 
славления ради имени Своего, и верных утверждения, 
неверным же и ослеплённым на удивление и богопо- 
знание. Сего ради по долгу вопием ти: Радуйся, яко 
Господь сил дивная на тебе явил есть; радуйся, яко 
тобою мертваго от гроба воскресил есть. Радуйся, 
ослеплвнному волхву умное веры прозрение дарова- 
вый; радуйся, многим, Христа ради пострадавшым, во 
святая святых путь показавый. Радуйся, Рима удив- 
ление; радуйся, христианскаго рода возвышение. Ра- 
дуйся, Георгие, великий победоносче. 


Кондак 9 


Вси Ангели восхвалиша Бога, даровавшаго ти та- 
ковое мужество, Георгие, яко и в темничном заточё- 
нии не преставал еси молитвенно бодрствовати. Сего 
ради, яко великий тайнник Божия благодати, удосто- 
ился еси видети в видёнии Господа, венцем нетления 
главу твою венчающа, да и мы с тобою вопием: Ал- 
лилуиа. 


Икос 9 


Ветии многовещаннии риторскими своими языки 
не возмогут изрещи тебе достойныя хвалы, Георгие, 
многих ради твоих подвигов и болезней, ихже за Хри- 
ста и Церковь подъял еси волею. Сего ради и мы, не- 

доумея восхваляти тя по достоянию, воспеваем сице: 
Радуйся, вольным за Христа и Церковь страданием 
ветхаго в себе Адама распявый; радуйся, за доблест- 
ное страдание венец правды от руки Господни при- 
явый. Радуйся, правило ревности благочестивыя; ра- 
дуйся, образе нищеты духовныя. Радуйся, яко не се- 
бе, но Единому Христу добре угодил еси; радуйся, 
яко за Христа на многообразныя смерти готов был 
еси. Радуйся, Георгие, великий победоносче. 


Кондак 10 


Спасти хотя души во тме идолослужёния погиба- 
ющих, боголюбче Георгие, ты, ревнуя, поревновал еси, 
яко Илиа по Бозе: вшед бо во храм идолский, силою 
Божиею разгнал еси бесы, сокрушил идолы, посрамил 
жрецы и, яко победитель, не с человеки, но со Анге- 
лы пел еси Богу: Аллилуиа. 


Икос 10 


Стены безчувственнее окаменённый сердцем мучи- 
тель твой, Георгие, не уразуме Бога, яве тобою чудо- 
действующа, но до конца пребыл есть, яко аспид, за- 
тыкаяй ушы свои. Сего ради повеле усещи тя на по- 
зорищи во главу, яко злодея: ты же, болёзнуя о по- 
гибели души его, радостно приял еси кончину, за ню 
же мы тя ублажаем любовию сице: Радуйся, веру, на- 
дежду и любы до конца сохранивый; радуйся, во 
успении твоем многия и великия чудеса сотворивый. 
Радуйся, оружием благоволения Божия венчанный 
на земли; радуйся, славою и велелёпием украшенный 
на небеси. Радуйся, человече Божий; радуйся, добрый 
воине Христов. Радуйся, Георгие, великий победо- 
носче. 

Кондак 11 


Пение Пресвятей Троице паче иных воздал еси, 
святый великомучениче Георгие, не словом точию и 
умом, но живым всего себя в жертву принесением: 
подражая бо Распятому за ны непорочному Агнцу 
Христу, положил еси душу свою за други своя волею. 
Темже убо аще и недовольни есмы к похвалению та- 
ковыя твоея доблести, больше. бо сея любвё никтоже 
имать, обаче благодарни суще, поем Дивному во свя- 
тых: Аллилуиа. 


Икос 11 


Светоприемный светильник истиннаго света, су- 
щым на земли являешися, богоизбранне Георгие, про- 
свещаеши бо сердца верных, и к разуму Божествен- 
ному вся наставляеши, поучая и нас весело взывати: 
Радуйся, яко в пресветлых ангельских чертозех все- 
ляешися; радуйся, яко не в гадании, но лицем к ли- 
цу, невечерняго Троическаго света причащаешися. 
Радуйся, нищих питателю и обидимых защитниче; ра- 
дуйся, немощных врачу и царей поборниче. Радуйся, 
православным воином во бранех поборниче; радуйся, 
о спасении грешников теплый ходатаю. Радуйся, Ге- 
оргие, великий победоносче. 


Кондак 12 


Благодать, данную ти от Бога, вёдуще, память твою 
празднуем, великомучениче Георгие, и с усердным 
молением к чудотворному образу твоему притекающе, 
твоею всесильною о Господе помощию, яко необори- 
мою стеною, ограждаемся. Сего ради восхваляя тя, 
усердно зовем Богу: Аллилуиа. 

Икос 12 


Славную кончину твою поюще, еюже возвеличил- 
ся еси яко добрый воин Христов, молим тя, страсто- 
терпче Георгие: буди нам во всем ко благу помощни- 
че, и услыши ны, усердно взывающих ти: Радуйся, 
яко тобою Церковь верных просвещается; радуйся, 
яко имя твое и между неверными прославляется. Ра- 
дуйся, дивная исповедников славо; радуйся, высокая 
мучеников похвало. Радуйся, телес наших целебниче; 
радуйся, о душах наших молитвенниче. Радуйся, Ге- 
оргие, великий победоносче. 


Кондак 13 


О всеблаженный и святый великомучениче Геор- 
гие, приими сие наше хвалебное пение и избави нас 
от всякаго зла твоим теплым к Богу ходатайством, да 
с тобою воспеваем: Аллилуиа. 


Этот кондак читается трижды, затем 1-й икос: Ангелов 
Творец... и 1-й кондак: Возбранному воеводе... 


Молитва 


О всехвальный, святый великомучениче и чудо- 
творче Георгие! Призри на ны скорою твоею помощию 
и умоли Человеколюбца Бога, да не осудит нас, греш- 
ных, по беззакониям нашим, но да сотворит с нами по 
велицей Своей милости. Не презри моления нашего, 
но испроси нам у Христа и Бога нашего тихое и бо- 
гоугодное житие, здравие же душевное и телесное, 
земли плодородие и во всем изобилие, и да не во зло 
обратим благая, даруемая нам тобою от Всещедраго 
Бога, но во славу святаго имени Его и в прославле- 
ние крепкаго твоего заступления, да подаст Он стра- 
не нашей, боголюбивому воинству ея и всем право- 

славным христианам на сопостаты одоление, и да 
укрепит державу нашу непременяемым миром и бла- 
гословением. Изряднее же да оградит нас святых Ан- 
гел Своих ополчением, во еже избавитися нам, по 
исходе нашем из жития сего, от козней лукаваго и 
тяжких воздушных мытарств его, и неосужденным 
предстати Престолу Господа славы. Услыши ны, 
страстотерпче Христов Георгие, и моли за ны непре- 
станно Триипостаснаго Владыку всех Бога, да благо- 
датию Его и человеколюбием, твоею же помощию и 
заступлением обрящем милость, со Ангелы и Архан- 
гелы и всеми святыми одесную Правосуднаго Судий 
стати, и Того выну славити со Отцем и Святым Ду- 
хом, ныне и присно, и во веки веков, аминь. 


Тропарь, глас 4-й 


Подвигом добрым подвизался еси, страстотерпче 
Христов Георгие, и веры ради обличил еси мучителей 
нечёстие: жертва же благоприятна Богови принёслся 
еси. Темже и венёц приял еси победы, и молитвами 
святе твоими, всем подаёши прегрешений прощение. 


Другой тропарь, глас тот же 


Яко пленных свободитель, и нищих защититель, 
немощствующих врач, царей поббрниче, победоносче 
великомучениче Георгие, моли Христа Бога, спасти- 
ся душам нашим. 


Кондак, глас тот же 


Возделан от Бога, показался еси благочестия дёла- 
тель честнейший, добродётелей рукояти собрав себе: 
сёяв бо в слезах, веселием жнёши: страдалчествовав 
же кровию, Христа приял еси: и молитвами святе тво- 
ими, всем подаеши прегрешений прощение. 


МОЛИТВЫ О УСОПШИХ 


Тропарь, глае 4-й 


Со духи праведных скончавшихся душу раба Тво- 
его, Спасе, упокой, сохраняя ю во блаженной жизни, 
яже у Тебе, Человеколюбче. 


В покоищи Твоем, Господи, идеже вси святии упо- 
коеваются, упокой и душу раба Твоего, яко един еси 
Человеколюбец. 


Слава: Ты еси Бог, сошедый во ад, и узы окован- 
ных разрешивый, Сам и душу раба Твоего упокой. 


И ныне: Едина чистая и непорочная Дево, Бога без 
семене рождшая, моли спастися души его. 


Седален, глас 5-й 


Покой, Спасе наш, с праведными раба Твоего, и се- 
го всели во дворы Твоя, якоже есть писано, презирая, 
яко благ, прегрешения его вольная и невольная и вся 
яже в ведении и не в ведении, Человеколюбче. 


Кондак, глас 8-й 


Со святыми упокой, Христе, душу раба Твоего, 
идеже несть болезнь, ни печаль, ни воздыхание, но 
жизнь безконечная. 

Икос 


Сам един еси Безсмертный, сотворивый и создавый 
человека, земнии убо от земли создахомся, и в землю 
туюжде пойдем, якоже повелел еси, создавый мя, и 
рекий ми: яко земля еси, и в землю отъидеши, аможе 
вси человецы пойдем, надгробное рыдание творяще 
песнь: аллилуиа, аллилуиа, аллилуиа. 


Родителей за детей 


Господи Иисусе Христе, Боже наш, Владыко жи- 
вота и смерти, Утешителю скорбящих! С сокрушен- 
ным и умиленным сердцем прибегаю к Тебе и молю- 
ся Ти: помяни, Господи, во царствии Твоем усопша- 
го раба Твоего, чадо мое (имя), и сотвори ему вечную 
память. Ты, Владыко живота и смерти, даровал еси 
мне чадо сие, Твоей же благой и премудрой воле из- 
волися и отъяти е у мене. Буди благословенно имя 
Твое, Господи. Молю Тя, Судие неба и земли, безко- 
нечною любовию Твоею к нам, грешным, прости усоп- 
шему чаду моему вся согрешения его, вольная и 
невольная, яже словом, яже делом, яже ведением и 
неведением. Прости, Милостиве, и наша родительская 
согрешения, да не пребудут они на чадех наших: вем, 
яко множицею согрешихом пред Тобою, множицею не 
соблюдохом, не сотворихом, якоже заповедал еси нам. 
Аще же усопшее чадо наше, нашея или своея ради 
вины, бяше в житии сем, работая миру и плоти своея, 
и не паче Тебе, Господу и Богу своему: аще возлюби 
прелести мира сего, а не паче слово Твое и заповеди 
Твоя, аще предавшеся сластем житейским, а не паче 
сокрушению о гресех своих, и в невоздержании бде- 
ние, пост и молитву забвению предавше, — молю Тя 
усердно, прости, преблагий Отче, чаду моему вся та- 

ковыя прегрешения его, прости и ослаби, аще и ино 
злое сотвори в житии сем. Христе Иисусе! Ты воскре- 
сил еси дщерь Иаира по вере и молитве отца ея, Ты 
исцелил еси дщерь жены — хананеянки по вере и 
прошению матери ея: услыши убо и молитву мою, не 
презри и моления моего о чаде моем. Прости, Госпо- 
ди, прости, вся согрешения его и, простив и очистив 
душу его, изми муки вечныя и всели со всеми святы- 
ми Твоими, от века благоугодившими Тебе, идеже 
несть болезнь, ни печаль, ни воздыхание, но жизнь 
безконечная: яко несть человек, иже жив будет и не 
согрешит, но Ты Един еси кроме всякого греха: да 
егда имаши судити мирови, услышит чадо мое пре- 
вожделенный глас Твой: приидите, благословеннии 
Отца Моего, и наследуйте уготованное вам царствие 
от сложения мира. Яко ты еси Отец милостей и ще- 
дрот, Ты живот и воскрешение наше, и Тебе славу 
возсылаем со Отцем и Святым Духом, ныне и присно 
и во веки веков. Аминь. 


Детей за родителей 


Господи, Иисусе Христе, Боже наш! Ты — сирых 
хранитель, скорбящих прибежище.и плачущих уте- 
шитель. Прибегаю к Тебе аз, сирый, стеня и плача, и 
молюся Тебе: услыши моление мое и не отврати ли- 
ца Твоего от воздыханий сердца моего и от слез очей 
моих. Молюся Тебе, милосердый Господи, утоли 
скорбь мою о разлучении с родившим и воспитавшим 
мя, родителем моим (имя); душу же его, яко от- 
шедшую к Тебе с истинною верою в Тя и твердою на- 
деждою на Твое человеколюбие и милость, приими в 
Царство Твое Небесное. Преклоняюсь пред Твоею 
святою волею, еюже отъят бысть у мене, и прошу Тя, 
не отыми точию от него милости и благосердия 

Твоего. Вем, Господи, яко Ты, Судия мира сего, гре- 
хи и нечестия отцев наказуеши в детях, внуках и 
правнуках даже до третьяго и четвертаго рода: но и 
милуеши отцев за молитвы и добродетели чад их, 
внуков и правнуков. С сокрушением и умилением 
сердца молю Тя, милостивый Судие, не наказуй 
вечным наказанием усопшаго незабвеннаго для мене 
раба Твоего, родителя моего (имя), но отпусти ему вся 
согрешения его вольная и невольная, словом и делом, 
ведением и неведением сотворенная им в житии его 
зде на земле, и по милосердию и человеколюбию 
Твоему, молитв ради Пречистыя Богородицы и всех 
святых, помилуй его и вечныя муки избави. Ты, ми- 
лосердый Отче отцев и чад! даруй мне, во вся дни 
жизни моея, до последняго издыхания моего, не пре- 
ставати памятовати о усопшем родителе моем в мо- 
литвах своих, и умоляти Тя, праведнаго Судию, да 
вчиниши его в месте светле, в месте прохладне и в ме- 
сте покойне, со всеми святыми, отнюду же отбеже 
всяка болезнь, печаль и воздыхание. Милостиве Гос- 
поди! приими днесь о рабе Твоем (имя), теплую мо- 
литву мою сию и воздай ему воздаянием Твоим за 
труды и попечения воспитания моего в вере и христи- 
анском благочестии, яко научившему мя первее все- 
го ведети Тя, своего Господа, в благоговении молити- 
ся Тебе, на Тебе единаго уповати в бедах, скорбех и 
болезнех и хранити заповеди Твоя; за благопопечение 
его о моем духовном преуспеянии, за тепле приноси- 
мыя им о мне моления пред Тобою и за все дары, им 
испрошенные мне от Тебе, воздай ему Своею милос- 
тию, Своими небесными благами и радостями в веч- 
ном царствии Твоем. Ты бо еси Бог милостей и 
щедрот и человеколюбия, Ты покой и радость верных 
рабов Твоих, и Тебе славу возсылаем со Отцем и 

Святым Духом, и ныне и присно и во веки веков. 
Аминь. 


Лишившегося супруги 


Христе Иисусе, Господи и Вседержителю! В сокру- 
шении и умилении сердца моего молюся Тебе: упокой, 
Господи, душу усопшия рабы Твоея, имя, в небесном 
царствии Твоем. Владыко Вседержителю! Ты благо- 
волил еси супружеский союз мужа и жены, егда рекл 
еси: не добро быти человеку единому, сотворим ему 
помощника по нему. Ты освятил еси союз сей во образ 
духовнаго союза Христа с Церковию. Верую, Госпо- 
ди, и исповедую, яко Ты благословил еси сочетати и 
мене сим святым союзом с единою из рабынь Твоих. 
Твоей же благой и премудрой воле изволися отъяти 
у мене сию рабу Твою, юже дал еси мне, яко помощ- 
ницу и сопутницу жизни моея. Преклоняюся пред 
сею Твоею волею, и молюся Ти от всего сердца мое- 
го, приими моление мое сие о рабе Твоей (имя), и про- 
сти ей, аще согреши словом, делом, помышлением, ве- 
дением и неведением; аще земное возлюби паче небес- 
наго; аще о одежде и украшении тела своего печеся 
паче, неже о просвещении одеяния души своея; или 
аще небреже о чадех своих; аще преогорчи кого сло- 
вом или делом; аще поропта в сердце своем на ближ- 
няго своего или осуди кого или ино что от таковых 
злых содела. Вся сия прости ей, яко благий и чело- 
веколюбивый: яко несть человек, иже жив будет и не 
согрешит. Не вниди в суд с рабою Твоею, яко созда- 
нием Твоим, не осуди ю по грехом ея на вечныя му- 
ки, но пощади и помилуй по велицей милости Тво- 
ей. Молю и прошу Тя, Господи, сил даруй ми по вся 
дни жизни моея не преставати молитися о усопшей 
рабе Твоей, и даже до кончины живота моего проси- 

ти ей у Тебе, Судии всего мира, оставления согреше- 
ний ея. Да яко же Ты, Боже, положил еси на главу 
ея венец от камене честна, венчая ю зде на земли; та- 
ко увенчай ю вечною Твоею славою в Небесном Цар- 
ствии Твоем, со всеми святыми, тамо ликующими, да 
вкупе с ними вечно воспевает всесвятое имя Твое с 
Отцем и Святым Духом. Аминь. 


Вдовицы за супруга 


Христе Иисусе, Господи и Вседержителю! Ты — 
плачущих утешение, сирых и вдовиц заступление. Ты 
рекл еси: призови Мя в день скорби твоея, и изму тя. 
Во дни скорби своея прибегаю к Тебе аз и молюся Ти: 
не отврати лица Твоего от мене и услыши моление 
мое, приносимое Тебе со слезами. Ты, Господи Влады- 
ко всяческих, благоволил еси сочетати мя со единем 
из рабов Твоих, во еже быти нам едино тело и един 
дух; Ты дал еси мне сего раба, яко сожителя и защит- 
ника. Твоей же благой и премудрой воле изволися 
отъяти от мене сего раба Твоего и оставити мя еди- 
ну. Преклоняюся пред сею Твоею волею и к Тебе при- 
бегаю во дни скорби моея: утоли печаль мою о раз- 
лучении с рабом Твоим, другом моим. Аще отъял еси 
его от мене, не отыми от мене Своея милости. Якоже 
некогда приял еси`вдовицы две лепты, тако приими 
и сие моление мое. Помяни, Господи, душу усопша- 
го раба Твоего (имя), прости ему все согрешения его, 
вольная и невольная, аще словом, аще делом, аще ве- 
дением и неведением, не погуби его со беззаконми его 
и не предаждь вечной муке, но по велицей милости 
Твоей и по множеству щедрот Твоих ослаби и прости 
вся согрешения его и вчини его со святыми Твоими, 
идеже несть болезнь, ни печаль, ни воздыхание, но 
жизнь безконечная. Молю и прошу Тя, Господи, да- 

руй ми во вся ‘дни жизни моея не преставати моли- 
тися о усопшем рабе Твоем, и даже до исхода моего 
просити у Тебе, Судии всего мира, оставления всех со- 
грешений его и вселения его в небесныя обители, яже 
еси уготовал любящим Тя. Яко аще бо и согреши, но 
не отступи от Тебе, и несумненно Отца и Сына и Свя- 
таго Духа православно даже до последняго своего из- 
дыхания исповеда; тем же веру его, яже в Тя, вместо 
дел ему вмени: яко несть человек, иже жив будет и 
не согрешит, Ты един кроме греха, и правда Твоя — 
правда во веки. Верую, Господи, и исповедую, яко Ты 
услышиши моление мое и не отвратиши лица Твое- 
го от мене. Видя вдовицу, зельне плачущу, умилосер- 
дився, сына ея, на погребение несома, воскресил еси: 
тако, умилосердився, утиши и скорбь мою. Яко же от- 
верзл еси рабу Твоему Феофилу, отшедшему к Тебе, 
двери милосердия Твоего и простил еси ему прегре- 
шения его по молитвам святыя Церкве Твоея, внем- 
ля молитвам и милостыням супруги его: сице и аз мо- 
лю Тя, приими и мое моление о рабе Твоем и введи 
его в жизнь вечную. Яко Ты еси уповение наше, Ты 
еси Бог, еже миловати и спасати, и Тебе славу возсы- 
лаем со Отцем и Святым Духом, ныне и присно и во 
веки веков. Аминь. 


Молитва за умершего 
скоропостижно (внезапно) 


Господи Иисусе Христе, Владыко живота и смер- 
ти, Ты рекл еси в святем Твоем Евангелии: бдите, не 
весте бо, когда приидет Сын Человеческий, в оньже 
час не мните, Сын Человеческий приидет. Но мы, зем- 
нии и грешнии, предавшеся печалем и сластем житей- 
ским, забвению предаем час смерти своея, и тако при- 
зываеми бываем к Тебе, Судие неба и земли, внезапу, 

в час, в оньже не чаяхом и не мнихом. Тако внезапу 
призван бысть к Тебе усопший раб Твой, брат наш 
(имя). Неизследимы и непостижимы пути дивнаго 
Твоего смотрения на нас, Господи Спасителю! Смирен- 
но преклоняю главу свою пред.сими Твоими путями, 
Господи Владыко, и молю Тя усердною моею верою, 
призри с высоты святаго жилища Твоего и осени мя 
Своею Благодатию, да исправится молитва моя сия 
пред Тобою, яко кадило благовонное. Премилостиве 
Господи, услыши молитву мою за раба Твоего, по неис- 
поведимым судьбам Твоим внезапу похищеннаго от 
нас смертию; пощади и помилуй претрепетную его ду- 
шу, позванную к нелицеприятному Твоему суду в 
час, в оньже не чаяше. Да не яростию Твоею обличи- 
ши ю, ниже гневом Твоим накажеши ю; но пощади 
и помилуй ю, ради крестных заслуг Своих и молитв 
ради Пречистыя Своея Матере и всех святых Твоих, 
прости ей вся согрешения, вольная и невольная, яже 
словом, яже делом, яже ведением и неведением. Аще 
и восхищен бысть раб Твой (имя), но обаче в жизни 
сей верова в Тя и исповеда Тя, Бога и Спаса миру 
Христа, и на Тя упование имеяше: сию убо веру и сие 
упование вместо дел вмени. Милосерде Господи! Ты не 
хощеши смерти грешника, но милостиво приемлеши 
от него и за него вся, ко обращению и спасению со- 
делываемая, и Сам благоустрояеши путь его, еже жи- 
ву быти ему. Молю убо Тя, благоволи такожде вос- 
помянути вся дела милосердия и вся моления, зде на 
земли творимыя за усопшаго раба Твоего, благоволи 
прияти и мою молитву о нем купно с молитвами свя- 
щеннослужителей Святыя Церкве Твоея, и отпусти- 
ти душе его вся согрешения, умирити смятенное серд- 
це его, пощадити его от вечныя муки и упокоити в 
месте светле. Яко Твое есть, еже миловати и спасати 

ны, Христе, Спасе наш, и Тебе Единому подобает 
неизреченная благость и вечная слава со Отцем и Свя- 
тым Духом, ныне и присно и во веки веков. Аминь. 


Молитва за всякого усопшего 


Помяни, Господи Боже наш, в вере и надежди жи- 
вота вечнаго преставльшагося раба Твоего, брата на- 
шего (имя), яко Благ и Человеколюбец, отпущаяй гре- 
хи и потребляяй неправды, ослаби, остави и прости 
вся вольная его согрешения и невольная, избави его 
вечныя муки и огня геенскаго, и даруй ему причас- 
тие и наслаждение вечных Твоих благих, уготован- 
ных любящым Тя: аще бо и согреши, но не отступи 
от Тебе, и несумненно во Отца и Сына и Святаго 
Духа, Бога Тя в Троице славимаго, верова, и Едини- 
цу в Троице и Троицу во Единстве, православно да- 
же до последняго своего издыхания исповеда. Темже 
милостив тому буди, и веру, яже в Тя вместо дел вме- 
ни, и со святыми Твоими яко Щедр упокой: несть бо 
человека, иже поживет и не согрешит. Но Ты Един 
еси кроме всякаго греха, и правда Твоя, правда во ве- 
ки, и Ты еси Един Бог милостей и щедрот, и челове - 
колюбия, и Тебе славу возсылаем Отцу и Сыну и Свя- 
тому Духу, ныне и присно и во веки веков. Аминь. 


Молитва за младенцев, умерших во утробе 
(митрополита Григория Новгородского 
и Петербургского) 


Помяни, человеколюбче Господи, души отшедших 
рабов Твоих, младенцев, кои во утробе православных 
их матерей умерли нечаянно от неведомых действий, 
или от труднаго рождения, или от некоей неосторож- 

ности, окрести их, Господи, в море щедрот Твоих, и 
спаси неизреченною Твоею благостию. 


Домашняя молитва 
матери за детей мертворожденных, 
иеромонаха Арсения Афонского 


Господи, помилуй чад моих, умерших во утробе 
моей! За веру и слезы мои, ради милосердия Твоего, 
Господи, не лиши их света Твоего божественного! 


МОЛИТВЫ ОБ ИЗБАВЛЕНИИ 
ОТ ИСКУШЕНИЙ 


Молитва преп. Симеона Нового Богослова 


Не попусти на меня, Владыко Господи, искушение 
или скорбь или болезнь свыше силы моей, но избавь 
от них или даруй мне крепость перенести их с бла- 
годарением. 


Молитва, когда бывают нечистые помыслы 
и желание грешить или уныние, отчаяние, тоска 


Предложение твое, враже, на главу твою, Божия 
Матерь, помоги мне. (И читать много раз молитву 
«Богородице Дево, радуйся...» 


Молитва, чтомая во время брани плотской, 
преп. Макария Оптинского 


О, Мати Господа, моего Творца, Ты корень девства 
и неувядаемый цвет чистоты. О Богородительнице! Ты 
ми помози, немощному плотскою страстию и болез- 
ненну сущу, едино бо Твое и с Тобою Твоего Сына и 
Бога имею заступление. Аминь. 


Молитва на злые мысли 


Помилуй мя, Господи, и не даждь мне погибнуть! 
Помилуй мя, Господи, яко немощен есмы Посрами, 

Господи, борющаго мя беса. Упование мое, осени над 
главою моею в день брани бесовския! Борющаго мя 
врага побори, Господи, и обуревающия мя помыслы 
укроти тишиною Твоею, Слове Божий! 


Молитва св. Иоанна Кронштадтского 


Господи, Ты Судия земли, Ты не любишь неправ- 
ду, услыши молитву мою недостойную и пошли си- 
лу Твою, и пошли помощь Твою там, где встретят ме- 
ня враги видимые и невидимые, и чтобы стали стол- 
пы на месте том, где их встретит сила Твоя. Аминь. 


Молитва к Божией Матери 


Нескверная, Неблазная, Нетленная, Пречистая, Не- 
невестная Богоневесто, Богородице Марие, Госпоже 
мира и Надеждо моя! Призри на мя, грешнаго, в час 
сей и Егоже из чистых кровей Твоих неискусомуж- 
но родила еси Господа Иисуса Христа, милостиво мне 
соделай матерними Твоими молитвами; Того зревшая 
осужденна и оружием печали в сердце уязвившаяся, 
уязви душу мою Божественною любовию! Того в узах 
и поруганиях горце оплакавшая, слезы сокрушения 
мне даруй; при вольном Того ведении на смерть ду- 
шею тяжце поболевшая, болезней мя свободи, да тя 
славлю достойну славимую во веки. Аминь. 


МОЛИТВЫ НА ИЗБАВЛЕНИЕ 
ОТ ХУЛЬНЫХ ПОМЫСЛОВ 


Начало обычное по: Отче наш... Господи, помилуй 
(12 раз). Приидите, поклонимся... (трижды). 


Молитва 1 


Боже Превечный! сокровенных Сведетелю! испы- 
туяй сердца и утробы, седяй на Херувимех, и видяй 
бездны, разумеваяй помышления моя издалеча! Ты 
веси, яко ненавижду, не хощу, и не соизволяю нечис- 
тым, мерзким, хульным помышлениям, безстудне на 
мя нападающим; и молю Твою благость, запрети ду- 
ху хульному, да отступит от мене, отжени мысли 
злыя, да не стужают ми, утиши волнение сердца 
моего, укроти бурю помыслов моих, посрами врага 
смущающаго совесть мою, да не порадуется враг мой 
о мне; Тебе бо трепещут и трясутся противнии дуси, 
Тебе послушают всяческая, Тебе работна суть вся; Ты 
повели буре и волнению ума моего, да станет в тиши- 
ну, да без сумнения и смущения поработаю Тебе, Гос- 
поду моему, во вся дни живота моего! Аминь. 


Молитва 2-я 


Господи! зриши ми скорбь, зриши мою беду, зри- 
ши и безстудие врага моего, яко люте и тяжце напа- 
дает на мя хульными помыслы, оскорбляя душу мою, 

опечаляя сердце мое, помрачая ум мой, и смущая со- 
весть мою, егоже богохульнаго шептания и богомерз- 
каго во уме моем глаголания толико ненавижду, яко 
первее умрети хотел бых, неже сия на Тя благаго Бо- 
га моего помыслы хульные прияти, и сим соизволи- 
ти, яже враг мой во уме моем вещает; но за слабость 
мою, тым противным и богохульным и богомерзким 
мыслем одолети, и от себе я отгнати не могу без 
Твоея, Боже мой, помощи: естество бо мое страстно, 
ум непостоянен, сила моя немощна, супостат же мой 
крепок, и сила его превосходит моя силы; и аще не бы 
Ты, Господь крепок и силен был в людех Своих, то 
кто доволен, цел сохранен быти от врага и человеко- 
убийцы диавола? Тем припадаю Ти, о Всемилостивый 
и Премилосердый! не хотяй отчаяния моего, Создате- 
лю Боже! и молю всесильную Твою помощь, порази 
на главу стужающаго ми врага, блесни молнию, и 
раждени обышедшия мя супостаты, возсияй светлую 
в сердцы моем благодати Твоея зарю, да отбежит от 
мене темный облак хульных, находящих на мя мыс- 
лей, да в свете помощи Твоея узрю Тебе Христа мо- 
его, просвещающаго всякаго человека, да в свете ли- 
ца Твоего пойду, и о имени Твоем возрадуюся во ве- 
ки! Аминь. 


Молитва 3-я, на беса хульнаго 


Да обратится болезнь твоя на главу твою, и на верх 
твой хула твоя да снидет, лукавый бесе и нечистый; 
аз бо Господу Богу моему кланяюся, и Того никогда- 
же похулю. Како бо ми возможно Сему досадити, или 
Его похулити, Егоже по вся дни и нощи и часы сла- 
вословлю, и покланяюся от всея души моея и крепо- 
сти и мысли моея? Но убо славословие мое есть, ху- 

ла же твоя есть; ты узриши, о нихже нань клевеще- 
ши, и яко отступник на Бога глаголеши. 


Молитва 4-я, запрещение диаволу 


Запрещает ти, вселукавый душе, диаволе, Господь, 
пришедый в мир Пречистою и Святою Девою воис- 
тинну Богородицею на спасение миру нас деля* 
грешных. Проклят еси ты и вся неприязненная твоя 
помышления, яже в нощи и во дни. Заклинаю тя име- 
нем Единосущныя и Неразделимыя Троицы, Отца и 
Сына и Святаго Духа, отступи от мене раба Божия 
(имя), не влагай в сердце мое помыслов неприязнен- 
ных, но отыди в места пуста и безводная, идеже не 
присещает Господь. Заклинаю тя, нечистый и бого- 
хульный душе, именем Господа нашего Иисуса Хри- 
ста, не блазнити, не смущати мя хульными помыслы, 
внегда сотворити ми молитвы моя к Господу Богу мо- 
ему, но да будут вся твоя хульная помышления на 
твою главу в День Судный; аз бо Господу Богу мое- 
му служу, и Тому единому возсылаю молитву во дни 
и нощи, тебе упражняющу, мене же милующу, и ук- 
репляющу, и оставляющу ми за многую Его благость 
и милость вся прегрешения. Иди за мною, сатано, и 
проклят буди ты, и вся неприязненная твоя и против- 
ная сила, яко благословися и прославися пречестное 
имя Отца и Сына и Святаго Духа, ныне и присно, и 
во веки веков. Аминь. 


Молитва 5-я, к Пресвятой Богородице 


Пресвятая Владычице моя Богородице, святыми 
Твоими и всесильными мольбами отжени от мене сми- 
реннаго и окаяннаго раба Твоего уныние, забвение, 


} 


* Ради. 


278 МОЛИТВЫ НА ИЗБАВЛЕНИЕ 


неразумие, нерадение, и вся скверная, лукавая и 
хульная помышления от окаяннаго моего сердца и от 
помраченнаго ума моего; и погаси пламень страстей 
моих, яко нищ есмь и окаянен. И избави мя от мно- 
гих и лютых воспоминаний и предприятий, и от всех 
действ злых свободи мя. Яко благословена еси от всех 
родов, и славится пречестное имя 'Твое во веки веков. 
Аминь. 


Молитва 6-я, к Богу 


В руце Твоего превеликаго милосердия, о Боже 
мой! вручаю душу и тело мое, чувства и глаголы моя, 
советы и помышления моя, дела моя, и вся души и те- 
ла моего употребления, вход и исход мой, веру и жи- 
тельство мое, течение и кончину живота моего, день 
же и час издыхания моего, преставление мое и упо- 
коение, и воскресение души и тела моего, со всеми 
святыми избранными Твоими. Ты же преблагий и че- 
ловеколюбивый Боже! приими мя в руце защищения 
Твоего, и избави мя от всякаго зла, прости премноже- 
ство грехов моих, очисти оскверненную ми душу и те- 
ло, и сохрани мя в крове милости Твоея во вся дни 
живота моего, яко да Твоею благодатию укрепляемый 
избавлюся от ловящих мя сетей вражиих, и Твоею 
благостынею в чувство приведен, и на путь истинна- 
го покаяния наставлен, сподоблюся христианския 
кончины, животу моему безстрастныя, непостыдныя, 
мирныя, и немятежнаго от воздушных духов преше- 
ствия, и добраго ответа на страшном Твоем суде, и да 
сподоблен буду зрения неизреченныя Ти славы, и 
слышания пресладкаго Твоего, благословеннаго Ти 
гласа, и у Тебе Бога моего да получу жизнь и спасе- 
ние, аминь. 

Псалом Давиду, 27 


К Тебе, Господи, воззову, Боже мой, да не премол- 
чиши от мене, да не когда премолчиши от мене, и 
уподоблюся низходящым в ров. Услыши, Господи, 
глас моления моего, внегда молити ми ся к Тебе, вне- 
гда воздети ми руце мои к храму святому Твоему. Не 
привлецы мене со грешники и с делающими неправ- 
ду не погуби мене, глаголющими мир с ближними 
своими, злая же в сердцах своих. Даждь им, Господи, 
по делом их, и по лукавству начинаний их: по делом 
руку их даждь им: воздаждь воздаяние их им. Яко не 
разумеша в дела Господня и в дела руку Его: разори- 
ши я, и не созиждеши я. Благословен Господь, яко 
услыша глас моления моего. Господь Помощник мой, 
и Защититель мой: на Него упова сердце мое, и помо- 
же ми, и процвете плоть моя, и волею моею исповем- 
ся Ему. Господь утверждение людей Своих, и Защи- 
титель спасений христа Своего есть. Спаси люди Твоя 
и благослови достояние Твое, и упаси я, и возми я до 
века. 


Таже: Честнейшую Херувим... Слава, и ныне. Гос- 
поди помилуй (трижды). Господи, благослови. И от- 
пуст. Аще мощно, сотвори и поклонов по силе, и из- 
бавишься от хульных мыслей Богу помогающу. 


КРАТЧАЙШИЙ ОБРАЗ ИЗБАВЛЕНИЯ 
ОТ ХУЛЬНЫХ МЫСЛЕЙ 


Аще приидет хульный помысл на Бога, читай: Ве- 
рую во единаго Бога... до конца: и будет ли мощно, со- 
твори метаний, или поклонов что-либо по силе. 


Аще приидет хульный помысл на Пречистыя Тай- 
ны Христовы, читай: Верую, Господи, и исповедую, 

яко Ты еси воистинну Христос... до конца и сотвори 
поклонение. 


Аще приидет хульный помысл на Пречистую Бого- 
родицу, читай каковую-либо молитву к Пречистой Бо- 
городице; или: Под Твое благоутробие... или: Богороди- 
це Дево, радуйся... или какий-либо тропарь Богороди- 
чен, с поклонами, глаголя: Пресвятая Богородице, спа- 
си мя грешнаго! 


Аще кий приидет тульньй помысл на коего свята- 
го, читай сие: Моли Бога о мне грешном, святый (имя), 
яко аз по Бозе к тебе прибегаю, скорому помощнику 
и молитвеннику о душах наших. И сотвори поклонов 
по силе, глаголя: Святый (имя), моли Бога о мне греш- 
ном. 


Аще приидет хульный помысл на какую икону, со- 
твори пред тою иконою поклонов 15, или колико мо- 
жеши, молящися тому, иже на той иконе изображен, 
и тако тульныя мысли ни во чтоже вмениши Божиею 
помощию. Аминь. 


МОЛИТВЫ НА ОТГНАНИЕ ЗЛЫХ ДУХОВ 
И О СОХРАНЕНИИ ОТ ДИАВОЛА 


Три молитвы, приносимые с началом дня 
Молитва 1-я 


Тебе, Богу и Творцу моему, в Троице Святей сла- 
вимому Отцу, и Сыну, и Святому Духу, поклоняюся 
и вручаю дущу и тело мое, и молюся: Ты мя благо- 
слови, Ты мя помилуй, и от всякого мирскаго, диа- 
вольскаго и телеснаго зла избави. И даждь в мире без 
греха прейти день сей, в славу Твою, и во спасение 
души моея. Аминь. 


Молитва 2-я 


В руце Твоего превеликаго милосердия, о Боже 
мой, вручаю душу и тело мое, чувства и глаголы моя, 
советы и помышления моя, дела моя и вся тела и ду- 
ши моея движения. Вход и исход мой, веру и житель- 
ство мое, течение и кончину живота моего, день и час 
издыхания моего, преставление мое, упокоение души 
и тела моего. Ты же, о Премилосерде Боже, всего ми- 
ра грехами непреодолеваемая Благосте и Незлобие, 
К. мене, паче всех человеков грешнейшаго, при- 
ими в руце защищения Твоего и избави от всякаго 
зла, очисти многое множество беззаконий моих, по- 
даждь исправление злому и окаянному моему житию 

и от грядущих грехопадений лютых всегда восхищай 
мя, да ни в чемже когда прогневаю Твое человеколю- 
бие, имже покрывай немощь мою от бесов, страстей и 
злых человеков. Врагом видимым и невидимым запре- 
ти, руководствуя мя спасенным путем, доведи к Те- 
бе, пристанищу моему и желаний моих краю. Даруй 
ми кончину христианску, непостыдну, мирну, от воз- 
душных духов злобы соблюди, на Страшном Твоем 
Суде милостив рабу Твоему буди и причти мя одес- 
ную благословенным Твоим овцам, да с ними Тебе, 
Творца моего, славлю во веки. Аминь. 


Молитва 3-я 


Слава Тебе, Царю, Боже Вседержителю, Иже Бо- 
жественным Твоим и человеколюбным промыслом, 
сподобил мя еси, грешнаго и недостойнаго, от сна 
встати и получити вход святаго дому Твоего: прими, 
Господи, и глас моления моего, якоже святых и ум- 
ных Твоих сил, и благоволи сердцем чистым, и духом 
смиренным приноситися Тебе хвалу от скверных ус- 
тен моих, яко да и аз общник буду мудрым девам, со 
светлою свещею души моея, и славлю Тя во Отце и 
Дусе славимаго Бога Слова. Аминь. 


Молитва преп. Нектария Оптинского 


Господи Иисусе Христе, Сыне Божий, грядый су- 
дити живых и мертвых, помилуй нас, грешных, про- 
сти грехопадения всей нашей жизни, и имиже веси 
судьбами сокрый нас от лица антихриста в сокровен- 
ной пустыне спасения Твоего. 


МОЛИТВА ЗАДЕРЖАНИЯ 


Сила сих молитв в утаении от слуха 
и взора людского, в тайнодействовании ея. 


Яко неплодную смоковницу, не посецы мене, Спа- 
се, грешнаго, но на многая лета пождание ми даруй, 
напаяя душу слезами покаяния, да плод принесу Ти, 
Многомилостиве.* 


Молитва задержания 


Милосердный Господи! Ты некогда устами служи- 
теля Моисея, Иисуса, сына Навина, задерживал целый 
день движение солнца и луны, доколе народ Израиль- 
ский мстил врагам своим. 

Молитвой Елисея пророка некогда поразил сириян, 
задерживая их, и вновь исцелил их. 


Ты некогда вещал пророку Исаии: вот, Я возвращу 
назад на десять ступеней солнечную тень, которая 
прошла по ступеням Ахазовым, и возвратилось солн- 
це на десять ступеней по ступеням, по которым оно 
сходило.** 


Ты некогда устами пророка Иезекииля затворил 
бездны, останавливал реки, задерживал воды.*** 


* На стиховне стихира покаянная, глас 7-й. 
** Ис. 38, 8. 
*** Иез. 31, 15. 

И Ты некогда постом и молитвою пророка Твоего 
Даниила заграждал уста львов во рву.* 

И ныне задержи и замедли до благовремения все 
замыслы окрест стоящих мя о моем перемещении, 
увольнении, смещении, изгнании. 

Так и ныне разруши злые хотения и требования 
всех осуждающих меня, загради уста и сердца всех 
клевещущих, злобствующих и рыкающих на меня и 
всех хулящих и унижающих мя. 

Так и ныне наведи духовную слепоту на глаза всех 
восстающих на мя и на врагов моих. 

Не Ты ли вещал апостолу Павлу: говори и не умол- 
кай, ибо Я с тобою, и никто не сделает тебе зла.** 

Смягчи сердца всех противоборствующих благу и 
достоинству Церкви Христовой. 

Посему да не умолкнут уста моя для обличения 
нечестивых и прославления праведных и всех дивных 
дел Твоих. И да исполнятся вся благая начинания на- 
ша и желания. 

К вам, праведницы и молитвенницы Божии, наши 
дерзновенные предстателие, некогда силою своих мо- 
литв сдерживающие нашествия иноплеменников, 
подход ненавидящих, разрушившие злые замыслы 
людей, заграждавшие уста львов, ныне обращаюсь я 
с молитвой моей, с моим прошением. 

И ты, преподобный великий Еллий Египетский, не- 
когда оградивший в круге крестным знамением мес- 
то поселения ученика своего, повелел ему вооружить- 
ся именем Господним и не бояться отныне демонских 
искушений.*** Огради дом мой, в коем я живу, в 


* Евр. 11, 33. 
** Деян. 18, 10. 


*** Лавсаик. 

круге молитв твоих и сохрани его от огненного запа- 
ления, воровского нападения и всякого зла и страхо- 
вания. 

И ты, преподобный отче Поплие Сирийский, не- 
когда своею непрестанною молитвою десять дней 
демона державший неподвижным и не могущим ид- 
ти ни днем, ни ночью;* ныне окрест келии моей и 
дома (моего) сего удержи за оградою его вся сопро- 
тивныя силы и всех хулящих имя Божие и презира- 
ющих мя. 

И ты, преподобная девственница Пиама, некогда 
силою молитвы остановившая движение шедших по- 
губить жителей тоя деревни, где жила, ныне приос- 
танови все замыслы врагов моих, хотящих изгнати мя 
из града сего и погубити мя: не допускай им прибли- 
жатися к дому сему, останови их силою молитвы сво- 
ей: «Господи, Судия Вселенной, Ты, Которому неугод- 
на всякая неправда, когда приидет к Тебе молитва 
сия, пусть Святая Сила остановит их на том месте, где 
постигнет их».** 

И ты, блаженный Лаврентий Калужский, моли Бо- 
га о мне, как имеющий дерзновение пред Господом 
предстательствовать о страждущих от козней диа- 
вольских. Моли Бога о мне, да оградит Он меня от 
козней сатанинских. 

И ты, преподобный Василий Печерский, соверши 
свои молитвы запрещения над нападающими на ме- 
ня и отжени все козни диавольские от мене.*** 

И вы, вси Святые земли Российской, развейте си- 
лою молитв своих обо мне все бесовские чары, все 


* Древний Патерик, стр. 238-240. 
** Лавсаик. 
*** Киево-Печерский Патерик. 

диавольские замыслы и козни — досадить мне и по- 
губить меня и достояние мое. 

И ты, великий и грозный страже, Архистратиже 
Михаиле, огненным мечем посекаяй все хотения вра- 
га рода человеческаго и всех приспешников его, хо- 
тящих погубить мя. Стой нерушимо на страже дома 
сего, всех живущих в нем и всего достояния его. 

И Ты, Владычице, не напрасно именуемая «Неру- 
шимой стеной», будь для всех враждующих против 
меня и замышляющих пакостная творити мне, во- 
истину некоей преградой и нерушимой стеной, 
ограждающей меня от всякого зла и тяжких обсто- 
яний. 


Молитва преподобного Макария, 
аввы Египетского 


Господи, как Ты хочешь, и как знаешь — поми- 
луй.* 
Но да будет тако! Да будет тако! Да будет тако!** 


Догматик, глас 1-й 


Всемирную славу, от человек прозябшую и Влады- 
ку рождшую, небесную дверь, воспоим Марию Деву, 
безплотных песнь и верных удобрёние; Сия бо явися 
небо и храм Божества; Сия, преграждение вражды 
разрушивши, мир введё и Царствие отвёрзе. Сию убо 
имуще веры утверждение, поборника имамы из Нея 
рождшагося Господа. Дерзайте убо, дерзайте, людие 
Божии, ибо Той победит враги, яко всесилен. 


* Древний Патерик, стр. 236. 


** Из сборника келейных молитв старца Пансофия Афонско- 
го, 1848 года. 

Мөлитва небесным силам 
Тропарь, глас 4-й 


Небесных воинств А рхистратизи, молим вас присно 
мы, недостойнии, да вашими молитвами оградите нас 
кровом крил невещественныя вашея славы, сохраня- 
юще нас, припадающих прилежно и вопиющих: от 
бед избавите нас, яко чиноначальницы вышних сил. 


Кондак, глас 2-й 


Архистратизи Божии, служителие Божественныя 
славы, Ангелов начальницы и человеков наставницы, 
полезное нам просите, и вёлию милость, яко Безплот- 
ных Архистратизи. 


Об избавлении от насилия злых духов молятся: Архистра- 
тигу Михаилу (стр. 201), преп. Макарию Великому (стр. 201), свя- 
щенномученику Харалампию (стр. 202), св. мученикам Кипри- 
ану и Иустине (стр. 202), свт. Нифонту Цареградскому (стр. 203), 
преп. Антонию Великому (стр. 203), св. великомученику Геор- 
гию Победоносцу (стр. 261), св. мученику Трифону (стр. 301), 
свт. Тихону Задонскому (стр. 197). 


АКАФИСТ 
СВЯТОМУ МУЧЕНИКУ 
ТРИФОНУ 


Кондак 1 


Избранный от Бога и к лику святых сопричтенный, 
святый мучениче Трифоне! Молися о нас грешных 
Владыце Христу и помогай нам побеждати мир, плоть 
и диавола, многообразно воюющия на ны, якоже по- 
бедил еси их благодатию и силою возлюбленнаго то- 
бою Христа, да избавльшеся от врагов наших види- 
мых и невидимых, благодарственно воззовем ти: Ра- 
дуйся, Трифоне, скорый помощниче всем, с верою и 
любовию к тебе притекающим! 


Икос 1 


Образу благочестия родителей твоих подражая, 
христианския нравы от лет малых приял еси, святый 
мучениче, и мал сый леты, стар же разумом, воисти- 
ну христианин совершен явился еси. Мы же, воспо- 
минающе добродетельное житие твое, восхваляем тя 
сице: Радуйся, добронравных родителей благочести- 
вый сыне; радуйся, великое их утешение. Радуйся, 
Ангела твоего Хранителя непрестанное веселие; ра- 
дуйся, от юности твоея всего себе Богу предавый. Ра- 
дуйся, от юности Христа возлюбивый; радуйся, от ма- 


р АКАФИСТ СВЯТОМУ МУЧЕНИКУ ТРИФОНУ 289 


лых лет благодать Божию обильно стяжавый. Радуй- 
ся, душу свою непорочну явивый; радуйся, себе сама- 
го в храм Духа Святаго уготовавый. Радуйся, отроком 
образ жития святаго показавый; радуйся, благочести- 
ем твоим верныя возвеселяяй. Радуйся, от малых лет 
за вся сия Богом возлюбленный. Радуйся, Трифоне, 
скорый помощниче всем, с верою и любовию к тебе 
притекающим. 


Кондак 2 


Видя Господь, яко волею по стези благочестия, в 
немже от родителей твоих наставлен был еси, течеши, 
и яко воистину любиши Бога, сотвори тя в жилище 
Святаго Духа от лет малых и отверзе уста твоя пети 
Ему: Аллилуиа. 


Икос 2 


Силу веры твоея показуя, Владыка Христос даро- 
ва тебе, святый мучениче, еще отроку бывшу, дар чу- 
дотворений, сего ради вопием ти: Радуйся, от малых 
лет совершенную любовь к Богу показавый; радуйся, 
заповедей Его не токмо слышатель, но и делатель от 
младенчества бывый. Радуйся, от юности твоея доб- 
родетели христианския стяжавый; радуйся, от малых 
лет житием, верою и любовию твоею Богу угодивый. 
Радуйся, дар исцелений от Него приявый; радуйся, 
дар той на пользу ближним иждивающий. Радуйся, 
многоразличныя болезни исцеляющий; радуйся, в не- 
дузех облегчение дарующий. Радуйся, страдания в ра- 
дость обращающий; радуйся, исцеления сия во славу 
Божию совершающий. Радуйся, теми истину веры 
православныя показующий; радуйся, теми нас к сла- 
вословию Бога возбуждающий. Радуйся, Трифоне, 


290 АКАФИСТ СВЯТОМУ МУЧЕНИКУ ТРИФОНУ 


скорый помощниче всем, с верою и любовию к тебе 
притекающим. 


Кондак 3 


Верою и любовию стяжал еси от Бога власть изго- 
няти духи нечистыя, мучащия человеки и претящия 
им воспевати Богу: Аллилуиа. 


Икос З 


Видя дарованную ти, святый мучениче, силу Бо- 
жию, вспять бежаша демони, имиже одержими бяху 
бесноватии людие. Видящии же сия, воспеваху ти си- 
це: Радуйся, от Бога власть на нечистыя духи при- 
явый; радуйся, силою Божиею сих изгоняющий. Ра- 
дуйся, врагу человеческому вредити людем возбраня- 
ющий; радуйся, козни диавола и ангелов его разруша- 
ющий. Радуйся, силу их низлагающий; радуйся, без- 
силие их являющий. Радуйся, страхом и трепетом их 
поражающий; радуйся, веры Христовы силу показу- 
ющий. Радуйся, верных к прославлению Бога воздви- 
гающий; радуйся, в бедах и скорбех сущих прибега- 
ти к предстательству святых наставляющий. Радуй- 
ся, в нуждах наших обращатися к Богу научающий; 
радуйся, помощниче наш, Богом нам дарованный. Ра- 
дуйся, Трифоне, скорый помощниче всем, с верою и 
любовию к тебе притекающим. 


Кондак 4 


Восхотев тобою обратити языки от пути нечестия 
и открыти им путь истинный, ведущий в Живот Веч- 
ный, си есть веру истинную, веру Православную, да- 
же до Рима и Компсады приведе тя Господь, да и в 

чертогах царских проповеси Бога и тамо многия на- 
учиши пети Ему: Аллилуиа. 


Икос 4 


Хотяй обратити многия на путь спасения, попус- 
ти Господь демону вселитися в дщерь цареву, и же- 
стоко мучити и ввергати ю многочастне во огнь и во- 
ду. Врачеве ничтоже успеваху и ничимже страдания 
дщери царевой утолити возмогоша. Егда же и силь- 
нии мира сего и всякую врачебную хитрость ведущии 
ничтоже возмогоша и исповедаху немощь свою, тогда 
велением Божиим проглагола диавол, яко един есть, 
иже изгнати его имать, и се есть Трифон. Тогда при- 
лежно искаху и обретоша его в Компсаде. Грядущу 
же ему и еще далече от Рима сущу, возопи гласом ве- 
лиим диавол и изыде, и исцеле девица. Видящии сия 
дивляхуся и глаголаху: Радуйся, Трифоне, еще дале- 
че сущий в бегство диавола обративый; радуйся, яко 
диавол безсилие свое пред тобою исповеда. Радуйся, 
молящимся тебе скорый помощниче; радуйся, неду- 
гов силою Божиею целителю. Радуйся, оставленных 
врачами на свои руце приемлющий; радуйся, печали 
на радость пременяющий. Радуйся, печальным утеше- 
ние и скорбящим радование посылающий. Радуйся, 
Трифоне, скорый помощниче всем, с верою и любовию 
к тебе притекающим. 


Кондак 5 


Видеша вернии, иже в Риме, чудо, пришествием 
твоим бывшее, укрепишася в вере своей и воспеша 
Богу, победившему адскаго змия и дарующему веру- 
ющим в Него таковую силу: Аллилуиа. 

Икос 5 


Уверения ища, тебе пришедшу в Рим, святый Три- 
фон, яко ты еси той, егоже убояся демон, моли тя им- 
ператор Гордиан, да явиши и ему, и синклиту его, и 
людем в чувственнем виде диавола, и не отреклся еси, 
но, возложив на ся пост, помолися Господу дний 
шесть. В день же седмый, пришедшим царю, синкли- 
ту и людем, возопил еси: «Тебе глаголю, душе нечи- 
стый, во имя Господа моего Иисуса Христа явися се- 
мо и покажи свой демонский образ зде сущим, и без- 
силие свое исповеждь...› И бысть тако. И зряху вси 
безобразие демонское и дивляхуся вере святаго, вопи- 
юще: Радуйся, Трифоне, егоже демони ослушатися не 
могут; радуйся, Трифоне, по егоже велению дуси не- 
чистии в телеснем виде являются. Радуйся, Трифоне, 
силою Божиею повелевый диаволу исповедати, яко на 
христианы, иже святую православную и апостоль- 
скую веру содержат, власти не имать; радуйся, Три- 
фоне, емуже возвещено бысть, яко демони власть 
имут мучити токмо тех, иже своим похотем грехов- 
ным следуют и дела, угодная диаволу, творят. Радуй- 
ся, Трифоне, яко научил еси нас бегати языческаго 
нечестия; радуйся, Трифоне, яко научаеши всех бега- 
ти всякаго греха, в добродетелех же подвизатися. Ра- 
дуйся, веру православную тверд содержати настав- 
ляяй нас; радуйся, хотящим благочестно жити помо- 
гаяй. Радуйся, Трифоне, скорый помощниче всем, с 
верою и любовию к тебе притекающим. 


Кондак 6 


Видевше, како младо отроча повелевает властно ду- 
ховом злобы поднебесной, убояхуся мнози, и слыша- 
ще от демона и видяще воочию, якову силу имать ве- 

ра Христова, обратишася к Богу: нечестие же и про- 
чая заблуждения своя отложше, крестишася и усты 
своими от сердца чиста благодарственно воспеша Бо- 
гу песнь: Аллилуиа. 


Икос 6 


Благодаряще тя, царь вложи в руце твои, мучени- 
че, дары и злато, ты же, Христа Бога приобревый, ни 
во чтоже вменил еси вся,'яже в мире сем яко блага 
почитаются, и приял еси дары царевы, да послужи- 
ши сими ближним твоим, и шед во отечество твое 
Компсаду, дал еси вся нищим, сирым и всем в нужде 
сущим непрестанно памятуя, яко расточив богатство 
земное, тленное, собереши себе на небеси богатство не- 
тленное, вечное. Мы же, научаемии тобою такожде 
творити, вопием ти сице: Радуйся, Трифоне, душу 
свою чужду сребролюбия показавый; радуйся, мило- 
сердие души твоея выну являяй. Радуйся, нищих пи- 
татель бывый; радуйся, неимущим сострадание пока- 
завый. Радуйся, заповедь Христа «Просящему у тебе 
дай» исполнивый; радуйся, и нас исполняти запове- 
ди Божии научивый. Радуйся, якоже шествием в Рим 
и возвращением своим в Компсаду многих утешивый, 
ободривый и возвеселивый; радуйся, показавый нам 
образ, како богатством гибнущим на земли негиблю- 
щее богатство на небеси собирати. Радуйся, ближним 
служити нас научающий; радуйся, ближних любити 
нас наставляющий. Радуйся, образ жития праведнаго 
нам показующий; радуйся, яко правило веры в Бога, 
надежды на Него, любве к Нему и ближним и про- 
чих христианских добродетелей яви нам собою. Ра- 
дуйся, Трифоне, скорый помощниче всем, с верою и 
любовию к тебе притекающим. 

Кондак 7 


Взыде на престол римский нечестивый царь Декий, 
и пролияся по вселенней кровь христианская. При- 
ближися время, егда и тебе, святый мучениче, суди 
Господь подъяти страдания, да кровию и мучениче- 
ством своим запечатлееши веру и великую свою лю- 
бовь к Богу и тем до конца низложиши сопротивныя 
силы и наставиши многих, да грядут на мучения, ра- 
дующеся, якоже и ты, страстотерпче, и поюще Богу: 
Аллилуиа. 


Икос 7 


Яко укрытися не может град верху горы стояй, та- 
ко и тебе, святый мучениче, гонению от Декия царя 
на христиан бывшу, невозможно бысть укрытися от 
мучителей, ибо ты, яве без страха Христа всем испо- 
ведав, силою слова обращение многих ко Христу 
устроил и многия в недузех именем Его исцелил еси. 
Уведевше же о тебе, святый Трифоне, игемон Акви- 
лин, взя тя и пред судищем постави, ты же вся гря- 
дущая на тя в руце Бога твоего предал еси, радуяся 
яко и тя сподоби Господь быти общника страданий 
Его и вернии, видяще ревность твою по Бозе, вопия- 
ху ти: Радуйся, Грифоне, ко спасению многих приве- 
дый; радуйся, многих от зловерия к вере истинней, 
православней, обративый. Радуйся, чудесы твоими, 
силою Божиею содеянными, в вере, ими восприятой, 
их утвердивый; радуйся, яко действенная вера твоя в 
Бога выну всем по всей вселенней явися. Радуйся, 
безмездный врачу, силою Божиею, якоже древле, та- 
кожде и ныне всякую болезнь скоро врачующий; ра- 
дуйся, надеждо оставленных врачами. Радуйся, ско- 
рое утешение болящих, на тебя надеясь, с молитвою 

прибегающих; радуйся, небоязненно проповедавый 
Христову веру. Радуйся, от неверных за проповедь 
Христа Бога на мучение ятый; радуйся, не устраши- 
выйся грядущаго мучения. Радуйся, научающий нас 
не боятися человеческих прещений; радуйся, во всем 
на Бога упование возложивый. Радуйся, Трифоне, 
скорый помощниче всем, с верою и любовию к тебе 
притекающим. 


Кондак 8 


Услышав, яко ищут тя воини, не утаился еси от 
них, мучениче, ни в горах, ни в пустынех, но, оградив- 
ся молитвою и крестом, дерзновенно себе предал еси 
в руце мучителей и с радостию великою стопы твоя 
направил в Никею, да возвестиши всем веру истин- 
ную и наставиши пети Богу: Аллилуиа. 


Икос 8 


Егда вопроси тя игемон на судилище: «Кто еси, кая 
судьба твоя и како веруеши?» — ты, не обинуяся, от- 
вещал еси ему сице: «Трифон имя мое; отечество — 
Компсада; судьбы же несть у нас, зане веруем, яко вся 
Промыслом Божиим бывают. По вере же — христи- 
анин есмь, Христос же есть и моя сила, и моя кре- 
пость, и слава, и радость моя». Сие исповедание твое 
слышаще, ублажаем тя, святый Трифоне, сице: Ра- 
дуйся, неправедному судилищу дерзновенно предста- 
вый; радуйся, верующих в Промысл Божий укрепля- 
яй. Радуйся, люди, живот свой судьбе вверяющия, 
посрамляяй; радуйся, научаяй нас во всем упование 
наше на Бога возлагати. Радуйся, выну себе быти 
служителя Христова исповедуяй; радуйся, исповеда- 
нием тем веселие верным даруяй. Радуйся, соборища 

нечестивых исповеданием святым отлучивыйся; ра- 
дуйся, грядущих мучений за исповедание Истиннаго 
Бога не устрашивыйся. Радуйся, истину единую, Бо- 
жественную, возлюбивый; радуйся, лжи и отца ея, ди- 
авола, отвергийся. Радуйся, Христа своим упованием 
именуяй; радуйся, Его своею крепостию нарицаяй. Ра- 
дуйся, Трифоне, скорый помощниче всем, с верою и 
любовию к тебе притекающим. 


Кондак 9 


Слышавше твое исповедание, ярости исполнишася 
нечестивии и прещаху ти ранами и мучением. Ты же, 
мучениче Трифоне, подъятие страданий за Христа ве- 
селием почитая, взывал еси немолчно Богу песнь: Ал- 
лилуиа. 


Икос 9 


Ветия многовещанный Аквилин, видя, яко ты не 
убоялся еси прещений лютых, яко овча кроткое яви- 
ся, ища прельстити тя словесы ласкательными, но, ни- 
чтоже успевая, паки в волка лютаго обращься, усу- 
губляше прещения своя. Ты же тверд и непоколебим 
пребыл еси благодатию Божиею, воздвизая верных 
возглашати тебе сицевая: Радуйся, прещений лютых 
не убоявыйся; радуйся, смерти телесной не устраши- 
выйся. Радуйся, душу свою за веру православную по- 
ложити не отрекшийся; радуйся, разум совершенный 
в том положивый, да сохраниши веру истинную во 
Единаго Бога. Радуйся, не к земней, но к Небесней 
мудрости устремивыйся; радуйся, игемону, врагу тво- 
ему, спасения желавый. Радуйся, к познанию Истин- 
наго Бога привести мучителя твоего тщавшийся; ра- 
дуйся, проповедниче Христов сладкогласный. Радуй- 

ся, христианине, Христом возлюбленный; радуйся, во- 
лею на страдания шедый. Радуйся, мучений тех за 
Христа, яко сокровища, хотевый; радуйся, во время 
мучений лютых Божественным светом осиянный. Ра- 
дуйся, Трифоне, скорый помощниче всем, с верою и 
любовию к тебе притекающим. 


Кондак 10 


Услышав тя глаголавша, яко не исповедующих ис- 
тинныя, православныя веры жребий есть огнь неуга- 
симый, зело разгневася Аквилин и повеле тя, святый 
'Трифоне, повесив, бити; ты же, в повелении сем услы- 
шав Господень глас, призывавший тя на страдаль- 
ческий подвиг, возопил еси Богу: Аллилуиа. 


Икос 10 


Яко свеща огнем возгарается, тако душа твоя, свя- 
тый Трифоне, возгореся любовию к возлюбившему тя 
Богу, и, услышав повеление игемона, еже на тя, сам 
совлекл еси ризы твоя и тело твое предал еси в руце 
мучителей, да сотворят вся, яже повеле игемон. Зря- 
ще таковую ревность твою по Бозе, вси вернии глаго- 
лаху: Радуйся, с веселием уготовавый себе к приятию 
ран за Христа; радуйся, риз своих совлекийся ради 
обнаженнаго некогда за грехи наши Искупителя. Ра- 
дуйся, добровольно в руце мучителей себе предавый, 
‚Христу подражая; радуйся, от них связанный и по- 
вешенный на мучение. Радуйся, приявый за Христа 
лютая ударения; радуйся, три часа терпевый нещад- 
ное биение. Радуйся, мучиму бывшу, ни единаго сте- 
нания и ни единаго гласа испустивый; радуйся, бие- 
ния, узы, раны, опаления и иныя многоразличныя 
страдания претерпевый. Радуйся, в молчании при- 

явый ударения, от них же ранами изъязвися тело 
твое; радуйся, страданием своим силу Божию просла- 
вивый. Радуйся, терпением своим мучителей посрами- 
вый; радуйся, подвигом своим христиан возвеселивый. 
Радуйся, Трифоне, скорый помощниче всем, с верою 
и любовию к тебе притекающим. 


Кондак 11 


Видеша терпение и подвиг твой, святый Трифоне, 
еще же и адамантову крепость твою, и прославиша 
предстоящии людие Подвигоположника Христа Бо- 
га песнию: Аллилуиа. 


Икос 11 


Яко стену тверду и непоколебиму виде тя нечести- 
вый судия, обаче не прослави Бога, даровавшаго те- 
бе крепость сию, но паче тщашеся склонити тя и ле- 
стию и страхом смерти, да принесеши жертву бесовом. 
Ты же, святый мучениче, исповедав во ушию всех ве- 
ру Христову, обличил еси безумие гонителей и пока- 
зал еси мудрость тех, иже во Христа веруют; игемон 
же, измышляя на тя иная мучения, повеле тя со стол- 
па сняти и, привязав к коню своему, влече за собою. 
Мы же потщимся прославити страдания твоя: Радуй- 
ся, уязвленный телом и за конем быстро влекомый; 
радуйся, хлад зимний претерпевый. Радуйся, научаяй 
нас в скорбех земных ум свой к Богу устремляти; ра- 
дуйся, наставляяй в мире сем хладном согреватися 
любовию, яже к Богу. Радуйся, делом нам показуяй, 
како подобает ни во чтоже вменяти скоропреходящия 
на земле страдания; радуйся, любве и милосердия ко 
всем людем исполненный. Радуйся, ради любве тоя за 
враги своя молитвы Богу возносивый; радуйся, паки 

в темницу вверженный и в заточении лютом томле- 
ние, муку и болезни претерпевый. Радуйся, ясно яв- 
ляющий, яко лютейшая страдания земная ничтоже 
суть, аще к Богу прибегают людие и Бога ради тер- 
пят скорби и раны; радуйся, на усекновение главы 
твоея радостно шедый и пред усекновением тем в ру- 
це Бога твоего, Егоже ради вся лютая подъял еси, ду- 
шу свою святую предавый. Радуйся, прежде усекно- 
вения моливыйся о всяком, иже воспоминати тя и в 
память твою святыя жертвы приносити будет, да ус- 
лышит его Господь и всякое прошение его исполнит; 
радуйся, по успении твоем в видении повелевый по- 
гребсти тя во отечествии твоем, научая тем и нас свое 
отечество любити. Радуйся, Трифоне, скорый помощ- 
ниче всем, с верою и любовию к тебе притекающим. 


Кондак 12 


Не токмо на земли, святый мучениче, был еси по- 
мощник и заступник всем, твоея помощи требующим, 
но и по смерти не престаеши избавляти от бед к тебе 
с верою и любовию притекающих, якоже избавил еси 
царскаго гнева болярина Трифона, егда внезапу явил- 
ся ему на коне и дал еси ему отлетевшаго царскаго 
сокола. Оный же Трифон сокольник на месте сем, 
идеже ему от тебе помощь явися, во благодарение те- 
бе за избавление свое воздвиже святый храм во имя 
твое, мучениче Трифоне. Мы же благодеяния, от те- 
бе бывшая, воспоминающе, возносим благодарствен- 
ную Богу песнь: Аллилуиа. 


Икос 12 


Поюще твоя многоразличныя чудеса, твою дивную 
и скорую помощь, яко никогоже усердно прибегаю- 

щаго к тебе с верою, любовию и упованием никогда- 
же отринул еси, но всех к тебе притекающих и пред 
святою иконою твоею смиренно молящихся от внезап- 
ных бед и скорбей избавляеши, прочее время живо- 
та их во благо устрояеши, недузи врачуеши, печали 
утоляеши и комуждо в бедах и скорбех к тебе при- 
падающему помощь и ослабу даруеши, благодарне 
восхваляем тя сице: Радуйся, наша моления и проше- 
ния приемляй; радуйся, за ны пред Престолом Божи- 
им молящийся. Радуйся, от Бога милости нам непре- 
станно просящий; радуйся, от нечаянных бед и зол 
непреложное наше избавление. Радуйся, от бед и на- 
пастей, движимых на ны грех ради наших, скорое 
прибежище; радуйся, многия слезы от скорби проли- 
ваемыя, изсушивый. Радуйся, многия печали утоли- 
вый; радуйся, яко никтоже припадый к святей иконе 
твоей тощь от нея отъиде. Радуйся, всякаго притекаю- 
щего к тебе под кров свой и заступление приемляй; 
радуйся, здравия требующим скорое исцеление. Ра- 
дуйся, оставленных врачами и ради неисцельных и 
тяжких недуг своих чающих себе смерти, скорое и 
безмездное врачевание; радуйся, и ныне, якоже и 
древле, живу ти сущу, неизсякаемый источниче не- 
изчетных и многообразных чудотворений. Радуйся, 
Трифоне, скорый помощниче всем, с верою и любовию 
к тебе притекающим. 


Кондак 13 


О, святый мучениче Трифоне! Приими сие малое, 
обаче от любящих и благодарных сердец приносимое 
тебе наше моление, вознеси ко Господу Богу теплыя 
молитвы твоя за ны, недостойныя: болящия исцели, 
печальныя утеши, заблуждшия вразуми, бедствую- 
щим помози, и вся нам потребная для здравия теле- 

снаго и спасения душевнаго у Бога Щедродавца 
испроси, наипаче же избави нас от лукавых бесов, да 
памятуя выну твоя дивная о нас заступления, просла- 
вим Бога, даровавшаго нам таковаго молитвенника, 
целителя и чудотворца, воспевающе песнь: Аллилуиа. 


Этот кондак читается трижды, затем 1-й икос: Образу бла- 
гочестия родителей... и 1-й кондак: Избранный от Бога... 


Молитва 


О, святый мучениче Христов Трифоне, скорый по- 
мощниче и всем к тебе прибегающим и молящимся 
пред святым твоим образом скоропослушный предста- 
телю! Услыши ныне и на всякий час моление нас, не- 
достойных рабов твоих, почитающих святую память 
твою во всечестнем храме сем, и предстательствуй о 
нас пред Господем на всяком месте. Ты бо, угодниче 
Христов, в великих чудесех возсиявый, источаяй 
цельбы притекающим к тебе с верою и сущия в скор- 
бех человеки заступаяй, сам обещался еси прежде ис- 
хода твоего от жития сего тленнаго молитися за ны 
ко Господу и испросил еси у Него дар сей: аще кто в 
какой-либо нужде, печали и болезни душевней или 
телесней призывати начнет святое имя твое, той да из- 
бавлен будет от всякаго прилога злаго. И якоже ты 
иногда дщерь цареву, в Риме граде от диавола мучи- 
му, исцелил еси, сице и нас от лютых его козней со- 
храни во вся дни живота нашего, наипаче же в день 
последняго нашего издыхания предстательствуй о 
нас. Буди нам тогда помощник и скорый прогонитель 
лукавых духов, и к Царствию Небесному предводи- 
тель. И идеже ты ныне предстоиши с лики святых у 
Престола Божия, моли Господа, да сподобит и нас 
причастники быти присносущнаго веселия и радости, 

да с тобою купно прославляем Отца и Сына и Свята- 
го Утешителя Духа во веки. Аминь. 


Тропарь, глас 4-й 


Мученик Твой, Господи, Трифон, во страдании сво- 
ем венец прият нетленный от Тебе, Бога нашего; име- 
яй бо крепость Твою, мучителей низложи, сокруши и 
демонов немощныя дерзости. Того молитвами спаси 
души наша. 


Кондак, глас 8-й 


'Тройческою твердостию многобожие разрушил еси 
от конец, всеславне, честен во Христе быв, и победив 
мучители во Христе Спасителе, венец приял еси му- 
ченичества твоего и дарования Божественных исцеле- 
ний, яко непобедимь. 

Молитва о даровании молитвы 


Научи мя, Господи, усердно молиться Тебе со вни- 
манием и любовью, без которых молитва не бывает 
услышана! Да не будет у меня небрежной молитвы во 
грех мне! 


Молитва в день рождения 


Господи Боже, Владыко всего мира видимого и не- 
видимого, от Твоей святой воли зависят все дни и ле- 
та моей жизни. Благодарю Тебя, премилосердный От- 
че, что Ты дозволил мне прожить еще один год; знаю, 
что по грехам моим я недостоин этой милости, но Ты 
оказываешь мне ее по неизреченному человеколюбию 
Твоему. Продли и еще милости Твои мне, грешному; 
продолжи жизнь мою в добродетели, спокойствии, в 
здоровье, в мире со всеми сродниками и согласии со 
всеми ближними. Подай мне изобилие плодов земных 
и все, что к удовлетворению нуждам моим потребно. 
Больше всего очисти совесть мою, укрепи меня на пу- 
ти спасения, чтобы я, следуя по нему, после много- 
летней в мире сем жизни, перейдя в жизнь вечную, 
удостоился быть наследником Царства Твоего Небес- 
ного. Сам, Господи, благослови начинаемый мною год 
и все дни жизни моей. Аминь. 

Молитва в день Нового Года 


Господи Боже, всех видимых и невидимых тварей 
Творец и Зиждитель, сотворивший времена и лета, 
Сам благослови начинающийся сего дня Новый Год, 
который мы считаем от воплощения Твоего для на- 
шего спасения. Дозволь нам провести сей год и мно- 
гие по нем в мире и согласии с ближними нашими; 
укрепи и распространи Святую Вселенскую Церковь, 
которую Ты Сам основал в Иерусалиме, и спаситель- 
ною жертвою святого Тела и пречистой Крови освя- 
тил. Отечество наше возвыси, сохрани и прославь; 
долгоденствие, здоровье, изобилие плодов земных и 
благорастворение воздуха дай нам; меня, грешного ра- 
ба Твоего, всех родственников и ближних моих и всех 
благоверных христиан, как истинный наш верховный 
Пастырь, упаси, огради и на пути спасения утверди, 
чтобы мы, следуя по нему после долговременной и 
благополучной жизни в мире сем, достигнули Царст- 
ва Твоего Небесного и удостоились вечного блажен- 
ства со святыми Твоими. Аминь. 


Молитва ко Пресвятой Богородице 
за духовного отца 


О Пресвятая Владычице моя, Дево Богородице, Ца- 
рице Небесе и земли, вонми вопиющей души моей и 
грешную мольбу мою, Пречистая Матерь Божия, за 
отца моего духовнаго, скорбящаго раба Твоего (имя). 

Буди ему всегда спутницей, и на всякое время со- 
провождай и ограждай его святыми Ангелами. 
Укрепляй его бодрствующаго, оберегай его спящаго, 
утешай его плачущаго, ободряй его унывающаго, из- 
бавляй от скорбей, освобождай от клеветы, воздвизай 


МОЛИТВЫ НА ВСЯКУЮ ПОТРЕБУ 305 


немощнаго, побеждай воюющих против него бесов и 
в смертной опасности помогай ему. Ежедневно являй 
его страшным для видимых и невидимых врагов, что- 
бы они знали, что он Твой раб, Богоматерь, родившая 
Бога и Царя, Которому подобает честь и поклонение 
во веки веков. 

Матерь Божия, умягчи сердца злых человек, воз- 
стающих на него. 

Ты видишь труды и скорби отца моего, его скор- 
би Тебе единой известны. Ты ведаешь все тайны ду- 
ши его, воззри милостиво на него с небеси, облегчи его 
страдания, покрый его покровом Своим, посети его 
Своею небесною милостию, посли благословение на 
дела его и дай ему невидимую помощь. И святыми его 
молитвами дай мне смирение, самоукорение, терпение, 
кротость, целомудрие, молчание и покрый меня от 
всех напастей и врагов видимых и невидимых. 


Молитва перед выходом из дома 
свт. Иоанна Златоуста 


Отрицаюсь тебе, сатана, гордыни твоей и служению 
тебе, и сочетаюсь Тебе, Христе, во имя Отца и Сына 
и Святаго Духа. Аминь. 

И ограждай себя крестным знамением. 


Молитва идущего в церковь 


Возвеселихся о рёекших мне: в дом Господень пой- 
дем. Аз же множеством милости Твоея, Господи, вни- 
ду в дом Твой, поклонюся ко храму святому Твоему 
в страсе Твоем. Господи, настави мя правдою Твоею, 
враг моих ради исправи пред Тобою путь мой; да без 
преткновения прославлю Едино Божество, Отца и Сы- 


306 МОЛИТВЫ НА ВСЯКУЮ ПОТРЕБУ 


на и Святаго Духа, ныне и присно и во веки веков. 
Аминь. 


Молитва перед исповедью 
преп. Симеона Нового Богослова 


Боже и Господи всех! Всякаго дыхания и души 
имый власть, Един исцелити мя могий, услыши мо- 
ление мя, окаяннаго, и гнездящагося во мне змия на- 
итием Всесвятаго и Животворящаго Духа умертвив 
потреби: и мене нища и нага всякия добродетели су- 
ща, к ногам святаго моего отца (духовнаго) со слеза- 
ми припасти сподоби, и святую его душу к милосер- 
дию, еже миловати мя, привлецы. И даждь, Господи, 
в сердце моем смирение и помыслы благи, подобаю- 
щия грешнику, согласившемуся Тебе каятися, и да не 
вконец оставиши душу едину, сочетавшуюся Тебе и 
исповедавшую Тя, и вместо всего мира избравшую и 
предпочетшую Тя: веси бо, Господи, яко хощу спас- 
тися, аще и лукавый мой обычай препятствием быва- 
ет: но возможна Тебе, Владыко, суть вся, елика невоз- 
можно суть от человека. Аминь. 


После исповедания грехов 


Как слабому и вовсе безсильному самому по себе 
на дела благия, смиренно со слезами молю Тебя, Гос- 
поди, Спасителю мой, помози мне утвердиться в мо- 
ем намерении: жить прочее время жизни для Тебя, 
возлюбленнаго Бога моего, богоугодно, а прошедшия 
согрешения моя прости милосердием Своим и разре- 
ши от всех моих, сказанных пред Тобою, грехов, яко 
благий Человеколюбец. Также смиренно молю Тебя, 
Пресвятая Богородице, и вас, небесные силы и все 

угодники Божии, помогите мне исправить свою 
жизнь. 


Молитва о прощении забытых грехов 
св. Варсануфия Великого 


Владыко Господи, поскольку и забыть свои прегре- 
шения есть грех, то я во всем согрешил Тебе, Едино- 
му Сердцеведу; Ты и прости мне все по Твоему чело- 
веколюбию; тем-то и проявляется великолепие славы 
Твоей, когда Ты не воздаешь грешникам по делам их, 
ибо Ты препрославлен во веки. Аминь. 


Молитва благодарственная, приносимая 
после Божественной Литургии 


Благодарю Тя, пренебесный Царю, и всем телом и 
душею молю, хвалю, славлю, почитаю и превозношу 
Тя, яко сподобил еси мене, грешнаго, в день сей в Бо- 
жественном сем Храме Божественную Твою и благо- 
приятную, безкровную и словесную, Твоими священ- 
нослужительми о наших согрешениях Тебе принесен- 
ную и пожертую видети жертву, в воспоминание пре- 
чистых Страстей, преславнаго Воскресения, на небеса 
Восшествия и страшнаго паки Пришествия Господа 
нашего Иисуса Христа ихже ради молю Тя: вся моя 
согрешения омый, очисти и прости, и даждь ми во вся 
дни живота моего поминати Твоя благодеяния и в 
чистой совести благодарения и мольбы Тебе приноси- 
ти, Безначальному Отцу со Единородным Твоим 
Сыном и Всесвятым Благим и Животворящим Твоим 
Духом, ныне и присно, и во веки веков. Аминь. 


Молитва на принятие просфоры и св. воды 


Господи Боже мой, да будет дар Твой святый и 
святая Твоя вода во оставление грехов моих, в просве- 

щение ума моего, в укрепление душевных и телесных 
сил моих, во здравие души и тела моего, в покорение 
страстей и немощей моих по безпредельному милосер- 
дию Твоему молитвами Пречистыя Твоея Матери и 
всех святых Твоих. Аминь. 


Молитва перед принятием пищи 


Отче наш... (стр. 4) или: 


Очи всех на Тя, Господи, уповают, и Ты даёши им 
пищу во благоврёмении, отверзаеши Ты щедрую ру- 
ку Твою и исполняеши всякое животное благово- 
ления. 


Молитва на благословение пищи и пития 


Господи Иисусе Христе, Боже наш, благослови нам 
пищу и питие молитвами Пречистыя Твоея Матери и 
всех святых Твоих, яко благословен еси во веки. 
Аминь. 


И перекрести пищу и питие. 


Молитва после вкушения пищи 


Благодарим Тя, Христе Боже наш, яко насытил еси 
нас земных Твоих благ; не лиши нас и Небеснаго 
Твоего Царствия, но яко просреде учеников Твоих 
пришел еси, Спасе, мир даяй им, прииди к нам и спа- 
си нас. 


Молитва Пророку Божию Илии 
о защищении от голода 


Во плоти Ангел, пророков основание, вторый пред- 
тёче пришествия Христова Илиё славный, от Ангела 
пищу приемый и Сарептскую вдовицу во время гла- 

да препитавый, сам и нам, почитающим тя, благодат- 
ный питатель буди. Аминь. 


Молитва на освящение всякой вещи 


Создателю и Содетелю человеческаго рода, Дателю 
благодати духовныя, Подателю вечнаго спасения, 
Сам, Господи, посли Духа Твоего Святаго с вышним 
благословением на вещь сию, яко да вооружена силою 
небеснаго заступления хотящим ю употребляти, по- 
мощна будет к телесному спасению и заступлению и 
помощи, о Христе Иисусе Господе нашем. Аминь. 


И кропят вещь святой водой трижды. 


Молитва свт. Иоанна Златоуста перед чтением 
и слушанием слова Божия 


Господи, Иисусе Христе, отверзи мои очи сердечныя 
услышати слово Твое и разумети и творити волю Твою, 
яко пришлец есмь на земли: не скрый от мене запо- 
ведей Твоих, но открой очи мои, да разумею чудеса от 
закона Твоего: скажи ми безвестная и тайная прему- 
дрости Твоея. На Тя уповаю, Боже мой, да ми просве- 
тиши ум и смысл светом разума Твоего, не токмо че- 
сти написанная, но творити я, да не в грех себе святых 
жития и словеса прочетаем, но в обновление, и просве- 
щение, и в святыню, и в спасение души, и в наследие 
жизни вечной. Яко ты еси просвещаяй лежащих во 
тьме, и от Тебе есть всякое даяние благо, и всяк дар со- 
вершен всегда, ныне и присно, и во веки веков. Аминь. 


Вопль к Богоматери 


О чем молить Тебя, чего просить у Тебя? Ты ведь 
все видишь, знаешь Сама, посмотри мне в дущу и дай 
ей то, что ей нужно. Ты, все претерпевшая, все пре- 

могшая, — все поймешь. Ты, повившая Младенца в 
яслях и принявшая Его Своими руками со Креста, Ты 
одна знаешь всю высоту радости, весь гнет горя. Ты, 
получившая в усыновление весь род человеческий, 
взгляни и на меня с материнской заботой. Из тенет 
греха приведи меня к Своему Сыну. Я вижу слезу, 
оросившую Твой лик. Это надо мной Ты пролила ее 
и пусть смоет она следы моих прегрешений. Вот я 
пришел, я стою, я жду Твоего отклика, о, Богоматерь, 
о, Всепетая, о, Владычице! Ничего не прошу, только 
стою пред Тобой. Только сердце мое, бедное челове- 
ческое сердце, изнемогшее в тоске по правде, бросаю 
к Пречистым ногам Твоим, Владычица! Дай всем, кто 
зовет Тебя, достигнуть Тобою вечного дня и лицем к 
лицу поклониться Тебе. 


Молитва оптинских старцев 


Господи, дай мне с душевным спокойствием встре- 
тить все, что принесет мне наступающий день. Дай 
мне всецело предаться воле Твоей святой. На всякий 
час сего дня во всем наставь и поддержи меня. Какие 
бы я ни получал известия в течение дня, научи меня 
принять их со спокойной душой и твердым убежде- 
нием, что на все святая воля Твоя. 

Во всех словах и делах моих руководи моими мыс- 
лями и чувствами. Во всех непредвиденных случаях 
не дай мне забыть, что все ниспослано Тобой. 

Научи меня прямо и разумно действовать с 
каждым членом семьи моей, никого не смущая и не 
огорчая. 

Господи, дай мне силу перенести утомление насту- 
пающего дня и все события в течение дня. Руководи 
моею волею и научи меня каяться, молиться, верить, 

надеяться, терпеть, прощать, благодарить и любить 
всех. Аминь. 


Молитва утренняя 
св. Иоанна Кронштадтского 


Боже, Творче и Владыко мира, призри милостью на 
создание Твое, украшенное Твоим божественным об- 
разом в сии утренние часы, да живит, да просветит 
Твое око, тьмами тем крат светлейшее лучей солнеч- 
ных, мою душу темную и умерщвленную грехом. 
Отыми от меня уныние и леность, даруй же мне ве- 
селие и бодрость душевную, да в радовании сердца 
моего славлю Твою благость, святость, Твое безпре- 
дельное величие, безконечные Твои совершенства на 
всякий час и на всяком месте. Ты бо еси Творец мой 
и Владыко живота моего, Господи, и Тебе подобает 
слава от разумных созданий Твоих на всякий час, ны- 
не и присно и во веки веков. Аминь. 


Молитва свт. Димитрия Ростовского 


Спаси мя, Спасе мой, по Твоей благости, а не по мо- 
им делом! Ты хощеши мя спасти, Ты веси, коим об- 
разом мя спасти: спаси убо мене, яко хощеши, яко мо- 
жеши, яко веси: имиже веси судьбами спаси мя! Аз 
на Тя, Господа моего, надеюся, и Твоей воле Святой 
себе вручаю: твори со мною еже хощеши! Аще хоще- 
ши мя имети во свете: буди благословен. А ще мя хо- 
щеши имети во тьме: буди паки благословен. А ще от- 
верзеши ми двери милосердия Твоего: добро убо и 
благо. Аще затвориши ми двери милосердия Твоего: 
благословен еси, затворивый ми в правду. А ще не по- 
губиши мя со беззакониями моими, слава безмерно- 
му милосердию Твоему. Аще погубиши мя со безза- 

конми моими, слава праведному суду Твоему: якоже 
хощеши, устрой о мне вещь! 


Ежедневная молитва свт. Филарета Московского 


Господи, не знаю чего мне просить у Тебя. Ты один 
ведаешь, что мне потребно. Ты любишь меня паче, не- 
жели я умею любить Тебя. Отче, даждь рабу Твоему, 
чего сам я просить не умею. Не дерзаю просить ни 
креста, ни утешения: только предстою пред Тобою. 
Сердце мое Тебе отверсто; Ты зришь нужды, которых 
я не знаю. Зри и сотвори по милости Твоей. Порази 
и исцели, низложи и подыми меня. Благоговею и без- 
молвствую пред Твоею святою волею и непостижимы- 
ми для меня Твоими судьбами. Приношу себе в жерт- 
ву Тебе. Нету у меня другого желания, кроме жела- 
ния исполнять волю Твою; научи меня молиться; Сам 
во мне молись! Аминь. 


Моление ко святому 
Великомученику и Целителю Пантелеимону, 
преосвященного Иеремии (Отшельника) 


Святый великомучениче и целебниче Пантелеимо- 
не! Моли Бога о нас и не допусти долее оставаться в 
нас тем болезням, коими болим душею и телом! Ис- 
цели те язвы и струпы, кои причинены нам страстя- 
ми нашими. 

Болим мы леностию и расслаблением — исцели ны. 
Болим влечением и пристрастием к земным предме- 
там — исцели ны. Болим, о святый Пантелеимоне! Бо- 
лим забывчивостию: о деле спасения, о наших грехах 
и немощах, о наших обязанностях — исцели ны. Бо- 
лим злопомнением, гневливостию, ненавистничест- 
вом — исцели, о целебниче Свято-Афонский и все- 

мирный. Болим завистью, гордостью, надменностью, 
превозношением, при всей скудости и непотребстве — 
исцели ны. Болим многими и разными припадками 
плотоугодия: чревоизлишеством, невоздержностию, 
многоядением, сластолюбием — исцели ны. Болим 
сонливостью, многословием, празднословием, осудли- 
востью — исцели ны, о святый Пантелеимоне! Болят 
наши очи греховными воззрениями, болят наши уши 
слушанием пустословия, злоречия, наветов — исцели 
ны. Болят руки нерасположением к молитвенному 
воздеянию и к подаянию милостыни — исцели ны. 
Болят наши ноги нежеланием поспешно идти в храм 
Господень и стремлением к хождениям по стогнам и 
к посещениям домов мирских — исцели ны. Болит, зе- 
ло болит язык наш, уста наши: пустословием, празд- 
нословием, злоречием, отвращаясь от молитвословий 
и славословий, или произнося их небрежно, рассеян- 
но, без внимания, без понятия — исцели ны, о мило- 
стиве! От главы до ног болим мы: болит в нас разум 
непонятливостию, неразумностию и безумием; болит 
в нас воля, отвращаясь от святых занятий и стремясь 
к делам вредным и богопротивным; болит в нас па- 
мять, забывая наши прегрешения и содержа в себе не- 
утратно согрешения и оскорбления ближних наших; 
болит в нас воображение, не умея и не желая живо 
представить нам нашу смерть, вечную муку грешных, 
блага Царствия Небесного, Божий гнев, крестные 
страдания Христовы, Его распятие — исцели ны, 
о святый Пантелеимоне!' 

Все в нас болит. Немощствует и душа наша вся со 
всеми ее силами и способностями. Немощствует и те- 
ло наше все со всеми его членами. Исцели ны, о свя- 
тый Пантелеимоне, Целебниче безмездный и любве- 
обильный Врачеватель, слуга Пресвятыя Богородицы, 

и не оставь наше окаянство в толицех недугах и в то- 
лицей немощи: да исцелясь твоею благодатию, про- 
славлю Пресвятую Троицу, Отца и Сына и Святаго 
Духа и Пресвятую Богородицу, тебе на служение бо- 
лящим посылающую, и возблагодарю твою, о святый 
Пантелеимоне, цельбоносную святыню во веки. 
Аминь. 


Молитвенное воздыхание ко Господу, 
иеросхимонаха Парфения (Киевского) 


1. Когда я, удрученный болезнью, восчувствую при- 
ближение кончины земного бытия моего: Господи, по- 
милуй меня. 

2. Когда бедное сердце мое при последних ударах 
своих будет изнывать и томиться смертными муками: 
Господи, помилуй меня. 

З. Когда очи мои в последний раз орошатся слеза- 
ми при мысли, что в течение моей жизни оскорблял 
я Тебя, Боже, грехами моими: Господи, помилуй 
меня. 

4. Когда частое биение сердца станет ускорять ис- 
ход души моей: Господи, помилуй меня. 

о. Когда смертная бледность лица моего и холоде- 
ющее тело мое поразит страхом близких моих: Госпо- 
ди, помилуй меня. 

6. Когда зрение мое помрачится и пресечется голос, 
окаменеет язык мой: Господи, помилуй меня. 

7. Когда страшные призраки и видения станут до- 
водить меня до отчаяния в Твоем милосердии: Госпо- 
ди, помилуй меня. 

8. Когда душа моя, пораженная воспоминаниями 
моих преступлений и страхом суда Твоего изнеможет 
в борьбе со врагами моего спасения, силящимися 


увлечь меня в область мрака мучений: Господи, поми- 
луй меня. 

9. Когда смертный пот оросит меня, и душа с 60- 
лезненными страданиями будет отдаляться от тела: 
Господи, помилуй меня. 

10. Когда смертный мрак закроет от мутного взора 
моего все предметы мира сего: Господи, помилуй 
меня. 

11. Когда в теле моем прекратится все ощущение, 
оцепенеют жилы и окаменеют мышцы мои: Господи, 
помилуй меня. 

12. Когда до слуха моего не будут уже доходить 
людские речи и звуки земные: Господи, помилуй 
меня. 

13. Когда душа предстанет лицу Твоему, Боже, в 
ожидании Твоего назначения: Господи, помилуй 
меня. 

14. Когда стану внимать праведному приговору су- 
да Твоего, определяющего вечную участь мою: Гоепо- 
ди, помилуй меня. 

15. Когда тело, оставленное душею, сделается добы- 
чею червей и тления и, наконец, весь состав мой пре- 
вратится в горсть праха: Господи, помилуй меня. 

16. Когда трубный глас возбудит всех при втором 
Твоем пришествии и раскроется книга деяний моих, 
Господи Иисусе Христе, Сыне Божий, помилуй мя 
грешного раба Твоего (имя). В руце Твои, Господи, 
предаю дух мой. А минь. 


Молитва человека, страдающего рассеянием, 
невниманием, нерадением на молитве 


Рассеянный ум мой собери, Господи, и оледеневшее 
сердце очисти, яко Петру дая мне покаяние, яко мы- 

тарю воздыхание, и яко блуднице слезы, да велием 
гласом зову Ти, Боже, спаси мя, яко един благоут- 
робен и Человеколюбец. 


Молитва 
оптинских старцев о даровании 
молитвы Иисусовой 


Господи Иисусе Христе, Сыне Божий, имени Тво- 
ему покланяются Ангели и человецы, Твоего имени 
трепещут адские силы, Твое имя верное оружие на 
прогнание супостата, Твое имя попаляет грехи и 
страсти, Твое имя подает силу в подвигах, собирает 
воедино рассеянный ум и, во исполнении заповедей 
Твоих, обогащает добродетелями, Твое имя творит 
чудеса, и соединяет нас с Тобою, дарует мир и ра- 
дость о Духе Святом, а в жизни будущей Царство 
Небесное. Сего ради я, недостойный раб Твой, молю- 
ся Тебе: прожени от нас неведение духовное, просве- 
ти познанием Божественной истины и научи нас 
незаблудно, во смирении, внимательно, с чувством 
покаяннаго сокрушения, устами, умом и сердцем 
творить непрестанно молитву сию: Господи Иисусе 
Христе, Сыне Божий, помилуй мя, грешнаго. Ты бо 
рекл еси, Господи, пречистыми устами Твоими: Аще 
что просите во имя Мое, то сотворю. Се молитвами 
Пречистыя Матери Твоея, святителя Иоасафа Бел- 
градскаго, святителя Николая Мирликийскаго, пре- 
подобнаго Серафима Саровскаго и всех преподобных 
отец наших о имени Твоем пропгу молитвы пре- 
святаго и всемогущаго имени Твоего. Услыши мя, 
обещавый услышать всех призывающих Тя во исти- 
не. Твое бо есть еже миловати и спасати и даровати 
молящемуся во славу Твою со Отцем и Святым Ду- 
хом. Аминь. 

Молитва по соглашению 


Господи Иисусе Христе, Сыне Божий, Ты бо рекл 
еси пречистыми усты Твоими: Аминь глаголю вам, 
яко аще два от вас совещается на земли от всяцей ве- 
щи, еяже аще просита, будет има от Отца Моего, Иже 
на небесех: идеже бо еста два или трие собрани во имя 
Мое, ту есмь посреде их. Непреложны словеса Твоя, 
Господи, милосердие Твое безприкладно и человеко- 
любию Твоему несть конца. Сего ради молим Тя: да- 
руй нам, рабам Твоим (имена), согласившимся просить 
Тя (просьба), исполнения нашего прошения. Но оба- 
че не якоже мы хотим, но якоже Ты. Да будет во ве- 
ки воля Твоя. Аминь. 


Молитва о даровании терпения 


О, Дивный Создателю, Человеколюбивый Владыко, 
многомилостивый Господи! С сердцем сокрушенным 
и смиренным сице молю Тя: не возгнушайся грешна- 
го моления моего, не отрини слез моих и воздыхания, 
услыши мене, якоже Хананею, не презри мене, яко- 
же блудницу, яви и на мне, грешнем, великую ми- 
лость человеколюбия Твоего, ризою Твоею честною 
защити, помилуй и подкрепи мя, да вся посылаемыя 
от Тебе беды и напасти со благодарением в надежде 
вечных благ претерплю: изряднее же печаль мою на 
радость претвори, да не в отчаяние впаду и погибну 
аз, окаянный. Ты бо еси источник милости и не- 
постыдная спасения нашего надежда, Христе Боже 
наш и Тебе славу возсылаем со Безначальным Тво- 
им Отцем и с Пресвятым и Благим и Животворя- 
щим Твоим Духом, ныне и присно и во веки веков. 
Аминь. 

О даровании разумения 
Молитва 1-я 


Господи, я человек грешный и не разумею, как 
должно, но Ты, Милостивый, вразуми меня как нуж- 
но поступить. 


Молитва 2-я, свт. Иоанна Златоуста 


Дай, Господи, сейчас моему недостоинству также 
благодать разумения, чтобы распознавать приятное 
для Тебя, а для меня полезное, и не только распозна- 
вать, но и совершать, чтобы не увлекаться и не при- 
лепляться к пустому, чтобы сострадать страдающим 
и снисходить к грешником. 


Призывание помощи Божией 
во всяком добром деле 


Царю Небесный... (стр. 3) или: 


Тропарь, глас 2-й 


Творче и Создателю всяческих, Боже, дела рук на- 
ших, к славе Твоей начинаемая, Твоим благословени- 
ем спешно исправи, и нас от всякаго зла избави, яко 
един всесилен и Человеколюбец. к 


Кондак, глас 6-й 


Скорый в заступление и крепкий в помощь, пред- 
стани благодатию силы Твоея ныне, и благословив 
укрепи, и в совершение намерения благаго дела рабов 
Твоих произведи: вся бо елика хощеши, яко Сильный 
Бог, творити можеши. 

Молитва пред началом дела 


Господи Иисусе Христе, Сыне Единородный Безна- 
чальнаго Отца! Ты рекл еси пречистыми Твоими усты: 
яко без Мене не можете творити ничесоже. Господи 
мой, Господи, верою объем в души моей и сердце То- 
бою реченная, припадаю Твоей благости: помози ми, 
грешному, сие дело, мною начинаемо, о Тебе Самем 
совершити, во имя Отца и Сына и Святаго Духа. 
Аминь. 


Молитва по окончании дела 


Исполнение всех благих Ты еси, Христе мой, ис- 
полни радости и веселия душу мою и спаси мя, яко 
един многомилостив, Господи, слава Тебе! 


Достойно есть... (стр. 17) 


Благодарение за всякое благодеяние Божие 
Тропарь, глас 4-й 


Благодарни суще недостойнии раби Твои, Господи, 
о Твоих великих благодеяниих на нас бывших, сла- 
вяще Тя хвалим, благословим, благодарим, поем и ве- 
личаем Твое благоутробие, и рабски любовию вопи- 
ем Ти: Благодетелю Спасе наш, слава Тебе. 


Кондак, глас 3-й 


Твоих благодеяний и даров туне, яко раби непо- 
требнии, сподобльшеся, Владыко, к Тебе усердно при- 
текающе, благодарение по силе приносим, и Тебе яко 
Благодетеля и Творца славяще, вопием: слава Тебе, 
Боже Всещедрый. 

Слава и ныне: Богородичен 

Богородице, христианом Помощнице, Твое предста- 
тельство стяжавше раби Твои, благодарно Тебе вопи- 

ем: радуйся, Пречистая Богородице Дево, и от всех нас 
бед Твоими молитвами всегда избави, Едина вскоре 
предстательствующая. 


О умножении любви 
и искоренении ненависти и всякой злобы 
Тропарь, глас 4-й 


Союзом любве апостолы Твоя связавый, Христе, и 
нас Твоих верных рабов к Себе тем крепко связав, 
творити заповеди Твоя и друг друга любити нелице- 
мерно сотвори, молитвами Богородицы, Едине Чело- 
веколюбче. 


Кондак, глас 5-й 


Пламенем любве распали к Тебе сердца наша, Хри- 
сте Боже, да тою разжигаеми, сердцем, мыслию же и 
душею, и всею крепостию нашею возлюбим ТЯ, и ис- 
кренняго своего яко себе, и повеления Твоя храняще 
славим Тя, всех благ Дателя. 


Молитва о примирении 
враждующих 


Б 

Благодарим Тя, Владыко Человеколюбче, Царя ве- 
ков и Подателя благих, разрушившаго вражды средо- 
стёние и мир подавшаго роду человеческому, даруй 
и ныне мир рабом Твоим, вкорени в них страх Твой 
и друг ко другу любовь утверди: угаси всяку распрю, 
отъими вся разгласия соблазны. Яко Ты еси мир наш 
и Тебе славу возсылаем, Отцу и Сыну и Святому Ду- 
ху, ныне и присно и во веки веков. Аминь. 

О невавидящих и обидящих нас 
Тропарь, глас 4-й 


О распенших Тя моливыйся, любодушне Господи, 
и рабом Твоим о вразех молитися повелевый, ненави- 
дящих и обидящих нас прости, и от всякаго зла и лу- 
кавства к братолюбному и добродетельному настави 
жительству, смиренно мольбу Тебе приносим; да в со- 
гласном единомыслии славим Тя, Единаго Человеко- 
любца. 


Кондак, глас 5-й 


Якоже первомученик Твой Стефан о убивающих 
его моляше Тя, Господи, и мы припадающе молим, 
ненавидящих всех и обидящих нас прости, во еже ни 
единому от них нас ради погибнути, но всем спасти- 
ся благодатию Твоею, Боже всещедрый. 


Молитва за неверующих, 
гонителей и презрителей веры 


Господи, обрати к Тебе сердца врагов наших и ес- 
ли уже невозможно ожесточенным обратиться, то по- 


ложи преграду зла их и защити от них избранных 
Твоих. 


Молитвы о ближних св. Иоанна Кронштадтского 
О гордом и строптивом 


Господи, научи раба Твоего, в диавольскую гор- 
дость впавшаго, кротости и смирению, и отжени от 
сердца его мрак и бремя сатанинской гордыни! 


О злобном 


Господи, блага сотвори раба Твоего сего благода- 
тию Твоей. 

О сребролюбивом и жадном 


Сокровище наше нетленное и богатство неистощи- 
мое: даруй рабу Твоему сему, сотворенному по обра- 
зу и подобию Твоему, познать лесть богатства, и яко 
вся земная — суета, сень и соние. Яко трава дни вся- 
каго человека, или яко паучина, и яко Ты еси един 
богатство, покой и радость наша. 


О завистливом 


Господи, просвети ум и сердце раба Твоего сего к 
познанию великих, безчисленных неизследимых даров 
Твоих, ихже прият от неисчетных щедрот Твоих, в ос- 
леплении бо страсти своея забы Тебя и дары Твои бо- 
гатые, и нища себя быти вмени, богат сый благами 
Твоими, и сего ради зрит прелестне на благая рабов 
Твоих, имиже, о, пренеизглаголанная Благостыня, 
ущедряеши всех, коегождо противу силы его и по на- 
мерению воли Твоея. Отыми, всеблагий Владыко, по- 
крывало диавола от очию сердца раба Твоего и даруй 
ему сердечное сокрушение и слезы покаяния и бла- 
годарения, да не возрадуется враг о нем, заживо улов- 
ленном от него в свою волю, и да не отторгнет его от 
руки Твоея. 


О пьянице* 

ы 
Господи, призри милостивно на`раба Твоего, прель- 
щеннаго лестию чрева и плотскаго лия, даруй ему 


познать сладость воздержания и поста и проистека- 
ющих от него плодов Духа. 


* Об исцелении недуга пьянства молятся также пред икопой 
Божией Матери «Неупиваемая Чаша» (стр. 251), св. мученику 
Вонифатию, свт. Вонифатию Милостивому, преп. Моисею Мури- 
ну (стр. 199-200). 

О чревоугоднике 


Господи, сладчайшее Брашно наше, никогдаже 
гиблющее, но пребывающее в живот вечный: очисти 
раба Твоего от скверны чревообъядения, всего плоть 
сотворившегося и чуждаго Духу Твоему, и даруй ему 
познать сладость Твоего животворящаго духовнаго 
брашна, еже есть плоть и кровь Твоя и святое, живое 
и действенное слово Твое. 


Во время бедствий и нападений врагов 
Тропарь, глас 4-й 


Скоро предвари, прежде даже не поработимся вра- 
гом хулящим Тя и претящим нам, Христе Боже наш: 
погуби Крестом Твоим борющия нас, да уразумеют, 
како может православных вера, молитвами Богороди- 
цы, Едине Человеколюбче. 


Кондак, глас 8-й 


Возбранный Воеводо и Господи, ада Победителю! 
Яко избавлься от вечныя смерти, похвальная воспи- 
сую Ти, создание и раб Твой; но яко имеяй милосер- 
дие неизреченное, от всяких мя бед свободи, зовуща: 
Иисусе, Сыне Божий, помилуй мя. 


Живый в помощи Вышняго... (стр. 419) 
Да воскреснет Бог... (стр. 28) 


Молитва преследуемого человеками 
(свт. Игнатия Брянчанинова) 


Благодарю Тебя, Господь и Бог мой, за все совер- 
шившееся надо мною! Благодарю Тебя за все скорби 
и искушения, которые посылал Ты мне для очищения 
оскверненных грехами, для исцеления изъязвленных 

грехами моих души и тела! — Помилуй и спаси те 
орудия, которыя Ты употреблял для моего врачевания: 
тех людей, которые наносили мне оскорбления. Бла- 
гослови их в этом и будущем веке! Вмени им в добро- 
детели то, что они делали для меня! Назначь им из 
вечных твоих сокровищ обильныя награды. — Что же 
я приносил Тебе? Какие благоугодныя жертвы? — 
Я приносил одни грехи, одни нарушения Твоих Боже- 
ственнейших заповеданий. Прости меня, Господи, про- 
сти виновнаго пред Тобою и пред человеками! Прости 
безответнаго! Даруй мне увериться и искренно сознать- 
ся, что я грешник! Даруй мне отвергнуть лукавыя 
оправдания! Даруй мне покаяние! Даруй мне сокруше- 
ние сердца! Даруй мне кротость и смирение! Даруй лю- 
бовь к ближним, любовь непорочную, одинаковую ко 
всем, и утешающим и оскорбляющим меня! Даруй мне 
терпение во всех скорбях моих! Умертви меня для ми- 
ра! Отъими от меня мою греховную волю, и насади в 
сердце мое Твою святую волю, да творю ее единую и 
делами, и словами, и помышлениями, и чувствовани- 
ями моими. — Тебе за все подобает слава! Тебе едино- 
му принадлежит слава! Мое единственное достояние — 
стыдение. лица и молчание уст. Предстоя страшному 
суду Твоему в убогой молитве моей, не обретаю в се- 
бе ни единаго добраго делални единаго достоинства, и 
предстою, лишь объятый адр безчисленным мно- 
жеством грехов моих, как бы густым облаком и мглою, 
с единым утешением в душе моей: с упованием на не- 
ограниченную милость и благость Твою. Аминь. 


О путешествующих 
Тропарь, глас 2-й 


Путь и истина сый, Христе, спутника Ангела Тво- 
его рабом Твоим ныне, якоже Товии иногда, посли со- 

храняюща, и невредимых, к славе Твоей, от всякаго 
зла во всяком благополучии соблюдающа, молитвами 
Богородицы, Едине Человеколюбче. 


Кондак, глас 2-й 


Луцё и Клебпе во Еммаус спутешествовавый, Спа- 
се, сшествуй и ныне рабом Твоим, путешествовати хо- 
тящим, от всякаго избавляя их злаго обстояния: вся 
бо Ты, яко Человеколюбец, можеши хотяй. 


Молитва 


Господи Иисусе Христе Боже наш, истинный и 
живый путю, состранствовати мнимому Твоему отцу 
Иосифу и Пречистей Ти Деве Матери во Египет 
изволивый, и Луцё и Клебге во Еммаус спутешество- 
вавый! И ныне смиренно молим Тя, Владыко Пресвя- 
тый, и рабом Твоим сим Твоею благодатию спутеше- 
ствуй. И якоже рабу Твоему Товии, Ангела храните- 
ля и наставника посли, сохраняюща и избавляюща их 
от всякаго злаго обстояния видимых и невидимых 
врагов, и ко исполнению заповедей Твоих наставля- 
юща, мирно же и благополучно и здраво препровож- 
дающа, и паки цело и безмятежно возвращающа; и 
даждь им все благое свое намерение ко благоугожде- 
нию Твоему благополучно в славу Твою исполнити. 
Твое бо есть, еже миловати и спасати нас, и Тебе сла- 
ву возсылаем со Безначальным Твоим Отцем и со 
Пресвятым и Благим и Животворящим Твоим Духом, 
ныне и присно и во веки веков. Аминь. 


Молитва ко Пресвятой Богородице от человека, 
в путь шествовати хотящего 


О Пресвятая Владычице моя, Дево Богородице, 
Одигитрие, покровительнице и унование спасения мо- 

его! Се в путь, мне предлежащий, ныне хощу отлучи- 
тися и на время сие вручаю Тебе, премилосердой 
Матери моей, душу и тело мое, вся умныя моя и ве- 
щественныя силы, всего себе вверяя в крепкое Твое 
смотрение и всесильную Твою помощь. О благая 
Спутнице и Защитнице моя! Усердно молю ТЯ, да не 
ползок путь мой сей будет, руководствуй мя на нем, 
и направи его, Всесвятая Одигитрие, якоже Сама ве- 
си, ко славе Сына Твоего, Господа моего Иисуса Хри- 
ста, буди ми во всем помощнице, наипаче же в сем 
дальнем и многотрудном путешествии соблюди мя 
под державным покровом Твоим от всяких находя- 
щих бед и скорбей, от враг видимых и невидимых, и 
моли о мне, Госпоже моя, Сына Твоего Христа Бога 
нашего, да послет в помощь мне Ангела Своего мир- 
на, верна наставника и хранителя, да якоже древле 
даровал есть рабу Своему Товии Рафаила, на всяком 
месте и во всякое время хранивша его в пути от вся- 
каго зла: тако и мой путь благополучно управив и со- 
хранив мя небесною силою, здрава да возвратит мя, 
мирна и всецела к жилищу моему во славу имени 
Своего Святаго, славяща и благословяща Его во вся 
дни живота моего и Тебе величающа ныне и присно, 
и во веки веков. Аминь. ^ 


Молитва перед отправлением в плавание 


Владыко Господи Иисусе Христе, Боже наш, вме- 
сте со святыми Своими учениками и апостолами пла- 
вавший, бурный ветер утишивший и повелением Сво- 
им волны на море успокоивший! Сам, Господи, и нам 
сопутствуй в плавании, всякий бурный ветер утиши 
и будь Помощником и Заступником, ибо Ты Бог Бла- 
гий и любящий человеков и Тебе славословие прино- 


МОЛИТВЫ НА ВСЯКУЮ ПОТРЕБУ 327 


сим, Отцу и Сыну и Святому Духу, ныне и присно и 
во веки веков. Аминь. 


Молитва перед воздушным путешествием 


Господи Иисусе Христе, Боже наш, стихиям пове- 
леваяй и вся горстию содержай, Егоже бездны трепе- 
щут и Емуже звезды присутствуют. Вся тварь Тебе 
служит, вся послушают, вся Тебе повинуются. Вся 
можеши: сего ради вся милуеши, Преблагий Господи. 
Тако и ныне убо, Владыко, рабов Твоих сих (имена) 
моления теплыя приемля, благослови путь их и воз- 
душное шествие, запрещая бурям же и ветром про- 
тивным, и лодию воздушную целу и невредиму со- 
блюдая. Спасительное и небурное по воздуху превож- 
дение им даруя и благое намерение совершившим им 
весело во здравии и в мире возвратитися изволь. Ты 
бо еси Спас и Избавитель и всех благих небесных и 
земных Податель и Тебе славу возсылаем со Безна- 
чальным Твоим Отцем и Пресвятым и Благим и Жи- 
вотворящим Твоим Духом, ныне и присно и во веки 
веков. Аминь. 


О заключенных 
Тропарь, глас 2-й 


Манассию от уз и горькаго заточения молитв ради 
свободивый, всещедрый Боже, и раба Твоего, нами ны- 
не молящагося, от уз и заточения свободи, и от вся- 
каго злаго обстояния избави, яко един Человеколюбец. 


Кондак, глас 5-й 


Яко милосердия источник и благости пучина, Хри- 
сте Боже, не презри в скорбех и бедах Тебе верою 
призывающих, но яко щедр, помилуй и от уз скоро 
свободи, да поем Ти: Аллилуиа. 

Молитва 


Господи Иисусе Христе, Боже наш, святаго апос- 
тола Твоего Петра от уз и темницы без всякаго вре- 
да свободивый, приими, смиренно молимтися, моление 
сие милостивно во оставление грехов раба Твоего 
(имя), в темницу всаженнаго, и молитвами того, яко 
Человеколюбец, всесильною Твоею Десницею от вся- 
каго злаго обстояния избави и на свободу изведи. 


Молитва к Божией Матери об обращении заблудшего 
(святителя Гавриила Новгородекого) 


О, Всемилостивая Госпоже, Дево Владычице Бого- 
родице, Царица Небесная! Ты рождеством Своим спас- 
ла род человеческий от вечного мучительства диаво- 
ла: ибо от Тебя родился Христос, Спаситель наш. 
Призри Своим милосердием и на сего (имя), лишен- 
ного милости Божией и благодати, исходатайствуй 
Матерним Своим дерзновением и Твоими молитвами 
у Сына Твоего, Христа Бога нашего, дабы ниспослал 
благодать Свою свыше на сего погибающего. О, Пре- 
благословенная! Ты надежда ненадежных, Ты отча- 
янных спасение, да не порадуется враг о душе его! 


Молитва на вхождение в новый дом 


Боже Спасителю наш, изволивый под сень Закхе- 
еву внити и спасение тому и всему дому того бывый, 
Сам и ныне зде жити восхотевшия, и нами недостой- 
ными мольбы Тебе и моления приносящия, от всяка- 
го вреда соблюди невредимы, благословляя тех зде 
жилище, и ненаветен тех живот сохраняяй. Аминь. 


Конечная молитва 


Господи, аще которую молитву без внимания прочитал и 
рассеялся в помыслах: прости и спаси мя по милости Твоей. 


КАНОН ПОКАЯННЫЙ 
КО ПРЕСВЯТОЙ БОГОРОДИЦЕ 


Глас 6-й 


Песнь 1 


Яко по суху пешешеёствовав Израиль по бездне стопами, го- 
нителя фараона видя потопляема, Богу победную песнь поим, 
вопияше. 


Припев: Пресвятая Богородице, спаси нас. 


Всяко моего рыдаю жития сквернаго, и множест- 
ва безмерных моих зол: что же исповём Ти, Чистая, 
недоумёю и ужасаюся: но помози ми, Владычице. 


Откуду начну глаголати лукавая и лютая моя па- 
дения страстный аз; увы мне, что буду прочее; но Вла- 
дычице, прежде конца ущёдри мя. 


Слава: Смертный убо час и судище страшное все- 
гда помышляю, Пречистая, обычаем же всезлым пре- 
льщаюся люте: но помози ми. 


И ныне: Благих тлитель, смотряя мя ныне нага Бо- 
жественных добродетелей и далече отступльша и от- 
чуждёна от Бога, поглотити мя устремляется: Влады- 
чице, предвари. 

Песвь 3 


Несть свят, якоже Ты, Господи Боже мой, вознесый рог вер- 
ных Твоих, Блаже, и утвердивый нас на камени исповедания 
Твоего. 


Душу окалях скверно от безмёрных зол моих стра- 
стный аз, Богородице Владычице: и камо прочее пой- 
ду, отчаянием весь одержим. 


И ёже по образу себе окалях, Чистая, и по подо- 
бию: дёлом и словом, и помыслом содёях безмёстная. 


Слава: Несть ин в человёцех, иже неподобная содё- 
яв, ни родися в мире, якоже аз, Благая, помрачен 
умом: ибо крещение Божественное оскверних. 


И ныне: На конец достигох злых, Пресвятая Дево, 
Ты помози ми вскоре: небо и земля вопиют горце, от 
безмёстных деяний неподобных. 


Песнь 4 


Христос моя сила, Бог и Господь, честная Церковь боголеп- 
но поет, взывающи от смысла чиста, о Господе празднующи. 


Ангельстии чинове и воинства небесных сил Тво- 
его Сына ужасаются державы, Чистая: ныне же и аз, 
отчаявся, безстрашием одержим есмь. 

ра 


Удивися вся земля и ужасёся, зрящи лютая и злая 
творящу ми, и безмёстная: и Твоего Сына многому 
милосердию чудится. 


Слава: Церковь осквернив зле телесную, и Церковь 
Господню, в нюже человецы трепёщуще входят, аз же, 
блудный, без студа вхожду: увы мне. 


И ныне: Не яви, Владычице, не яви странна мя, 
устраншася крова Сына Твоего, всяко недостойнаго, 
но омый менё от скверны прегрешений мойх. 

Песвь 5 


Божиим светом Твоим, Блаже, утренюющих Ти души любб- 
вию озарӣ, молюся Тя вёдети, Слове Божий, истиннаго Бога, от 
мрака греховнаго взывающа. 


Божественным сиянием Твоим, Благая, исцели ду- 
шёвныя моя страсти, яже ми тлитель всбя: и избави 
мя сего пленёния горькаго. 


Адам преступӣ убо заповедь едину, Дево, и во из- 
гнание впадё: како же рыдаю прегрешений моих без- 
дну аз, преступный. 


Слава: Убийца убо явлься дрёвле, и братоубийца 
Каин, Богом проклят бысть; что же сотворю аз, все- 
дёрзый, душу убо убив ныне, и не стыждуся. 


И ныне: Исаву поревновав лютому чревообъядёни- 
ем и сытостию: весь душу осквернӣх пиянством, и ла- 
скосёрдством житиё мое: и кто менё не плачет, стра- 
стнаго: увы мне. 


Песнь 6 


Житейское море, воздвизаемое зря напастей бурею, к тихому 
пристанищу Твоему притёк, вопию Ти: возведи от тли живот 
мой, Многомилостиве. 


Житие мое блудно, душа моя сквернава и живот 
весь окаянен, тело же мое все во злых люте окалях: 
темже потщися, Дево, помощи ми. 


Конец предста и не терплю, Благая, совесть обли- 
чает мя: предстоят бо ми деяния лукавая и житие 
блудное, и судища ужасаюся Сына Твоего, Чистая. 


Слава: Плоти моея разжжеёние, река огненна страш- 
на и неугасима ждет войстину и червь неусыпаяй: но 
угаси ми сия молитвами Твоими, Пречистая. 

И ныне: Ныне трепетом одержим есмь, Благая, и 
ужасаюся лукаваго ловлёния: прежде бо конца хощет 
мя тлитель убити, держа мя яко пленбна всего и на- 
га добродетелей. 


Господи, помилуй (трижды). Слава, и ныне. 


Седален, глас 6-й 


Упование и стена, и пристанище людем Твоим, Де- 
во: из Неяже родӣся безстрастно Спас всяческих: яко- 
же плачася Твоего Сына при кресте, Того и ныне мо- 
ли избавити от тли вся, поющия Тя. 


Песвь 7 


Росодательну убо пещь содёла Ангел преподобным отрокбм, 
халдби же опаляющее веление Божие, мучителя увеща вопити: 
благословён еси, Боже отец наших. 


Седмь седмерицею пламень разжжеё ми страстьми 
лукавый, и любодеяньми сердце мое всегда умерщ- 
вляет: темже токами моих слез угаси его, Мати Бо- 
жия, и спаси мя. 


Окаляема пре прегрешёний моих не отрӣни ме- 
не, Владычице Благая: ибо зря мя во отчаянии суща, 


смеется пролуківый враг: но Сама, Твоею державною 
рукою возстави. 


Слава: Страшное убо судище, страстная душеё моя 
и нечувственная, и мучёние же не кончаемое и гроз- 
ное: но обаче ныне припади к Матери Судии твоего и 
Бога, и не отчайся сама. 


И ныне: Омрачихся страстный множеством безмер- 
ных зол и оскверних душу и тело же и ум: темже, 
Пречистая, светом Твоих сияний, к безстрастию сла- 
дости скоро введи мя. 

Песнь 8 


Из плаёмене преподобным рбсу источил еси, и праведнаго 
жертву водбю попалил еси: вся бо твориши, Христе, токмо еже 
хотёти. Тя превозносим во вся веки. 


Яже от Троицы единаго Бога рождшая, и на руку 
носившая, Дево Мати: угаси страстёй огнепальную 
пещь и слёзными тбки омый душу мою. 


Прихбда смёртнаго ужасаюся, Пречистая, и суда 
бнаго весь ныне убояхся: дея же злая, никакоже 
стыждуся: ущёдри мя прежде конца, молитвами Тво- 
ими, Дево. 


Слава: Стенания немӧлчная, Владычице, даруй ми, 
и слез тучи даждь, да омыю моя прегрешёния многая, 
и неисцёльныя Язвы: яко да улучу жизнь вечную. 


И ныне: Зол моих множество Тебе исповёдах, Вла- 
дычице, яко ни един в мире ин, прогнёва тако Бога, 
Сына и Господа Твоего: Сего ми на милость вскоре 
премени, Дево. 


Песнь 9 


Бога человёком невозможно вйдети, на Негоже не смеют Чӣ - 
ни Ангельстии взирати: Тобою же, Всечистая, явися человеком 
Слово Воплощённо, Егоже величающе, с небесными вби Тя уб- 
лажаем. 


Се прихожду Ти, Пречистая, со страхом многим и 
любовию, крёпость вёдый многую молитвы Твоея, раб 
Твой, много бо может войстину, Владычице, мольба 
Матерня к Сыну: милосердием бо преклоняется. 


Лики приими Архангел же, и множество вышних 
вбинств Зиждителя моего, Апостол же и Пророк со- 
боры, и Мученики, и Преподббныя и Священномуче- 
ники: и молитву сотвори, Чистая, за нас к Богу. 

Слава: И ныне, и тогда Твою помощь да обрящу, 
Чистая, в час в оньже изыдет дух мой: вскоре изъима- 
ющи избави мя бесовскаго мучительства, Пренепордч- 
ная, и не остави мене, Благая, прёдану быти им. 


И ныне: Судий щедраго чаю, и человеколюбиваго 
Твоего Сына: Чистая, не прёзри менё, но Того ми со- 
твори благопременна, поставити мене одесную тогда, 
Всенепорочная, пречистому судищу Его, на Тя бо 
уповах. 


Молитва ко Пресвятой Госпоже Богородице 


Пресвятая Владычице моя Богорбдице, святыми 
Твойми и всесильными мольбами отжени от менё, 
смиреённаго и окаяннаго раба Твоего уныние, забвё- 
ние, неразумие, нерадёние, и вся сквёрная, лукавая и 
хульная помышлёния от окаяннаго моего сёрдца и от 
помрачённаго ума моего; и погаси пламень страстей 
мойх, яко нищ ёсмь и окаянен. И избави мя от мно- 
гих и лютых воспоминаний и предприятий, и от всёх 
действ злых свободи мя. Яко благословёна еси от всех 


родов, и славится пречестное имя Твоё во вёки веков. 
Аминь. 


ПСАЛТИРЬ ПРОРОКА ДАВИДА 


МОЛИТВЫ ПЕРЕД НАЧАЛОМ ЧТЕНИЯ ПСАЛТИРИ 
Разумно да будет, како подобает особь пети Псалтирь 


Аще иерей, глаголет: Благословен Бог наш, всегда, ны- 
не и присно и во вбки веков. 


Аще ли ни, глаголи умиленно: Молитвами святых отец 
наших, Господи Иисусе Христё Боже наш, помилуй нас. 
Аминь. 


Царю Небесный... Трисвятбе. И по Отче наш... 


Тропари сия, глас 6: 


Помилуй нас, Господи, помилуй нас, всякаго бо отвёта 
недоумёюще, сию Ти молитву яко Владыце грёшнии при- 
носим: помилуй нас. 

Слава: Честное прорбка Твоегб, Господи, торжество, Не- 
бо Цёрковь показа, с человёки ликуют Ангели. Того мо- 
литвами, Христё Боже, в мире управи живот наш, да поём 
Ти: Аллилуиа. 

И ныне: Многая множества моих, Богородице, прегреше- 
ний, к Тебе прибегох, Чистая, спасёния требуя, посети не- 
мощствующую мою душу и моли Сына Твоего и Бога 
нашего дати ми оставление, яже содеях лютых, Едина Бла- 
гословенная. 


Господи, помилуй (40). И поклонися, елико ти мощно. 

Таже молитва 
Святей Живоначальней Троице: 


Всесвятая Троице, Боже и Содётелю всего мира, поспе- 
ши и направи сердце мое, начати с разумом и кончати дё- 
лы благими богодухновённыя сия книги, яже Святый Дух 
усты Давидовы отрыгну, ихже ныне хощу глаголати аз, 
недостойный, разумёя же свое невёжество, припадая молю- 
ся Ти, и 6же от Тебе помощи прося: Господи, управи ум 
мой и утверди сердце мое, не о глаголании устён стужа- 
ти си, но о разуме глаголемых веселитися, и приготбвити- 
ся на творение добрых дел, яже учуся, и глаголю: да до- 
брыми дёлы просвещеён, на судищи десныя Ти страны при- 
частник буду со всеми избранными Твоими. И ныне, Вла- 
дыко, благослови, да, воздохнув от сердца, и языком вос- 
пою, глаголя сице: 

Приидӣте, поклонимся Царёви нашему Богу. 

Приидите, поклонимся и припадем Христу, Царёви на- 
шему Богу. 

Приидите, поклонимся и припадёем Самому Христу, Ца- 
рёви и Богу нашему. 


Таже постой мало, дондеже утишатся вся чувства. Тог- 


да сотвори ло не вскоре, без лености, со умилением и 
сокрушенным сердцем. Рцы сие: «Блажен муж...» тито и ра- 
зумно, со в нием, а не борзяся, якоже и умом разумева- 


ти глаголемая. 


КАФИСМА ПЕРВАЯ 


Псалом Давиду, не надписан у еврей, 1. 


'Блажён муж, иже не иде на совёт нечестивых и на пу- 
ти грёшных не ста, и на седалищи губителей не сёде, ? но 
в законе Господни воля его, и в законе Его поучится день 
и нощь. *И будет яко дрёво, насаждённое при исходищих 

вод, 6же плод свой даст во время своё, и лист его не отпа- 
цёт, и вся, елика аще творит, успёет. * Не тако нечестивии, 
не тако, но Яко прах, егоже возметёет ветр от лица земли. 
+ Сегб ради не воскрёснут нечестивии на суд, ниже греш- 
ницы в совёт праведных. ° Яко весть Господь путь правед- 
ных, и путь нечестивых погибнет. 


Псалом Давиду, 2. 


‘Вскую шаташася языцы, и людие поучишася тщёт- 
ным? ? Предсташа царие зёмстии, и князи собрашася вку- 
пе на Гбспода и на Христа Его. ? Растбргнем узы их и от- 
вбргнем от нас иго их. * Живый на Небесёх посмеётся им, 
и Госпбдь поругается им. ° Тогда возглаголет к ним гнёвом 
Своим и яростию Свобю смятбёт я. ‘ Аз же поставлен есмь 
Царь от Него над Сибном, горбю святбю Его, ' возвещаяй 
повелёние Господне. Господь речё ко Мне: Сын Мой еси 
Ты, Аз днесь родих Тя. * Проси от Менё, и дам Ти языки 
достояние Твоё, и одержание Твоё концы земли. ° Упасё- 
ши я жезлом желёзным, яко сосуды скудёльничи сокру- 
шиши я. "И ныне, царие, разумёйте, накажитеся вси су- 
дящии земли. " Работайте Господеви со страхом и радуй- 
теся Ему с трёпетом. ? Приимите наказание, да не когда 
прогнёвается Господь и погибнете от пути праведнаго, егда 
возгорӣтся вскоре ярость Его. Блажёни вси надёющиися 
Нань. 


' Псалом Давиду, внегда отбегаше от лица 
Авессалома, сына своего, З. 


2 Господи, что ся умножиша стужающии ми? Мнози вос- 
тают на мя, ? мнӧзи глаголют души моей: несть спасения 
ему в Бозе его. * Ты же, Господи, Заступник мой еси, сла- 
ва моя и возносяй главу мою. °Гласом моим ко Господу 
воззвах, и услыша мя от горы святыя Своея. % Аз уснух, и 
спах, востах, яко Господь заступит мя. ' Не убоюся от тем 

людей, окрест нападающих на мя. * Воскресни, Господи, 
спаси мя, Боже мой, яко Ты поразил еси вся враждующыя 
ми всуе: зубы грешников сокрушил еси. * Господне есть 
спасёние, и на людех Твоих благословёние Твое. 


Слава: 


"В конец, в песнех, псалом Давиду, 4. 


2 Внегда призвати ми, услыша мя Бог правды моея, в 
скорби распространил мя еси, ущёдри мя и услыши мо- 
литву мою. ? Сынове человёчестии, доколе тяжкосёрдии? 
Вскую любите суету и ищете лжи? * И увёдите, яко уди- 
ви Господь преподобнаго Своего: Господь услышит мя, вне- 
гда воззвати ми к Нему. ° Гнёвайтеся, и не согрешайте, яже 
глагблете в сердцах ваших, на ложах ваших умилитеся. 
°Пожрите жертву правды и уповайте на Господа. ' Мнӧзи 
глаголют: кто явит нам благая? Знаменася на нас свет ли- 
ца Твоего, Господи. * Дал еси весёлие в сердце моем: от пло- 
да пшеницы, вина и елёа своего умножишася. *В мире 
вкупе усну и почию, яко Ты, Господи, единаго на упова- 
нии вселил мя еси. 


'О наследствующем, псалом Давиду, 5. 


Глаголы моя внуши, Господи, разумёй звание мое. 
з Вонми гласу ез тій моего, Царю мой и Боже мой, яко 
к Тебе помолюся, Господи. ' Заутра услыши глас мой, за- 
утра предстану Ти, и узриши мя. ° Яко Бог не хотяй без- 
закбния, Ты еси: Не приселится к Тебе лукавнуяй, % ниже 
пребудут беззакбнницы пред очима Твойма: возненавидел 
еси вся дёелающыя беззаконие. ' Погубиши вся глагблю- 
щыя лжу: мужа кровёй и льстива гнушается Господь. * Аз 
же множеством милости Твоея, вниду в дом Твой, покло- 
нюся ко храму святому Твоему, в страсе Твоем. ° Господи, 
настави мя правдою Твоею, враг моих ради исправи пред 

Тобою путь мой. ® Яко несть во устёх их истины, сердце 
их суетно, гроб отвёрст гортань их: языки свойми льщаху. 
"Суди им, Боже, да отпадут от мыслей своих, по множе- 
ству нечбстия их изрини я, яко преогорчиша Тя, Господи. 
ЗИ да возвеселятся вси уповающии на Тя, во век возра- 
дуются, и вселишися в них, и похвалятся о Тебе любящии 
имя Твое. ° Яко Ты благословиши праведника, Господи: 
яко оружием благоволёния венчал еси нас. 


'В конец, в песнех о осмом, псалом Давиду, 6. 


2 Господи, да не яростию Твоею обличиши менё, ниже 
гябвом Твоим накажеши менё. Помилуй мя, Господи, яко 
немощен есмь, исцели мя, Господи, яко смятбшася кости 
моя. “И душа моя смятёся зелб: и Ты, Господи, доколе? 
> Обратися, Господи, избави душу мою: спаси мя ради ми- 
лости Твоея. ° Яко несть в смерти поминаяй Тебе: во аде же 
кто исповёстся Тебе? ' Утрудихся воздыханием моим, из- 
мыю на всяку нощь ложе мое, слезами моими постелю мою 
омочу. * Смятёся от ярости око мое, обетшах во всех вра- 
зёх моих. ° Отступите от менб, вси дёлающии беззаконие, 
яко услыша Господь глас плача моего: ® услыша Господь 
молёние мое, Господь молитву мою прият. " Да постыдят- 
ся и смятутся вси врази мои, да возвратятся и устыдятся 
зелб вскоре. 


Слава: 


' Псалом Давиду, егоже воспёт Господеви о словесёх 
Хусиевых, сына Иемениина, 7. 


2 Господи Боже мой, на Тя уповах, спаси мя от всех го- 
нящих мя и избави мя: ? да не когда похитит яко лев ду- 
шу мою, не сущу избавляющу, нижё спасающу. * Гӧспо- 
ди Боже мой, аще сотворих сиё, аще есть неправда в ру- 
ку мобю, аще воздах воздающым ми зла, да отпаду убо 

от враг моих тощ. * Да поженет убо враг душу мою и да 
постигнет, и поперет в землю живот мой, и славу мою в 
пёрсть вселит. ' Воскресни, Господи, гневом Твоим, возне- 
сися в концах враг Твоих, и востани, Господи Боже мой, 
повелёнием, имже заповёдал еси. * И сонм людей обыдет 
Тя, и о том на высоту обратися. * Господь судит людем: су- 
ди ми, Господи, по правде моей, и по незлобе моей на мя. 
® Да скончается злоба грешных, и исправиши праведнаго, 
испытаяй сердца и утробы, Боже праведно. " Помощь моя 
от Бога, спасающаго правыя сердцем. ? Бог Судитель пра- 
веден и крёпок, и долготерпелив, и не гнев наводяй на всяк 
день. ? Аще не обратитёся, оружие сего очистит, лук Свой 
напряже и уготбва и, “и в нем уготбва сосуды смёртныя, 
стрёлы Своя сгараемым содёла. ° Се болё неправдою, зачат 
болезнь, и роди беззакбние: * ров изры, и ископа и, и па- 
дет в яму, юже содёла. " Обратится болезнь его на главу 
его, и на верх его неправда его снидет. * Исповемся Гбспо- 
деви по правде Его и пою имени Господа Вышняго. 


'В конец, о точилех, псалом Давиду, 8. 


2 Господи, Господь наш, яко чудно имя Твое по всей 
земли, яко взятся великолёпие Твое превыше небес. * Из 
уст младёнец и ссущих совершил еси хвалу, враг Твоих 
ради, ёже разрушити врага и мёстника. "Яко узрю небе- 
са, дела перст Твоих, луну и звезды, яже Ты основал еси. 
°Что есть человек, яко помниши его? Или сын человечь, 
яко посещёеши (его? * Умалил еси его малым чим от ангел, 
славою и чёст венчал еси его. ' И поставил еси его над 
делы руку Твоею, вся покорил еси под нозе его. * Овцы и 
волы вся, еще же и скоты польския, ° птицы небесныя, и 
рыбы морския, преходящыя стези морския. ® Господи, Гос- 
подь наш, яко чудно имя Твое по всей земли. 


Слава: 

По 1-й кафисме, 
Трисвятое. Пресвятая Троице... Отче наш... 


И тропари сия, глас І: В беззакониих зачався аз, блуд- 
ный, не дерзаю взирати на высоту Небесную, но, дерзая на 
человеколюбие Твое, зову: Боже, очисти мя, грешнаго, и 
спаси мя. Аще праведник едва спасается, аз где явлюся, 
грешный? Тяготы и зноя дневнаго не понесох, но с наём- 
ники единонадесятаго часё сопричти мя, Боже, и спаси мя. 


Слава: Объятия Отча отвёрсти ми потщися, блудно мое 
иждих житиб, на богатство неиждиваемое взираяй щедрот 
Твоих, Спёсе, ныне обнищавшее мое да не прёзриши серд- 
це. Тебе бо, Господи, умилбнием зову: согреших на Небо и 
пред Тобою. 

И ныне: Упование христиан, Пресвятая Дево, Егоже ро- 
дила еси Бога паче ума же и слова, непрестанно моли с 
горними силами дати оставление грехов, нам всем и ис- 
правление жития, верою и любовию присно Тя чтущим. 


Господи, помилуй (40) и молитва: 


Владыко Вседержителю, Непостижиме, начало света и 
преумная сило, иже Ипостаснаго Слова Отец и Единосиль- 
наго Твоего Духа испуститель: милосердныя ради милос- 
ти и неизречённыя благости не презревый человеческаго 
естества, тмою греха содержимаго, но Божественными свб- 
ты священных Твоих учений, законом и пророки светӣвый 
миру, последи же нам того Единороднаго Твоего Сына 
благоволивый плотию возсияти и ко осиянию нас Твоего 
просвещения наставити: да будут уши Твои внёмлюще 
гласу моления нашего, и даруй нам, Боже, во бденном и 
трезвенном сердце, всю настоящаго жития нощь прейти, 
ожидающым пришёствия Сына Твоего и Бога нашего, Су- 
дии всех, да не возлежаще и спяще, но бодрствующе и воз- 
движени в дёлание заповедей Твоих обрящемся и в радость 

Его совнидем, идеже празднующих глас непрестанный, и 
неизречённая сладость зрящих Твоего лица доброту неиз- 
глаголанную. Яко Благ и Человеколюбец Бог еси, и Тебе 
славу возсылаем, Отцу и Сыну и Святому Духу, ныне и 
присно, и во веки веков, аминь. 


КАФИСМА ВТОРАЯ 


'В конец, о тайных сына, псалом Давиду, 9. 


2 Исповёмся Тебе, Господи, всем сердцем моим, повём 
вся чудеса Твоя. * Возвеселюся и возрадуюся о Тебе, пою 
имени Твоему, Вышний. * Внегда возвратитися врагу мо- 
ему вспять, изнемдгут и погибнут от лица Твоего. ° Яко со- 
творил еси суд мой, и прю мою, сел еси на Престоле, су- 
дяй правду. ° Запретил еси языком, и погибе нечестивый, 
имя его потребил еси в век и во век вёка. ' Врагу оскудё- 
ша оружия в конец, и грады разрушил еси, погибе память 
его с шумом. * И Господь во век пребывает, уготбва на суд 
Престол Свой, * и Той судити имать вселенней в правду, 
судити имать людем в правоте. ® И бысть Господь прибё- 
жище убогому, помощник во благовремениих, в скорбех. 
"И да уповают на Тя знающии имя Твое, яко не оставил 
еси взыскающих Тя, Господи. ? Пойте Господеви, живуще- 
му в Сионе, возвестите во языцех начинания Его. ° Яко 
взыскаяй крови их помяну, не забы звания убогих. “ По- 
милуй мя, Господи, виждь смирение мое от враг моих, воз- 
носяй мя от врат смертных. ° Яко да возвещу вся хвалы 
Твоя во вратёх дщере Сиони, возрадуемся о спасении Тво- 
ем. * Углебоша языцы в пагубе, юже сотворйша, в сёти сей, 
юже скрыша, увязё нога их. " Знаемь есть Господь судь- 
бы творяй, в дёлех руку своею увязё грешник. ® Да возвра- 
тятся грешницы во ад, вси языцы забывающии Бога. ° Яко 
не до конца забвён будет нищий, терпение убогих не по- 
гибнет до конца. * Воскреснӣ, Господи, да не крепится че- 

ловек, да судятся языцы пред Тобою. 2' Постави, Господи, 
законоположителя над ними, да разумёют языцы, яко че- 
ловёцы суть. 2? Вскую, Господи, отстоя далече, презираеши 
во благоврёмениих, в скорбех? * Внегда гордитися нечес- 
тивому, возгарёется нищий, увязают в совётех, яже помы- 
шляют. ^^ Яко хвалимь есть грешный в пбхотех души 
своея, и обидяй благословимь есть. 2 Раздражи Господа 
грешный, по множеству гнева своего не взыщет: несть Бо- 
га пред ним. * Оскверняются путиё его на всякое время, 
отъёмлются судьбы Твоя от лица его: всеми враги своими 
обладает. 2' Речё бо в сердце своем: не подвижуся от рода 
в род без зла. 8 Егоже клятвы уста его полна суть, и горе- 
сти и льсти, под языком его труд и болезнь. 3 Приседӣт в 
ловительстве с богатыми в тайных, 6же убити неповинна- 
го, очи его на нищаго призирёете. % Ловӣт в тайне, яко лев 
во ограде своей, ловит, 6же восхйтити нищаго, восхитити 
нищаго, внегда привлещи й в сёти своей. *" Смирит его, пре- 
клонится и падёт, внегда ему обладати убогими. ? Речё бо 
в сердце своем: забы Бог, отвратй лице Свое, да не видит 
до конца. 3 Воскресни, Господи, Боже мой, да вознесётся 
рука Твоя, не забуди убогих Твоих до конца. * Чесб ради 
прогнёва нечестйвый Бога? Речё бо в сердце своем: не взы- 
щет. 3° Видиши, яко Ты болезнь и ярость сматряеши, да 
прёдан будет в руце Твои, Тебе оставлен есть нищий, сй- 
ру Ты буди Помощник. * Сокруши мышцу грешному и 
лукавому, взыщется грех его и не обрящется. °' Господь 
Царь во век и в век века, погибнете языцы от земли Его. 
з Желание уббгих услышал еси, Господи, уготованию 
сёрдца их внят ухо Твое. ®Суди сиру и смирену, да не 
приложит ктому величатися человек на земли. 


В конец, псалом Давиду, 10. 


'На Господа уповах, како речёте души моей: превитай 
по горам, яко птица? ? Яко се грешницы налякбоша лук, 

уготбваша стрелы в туле, состреляти во мраце правыя 
сердцем. ? Занё яже Ты совершил еси, они разрушиша, пра- 
ведник же что сотвори? Господь во храме святем Своем. 
* Господь, на Небеси Престол Его, очи Его на нищаго при- 
зираете, вежди Его испытаете сыны человеческия. ° Господь 
испытает праведнаго и нечестиваго, любяй же неправду не- 
навидит свою дущу.  Одождит на грешники сети, огнь и 
жупел, и дух бурен, часть чаши их. ' Яко праведен Гос- 
подь, и правды возлюби, правоты виде лице Его. 


Слава: 


'В конец о осмей, псалом Давиду, 11. 


2 Спаси мя, Господи, яко оскудё преподобный, яко ума- 
лишася истины от сынов человеческих. 3 Суетная глагола 
кийждо ко искреннему своему: устнё льстивыя в сердце, 
и в сердце глаголаша злая. * Потребит Господь вся устны 
льстивыя, язык велерёчивый. ° Рекшыя: язык наш возвели- 
чим, устны нашя при нас суть, кто нам Господь есть? 
Страсти ради нищих и воздыхания убогих, ныне воскрес- 
ну, глаголет Господь, положуся во спасение, не обинюся 
о нем. ' Словеса Господня, словеса чиста, сребро разжже- 
но, искушёно земли, очищено седмерицею. * Ты, Господи, 
сохраниши ны и соблюдеши ны от рода сего и во век. 
° Окрест нечестивии ходят: по высоте Твоей умножил еси 
сыны человёческия. 


В конец, псалом Давиду, 12. 


2 Докбле, Господи, забудеши мя до конца? Докбле отвра- 
шаеши лице Твое от менё? ° Доколе положу совёты в ду- 
ши моей, гит в сердце моем день и нощь? Доколе воз- 
несётся враг мой на мя? * Призри, услыши мя, Господи, Бо- 
же мой, просвети очи мои, да не когда усну в смерть, ° да 
не когда речет враг мой: укрепихся на него. ® Стужающии 

ми возрадуются, аще подвижуся. ' Аз же на милость Твою 
уповах. Возрадуется сердце мое о спасении Твоем, воспою 
Господеви, благодёявшему мне, и пою имени Господа Вы- 
шняго. 


В конец, псалом Давиду, 13. 


'Речё безумен в сердце своем: несть Бог. Растлеша и 
омерзишася в начинаниих: несть творяй благостыню. ? Гос- 
подь с Небесё приниче на сыны человёческия, видети, аще 
есть разумеваяй или взыскаяй Бога. ‘Вси уклонишася, 
вкупе неключими быша: несть творяй благостыню, несть 
до единаго. * Ни ли уразумеют вси дёлающии беззаконие, 
снедающии люди моя в снедь хлёба? Господа не призваша. 
> Тамо убояшася страха, идёже не бе страх, яко Господь в 
роде праведных. ° Совет нищаго посрамисте, Господь же 
упование его есть. ' Кто даст от Сиона спасение Израиле- 
во? * Внегда возвратит Господь пленёние людей Своих, воз- 
радуется Иаков и возвеселится Израиль. 


Слава: 


В конец, псалом Давиду, 14. 


'Господи, кто обитает в жилищи Твоем? Или кто все- 
лится во святую гору Твою? ? Ходяй непорочен и дёлаяй 
правду, глаголяй истину в сердце своем. 3 Иже не ульсти 
языком своим и не сотвори искреннему своему зла, и по- 
ношения не прият на ближния своя. * Уничижен есть пред 
ним лукавнуяй, боящыя же ся Господа славит, кленыйся 
йскреннему своему и не отметаяся. ° Сребра своего не да- 
дё в лихву и мзды на неповинных не прият. Творяй сия 
не подвижится во век. 


Столпописание Давиду, 15. 


'Сохранй мя, Господи, яко на Тя уповах. ? Рех Госпо- 
деви: Господь мой еси Ты, яко благих моих не требуеши. 

Святым, иже суть на земли Его, удиви Господь вся хотё- 
ния Своя в них. * Умножишася немощи их, по сих уско- 
риша: не соберу соборы их от кровей, ни помяну же имён 
их устнама мойма. *Госпбдь часть достояния моего и ча- 
ши моея, Ты еси устрояяй достояние мое мне. % Ужя на- 
падоша ми в державных моих, ибо достояние мое держав- 
но есть мне. ' Благословлю Господа, вразумившаго мя, ещё 
же и до нощи наказаша мя утробы моя. * Предзрех Госпо- 
да предо мною выну, яко одесную мене есть, да не подви- 
жуся. °Сего ради возвеселися сердце мое и возрадовася 
язык мой, еще же и плоть моя вселится на уповании. "° Яко 
не оставиши душу мою во аде, ниже даси преподобному 
Твоему видети истлёния. " Сказал ми еси пути живота, ис- 
полниши мя веселия с лицем Твоим, красота в деснице 
Твоей в конец. 


Молитва Давиду, 16. 


'Услыши, Господи, правду мою, вонми молёнию моему, 
внуши молитву мою не во устнах льстивых. ? От лица Тво- 
его судьба моя изыдет, очи мои да вӣдита правоты. * Иску- 
сил есй сердце мое, посетил еси нощию, искусил мя еси, 
и не обрётеся во мне неправда. * Яко да не возглаголют 
уста моя дел человеческих, за словеса устён Твоих аз со- 
храних пути жестоки. ° Соверши стопы моя во стезях Тво- 
их, да не подвижутся стопы моя. * Аз воззвах, яко услы- 
шал мя еси, Боже, приклони ухо Твое мне и услыши гла- 
голы моя. ' Удиви милости Твоя, спасаяй уповающыя на 
Тя от противящихся деснице Твоей. * Сохрани мя, Госпо- 
ди, яко зёницу Ока, в крове крилу Твоею покрыеши мя. 
От лица нечестивых, острастших мя, врази мои душу мою 
одержаша. " Тук свой затвориша, уста их глагблаша гор- 
дыню. " Изгонящии мя ныне обыдбша мя, очи Свои возло- 
жиша уклфнити на зёмлю. ? Объяша мя яко лев готов на 
лов, и яко скимен обитаяй в тайных. " Воскресни, Госпо- 

ди, предвари я, и запни им, избави душу мою от нечести- 
ваго, оружие Твое от враг руки Твоея. “ Господи, от малых 
от земли раздели я в животё их, и сокровенных Твоих 
исполнися чрево их, насытишася сынов, и оставиша остан- 
ки младбнцем своим. % Аз же правдою явлюся лицу Тво- 
ему, насыщуся, внегда явити ми ся славе Твоей. 


Слава: 


По 2-й кафисме, Трисвятое. 


Таже тропари, глас 2: Аз сый древо неплодное, Госпо- 
ди, умилёния плода не ношу отнюдь и посечёния страшу- 
ся, и огня бнаго боюся негасимаго. Темже Тя молю: преж- 
де бныя нужды обрати и спаси мя. Яко волны морския, на 
мя восташа беззакония моя, яко кораблёц в пучине, аз 
един обуреваюся от прегрешёний многих, но в тихое при- 
станище настави мя, Господи, покаянием и спаси мя. 

Слава: Помилуй мя, речё Давид, и аз Тебе зову: согре- 
ших, Спасе, грехи моя очистив покаянием, помилуй мя. 

И ныне: Предстательство тёплое христиан, Сына Твое- 
го моли, Богородице, всякаго злодёйства и лютости изба- 
вити нас ратника, и дати прощение нам, о нихже согреши- 
хом, милосёрдия ради щедрот, Твоими молитвами, Мати 
Дёво. 


Господи, помилуй (40) и молитва: 


Владыко Вседержителю, Отче Господа нашего Иисуса 
Христа, Единорбднаго Твоего Сына, даждь ми тело 
несквёрное, сердце чистое, ум бодр, разум незаблудный, 
Духа Святаго нашествие, к стяжанию и довольству исти- 
ны во Христе Твоем: с Нимже Тебе слава подобает, честь 
и поклонение, со Святым Духом ныне и присно, и во ве- 
ки веков, аминь. 

КАФИСМА ТРЕТИЯ 


"В конец, отроку Господню Давиду, 
яже глагола Господеви словеса песни сея, в день, 
воньже избави его Господь от руки всех враг его, 
и из руки Саули, и рече: 17. 


*Возлюблю Тя, Господи, крепосте моя. 3Господь 
утверждение мое, и прибежище мое, и Избавитель мой, Бог 
мой, Помощник мой, и уповаю на Него, Защититель мой, 
и рог спасения моего, и Заступник мой. * Хваля призову 
Господа и от враг моих спасуся. ° Одержаша мя болезни 
смёртныя, и потоцы беззакония смятбша мя, ° болезни адо- 
вы обыдоша мя, предвариша мя сети смертныя. ' И внегда 
скорбёти ми, призвах Господа, и к Богу моему воззвах, 
услыша от храма святаго Своего глас мой, и вопль мой 
пред Ним внидет во уши Его. *И подвижеся, и трёпетна 
бысть земля, и основания гор смятошася и подвигбшася, 
яко прогнёвася на ня Бог. * Взыде дым гневом Его, и огнь 
от лица Его воспламенится, углие возгорёся от Него. 
"И приклони небеса, и сниде, и мрак под ногама Его. 
"И взыде на Херувимы, и лете, лете на крилу ветренню. 
2 И положи тму закров Свой, окрест Его селёние Его, тем- 
на вода во облацех воздушных. ° От облистания пред Ним 
облацы проидбша, град и углие огненное. “И возгремё с 
Небесе Господь и Вышний даде глас Свой. ° Низпосла стре- 
лы и разгна я, и молнии умножи и смяте я. ®И явишася 
источницы воднии, и открышася основания вселенныя, от 
запрещения Твоего, Господи, от дохновёния духа гнева 
Твоего. " Низпосла с высоты, и прият мя, восприят мя от 
вод многих. ° Избавит мя от врагов моих сильных и от нена- 
видящих мя, яко утвердишася паче мене. ® Предвариша мя 
в день озлоблёния моего, и бысть Господь утверждёние 
мое. 2 И изведе чун широту, избавит мя, яко восхотё мя. 
"И воздаст ми Господь по правде моей и по чистот6 руку 


КАФИСМА ТРЕТИЯ 349 


мобю воздаст ми. 22 Яко сохраних пути Господни и не 
нечёствовах от Бога моего. ® Яко вся судьбы Его предо 
мною и оправдания Его не отступиша от мене. * И буду 
непорбчен с Ним, и сохранюся от беззакония моего. 
> И воздаст ми Господь по правде моей и по чистотё руку 
моею пред очима Его. 2 С преподобным преподобен буде- 
ши, и с мужем неповинным неповинен будеши, 7 и со из- 
бранным избран будеши, и со строптивым развратишися. 
28 Яко Ты люди смирённыя спасёши и очи гордых смири- 
ши. * Яко Ты просветиши светильник мой, Господи, Боже 
мой, просветиши тму мою. * Яко Тобою избавлюся от 
искушения и Богом моим прейду стёну. *' Бог мой, непо- 
рочен путь Его, словеса Господня разжжеёна, Защититель 
есть всех уповающих на Него. * Яко кто бог, разве Госпо- 
да? Или кто бог, разве Бога нашего? * Бог препоясуяй мя 
силою, и положи непорбчен путь мой. * Совершаяй нозе 
мои, яко елени, и на высоких поставляяй мя. ° Научаяй 
руце мои на брань, и положил еси лук медян мышца моя. 
% И дал ми еси защищеёние спасения, и десница Твоя вос- 
прият мя, и наказание Твое исправит мя в конец, и нака- 
зание Твое тб мя научит. " Уширил еси стопы моя подо 
мною, и не изнемогосте плесне мои. * Пожену враги моя, 
и постигну я, и не возвращуся, дондеже скончаются. 
* Оскорблю их, и не возмогут стати, падут под ногама мо- 
има. * И препоясал мя еси силою на брань, спял еси вся 
востающыя на мя под мя. " И врагов моих дал ми еси хре- 
бет, и ненавидящыя мя потребил еси. * Воззваша, и не бе 
спасаяй: ко Господу, и не услыша их. И истню я яко 
прах пред лицем ветра, яко брёние путей поглажду я. 
"“ Избавиши мя от пререкания людей, поставиши мя во 
главу языков. Людие, ихже не вёдех, работаша ми. 
°В слух уха послушаша мя. Сынове чуждии солгаша ми. 
“Сынове чуждии обетшаша и охромбша от стезь своих. 
" Жив Госпбдь, и благословён Бог, и да вознесётся Бог спа- 

сёния моего. “ Бог даяй отмщбние мне и покорйвый люди 

под мя. ® Избавитель мой от враг моих гневливых, от вос- 

тающих на мя вознесеши мя, от мужа неправедна избави- 

ши мя. ® Сего ради исповёмся Тебе во языцех, Господи, и 

имени Твоему пою: ° величаяй спасения царёва, и творяй 

милость христу Своему Давиду, и семени его до века. 
Слава: 


'В конец, псалом Давиду, 18. 


2 Небеса поведают славу Божию, творёние же руку Его 
возвещает твердь. ° День дни отрыгёет глагол, и нощь но- 
щи возвещает разум. * Не суть речи, нижб словеса, ихже не 
слышатся гласи их. °Во всю землю изыде вещание их и в 
концы вселенныя глаголы их. В солнце положи селение 
Свое, % и Той, яко Жених исходяй от чертога Своего, возра- 
дуется, яко Исполин тещи путь. ' От края небесё исход Его, 
и срётение Его до края небесб, и несть иже укрыется теп- 
лоты Его. * Закон Господень непорбчен, обращаяй душы, 
свидетельство Господне верно, умудряющее младенцы. 
°Оправдания Господня права, веселящая сердце, заповедь 
Господня светла, просвещающая очи. ® Страх Господень 
чист, пребываяй в век вёка: судьбы Господни истинны, 
оправданы вкупе, " вожделённы паче злата и камене чёстна 
многа и слаждшия паче мёда и сота. ? Ибо раб Твой хра- 
нит я, внегда сохранити я, воздаяние много. “ Грехопадёния 
кто разумбет? От тайных моих очисти мя, "и от чуждих 
пощади раба Твоего, аще не обладают мною, тогда непо- 
рӧчен буду и очищуся от греха велика. ° И будут во бла- 
говолёние словеса уст моих, и поучёние сердца моего пред 
Тобою выну, Господи, Помбщниче мой и Избавителю мой. 


В ‚ конец, псалом Давиду, 19. 


2 Услышит/тя Господь в день печали, защитит тя имя 
Бога ИаковАя. % Послет ти помощь от Святаго и от Сибна 

заступит тя. * Помянет всяку жертву твою, и всесожжбёние 
твое тучно буди. ° Даст ти Господь по сердцу твоему и весь 
совет твой исполнит. * Возрадуемся о спасёнии твоем и во 
имя Господа Бога нашего возвеличимся. Исполнит Господь 
вся прошения твоя. ' Ныне познах, яко спасб Господь хри- 
ста Своего, услышит его с Небесё Святаго Своего, в силах 
спасёние десницы Его. * Сии на колесницах, и сии на кб- 
нех, мы же во имя Господа Бога нашего призовём. *Тии 
спяти быша и падоша, мы же востахом и исправихомся. 
ю Господи, спаси царя и услыши ны, вбньже аще день при- 
зовем Тя. 


'Пеалом Давиду, 20. 


2 Господи, силою Твоею возвеселится царь и о спасёнии 
'Твобм возрадуется зело. * Желание сердца его дал еси ему, 
и хотения устну его неси лишил его. * Яко предварил еси 
его благословением благостынным, положил еси на главе 
его венец от камене чёстна. ° Живота просил есть у Тебе, 
и дал еси ему долготу дний во век века. °Вёлия слава его 
спасением Твоим, славу и велелёпие возложиши на него. 
' Яко даси ему благословение во век вёка, возвеселиши его 
радостию с лицём Твоим. * Яко царь уповает на Господа, 
и милостию Вышняго не подвижится. * Да обрящется ру- 
ка Твоя всем врагом Твоим, десница Твоя да обрящет вся 
ненавидящыя Тебе. ® Яко положиши их яко пещь огнен- 
ную во время лица Твоего, Господь. гневом Своим смятёт 
я, и снёсть их огнь. " Плод их от земли погубиши, и семя 
их от сынов человеческих. ? Яко уклониша на Тя злая, по- 
мыслиша советы, ихже не возмогут составити. ? Яко поло- 
жиши я хребет, во избытцех Твоих уготовиши лице их. 
" Вознесися, Господи, силою Твоею, воспоем и поем силы 
Твоя. 


Слава: 

'В конец, о заступлёнии утреннем, 
псалом Давиду, 21. 


2 Боже, Боже мой, вонми ми, вскую оставил мя еси? Да- 
лёче от спасёния моего словеса грехопадёний моих. * Боже 
мой, воззову во дни, и не услышиши, и в нощи, и не в бе- 
зумие мне. ‘Ты же во Святём живёши, хвало Израилева. 
5 На Тя уповаша отцы наши, уповаша и избавил еси я. 
°К Тебе воззваша, и спасошася, на Тя уповаша, и не по- 
стыдёшася. ' Аз же есмь червь, а не человек, поношёние че- 
ловёков и уничижение людей. * Вси видящии мя поруга- 
ша ми ся, глаголаша устнами, покиваша главою: * упова на 
Господа, да избавит его, да спасёт его, яко хощет его. ° Яко 
Ты еси истӧргий мя из чрева, упование мое от сосцу ма- 
тере моея. "К Тебе привёржен есмь от ложёсн, от чрёва ма- 
тере моея Бог мой еси Ты. ® Да не отступиши от менё, яко 
скорбь близ, яко несть помогаяй ми. “Обыдоша мя тель- 
цы мнози, юнцы тучнии одержаша мя. “ Отверзоша на мя 
уста Своя, яко лев восхищаяй и рыкаяй. ° Яко вода изли- 
яхся, и разсыпашася вся кости моя, бысть сердце мое яко 
воск, таяй посредё чрева моего. ® Изсше яко скудель креё- 
пость моя, и язык мой прильпе гортани моему, и в персть 
смерти свел мя еси. " Яко обыдоша мя пси мнози, сонм лу- 
кавых одержаша мя, ископаша руце мои и нбзе мои. % Ис- 
четоша вся кости моя, тии же смотриша и презреша мя. 
 Разделиша ризы моя себе, и о одёжди моей меташа жре- 
бий. ^ Ты же, Господи, не удали помощь Твою от менё, на 
заступление мое вонми.  Избави от оружия душу мою, и 
из руки пёсии единорӧдную мою. 2 Спаси мя от уст львб- 
вых и от рог единорбжь смирёние мое. ° Повём имя Твое 
братии моей, посреде цёркве воспою Тя. * Боящиися Гос- 
пода, восхвалите Его, все семя Иаковле, прославите Его, да 
убойтся же от Него все семя Израилево. ° Яко не уничи- 
ЖИ, нижё негодова молитвы нищаго, нижё отврати лице 

Свое от мене, и егда воззвах к Нему, услыша мя. % От Те- 
бе похвала моя, в церкви велицей исповёмся Тебе, молит- 
вы моя воздам пред боящимися Его. 77 Ядят убозии и на- 
сытятся, и восхвалят Господа взыскающии Его, жива 
будут сердца их в век века. * Помянутся и обратятся ко 
Господу вси концы земли, и поклонятся пред Ним вся оте- 
чествия язык. ® Яко Господне есть царствие, и Той обла- 
дает языки. * Ядоша и поклонишася вси тучнии земли, 
пред Ним припадут вси низходящии в землю, и душа моя 
тому живет. * И семя мое поработает Ему, возвестит Гос- 
подеви род грядущий. И возвестят правду Его людем 
рождшымся, Яже сотвори Господь. 


Псалом Давиду, 22. 


Господь пасёт мя, и ничтоже мя лишит. ? На месте 
злачне, тамо всели мя, на водё покойне воспита мя. ? Ду- 
шу мою обрати, настави мя на стези правды, имене ради 
Своего. * А ще бо и пойду посредё сёни смёртныя, не убою- 
ся зла, яко Ты со мною есй, жезл Твой и палица Твоя, та 
мя утёпгиста. ° Уготовал еси предо мною трапезу сопротив 
стужающым мне, умастил еси елёом главу мою, и чаша 
Твоя упоявающи мя, яко державна. И милость Твоя по- 
женёт мя вся дни живота моего, и еже вселити ми ся в дом 
Господень, в долготу дний. 


Псалом Давиду, единыя от суббот, 23. 


Господня земля, и исполнёние ея, вселенная и вси жи- 
вущии на ней. ? Той на морях основал ю есть, и на реках 
уготовал ю есть. 3 Кто взыдет на гору Господню? Или кто 
станет на месте святём Его? * Неповинен рукама и чист 
сёрдцем, иже не прият всуе душу свою, и не клятся лёс- 
тию искреннему своему. ° Сей приимет благословение от 
Господа, и милостыню от Бога, Спаса своего. % Сей род 
ищущих Господа, ищущих лицё Бога Иаковля. ' Возмите 


354 КАФИСМА ТРЕТИЯ 


врата князи ваша, и возмитеся врата вечная, и внидет Царь 
славы. * Кто есть сей Царь славы? Господь крёпок и силен, 
Господь силен в брани. ° Возмӣте вратА кяязи ваша, и воз- 
митеся врата вёчная, и внидет Царь славы. " Кто есть сёй 
Царь славы? Господь сил, Той есть Царь славы. 


Слава: 


По 3-й кафисме, Трисвятое. 


Таже тропари, глас 3: Живущи на земли, душе моя, по- 
кайся: персть во гробе не поёт, прегрешёний не избавляет. 
Возопий Христу Богу: Сердцевёдче, согреших, прежде да- 
же не осудиши мя, помилуй мя. Доколе, душе моя, пре- 
бываеши в прегрешёниих? Доколе приёмлеши покаяния 
преложение? Приими во уме суд грядущий и возопий Гос- 
поду: Сердцевёдче, согреших, прежде даже не осудиши мя, 
помилуй мя. 

Слава: На Страшном судищи без оглагольников обли- 
чаюся, без свидетелей осуждаюся, книги бо совестныя раз- 
гибаются, и дела сокровённая открываются. Прежде нёже 
во оном всенародном позбрищи имаши испытати, яже 
мною содёянная, Боже, очисти мя и спаси мя. 

И ныне: Недоразумеваемое и непостижимое есть, Вла- 
дычице Богоблагодатная, содеянное о Тебе страшное та- 
инство: Необъёмлемаго бо, зачёнши, родила еси, плотию 
обложеннаго от чистых кровей Твоих: Егоже, Чистая, яко 
Сына Твоего, моли спасти вся поющыя Тя. | 


Господи, помилуй (40) и молитва: 


Господи Вседержителю, Слове Пребезначальнаго Отца, 
самосовершённый Боже Иисусе Христе, милосёрдия ради 
безприкладнаго милости Твоея, никакоже разлучаяйся 
Твоих рабов, но’присно в них почиваяй, не остави мя, ра- 
ба Твоего, Всесвятый Царю, но даждь мне, недостойному, 

радование спасения Твоего и просвети мой ум светом по- 
знания Евангелиа Твоего, душу мою любовию Креста Тво- 
его обяжи, тело же мое Твоим безстрастием украси, мыс- 
ли умири и нозе мои сохрани от поползновёния, и не по- 
губи мя со беззаконьми моими, Благий Господи, но иску- 
си мя, Боже, и вразуми сердце мое, испытай мя и ув6бждь 
стези моя, и виждь, аще путь беззакония во мне, и отвра- 
ти от него, и настави мя на путь вёчен. Ты бо еси Путь, и 
Истина, и Живот, и Тебе славу возсылаем со Безначальным 
Твоим Отцём и Пресвятым, и Благим, и Животворящим 
Духом ныне и присно и во веки веков, аминь. 


КАФИСМА ЧЕТВЕРТАЯ 


Псалом Давиду, 24. 


'К Тебе, Господи, воздвигох душу мою, Боже моя, на Тя 
уповах, да не постыжуся во век, нижё да посмеют ми ся 
врази мои, * ибо вси терпящии Тя не постыдятся. 3 Да по- 
стыдятся беззаконнующии вотщеё. * Пути Твоя, Господи, 
скажи ми, и стезям Твоим научи мя. °Настави мя на ис- 
тину Твою, и научи мя, яко Ты еси Бог Спас мой, и Тебе 
терпёх весь день. * Помяни щедроты Твоя, Господи, и мӣ- 
лости Твоя, яко от века суть. 'Грех юности моея, и невб- 
дения моего не помяниӣ, по милости Твобй помяни мя Ты, 
ради благости Твоея, Господи. * Благ и прав Господь, сего 
ради законоположит согрешающым на пути. ° Наставит 
крбткия на суд, научит крбткия путём Своим. ® Вси путиё 
Господни милость и истина, взыскающым завёта Его, и 
свидёния Его. " Ради имене Твоего, Господи, и очисти грех 
мой, мног бо есть. ? Кто есть человёк бояйся Господа? За- 
коноположит ему на пути, егоже изволи. “Душа его во 
благих водворится, и семя его наследит землю. " Держава 
Господь боящихся Его, и завет Его явит им. ° Очи мой вы- 
ну ко Господу, яко Той исторгнет от сёти нозе мои. ® При- 

зри на мя, и помилуй мя, яко единород и нищ есмь аз. 
"Скорби сердца моего умножишася, от нужд моих изве- 
ди мя. * Виждь смирение мое, и труд мой, и остави вся гре- 
хи моя. * Виждь враги моя, яко умножишася, и ненавидё- 
нием неправедным возненавидеша мя. ® Сохрани душу 
мою, и избави мя, да не постыжуся, яко уповах на Тя. 
' Незлобивии и правии прилепляхуся мне, яко потерпёх 
Тя, Господи. 2 Избави, Боже, Израиля от всех скорбей его. 


Псалом Давиду, 25. 


'Суди ми, Господи, яко аз незлобою моею ходих, и на 
Господа уповая, не изнемогу. ? Искуси мя, Господи, и ис- 
пытай мя, разжзи утробы моя, и сердце мое. * Яко милость 
Твоя пред очима моийма есть, и благоугодих во истине Тво- 
ей. * Не седох с сонмом суетным, и со законопреступными 
не вниду. ° Возненавидех церковь лукавнующих, и с нече- 
стивыми не сяду. * Умыю в неповинных руце мои, и обы- 
ду жертвенник Твой, Господи. ' Еже услышати ми глас 
хвалы Твоея, и повёдати вся чудеса Твоя. ° Господи, воз- 
любих благолёпие дому Твоего и мёсто селбния славы 
Твоея. ° Да не погубиши с нечестивыми душу мою, и с му- 
жи кровей живот мой. ° Ихже в руку беззакония, десни- 
ца их исполнися мзды. " Аз же незлобою моёю ходих, изба- 
ви мя, Господи, и помилуй мя. " Нога моя ста на правоте: 
в церквах благословлю Тя, Господи. 


Псалом Давиду, прежде помазания, 26. 


‘Господь просвещение мое и Спаситель мой, кого убо- 
юся? Господь Защититель живота моего, от кого устрашу- 
ся? ? Внегда приближатися на мя злобующым, ёже снёсти 
плоти моя, оскорбляющии мя, и врази мой, тии изнемого- 
ша и падоша. *Аще ополчится на мя полк, не убойтся 
сердце моё, аще вобтанет на мя брань, на Него аз уповаю. 
* Едино просих,;бт Господа, то взыщу: ёже жити ми в до- 

му Господни вся дни живота моего, зрёти ми красоту Гос- 
подню и посещати храм святый Его. ° Яко скры мя в се- 
лёнии Свобм в день зол моих, покры мя в тайне селения 
Своего, на камень вознесё мя. ‘И ныне се вознесё главу 
мою, на враги моя: обыдох и пожрох в селёнии Его жерт- 
ву хвалёния и воскликновёния, пою и воспою Господеви. 
’Услыши, Господи, глас мой, имже воззвах: помилуй мя и 
услыши мя. * Тебе речё сёрдце мое, Господа взыщу. Взы- 
ска Тебе лице мое, лица Твоего, Господи, взыщу. 3 Не от- 
вратӣ лица Твоего от менб и не уклонися гнёвом от раба 
Твоего: помощник мой буди, не отрини мене, и не остави 
менё, Боже Спасителю мой. “Яко отец мой и мати моя 
остависта мя, Господь же восприят мя. " Законоположи ми, 
Господи, в пути Твоем и настави мя на стезю правую враг 
моих ради. ? Не предаждь менё в душы стужающих ми, 
яко восташа на мя свидётеле неправеднии и солга неправ- 
да себе. Верую видети благая Господня на земли живых. 
“ Потерпи Господа, мужайся и да крепится сердце твое, и 
потерпи Господа. 


Слава: 


Псалом Давиду, 27. 


'К Тебе, Господи, воззову, Боже мой, да не премолчи- 
ши от мене, да не когда премолчиши от мене: и уподоблю- 
ся низходящым в ров. ? Услыши, Господи, глас молёния 
моего, внегда молӣти ми ся к Тебе, внегда воздёти ми ру- 
це мой к храму святому Твоему. ° Не привлецы мене со 
грешники и с дёлающими неправду не погуби мене, гла- 
голющими мир с ближними своими, злая же в сердцах сво- 
их. 'Даждь им, Господи, по делом их, и по лукавству на- 
чинаний их: по делом руку их даждь им: воздаждь возда- 
яние их им. ° Яко не разумёша в дела Господня и в дела 
руку Его: разориши я, и не созиждеши я. ° Благословён 

Господь, яко услыша глас молёния моего. ' Господь По- 
мощник мой, и Защититель мой: на Него упова сёрдце моё, 
и поможе ми, и процветё плоть моя, и волею моею испо- 
вбмся Ему. * Господь утверждёние людей Своих, и Защи- 
титель спасбний христа Своего есть. * Спаси люди Твоя и 
благослови достояние Твое, и упаси я, и возми я до вёка. 


о 


Псалом Давиду, исхода скинии, 28. 


'Принесите Господеви сынове Божии, принесите Госпо- 
деви, сыны бвни, принесите Господеви славу и честь. ? При- 
несите Господеви славу имени Его, поклонитеся Господе- 
ви во дворе святём Его. ? Глас Господень на водах, Бог сла- 
вы возгреме, Господь на водах многих. * Глас Господень в 
крепости, глас Господень в великолёпии. ° Глас Господа, со- 
крушающаго кедры, и стрыет Господь кедры Ливанския: 
ьи истнит я яко тельца Ливанска, и возлюбленный яко сын 
единорожь. ' Глас Господа, пресецающаго пламень огня. 
"Глас Господа, стрясающаго пустыню, и стрясёт Господь 
пустыню Каддийскую. * Глас Господень свершающий елё- 
ни, и открыет дубравы, и в храме Его всякий глаголет сла- 
ву. ° Господь потоп населяет, и сядет Господь Царь в век. 
"Господь крёпость людем Своим даст, Господь благосло- 
вит люди Своя миром. 


' Псалом песни, обновления 
дому Давидова, 29. 


*Вознесу Тя, Господи, яко подъял мя еси, и не возве- 
селил еси врагов моих о мне. * Господи Боже мой, воззвах 
к Тебе, и исцелил мя еси. * Господи, возвёл еси от ада ду- 
шу мою, спасл мя еси от низходящих в ров. ° Пойте Гос- 
подеви, преподобнии Его, и исповёдайте память святыни 
Его. ° Яко гнев в ярости Его, и живот в воли Егб: вёчер во- 
дворится плачь, и заутра радость. ' Аз же рех во обилии 
моём: не подвижуся во век. "Господи, волею Твоёю по- 

даждь доброте мобй силу. Отвратил же еси лицё Твоё, и 
бых смущен. * К Тебе, Господи, воззову, и к Богу моему по- 
молюся. ° Кая пбльза в крови моёй, внегда сходити ми во 
истлёние? Еда исповёстся Тебб персть, или возвестӣт исти- 
ну Твою? " Слыша Господь и помилова мя: Господь бысть 
Помощник мой.  Обратил еси плачь мой в радость мне: 
растерзал еси врётище моё, и препоясал мя еси весёлием. 
з Яко да воспобт Тебб слава моя, и не умилюся: Господи 
Боже мой, во век исповёмся Тебе. 


Слава: 


'В конец, псалом Давиду, изступления, 30. 


2 На Тя, Господи, уповах, да не постыжуся во век: прав- 
дою Твоёю избави мя и изми мя. *Приклонй ко мне ухо 
Твоё, ускори изъяти мя, буди ми в Бога Защитителя, и в 
дом прибёжища, ёже спасти мя. * Яко держава моя и при- 
бёжище моё еси Ты, и имене Твоего ради наставиши мя, 
и препитаеши мя. ° Изведёши мя от сёти сея, юже скрыша 
ми, яко Ты еси Защититель мой, Господи. * В руце Твои 
предложу дух мой: избавил мя еси, Господи Боже истины. 
' Возненавӣдел еси хранящыя суеты вотщеё: аз же на Гос- 
пода уповах. * Возрадуюся и возвеселюся о милости Тво- 
ей, яко призрёл еси на смирёние моб, спасл есй от нужд 
душу мою, * и нёси мене затворил в руках вражиих, поста- 
вил еси на пространне нозе мои. ° Помилуй мя, Господи, 
яко скорблю: смятёся яростию око моё, душа моя и утро- 
ба моя. " Яко исчезё в болезни живот мой и лёта моя в воз- 
дыханиих, изнеможе нищетӧю крепость моя и кости моя 
смятбошася. ? От всех враг моих бых поношеёние, и соседом 
моим зело, и страх знаемым моим: видящии мя вон бежа- 
ша от мене. ? Забвён бых яко мертв от сёрдца, бых яко со- 
суд погублён. “ Яко слышах гаждение многих, живущих 
окрест, внегда собратися им вкупе на мя, прияти душу 


360 КАФИСМА ЧЕТВЕРТАЯ 


мою совещаша. ° Аз же на Тя, Господи, уповах, рех: Ты еси 
Бог мой. ° В руку Твоею жребии мой: избави мя из руки 
враг моих и от гонящих мя. " Просветй лицё Твое на ра- 
ба Твоего, спаси мя милостию Твоею. * Господи, да не по- 
стыжуся, яко призвах Тя: да постыдятся нечестивии и сни- 
дут во ад. " Нёмы да будут устны льстивыя, глаголющыя 
на праведнаго беззаконие, гордынею и уничижёнием. 
2% Коль многое множество благости Твоея, Господи, юже 
скрыл еси боящымся Тебе, содёлал еси уповающым на Тя 
пред сыны человеческими. ^Скрыеши их в тайне лица 
Твоего от мятежа человбческа, покрыеши их в крове от 
пререкания язык. 2 Благословён Господь, яко удиви ми- 
лость Свою во граде ограждения. Аз же рех во изступ- 
лении моем: отвёржен есмь от лица очию Твоею: сего ради 
услышал еси глас молитвы моея, внегда воззвах к Тебе. 
* Возлюбите Господа, вси преподобнии Его, яко истины 
взыскает Господь, и воздаёт излише творящым гордыню. 
5 Мужайтеся, и да крепится сёрдце ваше, вси уповающии 
на Господа. 


Псалом Давиду, разума, 31. 


'Блажени, ихже оставишася беззакония и ихже при- 
крышася греси. * Блажён муж, емуже не вменит Господь 
греха, ниже есть во устех его лесть. *Яко умолчах, обет- 
шаша кости моя, от ёже звати ми весь день. * Яко день и 
нощь отяготё на мне рука Твоя, возвратихся на страсть, ег- 
да унзё ми терн. ° Беззаконие мое познах и греха моего не 
покрых, рех: исповём на мя беззаконие мое Господеви, и 
Ты оставил еси нечёстие сердца моего. % За то помолится 
к Тебе всяк преподобный во время благопотрёбно: обаче в 
потопе вод многих к нему не приближатся. ''Ты еси при- 
бежище мое от скорби обдержащия мя: радосте моя, изба- 
ви мя от обышедших мя. * Вразумлю тя и наставлю тя на 
путь сей, воньже пойдеши, утвержу на тя очи Мои. ° Не бу- 

дите яко конь и меск, ймже несть разума: броздами и уз- 
дбю челюсти их востягнеши, не приближающихся к тебе. 
° Мнбги раны грешному, уповающаго же на Господа ми- 
лость обыдет. " Веселӣтеся о Господе, и радуйтеся, правед- 
нии, и хвалитеся, вси правии сердцем. 


Слава: 


По 4-й кафисме, Трисвятое. 


Таже тропари, глас 7: Смирённую мою душу посети, 
Господи, во гресбх все житиб иждившую: имже образом 
блудницу, приими и менё, и спаси мя. Преплавая пучину 
настоящаго жития, помышляю бездну многих моих зол, и 
не имбяй окормителя помышлёний, Петров провещаваю Ти 
глас: спаси мя, Христе, спаси мя, Боже, яко Человеколю- 
бец. 

Слава: Скоро совнидем в невёстник Христов, да вси ус- 
лышим блаженный глас Христа Бога нашего: приидите, 
любящии Небесную славу, сопричастницы бывше мудрых 
дев, уяснивше свещы нашя верою. 

И ныне: Душё, покайся прежде исхода твоего, суд не- 
умытен грешным есть и нестерпимый. Возопий Господу во 
умилёнии сердца: согреших Ти в вёдении и не в ведении, 
Щбёдрый, молитвами Богородицы ущёдри и спаси мя. 


Господи, помилуй (40) и молитва: 


Тебе, Господи, Единому Благӧму и Непамятозлобному, 
исповёдаю грехи моя, Тебе припадаю вопия, недостойный: 
согреших, Господи, согреших и несмь достоин воззрети на 
высоту небесную от множества неправд моих. Но, Госпо- 
ди мой, Господи, даруй ми слёзы умиления, Единый Бла- 
же и Милостивый, яко да ими Тя умолю, очиститися 
прежде конца от всякаго греха: страшно бо и грозно мес- 
то имам проити, тела разлучився, и множество мя мрач- 

ное и безчеловёчное демонов срящет, и никтоже в помощь 
спутствуяй или избавляяй. Тем припадаю Твоей благости, 
не предаждь обидящым мя, ниже да похвалятся о мне вра- 
зи мои, Благий Господи, ниже да рекут: в руки нашя при- 
шел еси, и нам предан еси. Ни, Господи, не забуди щедрот 
Твоих и не воздаждь ми по беззаконием моим, и не отвра- 
ти лица Твоего от мене: но Ты, Господи, накажи мя оба- 
че милостию и щедротами. Враг же мой да не возрадует- 
ся о мне, но угаси его на мя прещения и все упраздни его 
действо, и даждь ми к Тебе путь неукорный, Благий Гос- 
поди: занёже и согрешив, не прибегох ко иному врачу, и 
не прострох руки моея к богу чуждёму, не отрини убо мо- 
ления моего, но услыши мя Твоею благостию и утверди 
мое сердце страхом Твоим, и да будет благодать Твоя на 
мне, Господи, яко огнь попаляяй нечистыя во мне помыс- 
лы. Ты бо еси, Господи, свет, паче всякаго света; радость, 
паче всякия радости; упокоёние, паче всякаго упокоёния; 
жизнб истинная и спасение, пребывающее во веки веков, 
аминь. 


КАФИСМА ПЯТАЯ 


Псалом Давиду, не надписан у еврей, 32. 


'Радуйтеся, праведнии, о Господе, правым подобает по- 
хвала. ? Исповедайтеся Господеви в гуслех, во псалтири де- 
сятоструннем пойте Ему. *Воспойте Ему песнь нову, добре 
пойте Ему со восклицанием: * яко право слово Господне, и 
вся дела Его в вёре. ° Любит милостыню и суд Господь, мӣ- 
лости Господни исполнь земля. ° Словом Господним небе- 
са утвердишася, и духом уст Его вся сила их. 'Собираяй 
яко мех воды морския, полагаяй в сокровищах бездны. * Да 
убойтся Господа вся земля, от Негоже да подвижутся вси 
живущии по вселенней. ° Яко Той рече, и быша, Той по- 
веле, и создашася. " Господь разоряет советы языков, от- 

метает же мысли людей, и отметает совёты князей. " Совет 
же Господень во век пребывает, помышлёния сёрдца Его 
в род и род. 'Блажеён язык, емуже есть Господь Бог его, 
люди, яже избра в наслёдие Себёб. “С Небесё призре Гос- 
подь, виде вся сыны человёческия. “ От готбваго жилища 
Своего, призрё на вся живущыя на земли. ° Создавый на 
едине сердца их, разумеваяй на вся дела их. " Не спасет- 
ся царь многою силою, и исполин не спасётся множеством 
крёпости своея. " Лож конь во спасёние, во множестве же 
силы своея не спасётся. Се очи Господни на боящыяся 
Его, уповающыя на милость Его. " Избавити от смёрти ду- 
шы их, и препитёти я в глад. ® Душа же наша чает Гос- 
пода, яко Помощник и Защититель наш есть. * Яко о Нем 
возвеселится сёрдце наше, и во имя святбе Его уповахом. 
2 Буди, Господи, милость Твоя на нас, якоже уповахом 
на Тя. 


'Псалом Давиду, внегда измени лице свое 
пред А вимелєхом, и отпусти его, и отъиде, 33. 


2 Благословлю Господа на всякое врёмя, выну хвала Его 
во устёх моих. 'О Господе похвалится душа моя, да услы- 
шат кротцыи и возвеселятся. * Возвелӣчите Господа со 
мнбю и вознесём имя Его вкупе. › Взысках Господа и ус- 
лкцпа мя, и от всех скорбёй моих избави мя. % Приступи- 
те к Нему и просветитеся, и лица ваша не постыдятся. ' Сей 
нищий воззва, и Господь услыша и, и от всех скорбей его 
спасб й. *Ополчится Ангел Господень окрест боящихся 
Его, и избавит их. ° Вкусӣте и видите, яко благ Господь; 
блажён муж, иже уповает Нань. " Бойтеся Господа, вси 
святий Его, яко несть лишёния боящымся Его. " Богатии 
обнищаша и взалкаша, взыскающии же Господа не лишат- 
ся всякаго блага. “° Приидите, чада, послушайте менё, стра- 
ху Господню научу вас. ° Кто есть человёк хотяй живот, 
любяй дни видети благи? “ Удержӣ язык твой от зла, и 

устнё твой, ёже не глаголати льсти. ° Уклонися от зла и 
сотвори благо. Взыщи мира, и пожени и. ® Очи Господни 
на праведныя, и уши Его в молитву их. " Лице же Господ- 
не, на творящыя злая, еже потребити от земли память их. 
8 Воззваша праведнии, и Господь услыша их, и от всех 
скорбей их избави их. % Близ Господь сокрушенных сёрд- 
цем, и смирённыя духом спасёт. * Многи скорби правед- 
ным, и от всех их избавит я Господь. * Хранит Господь вся 
кости их, ни едина от них сокрушится. 2 Смерть грёшни- 
ков люта, и ненавидящии праведнаго прегрешат. 2 Избавит 
Господь душы раб Свойх, и не прегрешат вси, уповающии 
на Него. 


Слава: 


Псалом Давиду, 34. 


'Суди, Господи, обидящыя мя, побори борющыя мя. 
2 Приимӣ оружие и щит, и востани в помощь мою. 3 Изсу- 
ни мечь, и заключи сопротив гонящих мя. Рцы души мо- 
ей: спасёние твоё есмь Аз. *Да постыдятся и посрамятся 
ищущии душу мою, да возвратятся вспять и постыдятся 
мыслящии ми злая. ° Да будут яко прах пред лицем вёт- 
ра, и Ангел Господень оскорбляя их. % Да будет путь их 
тма и ползок, и Ангел Господень погоняяй их: 'яко туне 
скрыша ми пагубу сёти своея, всуе поносиша души моей. 
*Да прийдет ему сеть, юже не весть, и ловийтва, юже скры, 
да объимет и, и в сеть да впадёт в ню. * Душа же моя воз- 
радуется о Господе, возвеселится о спасёнии Его. ® Вся ко- 
сти моя рекут: Господи, Господи, кто подобен Тебе? Избав- 
ляяй нища из руки крёпльших его, и нища, и убога от рас- 
хищающих его. ' Воставше на мя свидётеле неправеднии, 
яже не вёдех, вопрошаху мя. ? Воздаша ми лукавая воз 
благая, и безч#дие души моей. “ Аз же, внегда они стужа- 
ху ми, облачахся во врётище, и смирях постом душу мою, 


/ 

и молитва моя в нёдро моё возвратится. " Яко ближнему, 
яко брату нашему, тако угождах, яко плача и сётуя, тако 
смиряхся. ° И на мя возвеселишася и собрашася: собраша- 
ся на мя раны, и не познах, разделишася, и не умилиша- 
ся. ® Искусиша мя, подражниша мя подражнёнием, по- 
скрежеташа на мя зубы своими. " Господи, когда узриши? 
Устрой душу мою от злодейства их, от лев единорбдную 
мою. “ Исповёмся Тебе в церкви мнозе, в людех тяжцех 
восхвалю Тя. % Да не возрадуются о мне враждующии ми 
неправедно, ненавидящии мя туне и помизающии очима. 
2% Яко мне убо мирная глаголаху и на гнев лёсти помыш- 
ляху. * Разшириша на мя уста своя, реша: благоже, бла- 
гоже, видеша очи наши. 2 Видел еси, Господи, да не пре- 
молчиши. Господи, не отступи от мене. 2 Востани, Госпо- 
ди, и вонми суду моему, Боже мой и Господи мой, на прю 
мою. * Суди ми, Господи, по правде Твоей, Господи Боже 
мой, и да не возрадуются о мне. ^ Да не рекут в сердцах 
своих: благоже, благоже души нашей, ниже да рекут: по- 
жрохом его. * Да постыдятся и посрамятся вкупе радую- 
щиися злом моим, да облекутся в студ и срам велерёчую- 
щии на мя. “Да возрадуются и возвеселятся хотящии 
правды моея, и да рекут выну: да возвеличится Господь, 
хотящии мира рабу Его. * И язык мой поучится правде 
Твоей, весь день хвалё Твоей. 


'В конец, отроку Господню Давиду, 35. 


2 Глаголет пребеззаконный согрешати в себе: несть стра- 
ха Божия пред очима его. * Яко ульсти пред ним обрести 
беззаконие свое и возненавидети. * Глаголы уст его безза- 
кбние и лесть, не восхотё разумети еже ублажити. ’Безза- 
коние помысли на ложи своем: предста всякому пути не- 
благу, о злобе же не негодова. ° Господи, на Небеси милость 
Твоя и истина Твоя до облак. ' Правда Твоя, яко гбры Бо- 
жия, судьбы Твоя бёздна многа. Человеки и скоты спасё- 

ши, Господи. * Яко умножил еси милость Твою, Боже, сы- 
нове же человёчестии в крове крилу Твоею надеятися 
имут. ° Упиются от тука дому Твоего, и потоком сладости 
Твоея напойши я. ° Яко у Тебе источник живота, во све- 
те Твоем Узрим свет. " Пробави милость Твою ввдущым Тя 
и правду Твою правым сердцем. "Да не приидет мне но- 
га гордыни, и рука грешнича да не подвижит мене. ° Та- 
мо падоша вси дёлающии беззаконие: изриновёни быша, и 
не возмогут стати. 


Слава: 


Псалом Давиду, 36. 


' Не ревнуй лукавнующым, нижё завиди творящым без- 
законие. ? Занё яко трава скоро изсшут, яко зёлие злака 
скоро отпадут. * Уповай на Господа и твори благостыню, 
и насели землю, и упасёшися в богатстве ея. * Насладися 
Господеви, и даст ти прошения сёрдца твоего. ° Открый ко 
Господу путь твой и уповай на Него, и Той сотворит: *и 
изведет, яко свет, правду твою и судьбу твою, яко полу- 
дне. ' Повинися Господеви и умоли Его. Не ревнуй спёю- 
щему в пути своем человеку, творящему законопреступ- 
ление. *Престани от гнева и остави ярость, не ревнуй еже 
лукавновати. ° Занё лукавнующии потребятся, терпящии 
же Господа, тии наслёдят землю. "И еще мало, и не будет 
грешника, и взыщеши место его, и не обрящеши. " Крот- 
цыи же наследят землю и насладятся о множестве мира. 
2 Назирает грешный праведнаго и поскрежёщет нань зу- 
бы своими. "Господь же посмебтся ему, занё прозирает, яко 
приидет день его. " Мечь извлекоша грешницы, напрягоша 
лук свой, низложити убога и нища, заклати правыя сёрд- 
цем. ° Мечь их да внидет в сердца их, и луцы их да сокру- 
шатся. ° Лучше малое праведнику, паче богатства грешных 
многа. " Занё мыщцы грешных сокрушатся, утверждает же 


КАФИСМА ПЯТАЯ 367 


праведныя Господь. * Весть Господь пути непорбчных, и 
достояние их в век будет. "Не постыдятся во время лютое, 
и во днех глада насытятся, яко грешницы погибнут. ^ Вра- 
зи же Господни, купно прославитися им и вознестися, ис- 
чезающе яко дым исчезбоша. * Заёмлет грешный и не воз- 
вратит, праведный же щёдрит и дает. ^ Яко благословящии 
Его наслёдят зёмлю, кленущии же Его потребятся. 3 От 
Господа стопы человеку исправляются, и пути его восхо- 
щет зело. ^ Егда падёт, не разбиётся, яко Господь подкреп- 
ляет руку его. ° Юнёйший бых, ибо состарехся, и не ви- 
дех праведника оставлена, ниже семени его просяща хлё- 
бы. * Весь день милует и взайм даёт праведный, и сёмя его 
во благословёние будет. 7 Уклонися от зла и сотвори бла- 
го, и вселися в век века. * Яко Господь любит суд и не 
оставит преподобных Своих, во век сохранятся. Беззакон- 
ницы же изженутся, и семя нечестивых потребится. ® Пра- 
ведницы же наслёдят землю и вселятся в век века на ней. 
® Уста праведнаго поучатся премудрости, и язык его воз- 
глаголет суд. "Закон Бога его в сердце его, и не запнутся 
стопы его. * Сматряет грешный праведнаго и ищет еже 
умертвити его. ® Господь же не оставит его в руку его, ни- 
же осудит его, егда судит ему. * Потерпи Господа и сохра- 
ни путь Его, и вознесёт тя 6же наследити землю, внегда по- 
треблятися грешником Узриши. * Видех нечестиваго пре- 
возносящася и высящася, яко кедры Ливанския. * И ми- 
мо идох, и се не бё, и взысках его, и не обрётеся место его. 
“ Храни незлобие и виждь правоту, яко есть останок че- 
ловеку мирну. * Беззаконницы же потребятся вкупе: остан- 
цы же нечестивых потребятся. ® Спасёние же праведных 
от Господа, и Защититель их есть во время скорби. "И по- 
может им Господь, и избавит их, и измет их от грешник, 
и спасёт их, яко уповаша на Него. 


Слава: 

По 5-й кафисме, Трисвятое. 


Таже тропари, глас 5: Страшный Твой Престол, лука- 
вое мое житие: и кто мя избавит тогдашния нужды, аще 
не Ты помӣлуеши мя, Христе Боже, яко Щедр и Челове- 
колюбец? 


Слава: Попечёние жития изгна мя рая, и что сотворю, 
отчаянный? Сего ради толку во врата и зову: Господи, Гос- 
поди, отвёрзи ми покаянием и спаси мя. 


И ныне: Кий наречём храм Твой, Богородице? Приста- 
нище ли духовное? Или рай сладости Небёсныя, ходатай- 
ствен жизни некончаемыя? Вся бо имаши добрая, всегда 
молися Христу спастися душам нашым. 


Господи, помилуй (40) и молитва: 


Боже Праведный и Хвальный, Боже Великий и Креп- 
кий, Боже Превёчный, услыши грёшнаго мужа молитву в 
час сей: услыши мя, обещавый услышати во истине Тя 
призывающих, и не омерзи мя, нечистыя устнб имуща и 
во гресёх содержима, упование всех концёв земли и стран- 
ствующих далёче. Приими оружие и щит и востани в по- 
мощь мою: излей мечь и заключи сопротив гонящих мя. 
Запрети нечистым духовом от лица безумия моего, и да от- 
лучится от моея мысли дух нбнависти и злопомнёния, дух 
зависти и лести, дух боязни и уныния, дух гордости и вся- 
кия иныя злобы; и да угаснет всякое разжжёние и движе- 
ние плоти моея, от диавольскаго действа составляемое, и 
да просветится моя душа и тело, и дух светом 'Твоего Бо- 
жественнАго познания: да множеством щедрот Твоих до- 
стигну соединения веры, в мужа совершенна, в меру воз- 
раста, м прославлю со Ангелы и всеми святыми Твоими 
е и великолепое имя Твое, Отца и Сына и Свя- 
таго Духа, ныне и присно, и во веки веков, аминь. 

‘Псалом Давиду, в воспоминание о субботе, 37. 


2 Господи, да не яростию Твоёю обличиши менё, ниже 
гнёвом Твоим накажеши менё. ? Яко стрёлы Твоя унзоша 
во мне, и утвердил еси на мне руку Твою. * Несть исцеле- 
ния в плоти моей от лица гнева Твоего, несть мира в кос- 
тех моих от лица грех моих. ° Яко беззакония моя превзы- 
доша главу мою, яко бремя тяжкое отяготёша на мне. 
°Возсмердёша и согниша раны моя от лица безумия мое- 
го. ' Пострадах и слякохся до конца, весь день сбтуя хож- 
дах. * Яко лядвия моя наполнишася поруганий, и несть ис- 
целёния в плоти моей. ° Озлоблен бых и смирихся до зела, 
рыках от воздыхания сердца моего. ° Господи, пред Тобою 
все желание мое и воздыхание мое от Тебе не утаися. 
"Сердце мое смятёся, остави мя сила моя, и свет очию 
моёю, и той несть со мною. ? Друзи мои и искреннии мои 
прямо мне приближишася и сташа, “и ближнии мои от- 
далече менё сташа и нуждахуся ищущии душу мою, и 
ищущии злая мне глаголаху суетная и льстӣвным весь 
день поучахуся. * Аз же яко глух не слышах и яко нем не 
отверзаяй уст своих. И бых яко человек не слышай и не 
имый во устёх своих обличёния. ~ Яко на Тя, Господи, упо- 
вах, Ты услышиши, Гӧсподи Боже мой. " Яко рех: да не 
когда порадуют ми ся врази мои: и внегда подвижатися но- 
гам моим, на мя велерёчеваша. * Яко аз на раны готов, и 
болезнь моя предо мною есть выну. " Яко беззаконие мое 
аз возвещу и попекуся о гресё моем. ^ Врази же мои жи- 
вут и укрепишася паче менё, и умножишася ненавидящии 
мя без правды.  Воздающии ми злая воз благая оболгаху 
мя, занё гонях благостыню. 2? Не остави менё, Господи Бо- 
же мой, не отступи от мене. 2 Вонми в помощь мою, Гос- 
поди спасения моего. 

'В конец, Идифуму, песнь Давиду, 38. 


2 Рех: сохраню пути моя, ёже не согрешати ми языком 
моим: положих устом моим хранило, внегда востати греш- 
ному предо мною. * Онемёх и смирихся, и умолчах от благ, 
и болезнь моя обновися. * Согрёяся сердце мое во мне, и в 
поучёнии моем разгорится огнь. Глаголах языком моим: 
° скажи ми, Господи, кончину мою и число дней моих, кое 
есть? Да разумёю, что лишаюся аз? % Се пяди положил еси 
дни моя, и состав мой яко ничтоже пред Тобою, обаче вся- 
ческая суета всяк человек живый. 7 Убо образом ходит че- 
ловек, обаче всуе мятётся: сокровищствует, и не весть, ко- 
му соберёт я. *И ныне кто терпбние мое, не Господь ли? 
И состав мой от Тебе есть. ° От всех беззаконий моих из- 
бави мя, поношёние безумному дал мя еси. " Онемёх и не 
отверзӧх уст моих, яко Ты сотворил еси. " Отстави от ме- 
нё раны Твоя: от крёпости бо руки Твоея аз исчезох. °? Во 
обличёниих о беззаконии наказал еси человека и истаял 
еси, яко паучину, душу его: обаче всуе всяк человек. 
" Услыши молитву мою, Господи, и молёние мое внуши, 
слез моих не премолчи: яко пресёльник аз есмь у Тебе и 
пришлёц, якоже вси отцы мои. “ Ослаби ми, да почию, 
прежде даже не отъиду, и ктому не буду. 


'В конец, псалом Давиду, 39. 


* Терпя, потерпех Господа, и внят ми, и услыша молит- 
ву мою. ? И возведе мя от рова страстей, и от брёния тины, 
р постави на камени нозе мои, и исправи стопы моя, 
^и вложи во уста моя песнь нову, пение Богу нашему. 
Узрят мнози и убоятся, и уповают на Господа. ° Блажён 
муж, емуже есть имя Господне упование его, и не призре 
в суеты и неистовлёния ложная. * Многа сотворил еси Ты, 
Господи, Боже мой, чудеса Твоя и помышлёнием Твоим 
несть кто уподобится Тебе: возвестих и глаголах, умножи- 

шася паче числа. ' Жертвы и приношбния не восхотел еси, 
тело же свершил ми еси, всесожжений и о гресеё не взыс- 
кал еси. * Тогда рех: се прииду, в главизне книжне писа- 
но есть о мне: ° ёже сотворити волю Твою, Боже мой, вос- 
хотёх, и закон Твой посредё чрёва моего. ® Благовестих 
правду в церкви велицей, се устнам мойм не возбраню: Гос- 
поди, Ты разумёл еси. " Правду Твою не скрых в сёрдце 
моём, истину Твою и спасение Твое рех, не скрых милость 
Твою и истину Твою от сонма многа. ? Ты же, Господи, не 
удали щедрот Твоих от мене: милость Твоя и истина Твоя 
выну да заступите мя. " Яко одержаша мя злая, имже 
несть числа, постигоша мя беззакония моя, и не возмогох 
зрети, умножишася паче влас главы моея, и сёрдце мов 
остави мя. " Благоволи, Господи, избавити мя: Господи, во 
еже помощи ми вонми. ° Да постыдятся и посрамятся вку- 
пе ищущии душу мою изъяти ю, да возвратятся вспять и 
постыдятся хотящии ми злая. " Да приимут абие студ свой 
глаголющии ми: благоже, благоже. " Да возрадуются и воз- 
веселятся о Тебе вси ищущии Тебе, Господи, и да рекут 
выну: да возвеличится Господь, любящии спасёние Твое. 
в Аз же нищ есмь и убог, Господь попечется о мне. Помбщ- 
ник мой и Защититель мой еси Ты, Боже мой, не закосни. 


Слава: 


'В конец, псалом Давиду, 40. 


2 Блажён разумеваяй на нища и убога, в день лют из- 
бавит его Господь. ° Господь да сохранит его и живит его, 
и да ублажит его на земли, и да не предаст его в руки вра- 
гов его. ' Господь да поможет ему на одрё болезни его: все 
ложе его обратил еси в болёзни его. ` Аз рех: Господи, по- 
милуй мя, исцели душу мою, яко согреших Ти. ° Врази мои 
реша мне злая: когда умрет и погибнет имя его? ' И вхож- 
даше видети, всуе глаголаше сердце его, собра беззаконие 

себе, исхождаше вон и глаголаше вкупе. * На мя шептаху 
вси врази мои, на мя помышляху злая мне. ° Слово зако- 
нопреступное возложиша на мя: еда спяй не приложит 
воскреснути? ® Ибо человек мира моего, на негоже уповах, 
ядый хлёбы моя, возвеличи на мя запинание. "Ты же, Гос- 
поди, помилуй мя и возстави мя и воздам им. ?В сем по- 
знах, яко восхотёл мя еси, яко не возрадуется враг мой о 
мне. З Менё же за незлобие приял и утвердил мя еси пред 
Тобою в век. “ Благословён Господь Бог Израилев от века 
и до века: буди, буди. 


"В конец, в разум сынов Корёовых, псалом Давиду, 
не надписан у еврей, 41. 


2 Имже образом желает елёнь на источники водныя, сӣ- 
це желает душа моя к Тебе, Боже. 3 Возжада душа моя к 
Богу Крепкому, Живому: когда прииду и явлюся лицу Бо- 
жию? * Быша слёзы моя мне хлеб день и нощь, внегда гла- 
голатися мне на всяк день: где есть Бог твой? ° Сия помя- 
нух и излиях на мя душу мою, яко пройду в мёсто селё- 
ния дивна, даже до дому Божия, во гласе радования и ис- 
повёдания шума празднующаго. *Вскую прискорбна еси, 
душе моя? И вскую смущаеши мя? Уповай на Бога, яко 
исповёмся Ему, спасёние лица моего, и Бог мой. ' Ко мне 
самому душа моя смятёся: сего ради помянух Тя от зем- 
ли Иордански и Ермониймски, от горы малыя. *Бёздна 
бездну призывает во гласе хлябий Твоих, вся высоты Твоя 
и волны Твоя на мне преидоша. * В день заповёсть Господь 
милость Свою, и нощию песнь Его от менё, молитва Богу 

ивота моего. " Реку Богу: Заступник мой еси, почто мя 
забыл еси? И вскую сётуя хожду, внегда оскорбляет враг? 
"Внегда сокрушатися костём моим, поношаху ми вразӣ 
мои, внегда глаголати им мне на всяк день: где есть Бог 
твой? ? Вскую прискорбна еси, душё моя? И вскую смуща- 

еши мя? Уповай на Бога, яко исповемся Ему, спасбние ли- 
ца моего, и Бог мой. 


Псалом Давиду, не надписан у еврей, 42. 


'Суди ми, Боже, и разсуди прю мою, от языка непре- 
подобна, от человёка неправедна и льстива избави мя. ? За- 
нё Ты еси, Боже, Крёпость моя, вскую отринул мя еси? 
И вскую сётуя хожду, внегда оскорбляет враг? 3 Посли свет 
Твой и истину Твою, та мя настависта и введбста мя в гд- 
ру святую Твою и в селёния Твоя. ‘И вниду к жеёртвен- 
нику Божию, к Богу веселящему юность мою, исповёмся 
Тебе в гуслех, Боже, Боже мой. ° Вскую прискорбна еси, 
душё моя? И вскую смущаеши мя? Уповай на Бога, яко 
исповёмся Ему, спасёние лица моего, и Бог мой. 


Слава: 


"В конец, сынов Корёовых, в разум, 43. 


: Боже, ушима нашима услышахом, и отцы наши воз- 
вестиша нам дело, еже содёлал еси во днех их, во днех 
древних. * Рука Твоя языки потреби, и насадил я еси, озлӧ- 
бил еси люди и изгнал еси я. * Не бо мечём своим наслё- 
диша з6млю, и мышца их не спасё их, но десница Твоя, и 
мышца Твоя, и просвещёние лица Твоего, яко благоволил 
еси в них. * Ты еси Сам Царь мой и Бог мой, заповёдаяй 
спасёния Иаковля. *% О Тебе враги нашя избодём роги, и о 
имени Твоем уничижим востающыя на ны. ' Не на лук бо 
мой уповаю, и мечь мой не спасёт мене. * Спасл бо еси нас 
от стужающих нам, и ненавидящих нас посрамил еси. 
*О Бозе похвалимся весь день и о имени Твоем исповёмы- 
ся во век. ° Ныне же отринул еси и посрамил еси нас, и не 
изыдеши, Боже, в силах наших. " Возвратил еси нас вспять 
при вразех наших, и ненавидящии нас расхищаху себе. 
Дал еси нас яко бвцы, снеди, и во языцех разсбял ны еси. 

3 Отдал еси люди Твоя без цены, и не бе множество в вос- 
клицаниих наших. “ Положил еси нас поношёние соседом 
нашым, подражнёние и поругание сущым бкрест нас. ° По- 
ложил еси нас в притчу во языцех, покиванию главы в лю- 
дех. ° Весь день срам мой предо мною есть, и студ лица мо- 
его покры мя "от гласа поношающаго и оклеветающаго, от 
лица вражия и изгонящаго. * Сия вся приидбша на ны, и 
не забыхом Тебе, и не неправдовахом в завёте Твоем. *" И не 
отступӣ вспять сёрдце наше, и уклонил еси стези нашя от 
пути Твоего. * Яко смирил еси нас на месте озлоблёния, и 
прикры ны сень смёртная. *' Аще забыхом имя Бога наше- 
го и аще воздёхом руки нашя к богу чуждему. 2? Не Бог 
ли взыщет сих? Той бо весть тайная сердца. ° Занё Тебе ра- 
ди умерщвляемся весь день, вменихомся яко овцы заколё- 
ния. ^^ Востани, вскую спиши, Господи? Воскресни и не от- 
рини до конца. ^ Вскую лице Твое отвращаеши? Забыва- 
еши нищету нашу и скорбь нашу? ^ Яко смирися в персть 
душа наша, прильпе земли утроба наша. 7 Воскресни, Гос- 
поди, помози нам и избави нас имене ради Твоего. 


'В конец, о изменяемых сыном Кореовым, 
в разум, песнь о возлюбленнем, 44. 


*Отрыгну сёрдце мое слово благо, глаголю аз дела моя 
Царёви: язык мой трость книжника скорописца. *Красён 
добротою паче сынов человеческих, излияся благодать во 
устнах Твоих, сего ради благослови Тя Бог во век. * Пре- 
пояши мечь Твой по бедре Твоей, Сильне. ° Красотою 
Твоею и добротою Твоею, и наляцы, и успевай, и царст- 
вуй истины ради и кротости, и правды, и наставит Тя див- 
но десница Твоя. * Стрелы Твоя изощрены, Сильне, людие 
под Тобою падут в сердцы враг Царевых. ' Престол Твой, 
Боже, в век века: жезл правости, жезл царствия Твоего. 
`Возлюбил еси правду и возненавидел еси беззаконие, се- 
гӧ/ради помаза Тя, Боже, Бог Твой елёем радости, паче 

причастник Твоих. ° Смирна и стакти и каспа от риз Тво- 
их, от тяжестей слоновых, из нихже возвеселиша Тя. 
 Дщери царей в чёсти Твоей, предста Царица одесную Те- 
бе, в ризах позлащенных одёяна преиспещрена. " Слыши, 
Дщи, и виждь, и приклони ухо Твое, и забуди люди Твоя, 
и дом отца Твоего. ? И возжелает Царь добрбты Твоея: за- 
нё Той есть Господь Твой и поклонишися Ему. "И дщи 
Тирова с дары, лицу Твоему помблятся богатии людстии. 
" Вся слава Дщёре Царёвы внутрь, рясны златыми одёяна 
и преиспещрена. ° Приведутся Царю дёвы вслед Ея, иск- 
ренния Ея приведутся Тебе. " Приведутся в весёлии и ра- 
довании, введутся в храм Царев. " Вместо отец Твоих бы- 
ша сынове Твои: поставиши я князи по всей земли. " По- 
мяну имя Твое во всяком роде и роде. Сего ради людие ис- 
повёдятся Тебе в век и во век века. 


'В конец, о сынёх Корбовых, о тайных, псалом 45. 


*Бог нам Прибёжище и Сила, Помощник в скорбех, 
обрётших ны зело. * Сего ради не убоймся, внегда смуща- 
ется земля и прелагаются горы в сердца морская. * Возшу- 
меша и смятошася воды их, смятошася горы крепостию 
Его. °* Речная устремления веселят град Божий: освятил 
есть селёние Свое Вышний. ° Бог посредё его, и не подви- 
жится: поможет ему Бог утро заутра. 'Смятбшася языцы, 
уклонишася царствия: дадё глас Свой Вышний, подвиже- 
ся земля. *Господь сил с нами, Заступник наш Бог 
Иаковль. *Приидите и видите дела Божия, яже положи 
чудеса на земли: " отъемля брани до конец земли, лук со- 
крушит и сломит оружие, и щиты сожжет огнем. 
" Упразднитеся и разумёйте, яко Аз есмь Бог: вознесуся во 
языцех, вознесуся на земли. ' Господь сил с нами, Заступ- 
ник наш Бог Иаковль. 


Слава: 

По 6-й кафисме, Трисвятое. 


Таже тропари, глас 3: Хвалу приношу Ти, Господи, пре- 
грешёния моя вся возвещаю Ти, Боже, обратив поми- 
луй мя. 

Слава: Спаси мя, Боже мой, якоже иногда мытаря спасл 
еси, и блудницы слез не презрёвый, и мое воздыхание при- 
имӣ, Спасе мой, и спаси мя. 

И ныне: Рабски ныне притекаю к покрбву Твоему, Пре- 
непорочная: избави мя, Богородительнице, слияния стра- 
стей, яко безстрастия Виновнаго рождшая. 


Господи, помилуй (40) и молитва: 


Благодарим Тя, Господи Боже наш, о всех благодеяни- 
их Твоих, яже от перваго возраста до настоящаго в нас, не- 
достойных, бывших, о ихже вёмы и не вёмы, о явлённых 
и неявлённых, яже делом бывших, и словом: возлюбивый 
нас, якоже и Единороднаго Твоего Сына о нас дати изво- 
ливый. Сподоби и нас достойны быти Твоея любвё. Даждь 
словом Твоим мудрость и страхом Твоим вдохни крепость 
от Твоея силы, и аще что хотяще или не хотяще согреши- 
хом, прости, и не вмени и сохрани душу нашу святу, и 
представи ю Твоему Престолу, совесть имущу чисту, и ко- 
нец достбин человеколюбия Твоего. И помяни, Господи, 
всех призывающих имя Твоё во истине: помяни всех, бла- 
га или сопротивная нам хотящих: вси бо человецы есмы, 
и всуе всяк человек. Тёмже молимся Тебе, Господи: по- 
даждь нам Твоего благоутробия велию милость. 

'В конец, о сынех Кореёеовых, псалом 46. 


` Вси языцы восплещите руками, воскликните Богу гла- 
сом радования. * Яко Господь Вышний страшен, Царь вё- 

лий по всей земли. * Покори люди нам и языки под ноги 
нашя: ° избра нам достояние Свое, доброту Иаковлю, юже 
возлюби. ° Взыде Бог в воскликновёнии, Господь во гласе 
трубне. ’ Пойте Богу нашему, пойте, пойте Царёви наше- 
му, пойте. * Яко Царь всея земли Бог, пойте разумно. " Во- 
царися Бог над языки, Бог седит на Престоле святём Сво- 
ем. ® Князи людстии собрашася с Богом Авраамлим. Яко 
Божии державнии земли зело вознесбшася. 


' Псалом, песни сынов Корёовых, 
вторыя субботы, 47. 


2 Велий Господь и хвален зело во граде Бога нашего, в 
горё святёй Его. ? Благокорённым радованием всея земли: 
горы Сибнския, рёбра сёверова, град Царя Великаго. * Бог 
в тяжестех его знаемь есть, егда заступает и. ° Яко се ца- 
рие зёмстии собрашася, снидбшася вкупе. °Тии видевше 
тако, удивишася, смятошася, подвигошася. ' Трепет прият 
я: тамо болезни яко раждающия. * Духом бурным сокру- 
шиши корабли Фарсийския. ° Якоже слышахом, тако и ви- 
дехом во граде Господа сил, во граде Бога нашего, Бог ос- 
нова и в век. ° Прияхом, Боже, милость Твою посредё лю- 
дей Твоих. " По имени Твоему, Боже, тако и хвала Твоя на 
концах земли, правды исполнь десница Твоя. ° Да возве- 
селится гора Сибнская и да возрадуются дщёри Иудёйския 
судёб ради Твоих, Господи. " Обыдите Сибн и обымите его, 
повёдите в столпёх его. “ Положите сердца ваша в силу Его 
и разделите домы Его, яко да повёсте в роде ином. ° Яко 
Той есть Бог наш во век и в век века, Той упасет нас во 
веки. 


'В конец, сыном Корёовым, псалом 48. 


*Услышите сия вси языцы, внушите вси живущии по 
вселённей: ? земнорбднии же и сынове человечестии, вку- 
пе богат и убог. * Уста моя возглаголют премудрость, и по- 

учение сердца моего разум. ° Приклоню в притчу ‘ухо мое, 
отвёрзу во псалтири ганание мое. ”Вскую боюся, в день 
лют? Беззаконие пяты моея обыдет мя. ' Надёющиися на 
силу свою и о множестве богатства своего хвалящиися, 
* брат не избавит, избавит ли человек? Не даст Богу измб- 
ны за ся, "и цену избавления души своея, и утрудися в 
век. ° И жив будет до конца, не узрит пагубы. " Егда уви- 
дит премудрыя умирающыя, вкупе безумен и несмыслен 
погибнут и оставят чуждим богатство свое. ? И гроби их 
жилища их во век, селёния их в род и род, нарекбша име- 
на своя на землях. " И человек в чёсти сый не разуме, при- 
ложися скотом несмысленным и уподобися им. “ Сей путь 
их соблазн им, и по сих во устёх своих благоволят. ° Яко 
овцы во аде положёни суть, смерть упасеёт я, и обладают 
ими правии заутра, и помощь их обетшает во аде, от сла- 
вы своея изриновёни быша. '° Обаче Бог избавит душу мою 
из руки адовы, егда приемлет мя. " Не убойся, егда разбо- 
гатёет человек или егда умножится слава дому его: * яко 
внегда умрети ему, не возмет вся, ниже снидет с ним сла- 
ва его. “Яко душа его в животё его благословится: испо- 
вёстся тебе, егда благосотвориши ему. * Внидет даже до ро- 
да отец своих, даже до века не узрит света. * И человек в 
чёсти сый не разуме, приложися скотом несмысленным и 
уподобися им. 


Слава: 


Псалом Асафу, 49. 


'Бог богов Господь глагола и призва землю от восток 
солнца до запад. * От Сиона благолёпие красоты Его. * Бог 
яве прийдет, Бог наш, и не премолчит: огнь пред Ним воз- 
горӣтся, и окрест Его буря зельна. * Призовёт Небо свыше 
и землю разсудити люди Своя. ° Соберите Ему преподоб- 
ныя Его, завещающыя завет Его о жёртвах. * И возвестят 

небеса правду Его, яко Бог Судия есть. ' Услышите, лю- 
дие Мои, и возглаголю вам, Израилю, и засвидётельствую 
тебе: Бог, Бог твой есмь Аз. * Не о жёртвах твоих обличу 
тя, всесожжбния же твоя предо Мною суть выну. * Не при- 
иму от дому твоего тельцодв, нижё от стад твоих козлов. 
ю Яко Мои суть вси звёрие дубравнии, скоти в горах и во- 
лове. " Познах вся птицы небёсныя, и красота сёльная со 
Мною есть. ? Аще взалчу, не реку тебе: Моя бо есть вселен- 
ная и исполнёние ея. " Еда ям мяса юнча или кровь коз- 
лов пию? “ Пожри Богови жертву хвалы и воздаждь Выш- 
нему молитвы твоя. И призови Мя в день скорби твоея, 
и изму тя, и прославиши Мя. “Грешнику же речё Бог: 
вскую ты повёдаеши оправдания Моя и восприёмлеши за- 
вет Мой усты твоими? "Ты же возненавидел еси наказа- 
ние и отвергл еси словеса Моя вспять. * А ще видел еси та- 
тя, текл еси с ним, и с прелюбодёем участие твое полагал 
еси. ® Уста твоя умножиша злобу, и язык твой сплеташе 
льщеёния. ^ Седя, на брата твоего клеветал еси и на сына 
матере твоея полагал еси соблазн. "Сия сотворил еси, и 
умолчах, вознепщевал еси беззаконие, яко буду тебе подб- 
бен. Обличу тя и представлю пред лицем твоим грехи твоя. 
2 Разумейте убо сия, забывающии Бога, да не когда похи- 
тит, и не будет избавляяй. * Жертва хвалы прославит МЯ, 
и тамо путь, имже явлю ему спасение Мое. 


'В конец, псалом Давиду, 
внегда внити к нему Нафану, пророку, ? егда вниде 
к Вирсавии, жене Уриеве, 50. 


3 Помилуй мя, Боже, по велицей милости Твоей, и по 
множеству щедрот Твоих очӣсти беззаконие мое. ‘ Наипа- 
че омый мя от беззакбния моего, и от греха моего очисти 
мя. * Яко беззаконие мое аз знаю, и грех мой прёдо мною 
есть выну. * Тебе Единому согреших и лукавое пред Тобою 
сотворих, яко да оправдишися во словесех Твоих, и побе- 

диши внегда судити Ти. 'Се бо в беззакониих зачат есмь, 
и во гресёх родӣ мя мати моя. $ Се бо истину возлюбил еси, 
безвёстная и тайная премудрости Твоея явил ми еси. 
°Окропиши мя иссбпом, и очищуся, омыеши мя, и паче 
снёга убелюся. ° Слуху моему даси радость и весблие, воз- 
радуются кости смирённыя. " Отвратӣ лицё Твое от грех 
моих и вся беззакония моя очисти. Сердце чисто созиж- 
ди во мне, Боже, и дух прав обнови во утробе моей. ° Не 
отвёржи менё от лица Твоего, и Духа Твоего Святаго не 
отъими от менё. “ Воздаждь ми радость спасения Твоего, 
и Духом владычним утверди мя. ° Научу беззаконныя пу- 
тем Твоим, и нечестивии к Тебе обратятся. " Избави мя от 
кровей, Боже, Боже спасения моего, возрадуется язык мой 
правде Твоей. " Господи, устне мои отвёрзеши, и уста моя 
возвестят хвалу Твою. * Яко аще бы восхотёл еси жертвы, 
дал бых убо: всесожжёния не благоволиши. ® Жёртва Бо- 
гу дух сокрушён: сердце сокрушённо и смиренно Бог не 
уничижит. 2° Ублажи, Господи, благоволёнием Твоим Си- 
она, и да созиждутся стены Иерусалимския. * Тогда бла- 
говолиши жертву правды, возношёние и всесожегаемая: 
тогда возложат на олтарь Твой тельцы. 


Слава: 


'В конец, разума Давиду, ? внегда приити 
Доику Идумейску, и возвестити Саулу, и рещи ему: 
прийде Давид в дом Авимелёхов, 51. 


3 Что хвалишися во злобе, сильне? Беззакбние весь день. 
‘Неправду умысли язык твой, яко бритву изощрёну со- 
творил еси лесть. ° Возлюбил еси злобу паче благостыни, 
неправду нёже глаголати правду. °Возлюбил еси вся глагб- 
лы потбпныя, язык льстив. ' Сего ради Бог разрушит тя до 
конца, восторгнет тя, и преселит тя от селения твоего и ко- 
рень твой от земли живых. * Узрят праведнии и убоятся, 


КАФИСМА СЕДМАЯ 381 


и о нем возсмеются и рекут: * се человек, иже не положи 
Бога Помощника себе, но упова на множество богатства 
своего, и возможе суетою своею. ® Аз же яко маслина пло- 
довита в дому Божии, уповах на милость Божию во век и 
в век века. " Исповёмся Тебе во век, яко сотворил еси, и 
терплю имя Твое, яко благо пред преподобными Твоими. 


'В конец, о Маелефе, разума Давиду, 52. 


2 Рече безумен в сердце своем: несть Бог, растлеша и омер- 
зишася в беззакониих, несть творяй благое. 3 Бог с Небесе 
приниче на сыны человеческия, видети, аще есть разумева- 
яй или взыскаяй Бога? * Вси уклонишася, вкупе непотреб- 
ни быша, несть творяй благое, несть до единаго. ° Ни ли ура- 
зумёют вси дёлающии беззаконие, снедающии люди моя в 
снедь хлёба? Господа не призваша. % Тамо устрашишася 
страха, идёже не бе страх, яко Бог разсыпа кости человеко- 
угодников: постыдёшася, яко Бог уничижи их. ' Кто даст от 
Сиона спасение Израилево? Внегда возвратит Бог пленёние 
людей Своих, возрадуется Иаков и возвеселится Израиль. 


"В конец, в песнех разума Давиду, 
*внегда приити Зифёем, и рещи Саулови: 
не се ли Давид екрыся в нае? 53. 


* Боже, во имя Твое спаси мя и в силе Твоей суди ми. 
‘Боже, услыши молитву мою, внуши глаголы уст моих. 
°Яко чуждии восташа на мя и крёпцыи взыскаша душу 
мою, и не предложиша Бога пред собою. ° Се бо Бог помо- 
гает ми, и Господь Заступник души моей. ' Отвратит злая 
врагом моим, йстиною Твоею потреби их. * Волею пожру 
Тебе, исповёмся имени Твоему, Господи, яко благо, * яко от 
всякия печали избавил мя еси, и на враги моя воззре 
око мое. 

'В конец, в пёснех разума А сафу, псалом 54. 


2 Внуши, Боже, молитву мою и не презри молбния мо- 
его. ? Вонми ми и услыши мя: возскорбёх печалию моею и 
смятохся. * От гласа вражия и от стужения грёшнича, яко 
уклониша на мя беззаконие и во гневе враждоваху ми. 
Сердце мое смятеёся во мне, и боязнь смерти нападе на мя. 
° Страх и трепет прийде на мя, и покры мя тьма. 'И рех: 
ктӧ даст ми крилё, яко голубине? И полещу, и почӣю? * Се 
удалихся бёгая, и водворихся в пустыни. ° Чаях Бога, спа- 
сающаго мя от малодушия и от бури.  Потопи, Господи, 
и раздели языки их: яко видех беззаконие и пререкание во 
граде. " Днем и нощию обыдет и по стенам его. Беззаконие 
и труд посредё его, и неправда. ? И не оскудё от стогн его 
лихва и лесть. “Яко аще бы враг поносил ми, претерпел 
бых убо, и аще бы ненавидяй мя на мя велерёчевал, укрыл 
бых ся от него. "Ты же, человёче равнодушне, владыко 
мой и знаемый мой, ° иже купно наслаждался еси со мною 
брашен, в дому Божии ходихом единомышлёнием. “ Да 
прийдет же смерть на ня, и да снидут во ад живи, яко лу- 
кавство в жилищах их, посредё их. " Аз к Богу воззвах, и 
Господь услыша мя. * Вечер и заутра, и полудне повём, и 
возвещу, и услышит глас мой. " Избавит миром душу мою 
от приближающихся мне, яко во мнозе бяху со мною. 
> Услышит Бог и смирит я, Сый прежде век. Несть бо им 
изменения, яко не убояшася Бога. * Простре руку свою на 
воздаяние, оскверниша завет Его. 2 Разделишася от гнева 
лица Его, и приближишася сердца их, умякнуша словеса 
их паче елеёа, и та суть стрелы. 2 Возвёрзи на Господа пе- 
чаль твою, и Той тя препитает, не даст в век молвы пра- 
веднику. ^ Ты же, Боже, низведеши их во студенёц истлё- 
ния, мужие кровей и льсти не преполовят дней своих. Аз 
же, Господи, уповаю на Тя 


| Слава: 

По 7-й кафисме, Трисвятое. 


Таже тропари, глас 5: Судий седящему, и Ангелом сто- 
ящим, трубвё гласящей, пламени горящу, что сотвориши, 
душе моя, ведома на суд? Тогда бо лютая твоя предстанут, 
и тайная обличатся согрешения. Тёмже прежде конца во- 
зопий Судий: Боже, очисти мя и спаси мя. 


Слава: Вси побдим, и Христа усрящим со множеством 
елёа и свещами светлыми, яко да чертога внутрь сподобим- 
ся, иже бо вне дверей постигнувый, бездёльно Богови воз- 
зовёт: помилуй мя. 


И ныне: На одрё лежя согрешёний многих, окрадаемь 
есмь в надёжди спасения моего, ибо сон моея лбности хо- 
датайствует души моей муку. Но Ты, Боже, рождёйся от 
Девы, воздвигни мя к Твоему пёнию, да славлю Тя. 


Господи, помилуй (40) и молитва: 


Господи, Боже мой, яко Благ и Человеколюбец, многия 
милости сотворил еси со мною, яже не чаях видети, и что 
воздам Твоей благости, Господи мой, Господи? Благодарю 
Твое многопётое имя, благодарю Твое неисповедимое на 
мне благоутрббие, благодарю безприкладное Твое долго- 
терпение. И отныне заступи, и помозӣ мне, и покрый мя, 
Владыко, от всех, еже не ктому согрешати пред Тобою: Ты 
бо вёси естества моего удобопоползновённое, Ты вёси бе- 
зумие мое, Ты вёси мною содёянная, Яже в вёдении и не 
в ведении, яже вольная и невольная, Яже в нощи и во дни, 
и во уме, и мысли, яко Благ убо и Человеколюбец Бог, 
очисти я росою милости Твоея, Преблагий Господи, и спа- 
си нас имене ради Твоего святаго, ймиже вёси судьбами. 
Ты бо еси Свет и Истина, и Живот, и Тебе славу возсыла- 
ем, Отцу и Сыну и Святому Духу, ныне и присно и во вё- 
ки веков, аминь. 


384 КАФИСМА ОСМАЯ 


КАФИСМА ОСМАЯ 


'В конец, о людех, от святых удалёных, 
Давиду в столпописание, внегда удержаша и 
иноплемённицы в Гефе, псалом 55. 


*Помилуй мя, Боже, яко попра мя человек, весь день 
боря стужи ми. ? Попраша мя врази мои весь день, яко 
мнӧзи борющии мя с высоты. * В день не убоюся, аз же 
уповаю на Тя. °О Бозе похвалю словеса моя, на Бога упо- 
вах, не убоюся, что сотворӣт мне плоть? ° Весь день словёс 
моих гнушахуся, на мя вся помышления их на зло. ' Все- 
лятся и скрыют, тии пяту мою сохранят, якоже потерпё- 
ша душу мою. Ни о чесомже отринеши я, гневом люди 
низведёши. ° Боже, живот мой возвестих Тебе, положил еси 
слёзы моя пред Тобою, яко и во обетовании Твоем. " Да, 
возвратятся врази мои вспять, воньже аще день призову 
Тя, се познах, яко Бог мой еси Ты. "О Бозе похвалю гла- 
гол, о Господе похвалю слово. ? На Бога уповах, не убою- 
ся, что сотворит мне человек? ° Во мне, Боже, молитвы, 
яже воздам хвалы Твоея, " яко избавил еси душу мою от 
смерти, бчи мои от слез, и нбзе мои от поползновёния, бла- 
гоугожду пред Гӧсподем во свёте живых. 


"В конец, да не растлиши, Давиду в столпописание, 
внегда ему отбегати от лица Саулова в пещеру, 56. 


*Помилуй мя, Боже, помилуй мя, яко на Тя упова ду- 
ша моя, и на сень крилу Твоею надёюся, дондеже прейдет 
беззаконие. ° Воззову к Богу Вышнему, Богу, благодёявше- 
му мне. * Посла с Небесб и спасе мя, даде в поношёние по- 
пирающыя мя, посла Бог милость Свою и истину Свою, ' и 
избави душу мою от среды скимнов. Поспах смущен, сы- 
нове человечестии, зубы их оружия и стрёлы, и язык их 
меч остр. ° Вознесися на Небеса, Боже, и по всей земли сла- 

ва Твоя. ' Сеть уготоваша ногам моим и слякоша душу 
мою, ископаша пред лицём моим яму и впадоша в ню. * Го- 
тово сердце мое, Боже, готово сердце моё, воспою и пою во 
славе моей. ° Востани слава моя, востани псалтирю и гус- 
ли, востану рано. ® Исповёмся Тебе в людех, Господи, вос- 
пою Тебе во языцех, " яко возвеличися до Небес милость 
Твоя, и даже до облак истина Твоя. ? Вознесися на Небе- 
са, Боже, и по всей земли слава Твоя. 


"В конец, да не растлиши, Давиду 
в столпописание, 57. 


2 Аще войстинну убо правду глаголете, правая судите, 
сынове человёчестии. 3 Ибо в сердце беззаконие делаете на 
земли, неправду руки ваша сплетают. * Очуждишася греш- 
ницы от ложёсн, заблудиша от чрёва, глаголаша лжу. 
° Ярость их по подобию змиину, яко аспида глуха и заты- 
кающаго уши свои, ‘иже не услышит гласа обавающих, 
обаваемь обавается от премудра. 'Бог сокрушит зубы их 
во устёх их, членовныя львов сокрушил есть Господь. 
в Уничижатся яко вода мимотекущая, напряжеёт лук свой, 
дондеже изнемогут. ° Яко воск растаяв отъймутся, паде 
огнь на них и не видеша солнца. ° Прежде еже разумёти 
тёрния вашего рамна, яко живы, яко во гневе пожреёт я. 
" Возвеселӣтся праведник, егда увидит отмщение, руце 
свои умыет в крови грешника. ? И речеёт человек: аще убо 
есть плод праведнику, убо есть Бог судя им на земли. 


Слава: 
'В конец, да не растлиши, Давиду в столпописание, 


внегда посла Саул, и стреже дом его, 
ёже умертвити его, 58. 


2 Изми мя от враг моих, Боже, и от востающих на мя из- 
бави мя. 3 Избави мя от делающих беззакбние и от муж 

кровей спаси мя. * Яко се уловиша душу. мою, нападоша 
на мя крёпцыи, нижё беззаконие мое, ниже грех мой, Гос- 
поди. ° Без беззакбния текох и исправих, востани в срёте- 
ние мое и виждь. И Ты, Господи Боже сил, Боже Изра- 
илев, вонми посетити вся языки, да не ущедриши вся дё- 
лающыя беззаконие. ' Возвратятся на вечер и взалчут, яко 
пес, и обыдут град. * Се тии отвещают усты своими, и меч 
во устнах их, яко кто слыша? *И Ты, Господи, посмеёши- 
ся им, уничижиши вся языки. “® Державу мою к Тебе со- 
храню, яко Ты, Боже, Заступник мой еси. " Бог мой, ми- 
лость Его предварит мя, Бог мой, явит мне на вразёх мо- 
их. ? Не убий их, да не когда забудут закон Твой, расто- 
чи я силою Твоею и низведи я, Защитниче мой, Господи. 
"Грех уст их, слово устён их, и яти да будут в гордыни 
своей, и от клятвы и лжи возвестятся в кончине. " Во гне- 
ве кончины, и не будут и уведят, яко Бог владычествует 
Иаковом и концы земли. ° Возвратятся на вечер, и взалчут, 
яко пес, и обыдут град. * Тии разыдутся ясти. Аще ли же 
не насытятся, и поропщут. " Аз же воспою силу Твою и 
возрадуюся заутра о милости Твоей, яко был еси Заступ- 
ник мой и Прибежище мое в день скорби моея. * Помощ- 
ник мой еси, Тебе пою: яко Бог Заступник мой еси, Боже 
МОЙ, МИЛОСТЬ МОЯ. 


'В конец, о изменитися хотящих, в столпописание 
Давиду, в научение, * внегда сожже средорёчие 
Сирийское, и Сирию Совальскую, и возвратися Иоав, 
и порази Едома в дебри Солей 12 тысящ, 59. 


з Боже, отринул ны еси и низложил еси нас, разгнёвал- 
ся еси, и ущедрил еси нас. * Стрясл еси землю и смутил еси 
ю, исцели сокрушение ея, яко подвйжеся. ° Показал еси 
людем Твоим жестокая, напойл еси нас вином умиления. 
* Дал еси боящымся Тебе знамение, ёже убежати от лица 
лука. ' Яко да избавятся возлюбленнии Твои, спаси десни- 

цею Твоею и услыши мя. * Бог возглагола во святём Сво- 
ем: возрадуюся и разделю Сикиму, и юдоль жилищ размё- 
рю. ° Мой есть Галаад, и Мой есть Манассий, и Ефрем — 
крепость главы Моея, Иуда — царь Мой. ° Моав — коноб 
упования Моего, на Идумёю простру сапог Мой, Мне ино- 
племённицы покоришася. " Кто введёт мя во град ограж- 
дения? Или кто наставит мя до Идумби? ? Не Ты ли, Бо- 
же, отринувый нас? И не изыдеши, Боже, в силах наших? 
3 Даждь нам помощь от скорби, и суетно спасение человё- 
ческо. “О Бозе сотворим силу, и Той уничижит стужаю- 
щыя нам. 


'В конец, в пёснех, Давиду псалом 60. 


2? Услыши, Боже, молёние мое, вонмӣ молитве моей. 3 От 
конец земли к Тебе воззвах, внегда уны сердце мое, на ка- 
мень вознёсл мя еси, наставил мя еси. * Яко был еси упо- 
вание мое, столп крепости от лица вражия. ° Вселюся в се- 
лёнии Твоем во веки, покрыюся в крове крил Твоих. * Яко 
Ты, Боже, услышал еси молитвы моя, дал еси достояние 
боящымся имене Твоего. '’Дни на дни царёвы приложиши, 
лёта его до дне рода и рода. * Пребудет в век пред Богом, 
милость и истину Его кто взыщет? °Тако воспою имени 
Твоему во веки, воздати ми молитвы моя день от дне. 


Слава: 


'В конец, о Идифуме, псалом Давиду, 61. 


Не Богу ли повинётся душа моя? От Того бо спасение 
мое. ° Ибо Той Бог мой и Спас мой, Заступник мой, не под- 
вижуся наипаче. * Доколе належитё на человека? Убивае- 
те вси вы, Яко стенё преклонене, и оплоту возриновёну. 
Обаче цену мою совещаша отринути, текоша в жажди, 
усты своими благословляху и сердцем своим кленяху. 
"Обаче Богови повинися, душе моя, яко от Того терпение 

мее. ' Ибо Той Бог мой и Спас мой, Заступник мой, не пре- 
селюся. О Ббзе спасение мое и слава моя, Бог помощи 
моея, и упование мое на Бога. ° Уповайте на Него весь сонм 
людей, излияйте пред Ним сердца ваша, яко Бог помощ- 
ник наш. ® Обаче суетни сынове человёчестии, лживи сы- 
нове человечестии в мёрилех еже неправдовати, тии от су- 
еты вкупе. " Не уповайте на неправду и на восхищёние не 
желайте. Богатство аще течёт, не прилагайте сёрдца. ? Еди- 
ною глагола Бог, двоя сия слышах, занё держава Божия, 
Зи Твоя, Господи, милость, Яко Ты воздаси комуждо по 
делом его. 


'Псалом Давиду, , 
внегда быти ему в пустыни Иудейстей, 62. 


2 Боже, Боже мой, к Тебе утренюю, возжада Тебе душа 
моя, коль мнӧжицею Тебе плоть моя, в земли пусте и 
непрохбдне, и безводне. *'Тако во святём явихся Тебе, вӣ- 
дети силу Твою и славу Твою. * Яко лучши милость Твоя 
паче живот, устнё мои похвалите Тя. ° Тако благословлю 
Тя в животе моем, о имени Твоем воздежу руце мои. ° Яко 
от тука и масти да исполнится душа моя, и устнама ра- 
дости восхвалят Тя уста моя. ' Аще поминах Тя на постё- 
ли моей, на утренних поучахся в Тя. * Яко был еси Помощ- 
ник мой, и в крӧве крилу Твоёю возрадуюся. ° Прильпе ду- 
ша моя по Тебе, менё же прият десница Твоя. ®Тии же 
всуе искаша душу мою, внидут в преисподняя земли, 
" предадятся в руки оружия, части лисовом будут. ? Царь 
же возвеселится о Бозе, похвалится всяк кленыйся Им, яко 
заградишася уста глаголющих неправедная. 


'В конец, псалом Давиду, 63. 


*Услыши, Боже, глас мой, внегда молити ми ся к Те- 
бе, от страха вражия изми душу мою. * Покрый мя от сбн- 
ма лукавнующих, от множества делающих неправду. * Иже 

изостриша, яко мечь, языки своя, напрягоша лук свой, 
вещь горьку, ° состреляти в тайных непорочна, внезёпу со- 
стреляют его и не убоятся. * Утвердиша себе слово лука- 
вое, поведаша скрыти сеть, реша: кто узрит их? 7 Испыта- 
ша беззаконие, исчезоша испытающии испытания, присту- 
пит человек, и сердце глубоко, ‘и вознесётся Бог. Стрёлы 
младенец быша Язвы их, *и изнемогоша на ня языцы их. 
Смутишася вси видящии их, "и убояся всяк человек, и 
возвестиша дела Божия, и творения Его разумёша. " Воз- 
веселится праведник о Господе и уповает на Него, и похва- 
лятся вси правии сердцем. 


Слава: 


По 8-й кафисме, Трисвятое. 


Таже тропари, глас 5: Во глубины мя греха поползша- 
ся, треволнёние обуревает отчаяния, но предвари, Христе, 
яко Всесилен, Управителю всех, и ко пристанищу тихому 
устреми безстрастия, за благоутробие, Спасе, и спаси мя. 

Слава: Душе, яже зде приврёменна, тамо же вёчна, зрю 
судилище, и на Престоле Судию, и трепёщу изречения: 
прочее, душе, обратися, суд непрощаемь. 

И ныне: Надежде ненадбемых, помоще безпомощных, за- 
ступление на Тя уповающих, святая Владычице Богоро- 
дице, помощь Твою низпосли нам. 


Господи, помилуй (40) и молитва: 


Господи Щедрый и Милостивый, Долготерпеливе и 
Многомилостиве, внуши молитву и вонми гласу моления 
моего: сотвори со мною знамение во благо, настави мя на 
путь Твой, ёже ходити во истине Твоей, возвесели сердце 
моб, во 6же боятися имене Твоего Святаго, занёже вёлий 
еси, и творяй чудеса. Ты еси Бог Един, и несть подобен Те- 
бе в бозбх, Господи, Сильный в милости, и Благий в крё- 

пости, во еже помогати и утешати, и спасати вся уповаю- 
щыя на имя Твое, Отца и Сына и Святаго Духа, ныне и 
присно, и во веки веков, аминь. 


КАФИСМА ДЕВЯТАЯ 


'В конец, псалом песни Давиду, 
песнь Иеремиева и Иезекиилева, людей преселёния; 
егда хотяху исходити, 64. 


*Тебе подобает песнь, Боже, в Сибне, и Тебе воздастся 
молитва во Иерусалиме. ° Услыши молитву мою, к Тебе 
всяка плоть приидет. * Словеса беззаконник премогоша нас, 
и нечестия наша Ты очистиши. ° Блажен, егоже избрал еси 
и приял, вселится во дворех Твоих. Исполнимся во благих 
дому Твоего, свят храм Твой, ° дивен в правде. Услыши ны, 
Боже, Спасителю наш, упование всех концёй земли, и су- 
щих в мӧри далёче, ' уготовляяй горы крёпостию Своею, 
препоясан силою, * смущаяй глубину морскую, шуму волн 
Его кто постоит? Смятутся языцы, ‘и убоятся живущии в 
концах от знамений Твоих, исходы утра и вечера украси- 
ши. ® Посетил еси землю и упойл еси ю, умножил еси обо- 
гатити ю. Река Божия наполнися вод. Уготбвал еси пищу 
им, яко тако (есть) уготбвание. " Бразды ея упой, умножи 
жита ея, в каплях ея возвеселится возсияющи. ' Благосло- 
виши венёц лёта благости Твоея, и поля Твоя исполнятся 
тука, “ разботёют красная пустыни, и радостию холми пре- 
пояшутся. “ Одёяшася бвни бвчии, и удолия умнбжат 
пшеницу, воззовут, ибо воспоют. 


'В конец, песнь псалма воскресения, 65. 


* Восклӣкните Господеви, вся земля, пойте же имени 
Его, дадите славу хвале Его. 'Рцыте Богу: коль страшна 
дела Твоя? Во множестве силы Твоея солжут Тебе вразй 
Твои. 'Вся земля да поклонится Тебе и поет Тебе, да по- 

ет же имени Твоему, Вышний. ’Приидите и видите дела 
Божия, коль страшен в совётех паче сынов человеческих. 
"Обращаяй море в сушу, в рецё пройдут ногами, тамо воз- 
веселимся о Нем, 'Владычествующем силою Своею вёком. 
Очи Его на языки призираете, преогорчевающии да не воз- 
носятся в себе. * Благословите, языцы, Бога нашего и услы- 
шан сотворите глас хвалы Его, * положшаго душу мою в 
живот и не давшаго во смятёние ног моих. " Яко искусил 
ны есӣ, Боже, разжёгл ны еси, якоже разжизается сребро. 
"Ввел ны еси в сеть, положил еси скбрби на хребте нашем. 
'2 Возвёл еси человеки на главы наша, проидохом сквозё 
огнь и воду, и извёл есй ны в покой.  Вниду в дом Твой 
со всесожжеёнием, воздам Тебе молитвы моя, " яже изре- 
косте устнё мои, и глаголаша уста моя в скорби моей, 
5 всесожжения тучна вознесу Тебе с кадилом, и овны, воз- 
несу Тебе волы с козлы. ~ Приидите, услышите, и повём 
вам, вси боящиися Бога, елика сотвори души моей. "К Не- 
му усты моими воззвах и вознесох под языком моим. 
'* Неправду аще узрех в сердце моем, да не услышит менё 
Господь. "Сего ради услыша мя Бог, внят гласу моления 
моего. 2 Благословен Бог, Иже не отстави молитву мою и 
милость Свою от менё. 


'В конец, в песнех, псалом песни Давиду, 66. 


2 Боже, ущёдри ны и благослови ны, просвети лице Твое 
на ны и помилуй ны. ' Познати на земли путь Твой, во всех 
языцех спасение Твое. * Да исповёдятся Тебе людие, Боже, 
да исповедятся Тебе людие вси. ° Да возвеселятся и да воз- 
радуются языцы, яко судиши людем правотою и языки на 
земли наставиши. * Да исповёдятся Тебе людие, Боже, да ис- 
повёдятся Тебе людие вси. ' Земля даде плод свой, благосло- 
ви ны, Боже, Боже наш, * благослови ны, Боже, и да убо- 
ятся Его вси концы земли. 


Слава: 

'В конец, псалом песни Давиду, 67. 


2 Да воскрёснет Бог, и расточатся врази Его, и да бежат 
от лица Его ненавидящии Его. 3 Яко исчезает дым, да ис- 
чёзнут, яко тает воск от лица огня, тако да погибнут грёш- 
ницы от лица Божия, ‘а праведницы да возвеселятся, да 
возрадуются пред Богом, да насладятся в веселии. ° Вос- 
пойте Богу, пойте имени Его, путесотворите возшедшему 
на запады, Господь имя Ему, и радуйтеся пред Ним. ° Да 
смятутся от лица Его, Отца сирых и Судии вдовиц: Бог в 
месте святём Свобм. ' Бог вселяет единомысленныя в дом, 
изводя окованныя мужеством, такожде преогорчевающыя 
живущыя во гроббх. * Боже, внегда исходити Тебе пред 
людьми Твоими, внегда мимоходити Тебе в пустыни, * зем- 
ля потрясёся, ибо небеса кануша от лица Бога Синаина, от 
лица Бога Израилева. ° Дождь волен отлучиши, Боже, до- 
стоянию Твоему и изнембже, Ты же совершил еси ё. " Жи- 
вотная Твоя живут на ней, уготовал еси благостию Твоею 
нищему, Боже. ? Господь даст глагол благовествующым 
силою многою. “ Царь сил возлюбленнаго, красотою дому 
разделити корысти. " Аще поспитё посредё предёл, крилё 
голубине посрёбрене, и междорамия ея в блещании злата. 
°Внегда разнствит Небесный цари на ней, оснежатся в 
Селмоне. " Гора Божия, гора тучная, гора усырённая, го- 
ра тучная. " Вскую непщуете горы усырённыя? Гора, юже 
благоволи Бог жити в ней, ибо Господь вселится до кон- 
ца. * Колесница Божия тмами тем, тысяща гобзующих, 
Господь в них в Синаи во святём. ° Возшеёл еси на высоту, 
пленил еси плен, приял еси даяния в человецех, ибо не по- 
каряющыяся, ёже вселитися. * Господь Бог благословён, 
благословён Господь день дне, поспешит нам Бог спасёний 
наших. Бог наш, Бог ёже спасати, и Господня, Господня 
исходища смёртная. Обаче Бог сокрушит главы врагов 
Своих, верх влас преходящих в прегрешениих своих. ^ Ре- 

чё Господь: от Васана обращу, обращу во глубинах мор- 
ских. * Яко да омочится нога твоя в крови, язык пес тво- 
их, от враг от него. ® Видена быша шествия Твоя, Боже, 
шествия Бога моего Царя, Иже во святем, % предвариша 
князи близ поющих, посредёе дев тимпанниц. ?'В цёрквах 
благословите Бога, Господа от источник Израилевых. * Та- 
мо Вениамин юнёйший во ужасе, князи Иудовы владыки 
их, князи Завулони, князи Неффалимли. ® Заповёждь, Бо- 
же, силою Твоею, укрепи, Боже, сиё, ёже соделал еси в нас. 
% От храма Твоего во Иерусалим Тебе принесут царие да- 
ры. *' Запрети зверём тростным, сонм юнёц в юницах люд- 
ских, ёже затворити искушённыя сребром, расточи языки 
хотящыя брёнем. * Прийдут молӣтвенницы от Египта, 
Ефибпиа предварит руку свою к Богу. * Царства земная, 
пойте Богу, воспойте Господеви, * возшёдшему на Небо не- 
бесё на востбки, се даст гласу Своему глас силы. ® Дади- 
те славу Богови, на Израили велелёпота Его, и сила Его на 
облацех. * Дивен Бог во святых Своих, Бог Израилев: Той 
даст силу и державу людем Своим, благословен Бог. 


Слава: 


'В конец, о изменшихся, псалом Давиду, 68. 


Спаси, мя, Боже, яко внидбша воды до души моея. 
з Углебох в тимёнии глубины, и несть постояния. Приидох 
во глубины морския, и буря потопи мя. " Утрудихся зовый, 
измолче гортань мой, исчезбсте очи мои, от еже уповати ми 
на Бога моего. ° Умножишася паче влас главы моея нена- 
видящии мя туне, укрепишася врази мои, изгонящии мя 
неправедно: яже не восхищах, тогда воздаях. * Боже, Ты 
увёдел еси безумие мое, и нрегрешёния моя от Тебе не ута- 
ишася. ' Да не постыдятся о мне терпящии Тебе, Господи, 
Господи сил, нижеё да посрамятся о мне ищущии Тебе. Бо- 
же Израилев. * Яко Тебе ради претерпёх поношёние, покры 
срамота лице мое. ° Чуждь бых братии моей, и странен сы- 

новбм матере моея. "" Яко рёвность дому Твоего снеде мя, 
и поношёния поносящих Ти нападоша на мя. "И покрых 
постом душу мою, и бысть в поношёние мне, ? и положих 
одеяние мое врётище, и бых им в притчу. ? О мне глумля- 
хуся седящии во вратеёх, и о мне пояху пиющии вино. " Аз 
же молитвою моею к Тебе, Боже, время благоволения, Бо- 
же, во множестве милости Твоея услыши мя, во истине 
спасёния Твоего. ° Спаси мя от брения, да не углёбну, да 
избавлюся от ненавидящих мя и от глубоких вод. "* Да не 
потопит менё буря водная, нижё да пожрёт мене глубина, 
ниже сведёт о мне ровённик уст своих. " Услыши мя, Гос- 
поди, Яко блага милость Твоя, по множеству щедрот Тво- 
их призри на мя. * Не отврати лица Твоего от отрока Тво- 
его, яко скорблю, скоро услыши мя. " Вонми души моей, 
и избави ю, враг моих ради избави мя. * Ты бо вёси поно- 
шение мое и студ мой, и срамоту мою: пред Тобою вси 
оскорбляющии мя. “ Поношение чаяше душа моя, и 
страсть и ждах соскорбящаго, и не бё, и утешающих, и не 
обретох. = И даша в снедь мою желчь, и в жажду мою на- 
пойша мя бцта. * Да будет трапёза их пред ними в сеть, и 
в воздаяние, и в соблазн. * Да помрачатся очи их, ёже не 
видети, и хребет их выну сляцы. ° Пролёй на ня гнев Твой, 
и ярость гнева Твоего да постигнет их. * Да будет двор их 
пуст, и в жилищах их да не будет живый. 7 Занё егоже Ты 
поразил еси, тии погнаша, и к болёзни язв моих приложи- 
ша. * Приложи беззаконие к беззаконию их, и да не вни- 
дут в правду Твою. 2 Да потребятся от книги живых и с 
праведными да не напишутся. ® Нищ и боляй есмь аз: спа- 
сбние Твое, Боже, да приимет мя.  Восхвалю имя Бога мо- 
его с пёснию, возвеличу Его во хвалёнии: *и угодно бу- 
дет Богу паче тельца юна, роги износяща и пазнокти. 3 Да 
Узрят нищии и возвеселятся: взыщите Бога, и жива будет 
душа ваша. “ Яко услыша убогия Господь и окованныя 
Своя не уничижи. ° Да восхвалят Его небеса и земля, мо- 

ре и вся живущая в нем. * Яко Бог спасет Сиона, и созиж- 
дутся гради Иудейстии, и вселятся тамо, и наслёдят и, 
3 и семя рабов Твоих удержит и, и любящии имя Твое все- 
лятся в нем. 


'В конец, Давиду в воспоминание, 
во ёже спасти мя Господу, 69. 


2 Боже, в помощь мою вонми, Господи, помощи ми по- 
тщися. 3 Да постыдятся и посрамятся ищущии душу мою, 
да возвратятся вспять и постыдятся хотящии ми злая. * Да 
возвратятся абие стыдящеся глаголющии ми: благоже, бла- 
гоже. ° Да возрадуются и возвеселятся о Тебе вси ищущии 
Тебе, Боже, и да глаголют выну, да возвеличится Господь, 
любящии спасение Твое: аз же нищ есмь и убог, Боже, 
помозӣ ми: Помощник мой и Избавитель мой еси Ты, Гос- 
поди, не закосни. 


Слава: 


По 9-й кафисме, Трисвятое. 


Таже тропари, глас 6: Помышляю день страшный и 
плачу деяний моих лукавых, како отвещаю Безсмёртному 
Царю? Или коим дерзновёнием воззрю на Судию, блудный 
аз? Благоутробный Отче, Сыне Единородный, Душе Свя- 
тый, помилуй мя. 

Слава: Во юдоли плачёвне, на месте, ёже завещал еси, 
егда сядеши, Милостиве, сотворити праведный суд, не 
обличи моя сокровённая, ниже посрами менё пред Анге- 
лы, но пощади мя, Боже, и помилуй мя. 

И ныне: Упование и покров державный к Тебе прите- 
кающих, Богородительнице, благое предстательство мира, 
моли со безплотными прилёжно, Егоже родила еси Чело- 
веколюбнейшаго Бога, избавитися душам нашым от вся- 
каго прещбния, Едина Благословбнная. 

Господи, помилуй (40) и молитва: 


Владыко Господи, Боже наш, Иже Един окаянныя моея 
души недуг и сея исцелёние вбдый, исцели ю, якоже веё- 
си, ради множества милости Твоея и щедрот Твоих, понеё- 
же от дел моих несть пластыря приложити ей, ниже елёа, 
ни обязания, но Ты, пришёдый не праведныя призвати, но 
грёшныя в покаяние, помилуй, ущёдри, прости ю, разде- 
ри рукописание многих мойх и студных деяний и наста- 
ви мя на правый путь Твой, да, ходяй во истине Твоей, воз- 
могу избежати стрел лукаваго и сице предстану неосуж- 
дённо пред страшным престблом Твоим, славя и воспевая 
Пресвятое Твое имя во вёки, аминь. 

Давиду псалом, сынов Ионадавовых 
и первых плёншихся, не надписан у еврей, 70. 


'На Тя, Господи, уповах, да не постыжуся в век. ? Пра- 
вдою Твоею избави мя и изми мя, приклони ко мне ухо 
Твое и спаси мя. *Буди ми в Бога Защитителя и в место 
крепко спасти мя, яко утверждёние мое и прибежище мое 
еси Ты. * Боже мой, избави мя из руки грешнаго, из руки 
законопреступнаго и обидящаго, ° яко Ты еси терпёние мое, 
Господи, Господи, упование мое от юности моея. * В Тебе 
утвердихся от утрббы, от чрёва мётере моея Ты еси мой по- 
кровитель: о Тебе пение мое выну. ' Яко чудо бых многим, 
и Ты помощник мой крепок. * Да испболнятся уста моя хва- 
ления, яко да воспою славу Твою, весь день великолёпие 
Твое. * Не отвержи менё во время старости, внегда оскуде- 
вати крепости моей, не остави мене. " Яко реша врази мои 
мне, и стрегущии душу мою совещаша вкупе, " глаголю- 
ще: Бог оставил есть его, пожените и имите его, яко несть 
избавляяй. “Боже мой, не удалӣся от мене, Боже мой, 

в помощь мою вонми. ° Да постыдятся и исчёзнут оклеве- 
тающии душу мою, да облекутся в студ и срам ишущии 
злая мне. “ Аз же всегда возуповаю на Тя и приложу на 
всяку похвалу Твою. ° Уста моя возвестят правду Твою, 
весь день спасение Твое, яко не познах книжная. * Вниду 
в силе Господни, Господи, помяну правду Тебе Единаго. 
" Боже мой, имже научил мя еси от юности моея, и до ны- 
не возвещу чудеса Твоя, ® и даже до старости и престарё- 
ния, Боже мой, не остави менё, дондеже возвещу мышцу 
Твою рбду всему грядущему, "силу Твою и правду Твою, 
Боже, даже до вышних, яже сотворил ми еси величия. Бо- 
же, кто подобен Тебе? 2 Елики явил ми еси скбрби многи 
и злы, и обращься оживотворил мя еси, и от бездн земли 
возвёл мя еси. ^ Умножил еси на мне величествие Твое, и 
обращься утёшил мя еси, и от бездн земли паки возвёл мя 
еси. 2 Ибо аз исповёмся Тебе в людех, Господи, в сосудех 
псаломских истину Твою, Боже, воспою Тебе в гуслех, 
Святый Израилев. 2 Возрадуетеся устнё мои, егда воспою 
Тебе, и душа моя, юже еси избавил. * Ещё же и язык мой 
весь день поучится правде Твоей, егда постыдятся и посра- 
мятся ищущии злая мне. 


О Соломоне, псалом Давиду, 71. 


Боже, суд Твой царёви даждь, и правду Твою сыну 
царёву: ? судити людем Твоим в правде, и нищым Твоим 
в судё. * Да восприимут гбры мир людем, и холми правду. 
*Судит нищым людским, и спасет сыны убогих и смирит 
клеветника. °И пребудет с солнцем, и прежде луны рода 
родов. ‘Снидет яко дождь на руно, и яко капля, каплю- 
щая на землю. ' Возсияет во днех его правда и множество 
мира, дондеже отъймется луне. * И обладает от моря до мо- 
ря, и от рек до конец вселённыя. * Пред ним припадут Ефи- 
опляне, и врази его персть полижут. “ Царие Фарсийстии 
и острови дары принесут, царие Аравстии и Сава дары 

приведут: " и поклонятся ему вси царие з6мстии, вси язы- 
цы поработают ему. “Яко избави нища от сильна, и уббга, 
емуже не бе помощника. “ Пощадит нища и убога, и ду- 
шы убогих спасёт: "от лихвы и от неправды избавит ду- 
шы их, и честно имя его пред ними. И жив будет, и даст- 
ся ему от злата Аравийска, и помолятся о нем выну, весь 
день благословят его. * Будет утверждение на земли на 
версёх гор, превознесётся паче Ливана плод его: и процве- 
тут от града яко трава земная. " Будет имя его благосло- 
вёно во веки, прежде солнца пребывает имя его, и благо- 
словятся в нем вся колена земная, вси языцы ублажат его. 
в Благословен Господь Бог Израилев, творяй чудеса Един. 
9 И благословёно имя славы Его во век и в век века, и ис- 
полнится славы Его вся земля: буди, буди. 


Слава: 


Оскудёша пёсни Давида, сына Иесеёова. 
Псалом Асафу, 72. 


'Коль благ Бог Израилев, правым сердцем. Мои же 
вмале не подвижастеся нозе: вмале не пролияшася стопы 
моя. ° Яко возревновах на беззаконныя, мир грешников зря. 
“Яко несть восклонёния в смёрти их, и утверждения в ра- 
не их, ° в трудеёех человеческих не суть, и с человёки не при- 
имут ран. % Сего ради удержа я гордыня их до конца: одё- 
яшася неправдою и нечестием своим. ' Изыдет яко из ту- 
ка неправда их, преидоша в любовь сердца. * Помыслиша 
и глаголаша в лукавстве, неправду в высоту глаголаша. 
3? Положиша на небеси уста своя, и язык их прёйде по зем- 
ли. " Сего ради обратятся людие мои сёмо, и дние испол- 
нени обрящутся в них. "И реша: како уведе Бог? И аще 
есть разум в Вышнем? ' Се сии грёшницы и гобзующии в 
век, удержаша богатство. ' И рех: еда всуе оправдих серд- 
це мое и умых в неповинных руце мои, “и бых язвен весь 


КАФИСМА ДЕСЯТАЯ 399 


день, и обличёние мое на утренних. ° А ще глаголах, повём 
тако: се роду сынов Твоих, емуже обещахся, “и непщевах 
разумёти: сиё труд есть предо мною, " дондеже внйду во 
святило Божие и разумёю в послёдняя их. * Обаче за лыцё- 
ния их положил еси им злая, низложил еси я, внегда раз- 
гордешася. ® Како быша в запустение? Внезапу исчезбоша, 
погибоша за беззаконие свое. 2 Яко сбние востающаго, Гос- 
поди, во граде Твоем образ их уничижиши. *' Яко разжжеё- 
ся сердце мое, и утробы моя изменишася. 2 И аз уничижбён 
и не разумёх, скотен бых у Тебе. > И аз выну с Тобою, 
удержал есй руку десную мою, “ и советом Твоим наста- 
вил мя еси, и со славою приял мя еси. 2 Что бо ми есть на 
небеси? И от Тебе что восхотёх на земли? * Исчезё сердце 
мое и плоть моя, Боже сердца моего, и часть моя, Боже, во 
век. 2 Яко се удаляющии себе от Тебе, погибнут; потребил 
еси всякаго любодёющаго от Тебе. ^ Мне же прилепляти- 
ся Богови благо есть, полагати на Господа упование мое, 
возвестити ми вся хвалы Твоя во вратёх дщёре Сибни. 


Разума Асафу, 73. 


'Вскую, Боже, отринул еси до конца? Разгнёвася ярость 
Твоя на овцы пажити Твоея? г Помяни сонм Твой, егоже 
стяжал есй испёрва, избавил есй жезлом достояния Твое- 
го, гора Сибн сия, в нейже вселился еси. *Воздвигни ру- 
це Твои на гордыни их в конец, елика лукавнова враг во 
святём Твоем. * И восхвалишася ненавидящии Тя посредё 
праздника Твоего, положиша знамения своя, знамения, и 
не познаша, °яко во исхбде превыше, яко в дубраве дре- 
вяне секирами разсекоша. * Двери его вкупе: сёчивом и ос- 
кордом разрушиша й. 'Возжгбоша огнём святило Твое, на 
земли оскверниша жилище имене Твоего. * Рёша в сердце 
своем южики их вкупе: приидите и оставим вся прёздни- 
ки Божия от земли. * Знамения их не видехом: несть кто- 
му пророка, и нас не познает ктому. " Доколе, Боже, по- 

нӧсит враг? Раздражит противный имя Твое до конца? 
"Вскую отвращаеши руку Твою и десницу Твою от сре- 
ды нёдра Твоего в конец? '? Бог же Царь наш прежде ве- 
ка содёла спасёние посреде земли. Ты утвердил еси си- 
лою Твоею море, Ты стёрл еси главы змиёв в воде, “ Ты со- 
крушил еси главу змиеву, дал еси того брашно людем 
Ефибпским. ° Ты растбргл еси источники и потоки, Ты из- 
сушил еси реки Ифамския. * Твой есть день, и Твоя есть 
нощь: Ты совершил еси зарю и сблнце. "Ты сотворил еси 
вся предёлы земли, жатву и весну Ты создал еси я. ® По- 
мяни сия: враг поноси Господеви, и людие безумнии раз- 
дражиша имя Твое. ® Не предаждь зверём душу, испов6- 
дающуюся Тебе, душ убогих Твоих не забуди до конца. 
2. ]ризри на завет Твой, яко исполнишася помрачённии 
земли домов беззаконий. * Да не возвратится смирённый 
посрамлен, нищ и убог восхвалита имя Твое. 2? Востани, 
Боже, суди прю Твою, помяни поношёние Твое, 6же от бе- 
зумнаго весь день. * Не забуди гласа молитвенник Твоих, 
гордыня ненавидящих Тя взыде выну. 


Слава: 


'В конец, да не растлиши, псалом пёсни А сафу, 74. 


2 Исповёмыся Тебе, Боже, исповёмыся Тебе, и призовём 
имя Твое; повём вся чудеса Твоя. ° Егда прииму время, Аз 
правоты возсужду. * Растаяся земля и вси живущии на 
ней, Аз утвердих столпы ея. ° Рех беззаконнующым, не без- 
законнуйте: и согрешающым, не возносите рога, * не воздви- 
зайте на высоту рога вашего, и не глаголите на Бога 
неправду: ' яко нижеё от исход, нижё от запад, ниже от пу- 
стых гор. ° Яко Бог судия есть: сего смиряет, и сего возно- 
сит. °Яко чаша в руцё Господни, вина нерастворёна, ис- 
полнь растворёния, и уклони от сея в сию: обаче дрождие 
его не истощися, испиют вси грешнии земли. ® Аз же воз- 

радуюся в век, воспою Богу Иаковлю: "и вся роги греш- 
ных сломлю, и вознесётся рог праведнаго. 


'В конец, в песнех, псалом А сафу, 
песнь ко ассирианину, 75. 


2 Ведом во Иудби Бог: во Израили велие имя Его. 
з И бысть в мире мёсто Его и жилище Его в Сибне. * Тамо 
сокруши крёпости лукбв, оружие и мечь и брань. ° Про- 
свещаеши Ты дивно от гор вёчных. % Смятошася вси нера- 
зумнии сёрдцем: уснуша сном своим, и ничтоже обретоша 
вси мужие богатства в руках своих. ' От запрещения Тво- 
его, Боже Иаковль, воздремаша всёдшии на кони. *Ты 
страшен еси, и кто противостанет Тебе? Оттоле гнев Твой. 
з С Небесе слышан сотворил еси суд: земля убояся, и умол- 
ча, ° внегда востати на суд Богу, спасти вся кроткия зем- 
ли. "Яко помышлбние человеческое исповёстся Тебе: и 
останок помышлёния празднует Ти.  Помолитеся и возда- 
дите Господеви Богу нашему. Вси иже окрест Его прине- 
сут дары, “страшному и отъёмлющему духи князей, 
страшному паче царёй земных. 


"В конец, о Идифуме, псалом Асафу, 76. 


2 Гласом моим ко Господу воззвах, гласом моим к Богу, 
и внят ми. 3 В день скорби моея Бога взысках рукама мо- 
има, нощию пред Ним, и не прельщён бых. Отвёржеся утё- 
шитися душа моя. * Номянух Бога и возвеселихся, поглум- 
ляхся и малодушествоваше дух мой. ° Предваристе страж- 
бы очи мои: смятохся и не глаголах. ® Помыслих дни пёер- 
выя, и лёта вёчная помянух, и поучахся: 'нощию сёрдцем 
моим глумляхся, й тужаше дух мой: "еда во вёки отринет 
Господь, и не приложит благоволити паки? * Или до кон- 
ца милость Свою отсечёт, сконча глагол от рода в род? 
"Еда забудет ущедрити Бог? Или удержит во гневе Сво- 
ём щедроты Своя? "И рех, ныне начах: сия измена десни- 

цы Вышняго. “Помянух дела Господня, яко помяну от на- 
чала чудеса Твоя, ' и поучуся во всех дблех Твоих, и в на- 
чинаниих Твоих поглумлюся. “ Боже, во святём путь Твой: 
кто бог вёлий, яко Бог наш? "Ты еси Бог творяй чудеса: 
сказал еси в людех силу Твою, * избавил еси мышцею 
Твоёю люди Твоя, сыны Иаковли и Ибсифовы. " Видеша 
Тя воды, Боже, видеша Тя воды, и убояшася: смятошася 
бездны, * множество шума вод, глас даша облацы, ибо 
стрелы Твоя преходят. ® Глас грома Твоего в колеси, осве- 
тиша молния Твоя вселенную: подвижеся и трёпетна бысть 
земля. ^ В мӧри путие Твои, и стези Твоя в водах многих, 
и следы Твои не познаются. ?' Наставил еси яко овцы лю- 
ди Твоя рукою Моисёовою и Ааронею. 


Слава: 


По 10-й кафисме, Трисвятое. 


Таже тропари, глас 6: Страшнаго дне пришёствия Тво- 
его ужасаюся, Христе, и, неумытнаго судилища бояйся, 
Господи, ужасаюся и трепещу, яко имый множество согре- 
шений, но прежде конца яко Милостив Бог, обрати и спа- 
си мя, Спасе мой Многомилостиве. 

Слава: Егда престоли на суд поставятся, Господи, и су- 
дилищу Твоему предстанут человёцы: не предпочтётся 
царь воина, не преимуществит владыка раба: кийждо бо от 
своих дел или прославится, или постыдится. 

И ныне: Великих дарований, Чистая Дево Богомати, Ты 
сподббилася еси, яко родила еси плотию Единаго от Трби- 
цы, Христа Жизнодавца, во спасение душ наших. 


Господи, помилуй (40) и молитва: 


Господи Боже наш, в милости Богатый и в щедротах 
Непостижимый, Едине по естеству Безгрешен, и нас ради 
кроме греха быв Человек, услыши в час сей болёзненное 

мое сие молбние, яко нищ и убог есмь от дел благих, и 
сердце мое смятёся внутрь мене. Ты бо вёси, Вышний Ца- 
рю, Господи небесё и земли, яко всю мою юность во гре- 
сёх иждих и в след похотёй плоти моея ходив, весь смех 
демонов бых, весь диаволу последовах, выну в тимёнии 
сластёй валяяйся, омрачився бо помышлёнием от младен- 
ства, даже и до ныне, никогдаже восхотёх сотворити во- 
лю Твою святую, но весь от наввтующих мя страстёй пле- 
нився, смех и поругание дёмонов бых, никакоже во умб по- 
мышляяй, яко нестерпимый гнев ёже на грешники прещё- 
ния Твоего, и лежащую геённу огненную. Якоже отсюду 
во отчаяние впадый, и никакоже в чувстве обращёния быв, 
пуст и наг ёже от Твоея дружбы бых. Кий бо вид греха 
не содблах? Кбе дело дёмонское не содвях? Кбе деяние 
студное и блудное не с преимуществом и тщанием совер- 
ших? Ум воспоминаньми плотскими оскверних, тело сме- 
шёньми окалях, дух сосложёнием оскверних, всяк уд ока- 
янныя моея плоти служити и работати грехом возлюбих. 
И кто прочее не возрыдает мя, окаяннаго? Кто не воспла- 
чет мя, осуждённаго? Аз бо един, Владыко, ярость Твою 
прогнёвах, аз един гнев Твой на мя разжегох, аз един лу- 
кавое пред Тобою сотворих, превозшёд и препобедӣв вся 
от века грешники, несравненно погрешивый и непрощён- 
но. Но понёже Многомилостивый, Благоутробный еси, Че- 
ловеколюбче, и ожидаеши человбческаго обращёния, се и 
аз ввергаю себё пред страшное и нестерпимое Твое суди- 
ще, и якоже пречистым Твоим ногам касаяйся, из глуби- 
ны души взываю Ти: очӣсти, Господи, прости, Благопре- 
менителю, помилуй немощь мою, приклонися недоумёнию 
моему, вонми молёнию моему и слез моих не премолчи, 
приимӣ мя, кающагося, и заблуждшаго обрати, обращаю- 
щагося объими и молящагося прости. Не бо положил еси 
покаяние праведным, не положил еси прощения не со- 
грешающым, но положил есй покаяние мне, грешному, в 

нихже в негодование Твое содёях, наг и обнажён пред То- 
бою предстою, Сердцевёдче Господи, исповёдаяй моя гре- 
хи: не бо могу воззрёти и видети высоту Небесную, от тя- 
жести грехов моих сляцаемь. Просвети убо очи сёрдца мо- 
его и даждь ми умилёние к покаянию, и сокрушение сёрд- 
ца ко исправлбнию, да со благою надёждею и истинным 
уверёнием, к тамошнему миру пойду, хваля и благословя 
выну всесвятбе имя Твое, Отца и Сына и Святаго Духа, 
ныне и присно, и во вёки веков, аминь. 


КАФИСМА ПЕРВАЯНАДЕСЯТЬ 


Разума Асафу, 77. 


'Внемлите, людие мои, закону моему, приклонӣте ухо 
ваше во глаголы уст моих. ? Отвёрзу в притчах уста моя, 
провещаю ганания испёрва. ? Елика слышахом и познахом 
я, и отцы наши повёдаша нам: * не утайшася от чад их в 
род ин, возвещающе хвалы Господни и силы Его, и чуде- 
са Его, яже сотвори. ° И воздвиже свидёние во Иакове, и 
закон положи во Израили: елика заповёда отцём нашым, 
сказати я сыновбм своим, ‘яко да познает род ин, сынове 
родящиися, и востанут и повёдят я сыновом своим: ' да по- 
ложат на Бога упование свое, и не забудут дел Божиих, 
и заповеди Его взыщут. * Да не будут якоже отцы их, род 
строптив и преогорчеваяй, род иже не исправи сёрдца сво- 
егб, и не увёри с Богом духа своего. °Сынове Ефрёмли на- 
ляцающе и стреляюще луки, возвратишася в день брани: 
0 не сохраниша завёта Божия, и в законе Его не восхотё- 
ша ходити. " И забыша благодеяния Его, и чудеса Его, яже 
показа им “ пред отцы их, яже сотвори чудеса в земли Еги- 
петстей: на поли Танебсе. " Развёрзе мбре, и проведё их, 
представи воды яко мех. "И настави я облаком во дни, и 
всю нощь просвещением огня. ° Разверзе камень в пусты- 
ни, и напои я яко в бездне мнозе, * и изведё воду из каме- 

не, и низведе яко рёки воды. " И приложиша ещё согреша- 
ти Ему, преогорчиша Вышняго в безводней; ' и искусиша 
Бога в сердцах своих, воспросити брашна душам своим. 
ЗИ клеветаша на Бога, и рёша: еда возможет Бог уготбва- 
ти трапёзу в пустыни? * Понёже порази кёмень, и потекб- 
ша воды, и потоцы наводнишася: еда и хлеб может дати, 
или уготбвати трапёзу людем Своим? ?' Сего ради слыша 
Господь и презре: и огнь возгорёся во Иакове, и гнев взы- 
де на Израиля, 2 яко не вёроваша Богови, нижё уповаша 
на спасение Его. 2 И заповеда облаком свыше, и двёри не- 
бесё отвёрзе, ^ и одожди им манну ясти, и хлеб небёсный 
дадё им. > Хлеб ангельский ядё человек, брашно посла им 
до сытости. % Воздвиже юг с небесв, и наведё силою Своёю 
лива, 7 и одожди на ня яко прах плоти, и яко песок мор- 
ский птицы пернаты. * И нападоша посредё стана их, ӧк- 
рест жилищ их. 9 И ядоша и насытишася зелб, и желание 
их принесё им. ® Не лишишася от желания своего: еще 
брашну сущу во устёх их: "и гнев Божий взыде на ня, и 
уби множайшая их, и избранным Израилевым запят. * Во 
всех сих согрешиша ещё, и не вёроваша чудесём Его. 
3 И исчезбша в суете дние их, и лёта их со тщанием. * Егда 
убиваше я, тогда взыскаху Его, и обращахуся, и утрене- 
ваху к Богу: ° и помянуша, яко Бог Помощник им есть, и 
Бог Вышний Избавитель им есть. * И возлюбиша Его усты 
своими, и языком своим солгаша Ему: *' сердце же их не 
бе право с Ним, ниже увёришася в завёте Его. * 'Тойже есть 
щедр, и очистит грехи их, и не растлит, и умножит отвра- 
тити ярость Свою, и не разжжет всего гнёва Своего. ® И по- 
мяну, яко плоть суть, дух ходяй и не обращаяйся. * Коль- 
краты преогорчиша Его в пустыни, прогнёваша Его в зем- 
ли безводней? “ И обратишася, и искусйша Бога, и Свята- 
го Израилева раздражиша, “и не помянуша руки Его: в 
день, вӧньже избави я из руки оскорбляющаго, “якоже 
положи во Египте знамения Своя, и чудеса Своя на поли 

'Танебсе, “ и преложи в кровь реки их, и источники их, яко 
да не пиют. * Посла на ня пёсия мухи и поядоща я: и жа- 
бы, и растли я. * И дадб рже плоды их, и труды их пру- 
гом. “ Уби градом винограды их, и черничие их сланою, 
** и предадё граду скоты их, и имение их огню. Посла на 
ня гнев ярости Своея, ярость и гнев и скорбь, послание ан- 
гелы лютыми. ® Путесотвори стезю гнёву Своему, и не по- 
щадё от смёрти душ их: и скоты их в смёрти заключи, 
У и порази всякое перворбдное в земли Египетстей, начаӣ- 
ток всякаго труда их в селбниих Хамовых. ® И воздвиже 
яко ӧвцы люди Своя, и возведб я яко стадо в пустыни, 
и настави я на упование, и не убояшася, и враги их по- 
кры море. * И введё я в гору святыни Своея, гору сию, юже 
стяжа десница Его. *® И изгна от лица их языки, и по жрё- 
бию дадё им [землю] ужем жребодаяния, и всели в селё- 
ниих их колёна Израилева. * И искусиша и преогорчиша 
Бога Вышняго, и свидёний Его не сохраниша, и отвра- 
тишася, и отвергошася, якоже и отцы их, превратйшася в 
лук развращён, * и прогнёваша Его в холмех своих и во ис- 
туканных своих раздражиша Его. * Слыша Бог и презре, 
и уничижи зело Израиля, ® и отрину скинию Силомскую, 
селёние, еже вселися в человёцех. " И предадё в плен крё- 
пость их, и доброту их в руки врагов, ® и затвори во ору- 
жии люди Своя, и достояние Свое презре.  Юношы их по- 
яде огнь, и дёвы их не осётованы быша; " священницы их 
мечём падоша, и вдовицы их не оплаканы будут. ® И вос- 
та яко спя Господь, яко силен и шумен от вина, “и пора- 
зи враги Своя вспять, поношёние вёчное дадё им. “ И от- 
рину селёние Ибсифово, и колено Ефрёмово не избра, 
“и избра колено Иудово, гору Сибню, юже возлюби, ® и со- 
зда яко единорога святилище Свое, на земли основа и в 
век. ' И избра Давида раба Своего, и восприят его от стад 
овчих. "От дойлиц поят его пасти Иакова раба Своегб и 

Израиля достояние Свое. И упасё я в незлобии сёрдца 
своего, и в разумех руку своею наставил я есть. 


Слава: 


Псалом А сафу, 78. 


' Боже, приидоша языцы в достояние Твое, оскверниша 
храм святый Твой, 2 положиша Иерусалим яко овощное 
хранилище, положиша трупия раб Твоих брашно птицам 
небёсным, плоти преподобных Твоих зверём земным. ° Про- 
лияша кровь их яко вбду окрест Иерусалима, и не бе по- 
гребаяй. * Быхом поношёние сосёдом нашым, подражнёние 
и поругание сущым окрест нас. ° Доколе, Господи, прогнё- 
ваешися до конца? Разжжется яко огнь рвёние Твое? ° Про- 
лей гнев Твой на языки не знающыя Тебе, и на царствия, 
яже имене Твоего не призваша, ' яко поядоша Иакова, и 
место его опустошиша. * Не помяни наших беззакбний пер- 
вых: скоро да предварят ны щедроты Твоя, Господи, яко 
обнищахом зело. °Помози нам, Боже, Спасителю наш, сла- 
вы ради имене Твоего, Господи, избави ны, и очисти гре- 
хи нашя имене ради Твоего. ® Да не когда рекут языцы, где 
есть Бог их? И да увёстся во языцех пред очима нашима 
отмщёние крове раб Твоих пролитыя. " Да внидет пред Тя 
воздыхание окованных, по величию мышцы Твоея снабди 
сыны умерщвлённых. ? Воздаждь сосёдом нашым седмери- 
цею в нёдро их поношение их, имже поносиша Тя, Госпо- 
ди. ° Мы же, людие Твои и овцы пажити Твоея, исповемы- 
ся Тебе, Боже, во век, в род и род возвестим хвалу Твою. 


'В конец, о измёншихся, 
свидёние А сафу, псалом 79. 


*Пасый Израиля вонми: наставляяй яко овча Иосифа, 
седяй на Херувимех, явися, ‘ пред Ефремом и Вениамином 
и Манассием, воздвигни силу Твою, и приидӣ во еже спа- 

сти нас. * Боже, обрати ны, и просвети лице Твое, и спа- 
сёмся. ° Господи Боже сил, доколе гнбваешися на молит- 
ву раб Твоих? ° Напитаеши нас хлебом слёзным, и напой- 
ши нас слезами в мёру. ' Положил еси нас в пререкание со- 
сёдом нашым, и вразӣ наши подражниша ны. * Господи 
Боже сил, обрати ны, и просветй лице Твое, и спасёмся. 
° Виноград из Египта пренёсл еси, изгнал еси языки, и на- 
садил еси и. " Путесотворил еси пред ним, и насадил еси 
корёния его, и исполни з6млю. "Покры гӧры сень его, и 
ветвия его кёдры Божия;  прострё рбзги его до моря, и да- 
же до рек отрасли его. ®Вскую низложил еси оплот его, 
и объимают и вси мимоходящии путём? “ Озоба и вепрь от 
дубравы, и уединённый дивий поядё и. ° Боже сил, обра- 
тися убо, и призри с Небесе и виждь, и посети виноград 
сей, ё и соверши ий, егоже насади десница Твоя, и на сына 
человёческаго, егоже укрепил еси Себе. " Пожжён огнём и 
раскбпан, от запрещения лица Твоего погибнут. % Да бу- 
дет рука Твоя на мужа десницы Твоея, и на сына человё- 
ческаго, егоже укрепил еси Себе, % и не отступим от Тебе; 
оживиши ны, и имя Твое призовеём. ?* Господи Боже сил, 
обрати ны, и просветӣ лице Твое, и спасёмся. 


'В конец, о точилех, псалом Асафу, 80. 


2 Радуйтеся Богу Помбщнику нашему, восклӣкните Бо- 
гу Иаковлю, ? приимите псалом и дадите тимпан псалтӣрь 
красён с гусльми, * вострубите в новомёсячии труббю, во 
благознаменитый день праздника вашего, ? яко повелёние 
Израилеви есть, и судьба Богу Иаковлю. % Свидёние во 
Иосифе положи ё, внегда изыти ему от земли Египетския, 
языка егоже не вёдяше, услыша. ' Отъят от врёмене хре- 
бет его, руце его в коши ‹пораббтасте. * В скорби призвал 
Мя еси, и избавих тя, услышах тя в тайне бурне, искусӣх 
тя на воде пререкания. "Слышите, людие Мои, и засвидеё- 
тельствую вам, Израилю, аще послушаеши Мене. " Не бу- 

дет тебе бог нов, нижё поклонишися богу чуждему. " Аз 
бо есмь Господь Бог твой, изведый тя от земли Египетския, 
разшири уста твоя, и исполню я. ? И не послушаша лю- 
дие Мои гласа Моего, и Израиль не внят Ми: ? и отпустих 
я по начинанием сердёц их, пойдут в начинаниих своих. 
"Аще быша людие Мои послушали Менвё, Израиль аще бы 
в пути Моя ходил, ° ни о чесбм же убо враги его смирил 
бых, и на оскорбляющыя их возложил бых руку Мою. 
е Врази Господни солгаша ему, и будет врёмя их в век. 
ПИ напита их от тука пшенична, и от камене мёда насы- 
ти ИХ. 


Слава: 


Псалом Асафу, 81. 


'Бог ста в сонме богов, посредё же боги разсудит. ? До- 
коле судите неправду, и лица грешников приемлете? 3 Су- 
дите сиру и убогу, смирена и нища оправдайте. * Измите 
нища и уббга, из руки грешничи избавите его. ° Не позна- 
ша, нижё уразумёша, во тьме ходят: да подвижатся вся 
основания земли. "Аз рех: бобзи естё, и сынове Вышняго 
вси. 'Вы же яко человёцы умираете, и яко един от князей 
падаете. 3 Воскресни, Боже, суди земли: яко Ты наслёди- 
ши во всех языцех. 


' Песнь псалма А сафу, 82. 


* Боже, кто уподобится Тебе? Не премолчи, нижё укро- 
ти, Боже. 3 Яко се врази Твои возшумёша, и ненавйдящии 
Тя воздвигоша главу. * На люди Твоя лукавноваша волею, 
и совещёша на святыя Твоя. ° Рёша: приидите и потребим 
я от язык, и не помянётся имя Израилево ктому. % Яко со- 
вещаша единомышлёнием вкупе, на Тя завёт завещаша: 
' селёния Идумёйска, и Исмаилите, Моав и Агаряне: * Ге- 
вал и Аммон и Амалик, иноплемённицы с живущими в 

Тире, ? ибо и Ассур прииде с ними, быша в заступлёние 
сыновӧм Лотовым. " Сотвори им яко Мадиёму и Сисаре, 
яко Иавиму в потбце Киссове. " Потребишася во Аендбре, 
быша яко гной земный. "Положи князи их, яко Орӣва и 
Зива, и Зевва и Салмана, вся князи их, " иже реша: да на- 
слёдим себе святилище Божие. “ Боже мой, положи я яко 
коло, яко трость пред лицём ветра. “Яко огнь попаляяй 
дубравы, яко пламень пожигаяй горы, ° тако поженёши я 
бурею Твоею, и гнёвом Твоим смятёши я. " Испблни лица 
их безчёстия, и взыщут имене Твоего, Господи. * Да посты- 
дятся и смятутся в век века, и посрамятся и погибнут. 
"И да познают, яко имя Тебе Господь, Ты Един Вышний 
по всей земли. 


'В конец, о точилех, сыном Кореовым, 
псалом 83. 


* Коль возлюбленна селёния Твоя, Господи сил! * Жела- 
ет и скончавается душа моя во дворы Господни, сёрдце мое 
и плоть моя возрадовастася о Бозе живе. * Ибо птица об- 
рёте себе храмину, и горлица гнездо себе, идёже положит 
птенцы своя, олтари Твоя, Господи сил, Царю мой и Бо- 
же мой. °Блажёени живущии в дому Твоем, в веки веков 
восхвалят Тя. ‘Блажен муж, емуже есть заступление его 
у Тебе; восхождения в сбрдце своем положи, 'во юдбль 
плачёвную, в мёсто еже положи, ибо благословёние даст 
законополагаяй. * Пойдут от силы в силу: явится Бог бо- 
гов в Сионе. ° Господи Боже сил, услыши молитву мою, 
внуши, Боже Иаковль. ° Защитниче наш, виждь, Боже, и 
призри на лице христа Твоего. " Яко лучше день един во 
двӧрех Твоих паче тысящ: изволих приметатися в дому Бо- 
га моего паче, нёже жити ми в селениих грешничих. ? Яко 
милость и истину любит Господь, Бог благодать и славу 
даст. Господь не лишит благих, ходящих незлобнем. “ Гос- 
поди Боже сил, блажен человёк уповаяй на Тя. 

"В конец, сыном Корбовым, псалом 84. 


2 Благоволӣл еси, Господи, землю Твою возвратил еси 
плен Иаковль: ? оставил еси беззакония людей Твоих, по- 
крыл еси вся грехи их. * Укротил еси весь гнев Твой, воз- 
вратился еси от гнёва ярости Твоея. ° Возврати нас, Боже 
спасёний наших, и отврати ярость Твою от нас. * Еда во ве- 
ки прогнёваешися на ны? Или прострёши гнев Твой от ро- 
да в род? ' Боже, Ты обращься оживиши ны, и людие Твои 
возвеселятся о Тебе. 3 Яви нам, Господи, милость Твою, и 
спасёние Твое даждь нам. * Услышу, что речёт о мне Гос- 
подь Бог: яко речёт мир на люди Своя, и на преподббныя 
Своя, и на обращающыя сердца к Нему. " Обаче близ бо- 
ящихся Его спасёние Его, вселити славу в землю нашу. 
"Милость и истина сретостеся, правда и мир облобызаста- 
ся. ? Истина от земли возсия, и правда с Небесё принйче, 
' ибо Господь даст благость, и земля наша даст плод свой. 
“Правда пред Ним предъидет, и положит в путь стопы 
своя. 


Слава: 


По 11-й кафисме, Трисвятое. 


Таже тропари, глас 7: Имущи, душе моя, врачевствб по- 
каяния, приступи слезящи, воздыханием вопиющи: Врачу 
душ и телес, свободи мя, Человеколюбче, от многих согре- 
шёний, сопричти мя блуднице, и разбойнику, и мытарю, и 
даруй ми, Боже, беззакбний моих прощение, и спаси мя. 

Слава: Мытареву покаянию не поревновах, и блудницы 
слез не стяжах: недоумёюся бо от ослеплёния о таковбм 
исправлёнии, но Твоим благоутробием спаси мя, Христё 
Боже, яко Человеколюбец. 

И ныне: Богорбдице Дёво Несквёрная, Сына Твоего мо- 
ли с горними силами, прощёние прегрешёний нам преж- 
де конца даровати и велию милость. 

Господи, помилуй (40) и молитва: 


Возсияй в сердцах наших, Человеколюбче Господи, Тво- 
его Боговёдения нетлённый свет, и мысленная наша отвёр- 
зи очи, во евангельских Твоих проповёданий разумёние, 
вложи в нас и блаженных Твоих заповедей страх, да плот- 
ския похоти вся поправше, духовное жительство пройдем, 
вся, Яже ко благоугождёнию Твоему и мудрствующе и 
дёюще. Ты бо еси просвещёние душ и телес наших, Хри- 
сте Боже, и Тебе славу возсылаем, со Безначальным Тво- 
им Отцем и Всесвятым, и Благим, и Животворящим Тво- 
им Духом, ныне и присно, и во веки веков, аминь. 

Молитва Давиду, 85. 


'Приклони, Господи, ухо Твое, и услыши мя, яко нищ 
и убог есмь аз. * Сохрани душу мою, яко преподббен есмь: 
спаси раба Твоего, Боже мой, уповающаго на Тя. ° Поми- 
луй мя, Господи, яко к Тебе воззову весь день. * Возвесе- 
ли душу раба Твоего, яко к Тебе взях душу мою. ° Яко Ты, 
Господи, Благ и Кроток, и Многомилостив всем призыва- 
ющым Тя. ‘Внушй, Господи, молитву мою, и вонмӣ гла- 
су молёния моего. ' В день скорби моея воззвах к Тебё, яко 
услышал мя еси. $ Несть подобен Тебе в бозёх, Господи, и 
несть по делом Твоим. * Вси языцы, елики сотворил еси, 
прийдут, и поклонятся пред Тобою, Господи, и прославят 
имя Твое, ° яко Вёлий еси Ты, и творяй чудеса, Ты еси Бог 
Един. " Настави мя, Господи, на путь Твой, и пойду во йс- 
тине Твоей; да возвеселится сёрдце мое боятися имене Тво- 
его. ? Исповёмся Тебе, Господи Боже мой, всем сёрдцем мо- 
им, и прославлю имя Твое в век: " яко милость Твоя вёлия 
на мне, и избавил еси душу мою от ада преисподнейшаго. 
" Боже, законопреступницы восташа на мя, и сонм держав- 

ных взыскаша душу мою, и не предложиша Тебе пред со- 
бою. ° И Ты, Господи Боже мой, Щёдрый и Милостивый, 
Долготерпеливый, и Многомилостивый и Истинный, 
* призри на мя и помилуй мя, даждь державу Твою отро- 
ку Твоему, и спасй сына рабы Твоея. " Сотвори со мною 
знамение во благо, и да видят ненавидящии мя, и посты- 
дятся, яко Ты, Господи, помогл ми и утёшил мя еси. 


' Сыном Корёовым, псалом пёсни, 86. 


2 Основания его на горах святых; любит Господь врата 
Сибня паче всех селёний Иаковлих. 3 Преславная глагбола- 
шася о тебё, граде Божий: *Помяну Раав и Вавилбна вё- 
дущым мя, и се иноплеменницы, и Тир, и людие Ефибп- 
стии, сии быша тамо. ° Мати Сион речёт: человёк, и чело- 
вёк родися в нем, и Той основа и Вышний. * Господь по- 
весть в писании людей, и князей сих бывших в нем. ' Яко 
веселящихся всех жилище в тебе. 


' Песнь псалма сыном Корёовым, 
в конец, о Маелёфе еже отвещати, разума Еману 
Израильтянину, 87. 


2 Господи Боже спасёния моего, во дни воззвах, и в но- 
щи пред Тобою. ° Да внидет пред Тя молитва моя: прикло- 
ни ухо Твое к молёнию моему, * яко исполнися зол душа 
моя, и живот мой аду приближися. ° Привменен бых с низ- 
ходящими в ров, бых яко человёк без помощи, ° в мертвых 
свободь, яко язвеннии спящии во гробе, ихже не помянул 
еси ктому, и тии от руки Твоея отриновёни быша. ' Поло- 
жиша мя в рове преисподнем, в тёмных и сёни смёртней. 
"На мне утвердися ярость Твоя, и вся волны Твоя навёл 
еси на мя. 3 Удалил еси знаемых моих от мене, положища 
мя мерзость себё: прёдан бых и не исхождах. "" Очи мои из- 
немогосте от нищеты, воззвах к Тебе, Господи, весь день, 
воздёх к Тебе руце мои. "Еда мертвыми твориши чудеса? 

Или врачеве воскресят, и исповёдятся Тебё? ° Еда повёсть 
кто во гробе милость Твою, и истину Твою в погибели? 
в Еда познана будут во тме чудеса Твоя, и правда Твоя в 
земли забвённей? “ И аз к Тебе, Господи, воззвах и утро мо- 
литва моя предварит Тя. ° Вскую, Господи, отрбееши душу 
мою, отвращаеши лицё Твое от менё? % Нищ есмь аз, и в 
трудёх от юности моея; вознёс же ся, смирихся, и изнемо- 
гох. "На мне преидоша гнёви Твои, устрашения Твоя воз- 
мутиша мя, * обыдбша мя яко вода, весь день одержаша 
мя вкупе. ® Удалил еси от менё друга и искренняго, и зна- 
емых моих от страстей) 


Слава: 


‘Разума Ефёма Израильтянина, псалом 88. 


2 Милости Твоя, Господи, во век воспою, в род и род воз- 
вещу истину Твою усты мойми. ? Занё рекл еси: в век мӣ- 
лость созйждется, на Небесёх уготбвится истина Твоя. * За- 
вещах завёт избранным Моим, кляхся Давиду рабу Мое- 
му: ° до вёка уготоваю сёмя твое, и созижду в род и род 
престбл твой. % Исповёдят Небеса чудеса Твоя, Господи, ибо 
истину Твою в цёркви святых. 7 Яко кто во бблацех урав- 
нӣтся Господеви? Уподобится Господеви в сынёх Божиих? 
* Бог прославляемь в совёте святых, Велий и Страшен есть 
над всбми окрёстными Его. ° Господи Боже сил, ктб подб- 
бен Тебе? Силен еси, Господи, и истина Твоя окрест Тебе. 
Ты владычествуеши державою морскою: возмущение же 
волн его Ты укрочаеши. " Ты смирил еси яко Язвена гӧр- 
даго, мышцею силы Твоея расточил еси враги Твоя. ? Твоя 
суть небеса, и Твоя есть земля, вселённую и исполнёния 
ея Ты основал еси. % Сёвер и море Ты создал еси, Фавбр и 
Ермон о имени Твоем возрадуетася. " Твоя мышца с силою: 
да укрепится рука Твоя, и вознесётся десница Твоя. 
5 Правда и судьба уготование Престола Твоего: милость и 

истина предъидет пред лицем 'Гвоим. % Блажбни людие вё- 
дущии воскликновёние: Господи, во свёте лица Твоего пбй- 
дут, " и о имени Твоем возрадуются весь день, и правдою 
'Твоею вознесутся. * Яко похвала силы их Ты еси, и во бла- 
говолёнии Твоем вознесётся рог наш. ° Яко Господне есть 
заступлёние, и Святаго Израилева Царя нашего. ? Тогда 
глаголал еси в видёнии сыновбом Твоим, и рекл еси: поло- 
жих помощь на сильнаго, вознесох избраннаго от людей 
Моих, * обретох Давида раба Моего, елбем святым Моим 
помазах его. 2 Ибо рука Моя заступит его, и мышца Моя 
укрепит его, 2 ничтоже успбвет враг на него, и сын безза- 
кония не приложит озлобити его: ^ и ссеку от лица его вра- 
ги его, и ненавидящыя его побежду. 2 И истина Моя и ми- 
лость Моя с ним, и о имени Моем вознесётся рог его, 
* и положу на мӧри руку его, и на реках десницу его. 
7 Той призовёт Мя: Отёц мой еси Ты, Бог мой и Заступник 
спасёния моего. * И Аз пёрвенца положу его, высока па- 
че царей земных: ^ в век сохраню ему милость Мою, и за- 
вет Мой вёрен ему, * и положу в век века сёмя его, и пре- 
стбл его яко днйе нёба. * А ще оставят сынове его закон 
Мой, и в судьбах Моих не пойдут, 3? аще оправдания Моя: 
осквернят, и заповедей Моих не сохранят, * посещу жез- 
лом беззакония их, и ранами неправды их, \ милость же 
Мою не разорю от них, ни преврежду во истине Моей, * ни- 
жеё оскверню завета Моего, и исходящих от уст Моих не от- 
вёргуся. * Единою кляхся о святём Моём, аще Давиду со- 
лжу? 37 Семя его во век пребудет, и престол его, яко солн- 
це предо Мною, * и яко луна совершена в век, и Свидётель 
на Небеси вёрен. Ты же отринул еси и уничижил, него- 
довал еси помазаннаго Твоего, * разорйл еси завбт раба 
Твоего, осквернӣл еси на земли святыню его: “ разорил еси 
вся оплоты его, положил еси твёрдая его страх. * Расхи- 
щаху его вси мимоходящии путём, бысть поношёние со- 
сбдом своим. * Возвысил еси десницу стужающих ему, воз- 

веселил еси вся враги его: “* отвратил еси помощь меча его, 
и не заступил еси его во брани. “ Разорил еси от очищб- 
ния его, престол его на землю повёргл еси, “ умалил еси 
дни врёмене его, облиял еси его студом. * Доколе, Госпо- 
ди, отвращаешися в конец? Разжжеётся яко огнь гнев Твой? 
* Помяни, кий мой состав, еда бо всуе создал еси вся сы- 
ны человбческия? * Кто есть человёк, иже поживеёт и не 
Узрит смёрти, избавит душу свою из руки адовы? ® Где 
суть милости Твоя дрёвния, Господи, имиже клялся еси 
Давиду во истине Твоей? ° Помяни, Господи, поношёние 
раб Твоих, еже удержах в недре моем многих язык, 5 Им- 
же поносиша врази Твои, Господи, имже поносйша изме- 
нбнию христа Твоего. ° Благословён Господь во век, буди, 
буди. 
Слава: 


‘Молитва Моисєа человёка Божия, 89. 


2 Господи, прибежище был еси нам в род и род. 3 Преж- 
де даже горам не быти и создатися земли и вселённей, и 
от века и до века Ты еси. * Не отврати человбка во смирё- 
ние, и рекл еси: обратитеся, сынове человёчестии. ° Яко ты- 
сяща лет пред очима Твойма, Господи, яко день вчера- 
шний, иже мимоиде, и стража нощная. ° Уничижёния их 
лета будут. Утро яко трава мимоидет, утро процветёт и 
прёйдет: на вёчер отпадет ожестбет и изсхнет. ' Яко исче- 
зохом гневом Твоим, и яростию Твоёю смутихомся. * По- 
ложил еси беззакония наша пред Тобою: век наш в про- 
свещёние лица Твоего. ° Яко вси дние наши оскудбша, и 
гневом Твоим исчезохом, ® лёта наша яко паучина поуча- 
хуся. Дние лет наших, в нихже сёдмьдесят лет, аще же в 
силах, осмьдесят лет, и множае их труд и болезнь: яко при- 
иде кротость на ны, и накажемся. " Кто весть державу гне- 
ва Твоего, и от страха Твоего, ярость Твою исчести? '? Дес- 
ницу Твою тако скажи ми, и окованныя сёрдцем в мудро- 

сти. “ Обратися, Господи, докбле? И умолен буди на рабы 
Твоя. " Испӧлнихомся заутра милости Твоея, Господи, и 
возрадовахомся, и возвеселихомся, ° во вся дни нашя воз- 
веселихомся, за дни в няже смирил ны еси, лета в няже ви- 
дехом злая. * И призри на рабы Твоя, и на дела Твоя, и на- 
стави сыны их. "И буди свётлость Господа Бога нашего на 
нас, и дела рук наших исправи на нас, и дёло рук наших 
исправи. 


Хвала песни Давидовы, не надписан 
у еврей, 90. 


'Живый в помощи Вышняго, в крбве Бога Небёснаго 
водворится. ? Речёт Гӧсподеви: Заступник мой еси и При- 
бёжище мое, Бог мой, и уповаю на Него. ‘Яко Той изба- 
вит тя от сёти ловчи, и от словесё мятежна, * плещма Сво- 
има осенит тя, и под криле Его надбешися: оружием обы- 
дет тя истина Его. ° Не убойшися от страха нощнаго, от 
стрелы летящия во дни, °от вещи во тме преходящия, от 
сряща, и беса полуденнаго. 7’ Падёт от страны твоея тыся- 
ща, и тма одесную тебе, к тебё же не приближится, * оба- 
че очима твойма смотриши, и воздаяние грешников Узри- 
ши. * Яко Ты, Господи, упование мое, Вышняго положил 
еси прибежище твое. ® Не приидет к тебе зло, и рана не 
приближится телеси твоему, "яко Ангелом Своим запо- 
весть о тебе, сохранити тя во всех путёх твоих. ? На руках 
возмут тя, да не когда преткнёши о камень ногу твою, “ на 
аспида и василиска наступиши, и попереши льва и змия. 
“ Яко на Мя упова, и избавлю й: покрыю й, яко позна ймя 
Мое. ° Воззовеёт ко Мне, и услышу его: с ним есмь в скӧр- 
би, изму его, и прославлю его, “ долготою дней исполню 
его, и явлю ему спасёние Мое. 


Слава: 

По 12-й кафисме, Трисвятое. 


Таже тропари, глас 7: Блудницы слёзы и Петровы при- 
ёмый, Господи, и мытаря оправдавый из глубины воздох- 
нувша, и мене во умилёнии припадающа ущеёедри, Спасе, 
и помилуй мя. 

Слава: Приимӣ яко мытаря. Господи, яко блудницу очи- 
сти мя, Владыко, яко хананёю помилуй, по велицей Твоей 
милости. 


И ныне: Мати света Благословённая Богородице, моли- 
ся Христу Богу совозсияти утро, и ввлию милость душам 
нашым. 


Господи, помилуй (40) и молитва: 


Господи Боже мой, Един Благий и Человеколюбивый, 
Един Милостивый и Кроткий, Един Истинный и Правед- 
ный, Един Щедрый и Милостивый Боже наш: да прийдет 
сила Твоя на мя, грешнаго и непотребнаго раба Твоего, и 
да укрепит мой храм Евангелием Божественнаго учения 
Твоего, Владыко и Человеколюбче, Любоблаже, Любобла- 
гоутробне, просвети моя утробы и вся уды Твоею волею. 
Очисти мя от всякия злобы и греха: соблюди мя несквёр- 
на и непорочна от всякаго найтия и действа диавола, и да- 
руй ми по Твоей благости, Твоя разумети, Твоя мудрство- 
вати, и в Твоих хотёниих жити, Твоего страха страшити- 
ся, еже творӣти Тебе благоугодная до последняго моего из- 
дыхания, яко да по неисповедимой Твоей милости соблю- 
деши мое тело и душу, ум же и мысли, не искушён вся- 
кия сопротиволежащия сёти храм. Господи мой, Господи, 
покрый мя Твоим благоутробием, и не остави мя, грешна- 
го, и нечистаго, и недостойнаго раба Твоего: яко Ты еси За- 
щититель мой. Господи, и о 'Гебе пение мое выну, и Тебе 
славу возсылаем. Отцу и Сыну и Святому Духу, ныне и 
присно, и во веки веков, аминь. 


КАФИСМА ТРЕТИЯНАДЕСЯТЬ 419 


КАФИСМА ТРЕТИЯНАДЕСЯТЬ 


' Псалом песни в день субботный, 91. 


* Благо есть исповёдатися Господеви, и пёти имени Тво- 
ему, Вышний: ° возвещати заутра милость Твою и истину 
Твою на всяку нощь, “в десятоструннем псалтири с пёс- 
нию в гуслех. ° Яко возвеселил мя еси, Господи, в творё- 
нии Твоём, и в дёлех руку Твоёю возрадуюся. ° Яко воз- 
величишася дела Твоя, Господи, зело углубишася помы- 
шлёния Твоя. ' Муж безумен не познает, и неразумив не 
разумёет сих. * Внегда прозяббша грешницы яко трава, и 
проникбша вси двлающии беззаконие, яко да потребятся 
в век века. * Ты же Вышний во век, Господи. " Яко се вра- 
зй Твои, Господи, яко се врази Твои погибнут, и разыдут- 
ся вси дёлающии беззаконие. " И вознесётся яко единорб- 
га рог мой, и старость моя в елеи мастите. И воззрё око 
мое на враги моя, и востающыя на мя лукавнующыя 
услышит ухо мое. " Праведник яко финикс процветёт, яко 
кедр, иже в Ливане, умножится. " Насаждёни в дому Гос- 
подни, во Дворех Бога нашего процветут, ’ещё умножат- 
ся в старости мастите, и благоприёмлюще будут. ° Да воз- 
вестят, яко прав Господь Бог наш, и несть неправды в Нем. 


В день предсубботный, внегда населися земля, 
хвала песни Давиду, 92. 


'Господь воцарися, в лёпоту облечёся: облечёся Господь 
в силу и препоясася, ибо утверди вселенную, яже не по- 
движится. * Готов Престол Твой оттоле: от вёка Ты еси. 
3 Воздвигоша реки, Господи, воздвигоша рёки гласы своя. 
*Возмут рёки сотрёния своя, от гласбв вод многих. Дивны 
высоты морския. дивен в высбких Господь. ° Свидёния 
Твоя уверишася зело дому Твоему подобает святыня. Гос- 
поди, в долготу дний. 

Псалом Давиду, 
в четвертый субботы, 93. 


‘Бог отмщёний Господь, Бог отмщёний не обинулся 
есть. ? Вознесися Судяй земли, воздаждь воздаяние гордым. 
3Доколе грешницы, Господи, доколе грёшницы вос- 
хвалятся? “Провещают и возглаголют неправду, воз- 
глаголют всй дёлающии беззаконие? ° Люди Твоя, Господи, 
смириша и достояние Твое озлобиша. ‘Вдовицу и сира 
умориша и пришельца убиша, ' и реша: не Узрит Господь, 
нижё уразумёет Бог Иаковль. * Разумейте же безумнии в 
людех и буии нёкогда умудритеся. ° Насаждей ухо, не 
слышит ли? Или создавый бко, не сматряет ли? ® Наказуяй 
языки, не обличит ли, учай человёка разуму? " Господь 
весть помышлёния человёческая, яко суть суетна. 
2 Блажен человёк, егоже аще накажеши, Господи, и от 
закона Твоего научиши его, ° укротити его от дней лютых, 
дондеже изрыется грёшному яма. " Яко не отринет Господь 
людёй Своих, и достояния Своего не оставит,  дондеже 
правда обратится на суд, и держащиися ея вси правии 
сёрдцем. * Кто востанет ми на лукавнующыя? Или кто 
спредстанет ми на дёлающыя беззаконие? " А ще не Господь 
помогл бы ми, вмале вселилася бы во ад душа моя. % Аще 
глагӧлах, подвижеся нога моя, милость Твоя, Господи, 
помогаше ми. "По множеству болёзней моих в сёрдце 
моём, утешения Твоя возвеселиша душу мою. ? Да не 
прибудет Тебё престол беззакония, созидаяй труд на 
повеление. “ Уловят на душу праведничу, и кровь 
неповинную осудят. ? И бысть мне Господь в прибежище, 
и Бог мой в помощь упования моего. * И воздаст им 
Господь беззаконие их и по лукавствию их погубит я 
Господь Бог. 


Слава: 

Хвала песни Давиду, не надписан у еврей, 94. 


'Приидите, возрадуемся Господеви, воскликнем Богу 
Спасителю нашему: ? предварим лице Его во исповб6дании, 
и во псалмёх воскликнем Ему. ° Яко Бог Веёлий Господь, 
и Царь Велий по всей земли, “яко в руцё Его вси концы 
земли, и высоты гор Того суть. ° Яко Того есть мбре, и Той 
сотвори ё, и сушу руце Его создасте. *Приидите, поклоним- 
ся и припадём Ему, и восплачемся пред Господем сотвор- 
шим нас: 'яко Той есть Бог наш, и мы людие пажити Его, 
и овцы руки Его. Днесь аще глас Его услышите, * не оже- 
сточите сердец ваших, яко в прогнёвании, по дни искушё- 
ния в пустыни, ° воньже искусйша Мя отцы ваши, иску- 
сиша Мя, и видеша дела Моя. “ Четыредесять лет негодо- 
вах рода того, и рех: присно заблуждают сёрдцем, тии же 
не познаша путей Моих, " яко кляхся во гнёве Моем, аще 
внидут в покой Мой. 


Хвала песни Давиду, внегда дом созидашеся 
по пленении, не надписан у еврей, 95. 


'Воспойте Господеви пёснь нӧву, воспойте Господеви 
вся земля, ? воспойте Господеви, благословите имя Его, бла- 
говестите день от дне спасение Его. 3 Возвестите во языцех 
славу Его, во всех людех чудеса Его. * Яко Веёлий Господь 
и хвален зело, страшен есть над всеми боги. ° Яко вси бо- 
зи язык бёсове: Господь же небеса сотвори. * Исповёдание 
и красота пред Ним, святыня и великолепие во святиле 
Его. 'Принесите Господеви отёчествия язык, принесите 
Господеви славу и честь. * Принесите Господеви славу име- 
ни Его, возмите жертвы, и входите во дворы Его. * Покло- 
нитеся Господеви во дворё святём Его, да подвижится от 
лица Его вся земля. ° Рцыте во языцех, яко Господь воца- 
рися, ибо исправи вселенную, яже не подвижится: судит 
людем правостию. "Да возвеселятся небеса, и радуется 

земля, да подвижится море и исполнёние его. '? Возраду- 
ются поля, и вся яже на них, тогда возрадуются вся дре- 
ва дубравная. % От лица Господня, яко грядёт, яко грядёт 
судити земли, судити вселённей в правду, и людем исти- 
ною Своёю. 


Псалом Давиду, егда земля его устрояшеся, 
не надписан у еврей, 96. 


"Господь воцарися, да радуется земля, да веселятся 
острови мнози. ? Облак и мрак окрест Его, правда и судь- 
ба исправление Престола Его. ° Огнь пред Ним предъидет, 
и попалӣт окрест враги Его. * Осветиша молния Его вселён- 
ную: виде, и подвижеся земля. ° Горы яко воск растаяша 
от лица Господня, от лица Господа всея земли. % Возвес- 
тиша небеса правду Его, и видеша вси людие славу Его. 
' Да постыдятся вси кланяющиися истуканным, хвалящи- 
ися о йдолех свойх, поклонитеся Ему вси Ангели Его. 
‘Слыша и возвеселися Сибн, и возрадовашася дщери 
Иудейския, судёб ради Твоих, Господи, *яко Ты Господь 
Вышний над всею землею, зело превознеслся еси над все- 
ми боги. ®Любящии Господа, ненавидите злая, хранит Гос- 
подь душы преподобных Своих, из руки грёшничи изба- 
вит я. " Свет возсия праведнику, и правым сёрдцем весёлие. 
2 Веселитеся, праведнии, о Господе и исповёдайте память 
Святыни Его. | 


Слава: 


Псалом Давиду, 97. 


'Воспойте Господеви песнь нову, яко дивна сотвори Гос- 
подь. Спасё Его десница Его, и мышца святая Его. ? Ска- 
за Господь спасёние Своё, пред языки откры правду Свою. 
з: Помяну милость Свою Иакову, и йстину Свою дому Из 
раилеву, видеша вси концы земли спасёние Бога нашего 

' Воскликните Богови вся земля, воспойте, и радуйтеся, и 
пойте. ° Пойте Господеви в гуслех, в гуслех и гласе псало- 
мсте. *В трубах кованых и гласом трубы рожаны востру- 
бите пред Царем Господем. ' Да подвижится море и испол- 
нёние его, вселённая и вси живущии на ней. * Рёки восплё- 
щут рукою вкупе, горы возрадуются. ° От лица Господня, 
яко грядёт, яко идет судити земли, судити вселённей в 
правду, и людем правостию. 


Псалом Давиду, 98. 


' Господь воцарися, да гнёваются людие: седяй на Херу- 
вимех, да подвижится земля. ? Господь в Сибне Велик, и 
Высок есть над всёми людьми. * Да исповёдятся имени Тво- 
ему великому, яко страшно и свято есть. * И честь царева 
суд любит: Ты уготбвал еси правоты, суд и правду во 
Иакове Ты сотворил еси. ° Возносӣте Господа Бога наше- 
го, и покланяйтеся подножию ногу Его, яко свято есть. 
° Моисей и Аарбн в иерёех Его, и Самуил в призывающих 
имя Его: призываху Господа, и Той послушаше их. 
' В столпе облачне глаголаше к ним: яко храняху свидения 
Его и повелёния Его, яже дадё им. * Господи Боже наш, Ты 
послушал еси их: Боже, ты Милостив бывал еси им, и 
мщая на вся начинания их. ° Возносӣте Господа Бога на- 
шего, и покланяйтеся в горе святей Его, яко Свят Господь 
Бог наш. 


Псалом Давиду, во исповедание, 99. 


'Воскликните Богови вся земля, ? раббтайте Господеви 
в весёлии, внидите пред Ним в радости. ° Увёдите, яко Гос- 
подь той есть Бог наш: Той сотвори нас, а не мы, мы же 
людие Его и овцы пажити Его. * Внидите во врата Его во 
исповедании, во дворы Его в пениих: исповёдайтеся Ему, 
хвалите имя Его. * Яко благ Господь. з век милость Его. и 
даже до рода и рода йстина Его. 

Псалом Давиду, 100. 


'Милость и суд воспою Тебе, Господи. ? Пою и разумёю 
в пути непорочне, когда прийдеши ко мне? Прехождах в 
незлобии сёрдца моего посреде дому моего. * Не предлагах 
пред очима мойма вещь законопреступную: творящыя пре- 
ступлёние возненавидех. * Не прильпе мне сердце стропти- 
во, уклоняющагося от мене лукаваго не познах. ° Оклеве- 
тающаго тай искренняго своего, сего изгонях: гордым обком, 
и несытым сердцем, с сим не ядях. ‘Очи мои на вёрныя 
земли, посаждати я со мною: ходяй по пути непорбчну, сей 
ми служаше. ' Не живяше посредё дому моего творяй гор- 
дыню, глаголяй неправедная, не исправляше пред очима 
мойма. * Во утрия избивах вся грёшныя земли, еже потре- 
бити от града Господня вся дёлающыя беззаконие. 


Слава: 


По 13-й кафисме, Трисвятое. 


Таже тропари, глас 8: Оком благоутробным, Господи, 
виждь мое смирёние, яко помале жизнь моя иждивается, 
и от дел несть мне спасения. Сего ради молюся: оком бла- 
гоутробным, Господи, виждь мое смирение и спаси мя. 

Слава: Яко Судий предстоящу, попецыся, душё, и 
страшнаго дне час помышляй, суд бо немилостив есть не 
сотворшым милости. Возопий убо Христу Богу: Сердцевед- 
че, согрешӣх, прежде даже не осудиши, помилуй мя. 

И ныне: Страшнаго Твоего и грознаго, и неумытнаго су- 
да, Христе, во уме приём день и час, трепещу, яко злодей, 
студа дела и деяния имбяй лютая, яже един аз содёях при- 
лёжно. Темже страхом припадаю Тебе. вопия болезненно: 
молитвами рождшия Тя, Многомилостиве, спаси мя. 

Господи, помилуй (40) и молитва: 


Господи Святый, Иже в вышних живый, и всевидящим 
Твоим обком призираяй на всю тварь. Тебе приклонихом 
выю души и телесё, и Тебе молимся, Святый святых: про- 
стри руку Твою невидимую от святаго жилища Твоего, и 
благослови вся ны: и аще что к Тебе согрешихом вблею и 
неволею, яко Благ и Человеколюбец Бог прости, даруяй 
нам и мирная благая Твоя. Твое бо есть, еже миловати и 
спасати, Боже наш, и Тебе славу возсылаем, Отцу и Сы- 
ну и Святому Духу, ныне и присно, и во веки веков, аминь. 

"Молитва нищаго, егда уныет, 
и пред Господем пролиёт молёние свое, 101. 


* Господи, услыши молитву мою, и вопль мой к Тебе да 
приидет. 3 Не отврати лица Твоего от мене: воньже аще 
день скорблю, приклони ко мне ухо Твое: воньже аще день 
призову Тя, скоро услыши мя. ‘Яко исчезоша яко дым 
дние мои, и кости моя яко сушило сосхошася. ° Уязвен бых 
яко трава, и изсше сердце мое, яко забых снести хлеб мой. 
6 От гласа воздыхания моего прильпе кость моя плоти мо- 
ей. ’ Уподобихся неясыти пустынней, бых яко нощный 
вран на нырищи. ° Бдех и бых яко птица особящаяся на 
зде. ° Весь день поношаху ми врази мои, и хвалящии мя 
мною кленяхуся. Зане пёпел яко хлеб ядях, и питиё мое 
с плачем растворях. " От лица гнёва Твоего и ярости Твоея: 
яко вознбс низвёргл мя еси. ? Днӣе мои яко сень уклонӣ- 
шася, и аз яко сено изсхох. % Ты же, Господи, во век пре- 
бываеши, и память Твоя в род и род. Ты воскрёс ущедри- 
ши Сиона, яко время ущедрити его, яко прийде время. 
"Яко благоволиша раби Твои камение его, и персть его 
ущедрят. % И убоятся языцы имене Господня, и вси царие 

земстии славы Твоея. "Яко созиждет Господь Сибна, и 
явится во славе Своей. " Призре на молитву смирённых, и 
не уничижи молёния их. “Да напишется сие в род ин, и 
людие зиждемии восхвалят Господа. ® Яко приниче с вы- 
соты святыя Своея, Господь с Небесё на землю призрё, 
" услышати воздыхание окованных, разрешити сыны 
умерщвлённых, 2 возвестити в Сионе имя Господне, и хва- 
лу Его во Иерусалиме. 2? Внегда собратися людем вкупе и 
царём, еже рабботати Господеви. * Отвеща ему на пути крё- 
пости его, умалёние дней мойх возвести ми. 2 Не возведи 
мене во преполовёние дней моих: в рбде родов лёта Твоя. 
* В началех Ты, Господи, зёмлю основал еси, и дела руку 
'Твоею суть небеса. 7 Та погибнут, Ты же пребываеши, и 
вся яко рӣза обетшают, и яко одёжду свиёши я, и изме- 
нятся. * Ты же тойжде еси, и лёта Твоя не оскудёют. * Сы- 
нове раб Твоих вселятся, и сёмя их во век исправится. 


Псалом Давиду, 102. 


'Благослови, душё моя, Господа, и вся внутренняя моя 
имя святбе Его. ? Благослови, душё моя, Господа, и не за- 
бывай всех воздаяний Его, з очищающаго вся беззакония 
твоя, исцеляющаго вся недуги твоя, * избавляющаго от ис- 
тления живот твой, венчающаго тя милостию и щедрота- 
ми, ° исполняющаго во благих желание твое: обновится яко 
брля юность твоя. *Творяй милостыни Господь, и судьбу 
всем обидимым. ' Сказа пути Своя Моисёови, сыновбм Из- 
раилевым хотёния Своя. % Щедр и Милостив Господь, Дол- 
готерпелив и Многомилостив. * Не до конца прогнёвается, 
нижеё во век враждует, '" не по беззаконием нашым сотво- 
рил есть нам, нижё по грехом нашым воздал есть нам. 
" Яко по высоте небёсней от земли, утвердил есть Господь 
милость Свою на боящихся Его. '? Елико отстоят востбоцы 
от запад, удалил есть от нас беззакония наша. "Якоже ще 
дрит отец сыны, ущедри Господь боящихся Его. “ Яко Той 

позна создание наше, помяну, яко персть есмы. ° Человёк, 
яко трава дние его, яко цвет сёльный, тако оцветеёт, * яко 
дух пройде в нем, и не будет, и не познает ктому мёста сво- 
его. "Милость же Господня от века и до века на боящих- 
ся Его, * и правда Его на сынёх сынов, хранящих завёт Его, 
и помнящих заповеди Его творӣти я. ® Господь на Небесӣ 
уготбва Престол Свой, и Царство Его всёми обладает. 
2 Благословите Господа вси Ангели Его, сильнии крёпос- 
тию, творящии слово Его, услышати глас словёс Его. 
* Благословите Господа вся силы Его, слугӣ Его, творящии 
волю Его. 2 Благословите Господа вся дела Его, на всяком 
месте владычества Его, благослови, душё моя, Господа. 


Слава: 


Псалом Давиду, о мирстём бытии, 103. 


‘Благослови, душе моя, Господа. Господи Боже мой, 
возвеличился еси зело, во исповбдание и в велелёпоту 
облёклся еси. ? Одеяйся светом яко ризою, простираяй нёбо 
яко кожу. * Покрываяй водами превыспренняя Своя, пола- 
гаяй облаки на восхождёние Свое, ходяй на крилу ветре- 
ню. * Творяй Ангелы Своя духи, и слуги Своя пламень 
огненный. ° Основаяй зёмлю на твёрди ея, не преклонится 
в век века. °*Бёздна яко риза одеяние ея, на горах станут 
вбды, 'от запрещения Твоего побегнут, от гласа грома Тво- 
его убоятся. * Восходят горы, и низходят поля в место, ёже 
основал еси им. * Предёл положил еси, егоже не прейдут, 
нижб обратятся покрыти з6млю. ° Посылаяй источники в 
дёбрех, посредё гор пройдут воды. " Напаяют вся звёри 
сёльныя, ждут онагри в жажду свою. “На тых птицы 
небёсныя привитают, от среды камения дадят глас. ° На- 
паяяй горы от превыспренних Своих, от плода дел Твойх 
насытится земля. “ Прозябаяй траву скотом, и злак на 
службу человёком, извести хлеб от земли. ° И вино весе- 

лит сердце человека, умастити лице елеем, и хлеб сердце 
человека укрепит. * Насытятся древа польская, кёдри Ли- 
ванстии, ихже еси насадил. " Тамо итицы возгнездятся, 
еродиево жилище предводительствует ими. * Горы высбкия 
елёнем, камень прибежище заяцем. ° Сотворил есть луну 
во времена, солнце позна запад свой. 2 Положил еси тму, 
и бысть нощь, в нёйже пройдут вси зверие дубравнии. 
1 Скимни рыкающии восхитити, и взыскати от Бога пищу 
себе. 2 Возсия солнце, и собрашася, и в ложах свойх ля- 
гут. 2 Изыдет человёк на дбло свое, и на дёлание свое до 
вбчера. ^ Яко возвеличишася дела Твоя, Господи, вся пре- 
мудростию сотворил еси, исполнися земля твари Твоея. 
> Сие море великое и пространное, тамо гади, ихже несть 
числа, животная малая с великими, %* тамо корабли пре- 
плавают, змий сей, егоже создал еси ругатися ему. 7 Вся 
к Тебе чают, дати пищу им во благо врёмя. * Давшу Тебё 
им, соберут, отвёрзшу Тебе руку, всяческая исполнятся 
благости, ® отвращшу же Тебе лице, возмятутся, отъйме- 
ши дух их, и исчёзнут, и в персть свою возвратятся. 
% Послеши Духа Твоего, и созиждутся, и обновиши лице 
земли. *'Буди слава Господня во веки, возвеселится Гос- 
подь о дблех Своих, ® призираяй на з6млю, и творяй ю тря- 
стися, прикасаяйся горам, и дымятся. ® Воспою Гбсподе- 
ви в животё моем, пою Богу моему, дондеже есмь, * да 
усладится Ему беседа моя, аз же возвеселюся о Господе. 
% Да исчёзнут грешницы от земли, и беззаконницы, якоже 
не быти им. Благослови, душеё моя, Господа. 


Слава: 


Аллилуиа, 104. 


'Исповёдайтеся Госнодеви, и призывайте имя Его, воз- 
вестите во языцех дела Его. 2 Воспойте Ему и пойте Ему, 
повёдите вся чудеса Его. 3 Хвалитеся о имени святбём Его, 

да возвеселится сердце ищущих Господа. * Взыщите Гос- 
пода, и утвердитеся, взыщите лица Его выну. ° Помянӣте 
чудеса Его, яже сотвори, чудеса Его, и судьбы уст Его. 
‘Семя Авраёмле раби Его, сынове Иаковли избраннии Его. 
Той Господь Бог наш, по всёй земли судьбы Его. $ Помя- 
ну в век завёт Свой, слово, ёже заповёда в тысящы родбв, 
*ёже завеща Авраёму, и клятву Свою Исааку. ° И поста- 
ви ю Иакову в повелёние, и Израилю в завёт вёчен, " гла- 
голя: тебё дам землю Ханааню, уже достояния вашего, 
2 внегда быти им малым числом, малейшым и пришёльцем 
в ней. ° И преидбша от языка в язык, и от царствия в лю- 
ди ины. “ Не остави челонбка обидети их, и обличи о них 
цари. ° Не прикасайтеся помазанным Моим, и во прорбцех 
Моих не лукавнуйте. *И призва глад на зёмлю, всяко 
утверждение хлёбное сотры. " Посла пред ними человёка: 
в раба продан бысть Ибсиф. % Смириша во оковах нозе его, 
желёзо пройде душа его, " дондеже прийде слово Его, слб- 
во Господне разжжё его. 2 Посла царь и разреши его: князь 
людёй, и остави его. *' Постави его господина дбму своему, 
и князя всему стяжанию своему, наказати князи его яко 
себе, и старцы его умудрити. ° И вниде Израиль во Еги- 
пет, и Иаков пришельствова в зёмлю Хамову. ^^ И возрас- 
тй люди Своя зело, и укрепи я паче врагов их. * Превра- 
тй сёрдце их возненавидети люди Его, лесть сотворити в 
рабех Его. * Посла Моисёа раба Своего, Аарона, егоже из- 
бра Себе. 7 Положи в них словеса знамений Своих, и чу- 
дёс Своих в земли Хамове. * Посла тму и помрачи, яко пре- 
огорчиша словеса Его. ® Преложи воды их в кровь, и из- 
мори рыбы их. * Воскипё земля их жабами в сокровищни- 
цах царей их. " Речё, и приидоша пёсия мухи, и скнипы 
во вся предёлы их. 3? Положи дожди их грады, огнь попа- 
ляющ в земли их, “и порази винограды их и смӧквы их, 
и сотры всякое дрёво предел их. “ Речё, и‘приидоша пру- 
зи и гусеницы, имже не бе числа. ° И снедоша всяку тра- 

ву в земли их, и поядоша всяк плод земли их. * И порази 
всякаго первенца в земли их, начаток всякаго труда их, 
7 и изведё я с сребром и златом, и не бе в колбнах их бо- 
ляй. 3 Возвеселися Египет во исхождёнии их, яко нападё 
страх их на ня. *° Распрострё облак в покров им и огнь, ёже 
просветити им нощию. * Просиша и приидоша крастели, 
и хлёба небёснаго насыти я, “ развёрзе камень и потекбша 
вбды, потекоша в безводных реки, * яко помяну слово свя- 
тӧе Своё, еже ко Аврааму, рабу Своему. * И изведё люди 
Своя в радости, и избранныя Своя в весёлии. “ И дадё им 
страны язык, и труды людёй наслёдоваша, “° яко да сохра- 
нят оправдания Его и закбна Его взыщут. 


Слава: 


По 14-й кафисме, Трисвятое. 


Таже тропари, глас 8: Яко блудница припадаю Ти, да 
прииму оставлёние, и вмёсто мира слёзы от сердца прино- 
шу Ти, Христе Боже: да яко оную ущёдриши мя, Спасе, 
и подаси очищёние грехбв. Яко бная бо зову Ти: избави мя 
от тимёния дел моих. 

Слава: Почто не помышляеши, душе моя, смерти? Поч- 
то не обращаешися прочее ко исправлению, прежде тру- 
бы глашёния на суде? Тогда несть время покаяния. При- 
ими во уме мытаря и блудницу зовущыя: согреших Ти, Гб- 
споди, помилуй мя. 

И ныне: Яко превосходящая войстинну рождеством 
Твоим силы Небёсныя, Приснодёво Богорбдице, иже То- 
бою Божеством обогатившеся, непрестанно Тя величаем. 


Господи, помилуй (40) и молитва: 


Благодарим Тя, Господи Боже спасёний наших, яко вся 
гвориши во благодеяния жизни нашея, яко упокоил еси 
нас в прешедшем нощном времени, и воздвӣгл еси нас от 

ложей наших, и поставил еси нас в поклонение честнаго 
и славнаго имене Твоего. Тёмже молимся Тебе, Господи: 
даждь нам благодать и силу, да сподобимся Тебе пети ра- 
зумно, и молитися непрестанно: и выну к Тебе зрети, Спа- 
сителю и Благодётелю наших душ, страхом и трепетом 
свое спасение действующе. Услыши убо и помилуй, Бла- 
гоутробне, нас: сокруши под ноги нашя невидимыя ратни- 
ки и враги: приими яже по силе нашей благодарёния: 
даждь нам благодать и силу во отверзёние уст наших, и 
научи нас оправданием Твоим. Яко что помолимся, яко- 
же подобает, не вёмы, аще не Ты, Господи, Духом Твоим 
Святым наставиши ны. Аще же что согрешихом даже до 
настоящаго часа, словом, или делом, или помышлением, 
волею, или неволею, ослаби, остави, прости. Аще бо безза- 
кония назриши, Господи, Господи, кто постойт? Яко у Те- 
бе очищение есть, у Тебе избавление. Ты еси Един Свят, 
Помощник Крепкий, и Защититель жизни нашея, и Тя 
благословим во вся веки, аминь. 

Аллилуиа, 105. 


'Исповёдайтеся Господеви, яко Благ, яко в век милость 
Его. ? Кто возглаголет силы Господни? Слышаны сотворӣт 
вся хвалы Его? 3 Блажёни хранящии суд и творящии прав- 
ду во всякое время. * Помяни нас, Господи, во благоволб- 
нии людей Твоих, посети нас спасением Твоим. ° Видети во 
благости избранныя Твоя, возвеселитися в весёлии языка 
Твоего, хвалитися с достоянием Твоим. ° Согрешихом со 
отцы нашими, беззаконновахом, неправдовахом. ' Отцы нё&- 
ши во Египте не разумёша чудес Твоих, ни помянуша 
множества милости Твоея и преогорчиша восходяще в 
Чермнобе море * И спасе их имене Своего ради. сказати си 
лу Свою, ° и запрети Чермному морю, и игсяче, и настави 

я в бездне, яко в пустыни. ® И спасеё я из руки ненавӣдя- 
щих, и избави я из руки врагов. " Покры вода стужающыя 
им, ни един от них избысть. ? И вёроваша словеси Его, и 
воспёша хвалу Его. ® Ускориша, забыша дёла Его, не стер- 
пеша совета Его “и похотёша желанию в пустыни, и ис- 
кусиша Бога в безводней. ° И дадё им прошёние их, посла 
сытость в душы их. ° И прогнёваша Моисёа в стану, Аарб- 
на святаго Господня. " Отвёрзеся земля и пожрё Дафана, 
и покры на сонмищи Авирона, % и разжжёся огнь в сбнме 
их, пламень попали грешники. ® И сотвориша тельца в Хо- 
риве, и поклонишася истуканному, 2 и измениша славу 
Его в подббие тельца ядущаго траву, * и забыша Бога спа- 
сающаго их, сотворшаго вёлия во Египте, чудеса в зем- 
ли Хамове, страшная в мори Чермнём. ? И речё потреби- 
ти их, аще не бы Моисёй, избранный Его, стал в сокрушё- 
нии пред Ним, возвратити ярость Его, да не погубит их. 
^ И уничижиша землю желанную, не яша веры словеси 
Его, 2 и поропташа в селёниих свойх, не услышаша гласа 
Господня. * И воздвиже руку Свою на ня, низложити я в 
пустыни. 7 И низложити семя их во языцех, и расточити 
я в страны. *И причастишася Веельфегору, и снедоша 
жертвы мёртвых. * И раздражиша Его в начинаниих сво- 
их, и умножися в них падение. * И ста Финеёс, и умило- 
стиви, и преста сечь. И вменися ему в правду, в род и род 
до вёка. 2 И прогнёваша Его на водё пререкания, и озлоб- 
лен бысть Моисей их ради, * яко преогорчиша дух его и 
разнствова устнами свойма. “ Не потребиша языки, яже ре- 
чё Господь им, ° и смесишася во языцех, и навыкбша де- 
лбом их. %* И пораббташа истукённым их, и бысть им в со- 
блазн, “и пожроша сыны своя и дщбри своя бесовбм, 
*и пролияша кровь неповинную, кровь сынбв свойх и 
дщерей, яже пожроша истуканным ханаанским, и убиена 
бысть земля их кровьми. 2 и осквернӣся в дёлех их, и со- 
блудиша в начинаниих своих. “° И разгнёвася яростию Гос- 

подь на люди Своя, и омерзи достояние Свое, "и предадё 
я в руки врагов, и обладаша ими ненавидящии их. “2 И сту- 
жиша им врази их, и смиришася под руками их. *° Множи- 
цею избави я, тии же преогорчиша Его совётом свойм и 
смиришася в беззакбниих своих. “ И виде Господь, внегда 
скорбети им, внегда услышаше молёние их. *° И помяну за- 
вет Свой, и раскаяся по множеству милости Своея, * и да- 
де я в щедроты пред всеми пленившими я. Спаси ны, Гос- 
поди, Боже наш, и собери ны от язык исповбдатися име- 
ни Твоему святому, хвалитися во хвалё Твоей. * Благосло- 
вен Господь Бог Израилев от века и до века. И рекут вси 
людие: буди, буди. 


Слава: 


А ллилуиа, 106. 


‘'Исповедайтеся Господеви, яко Благ, яко в век милость 
Его. 2 Да рекут избавлении Господем, йхже избави из ру- 
ки врага ? и от стран собра их, от восток и запад, и сёвера, 
и моря. * Заблудиша в пустыни безводней, пути града оби- 
тельнаго не обретоша. ° Алчуще и жаждуще, душа их в 
них исчезе. *И воззваша ко Господу, внегда скорбети им, 
и от нужд их избави я, 'и настави я на путь прав, внити 
во град обительный. % Да исповёдятся Господеви милости 
Его, и чудеса Его сыновбом человбческим, * яко насытил 
есть душу тщу и душу алчущу исполни благ. ® Седящыя 
во тьме и сёни смёртней, окованныя нищетою и желёзом, 
"яко преогорчиша словеса Божия и совет Вышняго раз- 
дражиша. ? И смирися в, трудёх сёрдце их, и изнемогбша, 
и не бе помогаяй. “И воззваша ко Господу, внегда скор- 
бети им, и от нужд их спасё я, “и изведё я из тьмы и с6- 
ни смёртныя, и узы их растерза. ° Да исповёдятся Госпо- 
деви милости Его, и чудеса Его сыновом человеческим. 
"яко сокруши врата мёдная и вереи железныя сломи. 

"Восприят я от пути беззакбния их, беззаконий бо ради 
своих смиришася. * Всякаго брашна возгнушася душа их, 
и приближишася до врат смёртных. ® И воззваша ко Гос- 
поду, внегда скорбети им, и от нужд их спасб я, 2 посла 
слово Свое и исцели я, и избави я от растлений их. Да ис- 
повёдятся Господеви милости Его, и чудеса Его сыновом 
человёческим, 2 и да пожрут Ему жёртву хвалы, и да воз- 
вестят дела Его в радости. 2 Сходящии в море в кораблёх, 
творящии дёлания в водах многих, ^ тии видеша дела Гос- 
подня и чудеса Его во глубине. ° Рече, и ста дух бурен, и 
вознесошася волны его, # восходят до неббс и низхбдят до 
бездн, душа их в злых таяше: 7 смятбошася, подвигошася, 
яко пияный, и вся мудрость их поглощена бысть. * И воз- 
зваша ко Господу, внегда скорбёти им, и от нужд их из- 
веде я, * и повеле бури, и ста в тишину, и умолкоша вол- 
ны его. * И возвеселишася, яко умолкоша, и настави я в 
пристанище хотёния своего. " Да исповёдятся Господеви 
милости Его, и чудеса Его сыновом человёческим: * да воз- 
несут Его в церкви людстей и на седалищи старец восхва- 
лят Его. ° Положил есть рёки в пустыню, и исходища вод- 
ная в жажду, “ з6млю плодоносную в сланость, от злобы 
живущих на нёй. ° Положил есть пустыню во езёра вод- 
ная и з6млю безвӧдную во исходища водная. * И насели та- 
мо алчущыя, и составиша грады обительны, * и насёбяша 
сёла, и насадиша винограды, и сотвориша плод житен. 
* И благослови я, и умножишася зело, и скоты их не ума- 
ли. ° И умалишася, и озлобишася от скорби зол и болёз- 
ни. * Излияся уничижение на князи их, и облазни я по не- 
проходней, а не по пути. “И поможе убогу от нищеты и 
положи яко овцы отёчествия. “? Узрят правии и возвеселят- 
ся, и всякое беззаконие заградит уста своя. “Кто премудр 
и сохранит сия? И уразумёют милости Господни. 


Слава: 

' Песнь, псалом Давиду, 107. 


*Готбво сёрдце мое, Боже, готбво сёрдце мое: воспою и 
пою во славе моей. 3 Востани слава моя, востани псалтирю 
и гусли, востану рано. * Исповёмся Тебе в людех, Господи, 
пою Тебё во языцех. ° Яко вблия верху небёс милость Твоя 
и до ӧблак истина Твоя. % Вознесйся на Небеса, Боже, и по 
всёй земли слава Твоя, ' яко да избавятся возлюбленнии 
Твой: спаси десницею Твоёю и услыши мя. 8 Бог возглаго- 
ла во святём Своём: вознесуся и разделю сикиму, и удоль 
селёний размёрю. ° Мой есть Галаад и Мой есть Манассий, 
и Ефрём заступлёние главы Моея, Иуда царь Мой. ° Моёв 
коноб упования Моего на Идумёю наложу сапог Мой: Мне 
иноплемённицы покоришася. "Кто введет мя во град 
ограждёния? Или кто наставит мя до Идумби? ? Не Ты ли, 
Боже, отринувый нас? И не изыдеши, Боже, в силах на- 
ших? % Даждь нам помощь от скорби, и суетно спасбние че- 
ловёческо. “ О Бозе сотворим силу, и Той уничижит вра- 
ги нашя. 


В конец, псалом Давиду, 108. 


' Боже, хвалы моея не премолчи, ? яко уста грешнича и 
уста льстиваго на мя отверзошася, глаголаша на мя язы- 
ком льстивым, * и словесы ненавистными обыдоша мя, и 
брашася со мною туне. * Вместо ёже любити мя, оболгаху 
мя, аз же моляхся, °и положиша на мя злая за благая, и 
ненависть за возлюблёние мое. % Постави на него грёшни- 
ка, и диавол да станет одесную его. ' Внегда судитися ему, 
да изыдет осуждён, и молитва его да будет в грех. * Да бу- 
дут дние его мали, и епископство его да приимет ин: * да 
будут сынове егб сири, и жена его вдова: “ движущеся да 
преселятся сынове его и воспросят, да изгнани будут из до- 
мов своих. " Да взыщет заимодавец вся, елика суть его. и 
да восхитят чуждии труды его. " Да не будет ему заступ- 

ника, ниже да будет ущедряяй сироты его. ' Да будут чё- 
да его в погублёние, в роде едином да потребится имя его. 
“ Да воспомянётся беззаконие отёц его пред Господем, и 
грех матере его да не очистится. ° Да будут пред Господем 
выну и да потребится от земли память их. * Занёже не по- 
мяну сотворити милость, и погна человёка нища и убога, 
и умилёна сёрдцем умертвити. " И возлюби клятву, и при- 
идет ему, и не восхотё благословёния, и удалится от него. 
ЗИ облечёся в клятву яко в ризу, и вниде яко вода во 
утробу его, и яко елёй в кости его. ® Да будет ему яко ри- 
за, в нюже облачится, и яко пбяс, имже выну опоясуется. 
2 Сиё дёло оболгающих мя у Господа и глаголющих лу- 
кавая на душу мою. * И Ты, Господи, Господи, сотвори со 
мною имене ради Твоего, яко блага милость Твоя. 2? Изба- 
ви мя, яко нищ и уббг есмь аз, и сёрдце мое смятёся внутрь 
менё. 3 Яко сень, внегда уклонитися ей, отъяхся, стрясбхся 
яко прузи. ^^ Колёна моя изнемогбста от поста, и плоть моя 
изменися елёа ради. ° И аз бых поношёние им, видеша мя, 
покиваша главами своими. * Помози ми, Господи Боже 
мой, и спаси мя по милости Твоей, "и да разумеют, яко ру- 
ка Твоя сия, и Ты, Господи, сотворил еси ю. * Прокленут 
тии, и Ты благословиши, востающии на мя да постыдят- 
ся, раб же Твой возвеселится. ^ Да облекутся оболгающии 
мя в срамоту, и одёждутся, яко одёеждою, студбом своим. 
% Исповёмся Господеви зелб усты мойми, и посредё мно- 
гих восхвалю Его, ° яко предста одесную убогаго, ёже спа- 
сти от гонящих душу мою. 


Слава: 


По 15-й кафисме, Трисвятое. 


Таже тропари, глас 1: Яко пучина многа прегрешёний 
моих, Спасе, и люте погрузихся согрешёньми моими: даждь 
ми руку, яко Петрови, и спаси мя, Боже, и помӣлуй мя. 

Слава: Яко помышлёнии лукавыми и дёлы осудихся, 
Спасе, мысль ми даруй обращения, Боже, да зову: спаси 
мя, Благодётелю Благий, и помилуй мя. 

И ныне: Богоблаженная Отроковице и Пренепорочная, 
сквёрна мя суща и окалянна от деяний безмёстных, и 
скверных помышлений, очисти мя, окаяннаго, Несквёрная 
и Чистая, Всесвятая Мати Дево. 


Господи, помилуй (40) и молитва: 


Владыко Господи Иисусе Христе, Ты 6си Помощник 
мой, в руках Твоих есмь аз, помози ми, не остави менё со- 
грешити к Тебе, яко заблуждён есмь, не остави мя послб- 
довати вӧли плоти моея, не прёзри мя, Господи, яко нёмо- 
щен есмь. Ты вёбси полёзное мне, не остави мя погибнути 
грехи мойми, не остави мя, Гбсподи, не отступи от менё, 
яко к Тебе прибегох, научи мя творити волю Твою, яко Ты 
еси Бог мой. Исцели душу мою, яко согреших Ти, спаси 
мя ради милости Твоея, яко пред Тобою суть вси стужаю- 
щии ми, и несть мне иное прибежище, токмо Ты, Госпо- 
ди. Да постыдятся убо вси востающии на мя и ищущии 
душу мою, ёже потребити ю, яко Ты еси Един Сильный, 
Гбсподи, во всех, и Твоя есть слава во веки веков, аминь. 


КАФИСМА ШЕСТАЯНАДЕСЯТЬ 


Псалом Давиду, 109. 


'Рече Господь Господеви моему: седй одесную Мене, 
дондеже положу враги Твоя подножие ног Твоих. * Жезл 
силы послет Ти Господь от Сиона, и госпӧодствуй посредё 
врагов Твоих. °С Тобою начало в день силы Твоея, во свёт- 
лостех святых Твоих, из чрёва прежде денницы родих Тя. 
* Клятся Господь и не раскается: Ты иерей во век, по чи- 
ну Мелхиседекову. ° Господь одесную Тебе сокрушил есть 
в день гнёва Своего цари. °Судит во языцех, исполнит па- 

дения, сокрушит главы на земли многих. ' От потока на пу- 
ти пиеёт, сего ради вознесбт главу. 


Аллилуна, 110. 


'Исповёмся Тебе, Господи, всем сёрдцем моим в совёте 
правых и сонме. ? Вёлия дела Господня, изыскана во всех 
волях Его. * Исповёдание и великолёпие дёло Его и прав- 
да Его пребывает в век века. * Память сотворил есть чудёс 
Своих, Милостив и Щедр Господь. ° Пищу дадё боящым- 
ся Его, помянёт в век завёт Свой. * Крёпость дел Своих воз- 
вести людем Своим, дати им достояние язык. 'Дела рук 
Его истина и суд, вёрны вся заповеди Его, * утвержены в 
век века, сотворёны во истине и правотб. * Избавление по- 
сла людем Своим: заповёда в век завет Свой. Свято и 
страшно имя Его. ° Начало премудрости страх Господень, 
разум же благ всем творящым й. Хвала Его пребывает в 
век века. 


А ллилуна, псалом 111. 


'Блажён муж, бояйся Господа, в заповедех Его восхб- 
щет зело. * Сильно на земли будет сёмя его, род правых 
благословится: ? слава и богатство в дому его, и правда его 
пребывает в век века. * Возсия во тме свет правым, мило- 
стив и щедр, и праведен. ° Благ муж, щёдря и дая: устро- 
ит словеса своя на суде, яко в век не подвижится. * В па- 
мять вечную будет праведник. 'От слуха зла не убойтся, 
‘готово сёрдце его уповати на Господа. Утвердӣся сёрдце 
его, не убойтся, дондеже воззрит на враги своя. * Расточи, 
даде убогим, правда его пребывает во век века, рог его воз- 
несется в славе. ® Грешник узрит и прогиёвается, зубы сво- 
ими поскрежёщет и растает. Желание грешника погибнет. 


Слава: 

Аллилуиа, 112. 


'Хвалите, отроцы, Господа, хвалите имя Господне. ? Бу- 
ди имя Господне благословёно отныне и до вёка. * От вос- 
ток солнца до запад хвально имя Господне. * Высок над 
эсбми языки Господь: над небесы слава Его. > Кто яко Гос- 
подь Бог наш? На высоких живый и на смирённыя при- 
зираяй на небеси и на земли, 'воздвизаяй от земли нища 
и от гнбища возвышаяй убога, * посадити его с князи, с 
князи людёй своих; ‘ вселяя неплодовь в дом матерь о ча- 
дех веселящуся. | 


Аллилуна, 113. 


'Во исходе Израилеве от Египта, дому Иаковля из лю- 
дей варвар, 2 бысть Иудба святыня Его, Израиль область 
Его. 3 Море виде и побежё, Иордан возвратися вспять, * гӧ- 
ры взыграшася, яко овни, и холми, яко агнцы бвчии. ° Что 
ти есть, море, яко побёгло еси? И тебе, Иордане, яко воз- 
вратился еси вспять? * Горы, яко взыграстеся, яко овни, и 
холми, яко агнцы ӧвчии? ' От лица Господня подвижеся 
земля, от лица Бога Иаковля, * обращшаго камень во езё- 
ра водная и несекбмый во источники водныя. * Не нам, Гос- 
поди, не нам, но Имени Твоему даждь славу, о милости 
Твоей и истине Твоей. ® Да не когда рекут языцы: где есть 
Бог их? " Бог же наш на небеси и на земли, вся елика вос- 
хотё, сотвори. ? Идоли язык сребро и злато, дела рук че- 
ловёческих. ° Уста имут, и не возглаголют, бчи ймут, и не 
узрят, “ уши имут, и не услышат, ноздри имут, и не обо- 
няют, ° руце имут, и не осяжут, нозе имут, и не пойдут, не 
возгласят гортанем свойм. * Подобни им да будут творя- 
щий Я, и вси надбющиися на ня. "Дом Израилев упова на 
Господа: Помощник и Защититель им есть. * Дом Аарбнь 
упова на Господа: Помбщник и Защититель им есть. % Бо- 
ящиися Господа уповаша на Господа: Помбщиик и Защи- 

титель им есть. * Господь помянув ны благословил есть 
нас, благословил есть дом Израилев, благословил есть дом 
Аарбнь, * благословил есть боящыяся Господа, малыя с ве- 
ликими. 2 Да приложит Господь на вы, на вы и на сыны 
вашя.  Благословёни вы Господеви, сотворшему небо и 
землю. #* Небо небесё Господеви, зёмлю же дадё сыновом 
человёческим. > Не мёртвии восхвалят Тя, Господи, нижё 
вси низходящии во ад, № но мы, живии, благословим Гос- 
пода отныне и до века. 


Аллилуиа, 144. 


'Возлюбих, яко услышит Господь глас моления моего, 
? яко приклони ухо Свое мне, и во дни моя призову. 3 Объя- 
ша мя болёзни смёртныя, беды адовы обретоша мя, скорбь 
и болёзнь обретох, и имя Господне призвах: ‘о, Господи, из- 
бави душу мою. Милостив Господь и Праведен, и Бог наш 
милует. ° Храняй младенцы Господь: смирихся, и спасё мя. 
$ Обратися, душе моя, в покой твой, яко Господь благодей- 
ствова тя. 'Яко изъят душу мою от смёрти, очи мои от слез 
и нозе мои от поползновёния. * Благоугожду пред Гӧспо- 
дем во странё живых. 


Слава: 


Аллилуиа, 115. 


' Веровах, тёмже возглагблах, аз же смирихся зело. ? Аз 
же рех во изступлёнии моем: всяк человек ложь. ° Что воз- 
дам Господеви о всех, яже воздаде ми? “Чашу епасёния 
прииму и имя Господне призову, ° молитвы моя Господе- 
ви воздам пред всёми людьми Его. ° Честна пред Господем 
смерть преподобных Его. ' О, Господи, аз раб Твой, аз раб 
Твой и сын рабыни Твоея; растерзал еси узы моя. * Тебе по- 
жру жбртву хвалы, и во ймя Господне призову. * Молит- 

вы моя Господеви воздам пред всёми людьми Его, ® во двб- 
рех дому Господня, посреде тебе, Иерусалиме. 


Аллилуиа, 116. 


‚Хвалите Господа вси языцы, похвалите Его вси людие, 
‘яко утвердися милость Его на нас, и истина Господня 
пребывает во век. 


Аллилуиа, 117. 


'Исповедайтеся Господеви, яко Благ, яко в век милость 
Его. ? Да речет убо дом Израилев: яко Благ, яко в век ми- 
лость Его. ? Да речёт убо дом Аарбнь: яко Благ, яко в век 
милость Его. *Да рекут убо вси боящиися Господа: яко 
Благ, яко в век милость Его. ° От скорби призвах Господа, 
и услыша мя в пространство. * Господь мне Помощник, и 
не убоюся, что сотворит мне человёк. ' Господь мне Помощ- 
ник, и аз воззрю на враги моя. * Благо есть надёятися на 
Господа, нёжели надёятися на человека. * Благо есть упо- 
вати на Господа, нёжели уповати на князи. Вси языцы 
обыдоша мя, и именем Господним противляхся им, " обы- 
шёдше обыдбша мя, и именем Господним противляхся им, 
? обыдоша мя, яко пчёлы сот, и разгорёшася, яко огнь в 
тёрнии, и именем Господним противляхся им. " Отриновён 
превратихся пасти, и Господь прият мя. " Крёпость моя и 
пение мое Господь, и бысть ми во спасение. ° Глас радос- 
ти и спасёния в селёниих праведных: десница Господня со- 
твори силу, * десница Господня вознесё мя, десница Гос- 
подня сотвори силу. " Не умру, но жив буду, и повём де- 
ла Господня. % Наказуя наказа мя Господь, смерти же не 
предадё мя. % Отвёрзите мне врата правды, вшед в ня ис- 
повёмся Господеви. * Сия врата Господня, праведнии вни- 
дут в ня.  Исповёмся Тебе, яко услышал мя еси, и был еси 
мне во спасёние. # Камень, егоже небрегоша зиждущии, сей 
бысть во главу угла: ? от Господа бысть сей, и есть дивен 

во очесбх наших. ^ Сей день, егоже сотвори Господь, воз- 
радуемся и возвеселимся вонь. О, Господи, спаси же, 
о, Господи, поспеши же. ^ Благословён грядый во имя Гос- 
подне, благословихом вы из дому Господня. 7 Бог Господь, 
и явися нам: составите праздник во учащающих до рог ол- 
тарёвых. * Бог мой еси Ты, и исповёмся Тебе, Бог мой еси 
Ты, и вознесу Тя. Исповёмся Тебе, яко услышал мя еси, 
и был еси мне во спасение. ® Исповёдайтеся Господеви, яко 
Благ, яко в век милость Его. 


Слава: 


По 16-й кафисме, Трисвятое. 


Таже тропари, глас 1: Ин мир тебе, душе, ожидает, и 
Судия хощет твоя обличити тайная и лютая. Не пребуди 
убо в здешних, но предвари вопиющи Судий: Боже, очи- 
сти мя и спаси мя. 

Слава: Яко прегрешёньми многими и язвами безмёрны- 
ми облежимь есмь, Спасе, согрешаяй молю Твое благоут- 
робие, Христе: врачу недугующих, посети, и исцели, и спа- 
си мя. 

И ныне: Душе моя, что нерадиво живёши ленящися? 
Что не печешися о злых, иже содбвяла еси в житии? По- 
тщися исправитися прежде даже дверь не заключит тебе 
Господь. Богородице притецы, припади и возопий: упова- 
ние ненадёемых, спаси мя, много к Тебе прегрешивша, 
Владычице Пречистая. 


Господи, помилуй (40) и молитва: 


Господи Святый, в Вышних живый, и всевидящим Тво- 
им оком призираяй на всю тварь, Тебе приклоняем выю 
души и телесб, и Тебе молимся, Святый святых: простри 
руку Твою невидимую от святаго жилища Твоего, и бла- 
ГОСЛОВИ вся ны, и ПРОСТИ нам всякое согрешение вольное 

же и невольное, словом или делом. Даруй нам, Господи, 
умилёние, даруй слёзы духӧвныя от души, во очищёние 
многих наших грехов, даруй велию Твою милость на мир 
Твой и на ны недостойныя рабы Твоя. Яко благословёно 
и препрославлено есть имя Твое, Отца и Сына и Святаго 
Духа, ныне и присно, и во веки веков, аминь. 


КАФИСМА СЕДМАЯНАДЕСЯТЬ 


Аллилуиа, 118. 


'Блажеёни непорбчнии в путь, ходящии в закбне Гос- 
подни. ? Блажёни испытающии свидёния Его, всем сердцем 
взыщут Его, * не дёлающии бо беззакония, в путёх Его хо- 
диша. * Ты заповёдал еси заповеди Твоя сохранити зело. 
° Дабы исправилися путиё мои, сохранйти оправдания 
Твоя. * Тогда не постыжуся, внегда призрёти ми на вся за- 
поведи Твоя. ' Исповёмся Тебе в правости сёрдца, внегда 
научити ми ся судьбам правды Твоея. * Оправдания Твоя 
сохраню, не остави мене до зела. ° В чесбм исправит юней- 
ший путь свой? Внегда сохранити словеса Твоя. ® Всем 
сёрдцем моим взысках Тебе, не отрини мене от заповедей 
Твоих. " В сердце моём скрых словеса Твоя, яко да не со- 
грешу Тебе. ' Благословён еси, Господи, научи мя оправ- 
данием Твоим. ° Устнама мойма возвестих вся судьбы уст 
Твоих. “На пути свидёний Твоих насладихся, яко о вся- 
ком богатстве. ° В заповедех Твоих поглумлюся, и уразу- 
мёю пути Твоя. ® Во оправданиих Твоих поучуся, не забу- 
ду словёс Твоих. " Воздаждь рабу Твоему: живи мя, и со- 
храню словес& Твоя. * Открый очи мои, и уразумёю чуде- 
са от закона Твоего. ° Пришлёц аз есмь на земли, не скрый 
оъ менё заповеди Твоя. ” Возлюби душа моя возжелати 
судьбы Твоя на всякое врёмя. *' Запретил еси гордым, про- 
кляти уклоняющиися от заповедей Твоих. ° Отъими от ме- 
не понос и уничижение, яко свидёний Твойх взысках. 

3 Ибо седоша князи и на мя клеветаху, раб же Твой глум- 
ляшеся во оправданиих Твоих. * Ибо свидёния Твоя по- 
учение мое есть, и совёти мои оправдания Твоя. ® Приль- 
пё земли душа моя, живи мя по словеси Твоему. * Пути 
моя возвестих, и услышал мя еси, научи мя оправданием 
Твоим. * Путь оправданий Твоих вразуми ми, и поглумлю- 
ся в чудесёх Твоих. * Воздрема душа моя от уныния, 
утверди мя в словесёх Твоих. 3 Путь неправды отстави от 
мене, и законом Твоим помилуй мя. * Путь истины изво- 
лих, и судьбы Твоя не забых. *" Прилепихся свидёнием 
Твоим, Господи, не посрами мене. ? Путь заповедей Твоих 
текох, егда разширил еси сердце мое. * Законоположи мне, 
Господи, путь оправданий Твоих, и взыщу и выну. *' Вра- 
зуми мя, и испытаю закон Твой, и сохраню и всем сёрд- 
цем моим. ® Настави мя на стезю заповедей Твоих, яко тую 
восхотёх. * Приклони сёрдце мое во свидения Твоя, а не в 
лихоймство. 3’ Отврати бочи мои, еже не видети суеты, в пу- 
тй Твоем живи мя. * Постави рабу Твоему слово Твое в 
страх Твой. ” Отъими поношение мое, еже непщевах, яко 
судьбы Твоя благи. “* Се возжелах заповеди Твоя, в прав- 
де Твоей живи мя. “И да приидет на мя милость Твоя, 
Господи, спасёние Твое по словеси Твоему, * и отвещаю по- 
ношающым ми слбво, яко уповах на словеса Твоя. ° И не 
отъимӣ от уст моих словесё истинна до зела, яко на судь- 
бы Твоя уповах, “ и сохраню закбн Твой выну, в век и в 
век века. ° И хождах в широте, яко заповеди Твоя взыс- 
ках, “и глаголах о свидёниих Твоих пред цари, и не сты- 
дяхся, "Ти поучахся в заповедех Твоих, яже возлюбих зе- 
ло: *и воздвигох руце мои к заповедем Твоим, яже возлю- 
бих, и глумляхся во оправданиих Твоих. * Помяни слове- 
са Твоя рабу Твоему, ихже упование дал ми еси. ° То мя 
утеши во смирёнии моем, яко слово Твое живи мя. * Гор- 
дии законопреступоваху до зела, от закона же Твоего не 
уклонихся. °* Помянух судьбы Твоя от века, Господи. и 


КАФИСМА СЕДМАЯНАДЕСЯТЬ 445 


утешихся. “ Печаль прият мя от грешник, оставляющих 
закон Твой. * Пета бяху мне оправдания Твоя на мёсте 
пришеёльствия моего. ° Помянух в нощи имя Твое, Госпо- 
ди, и сохраних закон Твой. * Сей бысть мне, яко оправда- 
ний Твоих взысках. ° Часть моя еси, Господи, рех сохра- 
нити закон Твой. * Помолихся лицу Твоему всем сёрдцем 
моим: помилуй мя по словеси Твоему. * Помыслих пути 
Твоя, и возвратих нбзе мои во свидения Твоя. ® Уготбових- 
ся и не смутӣхся сохранити заповеди Твоя. “ Ужя грёш- 
ник обязашася мне, и закбна Твоего не забых. % Полуно- 
щи востах исповёдатися Тебе о судьбах правды Твоея. 
3 Причастник аз есмь всем боящымся Тебе и хранящым за- 
поведи Твоя. “ Милости Твоея, Господи, исполнь земля, 
оправданием Твоим научи мя. % Благость сотворил еси с 
рабом Твоим, Господи, по словеси Твоему. % Благости и на- 
казанию, и разуму научи мя, яко заповедем Твоим вёро- 
вах. %* Прежде даже не смирити ми ся, аз прегреших, сего 
ради слово Твое сохраних. ® Благ еси Ты, Господи, и бла- 
гостию Твоею научи мя оправданием Твоим. ® Умножися 
на мя неправда гордых, аз же всем сёрдцем моим испытаю 
заповеди Твоя. ® Усырися яко млеко сёрдце их, аз же за- 
кону Твоему поучихся. " Благо мне, яко смирил мя еси, 
яко да научуся оправданием Твоим. ° Благ мне закон уст 
Твоих, паче тысящ злата и сребра. 


Слава: 


з Руце Твои сотвористе мя и создасте мя, вразумӣ мя, 
и научуся заповедем Твоим. " Боящиися Тебе узрят мя и 
возвеселятся, яко на словеса Твоя уповах. ° Разумёх, Гос- 
поди, яко правда судьбы Твоя, и войстинну смирил мя еси. 
% Буди же милость Твоя, да утёшит мя по словеси Твое- 
му рабу Твоему. " Да прийдут мне щедроты Твоя, и жив 
буду, яко закон Твой поучёние мое есть. ® Да постыдятся 
гордии, яко неправедно беззаконноваша на мя, аз же по- 

глумлюся в заповедех Твоих. ” Да обратят мя боящиися 
Тебе и вёдящии свидбния Твоя. ® Буди сёрдце мое непо- 
рочно во оправданиих Твоих, яко да не постыжуся. *" Ис- 
чезает во спасёние Твое душа моя, на словесА Твоя упо- 
вах. “ё Исчезбша очи мои в слово Твое, глаголюще: когда 
утёшиши мя? ® Занё бых яко мех на слӣне, оправданий 
Твоих не забых. “ Колико есть дней раба Твоего? Когда со- 
твориши ми от гонящих мя суд? ® Повёедаша мне законо- 
преступницы глумлёния, но не яко закон Твой, Господи. 
% Вся заповеди Твоя истина; неправедно погнаша мя, по- 
мозӣ ми. “ Вмале не скончаша менё на земли, аз же не ос- 
тавих заповедей Твоих. * По милости Твоей живи мя, и со- 
храню свидёния уст Твоих. % Во век, Господи, слово Твое 
пребывает на Небеси. ® В род и род йстина Твоя. Основал 
еси зёмлю, и пребывает. * Учинёнием Твоим пребывает 
день, яко всяческая работна Тебе. ? Яко аще бы не закон 
Твой поучёние мое был, тогда убо погӣбл бых во смиреё- 
нии моем. % Во век не забуду оправданий Твоих, яко в них 
оживил мя еси. 


[ Среда:] 

“ Твой есмь аз, спаси мя, яко оправданий Твоих взыс- 
ках. % Менё ждаша грёшницы погубити мя, свидёния Твоя 
разумёх. * Всякия кончины видех конёц, широка заповедь 
Твоя зело. " Коль возлюбих закон Твой, Господи, весь день 
поучение мое есть. * Паче враг мойх умудрил мя еси за- 
поведию Твоею, яко в век моя есть. ® Паче всех учащих мя 
разумех, яко свидёния Твоя поучёние мое есть. ® Паче ста- 
рец разумёх, яко заповеди Твоя взысках. * От всякаго пу- 
тй лукава возбранӣх ногам моим, яко да сохраню словеса 
Твоя. % От судёб Твоих не уклонихся, яко Ты законопо- 
ложил ми еси. ® Коль сладка гортани моему словеса Твоя, 
паче мёда устом моим. * От заповедей Твоих разумёх, се- 
го ради возненавидех всяк путь неправды. Светильник 

ногама мойма закон Твой и свет стезям моим. ~ Кляхся и 
поставих сохранити судьбы правды Твоея. " Смирихся до 
зела, Господи, живи мя по словеси Твоему. "* Вольная уст 
моих благоволй же, Господи, и судьбам Твоим научи мя. 
Душа моя в руку Твоею выну, и закона Твоего не забых. 
ө Положиша грёшницы сеть мне, и от заповедей Твоих не 
заблудих. "' Наслёдовах свидения Твоя во век, яко радова- 
ние сёрдца моего суть. "? Приклоних сёрдце мое сотвори- 
ти оправдания Твоя в век за воздаяние. "° Законопреступ- 
ныя возненавидех, закон же Твой возлюбих. !"* Помбщник 
мой и Заступник мой еси Ты, на словеса Твоя уповах. 
'" Уклонитеся от менё лукавнующии, и испытаю заповеди 
Бога моего. '* Заступи мя по словеси Твоему, и жив буду, 
и не посрами мене от чаяния моего, '" помози ми, и спасу- 
ся, и поучуся во оправданиих Твоих выну. '* Уничижил 
еси вся отступающыя от оправданий Твоих, яко неправед- 
но помышлеёние их. '" Преступающыя непщевах вся грёш- 
ныя земли, сегб ради возлюбих свидёния Твоя. '?' Пригвоз- 
ди страху Твоему плоти моя, от судёб бо Твоих убояхся. 
2 Сотворих суд и правду, не предаждь менё обидящым мя. 
'2* Восприими раба Твоего во благо, да не оклеветают ме- 
неё гордии. "Очи мои исчезосте во спасёние Твое и в сло- 
во правды Твоея. ‘“ Сотвори с рабом Твоим по милости 
Твоей, и оправданием Твоим научи мя. '2 Раб Твой есмь аз: 
вразуми мя, и увём свидёния Твоя. ? Время сотворити Гос- 
подеви: разориша закон Твой. ' Сего ради возлюбих запо- 
веди Твоя паче злата и топаӣзия. '* Сего ради ко всем запо- 
ведем Твоим направляхся, всяк путь неправды возненави- 
дех. '" Дивна свидёния Твоя, сего ради испыта я душа моя. 
% Явлёние словёс Твоих просвещает и вразумляет младён- 
цы. " Уста моя отверзбох и привлекох дух, яко заповедей 
Твоих желах. 


Слава: 

8 Призри на мя и помилуй мя, по суду любящих имя 
Твое. 3 Стопы моя направи по словеси Твоему, и да не об- 
ладает мною всякое беззаконие. "* Избави мя от клеветы 
человёческия, и сохраню заповеди Твоя.  Лицё Твое про- 
свети на раба Твоего и научи мя оправданием Твоим.  Ис- 
ходища водная изведосте очи мой, понёже не сохраних за- 
кона Твоего. “7 Праведен еси, Господи, и прави суди Твои. 
3 Заповедал еси правду свидёния Твоя, и истину зело. 
3 Истаяла мя есть рёвность Твоя, яко забыша словеса Твоя 
врази мои. “° Разжжбёно слово Твое зело, и раб Твой воз- 
люби её. "' Юнейший аз есмь и уничижеён, оправданий Тво- 
их не забых. "? Правда Твоя правда во век, и закон Твой 
истина. “ Скорби и нужды обретоша мя, заповеди Твоя по- 
учёние мое. ‘“* Правда свидёния Твоя в век, вразуми мя, и 
жив буду. "“? Воззвах всем сердцем мойм, услыши мя, Гос- 
поди, оправдания Твоя взыщу. ‘“* Воззвах Ти, спаси мя, и 
сохраню свидёния Твоя. "’Предварих в безгодии и воззвах, 
на словеса Твоя уповах. “* Предваристе очи мои ко утру, 
поучитися словесём Твоим. “* Глас мой услыши, Господи, 
по милости Твоей: по судьбе Твоей живи мя. ® Приближи- 
шася гонящии мя беззаконием, от закона же Твоего уда- 
лишася. °' Близ еси Ты, Господи, и вси путие Твои исти- 
на. 5? Испёрва познах от свидёний Твоих, яко в век осно- 
вал я еси. ° Виждь смирёние мое, и изми мя, яко закона 
Твоего не забых. '° Суди суд мой и избави мя, словесё ра- 
ди Твоего живи мя. % Далёче от грешник спасение, яко 
оправданий Твоих не взыскаша. % Щедроты Твоя многи, 
Господи, по судьбё Твоей живи мя. '’Мнози изгонящии мя 
и стужающии ми, от свидёний Твоих не уклонихся. ° Ви- 
дех неразумевающыя и истаях, яко словёс Твоих не сохра- 
ниша. % Виждь, яко заповеди Твоя возлюбих, Господи, по 
милости Твоей живи мя. “ Начало словёс Твоих истина, и 
во век вся судьбы правды Твоея. *' Князи погнаша мя ту- 
не, и от словёс Твоих убояся сёрдце мое.  Возрадуюся аз 


КАФИСМА СЕДМАЯНАДЕСЯТЬ 449 


о словесёх Твоих, яко обретаяй корысть многу. Неправ- 
ду возненавидех и омерзих, закон же Твой возлюбих. 
*“ Седмерицею днем хвалих Тя о судьбах правды Твоея. 
"Мир мног любящым закон Твой, и несть им соблазна. 
6 Ҷаях спасения Твоего, Господи, и заповеди Твоя возлю- 
бих. '’ Сохрани душа моя свидбния Твоя, и возлюби я зе- 
ло. ‘ё Сохраних заповеди Твоя, и свидения Твоя, яко вси 
путиб мои пред Тобою, Господи. * Да приближится молеё- 
ние мое пред Тя, Господи, по словеси Твоему вразуми мя. 
"Да внидет прошёние мое пред Тя, Господи, по словесӣ 
Твоему избави мя. "'Отрыгнут устнё мои пение, егда на- 
учиши мя оправданием Твоим. "? Провещает язык мой сло- 
веса Твоя, яко вся заповеди Твоя правда. "Да будет ру- 
ка Твоя 6же спасти мя, яко заповеди Твоя изволих. "* Воз- 
желах спасёние Твое, Господи, и закон Твой поучёние мое 
есть. "° Жива будет душа моя и воєхвалит Тя, и судьбы 
Твоя помогут мне. "* Заблудих, яко овча погибшее: взыщи 
раба Твоего, яко заповедей Твоих не забых. 


Слава: А 


По 17-й кафисме, Триевятое. 


Таже тропари, глас 2: Согрешӣх к Тебе, Спасе, яко 
блудный сын: приими мя, Отче, кающагося, и помилуй мя, 
Боже. 

Слава: Зову к Тебе, Христв Спасе, мытарбвым гласом: 
очӣсти мя якоже онаго и помилуй мя, Боже. 

И ныне: Богородице, не прёзри мя трббующа заступлеё- 
ния Твоего: на Тя бо упова душа моя, и помилуй мя. 


Господи, помилуй (40) и молитва: 


Владыко Господи Вседержителю и Творче всех, щедрот 
Отец, и милости Бог, от земли создавый человёка, и пока- 
завый его по образу Твоему и по подобию, да и тем про- 

славится великолеёпое имя Твое на земли, и исторгнена убо 
преступлением твойх заповедей, паки на лучшее возсоздё- 
вый его во Христе Твоем, и возведый на Небеса: благода- 
рю Тя, яко умножил еси на мне величие Твое, и не прё- 
дал мя еси врагом моим в конец, исторгнути мя ищущым 
в пропасть адову, ниже оставил мя еси погибнути со без- 
законии моими. Ныне убо, Многомӣлостиве и Любоблаже 
Господи, не хотяй смерти грешнаго, но обращёния ожи- 
даяй, и приёмляй: Иже низвёрженныя исправляяй, сокру- 
шённыя исцеляяй, обрати и менё к покаянию, и низвёр- 
женнаго исправи, и сокрушённаго исцели: помянӣ Твоя 
щедроты, и яже от века Твою непостижимую благость и 
моя безмёрная забуди беззакония, Яже делом и словом, и 
мыслию соверших: разреши ослеплёние сердца моего, и 
даждь ми слёзы умиления на очищение сквёрны мысли 
моея. Услыши, Гӧсподи, вонми, Человеколюбче, очисти, 
Благоутробне, и от мучительства во мне царствующих 
страстей окаянную мою душу свободи. И не ктому да со- 
держит мя грех, ниже да возможет на мя боритель дёмон, 
ниже к своему хотёнию да ведет мя, но державною Твоею 
рукою, его владычества исхитивый мя, Ты царствуй во 
мне, Благий и Человеколюбивый Господи, и всего Твоего 
быти, и жити мне прочее по Твоей благоволи воли. И по- 
даждь ми неизреченною благостию сёрдца очищение, уст 
хранение, правоту деяний, мудрование смирённое, мир по- 
мыслов, тишину душевных моих сил. радость духовную, 
любовь истинную, долготерпение, благость, кротость, веру 
нелицемёрну, воздержание обдержательное, и всех мя бла- 
гих плодов испболни, дарованием Святаго Твоего Духа. 
И не возведи мене в преполовёние дний моих, ниже неис- 
правлену и неготову душу мою восхитиши, но соверши мя 
Твоим совершёнством, и тако мя настоящаго жития изве- 
ди, яко да невозбранно прошёд начала и власти тьмы, 
Твоею благодатию узрю и аз неприступныя Твоея славы 

доброту неизречённую, со всеми святыми Твоими, в нӣх- 
же освятися, и прославися всечестнбе и великолёпое имя 
Твое, Отца и Сына и Святаго Духа, ныне и присно, и во 
веки веков, аминь. 


КАФИСМА ОСМАЯНАДЕСЯТЬ 


Песнь степеней, 119. 


' Ко Господу, внегда скорбёти ми, воззвах, и услыша мя. 
: Господи, избави душу мою от устён неправедных и от 
языка льстива. * Что дастся тебе, или что приложится те- 
бё к языку льстиву? * Стрелы сильнаго изощрёны, со угль- 
ми пустынными. ° Увы мне, яко пришельствие мое продол- 
жися, вселихся с селёнии Кидарскими. ° Много пришёль- 
ствова душа моя, с ненавидящими мира бех мирен: ’егда 
глагӧлах им, боряху мя туне. 


Песнь степёней, 120. 


'Возведох ӧчи мои в горы, отнюдуже прийдет помощь 
моя. * Помощь моя от Господа, сотворшаго нёбо и з6млю. 
3 Не даждь во смятение ноги твоея, нижё воздрёмлет хра- 
няй тя, ‘се не воздремлет, ниже уснет храняй Израиля. 
° Господь сохранит тя, Господь покров твой на руку дес- 
ную твою. °Во дни солнце не ожжеёт тебе, ниже луна но- 
щию. ' Господь сохранит Тя от всякаго зла, сохранит ду- 
шу твою Господь. * Господь сохранит вхождёние твое и ис- 
хождбёние твое, отныне и до века. 


Песнь степёней, 121. 


'Возвеселихся о рёкших мне: в дом Господень пойдем. 
2Стояще бяху ноги нашя во дворех твоих, Иерусалиме. 
з Иерусалим зиждемый яко град, емуже причастие его вку- 
пе. *'Тамо бо взыдоша колёна, колёна Господня, свидение 
Израилево, исповёдатися имени Господню, ° яко тамо седб- 

ша престбли на суд, престдли в дому Давидове. ° Вопроси- 
те же яже о мире Иерусалима: и обилие любящым тя. ' Бу- 
ди же мир в силе твоей и обилие в столпостенах твоих. 
* Ради братий моих и ближних моих глагблах убо мир 


о тебе. ° Дому ради Господа Бога нашего взысках благая 
тебе. | 


Песнь степеней, 122. 


'К Тебе возведох бчи мои, живущему на Небеси. ? Се 
яко очи раб в руку госпбдий своих, яко бочи рабыни в ру- 
ку госпожи своея, тако очи наши ко Господу Богу наше- 
му, дондеже ущёдрит ны. 3 Помилуй нас, Господи, поми- 
луй нас, яко по мнбгу исполнихомся уничижеёния, * наипа- 
че наполнися душа наша поношёния гобзующих и уничи- 
жения гордых. 


Песнь степеней, 123. 


' Яко аще не Господь бы был в нас, да речёт убо Изра- 
иль, ? яко аще не Господь бы был в нас, внегда востати че- 
ловёком на ны, убо живых пожёрли быша нас, 3 внегда 
прогнёватися ярости их на ны, убо вода потопила бы нас. 
*Потбк прёйде душа наша, ° убо прёйде душа наша воду 
непостоянную. *Благословён Господь, Иже не дадё нас в 
ловитву зуббм их. ' Душа наша, яко птица избавися от сё- 
ти ловящих: сеть сокрушися, и мы избавлени быхом. * Пб- 
мощь наша во Имя Господа, сотворшаго небо и зёмлю. 


Слава: 


Песнь степеней, 124. | 


' Надёющиися на Господа, яко гора Сибн: не подвижит- 
ся в век живый во Иерусалиме. ? Гӧры окрест его, и Гос- 
подь окрест людей Своих отныне и до века. * Яко не остё- 
вит Господь жезла грешных на жребий праведных, яко да 

не прострут праведнии в беззакония рук своих. * Ублажи, 
Господи, благия и правыя сердцем. ° Уклоняющыяся же в 
развращёния отведёт Господь с дёлающими беззаконие. 
Мир на Израиля. 


Песнь степбней, 125. 


'Внегда возвратити Господу плен Сибнь, быхом яко утё- 
шени. ? Тогда исполнишася радости уста наша и язык наш 
весёлия, тогда рекут во языцех: возвеличил есть Господь 
сотворити с ними. 3 Возвеличил есть Господь сотворӣти с 
нами: быхом веселящеся. * Возврати, Господи, пленёние на- 
ше, яко потоки югом. * Сёющии слезами, радостию пожнут. 
°Ходящии хождаху и плакахуся, метающе сёмена своя, 
грядуще же прийдут радостию, взёмлюще рукояти своя. 


Песнь степбней, 126. 


' Аще не Господь созиждет дом, всуе трудишася зиж- 
дущии. Аще не Господь сохранит град, всуе бде стрегий. 
2 Всуе вам есть утреневати, востанете по седёнии, ядущии 
хлеб болёзни, егда даст возлюбленным Своим сон. ° Се до- 
стояние Господне сынове, мзда плода чрёвняго. * Яко стрё- 
лы в руцё сильнаго, тако сынове оттрясённых. ° Блажен, 
иже исполнит желание свое от них. Не постыдятся, егда 
глаголют врагом своим во вратеёх. 


Песнь степеней, 127. 


'Блажёни еси боящиися Господа, ходящии в путех Его. 
2 Труды плодов твоих снёси: блажен еси, и добро тебе бу- 
дет. * Жена твоя, яко лоза плодовита, в странах дому тво- 
его, * сынове твои, яко новосаждёния масличная, окрест 
трапёзы твоея. ° Се тако благословится человёк бояйся Гос- 
пода. ° Благословӣт тя Господь от Сибна, и Узриши благая 
Иерусалима вся дни живота твоего, 'и узриши сыны сы- 
нӧв твоих. Мир на Израиля. 

Песнь степёней, 128. 


'Мнӧжицею брашася со мнӧю от юности моея, да речёт 
убо Израиль: * мн5ожицею брашася со мнбю от юности моея, 
ибо не премогоша мя. 3 На хребтё моём дблаша грешницы, 
продолжиша беззаконие своб. * Господь Праведен ссечё выя 
грешников. ° Да постыдятся и возвратятся вспять вси нена- 
видящии Сибна. Да будут, яко трава на здех, яже преж- 
де восторжёния Изсше, 'еюже не испӧлни рукй своея 
жняй, и недра своего рукояти собираяй, % и не реша мимо- 
ходящии: благословение Господне на вы, благословӣхом вы 
во имя Господне. 


Слава: 


Песнь степёней, 129. 


' Из глубины воззвах к Тебе, Господи, Господи, услыши 
глас мой. ? Да будут уши Твои внёмлюще гласу молёния 
моего. ? Аще беззакония назриши, Господи, Господи, кто 
постойт? Яко у Тебе очищение есть. * Имене ради Твоего 
потерпех Тя, Господи, потерп6 душа моя в слово Твое, упо- 
ва душа моя на Господа. °От стражи утренния до нощи, 
от стражи утренния да уповает Израиль на Господа. * Яко 
у Господа милость, и многое у Него избавление, и Той из- 
бавит Израиля от всех беззакбний его. 


Песнь степеней, 130. 


' Господи, не вознесбся сёрдце мое, нижё вознесбстеся 
очи мои, ниже ходих в великих, ниже в дивных паче ме- 
нё. ? Аце не смиреномудрствовах, но вознесох душу мою, 
яко отдоёное на матерь свою, тако воздаси на душу мою. 
3 Да уповает Израиль на Господа, отныне и до вёка. 

Песнь степеней, 131. 


'Помянӣ, Господи, Давида и всю кротость его: ? яко 
клятся Господеви, обещася Богу Иаковлю: ЗАще вниду в 
селёние дому моегб, или взыду на одр постбли моея, ^ аще 
дам сон очима моима и вёждома моима дремание, и покой 
скраниама моима, ° дондеже обрящу мёсто Господеви, се- 
лёние Богу Иёковлю. * Се слышахом я во Евфрафе, обре- 
тохом я в полях дубравы. 'Внидем в селёния Его, покло- 
нимся на место, идёже стоясте нбзе Его. * Воскресни, Гос- 
поди, в покой Твой, Ты и кивот святыни Твоея. ° Свящеён- 
ницы Твои облекутся правдою, и преподобнии Твои воз- 
радуются. ® Давида ради раба Твоего, не отврати лице по- 
мазаннаго Твоего. " Клятся Господь Давиду истиною и не 
отвёржется ея: от плода чрёва твоего посажду на престо- 
ле твоём. ° Аще сохранят сынове твой завёт Мой, и свидё- 
ния Моя сия, имже научу я, и сынове их до вбка сядут на 
престоле твоем. "Яко избра Господь Сибна, изволи и в жи- 
лище Себе. " Сей покой Мой во век века, зде вселюся, яко 
извблих и. ° Ловитву его благословляяй благословлю, ни- 
щыя его насыщу хлебы, " священники его облеку во спа- 
сёние, и преподобнии его радостию возрадуются. " Тамо 
возращу рог Давидови, уготбвах светильник помазанному 
Моему. % Враги его облеку студом, на нёмже процветёт свя- 
тыня Моя. 


Песнь степёней, 132. 


'Се чтб добро, или что красно, но еже жити братии вку- 
пе? * Яко миро на главё, сходящее на браду, браду Аарб- 
ню, сходящее на омёты одёжды его, ? яко роса Аермбнская 
сходящая на горы Сибнския, яко тамо заповёда Господь 
благословёние и живот до века. 

Песнь степеней, 133 


"Се ныне благословите Господа вси раби Господни, сто- 
ящии в храме Господни, во дворех дому Бога нашего. 
° В нощех воздежите руки вашя во святая, и благослови- 
те Господа. *Благословит тя Господь от Сибна, сотворивый 
нёбо и зёмлю. 


Слава: 


По 18-й кафисме, Трисвятое. 


Таже тропари, глас 2: Прежде даже не осудиши мя, Гб- 
споди мой, Господи, даждь ми обращение, и исправление 
многих моих грехов, даждь ми умилёние духовное, яко да 
возопию к Тебе: Благоутробне, Человеколюбче Боже мой, 
спаси мя. 

Слава: Несмысленным скотом уподобивыйся аз, блуд- 
ный, приложихся им: обращение ми даруй, Христе, яко да 
прииму у Тебе вёлию милость. 

И ныне: Не отврати, Владычице, лица Твоего от менё, 
молящагося Тебе, но, яко Благоутробная Мати Щедраго 
Бога, потщися прежде конца обращение мне даровати, яко 
да спасся Тобою, воспою Тя, яко спасение и упование мое, 
непосрамленное, Госпоже моя. 


Господи, помилуй (40) и молитва: 


Господи, да не яростию Твоёю обличиши мене, нижё 
гневом Твоим накажеши мя. Владыко Гӧсподи Иисусе 
Христе, Сыне Бога Живаго, помилуй мя, грешнаго, нИща- 
го, обнаженнаго, ленӣваго, нерадиваго, прекословнаго, ока- 
яннаго, блудника, прелюбодёя, малакйя, мужеложника, 
сквёрнаго, блуднаго, неблагодарнаго, немилостиваго, жес- 
токаго, пияницу, сожженнаго совестию, безличнаго, без- 
дерзновённаго, безответнаго, недостойнаго Твоего челове- 
колюбия, и достойна всякаго мучения, и геённы, и муки. 

И не ради множества толиких моих согрешений, множе- 
ству подложиши, избавителю мук; но помилуй мя, яко 
немощен есмь, и душею, и плотию, и разумом, и помыш- 
лением, и имиже вёси судьбами спаси мя, недостойнаго ра- 
ба Твоего, молитвами Пречистыя Владычицы нашея Бо- 
горбдицы, и всех святых, от века Тебе благоугождших: яко 
благословён еси во веки веков, аминь. 


КАФИСМА ДЕВЯТАЯНАДЕСЯТЬ 
Аллилуиа, 134. 


'Хвалите имя Господне, хвалите, раби Господа, ? стоя- 
щии во храме Господни, во дворех дому Бога нашего. 
3 Хвалите Господа, яко Благ Господь, пойте имени Его, яко 
добро: * яко Иакова избра Себе Господь, Израиля в досто- 
яние Себе. °Яко аз познах, яко Вёлий Господь, и Господь 
наш над всеми боги. ° Вся елика восхотё Господь, сотвори 
на небеси и на земли, в морях и во всех бёзднах. ' Возво- 
дя облаки от последних земли, молнии в дождь сотвори, 
изводяй вётры от сокровищ Своих. * Иже порази пёрвенцы 
Египетския, от человека до скота. * Посла знамения и чуде- 
са посредё тебе, Египте, на фарабна и на вся рабы его. 
Иже порази языки многи и изби цари крёпки: "Сиона, 
царя Аморрёйска, и Ога, царя Васанска, и вся царствия 
Ханаанска, ? и дадё землю их достояние, достояние Израи- 
лю, людем Своим. ° Господи, имя Твое в век и память Твоя 
в род и род: " яко судити имать Господь людем Свойм, и о 
рабех Своих умолится. ® Идоли язык, сребро и злато, дела 
рук человёческих. ® Уста имут, и не возглаголют, очи имут, 
и не узрят, " уши имут, и не услышат, нижё бо есть дух во 
устёх их. * Подббни им да будут творящии я, и вси надё- 
ющиися на ня. % Доме Израилев, благословите Господа, до- 
ме Ааронь, благословите Господа, доме Левиин, благосло- 
вите Господа. 2 Боящиися Господа, благословите Господа. 
1 Благословён Господь от Сибна, живый во Иерусалиме. 

Аллилуиа, 135. 


' Исповедайтеся Господеви, яко Благ, яко в век милость 
Его. 2 Исповёдайтеся Богу богов, яко в век милость Его. 
3 Исповёдайтеся Господеви господёй, яко в век милость Его. 
*Сотвбршему чудеса вблия единому, яко в век милость 
Его. ° Сотворшему небеса разумом, яко в век милость Его. 
° Утвердившему зёмлю на водах, яко в век милость Его. 
1 Сотвӧршему светила вёлия единому, яко в век милость 
Его. 8 Солнце во область днё, яко в век милость Его. * Лу- 
ну и звёзды во область нощи, яко в век милость Его. ® По- 
разившему Египта с пёрвенцы его, яко в век милость Его, 
Чи изведшему Изрёиля от среды их, яко в век милость Его. 
"Рукбю крёпкою и мышцею высбкою, яко в век милость 
Его. З Раздельшему Чермное море в разделения, яко в век 
милость Его. "И проведшему Израиля посредб его, яко в 
век милость Его. ° И истрясшему фараона и силу его в мо- 
ре Чермное, яко в век милость Его. % Провёдшему люди 
Своя в пустыни, яко в век милость Его. " Поразившему ца- 
ри вёлия, яко в век милость Ёго, % и убившему цари крёп- 
кия, яко в век милость Его: ® Сиона, царя Аморрейска, яко 
в век милость Егб, *и Ога, царя Васанска, яко в век ми- 
лость Его. * И давшему з6млю их достояние, яко в век ми- 
лость Его. 22 Достояние Израилю, рабу Своему, яко в век 
милость Егб. 2 Яко во смирёбнии нашем помяну ны Гос- 
подь, яко в век милость Его. * И избавил ны есть от вра- 
гов наших, яко в век милость Егб. 2? Даяй пищу всякой 
плбти, яко в век милость Его. % Исповбдайтеся Богу Небес- 
ному, яко в век милость Егб. 


Давиду Иеремием, 136. 


'На реках Вавилбнских, тамо седохом и плакахом, вне- 
гда помянути нам Сибна. ? На вербиих посредё его обёси- 
хом органы нашя. 3 Яко тамо вопросиша ны плёншии нас 

о словесех песней и ведшии нас о пении: воспойте нам от 
песней Сибнских. 'Како воспобм песнь Господню на зем- 
ли чуждей? ° Аще забуду тебе, Иерусалиме, забвёна буди 
десница моя. *Прильпни язык мой гортани моему, аще не 
помяну тебе, аще не предложу Иерусалима, яко в начале 
весёлия моего. ' Помяни, Господи, сыны Едомския, в день 
Иерусалимль глаголющыя: истощайте, истощайте до осно- 
ваний егб. * Дщи Вавилоня окаянная, блажбн иже воздаст 
тебе воздаяние твоб, 6же воздала еси нам. ° Блажбн иже 
имет и разбиёт младёнцы Твоя о камень. 


Слава: 


Псалом Давиду, Аггба и Захарии, 137. 


'Исповёмся Тебе, Господи, всем сёрдцем мойм, и пред 
Ангелы воспою Тебе, яко услышал еси вся глаголы уст 
моих. * Поклонюся ко храму святому Твоему и исповёмся 
ймени Твоему о милости Твобй и истине Твоёй, яко воз- 
величил еси над всём имя Твое святое. 3 Воньже аще день 
призову Тя, скоро услыши мя: умножиши мя в души мо- 
ей силою Твоёю. * Да исповедятся Тебе, Господи, вси ца- 
рие з6мстии, яко услышаша вся глаголы уст Твоих, *и да 
воспоют в путёх Господних, яко вёлия слава Господня, 
‘яко Высӧк Господь, и смирённыя призираӣет, и высокая 
издалёча весть. ' Аще пойду посредё скорби, живиши мя, 
на гнев враг мойх простёрл еси руку Твою, и спасё мя дес- 
ница Твоя. * Господь воздаст за мя. Господи, милость Твоя 
во век, дел руку Твоею не презри. 


В конец Давиду, псалом Захариин 
в разсёянии, 138. 


‘Господи, искусил мя еси и познал мя еси. Ты познал 
еси седание мое и востание мое. Ты разумёл еси помыш- 
лбния моя издалбча: 3 стезю мою и уже мое Ты еси изслеё- 

довал, и вся пути моя провидел еси. * Яко несть льсти в 
языце мобм: се, Господи, Ты познал еси. ° Вся последняя и 
древняя: Ты создал еси мя, и положил еси на мне руку 
Твою. * Удивися разум Твой от мене, утвердися, не возмо- 
гу к нему. ' Камо пойду от Духа Твоего? И от лица Твое- 
го камо бежу? % Аще взыду на нёбо — Ты тамо еси, аще 
сниду во ад — тамо еси. ° А ще возму крилв мои рано и все- 
люся в послёдних моря — “и тамо бо рука Твоя наставит 
мя и удержит мя десница Твоя. "И рех: еда тма поперёт 
мя, и нощь просвещение в сладости моей? '? Яко тма не по- 
мрачится от Тебё, и нощь, яко день, просветится, яко тма 
ея, тако и свет ея. ? Яко Ты создал еси утробы моя, вос- 
приял мя еси из чрёва матере моея. " Исповёмся Тебе, яко 
страшно удивился еси: чудна дела Твоя, и душа моя зна- 
ет зело. ° Не утайся кость моя от Тебе, юже сотворил еси 
в тайне, и состав мой в преиспбодних земли. ® Несодёлан- 
ное мое видесте очи Твои, и в кнӣзе Твоей вси напишут- 
ся, во днех созиждутся и никтоже в них. ° Мне же зело чё- 
стни быша друзи Твои, Боже, зело утвердишася владыче- 
ствия их. % Изочту их, и паче песка умножатся; востах, и 
ещё есмь с Тобою. % Аще избиёши грешники, Боже, мужие 
кровей, уклонитеся от мене. ? Яко ревниви естё в помыш- 
лениих, приймут в суету грады Твоя. ? Не ненавидящыя 
ли Тя, Господи, возненавидех, и о вразёх Твоих истаях? 
2 Совершённою нёнавистию возненавидех я, во враги бы- 
ша ми. ? Искуси мя, Боже, и увёждь сердце моё, истяжи 
мя и разумёй стези моя, и виждь, аще путь беззакония 
во мне, и настави мя на путь вёчен. 


В конец, псалом Давиду, 139. 


'Изми мя, Господи, от человбка лукава, от мужа непра- 
ведна избави мя, иже помыслиша неправду в сёрдце, весь 
день ополчаху брани, * изостриша язык свой, яко змийн, яд 
аспидов под устнами их. * Сохрани мя, Господи, из руки 

грешничи, от человёк неправедных изми мя, иже помыс- 
лиша запяти стопы моя. °Скрыша гордии сеть мне, и ужы 
препяша сеть ногама мойма. * При стези соблазны положи- 
ша ми. ' Рех Господеви: Бог мой еси Ты, внуши, Господи, 
глас молёния моего! Господи, Господи, сило спасёния мо- 
егӧ, осенйл еси над главою моею в день брани. * Не пре- 
даждь менё, Господи, от желания моего грешнику: помыс- 
лиша на мя, не остави мене, да не когда вознесутся. ° Гла- 
ва окружёния их, труд устён их покрыет я. " Падут на них 
углия огненная, низложиши я в страстёх, и не постоят. 
2 Муж язычен не исправится на земли: мужа неправедна 
злая уловят во истление. ° Познах, яко сотворит Господь 
суд нищым и месть уббгим. “ Обаче праведнии исповёдят- 
ся имени Твоему, и вселятся правии с лицем Твойм. 


Слава: 


Псалом Давиду, 140. 


' Господи, воззвах к Тебе, услыши мя: вонмӣ гласу молё- 
ния моего, внегда воззвати ми к Тебё. * Да исправится молит- 
ва моя, яко кадило пред Тоббю, воздеяние руку моёю — 
жёртва вечёрняя. ° Положи, Господи, хранёние устом мо- 
им, и дверь ограждёния о устнах моих. * Не уклонӣ сёрд- 
це мое в словеса лукавствия, непщевати вины о гресёх, с 
человбки дёлающими беззаконие, и не сочтуся со избран- 
ными их. °Накажет мя праведник милостию и обличит мя, 
елёй же грёшнаго да не намастит главы моея, яко ещб и 
молитва моя во благоволёниих их. * Пожёрты быша при 
камени судий их: услышатся глаголи мои, яко возмогбша. 
' Яко тблща земли просбдеся на земли, расточишася кос- 
ти их при аде. * Яко к Тебе, Господи, Господи, бчи мои: на 
Тя уповах, не отыми душу мою. ° Сохрани мя от сёти, юже 
составиша ми, и от соблазн дблающих беззаконие. ® Падут 
во мрёжу свою грёшницы: един есмь аз, дондеже прейду. 


462 КАФИСМА ДЕВЯТАЯНАДЕСЯТЬ 


'Разума Давиду, внегда быти ему 
в вертёпе молящемуся, 141. 


*Гласом моим ко Господу воззвах, гласом моим ко Гос- 
поду помолихся. ° Пролию пред Ним молёние мое, печаль 
мою пред Ним возвещу. * Внегда исчезати от менё духу мо- 
ему: и Ты познал еси стези моя: на пути сем, по немуже 
хождах, скрыша сеть мне. * Смотрях одесную и возглядах, 
и не бе знаяй менё: погибе бегство от менё, и несть взыс- 
каяй душу мою. * Воззвах к Тебе, Господи, рех: Ты еси упо- 
вание моё, часть моя еси на землӣ живых. 'Вонми молё- 
нию моему, яко смирихся зело, избави мя от гонящих мя, 
яко укрепишася паче мене. % Изведи из темницы душу 
мою, исповёдатися имени Твоему. Мене ждут праведницы, 
дондеже воздаси мне. 


Псалом Давиду, егда гоняше его 
Авессалом, сын его, 142. 


'Господи, услыши молитву мою, внуши молёние мое во 
истине Твоей, услыши мя в правде Твоей ?и не вниди в 
суд с рабом Твоим, яко не оправдится пред Тобою всяк 
живый. * Яко погна враг душу мою, смирил есть в землю 
живот мой, посадил мя есть в тёмных, яко мёртвыя вёка. 
“И уны во мне дух мой, во мне смятёся сердце мое. ° По- 
мянух дни дрёвния, поучихся во всех дёлех Твоих, в тво- 
рениих руку Твоею поучахся. % Воздёх к Тебе руце мои, 
душа моя, яко земля безвбдная Тебе. ' Скоро услыши мя, 
Господи, исчезё дух мой, не отвратй лица Твоего от мене, 
и уподоблюся низходящым в ров. * Слышану сотвори мне 
заутра милость Твою, яко на Тя уповах. Скажи мне, Гос- 
поди, путь воньже пойду, яко к Тебе взях душу мою. ° Из- 
ми мя от враг моих, Господи, к Тебе прибегох. " Научи мя 
творити волю Твою, яко Ты еси Бог мой. Дух Твой Бла- 
гий наставит мя на землю праву. " Имене Твоего ради, Гос- 

поди, живиши мя, правдою Твоёю изведёши от печали ду- 
шу мою. ? И милостию Твоею потребиши враги моя и по- 
губиши вся стужающыя души моей, яко аз раб Твой есмь. 


Слава: 


По 19-й кафисме, Трисвятое. 


Таже тропари, глас 7: Благодаря, славлю Тя, Боже мой, 
яко всем дал еси грешником покаяние. Спасе, не посрами 
менё, егда прийдеши судити миру всему, срамная дела со- 
твӧршаго. 

Слава: Безмёрная Тебе прегрешив и безмёрных мучений 
ожидаю, Боже мой, ущёдрив, спаси мя. 

И ныне: Ко множеству милости Твоея ныне прибегаю: 
разреши верӣги, Богорбдице, согрешёний моих. 


Господи, помилуй (40) и молитва: 


Владыко Христе Боже, Иже Страстьми Твоими страс- 
ти моя исцеливый и язвами Твоими язвы моя уврачевавый, 
даруй мне, много Тебе прегрешившему, слбзы умиления, 
сраствори моему телу от обоняния животворящаго Тела 
Твоего, и наслади душу мою Твоею Честною Крбвию от го- 
рести, ёюже мя сопротивник напой. Возвыси мой ум к Те- 
бе, долу привлёкшийся, и возведи от прбпасти погибели, 
яко не имам покаяния, не имам умилёния, не имам слезы 
утешительныя, возводящия чада ко своему наследию. 
Омрачихся умом в житейских страстбх, не могу воззрёти 
к Тебе в болезни, не могу согретися слезами, яже к Тебе 
любве, но, Владыко Господи, Иисусе Христе, Сокровище 
Благих, даруй мне покаяние всецёлое, и сбрдце люботруд- 
ное во взыскание Твое, даруй мне благодать Твою, и об- 
нови во мне зраки Твоего образа. Оставих Тя, не остави ме- 
не, изыди на взыскание мое, возведи к пажити Твоей, и со- 
причти мя овцам избраннаго Твоего стада, воспитай мя 

с ними от злака Божёственных Твоих таинств, молитвами 
Пречистыя Твоея Матере и всех святых Твоих, аминь. 


КАФИСМА ДВАДЕСЯТАЯ 


Псалом Давиду, к Голиафу, 143. 


'Благословён Господь Бог мой, научаяй руце мои на 
ополчёние, пёрсты моя на брань. ? Милость моя и прибёжи- 
ще мое, Заступник мой и Избавитель мой, Защититель мой, 
и на Него уповах: повинуяй люди моя под мя. $ Господи, 
что есть человек, яко познался еси ему? Или сын человёчь, 
яко вменяеши его? * Человек суете уподобися: дние его яко 
сень преходят. ° Господи, приклони небеса, и сниди, косни- 
ся горам, и воздымятся. % Блесни молнию, и разженёши я, 
посли стрелы Твоя, и смятёши я. ' Посли руку Твою с вы- 
соты, изми мя и избави мя от вод многих, из руки сынов 
чуждих, ‘ихже уста глаголаша суету, и десница их — дес- 
ница неправды. ° Боже, песнь нову воспою Тебё, во псал- 
тири десятоструннем пою Тебе, ® дающему: спасёние царём, 
избавляющему Давида, раба Своего, от меча люта. " Изба- 
ви мя, и изми мя из руки сынов чуждих, ихже уста гла- 
голаша суету, и десница их — десница неправды. '? Ихже 
сынове их яко новосаждёния водружённая в юности сво- 
ей. Дщери их удобрены, преукрашены, яко подобие хра- 
ма. “Хранилища их исполнена, отрыгающая от сего в сие, 
овцы их многоплодны, множащыяся во исходищах своих, 
волове их толсти. “ Несть падения оплоту, ниже прохода, 
ниже вопля в стогнах их. ° Ублажиша люди, имже сия 
суть. Блажени людие, имже Господь Бог их. 


Хвала Давиду, 144. 


'Вознесу Тя. Боже мой, Царю мой, и благословлю имя 
Твое в век и в век вбка. ? На всяк день благословлю Тя и 
восхвалю имя Твое в век и в век века. 3 Вблий Господь и 

хвален зело, и величию Его несть конца. ‘Род и род вос- 
хвалят дела Твоя и силу Твою возвестят. ° Великолёпие 
славы святыни Твоея возглаголют и чудеса Твоя повёдят. 
‘И силу страшных Твоих рекут и величие Твое повёдят. 
' Память множества благости Твоея отрыгнут и правдою 
'Твоею возрадуются. * Щедр и Милостив Господь, Долготер- 
пелив и Многомилостив. *Благ Господь всяческим, и ще- 
дрбты Его на всех дёлех Его. ® Да исповёдятся Тебе, Гос- 
поди, вся дела Твоя, и преподобнии Твои да благословят 
Тя. "Славу Царствия Твоего рекут, и силу Твою возгла- 
гӧлют, сказати сыновӧм человёческим силу Твою, и сла- 
ву великолёпия Царствия Твоего. ? Царство Твое, Царст- 
во всех веков, и владычество Твое во всяком роде и роде. 
Вёрен Господь во всех словесёх Свойх и Преподобен во 
всех делех Своих. “ Утверждает Господь вся низпадающыя 
и возставляет вся низвёрженныя. ° Очи всех на Тя упова- 
ют, и Ты дабши им пищу во благоврёмении. " Отверзаеши 
Ты руку Твою и исполняеши всякое животно благоволё- 
ния. " Праведен Господь во всех путёех Своих и Преподобен 
во всех дёлех Своих. “Близ Господь всем призывающым 
Его, всем призывающым Его во истине. ° Волю боящихся 
Его сотворит и молитву их услышит и спасет я. ® Хранит 
Господь вся любящыя Его и вся грешники потребит. 
1 Хвалу Господню возглаголют уста моя, и да благословит 
всяка плоть имя святое Его в век и в век века. 


Слава: 


Аллилуна, Аггба и Захарии, 145. 


'Хвали, душе моя, Господа. ? Восхвалю Господа в жи- 
вотё моём, пою Богу моему, дондеже есмь. 3 Не надейтеся 
на князи, на сыны человеческия, в нихже несть спасёния. 
*Изыдет дух его и возвратится в землю свою. В той день 
погибнут вся помышлёния его. ° Блажён, емуже Бог 

Иаковль Помощник его, упование его на Господа Бога сво- 
его, °сотворшаго небо и землю, море и вся, яже в них, хра- 
нящаго истину в век, 'творящаго суд обидимым, дающа- 
го пищу алчущым. Господь решит окованныя. * Господь 
умудряет слепцы. Господь возводит низвёрженныя. Гос- 
подь любит праведники. ° Господь хранит пришёльцы, си- 
ра и вдову приймет и путь грешных погубит. ® Воцарӣт- 
ся Господь во век, Бог твой, Сибне, в род и род. 


Аллилуиа, 146. 


'Хвалите Господа, яко благ псалом. Богови нашему да 
усладится хвалёние. * Зиждай Иерусалима Господь, разсёя- 
ния Израилева соберет. * Исцеляяй сокрушённыя сёрдцем 
и обязуяй сокрушёния их. * Исчитаяй множество звезд и 
всем им имена нарицаяй. ° Вёлий Господь наш, и вёлия 
крепость Его, и разума Его несть числа, ° Приёмляй крот- 
кия Господь, смиряяй же грешники до земли. ' Начните Го- 
сподеви во исповёдании, пойте Богови нашему в гуслех. 
*Одевающему нёбо облаки, уготовляющему земли дождь, 
прозябающему на горах траву и злак на службу челове- 
ком, ° дающему скотом пищу их, и птенцём врановым при- 
зывающым Его. ® Не в силе констей восхощет, ниже в лы- 
стех мужеских благоволит. " Благоволит Господь в боя- 
щихся Его и во уповающих на милость Его. 


Аллилуиа, Аггёа и Захарии, 147. 


' Похвалӣ, Иерусалиме, Господа, хвали Бога твоего, Сибне, 
? яко укрепи верей врат твоих, благословй сыны твоя в те- 
бе. ? Полагаяй предёлы твоя мир, и тука пшенична насы- 
щаяй тя. * Посылаяй слово Свое земли, до скорости течёт 
слово Его, ’ дающаго снег Свой, яко вблну, мглу, яко пепел, 
посыпающаго, ° метающаго голоть Свой, яко хлёбы. Проти- 
ву лица мраза Его кто постоит? ' Пбслет слово Свое, и истаӣ- 
ет я, дхнет дух Его, и потекут вбды. * Возвещаяй слово Свое 

Иакову, оправдания и судьбы Своя Израилеви. " Не сотво- 
ри тако всякому языку, и судьбы Своя не яви им. 


Слава: 


Аллилуна, Аггёа и Захарии, 148. 


'Хвалите Господа с небес, хвалите Его в вышних. ? Хва- 
лите Его, вси Ангели Его, хвалите Его, вся силы Его. 3 Хва- 
лите Его, солнце и луна, хвалите Его, вся звёзды и свет. 
* Хвалите Его Небеса небес и вода, яже превыше небес. ° Да 
восхвалят имя Господне: яко Той рече, и быша, Той пове- 
лё, и создашася. *Постави я в век и в век века, повелёние 
положи, и не мимо идет. 7’ Хвалите Господа от земли, змӣ- 
еве и вся бёздны: ° огнь, град, снег, голоть, дух бурен, тво- 
рящая слово Его, * горы и вси холми, древа плодоносна и 
вси кёдри, ® звёрие и вси скоти, гади и птицы пернаты. 
"Царие з6мстии и вси людие, князи и вси судий зёмстии, 
юноши и девы, старцы с юнотами ® да восхвалят имя Гос- 
подне, яко вознесёся имя Того Едйнаго, исповёдание Его 
на земли и на небеси. " И вознесёт рог людей Своих, песнь 
всем преподобным Его, сыновом ИзраАилевым, людем, при- 
ближающымся Ему. 


Аллилуиа, 149. 


' Воспойте Господеви песнь нову, хваление Его в цёрк- 
ви преподобных. ? Да возвеселится Израиль о Сотворшем 
его, и сынове Сибни возрадуются о Царе своем. ° Да вос- 
хвалят имя Его в лице, в тимпане и псалтири да поют Ему. 
* Яко благоволит Господь в людех Своих, и вознесёт крот- 
кия во спасёние. ° Восхвалятся преподобнии во славе и воз- 
радуются на ложах своих. * Возношёния Божия в гортани 
их, и мечи обоюду остры в руках их: ' сотворити отмщё- 
ние во языцех, обличёния в людех, * связати цари их пу- 

ты, и славныя их ручными оковы железными, ° сотворити 
в них суд написан. Слава сия будет всем преподобным Его. 


Аллилуиа, 150. 


'Хвалите Бога во святых Его, хвалите Его во утвержё- 
нии силы Его. ? Хвалите Его на силах Его, хвалите Его по 
множеству величествия Его. 3 Хвалите Его во глёсе труб- 
нем, хвалите Его во псалтири и гуслех. ‘Хвалите Его в 
тимпане и лице, хвалите Его во струнах и органе. ° Хвали- 
те Его в кимвалех доброгласных, хвалите Его в кимвалех 
восклицания. % Всякое дыхание да хвалит Господа. 


Слава, и ныне: Аллилуиа. 


Сей псалом особь писан, Давидов, и вне числа 
150 псалмов, внегда единоборствоваше на Голиафа. 


Мал бех в братии моей и юнший в дому отца моего, па- 
сӧх овцы отца моего. Руце мои сотвористе орган, и пёрсты 
мои составиша псалтирь. И кто возвестит Господеви мое- 
му? Сам Господь, Сам услышит. Сам посла Ангела Свое- 
го, и взят мя от овец отца моего, и помаза мя елёбем пома- 
зания Своего. Братия моя добри и велицы, и не благово- 
ли в них Господь. Изыдох в срётение иноплеменнику, и 
проклят мя идолы своими. Аз же, исторгнув меч от него, 
обезглавих его, и отъях поношеёние от сынов Израилевых. 


По 20-й кафисме, Трисвятое. 


Таже тропари, глас 8: Исполнёние всех благих Ты еси, 
Христё мой, исполни радости и весёлия душу мою, и спа- 
си мя, яко Един Многомилостив. 

Слава: Аще и согреших, Христё Спасе мой, пред Тобою, 
иного Бога разве Тебе не вем, дерзаю же на Твое благоут- 
робие, обращающагося приими мя, Благоутробне Отче и 

Сыне Единорӧдне и Душе Святый, яко блуднаго сына, и 
спаси мя. 

И ныне: Иного приббжища и тёплаго предстательства, 
разве Тебе, не вем, яко дерзновение имущи ко из Тебе рож- 
дённому, Владычице, помози и спаси мя, раба Твоего. 


Господи, помилуй (40) и молитва: 


Господи Иисусе Христе Боже мой, помилуй мя, греш- 
наго, и прости ми, недостойному рабу Твоему, елика Ти со- 
греших чрез все живота моего врёмя, и даже до днесь, и 
аще что яко человек согреших, вольная моя прегрешёния 
и невольная, дёлом и словом, яже умом и мыслию, яже от 
совосхищения и невнимания, и многия моея лености и не- 
брежёния. Аще же именем Твоим кляхся, аще же лже- 
кляхся, или хулих мыслию, или кого укорих, или окле- 
ветах, или опечалих, или в нёчесом прогнёвах, или окра- 
дох, или блудствовах, или солгах, или тайно ядӧх, или 
друг достиже ко мне, и презрех его, или брата оскорбих и 
преогорчих, или стоящу ми на молитве и псалмопении, ум 
мой лукавый на лукавая обхождаше, или паче лёпаго на- 
сладихся, или безумно смбяхся, или кощунно глагдлах, 
или тщеславихся, или гордихся, или доброту суетную ви- 
дех и от нея прельстӣхся, или нелепая мне поглумихся. 
Аще в чесбм о молитве моей нерадих, или заповедей ду- 
ховнаго моего отца не сохраних, или празднослових, или 
ино что лукавое сотворих, сия бо вся и вящшая сих содё- 
ях, йхже нижё помню. Помилуй, Господи, и прости ми вся, 
да в мире усну и почию, поя, и благословя, и славя Тя, со 
Безначальным Твоим Отцем и с Пресвятым, и Благим, и 
Животворящим Твоим Духом, ныне и присно и во веки ве- 
ков. Аминь. 

МОЛИТВЫ ПО ПРОЧТЕНИИ НЕСКОЛЬКИХ КАФИСМ 
ИЛИ ВСЕЙ ПСАЛТИРИ 
По совершении же неколиких кафисм или всей Псалтири 


Достойно есть... или О Тебе радуется... Трисвятое. И по 
Отче наш... 


Тропари, глас 6: 


Помилуй нас, Господи, помилуй нас, всякаго бо отвёта 
недоумёюще, сию Ти молитву, яко Владыце, грешнии при- 
носим: помилуй нас. 

Слава: Честное прорбка Твоего, Господи, торжество, Н6- 
бо Церковь показа, с человёки ликуют Ангели. Того мо- 
литвами, Христе Боже, в мире управи живот наш, да по- 
ём Ти: Аллилуиа. 

И ныне: Многая множества моих, Богородице, прегрешё- 
ний: к Тебе прибегох, Чистая, спасёния трббуя. Посети не- 
мощствўющую мою душу и моли Сына Твоего и Бога на- 
шего дати ми оставление, яже содех лютых, Едина Благо- 
словенная. 


Таже, Господи, помилуй (40). И поклонов, елико мощно, 
с молитвою Господи и Владыко живота моего... 


Посем глаголи молитву сию со вниманием: 


Многомилостиве и Премилостиве Господи и всего доб- 
ра дателю, Человеколюбче, и всея вселенныя Царю, мно- 
гоименитый Владыко и Господи! Нищ и убог есмь аз, дер- 
заю призывати чудное и страшное, и святое имя Твое, егб- 
же вся тварь Небёсных сил страхом трепёщут. Низу на 
земли неизречённаго Твоего человеколюбия смотрёние 
удивил еси, посланием возлюбленнаго Твоего Отрока, Егб- 
же от безначальных недр Твоея Отёческия славы, нераз- 
лучным Божествбм отрыгнул есй, да человеки со Ангелы 
во един состав устроит. Помяни, Господи, моего уныния 

смирение, кал сый и персть, Тебе, неизглаголаннаго Свёта 
призываю, нёмощию плоти обложен, юже милостивне слб- 
во Твое понесе, и смёртию Своею от работы вражия сво- 
бодил есть душы нашя, да общники вся, иже вёрою ярём 
работы Твоея на ся вз6бмшыя, славы Твоея сподобит их, от 
неяже сатана льстивый отпадё. Помилуй мя, омрачённаго 
грехбвными помыслы, возведи ум мой удавленный терни- 
ем лености и лядиною непокбрства. Утверди сёрдце мое по 
Тебе горети, очима моима источник слез посли, и на ко- 
нёц исхода души моея сотвори мя безпорбчна Твоего угбд- 
ника, наставляя мя к Тебе подвизатися усёрдно. Помяни, 
Господи, родители моя милосёрдием Твоим и вся ближния 
моя, и братию, и други, и сосёды, и вся православныя хри- 
стианы, и спаси мя молитвами всех святых. И приимӣ в 
честь сия псалмы и молитвы, яже глаголах пред Тобою за 
ся, и немёрзко Ти буди с воздыханием моление сие, яко 
милостив сый и Человеколюбец, и Тебе Безначальнаго От- 
ца славим со Единородным Твойм Сыном и со Святым Ду- 
хом, ныне и присно, и во веки веков. Аминь. 


Посем Честнёйшую Херувим... Слава, и ныне. Господи, 
помилуй (трижды). Благослови. 


Аще иерей, кончает священнически, аще ли простый, кон- 
чает сице: 

Господи Иисусе Христе, Сыне Божий, молитв ради Пре- 
чистыя Твоея Матере, силою Честнаго и Животворящаго 
Креста и святых Неббсных сил безплотных, и преподобных 
и богонбсных отец наших, и святаго пророка Давида, и 
всех святых, помилуй и спаси мя, грешнаго, яко Благ и 


Человеколюбец. 
с. 

УКАЗАТЕЛЬ ПСАЛМОВ, 
ЧИТАЕМЫХ В РАЗЛИЧНЫХ НУЖДАХ 


В защиту от врагов, в напастях, при кознях человеческих 
и вражиих читай псалмы: 90, 2, 3, 26, 36, 37, 39, 49, 53, 
58, 139. 


В благодарность за победу над врагом читай псалом 17. 


Во время скорби и в несчастиях читай псалмы: 


3, 12, 24, 68, 76, 82, 142. 
В смятении душевном читай псалом 30. 
В душевном уязвлении читай псалмы: 36, 39, 53, 69. 


При унынии и в безотчетной скорби читай псалмы: 


90, 9, 26, 101. 


Когда видишь гордыню и злобу многих, когда не осталось 
у людей ничего святого, читай псалом 14. 


При обвинениях и клевете, воздвигающихся на тебя, чи- 
тай псалмы: 4, 7, 36, 51. 


В гонениях читай псалмы: 53, 55, 56, 141. 


Если враги продолжают искать твоей погибели, читай 


псалмы: 34, 25, 42. 
В утешение угнетаемым читай псалом 19. 
Для смирения духа читай псалмы: 5, 27, 43, 54, 78, 79, 138. 


Когда имеешь потребность исповедания истинного Бога, 


читай псалмы: 9, 74, 104, 105, 106, 107, 147, 135, 137. 
О прощении грехов и в покаянии читай псалмы: 

50, 6, 24, 56, 129. 
Чтобы уберечься от тяжких грехов, читай псалом 18. 
О даровании мирной кончины читай псалом 38. 


При желании переселиться в вечные селения читай пса- 
лом 83. 

В радости духовной читай псалмы: 103, 102. 
Перед выходом из дома читай псалом 31. 
В дороге читай псалмы: 41, 42, 62, 142. 


От порчи, колдунов и чародеев читай псалмы: 
49, 53, 58, 139, 63. 


Против нападений бесовских читай псалмы: 45, 67. 


Когда слышишь, что хулят Промысл Божий, читай псал- 
мы: 13, 52. 


Когда видишь, что нечестивые благоденствуют, а правед- 
ные терпят скорби, читай псалом 72. 


В болезнях читай псалмы: 29, 46, 69. 


В обстояниях, чтобы Господь услышал молитву твою, чи- 
тай псалмы: 46, 85, 87, 140. 


Когда просишь милости и щедрот у Бога, читай псалом 66. 
Перед посевом читай псалом 64. 

От мороза читай псалом 147. 

От потопления читай псалом 68. 

От покраж читай псалом 51. 


Чтобы не скупиться и подавать милостыню, читай пса- 
лом 40. 


Если желаешь научиться, как должно приносить благода- 
рение Господу читай псалом 28. 


В благодарность за всякое благодеяние Божие читай псал- 
мю: 33, 145, 149, 45, 47, 64, 65, 80, 84, 97, 115, 116, 123, 
125, 134, 148. 

Восхваляя Господа, читай псалмы: 


23, 88, 92, 95, 110, 112, 113, 114, 133, 138. 
По усопшим читай псалмы: 118, 50. 

